
Od svih vrsta atičke proze najprije se podigla do zamjer- 
ne visine historiografija. To je zasluga Tukidida, koji je kratko 
vrijeme, nakon što je Jonija rodila oca povijesti Herodota, 
stvorio remek-djelo, jedno od najvećih u antiki, Poslije nje- 
gove smrti atička historiografija opada, i nijedan se od nje- 
govih nasljednika ne može s njime mjeriti, 

Tukidid se rodio u atičkom selu Halimuntu oko sat i po 
hoda južno od Atene. Uzima ge, da godina njegova rođenja 
pada oko 460. prije n. e., jer je na početku Peloponeskog rata 
mogao imati 30 godina. Otac mu je bio Olor, trački doselje- 
nik. Po njemu, a možda i po majci, bio je u rodu s Miltijadom 
i Kimonom. Posjedovao je zlatne rudnike u Skaptehili u 
Trakiji. Prihodi odatle cmogućavali su mu da putuje po Ta- 
tištima skupljajući točne podatke o rutu između Atene i 
Sparte. Anegdota kaže, da je slušao u Olimpiji Herodota _ kad 
je taj pred sakupljenim Grcima čitao odlomke iz svoje povi- 
jesti, i da je od ganuća proplakao. Herodot je tada rekao nje- 
novu ocu: »Olore, narav tvoga sina žudi za znanjem.« Ta je 
anegdota zacijelo nastala kasnije, kad je Tukidid već bio 
glasovit povjesničar. Prema nekim vijestima, bio je učenik 
govornika _ Antifcnta. Brojni govori, koje je uvrstio u svoju 
Povijest Peloponeskog rata, potvrđuju, da je bio pod nje- 
govim utjecajem kao i pod utjecajem sofistike, koja je 
tada bila na vrhuncu svoga razvoja. Prvih četrdeset godina 
svoga života proveo je što na imanju u Skapntehili, što u Ateni, 
gdje je živo pratio Periklov politički rad. Ne znamo, da li je 
tuda učestvovao u državnom životu Atene vršeći kakvu službu 
ii je bio samo promatrač. Tek osme godine Peloponeskog 
rata, kad je Spartanac Brazida usred zime nenadano napao za 
Atenjane važan grad Amjipol na tračkoj obali, nalazimo Tu- 

kidida kuo stratega na čelu dijela atenske mornarice kod 
otoka Tasa. Na poziv druga, da mu priteče u pomoć, zakasnio 
je, i Amfipol je pao u ruke Spartancima. Jedino je uspio 
obraniti amjipolsku luku Ejon. Atenjani ga zato, a možda 
ujedno i s kojega drugog razloga, okrive zbog veleizdaje i 
osude na smrt. On se spase od smrti otišavši u prognanstvo. 
Punih je dvadeset godina proživio izvan svoje domovine, koje 
na putovanjima skupljajući podatke o ratu, koje u Skapte- 
hili. Kad je lizandar 404. godine zauzeo Atenu i srušio pirej- 
ske zidove, bila je proglašena opća amnestija, i svi su se 
prognanici mogli vratiti u Atenu. Nije sigurno, du li se Tuki- 
did odmah okoristio tom amnestijom. O svom povratku u 
Atenu sam govori u V., knjizi svoje Povijesti. Smrt gu je za- 
tekla prije 395. godine. Prema tradiciji, koja se u pojedino- 
stima ne slaže, umro je nasilnom smrću u Ateni ili na putu u 
Skaptehilu. Pokopan je u Kimonovoj grobnici u Ateni. Njegov 
biograf Markelin kaže, da mu je na grobu bio urezan natpis: 
TUKIDID OLOROV HALIMUNĆANIN i da je tome netko 
dodao: OVDJE POČIVA. Kako osuđene zbog veleizdaje nije 
bilo slobodno sahraniti u Ateni, ne zna se, jesu li ga potajno 
pokopali ili su onamo bile prenijete samo njegove kosti. 

Kad je Tukidid umro, njegova je Povijest Peloponeskog 
rata ostala nedovršena. Sam izrijekom kaže, da je kanio 
opisati dvadeset i sedam godina Peloponeskog rata, koji je 
trajao od 431. do 404., a njegovo se pripovijedanje prekida 
godinom 411., koja je tek dvadeseta godina rata. Točno pred- 
viđajući, da će taj rat biti težak i sudbonosan, stao je odmah 
pri njegovu početku skupljati podatke, ali je svoje djelo počeo 
izrađivati istom nakon njegova svršetka. To vidimo po tome, 
što na više mjesta u prvim knjigama svoga djela, na pr. I 93, 
97, II 65, 100, ukazuje na svršetak toga rata. 

Tukididova Povijest Peloponeskog rata podijeljena je u 
sačuvanim rukopisima na 8 knjiga, od kojih je osma samo 
prvobitni nacrt, pa zato u njoj i nema uvrštenih govora. Ta 
dioba ne potječe od Tukidida, nego od kasnijih aleksandrin- 
skih gramatičara. Neki učenjaci tvrde, da Tukididova Povi- 
jest nije prvobitno imala onoga jedinstva. što ga ima danas. 
Može biti. Važna je ipak činjenica, da to jedinstvo postoji i 
da ga je Tukidid sasvim jasno htio, jer o tome govori u više 
navruta. . 

Tukidid je skroz naskroz filozofski obrazovan. Znanstveni 
duh proniče čitavo njegovo djelo povećavnjući mu uvelike 
vrijednost. On je prije svega čovjek, koji vjeruje, da svijetom 
upravljaju prirodni zakoni, da je pučko vjersko shvaćanje 
djetinjasto i da je svatko sam svoje sreće kovuč. Vijest. da su 
mu učitelji bili filozof Anaksagora, govornik Antifont i sofist 
Gorgija. ne da se dokazati, ali je vjerojatna, jer nalazimo tra- 
gove njihova učenja u njegovu povijesnom djelu. Prema jed- 
nom njegovom biografu neki tvrde, da je bio optužen zbog 
bezbošiva-Jasno vidimo, da nije vjerovao u čudesa, niti išta 
držao do proročišta i proročanstava. Kad je u Ateni izbila 
kuga, veli on, ljudi se sjetiše nekoga starog proročanstva, koje 
je bilo najavilo, da će u Areni nastati 1im Os, što znači: glad. 
Tad su ljudi rekli: »Pogrešno je limos, ima biti loimos, 
što znači: kuga.« Zatim dodaje: »Kad bi u Ateni kasnije na- 
stala glad, tad bi ljudi opet rekli, da je proročanstvo ispravno, 
jer kaže, da će u Ateni nastati lim6s, to jest: glad.« Nje- 
govi su nazori na svijet sasvim oprečni shvaćanju Herodo- 
tovu, čija je Povijest puna proročanstava, kojima se tumače 
povijesni događaji. 

Svoju Povijest piše Tukidid pragmatički: činjenicama 
iruži prirodne, a ne natprirodne uzroke, ispitujući uvijek uz- 
ročnu vezu među doguđajima. Prirodni razlozi kod ljudi stoje 
do volje pojedinca i do njegova karaktera. Atenjanin ili Spar- 
tanac nesvijesno se pokoravaju baštinjenim običajima i rijetko 
im se opiru. Tukidid prenosi to od pojedinaca na čitave na- 
rode, Uz te moralne uzroke događaja ističe on uvijek i mate- 
rijalne, kao što su: geografski položaj zemlje, vojna snaga i 
financijska sredstva. Ilerodotu je moral najviši zakon povi- 
jesti, a Tukidid drži, da moral zaprema malo mjesta u ljud- 
skim djelima, bar što se tiče neposrednog djelovanja na povi- 
jesne događaje. On visoko cijeni vrlinu i ističe opasnosti na- 
stale za Heladu zbog moralne iskvarenosti kao posljedice rata. 
puk u duhu svoga vremena tvrdi, da korist vodi svijet. Ta 
korist, opravdana ili neopravdana, često djeluje na štetu 
morala, 

Herodot, poput našeg Kačića, piše svoju Povijest, da se 
slavnu djela, što su ih izveli bilo Heleni ili barbari, ne zabo- 
rave, a Tukididu je njegova Povijest tečevina za uvi- 
jek. On ne piše za časovitu nasladu, nego zato, da bi se 1 
kasniji naraštaji okoristili njegovim djelom. Njemu je povi- 

jest učiteljica života. Za razliku od pređašnjih povjesničara. 
koji su počinjali od najstarijih, mitskih vremena, on piše po- 
vijest svoga vremena, krvavu i nepoštednu borbu između 
Atenjana i Spartanaca, a starinu spominje samo nuzgredice 
za objašnjenje prilika svoga vremena. Kudi logografe, koji 
iznose stare priče, i pjesnike, što žele uljepšati stvarnost. 
Njemu nišia nije preče od istine. Zato i putuje po bojištima 
ispitujući ne samo Atenjane, nego i Spartance. Odmah nu po- 
četku neprijateljstava vidio je, kako sam kaže, da će taj rat 
biti težak i dugotrajan, jer su protivnici moćni i imaju jake 
saveznike i obilje sredstava za ratovanje. Zbog toga odmah u 
početku prikuplja revno podatke o jednima i drugima. U pri- 
kazivanju ratnih događaja nastoji biti što nepristraniji. Više 
mu je do loga, da shvati događaje, nego da o njima izriče svoj 
sud. Iako aristokrat po rođenju, divi se atenskoj demokraciji, 
koja ga je prognala 1 kojoj u početku nije bio sklon. Kad go- 
vori o svom prognanstvu, kao da govori o prognanstvu ne- 
koga drugoga. Savršeno poznaje glavni predmet svoga razla- 
ganja: politiku i rat. I u prikazivanju političkih sukoba i u 
opisivanju ani pothvata jasno nam se pokazuje kao čovjek 
od zanata.Prema starini odnosi s» notpuno slobodno. Znača- 
jan je prirthjer toga njegova kritika Homera u početku djela. 
Kud izlaže događaje svoga vremena, nastoji upoznati prilike 
vlastitim očima. Aka mu to nije moguće, ispituje obje protiv- 
ne stranke; tada on nije ui Atenjanin ni Spartanac, nego samo 
historik. Veliku važnost priduje geografskim podacima kao 
okviru povijesnih događaja i u tome gotovo sve istražuje 
sam, jer nema prethodnika. Nastoji da bude što točniji i u 
kronologiji. Da izbjegne pogreške zbog različitih grčkih ka- 
lendara, upotrebljava za vremensko određivanje prirodne po- 
jave: pripovijeda po zimama i ljetima, što se najbolje slaže 
s tadašnjim vođenjem rata. Ta godišnja doba dijeli opet na 
kraće periode, na pr. onda, kad je dozrijevalo žito ili kad su 
se obavljali poljski radovi. To doduše mije baš najtočnije vre- 
mensko određivanje, ali ipak predstavlja napredak prema 
dotadašnjoj kronologiji. Same događaje prikazuje jasno i na- 
stoji da ih što bolje obrazloži tražeći uvijek logičku vezu iz- 
među posljedica i uzroka. Zato možemo s pravom reći, da nam 
je malo koji dio svjetske povijesti tako dobro poznat kao sicil- 

ika vojna u Peloponeskom ratu, koju je opisao Tukidid u 
:vome djelu. 


Pravi su biseri njegova povijesnog djela brojni govori, 
koji su uvršteni u prvih sedam knjiga. Pridaje ih pojedinim 
državnicima, da bi što jasnije izložio političku ideologiju nji- 
hove stranke. Ako ima pri ruci nečiji stvarno održani govor, 
nastoji iznijeti ga što vjernije, a ako ne može do njega doći, 
sastavlja ga onako, kako najbolje odgovara govornikovoj 
ličnosti, tadašnjoj situaciji i idejama stranke, koju govornik 
zastupa. Ti govori koji znaju biti dosta dugi, pokazuju vidljiv 
utjecaj Antifontove retorike. 


Tukidid nije samo vrstan povjesničar, nego i velik umjet- 
nik. To se vidi već po kompoziciji njegova djela, koje se u 
tome sasvim razlikuje od Povijesti Herodotove. Kod Herodota, 
koji ima bezbroj epizoda i digresija, pripovijedanje teče la- 
pano, čime podsjeća na staru epopeju, a Tukidid je naprotiv 
kratak i patetičan kao pjesnik tragedije. Uzevši kao zadatak 
da prikaže borbu između Atene i Sparte za vojničku i poli- 
tičku prevlast u Grčkoj, on ide svome cilju ravno i sigurno 
hez skretanja i udaljavanja od teme. Sicilska vojna, koja zau- 
prema dvije knjige, napisana je kao zbita drama: prvi uspjesi 
s nadom u konačnu pobjedu, dolazak Gilipov i smanjeni 
uspjesi, zatim obrat, porazi i napokon potpun slom. Takav 
način pripovijedanja snažno djeluje i na današnjeg čitaoca. 
I pojedini govori, koji su puni političkih refleksija i dubokih 
zapažanja, odlikuju se jasnom i preglednom strukturom: kra- 
tak uvod, opširnija razrada teme i sažet zaključak. Pojedini 
"u dijelovi međusobno čvrsto povezani, tako da je svaki govor 
raokružena logička cjelina. 

Što se tiče stila iako Tukidid dosta duguje Gorgiji, Pro- 
tiku i Antifontu, on mu daje svoj lični, individualni pečat. 
! u jeziku i u načinu izražavanja Tukidid proširuje tradicio- 
Nalni oblik i kadšto ga razbija. Smionost njegova izraza često 
dhpravo iznenađuje. Nove misli izriče na nov način obogaću- 
Juče izražajne mogućnosti grčkoga jezika. U želji, da bude 
dio sažetiji i pregnantniji, postaje kadšto nejasan. Svoj prozni 
gječnik obogaćuje mnogim pjesničkim izrazima, neologizmima 
| arhaizmima. Vrlo je slobodna i njegova sintaksa. Riječi se 
We redaju uobičajenim redom, nego potpuno slobodno kao kod 

pjesnika. Tipične osobine Tukididova stila jasnije dolaze do 
izražaja u govorima nego u pripovijedanju događaja. 

Tukidid je već u antiki našao nasljedovača. Tu je u prvom 
redu Ksenofont, za kojega neka tradicija kaže da je objavio 
njegovo nedovršeno djelo. U svojoj Helenskoj povijesti zapo- 
činje ondje, gdje je Tukidid stao, t. j. godinom 411. Tukidi- 
dovu Povijest nastavili su i Teopomp i Kratip, no svi bez 
prava uspjeha. Tukidid se nije dao nasljedovati. 


STJEPAN TELAR 

PRVA KNJIGA 


VAŽNOST PELOPONESKOG RATA 


1. — Tukidid Atenjanin! opisao je rat Peloponežana i 
Atenjana, kako su ratovali jedni s drugima. Počeo je pisati 
odmah u početku, jer je naslutio, da će biti velik i najvred- 
niji spomena od prijašnjih ratova, zaključujući po tomu, što 
su jedni i drugi bili na vrhuncu u svakoj pripravi za nj i jer 
je vidio i ostale Helene* gdje ustaju jedni uz jednu, drugi uz 
drugu stranu, i to jedni odmah, a drugi tek nakon razmišlja- 
nja. To je naime bio doista najveći pokret Helena i jednog 
dijela barbara, a tako reći i najvećeg dijela svijeta. Događaje 
prije toga i još starije bijaše nemoguće jasno ispitati poradi 
starine, ali prema znacima, kojima mogu povjerovati, dok pro- 
matram najstarije vrijeme, držim, da ti dogadaji nisu bili 
veliki ni po ratovima ni pa ostalom. 


STARA HELADA 


2. — Očito je, da sadašnja t. zv. Helada nije bila u sta- 
rini slalno naseljena, nego je prije bilo seoba, i pojedina su 
plemena lako ostavljala svoju zemlju, a silila su ih na to 


" Pisac se naziva po rodnom gradu Tukidid Atenjanin još 
| u V, 26. Inače stoji samo Tukidid. Ako nastupa kao vojskovođa 
(luko u IV, 104), dodaje ime očevo: Tukidid Olorov. 

?* Grci su sebe zvali Helenima, a sve druge narode barbarima. 
Cireima (Graeci) prozvali su ih Rimljani po nekom epirskom 
Dlemenu. 

druga plemena, kad god ih je bilo više. Trgovine nije bilo, 
niti su se družili bez straha jedni s drugima ni po kopnu ni 
preko mora; uživali su svaki od svoga samo koliko su trebali 
za život, a obilja novaca nisu imali. Nisu ni obrađivali zemlju, 
jer je bilo nesigurno, kad će odakle drugi tko doći i oteti im 
je, pogotovo kad nisu imali utvrđenih mjesta. I držeći, da 
svagdje mogu nabaviti esvakodnevnu nužnu hranu, nisu se 
teško dizali iz svojih sjedišta i poradi toga nisu imali ni moć- 
nih velikih gradova ni ostale obrane. Najveće promjene sta- 
novnika doživljavala je uvijek najplodnija zemlja, koja se 
sad naziva Tesalija, i Beotija i veliki dio Peloponeza osim 
Arkadije, a od ostale zemlje što je bilo najbolje. Zbog plod- 
nosti zemlje kod nekih se plemena razvijala veća moć, i među 
njima je dolazilo do razmirica, poradi čega su onda sami pro- 
padali, a ujedno su većma na njih navaljivala strana pleme- 
na. Atika je doista od davnine živjela bez buna zbog mršave 
zemlje i nastavali su je uvijek isti ljudi. Za tu tvrdnju i ovo 
je dosta jak dokaz, što se ostali gradovi zbog seoba nisu jed- 
nako povećali, jer su se iz ostale Helade najmoćniji ljudi, 
istjerani zbog rata ili bune, utjecali k Atenjanima kao na si- 
gurno mjesta. Postajući građanima, odmah su još od starine 
povećali njihov grad mnoštvom ljudi, tako da su Atenjani 
kasnije osnovali naseobine i u Joniji, jer im Atika nije više 
bila dosta velika. 


HELENSKO IME 


3. — Ni ovo mi nije najmanji dokaz za slabost starih He- 
lena, što nekoć prije Trojanskoga rata Helada očito nije ništa 
zajednički izvela, A čini mi se, da ni to ime još nije imala 
čitava zemlja, nego u vrijeme prije Helena _ Deukalionova 
uopće još nije bilo toga naziva, a nadijevali su sebi imena po 
drugim narodima, najviše po Pelazgima. A kad se Helen i 
njegovi sinovi osiliše u Ftiotidi, te su ih zvali u pomoć u ostale 
gradove, pojedinci su še već zbog drugovanja s njim radije 
zvali Helenima. Ipak dugo vremena nije moglo to ime kod 
svih prevladati. A svjedoči najviše Homer, jer, premda je živia 
još mnogo poslije Trojanskoga rata, nigdje ih niče sve tako 
nazvao, pa ni druge osim Ahilejeva naroda iz Ftiotide, koji 
su baš i bili prvi Heleni, nego ih u svojim pjesmama zove 

Danajcima, Argejcima i Ahejcima. Nije doista ni barbare spo- 
inenuo, i to poradi toga, što se ni Heleni, kako mi se čini, nisu 
nasuprot onima još razlikovali jednim imenom. Heleni dakle, 
nazvani kako koji po gradovima, i koliko ih se međusobno 
razumijevalo, a koji su kasnije svi bili tako nazvani, ništa 
nisu izveli zajednički prije Trojanskoga rata poradi slabosti 
i međusobne nepovezanosti. Pa i na tu vojnu pošli su zajed- 
nički, kad su već više plovili morem. 


NAJSTARIJA MORNARICA KRALJA MINOSA 


4. — Minos je od onih, za koje po predaji znamo, kao 
najstariji pribavio sebi brodovlje i zavladao najvećim dije- 
lom sadašnjega helenskog mora, zagospodario  Kikladskim 
otocima i prvi naselio veliku većinu njih otjeravši Karane i 
postavivši svoje sinove za gospodare. I gonio je gusare s mora, 
koliko je mogao, naravski zato, da ima veće dohotke. 


ZAČETAK I PROŠIRENJE GUSARSTVA 


5. — Čim su stari Heleni i oni barbari, koji su stanovali 
na kopnu uz more i koliko ih je imalo u vlasti otoke, počeli 
više ploviti jedni k drugima, dadoše se na gusarenje, a vodili 
su ih najmoćniji ljudi poradi svoje koristi i prehrane slabih. 
Napadali su i plijenili neutvrđene i poput sela nastanjene 
Kradove i od toga živjeli najveći dio života, a nikako im taj 
posao nije donosio sramote, nego štaviše i neku čast. To se 
očituje još i sada kod nekih kopnenih stanovnika, kojima je 
dika, da to vješto rade. I stari pjesnici svagdje jednako ispi- 
tuju mornare, koji kod njih pristaju, da li su gusari, jer niti 
su taj posao držali nedostojnim onih, koje su pitali, niti su 
\m to predbacivali oni, kojima je bilo stalo da to doznaju. 
f na kopnu su plijenili jedni druge. I dosad se veliki dio He- 
tnde ravna po starom običaju, kao kod ozolskih Lokrana, 
ištolaca, Akarnanaca i onih na tom dijelu kopna. Ostalo je 
lim stanovnicima kopna od negdašnjega gusarenja to, što sa 
sobom nose oružje. 

6. — Sva je naime Helada nosila oružje, jer su im na- 
ulambe bile neuivrđene i međusobni putovi nesigurni, pa su 
Wbićno provodili život s oružjem kao barbari. A dokaz neg- 

dašnjega i kod svih jednakoga načina života je to, što je još 
takav običaj u Heladi. Medu njima Atenjani prvi odložiše 
oružje i zamijeniše divlji život mekoputnijim. Nema tomu 
dugo. što su stariji njihovi bogataši poradi udobnosti prestali 
nositi lanenu donju odjeću i umelanjem zlatnih cvrčaka po- 
vezivati kovrljak kose na glavi. Odatle se i kod starijih Jo- 
njana poradi srodstva s njima dugo sačuvao taj ukras. Jedno- 
slavnu opet odjeću na sadašnji način prvi su nosili Lakedemo- 
njani, a budući da su i u ostalom jednako živjeli, bogatiji su 
se građani najviše izjednačili sa svjetinom. Prvi su se i svukli 
do gola kod tjelesnih vježbi i, skinuvši odjeću pred javnošću, 
namazali se uljem. A u starini su se borci i kod olimpijskog 
natjecanja borili opasani oko slabina, i nema mnogo godina, 
što su od toga odustali. I kod barbara, a najviše kod Azijata, 
još ih i sada ima, kojima se dijele nagrade u šakanju i rva- 
nju, a to čine opasani. A mogao bi tko navesti i mnogo dru- 
gih običaja, kako su stari Heleni živjeli slično kao sadašnji 
barbari. 

7. — Gradovi, koji su u najnovije doba bili osnovani i 
koji su posjedovali veće obilje novaca, jer su se već više ba- 
vili pomorstvom, osnivali su se na samim žalima; zidovima 
su zatvarali prevlake i poradi trgovine i pojedini poradi 
otpvra protiv susjeda. A stari su gradovi bili zbog dugotraj- 
noga gusarstva osnovani dalje od mora, i na otocima i na 
kopnu (jer su plijenili jedni druge i među ostalima one, koji 
nisu bili pomorci, ali su stanovali blizu obale), i ti su gradovi 
ješ do danas nastanjeni u nutrini. 

8. — Gusari su osobito bili otočani, kakvi su bili Karani 
i Feničani, jer su naselili najviše otoka. A dokaz je tomu ovo: 
Kad su Atenjani u ovom ratu čistili Del od grijeha i uzeli sa 
sobom ljesave pokojnika, koji su bili na tom otoku, preko po- 
lovice je bilo Karana, a prepoznali su ih po ratnoj opremi 
sahranjenoj zajedno s njima i po načinu, kako ih još sad po- 
kapaju. Kad je Minos uredio brodovlje, lakše se plovilo od 
jednih do drugih. jer je on tada, kad je naseljavao mnoge 
otoke, proijerao s njih razbojnike. I ljudi uz more, kad su 
već stekli više novaca, stalnije su stanovali, a neki, koji su 
bili bogatiji, svoje gradove i zidovima opasivahu. U želji za 
dobitkom slabiji su robovali jačima, a moćniji i bogati pod- 
vrgavali su sebi manje gradove. Na laj su način otprilike ži- 
vjeli, kad su u kasnije vrijeme poveli vojnu na Troju. 

TROJANSKI RAT 


9. — Agamemnon je, kako mi se čini, sakupio vojsku, jer 
kw moću isticao nad tadašnjim vladarima, a ne toliko kao vo- 
du prosaca Heleninih, koji su se obvezali zakletvom 'Tinda- 
reju*, A i oni Peloponežani, koji su najvjerodostojnije primili 
predaju svojih pređa, kažu, da je Pelop najprije poradi sil- 
noga blaga, s kojim je došao iz Azije k siromašnim ljudima, 
stekao moć i dao zemlji svoje ime, iako je bio stranac, a ka- 
snije su njegovi potomci bili još sretniji, kad je Euristej* u 
Mici poginuo od Heraklida. Polazeći u boj, Euristej po- 
vjeri Atreju, koji mu je bio ujak, kao rođaku Mikenu i vladu 
(Atrej je slučajno bio pobjegao pred ocem poradi smrti Hri- 
zipove); a kako se Euristej nije više vratio, preuzme Atrej 
kraljevstvo, i to i s voljom Mikenjana, koji su se bojali He- 
raklida, i jer se ujedno činilo, da je imućan, pa je ugađao 
mnoštvu mikenskomu i s voljom onih, kojima je vladao Eu- 
vistej. Tako su Pelopidi postali moćniji od Perzejida. Meni se 
čini, da je Agamemnon, preuzevši vlast i postavši ktomu 
brodovljem daleko mačniji od ostalih, sakupio i poveo vojnu 
ne toliko zbog ljubavi naroda, nego jer su ga se bojali. Očito 
je naime, da je sam došao s najviše lađa i neke dao Arkađa- 
nima, kako je to posvjedočio Homer“, ako je on kome dovoljan 
svjedok. Ujedno je kod predaje žezla rekao" za njega da 
niađa mnogim otocima i čitavim Argom. On dakle kao sta- 
novnik kopna ne bi vladao otocima osim onih u blizini (a tih 
ne bi bilo mnogo), da nije imao kakvo brodovlje, A treba i 
po toj vojni zaključivati, kakvo je stanje bilo prije nje. 


10. — Zbog toga, što je Mikena bila malena, ili ako se 
koji od tadašnjih gradova sad ne čini važnim, ne može se 
nitko tim služiti kao sigurnim znakom, pa ne vjerovati, da 
je ona vojna bila tolika, kolikom su je prikazali pjesnici i 


3 Istom je kasnije nastala priča, kako je Tindarej sve prosce 
Helenine zakletvom obvezao, da će braniti od svake nepravde 
onoga od njih, koji je dobije za ženu. 

1 Euristej prisili Keiksa u Trahinu da otjera Heraklide, 
koji su bili kod njega. Njima pomognu Atenjani, u savezu s kojima 
pobijede Euristeja i ubiju ga. 

5 Ilijada, II, 612 

5 Ilijada, II, 101—109 

koliko je priča slavi. Kad bi se naime napustio lakedemonski 
grad i kad bi ostali samo hramovi i temelji zgrada, mislim, 
da nakon mnogo vremena polomci nikako ne bi vjerovali u 
njihovu moć, što se slave tiče. (A ipak oni upravljaju od pet di- 
jelova Peloponeza sa dva dijela i vrhovni su zapovjednici 
čitavoga Peloponeza i mnogih izvanjih saveznika. No budući 
da njihov grad nije niti gusto naseljen niti ima hramova i 
sjajnih zgrada, nego je uređen poput sela na stari način he- 
ladski, činio bi se neznatniji.) A kad bi se to isto dogodilo 
Atenjanima, zaključivalo bi se prema izvanjem izgledu grada, 
da je dvostruko moćniji nego što jest. Nije dakle opravdano 
ne vjerovati i giedati više na izvanje lice gradova nego na 
pravu moć. Treba stoga držati, da je ona vojna bila najveća 
od svih prijašnjih, ali da zaostaje za sadašnjima. Ako opet 
treba i tu vjerovati Homerovim pjesmama, koje je on, narav- 
ski, kao pjesnik uveličao i iskitio, ipak se i tako ta vojna čini 
neznatnijom. Spomenuo je, da su od tisuću dvjesta lada beot- 
ske imale po sto i dvadeset ljudi, a Filoktetove po pedeset, 
prikazujući, kako se meni čini, najveće i najmanje. Veličinu 
drugih bar nije naveo u popisu lađa. A da su svi sami bili i 
veslači i borci, pokazao je na Filoktetovim lađama, jer je opi- 
sao sve veslače kao sirijelce. Nije vjerojatno, da je s njima 
plovilo mnogo posluge osim posluge kraljeva i najviših dosto- 
janstvenika, pogotovo kad su imali ploviti preko mora s rat- 
nim spravama, a opet nisu imali lađa s palubom, nego su bile 
uređene na stari način, više gusarski, Gledajući dakle na pro- 
sjek između najvećih i najmanjih lađa, čini se, da ih nije 
mnogo došlo, iako ih je zajednički slala čitava Helada. 


11. — A razlogom ne bijaše toliko nestašica ljudi, koliko 
oskudica novaca. Nemajući naime hrane, poveli su manju voj- 
sku, i to toliku, za koliku su se nadali da će se ratujući pre- 
hranjivati odatle. A kad su došli i u boju ih nadvladali (što 
je jasno, jer ne bi bili sagradili utvrdu oko tabora), čini se, 
da se ni tu nisu poslužili svom snagom. nego su sc u oskudici 
hrane dali na cbrađivanje polja na Herzonezu i na pljačka- 
nje. Stoga su Trojanci, jer su oni bili raspršeni, to lakše deset 
godina odolijevali njihovoj sili, dorasli u boju onima. koji bi 
uvijek ostajali. A da su došli s dovoljno hrane i bili na oku- 
pu te da nisu plijenili i obrađivali zemlju, nego neprestano 
vodili rat, bili bi ih lako pobijedili u boju, jer se nisu Trojan- 

cima odupirali svi zajedno, nego jednim uvijek nazočnim di- 
jelom vojske. i bili bi osvojili Troju nakon kraikotrajnije 
opsade i s manje muke. Ali poradi oskudice novaca bilo je sve 
prije toga slabo, pa i taj baš najznatniji od prijašnjih doga- 
ćlaja pokazuje, da djelima zaostaje za svojom slavom i sa- 
dašnjim glasom, koji su o njemu pronijeli pjesnici. 


SEOBA HELENA 


12. — Uostalom, Heleni su se i poslije Trojanskoga rala 
još selili i osnivali naseobine, tako da se Helada nije mogla 
smiriti i podići, Povratak Helena iz Troje clegnuo se i pro- 
uzrokovao mnoge prevrate a i bune su se većinom dizale u 
gradovima, zbog kojih su prognanici osnivali nove gradove. 
Sadašnji su Bcoćani, šezdesete godine iza zauzeća Ilija, pro- 
tjerani iz Arne od Tesalaca, naselili sadašnju Beotiju, koja 
se prije zvala Kadmovom zemljom (jedan dio njih bijaše i 
prije u toj zemlji, odakle su i pošli u boj pod Ilij), a Dorani 
su osamdesete godine s Heraklidima zauzeli Peloponez. 
Jedva se nakon mnogo godina Helada trajno smirila i nije više 
zbog buna osnivala naseobine. Alenjani su naselili Joniju i 
veći dio oloka, dok su veći dio Italije i Sicilije i neke krajeve 
ustale Helade naselili Peloponežani. A sve je to bilo osnovano 
iza Trojanskoga rata. 


SILNICI. RAZVITAK MORNARICE 


13. — Kad je Helada poslajala močnija 1 stala stjecati još 
više novaca nego prije, ponajviše su u gradovima nastajale 
silničke vlade. Kako su dohoci postajali veći (prije su hila 
nasljedna kraljevstva s određenim povlasticama), Helada je 
gradila brodovlje, i sve su više težili na more. A kaže se, da 
su Korinćani prvi upravljali brodovima sasvim slično sadaš- 
njem načinu i da su troveslarke bile sagrađene u Heladi naj- 
prije u Korintu. Čini se, da je i Samljanima sagradio četiri 
lađe Aminoklo, korintski brodograditelj. A ima najviše irista 
godina od Aminoklova dolaska Samljanima do svršetka ovoga 
rata. Najstariju pomorsku bitku, za koju znama. zamelinuli 
su Korinčćani s Kerkiranima. A ima najviše dvjesta i šezdeset 

godina i od te bitke do istoga vremena, Kako su Korinćani 
stanovali u gradu na prevlaci, uvijek su odvajkada imali 
trgovinu u svojim rukama, jer su Heleni u starini dolazili u 
dodir više kopnom nego morem te su općili međusobno preko 
njihova grada i oni u Peloponezu i oni izvan njega. A bili su 
močni novčari, kao šlo su stari pjesnici posvjedočili, jer su 
nazivali njihov kraj bogatim. Kad su se Heleni stali više ba- 
viti pomorstvom, uništavali su Korinćani gusare, pošio su 
stekli brodovlje, i vodeći trgovinu, i kopnenu i pomorsku, po- 
digli su svoj grad do velike moći novčanim dohocima. I Jo- 
njani su kasnije imali jaku mornaricu za prvoga perzijskoga 
kralja Kira i njegova sina Kambiza, te su, ratujući s Kirom, 
na svom moru imali neko vrijeme prevlast. | Polikrat, samski 
siinik, podloži sebi u Kambizovo vrijeme jakom mornaricom 
neke otoke i, osvojivši Rencju, posveti je delskom Apolonu. 
Fokejani, osnivači Masalije, pobijedili su u pomorskom boju 
Kartažane. 


14. — To su bile najmoćnije pomorske sile. A čini se, da 
su se i te, premda su bile mnogo ljudskih vjekova poslije 
Trojanskoga rata, malo služile troveslarkama', nego su imale 
još lađe sa pedeset vesala i duge lađe opremljene poput njih. 
Malo prije Medskih ratova* i smrti Darijeve, koji je zavladao 
Perzijancima poslije Kambiza, imali su sicilski silnici i Ker- 
kirani mnoštvo troveslarki. To su prije Kserksove vojne bile 
posljednje pomorske sile vrijedne spomena u Heladi, jer su 
Eginjani i Atenjani i neki drugi imali neznatnu mornaricu, a 
od toga mnogo lađa sa pedeset vesala. Kasno iza toga nago- 
vori Temistoklo Atenjane, kad su ratovali s Eginjanima, a 
ujedno se očekivala provala barbara, da sagrade sebi brodove, 
s kojima se i pobiše na moru. Ali oni još nisu imali palube 
po čitavoj dužini. 


7 Na početku Peloponeskoga rata Atena je imala 300 trove- 
slarki i 100 odabranih kao pričuvu za obranu luke Pireja. U tro- 
veslarci, dugoj 40 do 50 m i širokoj 5 m, bilo je 170 veslača, koji 
su veslali u 3 reda sjedeći jedni povrh drugih: jedni u hodniku 
izvan palube, drugi na palubi, a treći ispod palube. Takt za vesla= 
nje davao se frulom ili glasom. 

5 Tako Tukidid naziva Perzijske ratove. Taj je naziv i inače 
bio uobičajen. 

15. — Takve su dakle bile mornarice helenske, i one stare 
| one, koje su kasnije nastale. Stekli su ipak dosta znatnu 
tmoć oni, koji su se pobrinuli za novčane prihode i vlast nad 
ilrugima,. Napadajući brodovima otoke, pokoravali su ih, i 
najviše su to činili oni, koji nisu imali dovoljno zemlje. Na 
kopnu nije bilo nikakva rata, kojim bi im moć kako porasla. 
ve ratove, koliko ih je bilo, vodili su pojedinci protiv svojih 
susjeda, a u izvanje ratove daleko od svoje zemlje na zator 
tlrugih Heleni nisu polazili. Nisu se naime pokoreni gradovi 
udruživali s najmoćnijim gradovima, niti su opet Heleni po- 
duzimali vojne kao ravnopravni između sebe, nego su rato- 
vali pojedini susjedi više međusobno. A najviše su se u dav- 
nom negdašnjem ratu. koji je izbio između Halkiđana i Ere- 
trijaca, razdvojili i ostali Heleni kao saveznici jednih ili 
drugih. 


PERZIJANCI I SILNICI SPREČAVAJU RAZVITAK 
HELADE 


16. — A nastale su jednima odavle, drugima odanle za- 
preke, da se nisu mogli ojačati. Na Jonjane, kad je njihova 
moć veoma uznapredovala, zavojšti Kir i perzijska sila, koja 
je svladala Kreza i sve, što je od rijeke Halisa do mora, te 
je podjarmila gradove na kopnu, a Darije je kasnije uz po- 
moć feničke mornarice zavladao i otocima. 


17. — Silnici, koliko ih je bilo u helenskim gradovima, 
pazili su samo na svoj probitak, na svoju osobu i na to, kako 
će unaprijediti svoj vlastiti dom. Nastavali su gradove gle- 
dajući na sigurnost, koliko su najviše mogli, a nisu učinili ni- 
kakvo djelo vrijedno spomena, osim ako su pojedini imali 
što posla sa svojim susjedima [sicilski su naime silnici najviše 
uznapredovali u moći)". Tako je Helada dugo vremena bila 
odasvud pritješnjavana, pa nije ni zajednički ništa znatno 
učinila, a pojedine su se države još manje usuđivale što 
poduzeti. 


9 Riječi u uglastim zagradama kasniji su dodatak tekstu, 

KONAC SILNIKA. OPREKA IZMEĐU DVIJU VODEĆIH 
VLASTI: SPARTE 1 ATENE 


18. — Zatim su Lakedemonjani oborili atenske silnike i 
konačno većinu njih iz ostale Helade kojom su dugo vremena 
i prije vladali, osim sicilskih silnika. (Lakedemon je naime, 
pošto su ga naselili sadašnji stanovnici Dorani, imao nakon 
prevrata za veoma dugo vrijeme, koliko znamo, od davnine 
ipak i dobar ustav i bio je uvijek bez silnika. Ima već četiri 
stotine i nešilo više godina do svršeika ovoga rata, otkako se 
Lakedemonjani služe istim ustavom. Poradi toga su bili moć- 
ni i odredivali su ustave u ostalim gradovima.) Poslije pada 
Silnika u Hcladi, ne mnogo godina kasnije dođe na Maratonu 
i do boja Međana protiv Atenjana. A desete godine poslije 
njega udari barbarin s velikom vojskom na Heladu, da je 
podjarmi. Budući da je zaprijetila velika opasnost, Lakede- 
monjani kao najmoćniji povedu Helene zajednički u boj, a 
Atenjani za medske provale naume napustiti grad i sa svojim 
ge stvarima ukrcaju u lađe i postanu pomorci. Zajedno od- 
bivši barbarina, ne mnogo kasnije pristanu jedni uz Atenja- 
ne, a drugi uz Lakedemonjane: i oni Heleni, što su se odme- 
tnuli od Kralja!?, i oni, koji su s njim zajednički ratovali, jer 
su to ačito bile najmoćnije države. Jedni su od njih bili jaki 
na kopnu, a drugi na moru. Malo vremena ostane nepomu:- 
ćeno brntstvo u oružju, a zalim sa zavade Lakedemonjani i 
Atenjani i zarate međusobno uz pomoć saveznika, a i od 
ostalih Helena, ako bi se koji gdje zavadili, već su se obra- 
ćali na jedne od njih. Stoga su se od Medskih ratova sve 
do ovoga rata, sad sklapajući mir, sad ratujući i međusobno 
i sa svojim otpalim saveznicima, dobro spremili za rat i 
vježbajući se u opasnostima postali vještijima, 

19. — Lakedemonjani su bili na čelu svojih saveznika, 
koji im nisu plaćali poreza, nego su tražili svoju korist samo 
u tome, da njihov ustav bude vlada nekolicine, a Atenjani 


ou grčkom basileus (= kralj) bez ikakva dodatka redovno 
označuje perzijskoga kralja. Obično se prevodi: perzijski kralj 
ili samo Kralj. 

su prisvojili s vremenom brodove saveznih gradova osim hij- 
skih i lezbijskih i svima su odredili da pridonose novaca. Nji- 
hova je vlastita sprema za ovaj rat bila veća nego onda, kad 
su nekoć bili u najljepšem cvatu, a saveznici su im bili ne- 
taknuti, 


RAZLAGANJE O POTEŠKOĆAMA NOVOGA KRITIČKOG 
POSTUPKA 


20. — Najstarije sam dakle događaje našao takve, a teško 
ih je bilo provjeriti svaki put dokazom po redu, jer ljudi ono, 
što slušaju o prošlim događajima, ako su i domaći, ipak pri- 
hvaćaju jedni od drugih bez istraživanja. Tako vrlo mnogi 
Atenjani misle, da su Harmodije i Aristogiton ubili Hiparha 
kao silnika, a ne znaju, da je vladao Hipija kao najstariji od 
sinova Pizistratovih a Hiparh i Tesal da su hili njegova bra- 
ca, Harmodije i Aristogiton nešto su posumnjali, da su ih 
vnoga dana, i to uoči čina, odali Hipiji neki ortaci, pa su od 
nauma odustali, jer su mislili, da je upućen. Budući da su 
hljeli, prije nego ih uhvate, nešto izvršiti pa staviti život na 
kocku, ubiju Hiparha, na koga su se namjerili kod t. zv. Leo- 
korija!!, kad je pripremao panatenejsku svečanost. I o mno- 
gom drugom, što još sad postoji i nije se s vremenom zabora- 
vilo, ostali Heleni ne misle pravo, kao na pr. da lakedemonsici 
kraljevi ne glasuju svaki jednim glasom, nego sa dva i da 
imaju pitansku čelu!>, koje nikad nije ni bilo. Tako se večina 
ljudi ne trudi oko ispitivanja istine, nego se radije laća ono- 
ga, što im je pri ruci. 


21. — Ako tko prema spomenutim dokazima bude držao 
takvim ono. što sam razložio, ponajviše ne će griješiti. Ne će 
vjerovati ni pjesnicima, koji su te događaje opjevali uvećava- 
jući ih i uljepšavajući, ni piscima priča, koji su ih prikazali 
više ugodnima za slušanje nego istinitima. Mnogo toga, budu- 
ći da se ne može pobiti, poradi dugoga vremena izrodilo se u 
nevjerojatne bajke. Tako će smatrati. da sam te događaje kao 
stare dovoljno istražio prema najjasnijim znakovima. I ovaj će 


Ho Prastari hram triju kćeri Leovih, koje je olac žrtvovao za 
vrijeme gladi, da ublaži božicu Atenu. 
!2 Pitana je selo kod Sparte, zapadno od grada 


se rat — premda ljudi drže onaj rat, koji vode, uvijek naj- 
većim, a kad prestanu ratovati, radije se dive starini — ako 
se prosuđuje po samim činjenicama, pokazati većim od pri- 
jašnjih. 

22. — Govore, što su ih pojedinci izrekli ili spremajući 
se na rat ili se već u njemu nalazeći, bilo je teško zapamtiti 
točno od riječi do riječi, i one, koje sam sam čuo, i once, koje 
su mi od druguda odakle javljali. Naveo sam ih onako, kako 
mi se činilo da bi pojedinci u tadašnjim prilikama rekli naj- 
Jitnije, držeći se pritom što točnije cjelokupnoga smisla zaista 
izrečenih govora. Izvršena djela u ratu nisam držao vrijed- 
nim opisivati, kako sam ih slučajno od koga doznao, ni kako 
se meni činilo, nego sam, koliko je moguće točno, ispitao 
svako pojedino djelo i od onih, u kojima sam sAm učestvovao, 
i od onih, što sam ih od ostalih čuo. Ali s mukom sam istinu 
nalazio, jer oni, koji su učestvovali u pojedinim djelima, nisu 
isto govorili o njima, nego kako je tko bio sklon kojoj stran- 
ci ili kako se sjećao, Za slušanje će se možda činiti manje 
ugodno ono, što od toga nije mitsko, ali oni. koji budu htjeli 
jasno promatrali prošle događaje i one, koji će se jednom pre- 
ma ljudskoj naravi tako i slično opet odigrati, bit će zado- 
voljni, da ih prosuđuju po koristi. Izradio sam svoje djelo 
više kao tečevinu za uvijek nego kao predmet književnog 
natjecanja za trenutačno slušanje. 


VAŽNOST PELOPONESKOG RATA I PRAVI 
NJEGOV UZROK 


23. — Od prijašnjih pothvata najveći je bio Medski rat, 
i taj je ipak bio brzo odlučen u dvije pomorske i dvije kop- 
nene bitke!“ Trajanje ovoga rata veoma se produžilo, i He- 
lada je u njemu doživjela stradanja, kakvih nije inače isku- 
sila za jednako vrijeme, jer niti su bili osvojeni i opustošeni 
toliki gradovi, jedni od barbara, drugi od njih samih u me- 
đusobnom ratu — ima gradova, koji su za osvajanja promi- 


1 Dvije pomorske biike bile su: kod Salamine pod zapovjed- 
ništvom Temistoklovim i druga kod rta Mikale, a dvije kopnene 
bitke: na Maratonu i kod Plateje, gdje pogine i sam perzijski 
vojskovođa Mardonije. 

Jenili i stanovnike — niti je bilo lolikoga bijega ljudi i po- 
kolja, koliko u samom ratu, toliko poradi buna. I ono, o čemu 
ue prije čulo pripovijedati, ali je činjenicama bilo rjede utvr- 
leno, ne postade nevjerojatno. To su bili potresi, koji su i za- 
hvalili veoma veliki dio zemlje i bili izvanredno žestoki, pa 
pumrčine sunca, koje su se dogodile češće nego se pamlilo 
iz prijašnjega vremena, zatim negdje velike suše i odatle 
hirašna glad i kužna bolest, koja je mnogo naškodila i uni- 
šlila veliki dio ljudi. To je naime sve u ovom ratu zajedno 
provalilo. Rat su započeli Atenjani i Peloponežani prekršivši 
trideselgodišnje primirje, koje su sklopili iza zauzeća Hubeje. 
A zašto su ga prekršili, na prvom sam mjestu naveo uzroke 
i razmirice, da ne bi tko jednom zapitao, iz čega se porodio 
loliki rat među Helenima. Najistinilijim uzrokom, ali koji se 
najmanje spominje, držim to, šlo su Atenjani postajali moćni 
i zadavali straha Lakedeomonjanima te ih natjerali u rat. A 
uzroci, koji se javno spominju, poradi kojih su jedni i drugi 
prekršili primirje i stupili u rat, bijahu ovi: 


DRUGI UZROCI RATU: EPIDAMNO SE BEZUSPJEŠNO 
OBRAĆA NA KERKIRU, A ZATIM NA KORINT, KOJI 
POŠALJE POMOĆ 


24. — Epidamno je grad s desne strane cnomu, koji plovi 
u Jonski zaljev. Blizu njega stanuju barbari Taulanćani, ilir- 
ski narod. Taj su grad naselili Kerkirani, a voda naseljenika 
bio je Falije Eratoklidov rodom Korinćanin, jedan od poto- 
maka Heraklovih, koga su po starom običaju pozvali iz grada 
matice. A naselili su ga i neki Korinčani | drugi dorskoga 
plemena. S vremenom je Epidamno poslao veoma moćan i na- 
pučen, Ali pošto je bilo nutarnjih nemira za mnogo godina, 
kako se kaže, u nekom su ih ratu svladali susjedni barbari i 
lišili velike moći. I na koncu prije ovoga rata puk istjera 
plemiće, a oni su, vrativši se s barbarima, plijenili građane 
na kopnu i na moru. Kako su Epidamnjani u gradu bili u 
stisci, pošalju poslanike u Kerkiru!* kao u svoj matični grad 


14 Kerkira se zove od 4. stoljeća prije naše ere, a starije je 
ime Korkira, navodno homerski otok Sherija, zemlja Feačana, 
a sud otok Krf, 

moleći ih, neka ne daju, da ih uništavaju, nego neka izmire 
bjegunce s njima i dovrše rat s barbarima. A to su ih molili 
sjedeći kao pribjegari u Herinu hramu. Kerkirani ne uslišaju 
njihovu poniznu molbu, nego ih pošalju kući ncobavljena 
posla. 


25. — Kad su Epidamnjani uvidjeli, da im od Kerkirana 
nema pomoći, bili sa u neprilici. Da sc izbave iz tadašnjega 
položaja, pošalju poslanike u Delfe i upitaju boga, da li bi 
predali grad Korinčanima kao osnivačima i kušali od njih 
dobiti kakvu pomoć. A bog im naloži, da im predadu grad i 
uzmu ih sebi za vođe. Kad su Epidamnjani došli u Korint, 
predadu im. prema riječima proročišta, grad kao njihovu 
naseobinu izjavljujući, da je njihov osnivač iz Korinia. Oikri- 
vajući im proročanstvo molili su ih, neka ne dopuste, da ih 
uništavaju, nego neka ih zaštite. Korinćani opravdano obećaju 
pomoć držeći, da Su oni njihova naseobina isto tako kao ker- 
kirska, a ujedno i iz mržnje prema Kerkiranima, jer su ih oni 
omalovažavali, premda su bili njihovi naseljenici. U zajed- 
n čkim svečanim skupštinama nisu im davali uobičajene po- 
časne darove niti su Korinćaninu prepuštali svečani početak 
žrtava kao ostale nascobine, nego su ih prezirali. I s obzirom 
na novac bili su u ono vrijeme ravni najbogatijim Helenima, 
a ratnom spremom još moćniji. Mornaricom su ih kadšto da- 
Icxo natkriljivali, jer su se ponosili i time, što su prije na 
Kerkiri stanovali Feačani, koji su bili brodovljem na glasu. 
Stoga su se još više irudili oko mornarice i bili su moćni, jer 
ću imali sto i dvadeset troveslarki, kad su počeli ratovati, 


26. — Tužeći se dakle na sve to, Kvrinćani su rado slali 
pomoć u Epidamno i oglašivali neka pođe kao naseljenik tko 
oče. Kao posuda odu neki od Ampračana, Leukadana i od 
njih samih. Otputuju kopnom u Apoloniju, korintsku naseo- 
h nu, u strahu pred Kerkiranima, da ih ne bi priječili u pri- 
jevozu morem. 


A kad su Kecrkirani čuli, da su naseljenici i posada došli 
u Epidamno i da se naseobina stavila pod korinisku zaštitu, 
ljutili su se. Zaplove odmah sa dvadeset i pet lađa i kasnije 
s ostalim brodovljem. Uvredljivo su nalagali Epidamnjanima, 
: “ka prime natrag bjegunce — epidamnjanski su naime bje- 

sunci došli u Kerkiru i pokazujući grobove!" pozivali se na 
hiudslvo, koje ih oiprije veže, te su molili Kerkirane da ih 
natrag odvedu — i neka otjeraju posadu, koju su poslali 
Korinćani, a tako i naseljenike, Ali Epidamnjani ništa od ioga 
ne poslušaju. Kerkirani dakle udare na njih sa četrdeset lađa 
uizvvši bjegunce, da ih natrag dovedu, i povedu sa sobom Ilire. 
lirlarajući tabor pred gradom oglase, tko hoće od Epidam- 
njana i stranaca, neka ode bez štete. A ako ne će, da ća 
4 njima postupati kao s neprijateljima. Kad oni nisu slušali, 
Kerkirani stanu opsjedati grad, koji leži na prevlaci, 


27. — A Korinčani, kad su im iz Epidamna došli glasnici 
Javljajući o opsjedanju. spremali su se na vojnu oplašujući 
ujedno, tko hoće, neka pođe kao naseljenik u Epidamno. uz 
potpunu ravnopravnost. Ako tko ne će odmah da plovi, a želi 
učestvovati u naseobini neka plati pedeset korintskih drahmi!* 
i neka čeka. Bilo je mnogo 'i onih koji su odmah plovili, 
i takvih, koji su uplačivali novac. Zamole i Megarane, da ih 
isprate lađama, ako bi ih možda Koerkirani priječili u plovidbi. 
Oni su so spremali da plove s njima sa osam lada, a od Kefa- 
lenjana Paljani sa četiri lađe. Zamole i Epidaurane, koji im 
dadu pet lađa, a Hermionjani jednu, Trezenjani dvije, Leu+r 
kađani deset i Ampračani osam. Od Tebanaca i Flijunčana 
Zutraže novaca, a od Hlejana prazne lado i novaca. Samih 
Korinćana spremalo se trideset lađu i tri tisuće oklopnika. 


28, — Kad su Kerkirani saznali za te pripreme, stigavši u 
Korint s lakedemonskim i sikionskim poslanicima, koje su 
uzeli sa sobom pozivali su Korinčćane, da odvedu posadu u 
Epidamnu i naseljenike, jer nemaju prava na Epidamno. A 
ako sebi prisvajaju kakvo pravo, voljni su stvar povjeriti 
pravorijeku gradova u Peloponezu, koje jedni i drugi zajed- 
nički odrede. I kojima bude dosuđeno, da je to njihova na- 
seobina, neka ti njome gospodare. Hljeli su to prepustiti i pro- 
ročištu u Delfima, ali rata nisu dopuštali započinjati. A ako 
ne če, rekoše, da će i sami biti prisiljeni, budu li oni činili 
nasilje, ogledati se radi svoje koristi za prijateljima, koje oni 
ne žele, i to radije za drugim prijateljima, a ne za onima, što ih 
15 T. j. grobove svojih pređa. 

15 Korintska se drahma prvobitno odnosila prema atičkoj kao 
5:3 (imala je 10 obola, a atička 6). 


sad imaju. Korinćani odgovore, ako povuku brodove i bar- 
bare od Epidamna, da će o tome vijećati; prije ne bi bilo pro- 
bitačno, da ovi njih podsjedaju, a da oni traže pravdu. Kerki- 
rani su naprotiv govorili, ako i oni povuku svoje ljude iz 
Epidamna, da će to učiniti. Spremni su i na to, da jedni i 
drugi ostanu na svome mjestu i sklope primirje, dok se ne 
riješi spor. 


POMORSKA BITKA KOD LEUKIMNE 


29, — Ali Korinćani nisu htjeli ništa od toga slušati, nego, 
kad su im lađe bile opremljene i kad su stigli saveznici, po- 
šalju najprije glasnika, da navijesti rat Kerkiranima. Kre- 
nuvši sa sedamdesct i pet lađa i dvije tisuće oklopnika!", plo- 
vili su prema Epidamnu, da ratuju s Kerkiranima. Brodovima 
su žapovijedali Aristej Pelihov, Kalikrat Kalijin i Timanor 
Timantov, a pješaštvom Arhetim Euritimov i Izarhida Izarhov, 

Kad su stigli do Akcija u anaktorijskoj zemlji, gdje je 
hram Apolonov na ulazu u Amprački zaljev, Kerkirani im 
pošalju ususret glasnika u čamcu, da im zabrani ploviti pro- 
tiv njih. Ujedno stanu napunjati lađe ljudima i stare lađe 
poprave, tako da su bile plovne, a ostale opreme. Kad glasnik 
nije donio od Korinćana nikakvo pomirenje, a oni ukrcali 
momčad na lađe, kojih je bilo osamdeset (jer je četrdeset lađa 
opsjedalo Epidamno), pođu im u susret i svrstavši se u bojni 
red pobiju se na moru. Kerkirani premoćno pobijede i unišle 
petnaest korintskih lađa. Istoga se dana dogodi, da su i oni 
koji su opsjedali Epidamno, prisilili grad na predaju uz uvjet, 
da im predadu strance, a Korinčćane da drže pritvorcne, dok 
odluče kako drugačije. 

30. — Poslije pomorske bitke Kerkirani podignu pobjedni 
znak!# na Leukimni, predbrežju na Kerkiri, te ostale ljude, 
koje su zarobili, poubijaju, a Korinćane su držali u zatvoru. 


11 Oklopnik je bio pješak s teškam opremom, koji se borio 
u zatvorenoj falangi s oružjem za boj izbliza, a svrha mu je bila, 
da probije neprijateljske redove i tako pobijedi. Imao je dugo 
koplje udešeno za bodenje, a ne za bacanje, i za navalu još mač. 
Za obranu mu je služio veliki jajoliki štit, mjeđeni oklop, kaciga 
i nazuvci. 

!3 Pobjedni znak podizao se na bojištu kao spomenik na 
neprijatelja natjeranoga u bijeg i na vlastitu pobjedu, a sastojao 
se od nagomilanoga neprijatelju otetoga oružja. 

Kad su se kasnije Korinćani i njihovi saveznici svladani 
povukli s lađama kući, gospodarili su Kcrkirani čitavim mo- 
rem u onim krajevima i, otplovivši u Leukadu, korintsku na- 
sevbinu, opustoše zemlju i zapale Kilenu, elejsko pristanište, 
jer su oni pomogli Korinćanima lađama i novcem, Najveći 
dio vremena poslije pomorske bitke gospodovali su morem i 
napadajući korintske saveznike uništavali ih, dok nisu Korin- 
ćani u toku ljeta poslali brodove i vojsku. jer su im saveznici 
stradavali. Utaborili su se kod Akcija i oko Himerija u 'Tes- 
protiji, da zaštite Leukadu i ostale gradove, koji su im bili 
prijatelji. Njima nasuprot udare tabor i Kerkirani kod Leu- 
kimne s lađama i kopnenom vojskom. Nisu navaljivali ni jed- 
ni ni drugi, nego su to ljeto stajali jedni protiv drugih, a kad 
je već bila zima, pođu kući jedni i drugi. 


KERKIRANI [ KORINCĆANI POŠALJU POSLANIKE 
U ATENU, KOJA SE ODLUČI ZA OBRAMBENI SAVEZ 
S KERKIROM 


81. — Čitavu tu godinu poslije pomorske bitke i slijedeću 
Korinćani su žestoko vodili rat s Kerkiranima, gradili lađe i 
spremali se veoma revno na pomorsku vojnu skupljajući i iz 
samoga Peloponeza i iz ostale Helade veslače i snubeći ih za 
plaću. Kerkirani, doznavajući za njihove pripreme, bojali su 
se pa (budući da nisu bili u savezu ni s kim od Helena i nisu 
pristupili savezu ni s Atenjanima ni s Lakedemonjanima) od- 
luče otići k Alenjanima, da im budu saveznici i da kušaju 
od njih postići za sebe kakvu korist. A Korinćani, saznavši 
ta, dođu i sami u Atenu, da pregovaraju preko poslanika, da 
ne bi njihova mornarica, združivši se s kerkirskom. bila za- 
prekom, da dovrše rat, kako žele. Kad se sastala pučka skup- 
ština, dodu da govore jedni protiv drugih, Kerkirani rekoše 
ovo: 


32. — »Pravedno je, Atenjani, da oni, koji dolaze k susje- 
dima, da ih mole za pomoć, kao što i mi sada, ako ih nisu 
prije zadužili ni velikim dobročinstvima ni saveznišivom, naj- 
prije njih uvjere, da mole ono, što je i njima od najveće ko- 

risti a ako nec, da im bar nije na štetu, i da će im poslije du- 
govali trajnu zahvalnosi. Ako od toga ništa jasno ne dokažu, 
neka se ne ljute, ako ne budu imali uspjeha. Kerkirani su nas 
poslali vjerujući u to, da će vam pružiti jamstvo za svoju mol- 
bu za saveznišivo. Naše vladanje prema vama nije bilo u skla- 
du s našom potrebom i za naše prilike u sadašnjem času bilo 
je beskorisno. Premda nismo nikad u prijašnje vrijeme htjeli 
biti ničiji saveznici, sad smo došli, da za to zamolimo druge, 
i ujedno smo baš poradi toga ostali osamljeni u sadašnjem 
ratu s Korinćanima. I io, što se prije činilo našom razbori- 
tošću, što se nismo u savezništvu s drugima zajedno izvrga- 
vali opasnostima prema tuđoj odluci, sad se to pokazuje kao 
nerazborilost i slabost. Doduše u prijašnjoj smo pomorskoj 
bici sami suzbili Korinćane. Budući da kreću na nas s većem 
silom iz Peloponeza i ostale Helade, a mi vidimo, da ih nismo 
kadri svladati samo vlastitom snagom, i budući da je pritom 
velika opasnost, ako padnemo pod njihovu vlast, nužda nas 
nagoni, da molimo pomoć i od_vas i od svakoga drugoga. 
I oprostit ćete nam, ako se to usuđujemo u opreci s pri- 
jašnjom povučenošću ne zbog zloće, nego zbog pogrešna 
mišljenja. 


33. — Ako nas budete slušali, naša će vam molba biti li- 
jepa prilika u mnogom pogledu; najprije, jer ćete pomaći 
onima, koji trpe nepravdu, a drugima ne škode, a zatim, pri- 
tekavši u pomoć nama, koji se nalazimo u najvećoj opasno- 
sti, ubirat ćete našu najveću zahvalnost, jer ćemo se uvijek 
toga sjećati i javno iznositi dokazom. Mornaricu imamo iza 
vaše najveću, I promislite, koja je sreća rjeda ili koja za ne- 
prijatelje bolnija, ako moć, koju biste vi držali vrijednom 
mnogo novaca i zahvalnosti, dolazi nudeći se sama i predaje 
vam se bez opasnosti i troška, a ktomu vam donosi pred svi- 
jetom velikodušnost i zahvalnost onih, koje čete braniti, i 
vama samima snagu. Sve to skupa dogodilo se od pamtivije- 
ka tek nekolicini, i malo ih je, koji moleći savezništva isto 
tako daju sigurnost i ugled onima, koje prizivaju, kao što će 
i sami to primiti stupajući u savez. A ako tko od vas misli, 
da do iakva rata, u kojem bismo vam bili od koristi, ne će 
doći, vara se u mišljenju i ne opaža, da su Lakedemonjani 
iz straha pred vama željni ratovanja i da Korinćani, koji 

kod njih mnogo mogu i vama su neprijatelji, sad udaraju 
najprije na nas, prije nego navale na vas, da ne bismo kao 
zajednički neprijatelji složno ustali protiv njih, pa da prije 
ne pogriješe u dvojem: ili da unište nas ili da sebe ojačaju. 
Naš je dakle posao, da to predusretnemo time, šta vam nudimo 
savez, a vaš, da ga prihvatite, te da radije prvi na njih na- 
valimo nego da se branimo. 


34. — Ako budu govorili, da nije pravedno, što vi zašti- 
čujete njihove naseljenike, neka znaju, da svaka naseobina, 
ako se s njom dobro postupa, štuje svoju maticu, a sko joj 
se čini nepravda, otuđuje se cd nje, jer se ne šalju naseljeni- 
ci u naseobinu, da budu robovi. nego ravnopravni onima, što 
vstaju. A đa su nam činili nepravdu, jasno je. Kad smo ih 
pozvali pred sud poradi Epidamna, htjeli su se riješiti optu- 
žbi radije ratom nego ravnopravnom presudom. Vama neka 
bude opomena ta, što čine nama svojim suplemenjacima, da 
se ne date zavesti od njih prijevarom i da njihovu izravnu 
molbu ne saslušate. Onaj koji osjeća najmanje pokajanja 
poradi toga, što je ugađao protivnicima, može najsigurnije 
Živjeti. 


35. — A _ ne ćete prekršiti ni ugovore s Lakedemonjani- 
ma primajući nas, koji nismo ničiji saveznici, jer je u ugovo- 
rima rečeno, da je onomu od helenskih gradova, koji nije ni- 
čiji saveznik, slobodno pristupiti jednima ili drugima od vas, 
kako mu je milo. Strašno će biti, ako njima bude moguće na- 
punjati svoje brodove ljudima svojih saveznika, i još ktomu 
iz ostale Helade. štaviše ljudima vaših podanika, a nas spre- 
čavati u naumljenom savezu i u pomoči od kuda druguda, i 
ako vam budu upisali u grijeh, da smo vas uvjerili o ono- 
me, što molimo. Mnogo ćemo vas više kriviti, ako vas ne na- 
govorimo, jer ćete odbiti nas, koji smo u opasnosti i nismo 
vam neprijatelji, a ne ćete spriječiti ove, koji su vam ne- 
prijatelji i na vas navaljuju, nego čete pustiti, da povećaju 
svoju moć i iz vaše države. To nije pravedno, nego ili njima 
uskratite plačenike iz svoje države ili i nama šaljite pomoć, 
kako god budete uvjereni, a najviše tako, da nas javno pri- 
mite u savez. Upućujemo vas na mnoge koristi, kao što smo 
u početku rekli. Najveća je ta, što imamo iste neprijatelje (to 
je najsigurnije jamstvo). i to ne slabe nego takve, koji mogu 

naškoditi onima od nas, koji se iznevjere. Ne može vam biti 
ravnodušno, ako se izjalovi savez, koji vam nudimo, i to po- 
morski, a ne kopneni, nego u prvom redu treba, ako možete, 
da nikome drugom ne puštale da stekne brodove, a ako ne 
možete, da onoga, koji je najjači, imate za prijatelja. 


36. — I komu se čini, da se to doduše priznaje korišću, 
ali se boji, da nagovoren timc ne prekrši ugovor, neka zna, 
da će njegov strah, ako ima za sobom moć, još više uplašiti 
protivnike, dok će smionost, koja je slaba, ako nas ne primi- 
te, još više osmjeliti moćne neprijatelje. A neka zna i to, da 
se sad ne odlučuje više o Kerkiri nego o Ateni i da ne misli 
Ateni najbolje, kad kod rata, koji je na pomolu i tek što nije 
izbio, gleda na neposrednu sadašnjost i oklijeva dobiti još i 
utvrđeno mjesto, s kojim se uz najveće posljedice živi u pri- 
jateljstvu i ratuje. Ono leži zgodno za plovidbu iz Italije i iz 
Sicilije, tako da odanle može spriječiti mornarici da stigne 
k Peloponežanima, a odavle je onamo propustiti, te je i za 
ostalo od najveće koristi. Po ovim najkraćim glavnim crtama, 
i u cijelosti i pojedince, možete uvidjeti, da nas ne smijete 
odbiti. Tri su spomena vrijedne pomorske sile među Heleni- 
ma: vaša, naša i korintska. Ako pustite to, da se dvije morna- 
rice sjedine u jednu, i ako Korinćani najprije nas svladaju, 
borit ćete se na moru protiv Kerkirana i Peloponežana zaje- 
dno. A primite li nas u savez, borit ćete se protiv njih bro- 
dovima, koji će biti pojačani našima.« 


Tako su rekli Kerkirani. A Korinćani poslije njih počnu 
ovako: 


37. — »Budući da su Kerkirani govorili, ne samo da ih 
primite u savez, nego i to, da im mi nanosimo nepravdu i ne- 
pravo s njima ratujemo, nužno je, da i mi vas najprije pod- 
sjetimo na ovo oboje pa onda prijeđemo na ostali govor, da 
biste naš opravdani zahtjev što sigurnije unaprijed znali i 
molbu ovih ne bezrazložno odbili. 


Kažu, da poradi razboritosti nisu nikad prihvatili ničiji 
savez. Tako su postupali iz opakosti, a ne zbog čestitosii, jer 
nisu htjeli imati u svojim nepravdama nikakva saveznika ni 
svjedoka, koga bi pozivali k sebi i stidjeli se. A i njihov grad, 
koji ima neovisan položaj, dopušta im, da budu radije suci 

onoga, čime nekomu škode, nego da postupaju po ugovorima 
zato, što vrlo rijetko plove k susjedima, već ponajviše pri- 
maju ostale, kad od nužde pristaju. Razlog njihova tobožnjeg 
nepristajanja u savez nije to, da ne učestvuju u nepravdama 
s drugima, nego da sami za se čine nepravdu i da se služe na- 
siljem, kad god budu jači, pa gdje god što potajno steknu, 
ako gdje šlo ugrabe, da se ne siide. A da su oni pošteni ljudi, 
kao što kažu, koliko im susjedi mogu manje naškoditi, toliko 
bi im bilo moguće očitije pokazivati svoju pravičnost dopu- 
štajući i prihvaćajući pravdu. 


38. — Ali nisu takvi ni prema ostalima ni prema nama i, 
premda su naši naseljenici, sasvim su sc odmetnuli i sad s 
nama ratuju govoreći da ih nismo poslali u naseobinu, da zlo 
trpe od nas. A mi kažemo, da ih ni mi sami nismo naselili, 
da nas vrijeđaju. nego da im budemo vođe i da nas štuju, 
kako se pristoji. Ostale nas dakle naseobine cijene, i najviše 
nas ljube naseljenici. Ta jasno je, ako smo većini po volji, a 
ovima se jedinima bez razloga ne milimo, da ne bismo s nji- 
ma ralovali ovako neobično, kad nam ne hi činili neku na- 
ročilu nepravdu. A bilo bi lijepo, sve da i griješimo, da po- 
puste našoj srdžbi, a za nas bi bila sramota silom suzbiti 
njihovu umjerenost. Iz obijesti i kao moćni bogaluni zgrije- 
šili su protiv nas u mnogim drugim slučajevima i na Epida- 
mno se nisu osvrtali, dok je bio u zlu, a kad smo mu mi 
došli u pomoč, zauzeli su ga i silom pa drže. 


39. — I kažu, da su se prije htjeli podvrći sudskoj odluci, 
Ali u tome treba da se čini, da ima neku riječ ne onaj, koji 
je premoćan i koji ide na sud iz sigurnosti, nego onaj, koji 
je jednak u djelima kao i u riječima prije rasprave. A ovi to 
nisu htjeli. prije nego su podsjeli mjesto, nego, kad su vjero- 
vali, da mi ne ćemo ostati pao strani, tad su onako lijepo po- 
nudili, da se to riješi sudskom odlukom. Ovamo su došli, 
premda su ne samo sami ondje griješili, nego i vas sad mole. 
ne da im budete saveznici, nego da zajedno s njima činite nc- 
pravdu i da ih primite kad ste već s nama u razmirici. Nji- 
ma je trebalo obratiti se na vas tada, kad su bili sasvim 
sigurni, a ne, kad su nama učinili nepravdu, a sami su u opa- 
snosti. I budući da tada niste učestvovali u njihovoj moći, ne 
ćete im sad priteći u pomoć; premda ste daleko od njihovih 

pogrešaka, ipak ćemo vas jednako okrivljivati, da zajednički 
snosite i posljedice, kao da ste davno sjedinili svoju moć s 
njihovom. 


40. —— Jasno smo dakle pokazali, da dolazimo k vama s 
opravdanim prigovorima, a ovi da su nasilnici i lakomci. Tre- 
ba dokazati da ne biste pravo činili, kad biste ih primili u, 
savez. Ako je naime u ugovorima i rečeno,!“ da je slobodno 
državama neupisanim u savez pristupiti kojoj od obiju sira- 
naka tko hoće, ugovor ne vrijedi za one, koji pristupaju na 
štetu drugih, nego za onoga, koji moli sigurnost ne krnjeći 
prava drugoga i koji ne će onima, koji ga prime, ako su raz- 
boriti, prouzrokovati rat mjesto mira. A to biste vi sad do- 
živjeli, ako nas ne biste slušali, jer ne biste samo ovima po- 
stali pomagači, nego i nama mjesto saveznika neprijatelji. 
Nužno je, ako idete s njima protiv nas, da se oni i ne brane 
bez vas. Stoga je opravdano, da vi stanete sasvim postrance 
od obojih, a ako to ne ćete, da naprotiv idete s nama protiv 
njih (s Korinćanima ste upravo u savezu, a s Kerkiranima 
niste nikad bili ni privremeno) i da ne uvodite običaj, da 
primate odmetnike drugih. Kad su sc odmetnuli Samljani, 
mi nismo glasovali protiv vas. Dok su ostali Peloponežani 
podvojeno glasovali, da li im treba pomagati, mi smo protiv 
njih jasno izjavili, da svatko može kazniti svoje saveznike. 
Ako doista hoćeie primati i štititi one, koji čine neko zlo, 
očito će koji i od vaših podanika, ne slabiji od njih, pristu- 
piti k nama, i tako ćete ustanoviti običaj više protiv sebe 
nego protiv nas, 


41. — Ove dakle sasvim opravdane razloge iznosimo pred 
vas, dovoljne po helenskim običajima, ali i opomenu i ovakvu 
molbu za uslugu, za koju, premda vam nismo neprijatelji da 
vam škodimo, niti opet prijatelji, da se njom prijateljski kori- 
stimo, ipak kažemo da je u sadašnjem času treba uzvratiti. 
Kad ste nekoć oskudijevali ratnim lađama u ratu s Eginjani- 
ma (prije Medskih ratova), dobili ste od Korinčana dvadeset 
lađa. To dobročinstvo i ono protiv Samljana, kojima poradi 
nas Peloponežani nisu pomogli, pribavilo vam je pobjedu nad 
Eginjanima i kaznu Samljana. I to se dogodilo u takvim pri- 


Nk T tome, da li je sklapanje saveza Atene s Kerkirom krše- 
nje ugovora, Tukidid ne izriče svoga vlastitoga mišljenja, 

likama, kad ljudi idući protiv svojih neprijatelja za sve drugo 
ne mare, samo da pobijede. Drže prijateljem onoga, koji pri- 
lječe u pomoć, makar on prije toga bio i neprijatelj, a nepri- 
iateljem onoga, koji im se usprotivi, makar on slučajno bio 
\ prijatelj, jer i prijateljske veze manje cijcne iz želje, du 
«“uimah pobijede. 

42. — To uzmite na um, i neka mlađi poučen od starijega 
drži pravednim, da nam uzvraća jednako jednakim, i neka ne 
pomisli, da se tako doduše opravdano govori, ali, ako bude 
ratovao, da je drugo korisno. Korist ponajviše dolazi od ono- 
sa, u čemu netko najmanje griješi, i budući rat _ kojim vas 
Kerkirani plaše i pozivaju, da činite nepravdu, još je nejasan, 
\ nije vrijedno, da potaknuti time stupite u već očito, a ne 
buduće neprijateljstvo s Korinćanima. Pametnije je i prija- 
"nje sumnjičenje poradi Megarana radije uništiti (jer poslje- 
dnja usluga u zgodan čas, ako je i manja, može odstraniti 
veću tužbu). Nemojte se dati namamiti ni time, što vam obe- 
ćavaju moćno savezničko brodovlje. Ne činiti naime neprav- 
du sebi ravnima čvršća je moć nego dati se skloniti odmah 
uu otvoreni rat i više posjedovati uz opasnosti. 


43. — Budući da se mi nalazimo u prilikama, u kojima 
smo u Lakedemonu izjavili, da svatko smije kazniti svoje sa- 
veznike, molimo vas sad, da to isto činite nama i, premda ste 
se koristili našim glasovanjem, da nam ne naškodite svojim 
zaključkom. Vratite nam milo za drago uvidjevši, da je to 
ona zgoda, u kojoj je onaj, koji pomaže. največi prijatelj, a 
iko se usprotivi, neprijatelj, Ove evo Kerkirane niti primajie 
za saveznike preko naše volje niti im pomaži'te u njihovoj ne- 
pravdi, Tako radeći, učinit ćete ono, što dolikuje, i zaključit 
ćete najbolje za sebe same.« 


44. — Tako su rekli i Korinćani. A Atenjani, saslušavši 
jedne i druge. pošto se dvaput sastala skupština, u prvoj odo- 
bre jednako riječi Korinćana i Kerkirana. a u drugoj se pre- 
domisle i zaključe, da ne sklope takav savez s Kerkiranima, 
da bi imali iste neprijatelje i prijatelje (jer kad bi Kerkira- 
ni zahtijevali, da n'ove zaiedno s njima protiv Korinta, po- 
vazili bi ugovor s Peloponežanima), nego sklope snjima obram- 
beni savez, da pomažu jedni drug'ma, ako tko bude htio 
udariti na Kerkiru ili na Atenu ili na njihove saveznike. Či- 

nilo se, da će i tako doći do rata s Peloponežanima, pa nisu 
htjeli Kerkiru s tolikom mornaricom prepustiti Korinćanima, 
nego su željeli da oni udare što žešće jedni na druge, pa da 
s oslabljenima, ako bude kad trebalo, i Korinćanima i s osta- 
lima, koji imaju mornaricu, siupaju u rat. Ujedno im se čini- 
lo, da laj otok zgodno leži na putu prema Italiji i Siciliji. 


49. — U tom smislu prime Atenjani Kerkirane u savez. 
Kud su Korinčani otišli, pošalju Kerkiranima ne mnogo ka- 
snije deset lađa u pomoć. A zapovijedali su im Lakedemonije 
Kimonov, Diotim Strombihov i Proteja Epiklov. Nalože im, da 
se ne bore na moru s Korinćanima, ako ne budu napadali na 
Kerkiru i htjeli se iskrcati ondje ili na kojem od njihovih 
mjesta. To neka sprečavaju svom silom. Nalože im to poradi 
toga, da nc krše ugovora. 

Atenske dakle lađe stignu u Kerkiru. 


46. — Kad su se Korinćani spremili, napadali su na Ker- 
kiru sa sto pedeset lada. A bilo je deset lada elejskih me« 
gaskih dvanaest, leukadskih deset, ampračkih dvadeset i se- 
dam, anaktorska jedna i devedeset lađa samih Korinćana. 
Zapovjednici su im bili i iz pojedinih gradova i od Korinča- 
na Ksenoklid Eutiklov sa četiri druga. Kad se približe kcrkir- 
skom kopnu ploveći od Leukado, usidre se u Himeriju u 1e- 
sprolskoj zemlji. To je luka, a grad Efira Ježi više nje dalje 
od mora u eleatskom kraju Tesprotije. Kraj nje utječe u more 
Aheruzijsko jezero, a kroz Tesprotiju teče rijeka Aherant i 
utječe u to jezero od kojega ima i ime. Rijeka Tijamis teče na 
granici među Tesprolijom i Kestrinom. Između tih rijeka diže 
se predbrežje Himcrij. Korinčani dakle pristanu tu na kopno 
i udare tabor, 


47. — Kad su Kerkirani doznali, da oni plove protiv njih, 
ukrcaju momčad na sto i deset lađa, kojima su zapovijedali 
Mikijad, Ezimid i Euribat, i utabore se na jednom od otoka, 
koji se zovu Sihbota. I atičkih deset lađa bijaše sliglo onamo. 
Na predbrežju Leukimni stajala je pješačka vojska i od Za- 
kinćana tisuću oklopnika, što su došli u pomoć. A imali su i 
Korinćani na kopnu mnego barbara, koji su im pritekli u po- 
moć, jer su tamošnji kopneni stanovnici odvajkada njihovi 
prijatelji. 

48. — Kad su se Karinćani spremili, uzmu hrane za iri 
dlana i noću su plovili od Himerija za pomorski boj. U zoru 
ploveći ugledaju kerkirske lađe na pučini gdje i one plove 
protiv njih. A kad opaze jedni druge, stanu se vrstali u bojni 
red. Na desnom su krilu kerkirskom bile atičke lađe, a ostalo 

it držali oni sami učinivši od lađa tri odjela, od kojih je sva- 

him zapovijedao jedan od trojice vojskovođa. Tako se svrstaju 
kKorkirani. A korinisko su desno krilo zapremale megarske 
lađe i ampračke, sredinu oslali saveznici svaki za se, a lijevo 
krilo držali su sami Korinćani lađama, koje su najbolje plo- 
vile, prema Atenjanima i desnome krilu kerkirskom. 

49. — Kad je obojima bio dan znak, sudare se i borili 

"u se na moru imajući jedni i drugi na palubi mnogo oklop- 
nika i mnogo strijelaca i kopljanika, još dosta nespretno 
opremljenih na stari način. Pomorski je boj bio žestok, ali 
ne toliko po umijeću, nego više sličan kopnenoj bici. Kad bi 
se naime sukobili jedni s drugima, nisu se lako mogli rastaviti 
poradi mnoštva i vreve lada. Više su se nekako za pobjedu 
pouzdavali u oklopnike na palubi, koji su se svrstani u red 
borili, dok su lađe mirovale. A probijanja““ nije bilo, nego 
wu se borili više srčano i snažno nego vjcšto. Svuda je dakle 
bila velika buka i pomorski boj pun meteža. U tom su boju 
uličke lađe priljecale u pomoć Kerkiranima, ako su gdje bili 
u stisci, i plašile protivnike, ali boja nisu započinjale, jer su 
ne vojskovođe bojale zapovijedi Atenjana. A najviše je trpjelo 
desno krilo korintsko. Kerkirani ih sa dvadeset lađa natje- 
raju u bijeg i raspršene stanu progoniti do kopna pa do- 
plove do njihova tabora, iskrcaju se, zapale napuštene šatore 
| zaplijene zalihe. Tu su dakle Korinćani i njihovi saveznici 
bili slabiji, i Kerkirani su pobjeđivali, A gdje su bili sami 
Korinćani, na lijevom krilu, nadmoćno su ih pobjeđivali, jer 
se Kerkiranima kod manje množine lađa dvadeset lada nije 
vratilo iz proganjanja. Atenjani, videći Kerkirane u nevolji, 
stanu im već jače pomagati bez premišljanja, dok su se u 
početku uzdržavali, da koga ne napadnu. Kad je bijeg bivao 
očit, a Korinćani su ih oštro progonili, tad se već svatko la- 
ćao posla, i nije se više pravila nikakva razlika, nego od nu- 
*' To se probijanje sastojalo u tom, da su plovili kroz bojne 


redove neprijateljske, da oštete bokove i polome vesla brodova, 
a zatim bi se brzo okrenuli i straga ih napali. 

žde dode dotle, da su navalili jedni na druge Korinčani i 
Atenjani, 

50. — A _ kad je nastao bijeg, Korinćani nisu vukli tru- 
pove lađa, koje bi oštetili, vežući ih za svoje brodove, nego 
ploveći kroz redove lađa udare na ljude, više. da ih ubijaju, 
nego da ih ulove žive. I svoje su prijatelje ne znajući ubijali, 
jer nisu opazili, da su pobijeđeni na desnom krilu. Bilo je 
mnogo lađa jednih i drugih i nadaleko su prekrile more, pa 
nakon sukoba nisu lako raspoznavali, koji su pobjeđivali i 
koji su bili pobijeđeni. Ta je pomorska bitka Helena protiv 
Helena bila zaista mnoštvom lađa najveća od prijašnjih. A 
kad Korinćani natjeraju Kerkirane u bijeg prema kopnu, 
okrenu se prema podrtinama brodova i svojim mrtvacima i 
pokupe najveći dio pa otpreme na Sibotu, gdje im je barbar- 
ska vojska na kopnu pritekla u pomoć. A ta je Sibota pusta 
luka u Tesprotiji. Obavivši to, apet se sakupe i počnu ploviti 
protiv Kerkirana, a ovi su lađama sposobnim za plovidbu i 
onima, koje su im preostale, u zajednici s atičkim brodovima 
i sami plovili njima ususret pobojavši se, da se ne bi kušali 
iskrcati u njihovoj zemlji. 

I već je bilo kasno, i oboji su zapjevali bojnu pjesmu 
kao za navalu, kad Korinćani iznenada stanu voziti na krmu 
ugledavši dvadeset atenskih lađa gdje plove prema njima. 
Te su lađe Atenjani poslije onih deset poslali u pomoć pobo- 
javši se, što se i dogodilo, da ne bi Kerkirani bili pobijeđeni, 
a njihovih deset lađa bilo premalo, da im pomognu. 


51. — Korinćani dakle, ugledavši te lađe i naslutivši, da 
su iz Atene, a mislili su, da ih je više nego što su ih vidjeli, 
stanu uzmicati. Kerkirani ih nisu vidjeli (jer su plovile dosta 
neopaženo), nego su se čudili, što se Korinćani povlače, dok ih 
neki ne ugledaju i reknu, da one lađe plove protiv njih. Tad 
su dakle i oni sami uzmicali (jer se već mračilo), i Korinćani 
su se sasvim povukli i prekinuli boj. Tako se rastave jedni 
od drugih i pomorska se bitka svršila podnoć. Kerkirani se 
utabore kod Leukimne, a dvadeset onih lada iz Alene, kojima 
je zapovijedao Glaukon Leagrov i Andokid Leogorin, prošav- 
ši kraj mrtvaca i podrtina lađa, plovile su prema njihovu ta- 
boru ne mnogo kasnije nego su ih ugledali. Kerkirani (jer je 
pala noč) poboje se, da nisu neprijateljske, no zalim ih pre- 
poznaju i dadu im da se usidre, 

92. — Sutradan trideset atičkih lađa i one kerkirske, koje 
su bile sposobne za plovidbu, zaplove prema sibotskoj luci, u 
kojoj su bili usidreni Korinćani, želeći znati, da li će se 
ogledati na moru. A oni, otisnuvši lađe od kopna i svrstavši 
ih na pučini u bojni red, mirovali su ne namjeravajući drago- 
voljno počinjati pomorsku bitku, jer su vidjeli da su nadošli 
brodovi iz Atene neoštećeni, a bilo im je vrlo nezgodno i 
čuvanje zarobljenika, koje su imali na lađama, i nije bilo mo- 
guće popraviti lađe u pustom kraju. Mislili su više na plo- 
vidbu kući, kako će se izvući, jer su se bojali, da Atenjani 
ne pomisle, da je ugovor prekršen, kad su se uhvatili s njima 
u koštac, pa da ih ne će pustiti da otplove kući. 


53. — Odluče dakle ukrcati neke ljude u brzi čamac i 
poslati ih bez glasničkoga štapa“! k Atenjanima, da ih isku- 
šaju. Poslavši ih, govorili su ovako: »Činite nepravdu, Ate- 
njani, što počinjele rat i kršile ugovor. Stavljate nam se na 
put, dok se osvećujemo svojim neprijateljima, jer dižete oru- 
žje protiv nas. Ako vam je namjera priječiti nam, da plovimo 
u Kerkiru ili drugamo kamo, ako hoćemo, i ako kršite ugo- 
Vor, nas evo prve uhvatite i postupajte s nama kao s neprija- 
teljima.« Oni dakle tako rekoše. A oni iz vojske kerkirske, 
koji su to čuli, poviču, neka ih odmah uhvate i poubijaju. 
Atenjani pak ovako odgovore: »Niti počinjemo rat, Pelopone- 
žani, niti kršimo ugovor, nego smo samo ovim Kerkiranima, 
koji su nam saveznici, došli u pomoć. Ako dakle drugamo 
kamo hoćete ploviti, ne priječimo vam, ali ako hoćete ploviti 
protiv Kerkire ili kojega njihova mjesta, oprijet ćemo se iz 
svih sila.« 


54. — Kad su Atenjani tako odgovorili, Korinćani su se 
spremali na plovidbu kući i podignu u Siboti?* na kopnu po- 
bjedni znak. Kerkirani sakupe na svojoj strani podrtine bro- 
dova i mrtvace, što su ih rastjerali struja i vjetar, koji se di- 
gao noću i raspršio ih posvuda. I podignu pobjedni znak u 
Siboti na otoku, kao da su pobijedili. Jedni i drugi prisvoje 


*1 Tim su htjeli reći, da se oni još uvijek nalaze s Atenom 
u miru. Glasnički štap bio je nuždan kao zaštitno sredstvo samo 
u slučaju Tata. 

22 Sibota je ime maloga primorskog mjesta u Epiru i ime 
više malih otoka nasuprot predbrežju Leukimni na Kerkiri. 

sebi pobjedu poradi ovakva mišljenja. Korinčani podignu po- 
bjedni znak, jer su ostali pobjednici u pomorskoj bici sve do 
noći, tako da su pokupili i većinu podrtina i mrtvaca, imali 
zarobljenika ne manje od tisuću i potopili oko sedamdeset 
lađa. Kerkirani pak podignu pobjedni znak poradi toga jer 
su uništili oko trideset lađa, jer su nakon dolaska Atenjana 
sakupili na svojoj strani podrtine i mrtvace i jer su dan prije 
Korinćani ploveći natrag uzmakli pred njima ugledavši ati- 
čke lađe i, kad su stigli Atenjani, nisu im plovili nasuprot iz 
Sibote. Tako su jedni i drugi držali, da su pobjednici. 


55, — Ploveći kući, Korinćani osvoje na prijevaru Ana- 
ktorij, što leži na ulazu u Amprački zaljev (a bio je zajednički 
posjed Kerkirana i njihov) i, naselivši u njem korintske sta- 
novnike, povuku se kući. I prodadu osam stotina Kerkirana, 
koji su im bili robovi, a dvjesta pedeset bace u tamnicu te 
su ih čuvali i vrlo pazili na njih, da bi im, kad se vrate kući, 
pridobili Kerkiru. Slučajno su većinom bili i po moći prvaci 
grada, 

Kerkira dakle tako prođe u ratu s Korinćanima, i atenske 
se lađe vrate odatle kući. Ta je bio prvi povod ratu Korin- 
ćana protiv Atenjana, što su se oni vezani ugovorom borili 
protiv njih s Kerkiranima. 


ODMETNUĆE POTIDEJE 


56. — I odmah poslije toga dogodi se, da je i ovo bio još 
jedan od sporova između Atenjana i Peloponežana, koji su 
doveli do toga, da im se osvete. Atenjani su, naslulivši nji- 
hovo neprijateljsivo, nalagali Potidejanima, koji stenuju na 
palenskoj prevlaci, korintskim naseljenicima, a svojim save- 
znicima podvrgnutim plaćanju poreza, da sruše zid prema Pa- 
leni i da im dadu taoce, a nadzornike, koje su Korinčani slali 
svake godine, da otprave iz grada i ubuduće ih ne primaju, 
jer su se pobojali, da se, nagovoreni od Perdike i Korinćana, 
ne odmetnu i ne potaknu na odmetnuće ostale njihove save- 
znike u Trakiji. 


57. — Na to su se Alenjani spremali protiv Potidejana 
odmah poslije pomorske bitke kod Kerkire. Korinćani su već 
bili s njima u očitoj razmirici, a i Perdika Aleksandrov, ma- 

kedonski kralj, bio se zaratio s Atenjanima, premda im je 
prije bio saveznik i prijatelj. Zaratio se, jer su Atenjani sklo- 
pili savez s njegovim bratom Filipom koji mu je zajedno s 
Derdom bio protivnik. Bojeći se, slao je poslanike u Lakede- 
mon i radio oke toga, da bukne rat između Atenjana i Pelo- 
ponežana, I Korinćane je kušao predobiti za se radeći oko 
odmetnuća Potideje. Stupao je u pregovore i s Halkiđanima 
na tračkoj obali i Botijejanima, da se zajedno odmetnu, jer 
je držao, ako bi imao za saveznike te granične zemlje, da bi 
lakše ratovao s njima. Kad su Atenjani to saznali i htjeli pre- 
dusresti odmetnuće tih gradova (vaš su poslali trideset bro- 
dova i tisuću oklopnika u zemlju Perdikinu pod zapovjedni- 
šlvom Arhestratn likomedova s drugom čctvoricom), nalože 
zapovjednicima brodovlja, da uzmu od Potidejana taoce, sru- 
še zid i paze na obližnje gradove, da se ne bi odmetnuli. 


58. — Potidejani, poslavši i k Atenjanima poslanika, ne 
bi li ih kako nagovorili, da ne poduzimaju protiv njih nike- 
kvih mjera, i dcšavši i u Lakcedemon s Korinćanima radili 
su o tom, da bi sebi pribavili pomoć, ako bude potrebno, Kad 
iz Atene nakon duga pregovaranja nisu donijeli ništa povolj- 
no, nego su lađe određene za Makedoniju plovile ujedno i 
protiv njih a vlasti im lakedemonske cbećale, ako Atenjani 
budu išli protiv Potideje, da će upasti u Atiku, tad se dakle 
lom zgodom odmetnu s Halkiđanima i Botijejenima i zajedni- 
čki se zavjere. Perdika nagovori Halkiđane, da napuste grau- 
dove na moru i poruše ih pa se presele u Olint i jedino taj 
grad učvrste. Tima bjeguncima dade od svoje zemlje u Mi- 
gdohiji oko jezera Bolbe, da je obrađuju, dok god bude tra- 
jao rat s Atenjanima. I oni se stanu preseljavati, rušiti svoje 
gradove i spremati se na rat. 


59. — Trideset alenskih brodova stigne na tračku obalu 
i nađu, da su se Potideja i ostali krajevi odmetnuli. Vojsko- 
vođe, pomislivši, da je nemoguće njihovom tadašnjom snagom 
ratovali s Perdikom i s odmetnutim krajevima, okrenu pre- 
ma Makedoniji, kamo su ih u početku i poslali, te stanu ralo- 
vati udruživši se s Filipom i braćom Derdinom, koji su iz 
unutrašnjosti provalili s vojskom. 

KORINCĆANI POŠALJU POMOĆ, ALI ATENJANI 
POBIJEDE I PODSJEDNU POTIDEJU 


60. — Međutim Korinćani, jer se Potideja odmctnula i 
jer su atičke lađe bile u makedonskim vodama, pa su se bo- 
jali za taj kraj i držali to vlastitom opasnošću, pošalju svo- 
je dobrovoljce i najamnike od ostalih Peloponežana njih ti- 
suću šest stotina sve samih oklopnika i četiri stotine lako- 
oružanika. Zapovijedao im je Aristej Adimantov, i baš njemu 
za ljubav slijedilo ga je iz Korinta najviše vojnika dobro- 
voljaca jer je Potidejanima oduvijek bio prijatelj. Oni sti- 
gnu na tračku obalu čctrđeset dana kasnije nego se odmet- 
nula Potideja. 


61. — A i Atenjanima dođe odmah vijest o tome, da su 
se odmetnuli oni gradovi, pa zato, kad su doznali, da i Aristej 
& vojskom ide onamo, pošalju protiv odmetnika četrdeset lađa 
i Kaliju Kalijadova s još četiri vojskovođe. Oni stignu u Ma- 
kedoniju i nađu onih prijašnjih tisuću gdje su netom osvojili 
Termu i podsjedaju Pidnu. Udarajući i sami tabor uz njih, 
podsjednu Pidnu, a zatim od nužde sklope ugovor i savez 
s Perdikom, jer ih je na to nagonila Potideja i Aristej, koji 
je stigao. Nato se iz Makedonije vrate u Bcrcju, a odanle 
u Sirepsu pa, pokušavši najprije, ali ne osvojivši toga mjesta, 
udare kopnom prema Potideji sa tri tisuće svojih oklopnika 
osim mnogih saveznika i sa šest stotina makedonskih konja- 
nika pod vodstvom Filipa i Pauzanije. Ujedno je sedamdeset 
brodova plovilo uz obalu. Lagano napredujući, treći dan dođu 
u Gigon i uiabore se. 


62. — Potidcjani i Peloponežani s Aristejem čekajući 
Atenjane utabore se na prevlaci kod Olinta i urede tržnicu" 
izvan grada."! Kao vojskovođu čitave pješačke vojske oda- 
beru sebi saveznici Arisieja, a zapovjednikom konjaništva 
Perdiku, jer je on odmah opet otpao od Atenjana i pomagao 
kao saveznik Potidejanima, postavivši Jolaja za vladara mje- 
sto sebe. Namjera je Aristejeva bila, da sa svojom vojskom 
na prevlaci budno pazi na Atenjane. ako bi navaljivali, a da 


#3 Poradi stege, jer bi se kod kupovanja u gradu vojnici lako 


rastrkali i u pravom času ne bi bili spremni. 
24 Potideje. 

Halkiđani i saveznici izvan prevlake i dvjesta konjanika Pcr- 
dikinih ostanu u Olintu i, kada Atenjani budu na njih uda- 
rali, da ih napadnu straga i tako dovedu neprijatelje u sredi- 
nu njihovih vojska. Atenski opet vojskovođa Kalija i njegovi 
suzapovjednici odašalju makedenske konjanike i nekolicinu 
saveznika prema Olintu, da sprečavaju, da oni odanle ne pri- 
teknu u pomoć, oni pak sami dignu tabor i krenu na Potide- 
ju. Kad dođu na prevlaku i vide protivnike gdje se spremaju 
za boj, počnu se i sami svrstavati protiv njih, i ne mnogo 
kasnije dođe do okršaja. Krilo Aristejevo i koliko je bilo s 
njim odabranih četa korintskih i ostalih saveznika natjeraju 
one pred sobom u bijeg i progoneći ih prodru daleko. A osta- 
lu vojsku potidejsku i peloponesku pobjeđivali su Atenjani, 
i ona uteče unutar zidina, 


63. — Kad je Aristej, vraćajući se od progonjenja, vidio 
ostalu vojsku pobijeđenu, nađe se u neprilici, kamo da se u 
opasnosti skloni, ili u Olint ili u Potideju. Odluči dakle saku- 
piti svoje na što manji prostor i trkom se probiti u Potideju. 

Prođe mimo kameni nasip uz more, teškom mukom i 
izvrgnuli strelicama, nekoliko ljudi izgubi, ali većinu ipak spasi. 
Pomagači Potidejana iz Olinta (on je daleko oliprilike šezdeset 
stadija“" i iz njega je otvoren vidik), kad je bitka počinjala 
i bio dan znak za boj, nošto su malo uznapredovali. de pri- 
teknu u pomoć, ali se makedonski konjanici svrstaju protiv 
njih, da io zapriječe. Budući da se pobjeda atenska brzo od- 
lučivala i bojni znakovi bili spušteni, oni se opet povuku iza 
zidina, a Makedonci pođu k Atenjanima. Konjanici se ne su- 
kobiše ni s jedne ni s druge strane. Poslije boja Atenjani po- 
dignu pobjedni znak i vrate Potidejanima poginule po ugo- 
voru. I pogine Potidejana i njihovih saveznika malo manje 
od tri stotine, a samih Atenjana sto pedeset i vojskovođa Ka- 
lija. 

64. — Sa strane prevlake zatvore odmah Atenjani zidom 
gradske zidine Potideje, a čuvala ih je posada. Strana prema 
Paleni nije bila zatvorena, jer su držali, da nisu kadri i stra- 
žiti na prevlaci :, prešavši u Palenu, tu gradili zid, bojeći sre, 
da Potidejani i njihovi saveznici nc navale na njih raslav- 


#5 Stadij mjeri 600 grčkih stopa, što iznosi 192.27 m. 

ljene. Kada su Atenjani u gradu doznali, da Palena nije za- 
tvorena zidom, iza nekoga vremena pošalju tisuću i šest sto- 
tina svojih oklopnika i Formiona Azopijeva kao vojskovođu. 
On stigne u Palenu krećući iz Afitija i dovede vojsku do 
Potideje lagano napredujući i ujedno pustošeći zemlju. Kako 
nitko nije izlazio u boj protiv njega, sagradi zid od strane 
Palene, I tako je već oštro bila podsjedana Potideja s obje 
strane, a isto tako i s mora usidrenim lađama. 


65. — Pošto je grad bio zidom opasan, Aristej, nemajući 
već nikakve nade u spas, ako se ne dogodi šio neočekivano iz 
Peloponeza ili drugo što, svjetovao je, da izuzevši pet stotina 
ljudi ostali uvreoaju povoljan vjetar 1 isplove, da bi za duže 
vremena dolteklo hrane, a sam je želio biti među onima, koji 
ostaju. Kad ih nije mogao nagovoriti, a želio se pobrinuti za 
budućnost grada i za to, da izvanje prilike budu što bolje, 
isplovi neopazice od atenske straže. Ostao je na Halkidici, vo- 
di? je zajednički s Halkidanima ostale ratne pothvale i posta- 
vivši zasjedu mnoge je od Scrmiljana kod njihova grada po- 
ubijao, I tajno je slao u Peloponez, da mu stigne kakva po- 
moć. Poslije zatvorenja Potidcje zidom Formion je sa tisuću 
šest stotina vojnika pustošio halkidsku i batijejsku zemlju, a 
neke je gradiće i osvojio. 


66. — To su bili povodi Atenjanirma i Peloponežanima za 
međusobni rat. Korinćanima protiv Atenjana zato, što su 
ovi opsjedali njihovu naseobinu Potideju i Korinćane i Pelo- 
ponežane, koji su u njoj bili, a Atenjanima protiv Pelopone- 
žana, što su njihov saveznički i danku podložan grad sklonili 
na odmetnuće i došavši otvoreno se borili s Potidejanima protiv 
njih. Ipak rat nije nikako buknuo, nego je još bilo primirje, 
jer su Korinćani učinili ono na svoju ruku. 


ODLUKA SPARTANSKE SKUPŠTINE. EGINA, MEGARA 
I KORINT OPTUŽE ATENJANE, NA ŠTO ONI ODGOVORE 


67. — Kad je Potideja bila podsjedana, Korinčani nisu 
mirovali, jer je u njoj bilo njihovih ljudi i ujedno jer su se 
bojali za samo mjesto. Suzvali su odmah saveznike u Lake- 
demon i. kad su došli, uzviču se na Atenjane, da su prekršili 

ugovor i čine nepravdu Peloponezu. Eginjani nisu javno slali 
poslanike bojeći se Atenjana, ali potajno su itekako radili s 
Peloponežanima o ralu govoreći, da nisu samostalni prema 
ugovoru s njima. A Lakedemonjani, pozvavši saveznike i dru- 
ge, koji su tvrdili, da su im Atenjani nanijeli kakvu neprav- 
du, sazovu svoju redovitu skupštinu i tu su nalagali savezni- 
cima da govore. I drugi su pristupajući iznosili optužbe kako 
koji, osobito Megarani, navodeći i druge ne male razmirice, 
no najviše to, da im se protivno ugovoru zatvaraju luke, što 
stoje pod atenskom vlašću, i atički trg. Na koncu ustanu Ko- 
rinćani, pošto su pustili najprije ostale da podjare Lakede- 
monjane, i dometnu ovo: 


68. — »Poštenje vašega državnoga i društvenoga života, 
Lakedemonjani, čini vas dosta nepovjerljivima, ako što sta- 
nemo govoriti protiv drugih. I u tomu ste razboriti, ali u izva- 
njim ste poslovima dosta neuki. Premda smo vem često 
unaprijed govorili, u čemu bi nam Atenjani mogli škoditi. ni- 
ste svagda istraživali ono, o čemu smo vas obavještavali, nego 
ste radije sumnjičili govornike, da govore poradi svojih vla- 
stitih zadjevica. I zbog toga niste prije nego smo počeli trpjeti 
zlo, nego kad smo već u nevolji, sazvali ove saveznike, među 
kojima osobito dolikuje nama da progovorimo, jer imamo i 
najveće optužbe: Atenjani nas vrijedaju, a vi zanemarujete. 


Da oni potajno nekako čine nepravdu Heladi, trebalo bi 
vam pouke, jer to ne znale. A što treba sada nadugo govoriti, 
kad vidite, kako su jedne već podjarmili, a na druge vrebaju, 
i to baš na naše saveznike, i kako su već dugo spremni za 
slučaj da dođe do rata? Inače ne bi imali Kerkiru, stlom nam 
je otevši, niti bi podsjedali Potideju. Od tih je ova najzgod- 
nije mjesto, da se njom poslužite protiv tračke obale, a ona hi 
Peloponežanima dala najjaču mornaricu, 


69. — Tome ste vi krivi, što ste u početku dopustili, da 
oni poslije Medskih ratova utvrde svoj grad i da kasnije po- 
dignu duge zidove, i što ste dosad neprestano lišavali slobode 
ne samo one, koje su oni podjarmili, nego zaista i svoje save- 
znike. Uistinu ne čini toonaj, koji je nekoga podjarmio, nego 
onaj, koji je kadar (o spriječiti, ali zanemaruje iako se diči 
čašću, da svojom hrabrošću oslobađa Heladu. Jedva smo se 
sad istom sastali, pa ni sada u jasnom položaju. Ne bi trcbalo 

više ispitivati. da li nam se čini nepravda, nego kako ćemo 
se braniti. Oni su zaključili raditi i bez oklijevanja idu već 
protiv nas, koji se ješ nismo odlučili. Znamo, na koji način 
kao i to, da Atenjani pomalo napreduju protiv svojih susjeda. 
I dok misle, da vi to ne znate poradi vaše neosjetljivosti, nisu 
toliko drski, ali, ako saznaju, da vi znate, a ne marite, žesto- 
ko ćo nas pritisnuti, Vi, Lakedemonjani, mirujete jedini od 
Ilelena i ne branite druge svojom moću, nego zatezanjem i 
jedini ne uništavate moć svojih neprijatelja u početku, nego 
kad se ona podvostruči. Pa ipak se govorilo, da ste sigurni, 
ali djelo je tjeralo u laž govor o tam. Za Međanina sami zna- 
mo da je s granica svijeta prije došao u Peloponez nego što 
ste mu vi dostojno stali na put. I sad ne marite za Atenjane, 
koji nisu daleko kao onaj, nego blizu. Mjesta da sami na njih 
navalite, radije hoćete da se branite od njihove navale i izvr- 
gavate sreći boreći se s njima daleko močnijima. Znate, da je 
i barbarin bio svladan više zbog vlastite krivnje, a i Atenjane 
smo već mnogo puta nadvladali više zbog njihovih pogrešaka 
nego vašom pomoću, jer je velika nada u vas neke negdje već 
i uništila kao nepripravne, kad su vama povjerovali. I neka 
nitko od vas ne pomisli, da mi ovo govorimo više iz nepri- 
jateljstva nego zbog prigovaranja, jer se prigovara ljudima 
prijateljima, ako griješe, a oplužujemo neprijatelje. ako nam 
učine krivo. 


70. — Ujedno držimo, da ako iiko drugi, a ono mi smi- 
jemo iznijeti prijekor protiv svojih bližnjih, pogotovu kad 
se radi o velikim sporovima, koje čini se, vi ne opažate, niti 
ste ikad promislili, s kakvim ćete se Atenjanima boriti i ko- 
lika će biti razlika između njih i vas. Oni su novotari i oštro- 
umni u prosuđivanju i u provođenju u djelo svojih odluka, a 
vi čuvate ono, što imate, i ništa ne znate smisliti i u djelo 
ne provodite ni nužno, Oni su opet i preko svoje snage smi- 
oni i bez promišljanja izvrgavaju se pogiblima i u opasnosti- 
ma nadaju se dobru. Vaš je običaj izvršiti manje nego što 
imate snage, u odluci ne pouzdati se ni u sigurno i misliti, 
da se opasnosti ne ćete nikad riješiti. Zaista oni su i brzi 
prema vama oklijevaocima i rado su izvan svoje zemlje, dok 
ste vi najradije u svojoj zemlji. Oni misle, da svojim izbi- 
vanjem iz zemlje mogu nešto steći, a vi mislite, ako izađete 
iz zemlje, da ćete izgubiti i ono, što imate. Pobjeđujući ne- 

prijatelje progone ih što više, a ako su pobijeđeni, uzmiču 
što manje. Za svoj grad služe se svojim tijelom kao sasvim 
iuđim predmetom, a duhom kao sasvim vlastitim, da bina ko- 
rist grada djelovali. Ako što poduzmu pa ne uspiju, misle, 
da se lišavaju nečega vlastitoga, a ako postignu ono, što po- 
duzmu, drže, da su tek malo uspjeli učiniti za budućnost. Ako 
se i prevare u kojem pokušaju. počnu se protivno lomu na- 
dati drugom uspjehu i tako naknade štetu. Oni su jedini, 
kod kojih je posjedovanje i nada u ono, čega se prihvate, 
isla stvar poradi toga, što brzo poduzimaju ono, što odluče. 
I oko toga se svega trude uz napore i pogibli kroz čitav 
život. Vrlo malo uživaju od onoga, što imaju, jer uvijek 
nešto osvajaju. I svetkovinu ne drže nečim drugim nego iz- 
vršenjem dužnosti, a nesrećom isto tako besposleno miro- 
vanje kao i rad prepun napora. Ako bi stoga tko ukratko 
rekao, da su se rodili zato, da niti sami miruju niti ostale 
ljude puštaju u miru, pravo bi kazao. 


71. — Ta upravo takva država digla se protiv vas, Lake- 
demonjani, a vi još uvijek krzmate i ne uviđate, da mir uži- 
vaju vrlo dugo oni ljudi, koji spremajući se na rat rade oprav- 
dano i koji, ako im se nanosi nepravda, svojom odlukom ja- 
sno pokazuju, da je ne će dopuštati. Vi naprotiv držile pra- 
vecdinim ne vrijeđati ostale i samo se braniti, da vam se ne 
nanosi šteta. Jedva biste to postizavali, da stanujele uz grad 
sličan vašemu. A ovako, što smo i netom pokazali, vaš je 
način života u poredbi s njima starinski. Ipak je nužno, da 
uvijek kao u umjetnosti prevladava ono, što je novo, Za dr- 
žavu, koja miruje, nepromijenjeni je ustav najbolji, ali onima, 
koji su prisiljeni laćati se mnogih poslova, treba i mnogo 
usavršavanja. Zato se i atenski ustav nakon mnogo iskustva 
više obnovio od vašega. 


Ali sada neka bude kraj vašoj sporosti. Sad pomozile 
ostalima i Potidejanima, kako ste im obećali, brzo provalivši 
u Atiku, da ne izručite svoje prijatelje i sunarodnjake nji- 
havim najljućim neprijateljima i da nas ostale malodušnošsću 
ne natjerate u kakvo drugo savezništvo. Time ne bismo činili 
nepravde ni prema bogovima, zaštitnicima prisege, ni prema 
ljudima, koji imaju razumnog osjećaja, jer ugovor nc krše 
oni, koji se napušteni obraćaju drugima, nego oni, koji ne 
pornažu onima, s kojima su se zavjerili. Ako hoćete biti od- 

lučni, čekat ćemo, jer ne bismo radili bogu milo odmećući 
se niti bismo našli druge pouzdanije saveznike. Prema tomu 
zaključujte razumno i ne kušajte voditi Peloponez lošije nego 
što su vam ga ostavili vaši oci.« 


72. — Tako su govorili Korinćani. Atensko poslanstvo 
slučajno je otprije bilo u Lakedemonu u drugim poslovima, 
pa čim su čuli za te govore, odluče, da im treba stupiti pred 
Lakedemonjane, ne da se brane u čemu od optužbi, kojima 
su ih gradovi okrivljivali, nego da im s obzirom na sve to 
razlože, da se ne bi smjeli brzo odlučiti. nego da moraju duže 
vremena razmišljati. Ujedno su im htijeli predočiti, kolika je 
moć njihova grada, i podsjetili starije na ono, što su znali, a 
mlađima razjasniti, što im je bilo nepoznato, držeći, da će 
se nakon njihova govora radije odlučiti za mir nego za rat. 
Stupivši dakle pred Lakedemonjane, rekoše, da žele i sami 
progovoriti njihovu puku, ako nema kakve zapreke. Oni ih 
pozovu, da pristupe, i Atenjani su pristupivši govorili ovako: 


73. — »Naše poslanstvo nije došlo zato, da pobija vaše 
saveznike, nego zbog onoga, za što nas je poslao grad. Ali 
kad smo čuli ne malu viku na nas, stupili smo pred vas, ne 
da pobijamo optužbe tih gradova (jer ne bismo htjeli da ni 
naše ni njihove riječi budu izrećene pred vama kao sucima), 
nego da ne zuključite olako nešto štetno u važnim sivarima 
slušajući saveznike. Ujedno želimo vam za svaku njihovu 
tvrdnju izrečenu protiv nas dokazati, da nemamo s nepra- 
vom ono, što smo stekli, i da je naš grad vrijedan poštovanja. 


Čemu treba navoditi ono prastaro, što se više potvrđuje 
slušanjem tudih riječi negoli vlastitim gledanjem naših slu- 
šatelja? Ipak je nužno spomenuti Medske ratove ii ong, što 
sami znate, premda će vam biti dosta dosadno, jer vam to 
uvijek spominjemo. Kad smo ih vodili, srtali smo u opasnost 
radi koristi, u kojoj ste vi stvarno učestvovali, i da ne bude- 
mo lišeni svake slave, ako nam to šta vrijedi. A spomenut 
ćemo to, ne toliko poradi kakve molbe, koliko da vam doka- 
žemo i pokažemo, s kakvom ćete državom imati borbu, ako 
ne budete promišljeno zaključivali. Kažemo, da smo kod Ma- 
ratona mi jedini bili prvoborci protiv barbarina, a kad je po- 
sljednji put napao, nismo bili dosta jaki branili se na kopnu, 
nego se ukrcasmo na lađe svi do jednoga, da se pobijemo na 

moru kod Salamine. To ga je spriječilo, da ploveći od grada 
do grada pustoši Peloponez, a Peloponežanima bi bilo nemo- 
guće, da jedni drugima pritječu u pomoć protiv mnoštva lađa. 
Najveći dokaz dao je sam barbarin, jer, kad je bio pobijeđen 
brodovima, kako mu moć nije bila više jednaka našoj, brzo 
je s većim dijelom vojske uzmakao, 


74. — To se dakle tako dogodilo i jasno se pokazalo, da 
je spas Helena bio u lađama. Za to smo dali 1ri vrlo korisne 
stvari: najveći broj lađa, vrlo razborita vojskovođu i vrlo 
požrtvovnu revnost. Lađa smo dali kojih četiri stotine, malo 
manje od dvije trećine, i Temistokla kao zapovjednika, čija 
je najveća zasluga, da smo se pobili u morskom tjesnacu, što 
je sasvim jasno spasilo našu državu, Njega ste vi poradi toga 
najviše počastili kao stranca od stranaca, koji su k vama 
došli. Pokazali smo odrešitost kudikamo najsmioniju, jer, kad 
nam na kopnu nitko nije dolazio u pomoć, budući da su ostali 
osim nas bili već podjarmljeni, odlučismo ostavili grad i žr- 
Ivovati svoj imutak. Ali ni tako nismo htjeli napustiti zajed- 
nice preostalih saveznika niti se raspršiti i biti im besko- 
risni, nego ukrcati se u lađe, da se izvrgnemo opasnosti, ne 
razljutivši se, što nam prije niste priskočili u pomoć. Stoga 
tvrdimo, da smo ne manje koristili vama nego što smo se sa- 
mi okoristili. Vi ste nam priskočili u pomoć, dok su vaši gra- 
dovi bili nastanjeni, i zato, da biste ih i ubuduće nastavali, jer 
sto se pobojali više za sebe nego za nas (dok smo mi dakle 
bili još jaki, niste nam pomogli), a mi smo polazili na neprija- 
telja iz grada, koga više nije bilo, i izlagali se opasnosti za 
grad, za koji je preostajalo malo made, i spasili smo djelo- 
mice i vas i sebe. A da smo se prije predali Međaninu prepla- 
šivši se za svoju zemlju kao i drugi ili da se nismo kasnije 
usudili ukrcati se na lade kao već uništeni, ništa vam više ne 
bi trebalo boriti se na moru, jer ne biste imali dovoljno lađa, 
nego bi Medaninu neomelano uspjeli pothvati, kako je želio. 


75. — Zar nismo zavrijedili, Lakedemonjani, i poradi 
tadašnje požrtvovnosti i razumnoga prosuđivanja, da nam za 
vlast, koju imamo, Heleni ne budu tako odviše zavidni? Nju 
nismo stekli nasilu, nego zato, što vi niste htjeli ustrajati u 
preostalim borbama s barbarinom i što su k nama prišli sa- 
veznici i zamolili nas, da preuzmemo vodstvo. Prema samoj 

naravi stvari bili smo odmah u početku prisiljeni podići tu 
vlast dovle, ponajviše zbog straha, zatim i poradi časti, a ka- 
snije i radi koristi. Činilo nam se, da više nismo sigurni, jer 
smo se većini omrazili (neki su već bili i otpali, ali smo ih 
pokorili) i jer nam vi niste više bili prijatelji kao prije, nego 
ste nas sumnjičili, pa je došlo do razmirica, tako da se nismo 
mogli prestati boriti (jer bi se saveznici odmetali k vama). 
A nikomu se ne može zamjeriti, što se u najvećim opasnosti- 
ma pomno brine za svoje probilke. 


16. — Vi ste dakle, Lakedemonjani, na čelu gradova u 
Peloponezu i uredili ste ih prema svojoj koristi. A da ste 
tada do kraja ustrajali u vodstvu 'i omrazili se kao mi, dobro 
znamo, da biste isto tako postali mrski saveznicima i bili pri- 
siljeni ili snažno vladali ili se sami izvrgavati opasnosti. 
Tako i mi nismo učinili ništa čudno ni protivno ljudskoj na- 
ravi, ako smo danu vlast prihvatili i nismo je pustili svla- 
dani trima najvećim stvarima: čašću. strahom i korišću. I 
nismo opet prvi tako započeli, nego oduvijek vrijedi zakon, 
đa jači slabijega kvači. Ujedno smo držali, da smo vrijedni 
ie vlasti, a i vama se tako činilo. dok se, misleći na svoju ko- 
rist, niste sad počeli pozivati na razlog pravednosti, koji nitko 
nikada nije iznio, ako je slučajno svojom moći što osvojio, niti 
se dao odvratiti, da još više ne posjeduje. Pohvalu zaslužuju 
oni, koji ljudskom sklonošću potaknuti da vladaju drugima, 
postaju pravedniji nego što traži njihova moć. Mislimo dakle, 
da bi drugi, preuzevši našu ulogu, najbolje pokazali, da li 
smo u čemu umjereni. Zbog naše obzirnosti o nama se ne- 
opravdano proširio više zao glas nego pohvalan. 


77. — Ako smo naime oštećeni kod ravnopravnog sudbe- 
nog postupka sa saveznicima i ako sami za se po sličnim za- 
konima stvorimo presudu, čini se, da smo svadljivi. Nitko 
ne pazi na one, koji imaju i drugdje gdje vlast i koji su ma- 
nje od nas umjereni prema svojim podanicima, pa ih poradi 
toga ne psuje. Kome je god moguće upotrebljavati silu, taj ne 
traži nikakav sudbeni postupak. Ovi su navikli raspravljati 
s nama kao s jednakima, pa ako mimo svoje mišljenje budu 
bilo kako prisiljeni prihvatiti što ili prema sudbenoj odluci ili 
zbog naše državne moći, nisu nam zahvalni, što nisu lišeni 
većega dobra, već taj gubitak snose teže nego da smo odmah 

od pučetka, odbacivši zakon, očito tražili svoju korist. U tom 
slučaju ne bi ni-sami prigovarali kako ne dolikuje, da slabiji 
popušta jačemu. Ljudi se, kako se čini, više ljute, ako im se 
nanosi nepravda nego nasilje. Prvo se smatra traženjem ko- 
risti od sebi jednakoga, a drugo prisilnom nuždom od jačega. 

Od Međanina su, naravski, strpljivo podnosili veće stra- 
hote od ovih, a naša im se vlast čini tegotna, jer je sadašnje 
stanje podložnicima uvijek teško. Kad histe dakle, oborivši 
nas, vi zavladali, brzo biste izgubili sklonost, koju ste stekli 
zbog straha od nas ako imate i sada slično mišljenje, kakvo 
ste pokazali i tada, kad ste kratko vrijeme imali vodstvo pro- 
tiv Međanina. Imate naime posebne zakone, koji nemaju veze 
s ostalima, i kraj toga se svaki pojedini od vas, kad izlazt iz 
zemlje, ne služi ni tim zakonima ni onima, koje priznaje 
ostala Hcleda. 


78. — Zaključujte dakle lagano, jer se ne radi o kratko- 
trajnim stvarima, i nemojle, nagovoreni tuđim mišljenjima i 
optužbama, dodali vlastitu nevolju. Prosudite unaprijed, ko- 
liko iznenađenja ima u ralu, prije nego se u nj zapletete. A 
kad se rat stan» produživali, često mnogi događaji zavise o 
sreći, od koje smo i jedni i drugi jednako udaljeni, i ne zna 
se sigurno, kako će svršiti. Ljudi se, polazeći u ratove, drže 
nujprije djela, koja bi trebalo kasnije radili, a kad već trpe 
zlo. tad počinju razmišljali. Kako nikada nismo učinili takve 
pogreške ni sami niti vas vidjeli kako je činite, mi vas pozi- 
vamo, dok još sami, jedni i drugi, biramo pametnu odluku, 
da ne kršite ugovor i ne gazite zakleive, a da svoje razmirice 
rješavamo sudbenim pulem prema ugovoru. Inače ćemo zvati 
za svjedoke bogove zaštitnike zaklelava i kušati da se tako 
branimo od začetnika rata, kako nas god budete vi svojim 
postupkom silili.« 


SPARTANSKA JE SKUPŠTINA SKLONA RATU, 
OD KOGA JE ODGOVARA OPREZNI KRALJ ARHIDAM 


T9. — Atenjani su tako govorili. Ka! su Lakedemonjani 
saslušali tužbe saveznika protiv Atenjana i ono. što su rekli 
Atenjani, uklone ih sve i vijećali su sami za se a tadđanjem 
stanju. Većina je njih jednodušno mislila, da Alenjani već 

čino nepravdu i da se treba s njima zaraliti što prije. Ali pred 
njih stupi njihov kralj Arhidam, čovjek za koga se činilo da 
je bistra uma i razborit, te reče ovako: 


80. — »I ja sam imam već iskustva u mnogim ralovima, 
Lakedemonjani, kao i oni od vas, koje vidim u istoj dobi, tako 
da ne će niiko u neiskustvu, što bi se inače moglo desiti 
mnoštvu, poželjeti taj pothvat i držati ga dobrim i sigurnim, 
Našli biste, da je ovaj ral, o kojem sad vijećate, vrlo važan, 
ako bi tko o njem zrelo prosuđivao. Protiv Peloponežana i 
naših susjeda naša je snaga približno jednaka, i možemo brzo 
stići na svako njihovo mjesto. Ali s ljudima, kojih je zemlja 
daleko i ktomu su vrlo vješti na moru i veoma dobro oprd- 
mljeni svim ostalim — bogaistvom ličnim i državnim bro- 
dovima, konjima, oružjem i mnoštvom ljudi, koliko ih 
nema ni u kojem drugom kraju helenskom — a još imaju 
mnoge saveznike, koji im plaćaju danak, kako smijemo, ka- 
žem, s tim ljudima lakoumno zapodjeti rat i u što se možemo 
pouzdati, da bi se požurili nepripravni? Zar u lađe? Ta sla- 
biji smo, A ako se budemo vježbali i spremali protiv njih, 
trebat će vremena. Ili u novac? Ali u tome još mnogo više 
zaoslajemo i nemamo ga ni u državnoj blagajni niti smo 
spremni prinositi iz vlastitoga imutka. 


81. — Možda bi se tko oslonio na to, što smo im nadmoćni 
oružjem i mnoštvom ljudi, tako da možemo napadali i pu- 
stošiti njihovu zemlju. Ali oni imaju mnogo druge zemlje, 
kojom vladaju, i po moru će sehi pribaviti što trebaju. A ako 
opet pokušamo odmetnuti im saveznike, trebat će i njima 
pomoći brodovima. jer su većinom otočani, Kakav će dakle 
biti taj rat za nas? Ako ih ili ne pobijedimo brodovima ili im 
ne oduzmemo sredstva, kojima podržavaju mornaricu  pre- 
trpjet ćemo većinom štetu. I u takvu položaju ne će više bili 
časno ni sklopiti mir, osobito ako se učini, da smo prvi za- 
počeli svađu. Ne oslanjajmo se baš ni na tu nađu, da će Tat 
brzo prestati, ako opustošimo njihovu zemlju. A više se bojim, 
da ćemo ga ostaviti kao baštinu i svojoj djeci. Tako je vjero- 
jatno, da Alenjani zbog svoga ponosa ne će htjeti ni poslati 
robovima svojoj zemlji niti će se kao neiskusni prepasti rata. 


82. — Ne predlažem dakle niti da ih mirne duše pustimo, 
neka škode našim saveznicima, niti to, da ih ne raskrinkamo 

kao zasjedače, ali se još ne hvatajmo oružja, nega šaljimo 
poslanike i tužimo se ne prijeteći previše ratom, nego pokazu- 
jući, da im ne čemo ni popustiti. Međutim predlažem, da po- 
dižemo svoju snagu prikupljanjem saveznika, i Helena i bar- 
bara, ako uzmognemo odakle pribaviti kakvu ili pomorsku 
moć ili novčanu (a ne može se zamjeriti onima, na koje, 
kao i na nas vrebaju Atenjani, ako za svoj spas pridobiju 
ne samo Helene, nego i barbare), i ujedno vršimo svoje pri- 
prave. Ako oni budu htjeli slušati naše poslanike, to je naj- 
bolje, a ako ne, nakon dvije pa i tri godine, udarili ćemo na 
njih već bolje opremljeni, bude li takav zaključak. A možda 
će, gledajući već našu pripremu i govore, koji navješčuju 
slično njoj, radije popuštati, dok još imaju neopustošenu 
zemlju i dok mogu vijećati kod sadašnjih još ncuništenih 
dobara. Nemojte držati njihovu zemlju čim drugim, nego 
smatrajte, da je imate kao zalog, i to više, što je bolje obra- 
đena. Nju treba što više štedjeti i njih ne natjerati u očaj, 
da nam ne bi bilo teže svladati ih. Ako se nepripravni pre- 
naglimo zbog oplužbe saveznika i opustošimo je, pazile, da 
ne učinimo Peloponezu sramotnije djelo i još većih nepri- 
lika. Oplužbe i država i pojedinaca moguće je ukloniti, ali 
rat, koji jednodušno zapodjenemo poradi vlastitih probitaka, 
za koji nije moguće znati kako će se svršiti, nije lako časno 
završiti. 

83. — I nikomu neka se ne čini kukavština, da mnogo- 
brojni saveznici ne napadnu odmah jednu državu. Imaju i oni 
ne manje saveznika, koji im donose novaca, a rat ne ovisi 
više o oružju nego o novčsenim sredstvima, koja pomažu oru- 
žje, osobito rat kopnenih stanovnika proliv pomoraca. Priba- 
vimo dakle sebi najprije novčanih sredstava i ne dajmo se 
prije podjariti govorima saveznika. Mi, koji ćemo snositi i 
veći dio krivnje za ratne posljedice u oba smjera, razmotrimo 
mirno unaprijed nešto od toga. * 


84. — Ne stidite se sporosti i oklijevanja, poradi čega nas 
najviše prekoravaju. Ako biste se naime žurili, onda biste ka- 
snije prestali ratovati, jer nepripravni navaljujete. Međutim 
još uvijek uživamo slobodu i najveću slavu svoje države. Ra- 
zlog tomu može biti ponajviše svijesna razboritost. Jedini se 
poradi toga ne oholimo zbog uspjeha i u nesrećama klonemo 
manje od drugih; ne damo se namamiti nasladom zbog 

pohvale onih, koji nas protiv našeg mišljenja nagonc u opas- 
nosti; ako nas iko izaziva opluživanjem, isto tako se ne rasr- 
dimo i ne damo skloniti. Postajemo ratoborni i zrelo zaklju- 
čujemo poradi sređenosti: ono prvo, jer je s razboritošću 
ponajviše vezan stid, a sa stidom hrabrost; zrclo pak zaklju- 
čujemo, jer smo odgojeni tako, da slabo znamo za prezir za- 
kona, a zakoni nas odgojiše u strogosti previše razborito, a 
da ih ne bismo slušali. Budući da nismo premudri u besko- 
risnim stvarima, ne prekoravamo kićenim povorom priprave 
neprijateljske, pa da onda na djelu drukčije navaljujemo. Dr- 
žimo, da naši bližnji imaju slično mišljenje našemu, i da se 
udes, koji nas snalazi, ne uklanja riječima. Uvijek se djelo- 
Lvorno spremamo protiv svojih protivnika kao protiv onih. 
koji zrelo promišljaju. Ne treba polagati nade u to, da će oni 
pogriješiti, nego u to, što mi sigurno unaprijed promišljamo. 
Ne treba držati, da se čovjek od čovjeka mnogo razlikuje, 
nego da je onaj najjači, koji je odgojen u onom, što je naj- 
nužnije. 

85. — Ne napustimo dakle ta načela, koja nam namriješe 
oci i kojih se uvijek sami držimo na svoju korist, ne prena- 
glimo se i ne stvorimo odluke u kratkom dijelku dana U 
mnogim ljuđima, blagu, gradovima i slavi, nego se odlučimo 
mirno. Moguće nam je to više nego drugima poradi naše 
moći. Pošaljile Atenjanima poslanike zbog Potidej?, a po- 
šaljite i zbog onoga, što saveznici kažu da im se čini krivica 
osobito kad su oni spremni podvrći se sudu. Na onoga, koji 
se podvrgava sudu, nije zakoniio udariti kao na izazivača. 
Ali se istodobno spremajte na rat, Tako ćete i najbolje 
zaključiti i za protivnike najstrašnije.« 


PREVLADA RATNA STRANKA NA ČELU 
SA STENELAIDOM 


I Arhidam je tako rekao. Na koncu ustane Stenelaida, 
jedan od tadašnjih efora?% i progovori Lakedemonjanima 
ovako: 

25 Sva upravna vlast u Sparti bila je u rukama petorice 
efora, državnih nadzornika, biranih svake godine. Isprva su pazili 
na strogo izvršavanje Likurgovih zakona, a kasnije im se vlast 
protegla na sve državne poslove, pa su vršili nadzor i nad samim 
kraljevima. 

86. — »Duge govore Atenjana ne razumijem. Pohvalivši 
sebe prekomjerno, nikako nisu opovrgli, da ne čine nepravde 
našim saveznicima i Peloponezu. Ako su ipak protiv Međana 
bili tad valjani, a protiv nas sad opaki, zaslužuju dvostruku 
kaznu, što su od valjanih postali opaki. A mi smo jednaki i 
tada i sada i ne ćemo dopustiti, ako budemo razboriti, da se 
saveznicima nanosi nepravda, niti ćemo oklijevati pomoći im. 
Oni nisu više voljni snositi zlo. Drugi imaju novaca, brodova 
i konja, a mi vrsne saveznike, koje ne smijemo izdati Alte- 
njanima niti ih razvađati parnicama i govorima, kad ni oni 
nisu povrijeđeni riječima, nego ih treba osvetiti brzo i iz svih 
sila. I neka nas nitko ne upućuje, kako nama, kojima se čini 
nepravda, dolikuje vijećali, nego radije dolikuje dugo vre- 
mena vijećati onima, koji kane činiti krivo. Zaključite dazle, 
Lakedemonjani, dostojno Sparte rat i ne dopuštajte, da Ate- 
njani postaju moćniji. Ne izdajmo saveznika, nego uz pomoć 
božju udarimo na tlačitelje.« 


87. — Tako rekavši, dade sam kao efor lakedemonskoj 
skupštini da glasuje. On reče, da ne razlučuje, koja je vika 
veća (jer glasuju vikom, a ne kamcnčićima), nego hoteći, da 
oni jasno izjave svoje mišljenje i da ih jače potakne na rato- 
vanje reče: »Tko od vas, Lakedemonjani, misli, da je ugo- 
vor prekršen i da Alenjani čine nepravdu, neka stane na ono 
mjesto«, pokazavši im neko mjesto, »a iko ne misli, neka 
slane na drugo«. I uslavši razdvoje se ii daleko više bude onih, 
koji su mislili, da je ugovor prekršen. Nato dozovu saveznike 
i reknu, da oni misle _ da Atenjani čine nepravdu, ali žele sa- 
zvati i sve saveznike i dali im na glasovanje, da bi po zajed- 
ničkom zaključku vadili rat, ako tako odluče. Saveznici iz- 
vršivši to odu kući, a atenski poslanici nešto kasnije, pošia 
su obavili ono, radi čega su došli, 

Ta odluka skupštine (da je ugovor prekršen) dogodila se 
četrnaeste godine nakon zaključenja ugovora na trideset go- 
dina poslije eubejskog rata. 


88. — Lakedemonjani su ustanovili, da je ugovor prekr- 
šen i da se treba zaratiti, ne toliko pod utjecajem saveznič- 
kih govora, koliko bojeći se Atenjana, da još više ne ojačaju, 
jer su vidjeli da im je već velik dio Helade podložan. 

ATENJANI SAGRADE ŽIDOVE ATENE I PIREJA 
LUKAVSTVOM TEMISTOKLOVIM 


89. — Atenjani na ovakav način dodu u položaj. u kojem 
postadoše moćni: Kad su se Međani, pobijeđeni od Helena i 
brodovima i kopnenom vojskom, povukli iz Evrope i kad su 
oni od njih, koji su utekli brodovljem “u Mikalu, bili uništeni, 
lakedemonski kralj Leotihid, koji je vodio Helene kod Mi- 
kale, vrati se kući s peloponeskim saveznicima. Atenjani i 
saveznici iz Jonije i Helesponta, koji su već otpali od kralja, 
ostanu i počnu opsjedati Sesi, koji su imali Međani, i prezi- 
mivši zauzmu ga, pošto su ga barbari ispraznili. Poslije toga 
otplove iz Helesponta pojedinačno, kako su iz kojega grada 
bili. 

Atenska vlada počne odmah, čim su barbari otišli iz nji- 
hove zemlje, dopremati djecu, žene i ostalu imovinu odanle, 
kamo su ih sklonili, i spremahu se iznova sagraditi grad i 
gradske zidine. Od gradskoga pojasa stajali su zidovi na- 
rijetko, i mnoge su se kuće srušile, a malo ih je preostajalo, 
u kojima su stanovali sami perzijski mogućnici. 


90. — Doznavši za njihovu nakanu, Lakedemonjani poša- 
lju poslanstvo, jer bi u jednu ruku i sami radije gledali, da 
nemaju zidina ni oni niti iko drugi, a u drugu ruku još više 
na poticaj saveznika, koji su se bojali atenske moćne morna- 
rice, koje prije nisu imali, i njihove smionosti, koju su poka- 
zali u Medskom ratu. Molili su ih, da ne grade zidina, nego 
da radije zajedno s njima poruše okolne zidine i onih gradova 
izvan Peloponeza, kojima su još stajale. Svoga mišljenja o 
očitovali, nego to, da ne bi barbarin. ako bi opet napao, 
imao utvrđenoga mjesta, odakle bi polazio, kao sad iz Tebe. 
Reknu, da je Peloponez utočišle svima i dovoljno ishodište za 
rat. Atenjani na savjet Temistoklov odgovore Lakedemonja- 
nima, koji su to predložili, da će poslati k njima poslanike o 
onom, što govore, i odmah ih oipreme. Temistoklo im je pre- 
poručivao, neka njega odašalju što prije u Lakedemon, a 
druge s njim izabrane poslanike neka nec šalju odmah, nego 
neka ih zadržavaju toliko vremena, dok sagrade zid najnu- 
žnije visine, dovoljan, da se mogu braniti iza njega. Zid neka 
grade svi odreda (što su u gradu: i onj sami i žene i djecaj i 

neka ne štede ni privatne ni javne zgrade, odakle će biti 
kakva korist za gradnju, nego neka ruše sve. On ih to pouči 
i uputi, da će ostalo sam ondje obaviti, pa ode. Kad je stigao 
u Lakedeman, nije pristupao k poglavarstvima, nego je tratia 
vrijeme i izgovaraa se. I kad bi ga tko od poglavara upitao, 
zašto ne pristupa pred vlasti, govorio je, da čeka suposlanike, 
koji su zaostali zbog nekoga posla, a nada se, da će brzo doći, 
i čudi se, što još nisu tu. 


91. — Slušajući to, oni su vjerovali Temistoklu iz naklo- 
nosti prema njemu, ali kad su dolazili drugi očevici i glasno 
optuživali Atenjane da grade zid idaje on već dosegao visinu, 
nisu imali razloga, da im ne povjeruju. Kad je to saznao 
Temistoklo, reče im, neka se ne daju zavaravati riječima, nego 
neka radije pošalju između sebe ljude, koji su pravični i koji 
će pouzdano javiti, što su vidjeli. Oni ih dakle pošalju, a Te- 
mistoklo potajno pošalje poruku Atenjanima preporučujući 
im, da ih zadrže što manje upadljivo i da ih ne puste prije 
nego se on sam s drugovima vrati (jer su već stigli i drugovi 
poslanici: Habronih Liziklov i Aristid Lizimahov javljajući 
da je zid dosta visok). Bojao se, da ih Lakedemonjani, kad 
čuju pravu istinu, ne će više pustiti. Atenjani su dakle zadr- 
žavali poslanike, kako im je bilo naloženo, a Temistoklo stupi 
pred Lakedemonjane i iu otvoreno reče, du je njihov grad 
već utvrđen, tako da može zaštićivati stanovnike. Ako Lake- 
demonjani i njihovi saveznici žele poradi čega k njima slati 
poslanike, neka idu k njima kao k ljudima, koji točno pro- 
suđuju ono, što je u budućnosti od koristi njima samima i 
služi zajedničkom dobru. Kad su mislili, da je bolje napustiti 
grad i ukrcati se u lađe, oni su se, rekoše, na to odlučili stvo- 
rivši zaključak bez njih, a prema onom opet, što su s njima 
vijećeli pokazalo se, da ne zaostaju ni za kim u zdravom 
sudu. Oni stoga i sada misle, da je bolje, da je njihov grad 
opasan zidom i da će to biti korisnije u prvom redu njihovim 
građanima, a i svima saveznicima. Kod ncjednake raine pri- 
preme nije moguće za zajedničko dobro zaključivati nešto 
slično ili jednako. Svi dakle saveznici, reče, treba ili da budu 
hez gradskih zidova ili neka drže, da je i ovo pravo. 


92. — Kad su Lakedemonjani to čuli, nisu se otvoreno 
ljutili na Atenjane (jer nisu poslali poslanike, da ih spriječe, 

nego da ih opomenu, misleći tobože na opće dobro, a ujedno 
su im bili i vrlo skloni u tadašnje vrijeme poradi odlučnosti 
protiv Međanina), ali su se ipak zbog neuspjeha svoje nakane 
potajno na njih srdili, Poslanici jednih i drugih vrate se kući 
bez predbacivanja. 


93. — Na taj način Atenjani utvrde grad za kratko vrije- 
me. Na gradnji je još i sada vidljivo da se gradilo žurno. Te- 
melji su sagrađeni od svakovrsnoga kamenja i negdje neokle- 
sanoga, kako su nekoć pojedinačno donosili, a bili su umct- 
nuti i mnogi stećci grobnih spomenika i klesano kamenje. 
Zidni pojas bio je izgraden svagdje širi od opsega grada i 
stoga su u žurbi uzimali sve podjednako. Temistoklo ih na- 
govori, da izgrade i ostatak Pircja (a započeli su ga graditi 
prije za njegove službe u upravi, koju je vršio godinu dana 
među Atenjanima), jer je držao, da je to mjesto zgodno zbog 
toga, što ima tri prirodne luke, pa ako oni sami postanu po- 
morci, to im mnogo pomaže, da dođu do moći (prvi se, doista, 
osmjelio reći, da se treba držali mora). I odmah im je pomo- 
gao udariti temelje vlasti. Po njegovu naputku sagradiše onu 
debliinu zida. koja je još sad vidljiva oko Pireja. Po dvoja 
kola u protivnom smjeru dovozila su kamenje, među koje nije 
dolazilo ni vapno ni ilovača, nego su velike kamene uglasto 
isklesane slagali jedan na drugi, a bili su izvana medusobno 
vezani željezom i olovom. Visina zidina bila je izvedena otpri- 
like do polovine mjere, koju je Temistoklo zamislio, jer je 
naumio visinom i debljinom zida suzbijati neprijateljske na- 
vale i držao je, da će biti dovoljna posada od malo ljudi, i to 
najnesposobnijih, a ostali će se ukrcati u lađe. Najviše se tr- 
sio oko lađa, jer je vidio, kako se meni čini, da je Kraljevoj 
vojsci pristup morem zgodniji nego kopnom. Pirej je držao 
korisnijim od gornjega grada te je preporučivao Atenjanima, 
ako budu kad pritisnuti s kopna, neka sađu u Pirej i brodor- 
vima se opru svakomu, Atenjani se dakle tako utvrde i spre- 
mahu se na ostalo odmah poslije uzmaka Međana. 

230OG NADUTOSTI I SILOVITOSTI PAUZANIJINE 
SPARTANCI IZGUBE VODSTVO U RATU, KOJE 
PREUZIMAJU ATENJANI 


94. — Pauzaniju Kleombrotova iz Lakedemona pošalju 
kao helenskoga vojskovođu sa dvadeset lađa iz Peloponeza, a 
s njim su plovili i Atenjani sa trideset lađa i mnoštvo ostalih 
saveznika. Zavojšte na Kipar i pokore veliki njegov dio, a 
kasnije udare na Bizant, koji bio u vlasti Međana, i po- 
sjednu ga. 


95. — Budući da je on nasilno postupao već za ovoga 
vodstva,  ljutili su se ostali Heleni, a osobito Jonjani i svi, 
koji su bili nedavno oslobođeni od Kraljeve vlasti. Pođu 
k Atenjanima moleći ih, da im oni budu vođe poradi srod- 
stva i da ih ne povjeravaju Pauzaniji, ako bude možda sila- 
vit Atenjani prihvate njihovu ponudu čvrsto odlučivši, da ih 
ne će zanemariti i da će ostalo urediti, kako im se bude činilo 
najbolje. 

Međutim Lakedemonjani pozovu Pauzaniju kući, da ispi- 
taju ono, što su doznavali. Heleni su dolazili i optuživali ga 
zbog mnogo nepravdi a bilo je vidljivo, da se ponašuo više 
kao silnik nego kao vojskovođa. Dogodilo se, da su ga u isto 
vrijeme zvali na odgovornost i da su iz mržnje prema njemu 
prošli na atensku stranu saveznici, osim vojnika iz Pelopo- 
neza. Kad je stiguo u Lakedemon, okrive ga zbog ličnih ne- 
pravda prema ovomu i onomu, ali od najvećih krivica bude 
riješen. A optuživali su ga osobito poradi pristajanja uz Me- 
dane, i činilo se, da je to bilo jasno kao sunce. Njega više ne 
pošalju kac zapovjednika, nego Dorkija t druge neke s njim 
s nevelikom vojskom. Ipak im saveznici nisu više povjeravali 
vodstva. Kad su oni to vidjeli, vrate se, i Lakedemonjani ka- 
snije nisu više slali drugih vojskovođa bojeći se, da se u 
stranoj zemlji ne pokvare, kao što su doživjeli s Pauzanijom. 
Željeli su se riješiti i Medskoga rata, a Atenjane su držali 
vrsnima da ga vode i smatrali su ih u tadašnje vrijeme svo- 
jim prijateljima. 

96. — Atenjani na iaj način preuzmu vodstvo uz prista- 
nak saveznika iz mržnje prema Pauzaniji. Najprije odrede, 
koji gradovi moraju davati novaca protiv barbarina, a koji 

brodova, Izlika im je bila, da se osvećuju za ono, što su pre- 
trpjeli, i da zato pustoše Kraljevu zemlju. I tada prvi put 
ustanove Atenjani poglavarstvo helenskih rizničara“", koji su 
preuzimali prinos. Tako je bilo nazvano plaćanje novaca. 
Prvi je prinos bio određen sa četiri stotine i šezdeset talenata, 
blagajna im je bila na Delu, a sastanci su se održavali u sve- 
tištu. 


RAZVITAK ATENSKE MOĆI U VRIJEME IZMEĐU PER- 
ZIJSKIH RATOVA [I PELOPONESKOG RATA 


97. — Atenjani su bili na čelu prvotno samostalnim sa- 
veznicima, koji su vijećali na zajedničkim saslancima. Ovo, 
što su poduzeli protiv barbarina, protiv vlastitih buntovnih 
saveznika i onih Peloponežana, koji su im uvijek u svakoj 
zgodi smetali, izvršili su u ratu i upravljanju javnim poslo- 
vima u vrijeme između ovoga rata i Medskoga. Opisao sam 
to i zastranio u svojoj povijesti poradi toga, što je u svih pi- 
saca prije mene izostavljen taj dio povijesti, jer su oni opisi- 
vali ili helensku povijest prije Medskih ratova ili same Med- 
ske raiove. A čega se od toga i dolakao _Helanik u svojoj 
Atičkoj povijesti, spomenuo je kraiko i vremenski netočno. 
Ujedno to moje zastranjivanje pokazuje. na koji su način 
Atenjani došli do vlasti. 


98. — Najprije oni pod vodstvom Kimona Miltijadova 
zauzmu nakon podsjedanja Ejon na Strimonu, koji su držali 
Medani i stanovnike prodaju u roblje, a zatim u Egejskom 
moru otok Skir, koji su nastavali Dolopi, koje prodaju u ro- 
blje, pa otok nastane sami. S Karišćanima zametnu rat bez 
ostalih Eubejana ali sporazumjevši se s njima, s vremenom se 
izmire. Poslije toga zarale se s Nakšanima, koji su se odmet- 
nuli, i podsjedanjem ih pokore. Prvi taj saveznički grad pod- 
jarme protiv postojećeg ugovora, a zatim to stigne i ostale, 
kako koga. 


2“ Hclenski rizničari upravljali su blagajnom aličkoga po- 
morskog saveza, a pripadali su najvišem poreznom razredu. 

99. — Najvažniji su uzroci odmetnuća među ostalim hili: 
zaostaci u prinosima i u brodovima i bježanju od vojske, axo 
je tko to skrivio. Atenjani su točno ubirali prinos i bili su 
mrski ljudima, koji nisu navikli niti su htjeli snositi ratne 
napore, jer su im činili nasilje. I inače nekako nije atenska 
vlast više bila omiljena kao prije, niti su Atenjani kao ravno- 
pravni zajednički ratovali, a lako im je bilo pokoravati od- 
metnike. Tome su bili krivi sami saveznici. Budući da su iz- 
bjegavali vojnu, većina njih, da ne idu od kuće, edluče pri- 
nositi određenu svotu u novcu mjesto lađa. Atenjanima se 
povećavala mornarica novcem, što bi ga oni prinosili, a oni su 
sami, kad bi se odmetnuli, bili nepripravni i ratu nevješii. 


100, — Poslije toga zametnula se i kopnena i pomorska 
bitka na rijeći Eurimedontu (u Pamliliji) između Atenjana i 
njihovih saveznika s Međanima. Pobijedili su istoga dana u 
objema Atenjani pod vodstvom Miltijada Kimonova te dije- 
lum zarobe, dijelom unište feničke troveslarke, u svemu oko 
dvije stotine. 

A u kasnije se vrijeme dogodi. da su se Tašani admeli- 
nuli od njih zavadivši se poradi luka i rudnika u suprotnoj 
'Vrakiji, koje su uživali. Atenjani napadnu brodovima Tas, 
nadvladaju ih u pomorskoj bici i iskrcaju se na kopno. U 
islo vrijeme pošalju na Strimon deset tisuća svojih i saveznič- 
kih naseljenika, da nasele kraj, koji se tada zvao lJevet pu- 
lova, a sada Amfipol. Oni osvoje Devet putova, koje su na- 
stavali Edonci, ali kad su prodrli prema unutrašnjosti Tra- 
kije, unište ih kod edonskoga Drabeska svi oni Tračani, koji 
su osnivanje naseobine u tom kraju (Devet putova) držali ne- 
prijateljskim činom. 

101. — Svladani u boju i podsjedani, 'Tašani su pozivali 
Lakedemonjane u pomoć i tražili, da im pomažu provalivši 
u Atiku. Oni im obećaju kriomice od Atenjana, i već su bili 
spremni, kad ih spriječi potres, za kojega se odmetnu od njih 
i sklonu u Itomu Heloti,"* a od perijeka““ Turijani i Etejani. 


*“ Heloti, bespravni državni robovi, bili su potomci podjar- 
mljenih plemena. koji su obrađivali zemlju svojim gospodarima. 
Često su se bunili živeći u teškim prilikama. Ako bi se u ratu 
hrabro ponijeli, mogli su steći slobodu. 

#! Perijeci su bili stanovnici gradova bez političkih prava, 
ali osobno slobodni. Bavili su se trgovinom i obrtom, što su Spar- 
tanci prezirali 


61 


Većina Helota bili su potomci starih Mcsenjana nekad pod- 
jarmljenih, po čemu su ih sve i prozvali Mesenjanima. Na 
odmetnike dakle u itomi zavojšie Lakedemonjani. Tašani se 
treće godine opsjedanja predaju Atenjanima uz uvjet, da sruše 
zid predaju lađe i plate odmah određenu svotu novaca, ko- 
liko je trebalo, a ubuduće da prinose novac i odreknu se po- 
sjeda na kopnu i rudnika. 


102. — Lakedemonjani, kad im se stao rat s buniovnici- 
ma u Itomi odugovlačiti, pozovu u pomoć osim drugih sa- 
veznika i Atenjane, koji dođu pod vodsivom Kimonovim sa 
znatnim mnoštvom. Najviše ih pozovu jer se smatralo, da su 
vrsni osvajati zidine, ali kad se opsjedanje zavuklo, pokazi- 
valo se, da su Atenjani u tom slabi, jer bi inače bili na juriš 
osvojili mjesto. Iz te vojne rodi se najprije očita razmirica 
između Lakedemonjana i Atenjana. Takedemonjani se, kad 
oni nisu mogli mjesta osvojili na juriš, preplaše smionosti 
i novotarstva Atenjana, a pri tome su imali na umu, da su 
oni drugoga plemena. Stoga, da ne bi, ako ostanu. nagovorcni 
od buntovnika u Itomi, prouzrokovali bunu, pošalju ih kući 
jedine od saveznika, ne odajući svoje sumnje nego rekavši, 
ra ih više ništa ne trebaju. Atenjani uvide, da ih ne šalju 
kući zbog toga dosta važnog razloga. nego jer je nastala neka 
sumnja. Stoga se razljute i pomisle, da nije pravo. da to 
dožive od Lakedemonjana. Zato im odmah, čim su se vratili, 
otkažu savezništvo sklopljeno protiv Medđanina i postanu sa- 
veznici baš njihovim neprijaieljima Argivcima, te zajednički 
jedni i drugi polože s Tesalcima istu prisegu i sklope savez. 


104. — Kad buntovnici u Itomi nisu više mogli odolije- 
vati, četvrte se godine pogode s Lakedemonjanima uz uvjet, 
da uz sigurnu pratnju iscle iz Peloponeza i da nikad ne stupe 
na nj. Ako iko bude zatečen, neka bude rob onoga, iko ga 
uhvati. Imali su Lakedemonjani prije toga i neko pitijsko 
proročansivo, neka otpuste pribjegare Zcusa Itomskoga. A 
izađu oni sami i djeca i žene. Njih prime Atenjani iz mržnje 
prema Lakedemonjanima i nasele ih u Naupaktu, koji su baš 
nedavno oteli ozolskim Lokranima. Uz alenski savez pristanu 
i Megarani odmetnuvši se od Lakedemonjana, jer su ih Ko- 
rinćuni pritiskivali ratujući zbog granica njihove zemlje. Ate- 
njani zaposjednu Megaru i Pege te sagrade Megaranima duge 

zidove od grada do Nizeje; sami su tamo imali posadu. Osu- 
bito od toga vremena počnu Korinćani žesloko mrziti Ate- 
njane, 


104. — Libijac Inar Psametihov, kralj Libijaca na granici 
uz Egipat, polazeći s vojskom iz Mareje, grada više Fara, 
odmetne veći dio Egipta od kralja Artakserksa i, postavši 
sam vladarom, pozove u pomoć Atenjane. Oni dodu, pošto 
su napustili Kipar (jer su upravo ratovali protiv Kipra sa 
dvjesta lađa svojih i savezničkih). Zaplovivši od mora u Nil 
zagospodare rijekom i sa dva dijela Memfisa, a napadali 
su treći dio, koji se zove Bijeli zid. Tu su bili bjegunci per- 
zijski i medski i od Egipćana oni, koji se nisu odmetnuli. 


105. — Između Atenjana, koji su se brodovima iskrcali u 
Halijama, Korinćana i Epidaurana dođe do bitke. i pobjeđi- 
vali su Korinćani. Kasnije se Atenjani pobiju na moru kod 
Kckrifalije s brodovima peloponeskim i pobjeđivali su Aie- 
njani. Kad je poslije toga nastao rat između Atenjana i Egi- 
njana, zametne se velika pomorska bitka kod Egine između 
Atenjana i Eginjana (učestvovali su i saveznici jednih i dru- 
gih), i pobjeđivali su Atenjani: zarobivši sedamdeset njihovih 
lađa, iskrcaju se na kopno i stanu opsjedati grad pod vod- 
stvom Leokrata Strebova. Zatim Peloponežani, hoteći pomagati 
Eginjanima, prebace u Eginu trista oklopnika, a ponajprije 
pomoćne čete korintske i epidaurske; osim toga zauzmu vi- 
sove Geranije*“. Korinćani se sa saveznicima spusle u megar- 
sku zemlju držeći, da Atenjani ne će moći pomagati Megarn- 
nima, jer je velika vojska bila vani u Egini i Egiptu, a aka im 
i budu pomagali, da će se povući cd Egine. Atenjani ne maknu 
vojske pred Eginom, nego od onih, koji su preostali u gradu, 
i najstariji i najmlađi dođu u Megaru pod vodstvom Mironi- 
dovim. Nakon neodlučna boja s Korinćanima odvoje se jedni 
od drugih, i oboji su držali, da nisu izvukli kraći kraj u bici. 
Atenjani (jer su ipak bili nešto jači) iza odlaska Korinćana 
podignu pobjedni znak, a Korinćani, jer su ih stariji u gradu 
izvrgavali ruglu, spreme se i poslije kojih dvanaest dana dođu 
te stanu i oni podizati pobjedni znak. kao da su pobijedili. 


š' Geranija je gorje između Megariđe i Korinta; sad se zove 
Makri Plagi. 

Atenjani, pritekavši iz Megare, unište one, koji su podizali 
pobjedni znak, i s ostalima se sukobe i nadvladaju ih. 


106. — Oni su pobijeđeni uzmicali, i jedan nec mali dio 
njihov pritisnut zaluta s puta i upadne na zemljište nekoga 
privatnika, gdje ih je slučajno naokolo okruživala velika ja- 
ma i nije bilo izlaza. Atenjani, doznavši to, zatvore prednju 
stranu oklopnicima, postave naokolo lakooružanike i kame- 
nuju sve, koji su tamo upali. To bude velika nesreća za Ko- 
rinćane. A glavnina vojske uzmakne im kući, 


107. — U to vrijeme počnu Atenjani graditi i duge zidove 
prema moru: jedan prema Faleru, a drugi prema Pireju. Kad 
su Fočani provalili u Doridu, domovinu lakedemonsku*!: u 
Bej, Kilinij i Erinej i zauzeli jedan od tih gradova, Lakede- 
monjani pod vodstvom Nikomeda Kleombrotova kao zamje- 
nika kralja Plistoanakta Pauzanijina, koji je još bio mlad, 
priteknu u pomcć Doranima sa tisuću i pet slotina svojih 
oklopnika i sa desei tisuća savezničkih. Ugovorom prisile Fo- 
čane, da vrate grad, i spremahu se kući. Na moru su ih 
Atenjani, ako bi hljeli prijeći preko Kriškoga zaljeva, na- 
mjeravali sprečavati zaokruživši zaljev ladama, a kroz Gera- 
niju nije im se činilo sigurno putovali, jer su Atenjani držali 
Megaru i Pege. Geranija je teško prohodna, a Atenjani su 
neprestano u njoj siražili; tad su Lakedemonjani doznavali, 
da im i tu kane sprečavati put. Oni odluče pričekati u Beotiji 
i razmisliti, na koji će se način najsigurnije probiti. A i neki 
građani atenski potajno su ih mamili, jer su se nadali, da će 
oboriti pučku vladu i osujetiti gradnju dugih zidova. Ate- 
njani udare na njih svom silom i s njima udari tisuću Argi- 
vaca i od ostalih saveznika kako koji. Svega ih je bilo če“ 
irnaesl tisuća. Pomislivši, da su Lakedemonjani u neprilici, 
gdje da se probiju. udare na njih, a donekle i zbog sumnje, 
da kane srušiti pučku vladu Atenjanima dođu u pomoć, 
prema savezničkom ugovoru, i tesalski konjanici, koji za boja 
prijeđu Lakedemonjanima. 


1 Četiri grada: Pind, Erinej, Kitinij i Bej činili su t. zv. 
dorsku tetrapolu. Pokrajina Dorida, okružena planinama srednje 
Grčke, imala je oporu klimu i teško je prehranjivala svoje sla- 
novnike, koje su stoga porugljivo zvali gladni Dorani, 

108. — Bitka se zameline kod Tanagre u Beotiji. Pobjed- 
nici su bili Lakedemonjani i njihovi saveznici, ali se prolilo 
mnogo krvi s jedne i s druge stranc. l.akedemonjani, prova- 
livši u Megaridu i posjekavši drveće, opei se vrate kući kroz 
Geraniju i preko korintske prevlake. Atenjani zavojšte šez- 
deset i drugoga dana poslije te bitke na Beoćane pod vod- 
stvom Mironidovim i u boju kod Enofite pobijede Beoćane, 
osvoje zemlju beotsku i fočansku, sruše tanagarski zid pa 
uzmu od opuniskih Lokrana sto najbogatijih ljudi za tavee i 
dovrše svoje duge zidove. I Eginjani se sporazumiju poslije 
toga s Atenjanima, da sruše zidove i predaju lađe, i odredi 
im se prinos za buduće vrijeme. Atenjani oplove Peloponez 
pod vodstvom  Tolmida Tolmejeva, zapale lakedemonsko 
brodogradilište, osvoje korintsku Halkidiku i svladaju Siki- 
onjane iskrcavši se u njihovoj zemlji. 


109. — U Egiptu su ustrajali Atenjani i njihovi saveznici 
i bili su izmjenične sreće u ratovima. U početku su Atenjani 
bili gospodari Egipla, zatim Kralj pošalje u Lakedemon Per- 
zijanca Megabaza s novcima, da nagovori Peloponežane neka 
provale u Atiku, da tako otjera Atenjane iz Egipla. Kad u 
tome nije imao uspjeha i novci se zaludu trošili, Megabaz se 
S ostatkom novaca opet vrati u Aziju. Kralj tada pošalje Per- 
zijanca Megabiza Zopirova s velikom vojskom. Stigavši kop- 
nom, svlada on u boju Egipćane i njihove saveznike, iz Mem- 
fisa istjera Helene i na koncu ih zatvori na otoku Prozopitidi. 
I opsjedao ih je na njemu godinu i šest mjeseci, dok nije 
isušio prokop“*, sveo vodu drugamo pa njihove brodove osta- 
vio na suhu i veliki dio otoka učinio kopnom; prešavši onamo, 
zauzeo je otok idući kopnom. 


110. — Tako propadnu ti helenski pothvati iza šest go- 
dina ratovanja. Samo se malo njih od mnogih izbavi putujući 
kroz Libiju u Kirenu, a najviše ih pogine. Egipat opet padne 
pod Kralja osim Amirteja, kralja u močvarnom kraju. Toga 
nije mogao potući poradi velike močvare, a ujedno su stanov- 
nici močvara najratoborniji od Egipćana. Libijski kralj Inar, 
koji je sve to s Egiptom zasnovao, bude izdajom uhvaćen i 
pribit na križ. 

#2 Prema drugim piscima, bila su dva rukava Nila, koji su 
tvorili otok, i jedan je od njih odveo Megabiz prokopima. Čini se 
dakle, da je Tukidid milski rukav držao prokopom. 


GooPovijest Peloponeskog rata 565 


Međutim iz Atene i ostalih savezničkih zemalja pedeset 
troveslarki, ploveći u Egipat kao zamjena, pristanu u men- 
deškom rukavu ne znajući za ono, što se dogodilo. Njih 
s kopna napadnu pješaci, a s mora fenička mornarica, i uni- 
šte mnogo lađa, a manji broj uteče nalrag. Tako se svrši 
velika vojna Atenjana i njihovih saveznika na Egipat. 


111. — Orest, sin tesalskoga kralja Ehekratida bježeći 
iz Tesalije nagovori Atenjane, da ga natrag dovedu, Ale- 
njani uzmu Beoćane i Fočane, koji su im bili saveznici, i udare 
na Farzal u Tesaliji. I domognu se kraja, ali se nisu udalji- 
vali od logora (jer su ih sprečavali lesalski konjanici), no 
grada ne csvoje. Ni drugo im ništa nije polazilo za rukom, 
porađi čega su pošli u boj, nego se vrate nalrag s Orestom 
neobavljena posla. Zatim ne mnogo kasnije ukrca se tisuću 
Atenjana u lađe u Pegama (a imali su Pege u rukama), za- 
plove uz obalu do Sikiona pod vodstvom Perikla Ksantipova 
i iskrcavši se svladaju u boju one Sikionjane, koji su se 
S njima ogledali. Uzmu odmah sa sobom Ahejce i, otplovivši 
na suprotnu obalu, udare na Enijade u Akarnaniji i počnu 
ih podsjedati, ali ih ne osvoje, nego se vrate kući. 


112. — Tri godine kasnije sklope Peloponežani i Ate- 
njani ugovor na pet godina. Atenjani odustanu od helen- 
skoga rata i stanu ratovali protiv Kipra sa dvjesta svojih i 
savezničkih lađa pod vodstvom Kimonovim. Šezdeset od tih 
lađa otplovi u Egipat na molbu Amirteja, kralja u močvar- 
nom kraju, a ostale su opsjedale Kitij. A kad je Kimon umro 
i nastala glad, povuku se od Kitija. Kad su plovili više Sala- 
mine na Kipru, pobiju se istodobno na moru i kopnu s Feni- 
čanima, Kipranima i Kiličanima i. pobijedivši u oba boja, 
vrate se kući, a s njima se vrate natrag i brodovi iz Egipla. 

Lakedemonjani poslije toga poduzmu t. zv. sveti rali 
domogavši se svetišta u Delfima predaju ga Delfljanima. 
Kasnije opet Atenjani nakon njihova odlaska udare na nj, 
osvoje ga i predaju Fočanima. 


118. — Neko vrijeme iza toga Atenjani sa tisuću svojih 
oklopnika i pojedinim savezničkim odjelima pod vodstvom 
Tolmida Tolmejeva zavojšte kao na neprijateljska mjesta na 
Orhomen, Heroneju i neka druga mjesta u Beotiji. koja su 
držali bcotski bjegunci. Osvojivši Heroneju i zarobivši sta- 

novnike, vraćali su se natrag, pošio su ondje ostavili posadu. 
A kud su putovali, napadnu ih kod Koroneje beotski bje- 
gunci iz Orhomena i s njima Lokrani, eubejski bjegunci i 
drugi koji su bili istoga mišljenja. Svladavši Atenjane u bici, 
jedne od njih ubiju, a druge žive uhvate. Atenjani napuste 
čitavu Beoliju i sklope ugovor, uz koji će uvjet povesti sa 
sobom svoje ljude. I beotski se bjegunci vrate, i svi ostali 
postanu opet samostalni, 


114. — Ne mnogo poslije toga Eubeja se odmetne od 
Atenjana. I kad je već na nju prešao Periklo s atenskom 
vojskom, jave mu, da se Megara odmectnula, da Pelopone- 
žani namjeravaju provaliti u Atiku i da su Megarani uništili 
atenske straže, osim onih, koje su pobjegle u Nizeju, Mega- 
rani se odmetnu prizvavši u pomoć Korinćane, Sikionjane 
i Epidauraene. A Periklo je otpremao brzo nalrag vojsku iz 
Eubeje. Poslije toga Peloponezani. provalivši u Eleuzinu i 
Triju, opustoše ih pod vodstvom Plistoanakta Pauzanijina, 
lakedemonskoga kralja, i nisu više dalje napredovali, nego 
se vrate kući. Atenjani opet prijeđu na Eubeju pod vojsko- 
vođom Periklom i pokore je čitavu, a ostali dio otoka urede 
ugovorom prema svome ustavu; samo Hestijejane isele i sami 
zaposjednu zemlju. 


115. — Nakon svoga odlaska s Eubeje ne mnogo kasnije 
sklope s Lakedemonjanima i njihovim saveznicima mir na 
trideset godina i vrate im Nizeju, Pegc, Trezen i Aheju. Ta 
su peloponeska mjesta držali Atenjani. 


Šeste godine bukne rat između Samljana i Milećana 
poradi Prijene. Milećani, slabiji u ratu, dođu k Atenjanima 
i stanu oštro optuživati Samljane. A za njih se zauzmu i iz 
samoga Sama neki pojedinci, koji su htjeli promijeniti ustav. 
Oiplovivši dakle na Sam sa četrdeset brodova, Atenjuni urede 
pučku vladu, kao taoec uzmu od Samljana pedeset dječaka 
i isto toliko odraslih, smjeste ih na Lemnu i ostavivši stražu 
vrate se kući. A od Samljana je bilo nekih, koji nisu tamo 
ostali, nego su pobjegli na kopno te sklopili savez s najmoć- 
nijim ljudima u gradu i s Pisutnom Histaspovim, koji je 
tada zapovijedao u Sardu. Sakupe oko sedam stotina ljudi 
kao pomoćne čete i podnoć prijeđu na Sam. Najprije se 
dignu na puk i većinu ih svladaju zatim potajno otpreme 


67 


s Lemna taoce i odmetnu se; straže atenske i poglavare, 
koji su bili kod njih, izruče Pisutni i odmah se stanu spre- 
mati na rat protiv Mileta. Zajedno s njima odmetnu se 
i Bizanćani, 


116. — Kad su to Atenjani čuli, otplove sa šezdeset lađa 
protiv Sama, ali se od tih lađa ne posluže sa šesnaest, koje 
su tom prilikom pošle jedne u Kariju, da paze na feničke lađe, 
a druge na Hij i Lezbo, posvuda javljajuči, neka im dođu u 
pomoć. Pobiju se na moru sa četrdeset i četiri lađe pod vod- 
sivom Perikla i druge devetorice zapovjednika kod otoka 
Tragije protiv sedamdeset samljanskih lada, od kojih je dva- 
deset bilo prijevoznih brodova (svi su slučajno plovili od 
Mileta), i pobjeđivali su Atenjani. Kasnije im stigne u pomoć 
iz Atene četrdeset lada, a od Hijana i Lezbljana dvadeset 
i pet. Iskrcaju se, pobijede pješaštvom i stanu opsjedati grad 
trostrukim zidom i u isto vrijeme s mora. Periklo uzme šcz- 
deset lađa od usidrenih i brzo je hitio u Kaun“* i Kariju, jer 
mu je bilo javljeno, da feničke lađe plove protiv njih. I iz 
Sama je išao Stezagora sa pet lađa i drugi, da se pridruže 
feničkim brodovima. 


117. — Uto Samljani iznenada isplove, navale na neza- 
šličeni tabor i potope stražarske brodove, zatim zametnu 
boj s onim ladama kaje su im plovile nasuprot, pobijede ih 
i zagospodare svojim morem kroz četrnaest dana te uvezu 
i ižzvezu, što su hijeli. A kad je Periklo došao, opet budu 
zatvoreni brodovljem. Iz Atene kasnije stigne u pomoć četr- 
deset lađa pod Tukididom,! Hagnonom i Antiklam, a s Hija 
i Lezba trideset. Samljani zameinu neki neznatni pomorski 
boj, a kad nisu mogli odolijevati, devetoga mjeseca budu 
prisiljeni na predaju. Podvrgnu se uz pogodbu, da sruše zid, 
dadu taoce, predaju lađe i obvežu se platiti ratne troškove 
u rokovima. I Bizanćani se s njima pogode, da im budu pod- 
ložni kao i prije. 

118. — A poslije toga, ne mnogo godina kasnije izbije 
ono, što je prije bilo rečeno: sporovi s Kerkiranima i Poli- 
dejanima i ono, što je bio povod za ovaj rat. To sve, što su 


%% Kaun je bio grad na južnoj obali Karije, na granici Likije. 
š1 To nije pisac ovog djela. 

učinili Heleni jedni protiv drugih i protiv barbarina, dogo- 
dilo se otprilike u razmaku od pedeset godina između Kser- 
ksova uzmaka i počelka ovoga rata. Za to vrijeme Atenjani 
učvrste svoju prevlast i sami vrlo ojačaju. Lakedemonjani 
to opaze, ali ih nisu sprečavali osim zakratko, nego su miro- 
vali veći dio vremena. I prije toga nisu bili brzi da pođu u 
rat, ako ne bi bili prisiljeni a tad su im smetali još i domaći 
ratovi, prije nego se moć atenska stala jasno uzdizati i Ate- 
njani počeli napadati njihove saveznike. A tada nisu više 
mogli podnositi, nego odluče. da sc treba laliti posla svom 
spremnošću i oboriti njihovu moć, ako budu mogli, poduzevši 
napokon ovaj rat. 


PELOPONESKA SKUPŠTINA ZAKLJUČI RAT 
S ATENJANIMA 


Sami su dakle Lakedemonjani zaključili, da je ugovor 
prekršen i da Atenjani čine nepravdu. Ipak pošalju u Delie 
pitajući boga, da li će biti bolje ratovati, On im, kako se 
kaže, odgovori, da će steći pobjedu, ako budu ratovali iz 
svih sila, i reče, da će im i sam pomagati, i zazivan i ne- 
pozvan. 


KORINČĆANI ODLUČNO ZAGOVARAJU RAT 


119. — Opet sazovu saveznike holeći im dati na glaso- 
vanje. da li treba ratovati. Kad su došli saveznički poslanici 
i kad se sastala skupština, ostali rekoše, što su hijeli većina 
optužujući Atenjane i tražeći, da se zarate, a Korinćani, koji 
su i prije zamolili svaku državu napose, da zaključi rat, bili 
su i tada nazočni bojeći se za Potideju, da im međutim ne 
propadne, pa posljednji pristupe i stanu govoriti ovako: 


120, — »Lakedemonjane, braćo saveznici, ne možemo više 
kriviti, da nisu i sami zaključili rat; za to su nas sad i sazvali. 
Treba da se oni kao vođe, pazeći na svoje probitke, jednako 
brižno staraju i za zajedničke, kao šlo su i oni sami s obzi- 
rom na drugo čašćeni više od svih. Oni od nas, koji su već imali 
posla s Atenjanima, ne trebaju pouke, da ih se čuvaju. Ali 

oni, koji stanuju više u unutrašnjosti zemlje. a ne na mor- 
skom putu, treba da znaju, ako ne budu branili donje kra- 
jeve da će teže otpremati svoje plodine i opci leže uvoziti 
ono, čime more opskrbljuje kopno. Neka ne budu zli prosu- 
đivači onoga, o čem so sada govori, kao da se njih ne tiče, 
neka očekuju, ako bi napustili donje krajeve, da bi jednom 
i do njih mogla doči opasnost, i neka smatraju, da sada isto 
tako vijećaju o sebi kao i o drugima. Stoga treba da bez 
oklijevanja zamijene mir ratom. Običaj je razboritih ljudi da 
miruju, ako im se ne čini nepravda, a hravrih, ako im se 
čini nepravda, da napuste mir i ratuju, no kad dobiju zado- 
voljštinu, da se poslije rata opet izmire. Oni se ne zanose 
ratnom srećom, ali i ne dopuštaju da im se čini nepravda, 
radujući se bezbrižnosti mira. Onaj, koji poradi nasladeo okli- 
jeva, vrlo brzo može biti lišen radosti mira, zbog koje miru- 
jući oklijeva, a iko je u ratnoj sreći vbijestan, iaj nije 
svijestan toga. da se ponosi varavim pouzdanjem. Mnogo 
se šta zlo smišljeno slučajno sretno svrši, ako su prdtivnici 
nesmolreniji, a još se češće ono, što se čini lijepo promišljeno, 
sramotno preokrene u protivno, Nitko ne razmišlja s jedna- 
kim pouzdanjem, s kakvim vrši djelo, nego sigurno snujemo, 
a sa strahom kod djela zapinjemo. 


121. — Mi sad potičemo na rat, i jer nam se čini ne- 
pravda i jer imamo dovoljno optužbi, ali kad se osvetimo 
Atenjanima, završit čemo ga u pravi čas. S mnogo je raz- 
loga vjerojatno, da ćemo pobijediti, ponajprije, jer smo im 
premoćni mnoštvom i ratnim iskustvom, zatim jer svi složno 
idemo, kamo nam se zapovijeda, a mornaricu, u čemu su oni 
jaki, sagradit ćemo imutkom, kojim svaki raspolaže, i nov- 
cima u Delfima i Olimpiji. Ako uzmemo zajam, možemo im 
uz veću plaću preoteti plaćenike mornare. Atenska moć po- 
čiva više na najamnicima nego na domaćim ljudima. A našu 
bi moć teže moglo to zadesiti, jer je jača ljudima nego nov- 
cem. Jednom pobjedom u pomorskoj bici oni su vjerojatno 
svladani. Ako bi pak odolijevali, vježbat ćemo se i mi kroz 
duže vremena u pomorstvu i, kad stečemo jednako znanje, 
hrabrošću ćemo ih valjda nadvladali. Dobro svojstvo, koje 
mi imamo od prirode, ne mogu oni steći poukom, a u čemu 
su znanjem pred nama mi to možemo doslići vježbanjem. 
A novac čemo prinositi, lako da ga imamo za to. Ii zar ne bi 

ovo bila strahota: njihovi saveznici ne će sustati prinoseći 
za vlastito ropstvo, a mi ne ćemo trošiti, da se osvelima ne- 
prijateljima, ujedno da se spasimo i da nam cni ne zadaju 
jada baš onim, što su nam oteli? 


122. — Imamo i drugih načina ratovanja: otpad savez- 
nika, čime im se najviše oduzimaju dohoci, zbog kojih su 
jaki, utvrđivanje u njihovoj zemlji i drugo, što se sad ne da 
predvidjeti. Rat ne stupa po određenim propisima, nego sam 
od sebe mnogo toga lukavo smišlja prema slučajnim prili- 
kama. Pritom je onaj, koji ga vodi bez uzrujavanja, sigurniji, 
a onaj, koji se u njemu daje voditi strašću, u ne manje slu- 
čajeva posrne. 


Uzmimo na um i to, kad bismo mi pojedince imali raz- 
mirica s jednakim protivnicima zbog granica svoje zemlje, 
da bi to bilo snošljivo. A sad su Atenjani dorasli nama svima 
zajedno, a protiv pojedine države još su moćniji. Stoga, ako 
ne ćemo dea se branimo od njih čvrsto zbijeni i jednodušni, 
i plemena i pojedini grad, pokorit će nas razdvojene bez 
muke. Ako je kome i strašno čuti, neka zna, da taj poraz ne 
donosi što drugo nego posvemašnje ropstvo. Pokolehati se u 
tome i u misli sramota je za Peloponez kao i to, da tolike 
države trpe zlo od jedne. Kod toga bi se ili činilo, da to 
opravdano trpimao ili da to podnosimo poradi kukavštine i da 
smo očito gori od svojih otaca, koji oslobodiše Heladu. Mi 
ni sami sebi ne možemo osigurati slobodu, nego dopuštamo, 
da se silnička država učvrsti nad nama, dok samovladare 
u pojedinoj državi želimo srušiti. I ne znamo, kako se ovakvo 
vladanje može osloboditi triju vrlo velikih nevolja: nera- 
zumnosti ili mlitavosti ili nemara. Niste naime tima pogreš- 
kama izbjegli, nego ste zapali u preziranje neprijatelja, koje 
je naškodilo vrlo mnogima i koje je poradi toga, što je 
mnoge prevarilo, dobilo drugo, protivno ime — ludost. 


123. — Što treba dakle prekoravati ono, što se prije 
dogodilo, duže nego koliko je od koristi u sadašnjim prili- 
kama? Brinući se za budućnost moramo se u sadašnjem času 
mučiti (jer je naš otočki običaj stjecati vrline naporima), ne 
smijete mijenjali taj običaj, ako ste baš bogatstvom i moću 
sad malo napredniji (jer ne bi bilo pravedno, što ste stekli 

u oskudici, izgubiti u obilju). S mnogo razloga treba smiono 
poći u rat prema proročanstvu boga, koji je i sam obećao, 
da će nam pomoći, a borit će se s nama i cijela ostala He- 
lada_ jedne iz straha, a drugo zbog koristi. Ne ćete prvi pre- 
kršili ugovor, za koji i bog drži da je povrijeđen pozivajući 
vas, da ratujete, nego ćete, šloviše, ustati na obranu poga- 
žena ugovora. Ne krše ugovor ani, koji se brane, nego oni, 
koji prvi navaljuju. 


124. — Stoga, budući da su vam edasvud povoljne pri- 
like za rali mi vam ga zajednički preporučujemo, ako je 
doista najsigurniji zbog toga, što je jedno isto od koristi i 
državama i pojedincima, ne oklijevajte pritvći u pomoć Poti- 
dejanima, koji su Dorani, a opsjedaju ih Jonjani, dok je to 
prije bilo obratno. I ostalima gledajte pribaviti slobodu, jer 
nije više moguće podnositi, da jedni već trpe štelu. a drugi 
da ne mnogo kasnije to isto dožive, ako se za nas sazna da 
&mo ge sastali, ali se nismo usudili pomoći im. Nego poni- 
slite, braco saveznici, da smo došli u nuždu i da je ovo ujedno 
najbolji savjet. Zalo se odlučite za rat i ne preplašite se sa- 
dašnje opasnosti, nego poželite nakon rata dugotrajniji mir. 
Ratom se naime mir jače učvršćuje, a poradi mira ne zara: 
titi se isto tako nije bezopasno. I pomislimo, da ta država, 
koja je ustala u Heladi kao silnik, prijeli jednako svima, 
tako da već jednima vlada, a drugima misli vladati. Stanimo 
joj na put, navalivši na nju, i sami ubuduće živimo bez 
opasnosti i oslobodimo sad podjarmljene Helene.« 


Tako su rekli Korinćani. 


125. — Kad su Lakedemonjani saslušali mišljenje svih, 
dadu saveznicima na glasovanje svima po redu, koji su bili 
nazočni, i većoj i manjoj državi. I veći dio njih zaključi rat, 
Iako su oni to zaključili, bilo je nemoguće odmah navaliti, 
jer su bili nespremni. Odlučili su, da svaki od njih dade što 
je potrebno i da ne bude zalezanja. Ipak ne prođe godinu 
dana, nego manje, dok su uredili što je trebalo, prije nego 
Su provalili u Atiku i započeli otvoreni rat. 

POSLJEDNJI PREGOVORI IZMEĐU SPARTE 1 ATENE. 
DOGAĐAJ S KILONOM 


*126. — U to vrijeme slali su poslanike k Alenjanima*? 
iznoseći tužbe, da bi imali što veću izliku za ratovanje ako 
ih ni u čemu ne budu hijeli slušati. Najprije su Lakedemo- 
njani poslali poslanike pozivajući Atenjane, da tjeraju sveto- 
srdnike božičine. To svetogrđe zbilo se ovako: Kilon Ate- 
njanin bio je olimpijski pobjednik i od starine plemenita 
roda i moćan. Oženio se kćerju Megaranina Teagena, koji je 
u ono vrijeme bio megarski silnik. Na pitanje Kilonovo pro- 
ročištu u Delfima bog odgovori, neka za najveće Zeusove 
svelkovine zaposjedne atensku tvrđavu. On dobije od Tea- 
pena čete, predobije za se prijatelje i kad su počele Olim- 
Dijske igre u Peloponezu, zauzme tvrđavu, da se domogne 
silničke vlasti. Držao je naime, da je to najveća Zeusova 
svetkovina i da ga se ona donekle tiče, jer je pobijedio u 
Olimpiji. A da li je spomenuta najveća svetkovina u Atici 
ili gdje drugdje, niti je on više o tom razmišljao niti je pro- 
roštvo jasno objavljivalo (jer i Alenjani imaju Dijazije, koje 
su zovu najvećom svetkovinom Zeusa Blagoga. izvan grada, 
za kojih sav narod žrtvuje mnogo ne krvnih žrtava, nego 
svele žrtve zemaljskih plodina), pa misleći, da pravo sudi, 
prihvati se on posla. Atenjani čuvši to listom pohite s polja 
proliv njih i podsjedajući ih držali su ih opkoljene. S vre- 
menom se većina Atenjana izmučenih od podsjedanja vrati 
povjerivši devetorici arhonata stražu i to, da sve samovlasno 
urede, kako budu najbolje sudili. Tad su veliki dio državnih 
poslova vršila devetorica arhonata. Kilonovi ljudi, koje su 
podsjedali, nalazili su se u nevolji zbog oskudice hrane i 
vode. Kilon i brat mu pobjegnu. Kad su ostali bili u stisci 
\ neki umirali od gladi, sjednu uz žrtvenik na tvrđavi kao 
pribjegari. Kad su ih Atenjeni, kojima je bila povjerena 
straža, gledali gdje umiru u hramu, reknu im, neka se udalje 
odanle, uz obećanje, da im ne će ništa zla učiniti. Zatim ih 
izvedu napolje i poubijaju. A ubiju i neke, koji su se prolazeći 


95 To je bio samo diplomatski boj prije navještaja rata. 

utekli i k žrtvenicima Časnih božica.“ Otada su se nazivali 
svetogrdnici i skvrnitelji božičini, i oni i njihovo pokoljenje. 

Atenjani dakle istjeraju te svetogrdnike, a istjera ih 
kasnije i Lakedemonjanin Kleomen uz pomoć buntovnih Ate- 
njana. Žive istjeraju. a mrivima iskopaju kosti i bace preko 
granice. Lpak se oni kasnije vrate, i njihovi potomci još žive 
u gradu. ; 


SPARTA ŽELI NAŠKODITI PERIKLU 


127. — Lakedemonjani su dakle 1ražili, da oni tjeraju 
te svetogrdnike, tobože najprije, da bi osvetili bogove, a znali 
su za Perikla Ksantipova da je po majci u to upleten. pa su 
držali, ako on bude prognan, da će im lakše polaziti za ru- 
kom obračun s Atenjanima. Nisu se doduše toliko nadali, da 
će ga to snači, koliko da će ga oklevetati pred gradom, jer 
da će djelomično i poradi njegova zla udesa doći do rata. 
Bio je najmoćniji od ljudi svoga doba i vodio je državne po- 
slove protiveći se u svemu Lakcdemonjanima i nije dopuštao 
Atenjanima da uzmiču, nego ih je poticao na rat. 


PROTUZAHTJEV ATENE. IZDAJA I SMRT 
PAUZANIJINA 


128. — I Atenjani su sa svoje strane pozivali Lakedc- 
monjane da tjeraju svetogrdnike tenarske. Lakedemonjani su 
naime pozvali nekoć neke državne robove kao pribjegure, da 
izađu iz hrama Posidcnova na Tenaru, i kad su ih izveli na- 
polje, ubiju ih. Poradi toga baš i drže, da im je u Sparti na- 
stao veliki polres. A pozivali su ih, da ljeraju i svetogrdnike 
Atene Mjedenkuće.*" To se dogodilo ovako: Kad su Spar- 
tanci prvi put opozvali sa zapovjedništva u Helespontu Lake- 
demonjanina Pauzaniju i kad je pozvan pred sud bia riješen 
krivnje pa kad ga uime države nisu više poslali, on sam na 


56 To su Erinije, osvetnice zločina, ali, kad grešnik okaje 
zločin, zovu se Eumenide (Milostive). U Atici- su imale svetište 
na Areopagu i na brežuljku Kolonu, a zvali su ih ondje Časne 
božice. 

#7 Atena Mjeđenkuća, koja je u Sparti imala mjedeni hram 
s mjedenim kipom. 

svoju ruku bez ovlasti Lakedemonjana uzme hermionsku 
troveslarku i stigne u Helespont pod izlikom, da učesivuje 
u Medskom ralu, a uistinu, da pregovara s Kraljem, kao što 
je i prije pokušao težeći za vlašću nad Heladom. Najprije 
je ovakvo dobročinstvo učinio Kralju i započeo sve svoje 
šurovanje: zauzevši Bizantij za svoga prvoga boravka po- 
slije uzmuka s Kipra (Bizantij su imali u vlasti Međani i neki 
Kraljevi prijatelji i rođaci, koje su tada u njemu zarobili), 
on odašalje ove koje je uhvatio, Kralju bez znanja ostalih 
saveznika, a govorio je, da su mu pobjegli. To je Tadio po- 
moću Eretrijca_ Gongila, komu je povjerio Bizantij i zaro- 
bljenike. A pošalje Gongila k njemu i s pismom. U njemu 
je, kako se kasnije otkrilo, bilo napisano ovo: »Spartanski 
vojskovođa Pauzanija, hoteći ti ugoditi, šalje ti ove ljude 
zarobivši ih na koplju. I predlažem li, ako je i tebi s voljom, 
da se oženim tvojom kćorju i da ti učinim podložnom Spartu 
i ostalu Heladu. Mislim, da sam kadar to učinili savjetujući 
se s tobom. Ako ti se dukle šilo od toga svida, pošalji na 
more pouzdana čovjeka, preko koga ćemo ubuduće rasprav- 
ljati.« Toliko je javljalo pismo. 


129. — Kscrkso se poveseli pismu i odašalje k moru 
Artabaza Farnakova ie mu zapovjedi, da prcuzme daski- 
litsko"* namjesništvo zamijenivši Megabata, koji je prije 
njime upravljao. Nalagao mu je, da Pauzaniji u Bizantij ot- 
premi šio prije njegovo pismo kao odgovor i da mu pokaže 
pečat, pa ako mu Pauzanija bude dalje što poručivao o svo- 
jim stvarima, neka radi što bolje i pouzdanije. On dođe i iz- 
vrši ostalo, kako mu je bilo rečeno, i odašalje pismo. A od- 
govor je bio ovaj: »Kralj Kserkso ovako govori Pauzaniji: 
Za ljude. koje si mi spasao iz Bizantija preko mora, stajat 
će tvoje dobročinstvo zauvijek upisano u našoj kući, a i tvoji 
mi se prijedlozi sviđaju. Neka te ne zaustavi ni noć ni dan, 
da propustiš činiti nešto od onoga, što mi obećavaš; neka te 
ne spriječi trošenje ni zlata ni srebra ni potreba velike vojske, 
ako je gdje moraš imali, nego s Artabazom, prokušanim čo- 
vjekom, kojega sam ti poslao, uredi s pouzdanjem i moje i 
svoje poslove, kako bude najkorisnije i najbolje za obojicu.« 


35 Daskilitska satrapija obuhvaćala je sjeverni dio Male 
Azije. 

130. — Kad je Pauzanija, Koji je i prije bio u velikoj 
časti kod Helena zbog vodstva kod Plateje, primio to pismo, 
tad se još mnogo više uzoholi te nije više mogao živjeti uobi- 
čajenim Životom; cdijevao se u medsko odijelo, izlazio iz 
Bizantija i putovao kroz 'Vrakiju, a pratili su ga kopljanici 
Međani i Egipćani i prostirali su mu perzijski stol. Nije mo- 
gao obuzdavati svoga mišljenja, nego je djelima u malom 
pokazivao, što je u mislima kanio ubuduće raditi u većem. 
Pokazivao se nepristupačnim i bio je tako silno osoran jed- 
nako prema svima, da niiko nije mogao k njemu pristupiti. 
Najviše poradi toga saveznici i prijedu k Atenjanima. 


18]. — Lakedemonjani, saznavši to, prvi ga put baš po- 
radi toga opozovu. A kad je drugi put isplovio na hermi- 
onskoj lađi bez njihove zapovijedi, njegov je postupak bio 
očit, Kad ga Atenjani podsjedanjem otjeraju iz Bizantija, on 
se nije vratio u Spartu, nego se nastanio u Kolonama u 
'Troadi, gdje je, kako su Spartanci bili obaviješteni, prego- 
varao s barbarima, ne upotrebljavajući onaj boravak na 
dobro. Stoga se oni zaista nisu mogli više uzdržati, nego efori 
pošalju glasnika s remen-pismom"" poručujući mu, da dođe 
me dijeleći se od glasnika. inače mu Spartanci navješćuju rat. 
Želeći biti što manje sumnjiv i pouzdavajući se, da će se 
novcima riješiti optužbe, vralio se drugi put u Spartu. Efori 
ga najprije strpaju u zatvor (a slobodno je eforima učiniti 
to kralju), zatim on izradi, da ga puste, i sam se stavi pred 
sud da mu oni, koji hoće, mogu dokazati krivnju zbog onih 
stvari. 

132. — Ali Sparianci. ni njegovi neprijatelji ni čitav 
grad, nisu imali nikakav očit dokaz, kome bi čvrsto povje- 
rovali i kaznili čovjeka, koji je bio kraljevskoga roda i u 
tadašnje vrijeme imao lu čast (jer je kao bratić bio skrbnik 


"Grč. skytale tajno je pismo pisano na remenu, zato sam preveo 
remen-pismo. Državni činovnik odlazeći iz grada ili iz zemlje 
uzeo bi sa sobom štap, a drugi štap iste debljine i dužine ostao 
bi kod efora, državnih nadzornika. U slučaju potrebe tajnog dopi- 
sivanja omotao bi se bijeli uski remen točno se priklapajući oko 
štapa, i pisalo se poprijeko preko remena. Zatim bi se remen 
odmotao, i poslalo to remen-pismo. Raskinula slova mogla su se 
odgonetnuti, ako se iakav remen opei točno omotao oko sasvim 
jednakoga štapa. Pauzanija je imao takav štap vjerojatno kao 
skrhnik kraljev. 

Plistarhu Leonidinu, koji je bio kralj i još mlad). Pobuđivao 
je veliku sumnju preziranjem domaćih običaja i oduševlja- 
vanjem za barbare time, što nije htio biti jednak u pravima 
prema iladašnjem ustavu. Ispitivali su i ostale njegove čine, 
da li se u čemu gdje udaljio od poslojećih običaja, te su 
otkrili, da se nekoć drznuo na tronogu u Delfima, koji su 
prikazali Heleni kao prvinu medskoga plijena, sam samo- 
vlasno napisati ovaj dvostih: 


Medsku kad uništi vojsku Pauzanija, vođa Helend, 
Delfijskom Febu tud prikaza spomendar taj. 


Taj dakle dvostih Lakedemanjani odmah tada odstrane dli- 
jetom s tronoga i urežu poimence gradove, koji su zajednički 
uništili barbarina i postavili taj zavjelni dar. I tada se či- 
nilo, da je to dakako zločin Pauzanijin, a budući da se u 
tome sastojao, bilo je još očitije, da ga je učinio u skladu 
sa svojim tadašnjim mišljenjem. A doznavali su da je 
i s državnim robovima nešto snovao. Bilo je lo ovako: obe- 
ćavao im je slobodu i građanska prava, ako zajedno s njim 
ustanu i pomognu mu sve izvesti. Ali ni tako nisu povjero- 
vali nekim prokazivačima između državnih robova niti su 
htjeli poduzimati nešio izvanredno protiv njega onako, kako 
su običavali postupati proliv sebe, da se ne bi prenaglili 
prema spartanskom građaninu bez nepobitnih dokaza i da 
ne bi zaključili nešto nepopravljivo. Napokon je, kako seo 
kaže, onaj, koji je imao odnijeli k Arlabazu posljednje pismo 
za Kralja, neki Argiljanin nekoć Pauzanijin ljubavnik i njemu 
sasvim pouzdan, njima to prijavio. On se zabrinuo, kad je stao 
misliti o tome, kako se nikada nijedan od glasnika prije njega 
nije natrag vratio. Krivotvorivši pečat da se ne bi odao, ako 
se prevari u mišljenju ili ako i Pauzanija zatraži pismo, da što 
promijeni, otvori pismo i, kao što je slutio, da je nešto takvo 
u dodatku naloženo, nađe o scbi napisano da ga ubiju. 


133. — Tada su već efori više povjerovali, kad im je on 
pokazao pismo ali su hljeli još svojim ušima čuti, da sam 
Pauzanija o tom nešto prizna. Kad je po dogovoru onaj čo- 
vjek otišao kao pribjegar na Tenar i sagradio kolibu s pre- 
gradom u sredini, u kojoj unutra sakrije neke od efora, 
i kad je Pauzanija došao k njemu i pitao ga za uzrok pri- 


77 


bjegarstva, oni su sve jasno čuli. Onaj se naime čovjek iužio 
i na ono, što je o njemu napisao, a i ostalo je pojedince 
spominjao: kako ga nikad ni u čemu nije iznevjerio u svojoj 
službi Kralju, a on ga je poput mnogih drugih slugu na- 
gradio smrću. Pauzanija je sve to priznavao i nije mu dao 
da se ljuti zbog tadašnjeg slučaja, nego mu je obećavao 
vjernost, ako izađe iz hrama, i molio ga, neka što brže otpu- 
tuje i ne osujećuje pregovore. 


134. — Kad su efori sve točno čuli, tad se vrate i budući 
da su sigurno znali čitavu stvar, spremali su se u gradu da 
ga uhvate, Kaže se, da je on, kad su ga imali uhvatiti na 
cesti, čim je vidio lice jednoga od elora, koji mu se pribli- 
žavao, pogodio, zašto k njemu pristupa i kad se drugi efor 
neprimjetljivo poslužio _migom i iz prijateljsiva mu otkrio 
njihovu namjeru. trkom je umakao u svetište Mjedenkućino 
i tako im pobjegao. A blizu bijaše sveti gaj. Uniđe u neve- 
liku zgradu, koja je pripadala svetištu i, da ne bi trpio od 
nevremena pod vedrim nebom, mirovao je unutra. Oni u prvi 
mah zakasne u progonjenju, ali poslije toga skinu krov 
zgrade i zazidaju vrata uvrebavši ga unutra. Tako ga za- 
tvore, sjednu blizu i glađu ga prisile na predaju. I kad je 
imao dušu pustiti. oni to opaze, pa kako je bio u hramu, 
izvedu ga još živa iz svetišta. I čim je bio izveden. odmah 
umre. Nakanili su ga baciti u Kead,!" kamo su bacali zlo- 
čince, ali zatim odluče zakopati gu negdje blizu. Kasnije bog 
u Delfima dade Lakedemonjanima proročanstvo, neka pre- 
ncsu njegov grob onamo. gdje je umra (i sad leži pred svetim 
gajem, kao što pokazuje nalpis na stećku), i neka zbog po- 
činjena _ svetogrđa vrate Mjedenkući dva tijela mjesto jed- 
noga. A oni učine dva mjedena kipa i prikažu ih mjesto 
Pauzanije. 


135. — Atenjani s druge strane jer je i bog to proglasio 
svctogrđem, nalože Lakedemonjanima, da ga okaju. 


M Kead je okomit dubaki ponor na 'Tajgetu zapadno od 
Sparte, u koji su bacali zločince. 


78 


I ATENJANI OSUDE TEMISTOKLA PORADI 
VELEIZDAJE 


Zbog Pauzanijina pristajanja uz Medane Lakedemo- 
njani pošalju poslanike k Atenjanima i stanu okrivljivati 
i Temistokla, kako su pronalazili iz istrage protiv Pauzanije, 
te su trežili, da njega isto tako kazne, I oni se dadu skloniti 
(tada je već Temistoklo bio prognan crepićima*! te je bo- 
ravio u Argu, ali je zalazio i u ostali Peloponez) i s Lakede- 
monjanima, koji su bili spremni da ga zajednički progone, 
pošalju ljude, kojima je bilo rečeno, da ga dovedu, gdje god 
ga zateknu. 


136. — Temistoklo prije to dozna i pobjegne iz Pelopo- 
neza u Kerkiru, jer je bio njezin dobročinitelj. Kad su Ker- 
kirani govorili, da se boje držati ga. da se ne bi zamjerili 
Lakedemonjanima i Atenjanima, otpreme ga na suprotno 
kopno. I dok su ga za to određeni ljudi progonili raspitujući 
se, kamo je krenuo, bude prisiljen u neprilici svratiti se 
k Admetu, mološkom kralju koji mu nije bio prijatelj. Ovaj 
slučajno nije bio kod kuće, a Temistoklo se uteče kao pri- 
bjegar njegovoj ženi, koja ga pouči, da uzme njihova sina 
i sjedne kraj ognjišta. Kad je ne mnogo kasnije došao Admet, 
otkrije mu, tko je, i zamoli ga, ako se što i usprotivio nje- 
govoj molbi Atenjanima, neka mu se kao bjeguncu ne osveti. 
On je previše slab, da bi mu u sadašnjem času mogao nani- 
jeti zlo, a plemenito je osvećivati se jednakima u jednakim 
prilikama. Kiomc. on je njemu bio protivnik u nekoj dr- 
žavnoj “potrebi, kad se nije radilo a spasenju života, a on bi 
njega, ako bi ga izručio (reče mu, koji ga ljudi progone i 
zašto), lišio mogućnosti da spase život. 


137. — Kad on 1o čuje, reče mu. da ustane s njegovim si- 
nom (kako ga je i držao sjedeći, a to je bila najusrdnija molba 
za zaštitu), i ne mnogo kasnije, kad su došli Lakedemonjani 
i Atenjani i uporno ga tražili, ne izruči ga. nego odašalje 

"! Glasovanje crepićima (ostrakizam) nije bila kazna i nije 
imalo štetnih posljedica za čast | imutak prognanika, Protiv koga 
je glasovalo preko 6.000 glasača (dakako iz političkih nazloga) 
napisavši njegovo ime na crepić, morao je u prognanstvo na 10 
godina. 

kopnenim putem na drugo morc u Aleksandrov grad Pidnu, 
jer je Temistoklo želio otputovati ka Kralju. U Pidni se na- 
mjeri na teretnu lađu, koja je polazila u Joniju. Kad se 
ukrcao na nju, zanese ga bura na atensku vojsku, koja je 
opsjedala Naks. I pobojavši se (momčadi na brodu bic je ne- 
poznat), reče kapetanu broda, tko je i poradi čega bježi, i 
dometne, ako ga ne spasi, da će reći, da ga vozi potkupljen 
novcem. Njihova je sigurnost u tome, da se nitko ne iskrca, 
dok opet ne zaplove. A ako ga bude slušao, on će ga se sjetili 
i odužiti mu se po zasluzi. Kapetan učini to i, usidrivši se dan 
i noć izvan lukc poviše mjesta, gdje je bila vojska, kasnije 
stigne u Efez. Temistoklo mu se oduži novčanim darom (jer su 
mu iz Atene od prijatelja i iz Arga stigli novci, koji su bili 
tamo pohranjeni) i, otpulovavši u unutrašnjost zemlje s ne- 
kim Perzijancem s obale, pošalje pismo kralju Artakserksu 
Ksorksovu, koji je nedavno sjeo na prijestolje. U pismu je 
javljao ovo: 

»Ja, Temistoklo, došao sam k tebi, koji sam od Helena 
činio najviše zala vašoj kući čitavo vrijeme, dok sam sc iz 
nužde branio od navala tvoga oca, ali i kudikamo više dobra, 
kad je meni povratak bio siguran, a njemu opet u opasnosti. 
I meni dugujete zahvalnost« (spomenuvši u pismu svoju oba- 
vijest iz Salamine, neka se Kralj vrati, i to, što most tada 
njegovom zaslugom nije bio srušen, a to je posljednje sebi 
lažno pripisao) »i sad sam kod tebe i mogu ti učiniti mnogo 
dobra jer me Heleni progone poradi tvoga prijateljstva. Že- 
lim pričekati godinu dana i sam ti saopćiti, zbog čega sam 
došeo.« 


138. — Kralj se, kako kažu, začudi njegovu naumu i poti- 
cao ga je da čini lako, On u 10 vrijeme, što ga je odredio, na- 
uči perzijski jezik, koliko je mogao, i upozna običaje zemlje. 
Poslije godinu dana dođe i steče veliki ugled pred Kraljem, 
kolik nitko nikad od Helena nije stekao, i to poradi prijašnje 
slave i nade, koju mu je davao, da će mu podjarmiti Helene, 
a najviše zbog toga, što mu je pružao jasnih dokaza o bistrini 
svoga uma. Temistoklo je doista pokazao izvanrednu prira- 
đenu duševnu snagu i baš u lom pogledu zaslužuje, da mu 
se divimo više nego kome drugome. Prirođenim razumom i 
bez ikakva proučavanja prije ili poslije, u tančine je prosu- 
divao nakon vrlo kralka razmišljanja o nenadano nastalim 

događajima, a i o budućim je većinom najbolje nagađao kako 
će se razviti. Ono, čime bi se bavio, znao je i obrazložiti, a 
čemu bi bio nevješt, snašao bi se, da ito dovoljno prosudi, i 
kod nejasnog još stanja ponajviše je predviđao, što će biti 
bolje ili gore. Da ukratko kažem, svojom prirodnom nadare- 
nošću bio je an i nakon kratke vježbe zaista najsposobniji 
da bez promišljanja čini ono, što je trebalo. Umro je od bo- 
lesti. Neki kažu, da je i dragovoljno umro od otrova, jer je 
držao, da je nemoguče Kralju ispuniti, što je obećao. Grobni 
je spomenik njegov u azijskoj Magneziji na trgu. Tim je 
naime krajem vladao, jer mu je za kruh Kralj dao Magneziju, 
koja je plačala godišnje pedeset talenata, Lampsak za vino 
(jer je to očito big najvinorodniji tadašnji kraj), a Mijunt za 
prismok. Kažu, da su mu rođaci po njegovoj želji prenijeli 
kosti kući i bez znanja Atenjana sahranili ih u Atici. Nije 
naime bilo slobodno pokapati ga, jer je bio prognan zbog 
veleizdaje. 

Tako se svrši s Lakedemonjaninom Pauzanijem i Atenja- 


Vremena. 


POSLJEDNJI ZAHTJEVI SPARTE 


139, — Lakedemonjani u prvom poslunstvu tako zalraže 
izgon svetogrdnika i prime takav protuzahljev. Kasnije su 
opet došli k Atenjanima i zahtijevali, da se kane opsade Poti- 
deje, a Egini da dadu slobodu. Najviše su od svega i sasvim 
jasno tražili, neka ukinu zaključak o Megaranima, da ne bi na- 
stao rat. U tom je zaključku bilo rečeno. da se Megarani ne 
smiju služiti lukama u atenskoj državi ni atičkim tržištem. 
Atenjani nisu ni marili za ostale zahtjeve ni ukidali zaklju- 
čak, prigovarajući Megaranima, što obrađuju svetu zemlju i 
onu prijepornu i što su primili njihove pobjegle robove. Na 
koncu stignu posljednji poslanici iz Lakedemona: Ramlfija, 
Melezip i Agezandar, koji nisu govorili ništa drugo, što su 
prije običavali, nego samo ovo: »Lakedemonjani hoće, da 
bude mir, a on bi bio, ako biste Helenima dali samostalnost«. 
Atenjani sazovu skupštinu, u kojoj su iznosili svoja mišljenja, 
i odlučili o svemu raspraviti jedamput za uvijek i dati odgo- 
vor. Stupali su na govornicu mnogi drugi i govorili zastupa- 

jući dva mišljenja: i da treba ratovali i da onaj zaključak 
o Megari ne smije biti zaprekom miru, nego da ga treba 
ukinuti. Ustane i Periklo Ksantipov, prvi čovjek među Ate- 
njanima u ono vrijeme, vrlo moćan u govoru i na djelu, 
i preporučivao im je ovo: 


PERIKLOV GOVOR I PREKID PREGOVARANJA 


140, — »Uvijek sam istoga mišljenja, Atenjani, da ne po- 
puštamo Peloponežanima, iako znam, da se ljudi ne daju 
nagovoriti na ratovanje istom žestinom, kojom ga provode u 
djelo, i da se i u svom mišljenju ravnaju po ratnoj sreći. Vi- 
dim, da je i sada jednako i gotovo isto ono, što treba da 
vam savjelujem, i molim one od vas, koji pristaju uz naše 
zajedničke odluke, ako u čem baš i ne budemo uspijevali, 
neka nam pomažu ili neka sebi ne prisvajaju mudrosti u slu- 
čaju uspjeha. Moguce je naime, da djela imaju isto tako ne- 
očekivani ishod, kao što i čovječje nakane. Stoga smo i na- 
vikli tužiti se na sreću, kad god nam se što dogodi preko 
očekivanja. 

I prije je bilo jasno, da nam Lakedemonjani rade o zlu, 
.a sad pogotovo. Bilo je ugovoreno, da se međusobne nesugla- 
osice predaju sudu i da se to prihvaća, a da jedni i drugi po- 
sjedujemo ono, što imamo. Ali niti su oni sami ikada zatražili 
sudbenu odluku niti je prihvaćaju, ako je mi nudimo, i ra- 
dije ratom nego raspravama žele rješavali optužbe: došli 
su, da već zapovijedaju. a ne više, da se tuže. Zapovijedaju 
nam, da se mičemo od Potideje, da puštamo Eginu slobodnom 
i ukidamo zaključak o Megaranima. A ovi poslanici, koji su 
posljednji došli, određuju, da Helene puštamo slobodne. Nitko 
od vas neka ne pomisli, da bismo se zaratili poradi imalen- 
kosti, ako ne bismo ukinuli zaključak o Megaranima, Oni baš 
to najviše ističu, da ne bi došlo do rata, ako bi se laj zaklju- 
čak ukinuo. Nemojle sami sebi predbacivati, da ste se zbog 
sitnice zaratili. Ta sitnica pokazuje svu vašu odlučnost i 
stavlja na kušnju vaše mišljenje; ako njima popustile, od- 
mah će vam naložiti i nešto drugo veće, jer će misliti da ste 
i ono iz straha poslušali, a ako ih odlučno cdbijete, jasno im 
možete pokazati, neka s vama radije postupaju kao s jedna- 
kima, 

141. — Bez cokolišanja se dakle odlučite, ili da ih slušate, 
prije nego pretrpite kakvu štetu, ili, ako se zaratimo, kao što 
se meni čini da je bolje, da ne popustite ni pod velikom izli- 
kom niti isto tako pod malom i da pokažete, da ćemo bez 
straha posjedovati ono, što smo stekli. I najveći i najmanji 
zahtjev od strance jednakih, kojim se prije sudske odluke 
bližnjima nešto nalaže, jednako znači ropstvo, 

Što se tiče rata i onoga, što posjedujemo jedni i drugi, 
prosudite, da ne čemo biti slabiji, slušajući me točku po 
točku. 

Peloponežani žive od svoga rada i nemaju novaca ni po- 
jedince ni u zajedničkoj blagajni, a zatim su nevješti dugo- 
trajnim i prekomorskim ratovima poradi toga, što zbog osku- 
dice samo kratko napadaju jedni druge. Takvi ljudi ne mogu 
niti brodove snabdjeti ljudstvom niti kopnene vojske ćesto 
izašiljati udaljujući se pritom iz vlastite zemlje i trošeći od 
svoga, a ktomu im je ješ i more zatvoreno. Novčane zalihe 
više podržavaju ratove nego prisilni ratni porezi. Ljudi, koji 
žive od rada svojih ruku, spremniji su ratovati svojim živo- 
tom nego novcem, u jednu ruku pouzdajući se, da će se tako 
spasti iz opasnosti, a u drugu ruku nisu stalni, da se ne će 
prije istrošiti, pogotovo ako im se rat bude preko očekivanja 
produživao, što je lako moguće. U jednoj bici mogu Pelopo- 
nežani i njihovi saveznici odolijevati svim Helenima, ali ra- 
tovati protiv nejednake spreme protivnika ne mogu, jer ne- 
maju ni jedinstvenoga vijeća. Zato kad nešto imaju odmah 
brzo izvršiti, kako svi imaju jednako pravo glasa, a nisu 
istoga plemena, svaki će se brinuti za se. Zbog toga obično 
ništa ne uspijeva, jer se jedni hoće osvetili nekomu što jače, 
a drugi hoće što manje oštetiti svoju imovinu. Iza dugog vre- 
mena sastaju se i pritom raspravljaju mali dio vremena o 
kojem zajedničkom poslu, a veći dio troše na svoje vlastite 
poslove. Svaki misli, da ne će škoditi svojom nemarnošću. 
nego da je i kome drugome stalo, da se nekako pobrine za 
njega. Tako neopazice zbog loga istog posebnoga mišljenja svi 
upropaštavaju zajedničku glavnu stvar. 


142. — A što je najvažnije, smetat će im oskudica no- 
vaca, kad budu oklijevali polagano ih nabavljajući, dok ratne 
zgode ne čekaju. Ne treba doista da se bojimo ni njihova 
utvrđivanja ni mornarice. Teško bi bilo, da neki grad i za 

mira sagradi u svojoj zemlji dovoljno jaku uivrdu, nckmoli 
u neprijateljskoj, pogotovo ako i mi protiv njih podignemo 
protuutvrde. Ako sagrade utvrđu. mogu donekle škoditi našoj 
zemlji provalama i prebjegavanjem naših vojnika, no podi- 
zanje utvrde ne će ipak biti dovoljno, da nas sprečavaju, da 
ne otplovimo u njihovu zemlju i ne osvećujemo im se brodo- 
vima, u čemu smo moćni. Ipak mi imamo više spretnosti u 
kopnenom ralu s obzirom na mornaricu nego oni u mornarici 
s obzirom na kopneni rat. Postati vrsnima na moru ne će im 
biti lako, jer vi se vježbate u tom već od Medskih ratova i 
još se niste usavršili. Kako li će ljudi ratari, a ne pomorci, i 
još ktomu ako im ne dopustimo ni da se uvježbaju, jer ćemo 
na njih uvijek vrebati mnogim brodovima, učiniti nešto vri- 
jedno? S malo lađa, koje na njih vrebaju, možda bi se ogle- 
dali zbog nevještine junačeći se mnoštvom, ali stisnuti mno- 
gim lađama mirovat će i poradi neuvježbanosti bit će nerazbo- 
ritiji i zato bojažljiviji. Pomorstvo je, ako išta drugo, umi- 
jeće, koje se ne postizava, kad god se desi, da se u njemu 
vježbamo mimogred, nego se, štaviše, kod toga ne smijemo 
baviti ničim drugim nuzgredice. 


143. — A_ da i dirnu blago u Olimpiji ili u Delfima i 
kušaju nam preoieli uz veću plaću najamnike mornare, bilo 
bi opasno, kad ih ne bismo predusreli time, što ćemo sc 
ukrcati sami i naši naseljenicii“. A sada je upravo tako i, 
što je najvažnije, imamo kao krmilare građane i ostalu mor- 
narsku poslugu veću i bolju nego sva ostala Helada. U opa- 
snosti nitko od najamnika ne bi pristao da bježi iz svoje 
domovine i da se ujedno sa slabijim izgledima bori zajednički 
s njima, da bi dobio veliku plaću za nckoliko dana. 

Položaj je Peloponežana, meni se bar čini, takav ili ma- 
lone sličan, a kod nas nema onoga, što: sam kod njih prekorigo, 
a imamo i druge prednosti ne jednake njihovima. Ako budu 
navaljivali na našu zemlju kopnom, mi ćemo otploviti u 
njihovu, i ne će više biti jednaka, bude li opustošen jedan dio 
Peloponeza i cijela Atika. Oni naime ne će imati mjesto njega 
drugo zemlje, da je bez boja zaposjednu, a mi imamo mnogo 


“* U Ateni strani naseljenici (meteci) osobno su slobodni 
i smiju se baviti zanatom. ali nemaju građanskih prava, U ratu 
služe kao mornari, a bogatiji kao oklopnici. 

zemlje i na otocima i na kopnu. Važna je vlast na moru. Pa 
razmotrite, da smo mi oločani, koga bi uopće bilo leže osvo- 
jiti nego nas? I sad treba da mislimo oiprilike tako, pa i da na- 
pustimo zemlju i domove i da stražimo nad morem i gradom. 
Ne smijemo se uzrujati zbog toga i upuštati se u odlučan boj 
s Peloponežanima, kojih je mnogo više (jer ako ih nadvlada- 
mo, opet čemo se boriti s ne manjim hrojem, a ako stradamo, 
gubimo i saveznike, po kojima sme jaki, jer oni ne će miro- 
vati, eko ne budemo kadri s njima ratovati). Samo nemojte 
cviljeti za kućama i zemljom, nego plačite za svojim živo- 
tom jer to ne rađa ljude, nego ljudi to stječu. I kad bih mi- 
slio, da ću vas nagovoriti, pozivao bih vas, da sami izidete i 
to opustošite te pokažeile Peloponežanima, da im se toga 
radi ne ćete pokoriti. 


144. — I s mnogo se drugih razloga nadam, da ćete pobi- 
jediti, ako budete htjeli da za vrijeme ratovanja ne proširu- 
jete vlasti i ne gomilate svojevoljno opasnosti. Bojim se više 
naših vlastitih pogrešaka nego namjera protivničkih. Ali to 
ću vam razjasniti i u drugom govoru, kad dođe do djela. A 
sad otpremimo ove ljude odgovorivši im, da ćemo Megarani- 
ma dopustiti da se služe trgom i lukama, ako i Lakedemo- 
njani ne budu gonili kao strancet* ni nas ni naše saveznike 
(jer ni ono ne smela ugovoru ni ovo). Gradove ćemo pustiti 
samostalne, ako su i kod sklapanja ugovora bili samostalni, 
te ako i oni dopuste svojim gradovima, da ne žive prema 
njihovim (lakeđemonskim) preobicima, nego svaki prema svo- 
joj koristi, kako hoće. Odlukama suda voljni smo se po ugo- 
voru podvrći, a rata ne ćemo počinjati, ali čemo se branili od 
napadača. Takav je odgovor pravedan i ujedno dolikuje ovoj 
državi. A treba znati da je rat neizbježiv (ako ga budemo 
prihvaćali više s voljom, manje će nam protivnici sjediti za 
vratom), i da iz najvećih opasnosti nastaju i državi i poje- 
dincu najveće časti. Tako se oci naši opriješe Međanima i 
nisu na njih navaljivali ovolikom moći, nego su napustili i 
vlastitu zemlju i odbili od sebe barbarina više mudrošću nego 
srećom, više smionošću nego snagom i dovle podigli našu 


41 Od zgode do zgode tjerali bi Spartanci strance iz grada 
kao opasne po državu, jer su se bojali za svoj ustav. Strancima 
nije bilo dopušteno stalno se naseliti u Sparti. 

moć. Ne smijemo za njima zaostajati, nego se moramo od 
neprijatelja na svaki način braniti i kušati ostaviti potom- 
cima nesmanjenu domovinu.« 


145. — Periklo tako reče. Atenjani smatrajući, da im on 
najbolje preporučuje, izglasaju, kako je on zahtijevao, i odgo- 
vore Lakedemonjanima prema njegovu prijedlogu, i u poje- 
dinostima, kako je izložio, i u cijelosti: da ne će činiti ništa 
na zapovijed i da su po ugovorima spremni pred sudom po- 
bijati optužbe uz ista prava i uvjete. Poslanici se vrate kući, 
a Lakcdemonjani nisu kasnije više slali poslanstva. 


146. — To su bile optužbe i razmirice jednih i drugih 
prije rata, a počele su odmah iza događaja u Epidamnu i 
Kerkiri. Ipak je u ono vrijeme među njima bilo saobraćaja 
i išli su jedni k drugima bez glasnika, ali ne bez sumnjiče- 
nja, jer su ti događaji bili kršenje ugovora i izlika za ratovanje. 

DRUGA KNJIGA 


POČETAK RATA 


1. — Odavle počinje već rat između Atenjana i Pelopo- 
nežana i saveznika jednih i drugih, u kojem nisu više općili 
međusobno bez glasnika, a započevši rat neprestano su ra- 
tovali. Pojedini događaji opisani su po redu, kako su se zbi- 
vali, prema ljetu i zimi. 


TEBANCI ZAPOČNU NEPRIJATELJSTVA ZAUZIMANJEM 
PLATEJE 


2. — Četrnaest godina potraja tridesetgodišnji mir, koji 
je nastao poslije zauzeća Eubcje. A petnaeste godine, kad je 
u Argu već četrdeset i osam godina svećenica bila Hrizida, 
za Enezije efora u Sparti i za Pitodora, koji je još četiri mje- 
seca bio arhont Atenjanima, šestoga mjeseca poslije bitke 
kod Potideje, u počelku proljeća uđu Tebanci, njih malo više 
od tri stotine (a vodili su ih poglavari beotski Pitangel Fili- 
dov i Dijempor Onetoridov) o prvome snu oružani u Plateju u 
Beotiji, koja je bila saveznica atenska. Pozovu ih i otvore im 
vrata Platejani Nauklid i njegova sitranka holeći zbog vla- 
stile moći uništiti građane svoje protivnike i grad podložiti 
Tebancima. To učine pomoću Eurimaha Leontijadova, naj- 
močćnijega čovjeka među Tebancima. Tebanci predvidjevši, da 
će nastati rat, htjeli su prije zauzeti Plateju, vječnu svoju 
neprijateljicu, još za vrijeme mira i dok još nije očito buknuo 
rat, To lakše potajno uniđu, jer nije pred gradom stajala 
straža. Stigavši s oružjem na trg nisu slušali one, koji su ih 

pozvali, da se odmah laćaju posla i provaljuju u kuće svojih 
neprijatelja, nego su odlučili poslužiti se zgodnim proglasima 
i radije skloniti grad na savez i prijateljstvo (1 glasnik oglasi, 
ako tko želi po starom ugovoru svih Beočćana stupiti u savez, 
neka se s oružjem nađe kod njih), jer su držali, da će lako 
na taj način grad pristati uz njih. 


3. — Kad Platejani saznaju, da su Tebanci u gradu i da 
su ga iznenada zauzeli, poboje se i pomisle, da ih je unišlo 
mnogo više (jer nisu po noći vidjeli) pristanu na savez i pri- 
hvativši njihove prijedloge mirovahu, pogotovo kad nikomu 
ništa nisu nažao činili. A dok su to radili, nekako opaze, da 
Tebanaca nije mnogo, te povjeruju, ako ih napadnu, da će 
ih lako svladaži. Svjetina naime platejska nije bila voljna 
raskinuti s Atenjanima. Odluče dakle na njih navaliti, stanu 
se skupljati i probijati zajedničke zidove između sebe, da ih 
ne bi opazili, ako bi išli ulicama; stavljali su po ulicama 
kola bez tegleće marve, da im budu mjesto zida, i ostalo 
su spremali, što se komu činilo da će biti korisno u tadašnjim 
prilikama. Kad su to spremili, koliko je bilo moguće, iskori- 
stili su vrijeme noći. Upravo su u osvit izlazili iz kuća 
protiv njih, da se ne bi borili s njima po danu, kad bi ovi 
bili smioniji i s njima izjednačeni, nego da u noći budu 
strašljiviji, jer bi se slabije od njih snalazili u gradu. Odmah 
ih napadnu, i brzo je dolazilo do borbe prsa u prsa. 


4. — Čim Tebanci opaze, da su prevareni, zbiju se ujedno 
i odbijahu od sebe navale, odakle bi god dolazile. I dva i tri 
puta ih suzbiju, ali kad oni zatim nasrnu s velikom bukom, 
pa kad su istodobno i žene i sluge stali uz viku i ciku bacati 
s kuća kamenje i opeku, i kako je noću palo mnogo kiše 
prestraše se i okrenuvši se bježali su kroz grad. Već na ih 
u tami i po blatu nije znalo za prolaze, kud bi se trebalo 
spasiti (to se događalo za posljednje četvrti mjeseca). Progo- 
nitelji su pak poznavali putove (da im ne umaknu), tako da su 
mnogi pogibali. Neki Platejanin zakračuna vrata, kuda su 
unišli i koja su jedina bila otvorena, posluživši se drškom 
koplja mjesto klina u prijevornici, tako da ni luda nije više 
bilo izlaza. A kad su ih progonili po gradu, neki se od njih 
popnu na zid i skoče napolje, i većina _ih pogine. Jedni na 
nezaposjednutim vratima, rasjekavši prijevornicu sjekirom 

koju im je dala neka žena, umaknu, ali ne mnogi (jer su ih 
brzo opazili), a drugi su raspršeni kojekuda po gradu pogi- 
bali. Najveći dio, i koji je bio najzbijeniji, upadne u veliku 
kutu, koja je bila tik zida, a njezina su vrata slučajno bila 
otvorena. Mislili su, da su vrata te'kuće gradska vrala i da 
je kroz njih prolaz napolje. Gledajući ih zatvorene Platojani 
su vijećali da li bi ih spalili, kako su bili, upalivši kuću, ili 
bi što drugo s njima učinili. Na koncu se ti i drugi Tebanci, 
koji su lutajući po gradu preživjeli, pegode s Platejanima, 
da predadu sebe i oružje, da učine s njima, kako gor hoće. 
Ovi dakle u Platcji tako produ. 


5. — Ostali Tebanci, koji su imali stići u noći sa svom 
vojskom, ako što ne bi polazilo za rukom onima, koji su pro- 
valili, pošto im je već na putu stigla vijest o onom, što se 
dogodilo, žurili su se u pomoć. Plateja je daleko od Tebe 
sedamdeset siadija, i kiša, koja se noću izlila, uspori njihov 
dolazak, jer je rijeka Azop jako nabujala, te se nije mogla 
lako prijeći. Putujući po kiši i jedva prešavši rijeku zakasne, 
kad su već njihovi zemljaci bili koje uništeni, a koje živi 
uhvačeni. Kad Tebanci vide, što se dogodilo, vrebali su na 
Platejane izvan grada (jer su i ljudi bili po poljima s oru- 
đem i blagom, budući da je zlo nastalo neočekivano za 
mira). Htjeli su, ako bi koga uhvatili, da im bude taocem za 
one u gradu, ako su slučajno neki od njih bili živi uhva- 
ćeni. Oni su to namjeravali. Dok su oni još vijećali, Platejani, 
posumnjavši, da će se ncšto takvo dogoditi, i prestrašivši se 
za svoje vani, pošalju glasnika k Tebancima govoreći, da ni 
ono, što su oni učinili, nije djelo bogu milo, jer su pokušali 
usred mira zauzeti njihov grad. I govorili su im neka ne čine 
zla onima vani; inače, rekoše, i ani će pogubiti njihove ljude, 
koje su žive zarobili, ali ako se opet povuku iz njihove ze- 
mlje, vratit će im njihove ljude. Tebanci tako kažu i tvrde, 
da su to Platejani potkrijepili zakletvom. Platejani ne pri- 
znaju, da su im obećali odmah vratiti njihove ljude, nego ako 
se kako pogode u prije zapodjetim pregovorima, i kažu, da se 
nisu zakleli. 


Tebanci se dakle povuku iz njihove zemlje ništa im zla 
ne učinivši. Čim su Platejani sve s polja brzo oipremili u 

grad, poubijaju odmah one ljude. Bilo ih je zarobljeno sto i 
osamđeset, a među njima je bio i Eurimah, pomoću koga su 
izdajnici to izveli. 


6. — Učinivši to, slali su glasnika u Atenu. Mrtvace po 
ugovoru vrate Tebancima, a prilike su u gradu uređivali, kako 
im se činilo najbolje u tadašnjem položaju. Atenjanima bi 
odmah javljeno, što se u Plateji dogodilo, i oni smjesta po- 
hvataju Beoćane, koji su bili u Atici. U Plateju pošalju gla- 
snika nalažući mu, da reče, neka ništa nažao ne učine Be- 
oćanima u svojoj vlasti, prije nego i sami nešto odluče o 
njima, jer im nije bilo javljeno, da su mrtvi. Prvi je glasnik 
otišao u isto vrijeme s provalom Tebanaca, a drugi, čim 
su bili pobijeđeni i pohvatani. Za kasnije događaje nisu Ate- 
njani ništa znali. Tako su dakle Atenjani ne znajući javljali 
po glasniku. A kad je glasnik stigao, našao je ljude poubi- 
jane. Poslije toga pošalju Atenjani vojsku u Plateju, dopreme 
hrane i ostave posadu, a najnesposobnije ljude sa ženama i 
djecom otpreme. 


RASPOLOŽENJE GRČKIH DRŽAVA. POPIS OBOSTRANIH 
SAVEZNIKA 


7. — Kad se taj čin zbio u Plateji i mir bio očito prekr- 
šen, Atenjani su se spremali na rat, a spremali su se i Lake- 
demonjani sa saveznicima. Jedni i drugi kanili su slati po- 
slanstva ka Kralju i drugamo k barbarima, ako su se nadali, 
du će odatle izvući kakvu korist, i predobivali su za savez 
gradove, koji su bili izvan njihove vlasti. Lakedemonjani 
nalože onima, koji su pristali uz njih, da osim lađa, koje su 
se ondje nalazile iz Italije i Sicilije, grade dvjesta lađa prema 
veličini gradova, kako bi čitav broj lađa bio pet stotina, i da 
spremaju odredenu svotu novaca, a inače da budu mirni i da 
Atenjane puštaju u luku samo s jednom lađom, dok ono ne 
bude spremno. Atenjani su ispitivali postojeći savez i slali 
poslanike poglavito u krajeve oko Peloponeza: u Kerkiru, 
Kefaleniju, k Akarnancima i u Zakint, jer su vidjeli, ako ta 
mjesta budu s njima u čvrstom prijateljstvu, da će sa svih 
strana moći zavojštili na Peloponez. 


90 


8. — Oboji nisu snovali ništa neznatno, nego su se, pri- 
rodno, spremali svim silama za rat. U početku svi se s većim 
oduševljenjem laćaju posla. A tad je bilo i mnogo mladeži u 
Peloponezu, a mnogo i u Ateni, koja se rado prihvaćala rata 
zbog neiskustva. Ostala čitava Helada bila je uzbuđena po- 
radi sukoba prvih država. I mnoga su se prorošiva pronosila, 
a mnoga su i tumači pjevali u stihovima i kod onih, koji su 
kanili ratovati, i u ostalim državama. Pa i Del se potrese 
malo prije toga a prije nikad! nije bilo na njemu polresa, ot- 
kako Heleni pamte. Govorilo se i vjerovalo, da je to bio znak 
za buduće događaje. Da li se i drugi kakav događaj te vrsle 
zbio, sve se to istraživalo. Sklonost je ljudi kudikamo veća 
bila za Lakedemonjane, osobito jer su razglasili, da osloba- 
đaju Heladu. Svaki se trsio, i privatnik i država ne bi li im 
mogao što pomoći i riječju i djelom. Pritom se svakomu či- 
nilo, da će stvari zapeti, ako on sam ne bude nazočan. Tako 
se većina ljutila na Atenjane, jedni želeći riješiti se njihova 
gospodstva, a drugi bojeći se, da njima ne zavladaju. 

9, — S takvom dakle pripravom i mišljenjem započnu 
rat. Jedni i drugi polazili su u rat s ovim državama kao sa- 
veznicama. Ovo su bili saveznici Lakedemonjana: Pelopone- 
žani unutar korintske prevlake, svi osim Argivaca i Ahejaca 
(ti su bili u prijateljstvu s obojima, Pelenjani su jedini od 
Anejaca u počciku zajedno s njima ratovali, a zatim i svi 
kasnije), a izvan Peloponeza Megarani, Beočani, Lokrani, Fo- 
čani, Ampračani, Leukađani i Anaktorci_Od tih su brodove 
davali Korinćsani, Megarani, Sikionjani, Pelenjani  Elejani, 
Ampračani i Leukađani, konjanike Beoćani, Fočani i Lokrani, 
a pješake ostali gradovi. To su bili saveznici Lakedemonjana. 
A uz Atenjane su bili: Hijeni, Lezbljani, Platejani, Mesenjani 
u Naupaktu, većina Akarnanaca, Kerkirani, Zakinćani i druge 
države, koje su plačale porez, ovih naroda: Karija na moru, 
Dorani u susjedstvu Karanima, Jonija, Helespont, narod uz 
tračku obalu i otoci. koji su izmedu Peloponeza i Krete pre- 
ma sunčanom izlazu (svi Kikladski otoci) osim Mela i Tere. 
Od tih su davali brodove Hijani, Lezbljani i Kerkirani, a 
ostali pješušivo i novaca. To su bili saveznici i jednih i dru- 
gih i pripreme za rat. 

1 Proluslovlje prema Herodotu VI, 98, koji spominje potres 


na Delu kratko vrijeme prije bitke na Maratonu, a o kasnijem 
potresu ne govori. 

PERIKLO POVLAČI SEOSKO STANOVNIŠTVO U GRAD 


10. — Lakcedemonjani su odmah poslije događaja u Pla- 
teji javljali svuda po Peloponezu i izvanjim saveznicima, 
neka gradovi spremaju vojsku i ono, što je svakako potrebno 
da imaju za vojni pohod izvan zemlje, jer kane provalili u 
Atiku. A kad je svaki od njin bio spreman, pođu u određeno 
vrijeme dvije trećine iz svakoga grada na prevlaku. I kad je 
sva vojska bila sakupljena, Arhidam, lakedemonski kralj, 
koji je vodio tu vojsku, sazvavši vojskovođe svih gradova i 
najviše dostojanstvenike i najuglednije ljude, opominjao ih 
je ovako: 


11. — »Peloponežani i saveznici! I oci su naši vodili 
mnoge vojne i u samom Peloponezu i izvan njega, i stariji od 
nas samih nisu neiskusni u ratovima. Pa ipak, nikad nismo 
izašli s većom spremom od ove, jer sad polazimo i protiv dr- 
žave vrlo moćne, i sami vojujemo u vrlo velikom broju i po 
izbor smo junaci. Pravo je dakle, da se ne pokazujemo gori- 
ma od svojih otaca i da ne zaostajemo za svojom slavom. 
Čitava je Helada uzbuđena ovim pohodom i, sklona nama po- 
radi mržnje prema Atenjanima, motreći želi da postigne- 
mo ono, što namjeravamo. Ne treba dakle, ako se komu i čini, 
da navaljujemo u velikom mnošivu i da je velika sigurnost, 
kako nam protivnici ne će izaći na mejdan, da toga radi kre- 
ćemo na njih nemarniji u kojim pripremama, nego i vojsko- 
vođa svakoga grada i vojnik svaki za se mora uvijek oče- 
kivati, da će zapasti u kakvu opasnost, Nesigurni su ratni 
pothvati i mnogi su nenadani, i navale se poduzimaju sa že- 
stinom. Česta manje, ali opreznije mnoštvo suzbije veću voj- 
sku poradi toga, što je ona, prezirući protivnika, bila ne- 
spremna. U neprijateljskoj zemlji treba uvijek smiona srca 
vojevati, a na djelo se spremiti sa strahom. Tako mogu voj- 
nici biti najsrčaniji za navalu na protivnike i od njihova napa- 
daja najsigurniji. Mi i ne idemo protiv države, koja je nemoć- 
na u obrani, nego protiv države, koja je u svemu naibolie 
spremna. Stoga se treba sigurno nadati. da će nam oni izaći 
na mejdan; ako i nisu sad udarili, dok još nismo tamo, a ono 
će udariti, kad nas budu gledali u svojoj zemlij gdie je vu- 
stošimo i uništavamo njihovu imovinu. U sv'ma plane srdžba, 
i to odmah, dok gledaju svojim očima, kako trpe nešto ne- 

obično, a kako ljudi u ljutini vrlo malo razmišljaju, ponaiviše 
se laćaju posla. Vjerojatno je, da će Alenjani i prije nego ostali 
učiniti što takvo, jer žele vladati ostalima i radije provalju- 
juči pustošiti zemlju susjeda nego gledati pustošenje svoje ze- 
mlje. Budući dakle da vojujete s tolikom državom steći ćele 
najveću slavu i precima i sebi samima, ili slavu ili sramolu 
prema uspjesima. Slijedite kamo god vas tko bude vodio, 
pazeći prije svega na red i oprez, i zapovijedi spremno vršite. 
Najljepše je i najsigurnije, ako kod mnogih vidljivo vlada 
jedan red.« 


12. — Arhidam toliko reče i raspustivši skupštinu po- 
šalje najprije u Atenu Sparlanca Melezipa Dijakritova, ne bi 
li Atenjani radije nešto popustili videći njih već na putu. Ali 
oni ga ne puste u grad ni pred vlasti, jer je prije prodro pri- 
jedlog Periklov. da ne primaju glasnika ni poslanstva lakcde- 
monskoga, kad na njih zavojšte. Odašalju ga dakle, prije nego 
su ga saslušali, i nalože mu, da još istoga dana prijeđe nji- 
hove granice. Ubuduće, ako budu što htjeli, neka se najprije 
vrate u svoju zemlju i odanle šalju poslanike. Pošalju s Me- 
lezipom provodiče, da ni s kim ne dode u dodir. Kad je on 
došao na granicu i htio se od njih oprostili, otputuje rekavši 
samo ovo: »Ovaj će dan biti Helenima početak velikih zala.« 
A kad on stigne u tabor i Arhidam vidi, da Atenjani nikako 
ne će ništa popustiti, tada napokon digne tabor i stane na- 
predovali s vojskom prema njihovoj zemlji. Beoćani su bili 
dali Peloponežanima svoj dio vojske i konjanike, da s njima 
ratuju, a s preostalima provale u Plaleju i opustoše njihovu 
zemlju. 


13. — Dok su se Peloponežani još skupljali na prevlaci 
i bili na putu, Periklo Ksantipov, koji je bio vojskovođa 
atenski s još devet drugih, vidio je, prije nego su provalili u 
Atiku, da će doći do provale. Posumnjao je, da će Arhidam 
koji mu je slučajno bio prijatelj, poštedjeti njegova polja i da 
ih ne će opustošili, bilo sam osobno u želji da mu ugodi ili 
da će se to dogoditi na zapovijed Lakedemonjana, da ga okle- 
veću, kao što su i naložili Atenjanima, da čiste grad od sveto- 
grđa njega radi. Zato je govorio Atenjanima u skupštini, da 
mu je Arhidam prijatelj, ali da to ipak ne može biti državi 
na štetu. pa ako neprijatelji ne opustoše njegovih polja i kuća 

kao imovinu ostalih, on ih prepušta, da budu državno vlasni- 
štvo, i neka zbog toga ne padne na njega nikakva sumnja. 
Preporučivao im je i u sadašnjem času kao i prije neka se 
spremaju na rat i neka sve s polja sklanjaju u grad, neka ne 
izlaze u boj, nego neka se povuku u grad i njega brane, i neka 
opremaju mornaricu, čime su jaki, a saveznike neka čvrsto 
drže u ruci, govoreći im, da njihova snaga ovisi o saveznici- 
ma (o novčanim dohocima) i da se u ratu mnogo toga posti- 
zava mudrošću i obiljem novaca. Pozivaše ih, neka budu 
puni pouzdanja, jer grad dobiva obično šest stotina talenata“ 
od saveznika godišnjega dohoika bez ostalih svojih dohodaka, 
a u tvrđavi da je ktome još zaliha od šest tisuća talenata 
kovanoga srebra (najviše je novaca bilo deset tisuća manje 
tri stotine, od čega se potrošilo za Propileje [predvorje] tvr- 
dave i ostale zgrade i za Potideju); osim toga ima nekova- 
noga zlata i srebra na zavjetnim darovima, privatnim i dr- 
žavnim, | na svetim spravama, koliko ih ima za svečane 
ophode i natjecanja, te od medskoga plijena i ako je što 
drugo takvo, ne manje od pet stotina talenata. K tomu je još 
dodavao i veliko blago iz ostalih svetišta, kojim će se moći 
poslužiti, a ako kraj svega toga vudu u velikoj nuždi, po- 
služit će se i zlatnom odjećom same božice. Izjavljivaše, da 
njezin kip ima težinu od četrdeset talenata čistoga zlata i da 
se sve da skinuti. Ali ako se posluže tim zlatom za spas dr- 
žave, reče, da treba opet ne manje naknadili. Što se novaca 
tiče, tako ih je dakle sokolio. Oklopnika da ima Lrinaest ti- 
suća bez onih po tvrđdavama i kruništima gradskih zidova, 
kojih ima šesnacst tisuća. Toliko ih je čuvalo gradske zidine 
u početku, kad su provalili neprijatelji, između najstarijih i 
najmlađih i nasclaca, koji su bili oklopnici, Falerskoga je 
zida bilo trideset i pet stadija do gradskoga pojasa, a samoga 
gradskoga pojasa, što se čuvalo, četrdeset i tri stadija (a nešto 
se od njega i nije čuvalo, ono između dugoga zida i faler- 
skoga). Dugi zidovi do Pireja mjerili su četrdeset stadija, od 
čega se čuvao izvanji dio, a čitavi zidni krug oko Pireja 
s Munihijom iznosio je šezdeset stadija, od čega je polovica 
bila zaposjednuta. Konjanika je navodio tisuću i dvjesta sa 


* Najpoznatiji su eginsko-atički talenat od 38 kg i Solonov 
atički talenat u težini od okruglo 26 kg plemenite kovine, od koje 
se kovao novac. Talenat znači i mjeru i novac. 

strijelcima na konju, strijelaca tisuću i šest stotina i irove- 
slarki sposobnih za plovidbu tri stotine. Tim su raspolagali 
Atenjani. Svako pojedino od toga nije bilo manje od navede- 
nih brojaka, kad je u početku imalo doći do provale Pelopo- 
nežana i kad su stupali u rat. A navodio je Periklo i ostale 
razloge, kako je običavao, za dokaz, da će pobijediti u ratu. 


14. — Atenjani, saslušavši ga, dali su se nagovoriti i ot- 
premali su u grad s polja djecu i žene i ostale sprave, kojima 
su se u kući služili, pa i drveninu samih kuća, koje su rušili. 
Sitnu stoku i tegleću mervu sklone na Eubeju i obližnje 
otoke. To seljenje bilo im je leško, jer je većina obično ži- 
vjela stalno na poljima. 


15. — A to su doživjeli Atenjani od davne davnine više 
od drugih ljudi. Za Kekropa i prvih kraljeva do Tezeja Atika 
je uvijek bila naseljena po gradovima, koji su imali svoje 
javne zgrade i arhonte, i kad se ne bi čega bojali, nisu pola- 
zili na vijećanje ka kralju, nego su sami za se upravljali 
državom i vijećali. Neki su se od njih nekoć i zaratili među- 
sosno, kao što i Eleuzinjani pod Eumolpom protiv Erehteja. 
A kad je Tezej postao kraljem i bio ne samo mudar, nego i 
moćan, među ostalim preuredi zemlju pa ukine i vijeća i 
poglavarstva ostalih gradova i ujedini sve u sadašnjem gradu 
postavivši jednu vijećnicu i jednu državnu zgradu. Premda 
su pojedinci posjedovali svoje posjede baš kao i prije, prisili 
ih, da se služe tim jedinim gradom, koji postane velik, jer su 
svi odmah njemu plaćali porez. I Tezej ga lakva preda svojim 
nasljednicima. Od onog doba još i sada slave Atenjani na 
državni trošak ujedinjenje kao sveilkovinu božičinu. A prije 
toga grad je bio ono, što je sad tvrđava i onaj dio pod njom, 
što je najviše okrenut prema jugu, Dokazom je to, što su sve- 
tišta ne samo Atene, nego i ostalih bogova u samoj tvrđavi, 
a ona izvan nje smještena su više uz laj dio grada, kao sve- 
tište Zeusa Olimpijskoga. Pitij!, Gejin hram i hram Dioniza 
u Barama, komu se u čast slave starije Dionizije dvanaestoga 
dana u mjesecu Antesterionu“, kao što to Jonjani, koji su 


3 Pritanej, sjeverno pod tvrđavom, bio je sjedište vlade. Tu 
su se hranili članovi vlade i zaslužni građani doživotno. 

4 Pitij je hram Apolona Pitijskoga, 

5 Antesterion je osmi atički mjesec, druga polovica veljače 
i prva polovica ožujka, cvijetni mjesec. 

potekli od Atenjana, još i sad slave. Tu imaju sjedište i druga 
stara svetišta. Tamo je i svetište izvoru, koji se sada, pošto su 
ga tirani tako uredili, zove Encakrun", a kad su u starini 
izvori bili vidljivi, zvao se Kaliroe'. Oni su se služili tim 
izvorom za najvažnije zgode, jer je bio blizu, pa i sad još od 
starine obično se služe tom vodom prije svadbe i za druge 
svete obrede, Poradi staroga tamošnjega naselja Atenjani sve 
dosad nazivaju ivrđavu gradom. 


16. — Dugo vremena stanovali su dakle Atenjani samo- 
stalno po selima, a kako se i poslije ujedinjenja po običaju 
većina starih i mlađih sve do ovoga rata rodila i slanovala 
na poljima, nisu se lako selili s čitavom porodicom, osobito, 
jer su netom popravili zgrade poslije Medskih ratova. Ljutili 
su se i leško snosili, što ostavljaju kuće i svetišta, koja su im 
uvijek bila pradjedovska baština još od negdašnjega državnog 
ustava, i što imaju mijenjati način života i svaki ostaviti baš 
svoj rodni grad. 


17. — Kad su došli u grad, samo nekolicina je imala stan 
i utočište kod koga od prijatelja ili rođaka, a većina se na- 
stanila na praznim mjestima u građu i u svim svetištima bo- 
gova i polubogova osim tvrđave i Eleuzinija* i drugoga ko- 
jega svetišta, ako je bilo čvrsto zaključano. Takozvani Pe- 
largik“ pod tvrđavom, na kojem se pod prijetnjom prokletsiva 
nije smjelo stanovati, što je zabranjivao i konac nekoga pi- 
tijskoga stiha govoreći: 

Bolje, besposlen da je Pelargik, 


ipak bude nastanjen zbog nenadane nužde. Meni se čini, da 
se proročanstvo ispunilo protivno nego što su očekivali, jer 
nisu poradi nedopuštenog nastanjenja nastale nesreće gradu, 
nego je naslala nužda nastambe zbog rata, koji proročanstvo 
nije spomenulo, ali je unaprijed znalo, da Pelargik u dobru 

% Eneakrun znači deveterocijevni izvor, jer je voda istjecala 
na devet cijevi. 

7 Kaliroa > Ljepoteki. 

" Eleuzinij je bio hram eleuzinske Demetre u Ateni, 

" Pelargik se nuzivao jedan dio zidina tvrđave, što su ih 
navodno sagradili već Pelazgi od golemoga kamenja sa devet 
vrata; stoga ih prozovu Enneanpylon = Deveterovratni. 

nikad ne će biti nastanjen. Mnogi se smjeste u kulama zidova 
i kako je tko gdje mogao, jer grad nije imao mjesta zu tolike 
bjegunce. Kasnije se nastane napokon i na dugim zidovima, 
podijelivši ih između sebe, i u velikom dijelu Pireja. Ujedno 
su se bavili i pripremama za rat skupljajući saveznike i spre- 
majući navalu na Peloponez sa stotinu lađa. Takva je bila 
njihova priprema. 


PRVI UPAD PELOPONEŽANA U ATIKU 


18. — Pelopeneska vojska napredujući dode najprije u 
Enoju u Atici, gdje su kanili provaliti u nju. Tu su se utabo- 
rili i spremali da jurišaju na zid strojevima i na drugi način. 
Enoja je na granici Alike i Beotije: bila je utvrđena i u njoj 
su Atenjani držali posadu, kad bi ih zatekao ral. Spremali 
su se dakle na juriš i inače su potralili dosta vremena oko 
Enoje. Od loga se svali na Arhidama velika krivnja, jer se 
činilo, da je i a pripremanju rata bio mlitav i Atenjanima 
sklon, jer nije preporučivao brzo ratovanje. Dok se skupljala 
vojska, čekanje na prevlaci i ostalo sporo putovanje bile je 
uzrokom klevete na nj, a najviše zadržavanje u Enoji. Ate- 
njani su u tom vremenu ovtpremali sve svoje unutra, a Pelo- 
poncžani su mislili, da bi oni. Jrzo provalivši, biti zatekli sve 
još vani, da nije bilo njegova oklijevanja. On se uzdržavao 
očekujući, kako kažu, da će Atenjani što popustiti, dok im je 
zemlja još neopustošena, i da će teško dopustiti, da je unište. 


19. — Kad su dakle udarili na Enoju i kad je. pokušavši 
svako sredstvo, nisu mogli osvojili, a Atenjani nisu preko 
glasnika ništa pregovarali, tad se okane nje olprilike osam- 
deseti den poslije događaja u Plateji (kud su provalili Te- 
banci) 1 upadnu u Atiku ljeti, kad je žito bilo u najboljem 
rastu. Vodio ih je lakedemonski kralj Arhidam Zeuksidamov. 
Udarajući tabor unišlavali su najprije Eleuzinu i Trijazijsku 
ravnicu, a naljerali su u bijeg i ncke atenske konjanizo kod 
takozvanih Rita!" Zatim su napredovali kroz Kropiju, ima- 
juči & desna goru Egalej, dok nisu stigli u Aharnu, najveće 


"Riti, slane tekuće vode, po kojima je ribarenje pripadalo 
hramu u Eleuzini. 


7 Povijest Peloponcskor Tata Q7 


mjesto od takozvanih općina!!. Tu se zaustave, udare u nji- 
ma tabor i ostanu dugo vremena pustošeći kraj. 


20. — Kaže se, da je Arhidam, svrstavši se za boj, priče- 
kao kod Aharnc i s ovakvom namjerom nije za one provale 
sišao dalje u ravnicu: nadao se, da će možda Atenjani, koji 
su obilovali mnogobrojnom mladeži i bili spremni za rat kao 
nikad prije, izaći u boj i da ne će podnijeti, da im se zemlja 
opustoši. A kad mu ne dodu ususret kod Eleuzine i Trijazij- 
ske ravnice, iskušavao ih je, utaboren kod Aharne, da li će 
navaliti. S jedne strane mjesto mu se činilo zgodno za tabor, 
a s druge su i Aharnjani bili važan dio države (jer ih je bilo 
tri tisuće oklopnika), te se činilo. da ne će mirno gledati 
uništenje svoje zemlje. nego da će sve povući u boj. Aka i 
kod te provale ne bi Atenjani izašli u boj. smionije će već 
kasnije pustošiti ravnicu i približiti se samome gradu. Ahar- 
njani, lišeni svoga vlasništva. ne će biti jednako spremni 
srtati u opasnost za zemlju ostalih, i nastat će nesloga u jav- 
nom mišljenju. S tom je namjerom čekao Arhidam kod 
Aharne. 


21. — Dok je vojska bila kod Eleuzine i "Vrijazijske rav- 
nice, Atenjani su još gajili neku nadu, da oni ne će napre- 
dovati bliže k njima, sjećajući se. da se i lakedemonski kralj 
Plistoanakt Pauzanijin, kad je s peloponeskam vojskom pro- 
valin u Atiku da Eleužine i Trije četrnaest godina prije ovoga 
rata. vratio natrag i nije više dalje napredovao (poradi čega 
je baš i bio prognan iz Sparte. jer se mislilo, da se dao nov- 
cem potkupiti na uzmak). A kad su vidjeli vojsku kod Aharne 
šezdeset stadija daleko od grada, nisu više mogli snositi, nego 
im se činilo strašno, kao šio je naravno. da im se zemlja pu- 
stoši naočigled. što mladi nisu ioš nikad vidjeli. a ni stariji 
osim za Medskin ratova. IT ostali su mislili, a osobito mladež, 
da ireba udariti na njih, a nc mirno to gledali. Na sastanci- 
ma mnogo su se svađali, jedni tražeći da navale, a drugi to 
ne dopuštajući, Vrači su govorili u stihovima svakojaka pro- 
roštva, koja su ljudi slušali, kako je tko bio sklon. Aharnjani, 
misleći u sebi, da su važan dio atenske države, buduči da se 
pustošila njihova zemlja, najviše su ljerali na provalu iz 


1" Mjesto 4 file podijelio je Klisten državu na 10 fila, a svaku 
od ovih na više općina, kojih je broj iznosio oko 180. 

grada. Grad je bio izvanredno razdražen, ljutili su se na Pe- 
rikla i ništa se nisu sjećali onoga, što im je prije preporu- 
čivao, nego su ga psoveli, što ih kao vojskovođa ne vodi u 
boj, i držali su, da je on kriv svemu, šio trpe. 


22. — Periklo, videći ih gdje se ljute na tadašnje stanje 
i ne misle najbolje, a s druge strane uvjeren. da on pravo 
sudi, da ne smiju navaljivati, nije ih sazivao u skupštinu niti 
na kakav sastanak, da ne bi, ako se sastanu, u čem pogriješili 
više strašću nego zrelim razmišljanjem. Grad je čuvao sira- 
žama i bio je miran, koliko je najviše mogao. Ipak je uvijek 
slao konjanike, da ne bi preihodnice vojske, koje su upadale 
u polja blizu grada, činile štote Jedamput se u kraikom 
konjaničkom boju u Frigijarna pobije jedna četu atenskih ko- 
njanika i s njima združenih Tesalaca protiv beotskih konja- 
nika, U tom boju Atenjani i Tesalci nisu bili slabiji, dok nisu 
Beoćanima pritekli u pomoć vklopnici i natjerali ih u bijeg. 
I pogine Tesalaca i Atenjana ne mnogo. Ipax još istoga dana 
uzmu poginule sa sobom ne sklopivši primirje. Peloponežani 
podignu, slijedećega dana pobjedni znak. Ta se pomoč Tesa- 
laca Atenjanima osnivala na slarom savezu. K njima dođu 
Larišani, Farzaljani (Paražani), Kranonci. FPirašani, Girto- 
njani i Ferani. Vođe su im bile iz Larise Polimed i Aristonoj, 
svaki od svoje stranke, a iz Farzala Menon. Vojskovoađe su i 
ostalima bile iz pojedinih gradova. 


POTHVATI ATENJANA PROTIV PELOPONEZA I EGINE 


23. — Kuko Atenjani nisu izlazili u boj, Peloponežani, 
digavši tabor iz Aharne, pustošili su neke druge općine iz- 
među Parncta i gore Brilesa. Dok su Peloponežani bili još 
u njihovoj zemlji. Atenjani pošalju oko Peloponeza stotinu 
brodova, koje su dugo opremali, i na njima tisuću oklopnika 
i četiri stotine strijelaca. Vojskovcdđde su bile Karkin Kseno- 
timov, Proteja Epiklov i Sokrat Antigenov. Isplovivši tim 
brodovljem, plovili su naokolo, a Peloponežani su ostali u 
Atici toliko vremena. koliko su imali hrane, pa se onda vrate 
kroz Ecotiju, ali ne onuda, kuda su provalili. Prolazeći kraj 
Oropa opustoše takozvanu Grajsku zemlju, u kojoj stanuju 
atenski podložnici Oropljani. Stigavši u Peloponez. razidu 
se svaki u svoj grad. 

24. — Po njihovu odlasku Atenjani postave straže na 
kopnu i moru, koje su kanili držati čitavoga rata. I odluče 
izlučiti tisuću talenata od novaca u tvrđavi, staviti ih napose 
i ne trošiti, nego ratovati ostalim novcem. A ako tko pred- 
loži ili iznese na glasovanje, da dirnu taj novac za što drugo, 
odrede kao kaznu smrt, osim u slučaju, ako neprijatelji 
pomorskom vojskom udare na grad, te bude potrebno braniti 
se. Zajedno s novcem izluče svake godine stotinu najboljih 
troveslarki i izaberu zapovjednike za njih, od kojih da se 
ne služe nijednom za što drugo, nego, kao i s novcem. u slu- 
čaju iste opasnosti. ako bude trebslo. 


25. — Atenjani su na sto lada plovili oko Peloponeza, i 
s njima Kerkirani, pritekavši im u pomoć sa pedeset lađa, i 
drugi neki od tamošnjih saveznika, le su pustošili druge neke 
obale i iskrcali se u lakonskoj Metoni udarivši na zid, koji je 
bij slab i nezaposjednut ljudima. 

Slučajno je u tim mjestima bio s posadom Spartanac 
RBrazida Telidov, koji, doznavši to, pođe u pomoć ljudima u 
onom mjestu sa sto oklopnika. Probije se kroz atensku voj- 
sku, koja je bila raspršena po okolici i zabavljena oko zida, 
te ude u Metonu izgubivši kod prodora nekolicinu od svojih 
ljudi 1 spase grad. Poradi ic osobite smionosti u tom ratu 
javno ga pohvale u Sparti. 

Atenjani, digavši sidra, plovili su uz obalu i. pristavši 
u Fiji u Elidi. dva su dana pustošili kraj i svladali u boju 
trista odabranih vojnika iz »duboke« Elide i Elejce odanle iz 
okolice, koji su došli u pomoć. Kad se digao veliki vjetar, Ate- 
njani se, šibani burom, u kraju cz luka većinom ukrcaju u 
lađe i plovili su oko rta zvanog »Riba« u luku u Fiji. Mese- 
njani pak i neki drugi, koji se nisu mogli ukrcati, pođu kop- 
nom i zauzmu Fiju. Kasnije ih uzmu lađe, koje su oplovile 
rt, i oni otplove napustivši Fiju, a već je velika elejska 
vojska bila stigla u pomoć. Atenjani otplove u druge krajeve, 
koje su pustošili, 


26. — U isto vrijeme Atenjani odašalju trideset lađa u 
lokridske vode, ujedno kao stražu protiv Eubeje. Brodovljem 
je zapovijedao Kleopomp Klinijin. Iskreavši se, pohara neke 
primorske krajeve i zauzme Tronij pa uzme od njih iaoce i 
u Alopi pobijedi u boju Lokrane, koji su pritrčali u pomoć. 

27. — Istoga ljeta presclc Atenjani i Eginjane s Egine, 
ljude, djecu i žene, optuživši ih. da su mnogo krivi tadašnje- 
mu ratu. Činilo im se sigurnije, du Eginu, koja leži blizu 
Peloponeza, sami drže poslavši onamo svoje naseljenike. I 
odašalju ne mnogo kasnije na nju naseljenike. Prognanim 
Eginjanima dadu Lakedemonjani Tireju za nastambu i ze- 
mlje za obrađivanje, jedno zbog razmirica s Atenjanima, a 
drugo, jer su im oni bili dobročinitelji za potresa i ustanka 
državnih robova. Tirejska zemlja graniči s Argolidom i Lako- 
nijom dopirući do mora. Jedni se od njih tu nastane, a drugi 
se ruzaspu po ostaloj Heladi. 


28. — Istoga toga ljeta, za mlada mjeseca. pomrča sunce o 
podne (kako se čini, jedino je lada i moguće, đa nastane ta 
pojava) i opet se ispuni postavši slično polumjesecu i pokažu 
se neke zvijezde. 


29. — U istom ljetu učine Atenjani svojim vanjskim 
zastupnikom!* Abderanina Nimfodora Pitova, čiju je sestru 
imao za ženu Siialko, kod kojega je on bio vrlo uplivan. 
Premda su ga Atenjani prije držali neprijateljem, pošalju 
po njega želeći, da im trački kralj Sitalko Terov postane 
saveznikom. Sitelkov oilac Ter prvi je Odrižanima osnovao 
veliko kraljevstvo u većem dijelu ostale Trakije, jer veliki 
dio Tračana Živi i samostalno. A s Terejem koji je uzeo za 
ženu Proknu Pandionovu iz Atene, nije taj Ter ni u kakvu 
rodu, niti su bili iz iste Trakije, nego je Tecrej stanovao u 
Dauliji, koja se sad zove _Fokida, a tad su u njoj stanovali 
Tračani. I ono djelo s Jtijem!5 izvršiše žene u toj zemlji (i 
mnogi pjesnici spominjući slavuja prozvali su tu pticu Dau- 
lijskom). A_i vjerojatnije je, da je Pandion radije udao kćer 
tako olizu radi međusobne koristi nego kod Odrižana uda- 
ljenih mnogo dana hoda. A Ter. koji nije imao ni isto ime, 
bio je prvi močni odriski kralj. Njegova dakle sina Sitalka 
uzeše Atenjani za svoga saveznika želeći, da im pomogne 
pokoriti krajeve uz tračku obalu i samoga Perdiku. Došavši 


\ž Vanjski zastupnik zvao se proksen, a vršio je službu da- 
našnjih poslanika. 

!5 U atičkoj je priči Pandionova kći Prokna zaklala sina 
itija i spremila ga mužu za objed zbog njegove nevjere i okrut- 
nosti. Preilvorenu u slavuja, neprestano iuži za Itijem. 

u Atenu, Nimfodor izradi savez sa Sitalkom, a njegova sina 
Sadoka učini atenskim građaninom. Obećavao je, da će do- 
krajčiti rat u Trakiji, jer će nagovoriti Sitalka, da pošalje 
Atenjanima tračku vojsku od konjanika i lakog pješašiva. 
A izmiri i Perdiku s Atenjanima i nagovori ih, da mu vrate 
Termu. Odmah Perdika povede vojnu s AMenjanima i For- 
mionom protiv Halkiđana. Tako Sitalko Terov, trački kralj, 
i Perdika Aleksandrov, makedonski kralj, postanu saveznici 
Atenjanima. 


30, — A dok su Atenjani na sto lađa još bili oko Pelo- 
poneza, zauzmu korintski grad Solij i predadu Paleranima, 
jedinima od Akarnanaca, zemlju i grad na uživanje. I za- 
uzmu na juriš Astak, u kojem je bio silnik Euarh; njega 
istjeraju, a mjesto podvrgnu svome savezu. Doplovivši do 
otoka Kefalenije, predobiju ga bez boja. Kefalenija leži 
prema Akarnaniji i Leukadi, a sastoji se od četiri gradu: 
Paljana, Kranjana, Samejana i Pronjana. Ne mnogo kasnije 
vrate se brodovi u Atenu. 


31. — Ujesen iza toga ljeta provale Atenjani sa svom 
snagom. sami i naseoci, u Megaridu pod vodstvom Perikla 
Ksantipova. Čim su Atenjani krstareći na slo lađa oko Pelo- 
ponoza (slučajno su naime već bili u Egini na povratku kući) 
doznali, da su njihovi sugrađani sa svom vojskom u Megari, 
otplove k njima i pridruže im se. To je zaista bila najveća 
atenska vojska na okupu, dok je još grad cvao i dok još 
nije udarila bolest. Atenjani sami imali su ne manje od deset 
tisuća oklopnika (osim toga su tri tisuće bile u Polideji), 
& naseoci udare zajedno s njima, na broj ne manje od tri 
tisuće oklopnika, a napose je bila znatna ostala četa lako- 
oružanika. Opustošivši vclik dio zemlje, vrate se natrag. 
A poduzimali su Atenjani kasnije u ratu svake godine i 
druge provale u Megaridu, i konjaničke i sa svom vojskom, 
dok nisu zauzeli Nizeju. 


32. — Atenjani utvrde kao tvrđavu na izmaku toga 
ljela i Atalantu (to je otok kod opuntskih Lokrana, koji je 
prije bio pust), da ne bi gusari, ploveći iz Opunta i ostale 
Lokride, pustošili Eubeju. To sc dogodilo toga ljeta poslije 
povratka Peloponežana iz Atike. 


102 


33. — Slijedeće zime Akarnanac Euarh, želeći sc vratiti 
u Astak, nagovori Korinćane, da ga vrate doplovivši sa četr- 
deset brodova i tisuću pet stotina oklopnika, a i on sam 
najmi neke plaćenike. Vojsci su zapovijedali Eufamida Ari- 
stonimov, Timoksen Timokratov i Rumah Hrizidov. I oni do- 
plovivši vrate Euarha. Holeći se domoći nekih mjesta u 
ostaloj primorskoj Akarnaniji, pokušaju to, ali kad nisu 
mogli, plovili su natrag kući. Ploveći uz obalu, pristanu na 
povratku u Kefaleniji i iskrcaju sc u kranjanskoj zemlji, ali 
ih oni prevare sklopivši neki ugovor, tako da su +izgubili 
nekoliko svojih ljudi, jer su Kranjani iznenada navalili. Brže 
bolje odjedrivši, vrate se kući. 


POGREBNI GOVOR PERIKLOV 
PALIM ATENJANIMA 


34. — Iste zime prirede Atenjani po praslarom običaju 
na državni trošak pogreb onih, koji su prvi poginuli u ovom 
ratu na ovaj način: Izlažu najprije kosti poginulih kroz tri 
dana sagradivši šator, i svalko prinosi svome što god hoće. 
A kad se vrši sahranjivanje, (deset) kola voze čempresove 
sanduke, za svaki kotar po jedan. Unutra su kosti, kojega 
je tko kotara bio. A jedan se odar nosi prazan pokriven za 
nestale. koje ne nađu, da bi ih sahranili. Sudjeluje kod po- 
greba tko hoće, i od građana i stranaca, i žene rodakinje 
učesivuju i jauču na probu. Polažu ih napokon na državnom 
groblju, koje je u nujljepšem gradskom predgrađu. Na tom 
groblju uvijek pokapaju poginule u ratu osim palih na Ma- 
ratonu. Budući da su držali njihovu hrabrost izvanrednom, 
prirediše im i grob na mjestu bitke. Kad ih pokriju zemljom, 
čovjek, kojega izabere grad i za kojega se čini da je vrlo raz- 
borita suda, te se ističe ugledom, govori nad njima doličan 
pohvalni govor. Poslije toga odilaze s groblja. Tako ih po- 
kapaju. I za čitavoga rata, kad bi se to dogodilo, poštovali 
su taj običaj. Nad ovima dakle prvima izaberu Perikla Ksan- 
tipova da govori. Kad je bio pravi čas, otišavši od groba na 
visoko podignutu govornicu, da bi ga mnoštvo što dalje čulo, 
govorio je ovako: 

35. — »Zaista većina onih, koji su ovdje već govorili, 
hvale onoga, koji je ovakav govor zakonom uredio, kako je 
lijepo, da se govori nad onima, koji se sahranjuju pali u 
ratu. Mcni se čini, da bi bilo dovoljno ljudima, koji su bili 
djelum valjani, i djelom iskazivati počasti, kao što i sad vi- 
dite kod ovoga pogreba priređenoga na državni trošak, i da 
vjera u vrline mnogih ne zavisi od jednog čovjeka, koji održi 
govor bilo dobro ili slabije. Teško je naime govoriti primje- 
reno o stvarima, u kojima se jedva dade učvrstiti i uvje- 
renje o istinitosti čina. Slušalac upućen i dobrohotan do- 
skora može pomisliti, da se nešto u dosta slabom svijetlu 
iznosi o onom, što on želi i zna. a neupućeni će iz zavisti 
misliti, da ima sivari. koje se i pretjeruju, ako bi slušao 
nešto, što nadilazi njegove naravne sposobnosti. Sve dotle 
su pohvale izrečene o drugima snošljive, dok iko i sam misli, 
da je vrstan učiniti nešto od onoga, što je čuo. A ako ih što 
nadvisuje, tomu već zavide i ne vjeruju. Ali budući da su 
naši stari tako odredili, da je to lijepo, treba da i ja. držeći 
se toga običaja. kušam što više zadovoljiti očekivanje i mi- 
šljenje svakoga od vas. 


36, — Počet ću najprije s našim pređima, jer je pra- 
vodno i dolično kod ovakve zgode iskazivati im tu čast, da 
ih se sjećamo. Nastavali su uvijek bez promjene ovu ze- 
mlju iz koljena u koljeno sve dosada i predali je nama 
slobodnu svojom hrabrošću. I oni su vrijedni pohvale, i još 
više naši oci. Stekli su osim onoga, što su beaštinili, uz ve- 
like napore moć, koliku danas imamo, i ostavili je nama, 
sadašnjem naraštaju. A veći dio moći proširili smo evo mi 
sami, koji smo još sad u najljepšoj muževnoj dobi, i opre- 
mili smo grad svim i svačim, da je posve nezavisan i za rat 
i za mir. Ne želim vam, jer znate, nadugo govoriti o ratnim 
djelima, po kojima smo sve to stekli, ako smo kad ili mi 
sami ili oci naši spremno odbili barbarina ili Helena. kad 
je kao neprijatelj napadao, nega ču preko toga prijeći. 
A kakvim smo radom do toga došli i uz kakav ustav i obi- 
čaje. po čemu je ta moć postala velika, to ću najprije raz- 
jasniti, a zatim ću priječi na pohvalu ovih pokojnika, jer 
držim, da u sadašnjem času nije nezgodno to spomenuti i da 
je to saslušati od koristi čitavu mnoštvu kako građana, tako 
i stranaca. 

37. — Mi imamo ustav, koji se ne ugleda u zakone su- 
sjeda, nego smu mi sami štaviše uzorom nekome, a ne da 
bismo se ugledali u druge. I nazvan je imenom pučka 
vlada. jer se ne oslanja na _malo njih, nego na mnoštvo, 
a svi imaju jednakost pred zakonima u privatnim razmiri- 
cama. Što se pak tiče javnoga života, svatko se poštuje kako 
je u čemu na dobru glasu, ne po pripadnosti jačoj državnoj 
stranci, nego po vrsnoci; nitko opet nije zbog siromaštva 
spriječen neznatnim ugledom, ako samo može učiniti državi 
što dobro. Slobodno upravljamo državnom zajednicom i, što 
se liče međusobnog sumnjičenja u svakodnevnim poslovima, 
ne ljutimo se na bližnjega, ako što radi po svom veselju, 
i pritom ne pokazujemo znakove ljutine, koje doduše ne 
škode, ali ipak vrijeđaju oko. Premda ne postupamo nasilno 
u privatnim poslovima, ne prestupamo državnih zakona naj- 
više iz strahopoštovanja i u poslušnosti prema službenim 
glavarima i zakonima, a prije svega prema onim zakonima, 
koji su izdani na korist onih, kojima se čine nepravde, i koji 
premda nepisani!i donose općenito priznatu sramolu. 


38. — Doista i najviše smo odmora nakon napora pri- 
redili duhu koristeći se brojnim igrama i žrtvama kroz či- 
tavu godinu te krasno uređenim svojim kućama, kojih sva- 
kodnevno veselje razgoni tugu. Poradi veličine grada sve se 
u nj stječe iz čitava svijela, i tako se događa, da plodove 
dobara. koja se ovdje radaju, ubiremo s jednako velikim 
užitkom kao i dobra ostalih ljudi. 


39. — A razlikujemo se i u ratnim pripremama od pro- 
tivnika ovim: Grad držimo voivorenim za svakoga i nikada 
tjeranjem stranaca nikoga nc odbijamo ili od pouke ili od 
gledanja onoga, što bi tko od neprijatelja, budući da nije 
sakrito, mogao vidjeli i tim se okoristili, jer se ne pouzda- 
jemo više u pripreme i lukavštine nego u junačko srce nas 
samih u boju, I u odgoju protivnici mučnom vježbom još 
kao dječaci prelaze odmah u muževnost, dok mi, živeći 
udobno, isto tako srćemo u jednake borbene opasnosti. A do- 
kazom je ovo: Lakedemonjani ne ratuju sami, nego sa svima 
saveznicima protiv naše zemlje, a mi sami, navalivši na 


4 To su prirodni zakoni, koji vrijede jednako za sve ljude. 

zemlju svojih susjeda i boreći se u tudoj zemlji, svladavamo 
ponajviše ne teško one, koji se bore za svoje ognjište. S cje- 
lokupnom našom silom nikad se nijedan neprijatelj nije 
ogledao, jer se mi istodobno brinemo i za mornaricu i na 
kopnu smo razasuti na mnogo mjesla. Ako se kad pobiju 
$ jednim dijelom, pa svladaju neke od nas, diče se, da su 
nas suzbili sve, a ako budu pobijeđeni, vele, da ih je potukla 
čilava naša vojska, Ipak, ako smo voljni boriti sc živeći ra- 
dije bezbrižno nego vježbajući se u naporima, i ne toliko za 
volju zakona, koliko po svojoj hrabroj ćudi, to je prednost, 
što se mi, iako se ne volimo unaprijed teško mučiti, pokazu- 
jemo, ako do napora dođe, isto tako smionima kao oni, koji 
se vječno muče. Naš je grad vrijedan udivljenja i u tom 
pogledu i još u drugim stvarima. 


40. — Mi ljubimo lijepo bez rasipnosti i bavimo se zna- 
nošću bez mekoputnosti. Služimo se bogaistvom radije za 
djelatnost u zgodan čas nego radi hvalisanja. Nikome nije 
sramota priznavati siromaštvo. nego je sramotnije ne izbje- 
gavati ga radom. Isti ljudi brinu se jednako za domaće po- 
slove kao i za državne, a i oni, koji sc posvetiše drugim 
poslovima, nisu nevješti državnoj upravi. Mi jedini držimo 
onoga, koji ne učestvuje u državnim poslovima, ne dokol- 
nim, nego beskorisnim članom, Mi isto tako ili prosuđujemo 
ili razmišljamo pravo o tim stvarima i ne držimo rasprave 
štetne djelima, nego radije mislimo, da je štetno ne dati se 
govorom poučiti, prije nego se djelotvorno pode na ono, što 
treba. I ovo je doista naša osobina, da se ponajviše smiono 
laćamo posla isto tako, kao šta i razmišljamo o onom, čega 
ćemo se prihvatiti. U oslalih ljudi ncukost rađa drzovitošću, 
a razmišljanje oklijevanjem. Duševno najjačima opravdano 
bismo prosudili one, koji sasvim jasno spoznaju opasnosti 
i ugodnosti, ali se poradi njih ne daju odvratiti od pogibli. 
I plemenitim djelima stojimo u opreci prema većini, jer stje- 
čemo prijatelje ne primajući od njih dobro, nego im dobro 
čineći. Stalniji je onaj prijatelj, koji je učinio nekome ljubav, 
tako da je čuva kao dug iz dobrohoinosti prema onomu, 
kome ju je iskazao. A onaj je nasuprot, koji je duguje, mli- 
taviji, jer zna, da ne će vraćati uslugu kao ljubav nego kao 
dug. I mi jedini koristimo drugome ne računajući toliko na 
svoju korist, koliko iz svijesti, da smo slobodni ljudi. 

41. — Ukratko kažem, da čitava naša država služi kao 
škola Heladi, i pojedince mi se čini, da se kod nas isti čo- 
vjek može prikazivati u vrlo mnogim poslovima uglađen 
i vrlo okretan kao osoba dovoljna sama sebi. A da to nije 
više puko hvalisanje u sadašnjoj prilici, nego da su to isti- 
nita djela, pokazuje sama državna moć, koju smo stekli ovakvim 
vladanjem. Jedina naša država od sadašnjih izlaže se kušnji 
i pokazuje se veća od svoga glasa; ona jedina ne pobuđuje 
ni kod neprijatelja napadača zlovolje, što od takvih ljudi 
trpi nevolje, ni kod podanika prijekor, da njima ne vladaju 
vrijedni ljudi. Pokazali smo svoju moć velikim dokazima 
i ne baš bez svjedoka, a divit će nam se sadašnji svijet i ka- 
sniji naraštaji. Ništa ne trebamo hvale Homerove ni koga 
drugoga, koji će nas pjesmama načas razveseliti, dok će 
istina naškoditi stvorenom mišljenju o djelima. Sve more 
i zemlju prisilili smo da budu pristupačni našoj odvažnosti, 
i svuda smo postavili vječne spomenike i zla i dobra. Za 
takvu, eto, drževu ovi junački poginuše plemenito sudeći, 
da im se ona ne smije oteti, a pravo je, da i svaki od nas 
preživjelih bude spreman za nju trpjeti. 


42, — Poradi toga sam upravo i govorio opširno o dr- 
žavi, da vas poučim, kako se naša borba i borba onih, koji 
ništa spomenuto nemaju, ne vodi za jednaku nagradu, i da 
ujedno potkrijepim očitim dokazima pohvalu ovih, nad ko- 
jima sada govorim. Izrekao sam najveći dio njezin. 'To, što 
sam naime uzveličao grad, okitilo je junašivo ovih i njima 
sličnih, i ne bi se mnogima od Hclena mogla pokazati po- 
hvala ravna djelima kao kod ovih. A čini mi se, da sadašnji 
konac života ovih pokazuje vrijednost čovječju, bilo da je 
prvi put pokazaše ili da je posljednji put potvrdiše. Ako su 
ostalim svojim djelima bili gori, pravedno je više od toga 
cijeniti njihovo junašivo u ratovima za domovinu. Junačkim 
držanjem uništiše zle činc, te više općem dobru koristiše 
nego što privatnim djelima naškodiše. Niiko od ovih nije 
više cijenio uživanje bogatstva i zato bio kukavica, niti se 
u siromaštvu nadao, da će mu izbjeći i još se obogatiti, pa 
sc uklonio opasnosti. Više su od toga žudjeli za osvetom 
protivnicima, a od pogibli su ujedno ovu držali najljepšom 
te su se htjeli uz takvu opasnost osvetiti neprijateljima, 
a ono zanemariti. I povjeriše nadi, da ona sretno izvrši ne- 

jasnu budučnost, držeći, da je opravdano pouzdavati se u djelo 
u onom, što je već njima samima bilo vidljivo. [ u toj obrani 
držali su. da im lreba radije i smrt pretrpjeti nego uzma- 
knuti i spasti se. Izbjegoše sramotnom glasu, svoj čin podu- 
priješe životom i u najkraćem času ratne sreće odijeliše se 
od nas radije ovjenčani slavom nego kao sinje kukavice. 


48. — I ovi su dostojno grada bili takvi. Treba željeti, 
da preživjeli budu pouzdaniji u svom mišljenju o neprija- 
teljima, a nipošto ne smijemo držali opravdenim. da budu 
plašljiviji i da se obaziru na državnu koristi samo riječju. 
O njoj bi neiko mogao opširno razlagati vama. koji to islo 
tako dobro znale, govoreći vam, kolika dobra zavise nd 
obrane od neprijalelja. štaviše. vi državnu moć danomice 
gledate očima i oduševljavate se za nju. A kad god vam se 
učini, da je velika, pomišljate de su to stekli ljudi odvažni 
i koji su znali, šlo ireba, i pazili na čast u djelima, a kad 
bi se prevarili u kojem pokušaju, nisu odmah držali dostoj- 
nim, da i grad liše svoga junaštva. nego su mu prikazali 
najljepšu žrtvu. Žrtvujući za zajednicu svoj život stjecali su 
napose neprolaznu slavu i najslavniji grob. ne onaj, u kojem 
počivaju, nego onakav, u kojem ostaje njihova slava i vječno 
se spominje, svagda kad god se pruži zgoda bilo za govor 
ili za djelo. Čitava je zemlja grob slavnih ljudi. i ne ozna- 
čuje to samo natpis na stećcima u vlastitoj zemlji, nego i u 
stranoj zemlji živi nepisana uspomena, više u pameti sva- 
koga nego na spomeniku. U njih se vi sad ugledajte i pro- 
mislite, da je sreća u slobodi, a sloboda u hrabrosti, i zato 
se ne plašite ratnih pogibli. Ne bi naime pravednije žrtvo- 
vali svoj život oni. koji žive u bijedi i koji nemaju nade u 
dobro, od onih, koje u životu još čeka protivna promjena 
i kod kojih je upravo velika razlika, ako u čemu siradaju. 
Za čovjeka, koji ima ponosa, bolnije je poniženje zbog ku- 
kavičluka nego neosjetna smrt, koja nastupa zajedno s hra- 
brošću i s nadom u opće dobro. 


44. — Poradi toga sad i vas, roditelje ovih pokojnika, 
koji ste nazočni, ne sažaljevam, nego ću vas, štaviše, utje- 
šiti. Roditclji poginulih dobro znaju, kako su proveli život 
u raznovrsnim nedaćama. Srctan je onaj, koga zapadne naj- 
dičnija smrt, kao ove sada. i onaj. koga zapadne najdičnija 


108 


žalost, kao sada vas. Njima je bilo dosuđeno, da jednako 
sretno prožive i dovrše život. Teško je dakako, znam, iješiti 
vas u onom, čega ćete se i često sjećati videći sreću drugih, 
kojom ste se nekoć i sami dičili. I nema žalosti za dobrom, 
kojega je nctko lišen, dok ga nije okusio, nego za onim, na 
što se netko navikne, pa mu se oduzme. Treba da budete 
jaki i da se nadate drugoj djeci vi, koji ste još u dobi, da 
djecu rađate. Posebice će nekima kasnija djeca donijeti za- 
borav na onu djecu, koje više nema, a državi će biti dvo- 
struka korist, što ne će biti lišena pučanstva i što će biti 
sigurnija. Nije moguće, da o nečem nepristrano ili pravedno 
vijećaju oni. koji se ne izlažu opasnosti stavljajući na kocku 
na jednaki način i sinove. A _ vi, koji ste opet prekoračili 
dob, smatrajte, da vam je dobitak veći dio života, koji ste 
sretno živjeli, i da će preoslali dio biti kratak, pa ga olak- 
šajte sebi slavom ovih. Težnja za slavom jedina ne stari, 
i u klonuloj dobi, kako neki kažu, ne veseli čovjeka više 
dobitak nego da bude čašćen. 


1:45. — A vas opet sinove ovih, koji ste nazočni, ili braću 
vidim da čeka veliko natjecanje, jer svaki obično hvali 
onoga, koga više nema. I ma koliko se vi isticali u vrlini. 
jedva će vas držati ne njima jednakima, nego malo lošijima. 
Takmaci zavide živima, a onoga, koji im nije na putu, časte 
sklonošću bez protuslovlja. 

A ako treba da se malo sjetim i ženske vrline onih koje 
će sad biti udovice, sve ću izreći krutkom preporukom. Ve- 
lika će vam biti čast, ako ne zaostanete za prirodom svoga 
spola, te ako se među muškarcima bude što manje govorilo 
o vašoj vrlini ili prijekoru. 

46. — Rekao sam u govoru, što je po zakonu bilo po- 
trebno, i ove smo već, koje sahranjujemo, doista počastili, 
a grad će njihovu djecu odgajati na državni trošak odsada 
sve do mladenačke dobi određujući koristan vijenac nakon 
ovakvih borba i ovima i njihovoj siročadi. Gdje su naime 
za hrabrost ustanovljene najveće nagrade, tamo su držav- 
ljani i najbolji ljudi. A sad. pošto je svalko oplakao svoga, 
kako mu je bila dužnost, otiđite.« 


47. — Takuv je bio pogreb te zime, i nakon njezina 
izminuća svršavala se prva godina toga rata. 

KUGA U ATENI 


Odmah u početku slijedećega ljeta provale Peloponežani 
i njihovi saveznici sa dvije trećine vojske kao i prvi pult u 
Atiku (a vodio ih je lakedemonski kralj Arhidam Zeuksi- 
damov) i udarajući tu tabor harali su zemlju. I pošto su 
oni bili u Atici ne baš mnogo dana, prvi put stade se pošast 
javljali medu Atenjanima, a govorilo se, da je i prije bje- 
snjela na mnogim mjestima i na Lemnu i drugdje, no ipak 
se nije pamtilo. da je tolika kuga i takav pomor ljudi igdje 
bio, Ni liječnici je naime nisu u početku mogli liječiti zbog 
neznanja, nego su sami najviše umirali, što su više posje- 
ćivali bolesnike, a ni druga kakva ljudska vještina nije po- 
magala. I što su se utekli u hramove ili poslužili proro- 
štvima i tomu sličnim, sve je bilo beskorisno, te na koncu, 
kako ih je zlo svladalo, okaniše se i toga. 


48. — A započela je, kako se kaže, najprije u Etiopiji 
više Egipta i zalim je sišla u Egipat i Libiju i veliki dio 
Kraljeve zemlje. A u atenski grad iznenada provali i naj- 
prije zahvati ljude u Pireju, tako da su oni i rekli, da su 
Peloponežani bacili otrova u bunare, jer izvora ondje još 
nije bilo, Kasnije se raširi i po gornjem gradu. i umiralo ih 
je već mnogo više. Neka dakle govori o njoj svalko, kako 
misli, i liječnik i noestručnjak: iz čega je vjerojatno to zlo 
nastalo i koji su uzroci po njegovu mišljenju bili jaki te 
imali moć, da učine toliku ,promjenu i preokret. Ja ću reći, 
kako je nastajala, i po čemu bi iko, ako bi i opet provalila, 
motreći je mogao što o njoj unaprijed znati, da je bolje pre- 
pozna. To ću razjasniti. jer sam i sam od nje bolovao i vidio 
drugo gdje trpe. 


49. — Ona je godina)“ kako su svi priznavali, sila baš 
vrlo zdrava, što se tiče ostalih bolesti. I ako je tko prije od 
čeva i bolovao, sve se svelo na to zlo. Oslale je bez ikakva 
povoda. upravo iznenada, premda su prije toga bili zdravi, 
spopadala silna vrućina u glavi, crvenilo očiju i vatruština, 
15 S ovim opširnim opisom bolesti isporedi osobito opis u 
Lukrecija VI 1146 i dalje, To je bio tifus najgoreg vblika. U Egiptu 
su se radale slične bolosti, vjerojatno poradi poplava Nila 1 veli- 
kog isparivanja trulih tvari. 

a unutra je ždrijelo i jezik odmah podbijala krv, i širili su 
neobičan i smrdljivi zadah. Zatim je iz toga slijedila kiha- 
.vica i promuklost, i za ne mnogo vremena silazila je muč- 
nina u prsi uz žestok kašalj. I kad bi se bolest ustalila u 
želucu, prcokrelala bi ga, i nastupala su svakovrsna izluči- 
vanja žuči, koliko su im god imena dali liječnici, i to uz 
veliku bol. Većinu je obuzimalo prazno riganje uzrokujući 
žestoko trzanje, što bi jednima brzo prestalo, a drugima 
i mnogo kasnije. Kad bi se tijelo izvana diralo, nije bilo ni 
odviše vruće ni blijedo, nego crvenkasto i plavkasto, sve 
osuto malim mjehurićima i prištevima. Iznutra je bila takva 
vrućina, da nisu podnosili pokrivanja ni sasvim tankim vu- 
nenim heljinama ni platnom ni čim drugim, nego su bili 
goli, tako da bi se najradije sami bacali u hladnu vodu. 
I mnogi ljudi, koje nisu čuvali, to i učiniše, natjerani u Ju- 
nare neugasivom žeđom. A jednako je bilo, jesu li pili više 
ili manje. Nisu se mogli smirili. i besanica ih je neprestano 
mučila. Tijelo nije ginulo, koliko ga je god vremena bolest 
i mučila, nego se odupiralo preko očekivanja patnji, tako 
da ih je većina umirala deveti ili sedmi dan od unutarnje 
vrućine, premda su imali još nešto snage. Ili, ako bi se tomu 
odrvali, bolest bi silazila u utrobu i nastajalo bi u njoj jako 
gnojenje. a ujedno nastupao jaki proljev, pa su mnogi ka- 
snije umirali od slabosti. Zlo je prolazilo kroz čitavo tijelo 
počevši odozgo i smjestivši se najprije u glavi. A ako bi tko 
preživio najgore. pokazivalo se tako, da je zahvatalo krajnje 
dijelove 1ijela, jer je udaralo na stidne udove i na vrške 
ruku i nogu, i mnogi su lišeni njih ostali živi, a neki lišeni 
i očiju. A neke je, kad bi prizdravili, obuzimao časoviti za- 
borav svega jednako. te nisu poznavali ni sebe ni svojih 
rođaka. 


50. — Vrsta bolesti bila je gora nego se da opisati, a i 
inače teže je svakoga napadala nego što je ljudska narav 
podnosila. A da je ona bila ncšto sasvim drugo nego koja 
od srodnih bolesti, pokazalo sc u tome, šta ptice i četvero- 
nožne životinje, koje napadaju mrtvace, ili nisu k mrtvima 
prilazile, iako je bilo mnogo nepokopanih, ili su, okusivši 
ih, ugibale. Dokaz je što je takvih ptica očito nestalo i nisu 

se viđale ni drugdje ni oko takvih mrtvaca. Kod pasa se 
još više opažao laj učinak poradi toga, što žive zajedno 
s ljudima. 


91. — Bolcsi je dakle bila takva općenito po vanjskom 
izgledu, da ne spomenem i mnoge druge neobične pojave, 
kako se svakom događalo nešto sasvim različito jednome 
nego drugome. I nijedna druga od običajnih bolesli nije do- 
sađivala u ono vrijeme, a ako bi i koja nastala, prelazila je 
u ovu. Umirali su i oni zanemareni i oni brižno njegovani. Nije 
bilo nijednoga lijeka. za koji se mcglo reći da će koristiti oni- 
ma, koji ga budu uzimali, jer što je jednomu koristilo, to je 
drugomu škodilo. Nijedno tijelo nije očito bilo dovoljno otporno 
protiv te bolesti bez obzira na jakost ili slabosi, nego je ona 
grabila sve, pa i one, koji su se liječili strogim načinom 
. Života. Najstrašnije je u čitavu tom zlu bila malodušnost, 
ako bi tko osjetio, da je bolestan (jer bi se u mislima po- 
dali odmah očaju i prepuštali mnogo više i nisu se odupi- 
rali), i to, što bi se njegom zarazili jedan od drugoga i umi- 
rali kao ovce, I to je uzrokovala najveći pomor, Jer ili ne bi 
hijeli u strahu pohađali jedni druge, pa su umirali osa- 
mljeni i mnoge kuće izumriješe, jer nije bilo njegovatelja, 
ili bi pohađali bolesnike, te su pogibali, i to najviše oni, 
koji su držali što do plemenitosti. Zbog srama naime nisu 
štedjeli sami sebe polazeći k prijateljima, jer je naposljetku 
jaukanje ned umirućima dojađivalo i njihovim ukućanima 
svladanima od velikoga zla. Ipak su više sažaljevali umiru- 
ćega i bolesnoga oni, koji su preboljeli, jer su bolest oiprije 
poznavali i sami već bili sigurni. Dvapui naime nije bolest 
istoga spopadala. tako da bi bila i smrtonosna. I ostali su 
ih nazivali sretnima, i oni sami u časovitom velikom ve- 
selju gojili su i za kasnije vrijeme neku ispraznu nadu, da 
ne će nikad više umrijeti ni od druge bolesti. 


52. — A jače ih je pritisnulo kod tadašnje nevolje i go- 
milanje ljudi s polja u grad, ali isto tako i same došljake. 
Nije bilo kuća, nego su stanovali u ljetno doba u zagušljivim 
kolibama, pa je pošast harala bez svakoga reda, te su i 
mrtvaci, kako su umirali, ležali jedni na drugima, ili su se 
ljudi polumrtvi valjali po cestama i oko svih izvora žedni 
vode. Hramovi, u kojima su se nastanili, bili su puni mrtvaca, 

koji su ondje umirali. Kad je zlo preotimalo maha, ne zna- 
jući, što će biti s njima, stadoše omalovažavati jednako i 
božje i ljudske zakone. Bili su poremećeni svi običaji, koji 
su se prije držali kod pogreba, te su pokapali mrtve, kako 
je iko mogao. I mnogi su u oskudici potrebnih stvari poradi 
toga, što su već prije imali mnogo mrtvaca, besramno po- 
stupali, te bi stavili svoga mrtvaca na iuđe lomače prije 
onih, koji su ih podigli, i tajno bi ih potpaljivali, a drugi 
bi bacili mrtvaca, koga su nosili, gore na drugoga. koji je 
gorio, pa bi odlazili. 


53. — Bolest i u ostalom pogledu dade povoda za veća 
bezakonja u gradu, jer se pojedinac lakše usuđivao da po 
miloj volji radi ono, što je prije tajno činio, gledajući naglu 
promjenu bogalaša, koji su nenadano umirali, i onih, koji 
prije nisu ništa imali, a sad su odmah prisvajali njihovo 
imanje. Stoga su ta držali kratkotrajnim dobicima i željeli 
ih uživati misleći, da je njihovo tijelo i blago samo za malo 
dana. Nitko nije bio spreman unaprijed se mučiti oko onoga, 
što se činilo lijepo, držeći, da je nesigurno, ne će li otići, 
prije nego to postigne. Ono dakle, što je bilo ugodno samo 
po sebi i što je za dobitak bilo probitačno, to je vrijedilo 
i kao lijepo i pošteno. Nikakav strah božji ili ljudski zakon 
nije ih sprečavao, jer su videći, da svi jednako umiru, držali, 
da je svejedno, poštovali oni te zakone ili ne. Što se tiče 
prestupaka. nilko se nije nadao. da će poživjeti, dok sud 
pukne, i pretrpjeli kaznu, već ie mislio, da mnogo veća do- 
suđena kazna visi nad njim i da je pravo, prije nego se ona 
na njih sveli, užiti se nešto života. 


54. — Atenjani su zapali u takvu nevolju. koja ih je 
pritiskivala: ljudi su u gradu umirali, a zemlja se izvan 
njega pustošila. I u tom zlu, naravski, sjete se i ovoga pro- 
roštva, za koje su stariji govorili da je davno bilo ispjevano: 


Doći će dorski rat i kuga zajedno s njime, 
Nastala je dakle prepirka među ljudima, da stari u pro- 
roštvu nisu rekli kuga (loimos) nego glad (limćs), a prevla- 
davalo je u tadašnjoj zgodi, dakako, mišljenje, da je bilo 


rečeno kuga. Ljudi su naime povezivali svoje pamćenje 

s onim, što su trpjeli. A ako ih, mislim, snađe kasnije od 
ovoga jednom drugi dorski rat i dogodi se, da nastane glad, 
vjerojatno će tako tumačiti proroštvo. A sjete se i lakede- 
monskoga proroštva oni, što su za nj znali: kad su oni pitali 
boga (Apolona), da li treba ratovati, bog im odgovori, ako 
budu ratovali svom silom. da će steći pobjedu, i sam će im, 
reče, pomagati. Prosuđivali su, da se događaji doista slažu 
s proroštvom. S provalom Peloponežana odmah je počela 
pošast. U Peloponez se nije uvukla, što je vrijedno spome- 
nuti, poharala je najviše Atenu, a zatim i ostala najna- 
pučenija mjesta. Toliko o događajima u vezi s kugom. 


PELOPONEŽANI DRUGI PUT UPADAJU U ATIKU. 
ATENSKA MORNARICA KRSTARI DUŽ PELOPONEZA 


d9. — Kad su Peloponežani opustošili ravnicu, prodru 
u područje zvano Paral sve do Laurija, gdje Atenjani imaju 
srebrne rudnike. I najprije opustoše onaj dio, koji gleda 
prema Peloponezu, a zatim onaj okrenut prema Eubeji i 
Andm. A Periklo, koji je bio vojskovoda, i tada je bio istoga 
mišljenja kao i za pređašnje provale, da Atenjani ne izlaze 
u boj protiv njih. 


56, — Dok su oni još bili u ravnici, prije nego su stigli 
u primorje, spremao je Periklo stotinu lađa za navalu na 
Peloponez, i kađ su bile spremne, isplovi. A vozio je na la- 
đama četiri tisuće atenskih oklopnika i trista konjanika u 
Jađama za prijevoz konja, koje su tad prvi put bile sagra- 
đene od starih leđa. Zajedno su s njima vojevali i Hijani 
i Lezbljani sa pedeset lađa. Kad je isplovila ta atenska 
vojska, ostave Peloponežane u primorju u Atici. Ked su 
stigli u peloponeški Epidaur, opustoše veliki dio zemlje |! 
udarivši na grad ponadaju se, da će ga osvojiti, što im ipak 
ne pođe za rukom. Ploveći iz Epidaura opustoše trezensku 
zemlju, halijsku i hermionsku. Sve su to primorski krajevi 
u Peloponezu. Odanle dignu sidra i stignu u Praziju, pri- 
morski lakonski grad, i opustoše dio zemlje i sam grad 
osvoje i razore. Učinivši to, vrate se kući. Peloponežana više 
ne zateknu u Atici, jer su se bili povukli. 


114 


57. — Koliko su vremena Peloponežani bili u atenskoj 
zemlji, a Atenjani vojevali na brodovima, zaraza je uništa- 
vala Atenjane i u vojsci i u gradu, tako ida se i reklo, da 
su Peloponežani pobojavši se bolesti. čim su saznali od pre- 
bjega, da je ona u gradu, i ujedno vidjeli gdje sahranjuju 
mrtve. brže bolje izašli iz zemlje. Za te su provale najviše 
vremena ostali u zemlji i svu je opustošili, jer su bili otpri- 
like četrdeset dana u atičkoj zemlji. 


58. — Istoga ljeta Hagnon Nikijin i Kleopomp Kli- 
nijin, koji su bili suvojvode Periklove, odmah udare s voj- 
skom, koju je on imao, na Halkiđane uz tračku obalu i na 
Potideju, koja se još podsjedala. Stigavši onamo, dopremali 
su strojeve proliv Potideje i na svaki je način kušali za- 
uzeti. Ali nije im uspijevalo ni zauzeće grada ni ostalo, što 
bi odgovaralo njihovoj pripravi. Pošto se i tamo raširila 
zaraza, teško pritisne Atenjane i uništavaše vojsku, te su 
se i prijašnji atenski vojnici zarazili od vojske Hagnonove, 
a u vrijeme prije toga bili su zdravi. Formiona i njegovih 
tisuću i šest stotina vojnika nije više bilo kod Halkiđana. 
Hagnon se dakle vrati lađama u Atenu izgubivši od zaraze 
za kojih četrdeset dana od četiri tisuće oklopnika tisuću 
i pedeset. A prijašnji vojnici ostanu na svome mjestu i pod- 
sjedahu Potideju. 


ZLOVOLJA ATENJANA NA PERIKLA 


59. — Poslije druge provale Peloponežana Atenjani su, 
kad je njihova zemlja bila po drugi put opustošena i tištala 
ih bolest i rat, promijenili mišljenje i krivili Perikla, jer 
da ih je on nagovorio na ratovanje i da su zbog njega za- 
pali u nevolje. I nastojali su se sporazumjeti s Lakedemo- 
njanima pa su slali neke poslanike k njima, ali bez uspjeha. 
Nalazeći se prema njihovu mišljenju odasvud bez pomoći, 
udarali su na Perikla. Videći gdje se ljute na tadašnji po- 
ložaj i sve rade onako, kako je naslućivao, sazove on skup- 
štinu (a još je bio vojskovođa) i htjedne ih ohrabriti, stišati 
im duševnu zlovolju i učiniti ih blažima i više neustraši- 
vima. Stupivši pred njih, progovori ovo: 

PERIKLOV POSLJEDNJI GOVOR 


60. — »Zlovolja vaša protiv menc izbila je, kako sam 
očekivao (jer joj znam uzroke), i toga radi sazvao sam skup- 
štinu, da vas podsjetim i ukorim, ako se što nepravo ili na 
me ljutite ii malakšete u nesreći, jer ja mislim, da država, 
koja u svemu dobro stoji, više koristi pojedincima, nego ako 
svaki pojedini građanin živi u blagostanju, a ona cjelokupna 
propada. Ako je naime nekom čovjeku, što se njega tiče, do- 
bro, a domovina mu propada, isto tako propada s njom i on, 
a ako je on pao u nesreću u sretnoj domovini, mnogo se prije 
izbavlja zla. Kada dakle država može podnositi nesreću po- 
jedinaca, a svaki pojedinac njezine ne može, kako ne treba da 
svi nju branite i da izbjegavate ono što sad radite? Prestrašeni 
kućnim nesrećama, zanemarujete opći spas i krivite mene, 
koji sam vam savjetovao da ratujete, a i sami sebe, koji ste 
se sa mnom u tome složili. Dakako, ljutite se na mene, takva 
čovjeka, koji, mislim, ni za kim ne zaostaje, da prosudi dr- 
žavne potrebe i da vam ih razloži, i rodoljub je i nepod- 
mitljiv. Jer tko uoči državne potrebe, ali ih jasno ne obra- 
zloži, jednako je kao da ih i nije spoznao. Tko ima to oboje, 
a državi je nesklon, ne može ipak govoriti nešto probitačno. 
A ako i to ima, a novcem se da potkupiti, sve bi prodavao 
za to jedno. Ako ste stoga mislili, da ja posjedujem bar do- 
nekle ta svojstva više od drugih, i dali se nagovoriti da 
ratujete, nc mogu sad s pravom nositi krivnju, da vam na- 
nosim nepravdu. 


61. — Velika je ludost, da se zarate ljudi, kojima je 
slobodan izbor i kojima se ispunjavaju ostale želje. Ali ako 
je bilo nužno, ili da popustimo i postanemo odmah podložni 
susjedima ili da se kroz pogibli izbavimo, veći prijekor za- 
služuje onaj, koji je izbjegao pogibli, od onoga, koji joj je 
Prkosio. Ja sam isti i ne odstupam od svoga, a vi se mije- 
njate, jer, kad ste bili neoštećeni, dali ste se tom zgodom 
nagovoriti, a sada se kajete, kad ste u zlu. Moj se govor ne 
čini istinit vašem malodušnom mišljenju poradi toga, što 
svatko od vas već osjeća bolnu stranu, a korist još svi jasno 
ne opažate. Ako se i dogodi velika promjena sreće, i to izne- 
nada, vi ste u svom prosuđivanju tako potišteni, da ne biste 
mogli ustrajati kod onoga. što ste odlučili, Ponižava vaš po- 

nos ono, što se dogada iznenada i neočekivano i preko svakog 
računa. To se nama uz ostalo dogodilo osobito za kuge. Pa 
ipak vi, stanovnici velike države i odgojeni 'u njoj primjere- 
nim načelima, treba da ste voljni podnositi i najveće nesreće 
i da ne unišlavate poštovanje svoje države (jer ljudi drže jed- 
nako opravdanim okrivljivati nekoga, koji stečenu slavu po- 
radi kukavštinc izgubi, kao i mrzili onoga, koji drzovito teži 
za slavem, koja mu ne pripada), i treba da pregorite vlastitu 
nesreću i prioneie oko zajedničkoga spasa. 


62. — Što se liče ratnog napora. da će on biti velik i da 
ćemo uza sve to pobijediti, neka vam bude dosta i ono, 
čime sam vam inače česio dokazao, da se neopravdano bojite 
toga napora. Razložit ću i ovo, na što, čini mi se, niste ni sa- 
mi nikad pomisliti, niti sam ja to spomenuo u prijašnjim 
govorima, naime veličinu vaše vlasti. Ni sad ja ne bih to 
uradio, jer se čini dosta hvalisu«vo, kad vas ne bih gledao 
nevjerojatno preplašene. Vi mislite, da vladate samo savezni- 
cima, a ja tvrdim. da ste od dva dijela, od kojih je očita korist, 
od zemlje i mora. potpuni gospodari jednoga čitavoga dijela, 
ukoliko sad njim vladate. i ako budete htjeli, bit ćele mu 
gospodari još više, 1 nema toga, koji će vas priječiti, da plo- 
vite morem, uz sadašnje naoružanje vašega brodovlja, ni 
Krelj ni drugi ikoji narod od sadašnjih. Stoga se ova državna 
moć ne može poredili s korišću kuča i zemlje, u čemu dr- 
žite da ste pretrpjeli veliki gubitak. I nije pravo, da to snosite 
teže nego što biste pomislili, da ste u poredbi s tom moći za- 
nemarili neki ukrasni vrtić i kakav ukras bogatstva, pa da 
spoznate, da će nam sloboda, ako se spasimo boreći se za nju, 
lako ono prihaviti, a ako se drugima pokorimo, da se i prije 
stečeno obično smanjuje. Ne pokažite se u obojem gorima od 
otaca, koji su ono stekli velikim trudom, a nisu baštinili od 
drugih i još ktomu sačuvali i vama ostavili (sramotnije je 
da to, kad već imamo, izgubimo nego da nismo imali sreće u 
stjecanju). Navalite na neprijatelje ne samo s ponosom, nego 
i s prezirom jer ponos se budi i u kakva kukavca čak i od 
nepromišljenosti, koju sreća prati, a prezir u onoga, koji vje- 
ruje, da i razumom nadvisuje protivnike. To mi doista ima- 
mo. I kod jednake sreće razum, koji proizlazi iz ponosa, 
pruža jaču odvažnost ie se manje pouzdava u nadu, koja je 
jaka, kad je čovjek neodlučan, a više se pouzdava u odluku, 


117 


koja se temelji na stvarnosti, jer ona stalnije predviđa bu- 
đućnost. 


63. — Pravo je, da podupirete državnu čast, koja dolazi 
od vlasti, čime se svi dičite, i da ne bježite od napora ili da 
ne težite za častima. Ne treba misliti, da se vi borite samo 
za jedno, da li ćete biti robovi mjesto slobodnih ljuđi, nego 
i za to, da ne izgubite vlast i ne dođete u opasnost od onih, ko- 
jima ste se za vlasti zamjerili. A nije vam više ni moguće 
odreći se nje, ako koji plašljivac u sadašnjem času, da bi 
živio u dokolici, i na tu »poštenu« misao dolazi. Vi već imate 
tu vlast kao silništvo, koje je, čini se, nepravedno prigrabiti, 
a opasno napustiti. Vrlo bi brzo takvi ljudi mogli druge na- 
govoriti i upropastiti državu, sve kad bi se i sami za se gdje 
nastaniH kao slobodni, jer u dokolici nema spasa, ako nije 
s njom združena odlučnost za rad, a neprestance robovati nije 
od koristi u vladajućoj državi, nego u podložnoj. 


64. — A vi se ne dajte ni zavesti od takvih građana niti 
se ljutite na mene (S kojim ste se i sami složili da ratujete), 
što su protivnici navalili i učinili ono, što je bilo prirodno, kad 
im se vi niste htjeli pokoravati, i što nas je preko očekivanja 
zadegila ova bolest. jedini zaista događaj, koji se zbio 
nenadano za sve nas, I poradi nje znam da sam se donekle 
još više omrazio, ali s nepravom, ako nisle voljni pripisati 
meni i to, kad budete preko računa u čem sretni. Božanski 
udes treba podnositi od nužde, a neprijateljske čine muževno. 
To je prije bilo u običaju u ovom gradu, a vi pazite, da ne 
biste to sad poremetili. Znajte, da naš grad ima preslavno ime 
kod svih ljudi poradi toga, što nije podlijegao u nesrećama, 
nego je i žrtvovao najviše ljudi i podnio najviše napora u 
ratu i stekao napokon dosad najveću moć, o kojoj će ostati 
zauvijek uspomena kod potomaka, ako baš jednom malo i 
popustimo (jer sve je od prirode takvo, da i opada). Spomi- 
njat će se, da smo kao Heleni vladali zaista najvećim brojem 
Helena, da smo se održali u najvećim ratovima, i protiv svih 
i pojedinaca, i da smo stanovali u gradu prepunom svega 
obilja i najvećem. Ipak bi to ljenivac prekorio, ali onaj, koji 
i sam hoće nešto raditi, ugledat će se u nas, i ako tko to ne 
postigne, zavidjet će nam. A to, da nas mrze i da smo im u 
sadašnjem času nesnosni, zadcsilo je zaista sve, koliko ih je 

željelo vladati jedni drugima. Tko zbog najvećih djela stječe 
zavist, pravo snuje. Mržnja dugo ne traje, a sadašnji sjaj 
djela i slava uvijek se kasnije spominje i ostaje. Vi prosudite 
unaprijed, što je za budučnost lijepo, a za sadašnjost nije 
sramotno, pa to odmah revno slecite. S Lakedemonjanima 
niti zapodijevajte pregovore niti jasno pokazujte, da vam je 
teško u sadašnjim nevoljama, jer oni, koji se poradi nesreća 
najmanje u duši žaloste i djelotvorno se najjače odupiru, ti 
su najjači i u državama i među pojedincima.« 


TUKIDIDOV SUD O PERIKLU 


65. — Periklo govoreći tako kušao je stišati srdžbu Ate- 
njana protiv sebe i odvratiti njihove misli od tadašnjih zala. 
Oni su doduše javno odobravali njegovim riječima i nisu više 
slali k Lakedemonjanima i bolje su se spremali za rat, ali u 
scbi su se žalostili zbog nevolja, i to puk, šlo je raspolažući 
manjim sredstvima i tih bio lišen, a bogataši. što su izgubili 
na selima lijepu imovinu u kućama i skupocjenom uređaju i 
što su, n io je bilo najgore, imali rat mjesto mira. Ipak se 
svi zajedno nisu prestali na njega ljutiti, dok ga nisu novčano 
kaznili. A ne mnogo kasnije opet ga, kako to svjetina obično 
čini, izabraše za vojskovođu i povjeriše mu čilavu upravu, 
jer su s jedne strane bili već hladniji i svatko je manje žalio 
za svojim domaćim prilikama, a s druge sirane za polrebe 
cjelokupne države držali su njega najsposobnijim. Koliko je 
vremena bio na čelu države u miru, umjereno je njom uprav- 
ljao i sigurno je na nju pazio, tako da je za njegove uprave 
postala najveća, a kad je naslao rat, pokazalo se, da je i u 
njemu točno prosudio njezinu snagu. Doživio je dvije godine 
i šest mjeseci rata. A kad je umro, još se više uočila točnost 
njegova predviđanja u ratnim djelima, jer im je rekao, da 
će pobijediti, ako se budu držali mirno, brinuli se za morna- 
ricu i ne budu u ratu proširivali vlast niti izvrgavali grad 
pogibli. Oni su i u svemu tome postupali protivno i zlo su za 
sebe i za saveznike upravljali drugim poslovima, za koje se 
činilo da su izvan rata, prema vlastitom častohleplju i pro- 
bicima. Ako je to uspijevalo, bilo je više privatnicima na čast 
i korist, a ako bi se izjalovilo, nastajala je gradu šteta u vo- 
đenju rata. Tome je bio uzrok, što je on bio moćan ugledom i 


119 


razborom i sasvim očito nije primao nikakvih darova u 
novcu; mnoštvo je držao u vlasti ne krnjeći slobodu i nije se 
dao voditi od njega, nego ga je radije sam vodio. Kako moć 
nije stekao na nedopušten način, nije govorio narodu, da bi 
mu ugodio, neg9 mu je. kako je bio ugledan, štogod i prigo- 
vorio, tako da su se i ljutili. Kad bi dakle opazio, da su oni iz 
obijesti u nezgodno vrijeme nešto smioni, govorom ih je pla- 
šio, tako da su se bojali, a ako su opet hezrazložno bili “u 
strahu, iznova ih je pridizao na smionost. Bila je to po imenu 
pučka vlada, a uistinu vlast prvoga čovjeka. Kasniji uprav- 
ljači bili su manje više jednaki jedan drugomu i, težeći svaki 
za prvenstvom, pogodovali su nasladama puka i predavali mu 
državnu upravu. Poradi toga se pogriješilo u mnogom dru- 
gom, kako to biva u velikoj državi, koja ima vlast, poimence 
u pomorskom vojnom pohodu na Siciliju. Taj nije bio toliko 
pogreška u prosuđivanju onih, protiv kojih su polazili, koliko 
u tome što oni, koji su izaslali vojnike, nisu im odredili po- 
trebno, nego su radi prvenstva svojim klevetama pred pukam 
vojne poslove vršili mlitavije i u državnim poslovima bili 
u početku medusobno zavađeni, Ali premda su izgubili na 
Siciliji osim druge opreme i veći dio brodovlja i premda je 
naskoro nastala buna, ipak su se deset godina opirali prija- 
šnjim neprijateljima i s njima združenim Siciljanima i još 
većini svojih saveznika, koji su od njih otpali. a poslije i 
Kraljevu sinu Kiru, koji se kasnije pridružio i davao Pelo- 
ponežanima novaca za brodovlje. IT nisu prije popustili, nego 
što su navalili međusobno jedni na druge poradi vlastitih 
razmirica i tako stradali. Toliko je tada Periklo imao svega 
u obilju, čime je predvidio, da bi sasvim lako mogao svladati 
u ratu same Peloponežane, 


PELOPONEŽANI UDARE NA ZAKINT 


66. — Lakedemonjani i njihovi saveznici udare isloga 
ljeta sa sto lađa na otok Zakint. koji leži nasuprot Flidi. Tu 
su bili ahejski iseljenici iz Peloponeza i atenski saveznici. 
Plovilo je protiv njih tisuću lakedemonskih oklopnika. a za- 
povjednik brodovlja bio je Spartanac Knemo. Iskrcavči se 
na kopno, opustoše veliki dio otoka, ali kad oni nisu htjeli 
popustiti, otplove kući. 

ATENJANI UBIJU PELOPONESKE POSLANIKE U ATENI 


67. — Na koncu istoga ljeta Korinčanin Aristej, lakede- 
monski poslanici Anerist, Nikolaj i Stratodem, zatim Tegeja- 
nin Timagora, pa Argivac Polid u vlastitom poslu, na pulu u 
Aziju ka Kralju, ne bi li ga kako nagovorili, da im dade 
novaca i ratuje zajedno s njima. dođu najprije u Trakiju 
k Sitalku Terejevu. Htjeli su ga nagovoriti, ako bi mogli, da 
odustane od atenskoga saveza i udari na Potidcju, gdje je bila 
atenska vojska, koja ju je podsjedala, i da njegovom pomoći 
otputuju preko Helesponta, kamo su upravo pošli, k Farnaku 
Farnabazovu, koji ih je imao odaslati u unutrašnjost ka Kra- 
lju. A atenski poslanici Learh Kalimahov i Aminijad File- 
monov bili su slučajno kod Sitalka. Oni nagovore Sadoka, 
sina Sitalkova, koji je postao atenskim građaninom, da im 
izruči te ljude, da ne bi prešli Kralju i naškodili, koliko je 
do njih, njihovu gradu Ateni. On se dade nagovoriti i po- 
hvata ih, dok su putovali kroz Trakiju do lađe, kojom su 
se imali prevesti preko Helesponia, prije nego su se ukr- 
cali. Zajedno s Learhom i Aminijadvm poslao je ljude, ko- 
jima je zapovjedio, da ih njima predaju. Oni ih preuzmu i 
dopreme u Atenu. Kad su stigli onamo, Atenjani se poboje 
Aristeja, da im ne bi pobjegao i opel činio još više zala, jer 
je i prije toga očito sve ono skuhao s Potidejom i gradovima 
uz iračku obalu, pa ih sve ubiju isloga dana bez suda, premda 
su htjeli štošta izjaviti, i bace u ponor. Držali su pravednim, 
da se brane istim sredstvima, kojima su započeli i Lakede- 
monjani, koji su poubijali i pobacali u ponor atenske i sa- 
vezničke trgovce, koje su uhvatili na tovarnim lađama, dok 
su plovili oko Peloponeza. Zaista su u početku rata Lakede- 
monjani ubijali kao neprijatelje sve, koje bi uhvatili na moru, 
i one, koji su ratovali zajedno s Atenjanima, 1 one. koji nisu 
bili ni uz jedne ni uz druge, 


AMPRAČANI ZAVOJŠTE NA AMFILOŠKI ARG 

68. — U isto vrijeme na svršetku ljeta zavojšte na amfi- 
loški Arg i ostalu Amfilohiju i Ampračani sami i podigavši 
na noge mnoge barbare. Neprijateljstvo protiv Argivaca za- 


počelo je najprije iz ovoga razloga: Arg amfiloški i ostalu 

Amfilohiju osnovao je u Ampračkom zaljevu Amfiloh Amfi- 
jarajev poslije Trojanskoga rata nakon povratka kući, neza- 
dovoljan ustavom u Argu, i nazvao ga jednakim imenom sa 
svojim rodnim gradom Argom (taj je grad bio najveći u 
Amfilohiji i imao najmoćnije stanovnike). Pritisnuti nesre- 
ćama mnogo pokoljenja kasnije, pozovu oni k sebi kao su- 
stanovnike Ampračane, koji su bili susjedi amfiloške zemlje, 
i pohelene se naučivši sadašnji jezik najprije od Ampračana, 
koji se, zajedno s njima naseliše, dok su ostali Amfilošani 
barbari. S vremenom izbace Ampračani Argivce i sami se 
domognu grada. Kad se to dogodilo, Amfilošani se uteku 
Akarnancima, i oboji pozovu u pomoć Atenjane, koji im po- 
šalju vojskovođu Formiona sa trideset lađa. Kad je naskoro 
stigao Formion, osvoje na juriš Arg, zarobe Ampračane i 
zajednički se nasele u njemu Amfilošani i Akarnanci. Nakon 
toga dođe najprije do savezništva izmedu Atenjana i Akar- 
nanaca. Ampračani su bili u neprijateljstvu s Argivcima 
odonda, kad su im bili zarobljeni sunarodnjaci, a kasnije u 
ovom ratu poduzmu na njih vojnu oni sami i Haonci i drugi 
neki susjedni barbari. Stigavši pod Arg, zavladaju okolicom, 
a pošto su navalili na grad i nisu ga mogli zauzeti, vrate se 
kući i razidu po plemenima. Toliko se dogodilo toga ljeta. 


ATENSKI BRODOVI STRAŽE KOD NAUPAKTA 


69. — Slijedeće zime odašalju Atenjani dvadeset lada oko 
Peloponeza pod vodstvom TFormionovim, koji je polazeći iz 
Naupakta pazio, da nitko ne isplovi iz Korinta i Kriškoga 
zaljeva niti tamo uplovi, a drugih šest lađa i vojskovođu Me- 
lezandra pošalju u Kariju i Likiju, da tamo utjeruju porez i 
ne dopuštaju peloponeskim gusarima, da polazeći odanle spre- 
čavaju plovidbu tovarnih lađa od Fazelide i Fenikije i tamo- 
šnjega kopna. Melezandar prodre u Likiju s atenskom voj- 
skom iskrcanom s lađa i savezničkom, ali pogine i pobijeđen 
u boju upropasti jedan dio vojske. 

ZAUZEČE POTIDEJE 


70. — Kad iste te zime Potidejani nisu više mogli izdr- 
žati opsade, pa ni provale Peloponežana u Atiku nisu isto 
tako odvratile Atenjana od opsade, a hrane je bilo ponestalo, 
i mnogo se drugo ondje već dogodilo zbog nestašice hrane, i 
neki su okusili i ljudskoga mesa, tada napokon zapodjenu 
pregovore za izmirenje s vojskovođama atenskim, koji su bili 
postavljeni protiv njih, s Ksenofontom Furipidovim, Hcstio- 
dorom Aristoklidovim i Fanomahom Kalimahovim. Ti pri- 
hvate prijedloge videći stradanje vojske u zimskom cporom 
kraju, a atenska je država već bila potrošila dvije tisuće 
talenata na opsadu. Sporazumiju se dakle uz ove uvjete, da 
izađu oni, djeca, žene i njihovi saveznici. svi s jednim odijelom, 
a žene sa dva, i s određenom svotom novaca za put. Oni po 
ugovoru odu u Halkidiku i kamo je tko mogao. A Atenjani 
okrive vojskovođe, što su se bez njih izmirili (jer su držali, 
da bi oni svladali grad, kako su željeli). Kasnije pošalju svoje 
naseljenike u Potideju i nastane je. To se dogodilo te zime, 
i navršavala se druga godina ovom ratu, koji je opisao 
Tukidid. 


PELOPONEŽANI OPSJEDAJU PLATEJU 


71. — Slijedećega ljeta Peloponežani i njihovi saveznici 
ne provale u Atiku, nega zavojšte na Plaleju; vodio ih je 
lakedemonski kralj Arhidam Zeuksidamov, I utaborivši se 
s vojskom, kanio je pustošiti zemlju. Platejani odmah pošalju 
k njemu poslanike, koji su govorili ovako: »Arhidame i La- 
kedemonjani, ne činite pravedno ni dostojno niti vas niti 
otaca, od kojih potječete, vojujući protiv platejske zemlje. 
Lakedemonjanin Pauzanija Kleombrotov, oslobodivši Heladu 
od Međana s onim Helenima, koji su htjeli poduzeti s njima 
tu opasnu bitku, koja se bila kod nas, žrtvovao je na plalej- 
skom trgu žrtve Zeusu Osloboditelju i, sazvavši sve save- 
znike, predao je Platejanima zemlju i njihov grad, da ga 
posjeduju i nastavaju slobodni i da nitko nikad nepravedno 
ne zavojšti na njih ni da ih podjarmi. U protivnom slučaju 
neka ih nazočni saveznici brane iz svih sila. To nama dadoše 
vaši oci poradi hrabrosti i revnosti, koju smo pokazali za onih 

opasnasli, a vi činite tomu oprečno, jer ste došli s najvećim 
našim neprijateljima, Tebancima, da nas podjarmite. Kao 
svjedoke zazivamo bogove, koji su tad učestvovali kod zakle- 
tve, i vaše otačke i naše domače, i kažemo vam: ne činite 
nepravde platejskoj zemlji, ne kršite zakletve i puštajte nas, 
da je naslavamo slobodni, kao što je Pauzanija držao pra- 
vednim.« 


Ž. — Pošto su Platejani toliko rekli, Arhidam prihvati 
i reče: »Pravo govorite, Platejani, ako budete činili prema 
riječima. Kao što vam je Pauzanija ostavio, budite sami slo- 
bodni i pomozite oslobađati ostale zajedno s onima, koji su 
učestvovali u tadašnjim opasnostima i zakleli se zajedno 
s vama i sad su pod atenskom vlašću. Ovu smo pripravu i rat 
poduzeli poradi oslobođenja njih i csialih. Učestvujte što 
jače kod tog oslobodenja i ostanite sami kod zakleive. A 
ako ne ćete, mirni budilce, na što smo vas i prije već pozvali, 
posjedujte svoju zemlju i ne budite ni uz jedne ni uz druge, 
a primite obje stranke u grad kao prijatelje, no ni jedne u 
retne svrhe. To će nama biti dovolino.« Toliko roče Arhidam. 
Kad su to čuli plalejski poslanici, uđu u grad i saopćivši na- 
rodu to riječi odgovore mu, da im je nemoguće učiniti to, na što 
ih poziva, bez pristanka Atenjana (jer su njihova djeca i žene 
kod njih), a boje se i za čitav grad, da ne bi iza njihova 
odlaska došli Atenjani i to im ne odobrili, ili da ne bi Te- 
banci, jer su prisegom obvezani primati obje stranke, opet 
pokušali zauzeti njihov grad. Umirujući ih u tom pogledu, on 
reče: »Vi predajte grad i kuće nama Lakedemonjanima i 
označite granice zemlje i svoje drveće na broj i drugo, ako je 
što moguće brojčano odrediti, a sami odselite, kamo hoćete, 
dok god bude trajao rat. A kad on prođe, vralil ćemo vam, 
što god preuzmemo. Dotle ćemo imati zemlju u zalogu obra- 
đujući je i dajući vam doprinos, koji će vam biti dovoljan.« 


13. — Kad su oni to čuli, uniđu opet u grad i, posavje- 
tovavši se s narodom, reknu, da žele najprije saopćiti Atenja- 
nima to, na što ih on poziva, i ako ih budu mogli nagovoriti, 
da će to učiniti, a dotle su ga molili, da sklopi s njima primirje 
i ne pustoši zemlje. On utanači primirje na toliko dana, za 
koliko je bilo vjerojatno da će se vratiti, i nije im uništavao 
zemlje. Platejski poslanici dođu k Atenjanima. s njima se 


124 


posavjetuju i opet se vrate i objave sugrađanima ovo: »Niti 
u prijašnje vrijeme, Plalejani, otkako smo poslali saveznici, 
kažu Atenjani, nismo vas ni u čemu napustili, da vam se čini 
nepravda, niti ćemo sad mirno gledati, nego ćemo vam po- 
moći iz svih sila. Zaklinju vas prisegama, kojima se zakleše 
naši oci, da u savez ne uvodile nikakvih novotarija.« 


74. — Kad su to poslanici objavili, Platejani zaključe, da 
ne će izdati Atenjana, nego će podnositi gledajući, gdje im se 
i zemlja pustoši, a ako bi trebalo, i drugo će trpjeti, što god 
se bude događalo. Neka nitko više ne iziđe napolje, nego neka 
sa zidina odgovore, da im je nemoguće učiniti ono, na što ih 
pozivaju Lakedemonjani. Kad su tako odgovorili, iza toga 
kralj Arhidam najprije pozove za svjedoke i bogove i domaće 
junake govoreći ovako: »Bogovi, koliko vas štiti zemlju pla- 
tejsku, i junaci, vi ste svjedoci, da niti u početku, budući da 
su ovi prvi napustili savez, nismo došli nepravedno u ovu 
zemlju, u kojoj su se naši oci vama pomolili te svladali Me- 
đane, a vi ste je pokazali zgodnom Melenima za borbu, niti 
ćemo sada, ako budemo što radili, činili nepravedno. POzvali 
smo ih mnogo puta i opravdano, ali nismo postigli uspjeha. 
Milostivo dopusliie, da se kazne oni, koji su prvi započeli 
nepravdu, a da postignu osvetu oni, koji pravedno na njih 
navaljuju.« 


75. — Kad je tako prizvao bogove, spremaše vojsku za 
boj. Najprije ih opkole koljem od drveća, što su ga posjekli, 
da nitko ne izađe, a zatim su podizali protiv grada nasip 
nadajući se, da će ga tako najbrže zauzeti, jer je radila tolika 
vojska. S jedne i druge strane nasipa ugrađivali su drveta, 
koja su sjekli na Kiteronu, i stavljali ih nakriž mjesto zida, 
da se ne bi nasuta zemlja predaleko rušila. A donosili su za 
nasip drva, kamenje, zemlju i štošta drugo, ako bi se moglo 
nabacati i dovršili ga. Sedamnaest dana i noći nasipaveli su 
bez prestanka podijeljeni u odjele zbog odmora, tako da su 
jedni nosili, a drugi spavali i jeli. Lakeđemonjani, koji su bili 
vođe saveznika iz svakoga grada, tjerali su ih na posao. Pla- 
tejani, gledajući kako se nasip diže, zbiju drveni zid i stave 
Ea na svoje zidine s one strane, gdje se nasipavalo. U njega 
su stavljali opeke, što su ih uzimali iz obližnjih kuća. Grede 
su im služile za vez, da ne bi gradnja, kad se stane visoko 


125 


dizati, bila slaba, a sprijeda je bila pokrivena sirovim | ustro- 
jenim kožama, da graditelji i grede budu sigurni i od pogo- 
daka zapaljivim strelicama. Zid se dizao vrlo visoko, ali i 
nasip sa suprotne strane penjao se ne polaganije. Platejani 
izmudre ovako nešto: raskinu zid, gdje ga se doticao nasip, 
i nosili su zemlju unutra 


76. — Opazivši to, Peloponežani su tiskali u košarice od 
trske glinu i bacali ih u otvor, da ne bi glinu mogli odnositi, jer 
se nije rasipavala kao zemlja. Platejani spriječeni napuste to 
pa iz grada iskopaju podzemni hodnik, a kad su po računu 
došli pod nasip, počnu opet odozdo vući zemlju iz nasipa 
k sebi. Oni izvana nisu dugo vremena za to znali, tako da su 
nasipavajući dosta slabo napredovali, jer im se nesuta zemlja 
odozdo potajno odnosila i nasip se spuštao u prazninu. Bojeći 
se, da njih tako malo ne će izdržati protiv mnogih, Platejani 
izmisle ovo: Prestanu graditi visoku gradnju nasuprot nasipu 
i počnu graditi zid s nutarnje strane na oba kraja visoke 
gradnje od niskoga zida prema gradu. sličan polumjesecu, da 
bi se taj odupirao, ako bi visoki zid bio osvojen; protivnici bi 
morali protiv njega opel graditi nasip u napredovanju prema 
unutra imali bi dvostruk posao i bili bi jače izloženi strije- 
ljanju sa svih strana. Istovremeno s nasipavanjem dopremali 
su Peloponežani i strojeve protiv grada, od kojih jedan, 
smješten na nasipu protiv visoke gradnje, veoma je potrese i 
preplaši Platejane, a druge namjeste drugdje protiv zida, ali 
su ih Platejani hvatali užetima i vukli gore. | učvrstivši na 
kraju velikih greda s jedne i druge strane duge željezne 
lance, povukli bi takvu gredu poprijeko na druge dvije grede, 
koje su bile naslonjene na zid i provirivale preko njega. pa 
kad bi gdje stroj htio napasti zid, puštali bi gredu pomičnim 
lancima ne držeći je u ruci, a ona bi snažno padajući otkinula 
glavu zidoderu. 


77. — Poslije toga, kad strojevi nisu ništa koristili i 
protiv nasipa se dizao zid sa suprotne strane, Peloponežani 
su držali, da je nemoguće tadašnjim silovitim sredstvima za- 
uzeti grad, i spremali se da ga opkole zidom. Prije toga 
odluče pokušati vatrom, ne bi li mogli, ako nastane vjetar, 
spaliti grad, koji nije bio velik. Na svaku su misao dolazili, 
ne bi li ga se kako domogli bez troška i opsade. Noseći sve- 

žnje granja bace ih s nasipa najprije između zida i nasipa, a 
kad se taj prostor brzo napunio, jer su radile mnoge ruke, 
nagomilaju toga i u ostali dio grada, koliko su s visine najviše 
mogli doseći, zatim bace na to vatru sa sumporom i smolom 
i zapale granje. I nastane toliki plamen, koliki nitko nikad 
do onoga vremena nije vidio, raspiren ljudskom rukom. Inače 
je već u planinama irenjem grane o granu zbog vjetrova šuma 
sama od sebe porodila vatru i od nje plamen. No ta je vatra 
bila velika i ona je Platejane, koji su ostalome izbjegli. ma- 
lone uništila. Nije bilo moguće približiti se vatri unutar veli- 
koga gradskog prostora, i da je nastao vjetar noseći vatru 
prema gradu, kao što su se protivnici i nadali, ne bi se bili 
izbavili. A sad se kaže, da se dogodilo i to, da je naslala 
velika kiša i grmljavina i ugasila vatru. I tako je prestala 
opasnost. 


18. — Kad ni to Peloponežanima nije pošlo za rukom, 
ostave jedan dio vojske, a veći dio otpuste i počnu zidom 
naokolo opkoljavati grad razdijelivši prostor između sebe na 
pripadnike pojedinih gradova. Jedna je jama bila iznulira, 
a druga izvana, iz koje su pravili opeke. I kad je sve bilo 
gotovo za izlaza Arktura!'", ostave straže za polovicu zida 
(drugu su polovicu čuvali Beoćani) i odu s vojskom i raziđu 
se po gradovima. Platejani su djecu i žene, najstarije ljude i 
nepotrebno mnoštvo ljudi prije otpremili u Atenu, a njih je 
ostalo unutra opsjedanih četiri stotine, Atenjana osamdeset 
i sto deset žena, koje su priređivale hranu. Toliko ih bijaše 
ukupno, kad je počinjala opsada, i drugi nitko nije bio unu- 
tar zidina, ni rob ni slobodan čovjek. Takva je bila opsada 
Plateje, 


ATENJANI PODUZMU VOJNU PROTIV HALKIĐANA 
I BOTIJEJANA 


79. — Istoga ljeta i u isto doba s vojnom protiv Plateje 
Atenjani zavojšte sa dvije tisuće vlastitih oklopnika i dvije 
stotine konjanika protiv Halkidana s tračke obale i Bolije- 


18 Arktur je najsjajnija zvijezda Boota, velikoga i lijepoga 
zviježda sjeverne polutke nedaleko od Velikoga Medvjeda. Vri= 
jeme kad Arktur stane rano izlazili, jest početkom rujna, dakle 
ujesen. 

jana, kad je dozrijevalo žito. Vodic ih je Ksenoioni kuripidov 
sa još dva zapovjednika. Kad su stigli pod botijski Spartol, 
unište žito. Činilo se, da će se grad i predati posredovanjem 
nekih gradana unutra. Budući da su oni, koji to nisu htjeli, 
poslali prije poslanike u Olint, dođu oklopnici i druga vojska 
kao posada. Kad je ta vojska provalila iz Spartola, Atenjani 
se postave za boj pod samim gradom. Halkidske oklopnike i 
neke pomočne čete s njima pobijede Atenjani, na što se oni 
povuku u Spartol, a halkidski konjanici i lakooružanici pa- 
bijede atenske konjanike i lakooružanike, A Haikiđani su 
imali nekoliko. ali ne mnogo, lakih pješaka iz takozvane 
kruzidske zemlje. Tek šio se svršila bitka, priteknu u pomoć 
drugi laki pješaci iz Olinta. Kad su ih lakooružanici iz Spar- 
lola vidjeli, ohrabrivši se zbog tih pridošlica i kako prije nisu 
bili svladani, opet navale na Atenjane s halkidskim konja- 
nicima i s onima, koji su im pritekli u pomoć. Ovi uzmaknu 
prema dvjema bojnim odredima, koje su ostavili kod prtljage. 
Kad bi Atenjani navaljivali, oni bi uzmicali, a kad su se 
povlačili, potiskivali su ih i gađali kopljima. Halkidski su 
konjanici jašući u pomoć navaljivali, gdje im se činilo zgod- 
nim, pa vrlo zastraše Atenjane, natjeraju ih u bijeg i stanu 
progonili na dugom razmaku. Atenjani se uteku u Potideju i, 
uzevši kasnije po ugovoru sa sobom mrtvace, vrate se u Atenu 
s ostatkom vojske. Poginulo ih je četiri stotine i trideset i 
sve vojskovođe. Halkiđani i Bolijejani podignu povjedni znak 
i, sahranivši poginule, razidu se po gradovima. 


U BOJU KOD STRATA POBIJEDE STRAČANI HAONCE 


80. — Istoga ljeta, ne mnogo kasnije od toga, Ampračani 
i Haonci, želeći pokoriti svu Akarnaniju i odmetnuti je od Atc- 
njana, nagovore Lakedemonjane, da _ opreme brodovlje od 
svojih saveznika i pošalju tisuću oklopnika u Akarnaniju. 
Govorili su. ako zajedno s njima dodu brodovima i pješačkom 
vojskom, budući da im primorski Akarnanci ne će moći pri- 
teći u pomoć, da će lako osvojiti Akarnaniju i zavladati i Za- 
kintom i Kefalenijom. a Atenjani ne će više moći ploviti 
oko Peloponeza kao prije. A ima nade, da će zauzeti i Nau- 
pakt. Lakedemonjani nagovoreni pošalju odmah Knema, koji 
je još bio zapovjednik brodovlja. i oklopnike u malo lađa te 

jave saveznicima na sve strane, neka s opremljenim brodov- 
ljem plove što brže u Leukadu. Ampračane su najviše zago- 
varali Korinćani, jer su im bili naseljenici. Brodovlje iz Ko- 
rinta i Sikiona i tamošnjih krajeva još se opremalo, a ono iz 
Leukade, Anaktcrija i Amprakije, koje je prije stiglo, čekalo 
je u Leukadi. Kad su se Knemo i njegovih tisuću oklopnika 
provezli ncopazice kraj Formiona, koji je bio zapovjednik 
dvadeset atičkih lađa. koje su stražile kod Naupakta, odmah 
stanu pripremati kopnenu vojnu. Uz njega su bili od Helena 
Ampračani, Anaktorci, Leukađani i tisuću Peloponežana, s ko- 
jima je sam došao, i tisuću barbara Haonaca, kojima nije 
vladao kralj, a koje su vodili Fatije i Nikanor vladalačkoga 
roda imajući one godine vrhovnu vlast. Zajedno s Haoncima 
vojevali su i Tesproćani, kojima nije vladao kralj. Mološane 
i Atintance vodio je Sabilint, skrbnik kralja Taripa, koji je 
još bio dječak, a Paraucjce kralj Ored. Tisuću Orešćana, ko- 
jima je kraljevao Antioh, vojevala je zajedno s Parauejcima 
pod Oredom s dopuštenjem Antiohovim. I Perdika pošalje bez 
znanja Atenjana tisuću Makedonaca, koji su prekasno stigli. 

S tom je vojskom napredovao Knemo ne pričekavši bro- 
dovlje iz Korinta; prolazeći kroz argivsku zemlju oplijene 
neutvrđeno selo Limneju. Dadu do Strata, najvećega akar- 
nanskoga grada, držeći, ako bi njega najprije zauzeli, da će 
im ostalo lako poći za rukom. 


81. — Kad su Akarnanci doznali, da je kopnom provalila 
velika vojska i da će se istovremeno pojaviti neprijatelji 
s mora brodovima, nisu ni išli jedni drugima u pomoć, nego 
su čuvali svaki svoje i slali poslanike k Formionu pozivajući 
ga u pomoć. A on reče, budući da njihovo brodovlje kani 
isploviti iz Korinta, da mu je nemoguće ostaviti Naupakt bez 
obrane. Peloponežani i njihovi saveznici učine tri odjela, 
s kojima su napredovali prema stratskom gradu, da se blizu 
utabore pa, ako ih ne bi mogli nagovoriti riječima, da po- 
kušaju udariti na gradske zidine. U sredini su napredovali 
Haonci i ostali barbari, njima zdesna Leukađani, Anaktorci i 
njihovi saveznici, a na lijevom krilu Knemo s Peloponežani- 
ma i Ampračanima. Bili su daleko jedni od drugih, da se 
kadšto nisu ni vidjeli. Heleni su napredovali svrstani u re- 
dove i bili su nae oprezu, dok se nisu utaborili na zgodnu 
mjestu. A Haonci, pouzdavajući se u se i jer su ih ondašnji 

kopneni narodi držali najratobornijima, nisu se zaustavili, da 
se utabore, nego su samo brzo pojurili naprijed držeći, da će 
na prvi bojni poklik osvojiti grad i da će to biti njihovo 
djelo. Kad su Straćani saznali, da oni još napreduju. pomisle, 
ako bi ih osamljene svladali, da Heleni ne bi više isto tako 
na njih nasrnuli. pa zaposjednu u zasjedama mjesta oko 
grada. Kad su Haonci bili blizu, provale Straćani u isto vri- 
jeme iz grada i iz zasjeda i napadnu ih. Haonce spopadne 
strah, i poginu mnogi od njih, a kad ih ostali barbari vide 
gdje su uzmakli, više ne izdrže, nego udare u bijeg. Od he- 
lenskih odjela nijedan nije znao za boj, jer su Haonci otišli 
daleko naprijed, pa su Heleni mislili, da se oni žure da za- 
posjednu tabor, A kad su im barbari bježeći jurili u susret, 
uzimali su ih sa sobom i, sjedinivši vojske, mirovali su ondje 
taj dan. Straćani se nisu pobili s njima izbliza, jer im ostali 
Akarnanci nisu još priskočili u pomoć, nego su ih izdaleka 
gađali praćkama i dovodili u nepriliku. jer se bez štitova nisu 
mogli maknuti. A _Akarnanci su na glasu kao vrlo vješti 
lome poslu. 


82. — Ked je nastala noć, Knemo brzo uzmakne s voj- 
skom do rijeke Anapa, koja je udaljena od Strata osamdeset 
stadija. Sutradan prema ugovoru pokupi mrtvace i, budući da 
su Enijađani bili zajedno s njim kao prijatelji. povuče se 
k njima, prije nego je onima stigla pomoć. I odanle se svaki 
vrati kući. Slračani podignu pobjedni znak u spomen bitke 
s barbarima. 


DVIJE POMORSKE BITKE ATENJANINA FORMIONA 
S PELOPONEŽANIMA U KORINTSKOM ZALJEVU 


83. — Brodovlje iz Korinta i od ostalih saveznika iz Kri- 
škoga zaljeva. koje je imalo stići ka Knemu, da ne bi pritexli 
u pomoć gornji primorski Akarnanci, nije stiglo, jer su bili 
prisiljeni onih islih dana, kad se vodila bitka kod Strata, 
pobiti se na moru s Formionom i sa dvadeset atenskih lađa, 
koje su stražile kod Naupakta. Formion je vrebao na njih, 
dok su plovili kraj njega izvan zaljeva, želeći ih napssti na 
pučini. Korinćani i njihovi saveznici nisu plovili kao spremni 
za pomorski boj, nego više za kopnenu bitku protiv Arkarna- 

nije i nisu mislili, da bi se Atenjani usudili zametnuti pomor- 
sku bitku sa dvadeset svojih lađa protiv njihovih četrdeset i 
sedam. Kad su gledali Atenjane gdje plove protiv njih, plo- 
vili su uz obalu, a kad su iz ahejskih Patara kušali prijeći na 
suprotno kopno prema Akarnaniji, ugledaju Atenjane gdje 
plove protiv njih od Halkidike i rijeke Euena i nisu im se 
mogli sakriti, premda su isplovili noću iz luke. Tako su dakle 
bili prisiljeni boriti se na moru u sredini tjesnaca. Vojs«o- 
vođe su bile iz gradova pojedinih saveznika, koji su se spre- 
mali na vojnu, a vođe Korinćana bili su Mahaon, Izokrat i 
Agatarhida. Peloponežani se svrstaju lađama, u što su većem 
krugu mogli, pramcima prema van, a krmama unutra ne do- 
puštajući proboj, a male lađe, koje su zajedno plovile, stave u 
sredinu i isto tako pet najbržih lađa, da bi isplovile stižući 
Za kratko vrijeme, ako bi protivnici gdje napadali. 


84. — Atenjani svrstani jednom lađom za drugom plovili 
su u krugu oko njih i tjerali ih na uski prostor ploveći uvijek 
tik uz njih i dajući utisak, da će ih odmah napasti. A naložio 
im je Formion, da ne napadaju, prije nego im on dade znak. 
On se nadao, da oni ne će moći održati reda kao pješačka 
vojska na kopnu, nego će se lađe zbiti jedna uz drugu i to- 
varne će lađe prouzročiti nered, pa ako bi iz zaljeva zaduhao 
vjetar, koji je on očekivao ploveći oko njih i koji se običavao 
dizati u zoru, da ne će ni malo vremena moći ostati na miru. 
Držao je, da je čas navale u njegovoj vlasti, kad ih bude 
htio napasti, jer su njegove lađe brže plovile, i da je tada 
Za vjetra najpovoljnije vrijeme. A kad se vjetar stao dizati, 
počinjale su se komešati lađe, koje su već bile u maloj uda- 
ljenosti jedna od druge, jer su ih pritiskali vjetar i ujedno 
manji brodovi. Lađa je uđdarala o ladu, i motkama su se 
odbijali, a od vike međusobnog upozoravanja na oprez i pso- 
vanja ništa nisu slušali ni zapovijedi ni zapovjednike ve- 
slača. Kao ljudi nevješti pomorstvu nisu za uzburkana mora 
mogli podizati vesala i još su više otežavali krmilarima 
upravljanje lađama, Tad dakle u taj zgodni čas dade on znak 
za boj. Atenjani napadnu i najprije potope jedan zapovjed- 
nički brod, a zatim su uništavali i ostale lađe, gde bi na koju 
navalili, i postignu, da se u metežu nitko od onih nije odu- 
pirao, nego su bježali u Patre i u ahejsku Dimu. Atenjani ih 
stanu progoniti i zarobe dvanaest lađa, a većinu ljudi s njih 

uzmu sa sobom i otplove u Molikrij. Podignu pobjedni znak 
u Riju i, prikazavši Posidonu jednu lađu, vrate se u Naupakt. 
Peloponežani otplove odmah uz obalu s preostalim lađama 
iz Dime i Patara u Kilenu, elejsko brodogradilište. Od Leu- 
kade stigne u Kilenu poslije bitke kod Strata Knemo i ono 
brodovlje, koje se imalo združiti s korintskim. 


85. — Lakedemonjani pošalju Knemu k srodovlju savjet- 
nike Timokrata, Brazidu i Likofrona nalažući im, da se bolje 
spremaju za drugu pomorsku bitku i da se ne daju od malo 
lađa potisnuti s mora. Njima se to činilo sasvim neshvatljivo, 
pogotovo. jer su se prvi put okušali u pomorskom boju; nisu 
mislili, da njihovo brodovlje toliko zaostaje, nego da je bila 
kriva neka mlitavost, i nisu poredili dugo atensko iskustvo 
sa svojom kratkotrajnom vježbom. U ljutitosti su ih dakle 
odašiljali. A kad su oni stigli, zajednički s Knemom oglase 
svuda po gradovima tražeći druge lađe, a i one otprije spre- 
mali su za pomorsku bitku. Formion pošalje vjesnike u Atenu, 
da jave o njihovoj pripremi i izvijesle o pomorskoj bici, u 
kojoj su pobijedili. Molio ih je, da mu brzo odašalju što više 
lađa, jer se neprestano svakoga dana nada, da će zamctnuti 
boj na moru. Oni mu odašalju dvadeset lađa, a onomu, koji 
ih je dopremao nalože, da najprije ode na Kretu. Krećanin 
Nikija Gortinjanin, zastupnik njihove države, nagovori ih, da 
otplove protiv Kidonije, govoreći, da će im pokoriti nju, koja 
je bila njihova neprijateljica. A pozivao ih je čineći po volji 
Polihnjanima, kidonskim susjedima. I on ode s lađama na 
Kretu i pustošio je s Polihnjanima kidonsku zemlju, ali zbog 
vjetrova i poteškoća plovidbe utroši ondje ne malo vremena. 


86. — Međulim, dok su se Atenjani zadržavali kod Krete, 
Peloponežani u Kileni, spremni za pomorsku bitku, otplove 
uz obalu u ahejski Panorm, kamo im je bila pritekla u po- 
imoć kopnena peloponeska vojska. I Formion otplovi u moli- 
krijski Rij i usidri se izvan njega sa dvadeset lađa, s kojima 
je i pomorski baj 2io. Ovaj je Rij bio u prijateljstvu s Ate- 
njanime, a drugi je Rij njemu nasuprot u Peloponezu. Jedan 
je od drugoga daleko otprilike sedam stadija preko mora, i 
tu je ulaz u Kriški zaljev. Kod ahejskoga se dakle Rija, koji 
nije mnogo udaljen od Panorma u kojem je bilo njihovo 
pješaštvo, usidre i sami Peloponežani sa pedeset i sedam lađa, 

kad su vidjeli i Atenjane. Šest ili sedam dana bili su usi- 
dreni jedni nasuprot drugima vježbajući se i spremajući za 
pomorski boj: jedni misleći, da nec isplove izvan Rija na 
olvoreno more, jer su se bojali prijašnje nesreće, a drugi da 
ue uplove u tjesnac, jer su držali, da je pomorska bitka u 
uskom prostoru Peloponežanima u prilog. Zatim Knemo, Bra- 
zida i ostale peloponeske vojskovođe, želeći da požure po- 
morsku bitku, prije nego kakva pomoć sligne od Atenjana, 
najprije sazovu vojnike i videći, da je većina od njih u strahu 
poradi prijašnjega poraza i da nisu oduševljeni, ohrabre ih 
rekavši ovo: 


87. — »Prijašnji pomorski boj, Peloponežani, ako se tko 
od vas poradi njega boji budućega boja, ne pruža opravdana 
razloga da se preplašite. Naša je priprava, kao što znate bila 
nedovoljna i nismo plovili spremni toliko za pomorski boj, 
koliko za kopneni. Dogodilo se, da nam je i sreća bila ne 
malo protivna, a donekle nam je naškodilo i neiskustvo, jer 
smo prvi put vodili pomorsku bitku. Stoga se to, što smo bili 
poraženi, nije dogodilo zbog naše kukavštine, pa nije oprav- 
dano našu odvažnost, koja nije dila svladana silom, a taj po- 
raz ima u sebi neko opravdanje, slabiti nesretnim svršetkom 
bitke. Moramo pomisliti, da je moguće, da ljudi zbog nesret- 
nih slučajeva doživljavaju neuspjeh, ali u svojoj duši ti su 
isti ljudi uvijek hrabri i ne mogu ni u čemu biti s pravom 
kukavice, dok se ispričavaju neiskustvom, ako je u njih hra- 
brosti. A ni svojim neiskustvom za njima ne zaostajete toliko. 
koliko ih smionošću nadvisujete. Vještina njihova, koje se 
najviše bojite, jedino ako je združena s hrabrošću, sjetit će se, 
da u opasnosti izvrši ono, šio umije, ali bez odvažnosti ni- 
jedno umijeće u pogiblima ne vrijedi. Strah zbunjuje sjeća- 
nje, a vještina bez srčanosli ništa ne koristi. Njihovu dakle 
većem iskustvu suprotstavite svoju veću smionost, a strahu 
od poraza to. što ste se tada nalazili nepripravni. Mi smo 
premoćni mnošivom brodova i time, što se borimo u blizini 
prijateljske zemlje u nazočnosti svojih oklopnika. Ponajviše 
pobjeda pripada onima, kojih je više i koji su bolje opre- 
mljeni. Stoga ne nalazimo nijednoga razloga, zbog kojega 
bismo s pravom doživjeli neuspjeh. I u čemu smo prije pogrije- 
šili. sad će nam baš ti prošli događaji biti poukom. Smiano 
dakle, i krmilari i mornari, vršite svaki svoju dužnost i ne 

napuštajte mjesto, gdje tko bude postavljen. Mi ćemo pripra- 
viti navalu ne lošije od prijašnjih zapovjednika i nikomu ne 
ćemo dopustiti da bude kukavica. Ako tko i ushtije biti takav, 
kaznit ćemo ga zasluženom kaznom, a hrabre ćemo počastiti 
nagradama, što dolikuju hrabrosti.« 


88. — Tako su zapovjednici osokolilj Peloponežane. For- 
mion bojeći se i sam plašljivosti svojih vojnika i opazivši, da 
su se oni zasebno sastajali bojeći se mnoštva lađa, htio ih je 
sazvati, ohrabriti i dati im upute u tadašnjem času. Prije im 
je uvijek govorio i pripremao unaprijed njihovo mišljenje, 
da nema tolikoga mnoštva lađa, ako budu napadale na njih, ko- 
jemu oni ne bi morali odoljeti. I vojnici su već dugo vremena 
imali u sebi to ponosno shvaćanje, da oni kao Atenjani ne 
smiju uzmaknuti ni pred kakvim mnoštvom peloponeskih 
lađa. A tad ih je vidio gdje su klonuli duhom na pogled 
nazočnih lađa, pa ih je htio podsjetiti, da budu hrabri. Stoga ih 
sazove i progovori ovako: 


89. — »Gledajući vas, moji vojnici, gdje ste se preplašili 
mnoštva protivniku, sazvao sam vas, jer držim, da nije pravo, 
da se plašite onoga, što nije strašno. Oni su najprije poradi 
toga, šlo smo ih prije pobijedili, i što ni sami ne misle, da 
su nam dorasli, spremili mnoštvo lađa, u ne jednaki broj. 
Zatim, u što se najviše pouzdaju navaljujući, jer misle da im 
je prirođena da budu hrabri, ni poradi čega drugoga nisu 
smioni ncgo poradi vještine u kopnenom ratu, gdje su po- 
najviše sretni, pa sebi zamišljaju, da će i na moru postići 
islo. A opravdano ćemo mi sad u iakvu ratovanju biti u 
prednosti, ako su baš i oni u onom, jer nas junaštvom ništa 
ne prestižu. a čemu je svaki od nas vještiji, u tome smo smi- 
oniji. Lakedemonjani kao njihove vođe većinu od njih vode 
protiv njihove volje u opasnost zbog svoje slave, jer ne bi 
opet poduzeli pomorsku bitku nakon teškoga poraza. Nemojte 
se dakle preplašiti njihove smionosti! Mnogo veći strah zada- 
jete vi njima i opravdaniji poradi prijašnje pobjede, a i zato, 
što misle, da se vi ne biste oduprli njima, kad ne biste kanili 
učiniti neko izvanredno djelo. Jednaki neprijatelji ili broj- 
niji, kao ovi, navaljuju pouzdajući se više u svoju moć nego 
u mudrost, A oni, koji su mnogo slabiji i ujedno nisu na nešto 
prisiljeni. ustaju smiono protiv neprijatelja s velikom i čvr- 

stom odlučnošću. Razmišljajući o tome. više suse oni pobojali 
nas zbog neobičnog pothvata nego s obzirom na našu pripre- 
mu. Mnoge su već vojske podlegle slabijoj poradi nevještine, 
a neke i poradi kukavštine. Nijedne od tih pogrešaka mi sad 
nemamo. Borbu ne ću zapodjeti u zaljevu od svoje volje niti 
ću uploviti u nj, jer vidim, da protiv mnogo nespretnih lađa 
tjesnac nije od koristi malom broju okretnih i Sržih. Niti tko 
može navaliti kljunom lađe, kako trcba, ako nema izdaleka 
pogleda na neprijatelje, niti može, natjeran u škripac, u pravi 
čas uzmaknuti. Nema tu proboja bojnoga reda ni okretanja, 
što je posao lađa, koje brže plove, nego bi bilo nužno pomor- 
ski boj pretvarati u kopneni, a u tom su brojnije lađe nad- 
moćnije. Vi čekajte kod svojih lađa u potpunom redu i za- 
povijedi brzo izvršujte, pogotovo, jer je zalet kratak. I za 
borbe najviše pazile na red i tišinu, što koristi većini ratnih 
pothvata, osobito u pomorskom boju, i branite se dostojno 
svojih prijašnjih djela. A borba će naša biti velika, ili da 
uništite nadu Peloponežana u pomorstvo ili da Atenjanima 
očitije predočite strah za vlast na moru. Ponovo vas podsje- 
ćam, da ste pobijedili većinu od njih. A ljudi, koji su ili 
pobijeđeni, ne će imali jednake odvažnosti za iste opasnosti.« 


DO. — I Formion je tako svoje ohrabrio. Kad Atenjani 
nisu htjeli ploviti protiv Peloponežana u zaljev i tjesnac, oni 
se, želeći ih protiv volje zatjerati unutra, zavezu u zoru na 
pučinu. Svrstavši brodove po četiri, plovili su kraj svoje 
zemlje prema zaljevu s desnim krilom na čelu, kao što su bili 
usidreni. Na tom krilu postave dvadeset najbržih lađa. da ne 
bi Formion, ako bi možda pomislio, da oni plove protiv Nau- 
pakta, i sam pohitio u pomoć i plovio tim vodama kraj njih i 
da ne bi Atenjani izbjegli navali ploveći izvan njihova krila, 
nego da ih te lađe zatvore. A kad ih je on vidio gdje plove po- 
boja se, kao što su očekivali, za to mjesto, koje je bilo bez 
posade, i protiv volje žurno se ukrca pa je plovio kraj obale. 
Mesenska pješačka vojska bila mu je u ista vrijeme u po- 
moći. Kad su Peloponežani vidjeli gdje plovi kraj njih u 
jednoj crti jedna lađa za drugom i da su već unutar zaljeva 
i blizu obale, šlo su najviše željeli, na jedan znak iznenada 
okrenu lađe i stanu ploviti što je tko brže mogao, čelom protiv 
Atenjana nadajući se, da će opkoliti sve lađe. Jedanaest njih, 
koje su vodile, izbjegnu na otvoreno more peloponeskom 

krilu i napadaju. Ostale zehvale i potisnu prema ogali, iako 
su kušale pobjeći, te ih unište, a od atenske momčadi poubi- 
jaju one, koji nisu isplivali. Neke su lade vezali za svoje i 
vukli prazne (jednu su već zarobili zajedna s posadom). No 
neke su im preoteli Mesenjani priskočivši u pomoć. S oru- 
žjem su silazili u more i ukrcali se na njih i borili se s pa- 
lube, premda su ih Peloponežani već vukli sa sobom. 


91. — Tu su dakle pobjeđivali Peloponežani i uništili 
atičke ladc. Dvadeset je njihovih lada s desnoga krila 
proganjalo jedanaest atenskih lađa, koje su na otvorenom 
moru izbjegle napadaju. One se osim jedne lađe prije sklone 
u Naupakt pa okrenu kljunove protiv njih kod Apolonova 
hrama spremajući se na obranu, ako budu plovili prema 
kopnu protiv njih. Oni stignu kasnije i, dok su plovili, pjevali 
su pobjednu pjesmu, kao da su pobijedili. Jednu zaostulu aten- 
sku ladu progonila je jedna leukadska lada daleko pred osta- 
lima. Slučajno je bila usidrena na pučini teretna iađa, do koje 
atička lađa prije stigne, oplovi je, pa leukadsku lađu, koja 
ju je progonile, udari po srijedi i potopi. Zbog toga dakle 
neočekivanog i nepredvidenog događaja Peloponežane uhvati 
strah. I dok su ih progonili u neredu kao pobjednici, neke 
lađe sebi na štetu s obzirom na moguću neprijateljsku protu- 
navalu iz male udaljenosti spuste vesla i zaustave plovidbu, 
jer su btjeli pričekati glavninu, a druge se nasuču na pliči- 
nama ne poznavajući mjesta, 


92. — Kad su Atenjani to vidjeli, ohrabre se i na jednu 
zapovijed podignu viku i navale na njih. Oni se poradi po- 
činjenih pogrešaka i nereda, u kojem su se nalazili odupi- 
rahu krsiko vrijeme. a zatim se okrenu prema Panormu, 
odakle su zaplovili na pučinu. Progeneći ih, Alenjani zarobe 
šest najbližih lada i preotmu svoje lađe, koje su oni u početku 
uz ohalu bili oštetili i privezali za svoje, Neke ljude poubi- 
jaju a neke i žive uhvate. Na leukadskoj iađi, koja je poto- 
nula kod leretne lađe, plovio je Lakedemonjanin Timokrat i, 
kad je lađa tonula, probode se; voda ga doplavi u naupakt- 
sku luku. Vrativši se, Atenjani podignu pobjedni znak ondje, 
odakle su zaplovili i pobijedili, pokupe mrivace i podrline 
brodova, koji su bili uz njihovu obalu, i protivnicima po ugo- 
voru vrate njihovo. I Peloponežani podignu pobjedni znak, 

jer su pobijedili naijeravši u bijeg lađe, koje su oštetili uz 
obalu. Lađu, koju su zarobili, izlože kod ahejskoga Rija kraj 
pobjednoga znaka. Poslije toga bojeći se, da ne stigne pomoć 
od Atenjana, uplove podnoč u Kriški zaljev i u Korint svi 
osim Leukađana. Sa dvadeset lađa, koje su morale prije po- 
morske bitke stići Formionu u pomoć, Atenjani dođu s Krete 
u Naupakt ne mnogo kasnije iza uzmaka neprijateljskih lada, 
I ljeto je bilo na svršeiku. 


POKUSAJ PELOPONEŽANA DA ZAUZMU PIREJ 
NE USPIJE 


93. — Prije nego se razišla mornarica, koja se povukla u 
Korint i Kriški zaljev, htjeli su Knemo, Brazida i ostali pelo- 
poneski zapovjednici po savjetu Megarana pokušati na po- 
ćetku zime navalu na atensku luku Pirej, koju Atenjani nisu 
čuvali ni zatvarali, naravski zbog velike premoći u brodovlju. 
Odlučili su da svaki mornar uzme veslo, jastuk i remen za 
vezanje vesla i da pode pješke iz Korinta do mora prema 
Ateni, pa kad stignu žurno u Megaru, da porinu u mure iz 
škvera u Nizeji četrdeset lađa, koje su baš ondje bile, i da 
odmah zaplove protiv Pireja. Nije u njemu bilo nikakva 
brodovlja na straži, niti su Atenjani ikad očekivali, da će 
neprijatelji tako iznenada na nj napasti, jer niti bi se otvo- 
reno usudili, a ako bi potiho io snovali, oni bi to sigurno prije 
opazili. Čim su zaključili, odmah su i pošli. Dođu noću 
i izvuku iz Nizeje lade u more, ali nisu plovili više na Pirej, 
kao šlo su namjeravali, jer su se prepali opasnosti (kaže se, 
da im je i neki vjetar smetao), nego do salaminskoga rta, koji 
gleda prema Megari. (Na njemu je bila tvrdava i stražile 
su tri lađe. da ništa ne može k Megaranima uploviti niti 
isploviti.) Oni napadnu tvrđavu, odvuku prazne troveslarke, 
navale na ostalu Salaminu, udarivši na njih neočekivano, i 
stanu je pustošiti. 


94. — Na putu u Aienu dizale su se vatre za upozorenje 
od neprijatelja, i nastane zaprepaštenje, od kojega nije bilo 
većega za vrijeme rata. U gradu su mislili, da su neprijatelji 
već uplovili u Pirej, a u Pireju, da je Salamina zauzeta i 
samo što nisu k njima uplovili. To bi se baš lako bilo i do- 

godilo, da su htjeli i da nisu oklijevali. I vjeiar ih ne bi bio 
spriječio. Atenjani u osvit dana pohite sa svom vojskom u 
pomoć Pireju, porinu lađe u more, ukrcaju se žurno i s ve- 
likom bukom pa zaplove lađama prema Salamini, a u Pireju 
su postavljali straže pješačke vojske, Kad su Peloponežani 
opazili pomoć, pošto su pustošeći prešli veliki dio Sala- 
mine, brzo stanu natrag ploviti u Nizeju i s ljudima i s plije- 
nom i sa tri lađe iz ivrđave Budora. Donekle su ih plašile i nji- 
hove lađe, koje su iza dugo vremena bile porinute u more i 
propuštale vodu. Stigavši u Megaru, uzmaknu pješke natrag 
u Korint. Atenjani ih ne zateknu više kod Salamine, zato 
otplove i sami natrag. Poslije toga su ubuduće već jače ču- 
vali Pirej i zatvaranjem luka i ostalim mjerama opreznosti. 


TRAČKI KRALJ SITALKO NAPADNE MAKEDONIJU 


95. — U isto vrijeme na početku ie zime trački kralj 
Odrižanin Sitalko Terejev zavojšli na makedonskoga kralja 
Perdiku Aleksandrova i na Halkiđane uz tračku obalu zbog 
dva obećanja, od kojih je jedno htio iznuditi, a drugo sam 
ispuniti, Perdika mu je naime nešto obećao, ako bi ga izmi- 
rio s Atenjanima, jer se u početku rata nalazio u stisci, i ako 
ne bi njegova brata Filipa. koji mu je bio neprijatelj, posadio 
na prijesto, ali to na što se obvezao, nije ispunio. Sam je opet, 
kad je sklapao savez. Atenjanima obrckao da će dovršiti hal- 
kidski rat na tračkoj obali, Zbog ovoga dakle obojega spre- 
mao je vojni pohod vodeći sa sobom Filipova sina Amintu, da 
ga posadi na makedonski prijesto, atenske poslanike, koji su 
bili kod njega baš toga radi, i vojskovođu Hagnona, jer su 
imali i Atenjani s lađama i sa što više vojske sudjelovati 
protiv Halkiđana. 


96. — Polazeći iz Odrizije podigne dakle na noge najprije 
Tračane između gore Hema i Rodope kojima je vladao sve 
do mora (do Euksinskoga mora i Helesponta), zatim Gećane 
preko Hema i druga plemena, koja su stanovala s ove strane 
rijeke Istra više prema Euksinskome moru, Gećani i drugi 
tamošnji narodi susjedi su Skićanima i imaju s njima jed- 
nako oružje: svi su strijelci na konju. A pozivao je i mnoge 
od samostalnih gorskih Tračana oružanih mačem, koji se 


138 


zovu Dijani, a nastavaju ponajviše Rodopu. Jedne je predo- 
bivao za plaču, a drugi su ga dobrovoljno slijedili. Zvao je 
pod oružje i Agrijance i Leejce i druga peonska plemena, 
kojima je vladao. Ti su bili na kraju njegove države. Oni se 
protežu do pconskih Leejaca i rijeke Strimona, koja izvire 
iz gore Skombra i protječe kroz agrijansku i leejsku zemlju, 
gdje je graničila njegova država sa slobodnim već Peoncima. 
A s Tribalcima. i to slobodnima, graničili su Trerani i Tila- 
tejani. Ti stanuju sjeverno od gore Skombra i dopiru do sun- 
čanoga zapada sve do rijeke Oskija, koja izvire iz gore, iz 
koje izviru i Nest i Hesro. A ta je gora pusta i velika i drži 
se Rodope. 


97. — Država se odriška protcgla opsegom do mora se- 
žući od, grada Abdere do Euksinskoga mora sve do rijeke 
Istra. Najkraćim se putem može oploviti, ako stalno duše vje- 
tar u krmu, teretnom lađom za četiri dana i ioliko noći, a 
najprečim je putem od Abdere do Istra dobar pješak može 
prevaliti za jedanaest dana. Tolika je bila uz more, a kop- 
nom od Bizantija do Leejaca i Strimona (jer se tu najviše 
proiczala od mora unutra) mogao ju je proči dobar pješak 
za trinaest dana. Dohodak iz čitave barbarske zemlje i helen- 
skih gradova, kojima su zavladali Odrižani za Seuta, koji je 
bio kralj poslije Sitalka i koji ga je baš najviše povisio, iz- 
nosio je otprilike svotu od čeliri stotine srebrnih talenata, i 
to plaćen u zlatu i srebru. I darova su prinosili ne manje od 
toga u zlatu i srebru, a osim loga ikanina, koliko s utkanim 
vezovima, toliko glatkih, i oslaloga pokućstva, i to ne samo 
njemu, nego i moćnim doglavnicima i plemenitim Odriža- 
nima, Imali su, drugačije nego u perzijskom kraljevstvu, 
običaj, koji je vrijedio i kod ostalih Tračana, da radije pri- 
maju nego daju (i bilo je sramotnije zamoljeno ne dati nego 
nešto zamoliti pa ne dobiti); ipak su se tim običajem više 
služili oni, koji su bili moćniji. Nije mogao ništa isposlovati, 
tko nije davao darova. Stoga je kraljevstvo došlo do velike 
moći. Od evropskih država, koje su između Jonskoga zaljeva 
i Euksinskoga mora, postala je ova država najmcočnijum 
S obzirom na novčane dohotke i ostalo blagostanje, ali je 
vojnom snagom i mnoštvom vojske daleko zaostajala za skit- 
skom državom. A s tom se ne mogu mjeriti ne samo evropski 
narodi, nego ni azijski, i nijedan se narod u pojedinačnoj 

borbi ne može oprijeti Skićanima, ako su svi složni. A i u 
cstalom zrelom prosudivanju i shvaćanju životnih poilreba 
Skićani se ne mogu porediti s drugim narodima. 

98. — Sitalko dakle, kralj tolike zemlje, spremaše vojsku. 
I kad mu je sve bilo spremno, podigne vojsku i putovao je 
protiv Makedonije najprije kroz svoju državu, a zatim kroz 
pustu goru Kerkinu, koja je na međi između Sinćana i Peo- 
njana, A putovao je kroz nju putem, koji je prije sam učinio 
posjekavši šumu, kad je poveo vojnu protiv Peonjana, Dok 
su prolazili kroz goru iz Odrizije. zdesna su im bili Peonjani, 
a slijeva Sinćani i Mcdi. A kad je u nju prešao, stigne u 
peonski grad Dober. Na putu mu se vojska nije ništa sma- 
njivala, osim nešto od bolesti, nego je rasla, jer su se bez 
poziva priključivali mnogi od slobodnih Tračana radi plijena, 
tako da se kaže, da čitavo mnoštvo nije bilo manje od sto i 
pedeset tisuća. Od toga je veći div bilo pješaštvo, a trećina 
otprilike konjanišivo. Najviše su konjaništva davali sami 
Odrižani, a poslije njih Gećani. Od pješaštva bili su najruto- 
borniji mačonoše, koji su kao slobodni sišli s Rodope, a ostala 
je gomila slijedila izmiješana zadajući najveći strah mno- 
žinom. 


99. — Skupljali su se dakle u Doberu i spremeli se da 
S gorske glavice provale u donju Makedoniju, kojem je vla- 
dao Perdika, Među Makedonce broje se i Linčani i Elimljani i 
druga plemena s gornje strane, koja su njihovi saveznici i 
podložnici, ali imaju svoje kraljevine. Sadašnju Makedoniju 
uz more stekli su najprije Aleksandar _ctac Perdikin, i nje- 
govi preci Temenidi, koji potječu starinom iz Arga i za- 
kraljili su se protjeravši nakon boja iz Pijerije Pijerane, koji 
su kasnije naselili pod Pangejem preko Strimona Fagret i druga 
mjesta (još i sad se naziva Pijerskim zaljevom zemlja pod 
Pangejem prema moru), a iz t. zv. Botije Botijejane. koji sad 
stanuju u susjedstvu Halkiđana. Od Pconije steknu neki uski 
komad zemlje niz rijeku Aksij, koji se pružao iz unutrašnjo- 
sti do Pele i mora, a preko Aksija sve do Strimona vladaju 
1. zv. Migdonijom prognavši Edonce. A izagnaše i iz sadašnje 
t. zv. Eordije Eorđane, od kojih mnogi poginuše, a jedan 
mali dio njih naseli se oko Fiske, i iz. Almopije Almopljane. 
Ti Makedonci svladaju i ostala plemena, koja još i sad drže 

u vlasti, i Anlemunl i Gresloniju i Bizaltiju i veliki dio zemlje 
samih Makedonaca. Sve zajedno naziva še Makedonija, i Per- 
dika Aleksandrov bio je njihov kralj, kad ih je Sitalko stao 
napadati. 


100, — Ti Makedonci nisu bili kadri braniti se od navale 
mnogobrojne vojske, nego se sklone u utvrđena mjesta i iza 
zidina, koliko ih bijaše u zemlji. A nije ih bilo mnogo. One 
je naime utvrde, što su sad u zemlji, sagradio kasnije Arhe- 
laj, Perdikin sin. kad je postao kraljem, i ravne je putove 
prosjekao i ostalo za rat uredio: konje, oružje i ostulu opremu 
bolje nego svih osam ostalih kraljeva, koji su bili prije njega. 

Tračka vojska iz Dobera provali najprije u prijašnju dr- 
žavu Filipovu i zauzme na juriš Idomenu, a Gortiniju, Ata- 
lantu i druga neka mjesta zaposjedne po ugovoru, jer su se 
predala iz prijateljstva prema Aminti, Filipovu sinu, koji je 
bio nazačan. Europ podsjednu, ali ga nisu mogli zauzeti. Za- 
lim je vojska napredovala u ostalu Makedoniju s lijeve strance 
Pele i Kira. Dalje unutra od tih mjesta nisu zašli u Botijeju 
i Pijeriju, nego su puslošiii Migdoniju, Grestoniju i Ante- 
munt. Makedonci nisu ni pomišljali na to, da se brane pješa- 
štvom, nego prikupe još konjanika od gornjih saveznika i, 
gdje bi se činilo zgodno, napadali su tračku vojsku, iako ih je 
bilo malo prema njihovoj množini. I gdje bi napali, nitko se 
nije mogao oprijeti vrsnim i oklopljenim konjanicima, ali 
opkoljeni mnoštvom izlagali su se opasnosti od mnogostruke 
vojske. Stoga su konačno mirovali, jer su držali, da nisu 
dorasli boriti se s premoćnim mnoštvom. 


101, — Sitalko je s Perdikom pregovarao o razlozima, 
poradi kojih se zaratio. Kad Atenjani nisu došli brodovljem 
u pomoć, jer se nisu pouzdavali, da će on doči (a poslali su 
mu toga radi darova i poslanike), pošalje Sitalko jedan dio 
vojske na Halkiđane i Botijejane i, kad ih je natjerao unutar 
gradskih zidina, stane pustošiti njihovu zemlju. Dok je on 
boravio u tim krajevima, poboje se Tesalci, koji stanuju pre- 
ma jugu, Magnećani i ostali podložnici tesalski i Heleni sve 
do Termopila, da vojska ne udari i na njih, pa su stajali 
spremni. Preplaše se i Tračani preko Strimona na sjeveru, 
koji su stanovali u ravnicama, Panejci, Odemančani, Drojani 
i Derzejci, koji su svi slobodni. A zadao je brige Helenima, 

atenskim neprijateljima, da ne bi i na njih navalio nagovoren 
od Atenjana prema savezničkom ugovoru. Navaljujući za- 
jedno na Halkidiku, Botiku i Makedoniju sasvim ih opustoši. 
Kad nije mogao postići ništa od onoga, čega radi je provalio, 
a vojska mu nije imala hrane i trpjela je od zime, dade se 
nagovoriti od Seuta Sparadakova, svoga sinovca, koji je na 
njega imao najveći utjecaj, tako da se brzo povukao. Seula 
predobije potajno Perdika za sebe obećavši mu sestru za 
ženu i novaca kao miraz. Pošto se Sitalko dao nagovoriti i 
ostao tamo svega trideset dana, a od toga osam kod Halki- 
đana, povuče se s vojskom žurno kući. Perdika dade kasnije 
svoju sestru Stretoniku Seutu, kako je obećao, Tako je dakle 
bilo s vojnom Sitalkovom. 


FORMIONOVA VOJNA NA AKARNANIJU 


102, — Iste zime, kad se razišla peloponeska mornarica, 
Atenjani u Naupaktu pod vodstvom Formionovim, pošto su 
plovili uz obalu do Astaka i iskrcali sc, povedu vojnu na 
unutrašnju Akarnaniju sa četiri stotine atenskih oklopnika 
s lađa i sa četiri stotine Mesenjana. Iz Strata i Koronte i dru- 
gih mjesta istjeraju ljude, za koje se činilo da im nisu vjerni, 
i Kineta Teolitova povrate u Korontu 1e se povuku na lađe. 
S Enijađanima, koji su im jedini od Akarnanaca bili uvijek 
neprijatelji, činilo se nemoguće zimi ratovati. Rijeka naime 
Aheloj, tekući iz gore Pinda kroz Dolopiju, kroz zemlju Agre- 
jaca i Amfilošana, kroz akarnansku ravnicu i s gornje strane 
pokraj grada Strata, utječe u more kod Enijada i tvoreći oko 
grada močvare čini ga zbog vode nepristupačnim za zimsku 
vojnu. I većina Ehinadskih otoka leži nasuprot Enijadama 
sasvim blizu ušća Ahelojeva, tako da ih rijeka, koja je velika, 
uvijek naplavljuje, pa su se neki od otoka spojili s kopnom, 
a očekuje se, da će se to dogoditi i svima nakon nekoga ne 
dugog vremena. Riječna struja je jaka, rijeka obilna vodom i 
mutna, a otoci su na gusto i za naplavljivanje međusobno 
povezani (tako da se mulj re rasipava), i kako leže naiz- 
mjence, a ne u redu, ne dopuštaju vodi izravan prolaz u 
more. Ti su otoci pusti i neveliki. Kaže se, da je i Alkmeonu 

Amfijarajevu!", kad je ono lutao poslije ubijstva materina, 
Apolon dao proroštvo, da se nastani u toj zemlji. Razjasnio 
mu je, da mu nema odrešenja od strave, dok ne nađe i ne 
naseli se u takvoj zemlji, koju, kad je ubio majku, sunce još 
nije gledalo i koja nije bila zemlja, jer je ostalu zemlju 
ubijstvom okaljao. On je bio u neprilici, kako kažu, i jedva se 
dosjetio toj naplavini Aheloja. Tu mu se činilo da bi, otkako 
je ubio mater i lutao ne malo vremena, moglo biti naplav- 
ljeno dovoljno veliko prebivalište za njegovo tijelo. Nastanivši 
se u mjestima oko Enijada postane vladarom i po -svom sinu 
Akarnanu ostavi ime zemlji. Tako smo dakle predajom čuli 
što se pripovijeda o Alkmeonu. Atenjani i Formion, krenuvši 
iz Akarnanije, stignu u Naupakt, a u proljeće oiplove u Atenu 
vodeći sa sobom od zarobljenika iz pomorskih bojeva one, koji 
su bili rođeni slobodni i koji su kasnije otkupljeni čovjek za 
čovjeka, i zarobljene lađe. I ta je zima bila na svršetku, i 
s njom se svršavala treća godina ovom ratu, koji je opisao 
Tukidid. 


27 Alkmeon je učestvovao u ratu protiv Tebe kao jedan od 
epigona, t. j. sinova poginulih, pošto mu je u prvom ratu protiv 
Tebe poginuo otac Amlijaraj, jedan od sedmorice. To je skrivila 
majka Erifila, koju zato Alkmeon ubije. Poradi loga on pomah- 
rita, jer su ga poput Oresta progonile Erinije. Napokon se &miri 
prema upuli Apolonova proroštva na ušću rijeke Aheloja. 

TREĆA KNJIGA 


TREĆA PROVALA PELOPONEŽANA U ATIKU 


1. — Slijedećega ljeta, kad je žito dozrijevalo, povedu 
Peloponežani i saveznici vojnu na Atiku (vodio ih je Iake- 
demonski kralj Arhidam Zeuksidamov) i udarivši tabor stanu 
pustošiti zemlju. Atenski su ih konjanici napadali kao obično, 
gdje bi se pružala prilika, i vrlo veliko mnoštvo lakooruža- 
nika sprečavalo ih je, de se ne udaljuju od iabora i ne na- 
nose štete gradskoj okolici. Oni ostanu tamo toliko vremena, 
koliko su imali hrane, zatim se vrale i raziđu po gradovima. 


MITILENA SE ODMETNE OD ATENJANA 


2. — Odmah poslije provale Peloponežana odmetnu se 
od Atenjana Lezbljani osim Metimne. Htjeli su to učiniti i prije 
rata (ali ih Lakedemonjani nisu primili), a bili su prisiljeni 
odmetnuti se, prije nego su namjeravali. Čekali su, dok se 
dogotovi nasip luka i gradnja zidova i dok se izgrade lađe i 
stigne iz Ponta, što im je trebalo: strijelci, žito i drugo, po 
što su bili poslali. Teneđani, koji su bili s Mitilenom u razmi- 
rici, i Metimnjani, a posebice neki protivnici pobune između 
samih Mitilenjana, atenski gostoprimci!, dojave Atenjanima, 


! Proksena, državnoga gostoprimca, imenuje jedna država 
u drugoj, da zastupa njene interese, i to građanina once druge 
države. Slična služba današnjih konzula. Primjerice, korintski 
proksen imao je i u Ateni neke povlastice. ali rijetko i samo 
izuzetno dobio bi puno građansko pravo, 

"In stanovnike Lezba silom preseljavaju u Mitilenu i da žurno 
«ve pripremaju za odmetnuće pomoću Lakedemonjana i Bco- 
vana, svojih srodnika, pa ako ih tko odmeh ne pretekne, 
\tenjani će izgubiti Lezbo. 


3. — A Atenjani (budući da su bili u nevolji zbog bolesti 
| rata koji je netom nastao i već se razmahao) držali su veli- 
karm neprilikom, da se s njima zarati Lezbo, koji je imao 
mornaricu i neokrnjenu moć. Zato najprije nisu prihvaćali 
uplužbe priklanjajući se više tome, da je istina, da se ne 
žele odmetnuti. Kad su pak poslali poslanike i nisu mogli 
nagovorili Mitilenjane, da se kane zajedničkog naseljenja i 
briprave, prepadnu se i htjednu ih preteći. Pošaliu iznenađa 
četedeset lađa, koje su bile spremne da plove oko Peloponeza, 
" zapovijedao im je uz dvojicu drugova Kleipid Dinijin. Bilo 
im je naimc dojavljeno, da se izvan grada ima slaviti svet- 
kavina Apolona Maloenta*, koju sveikuje cijeli mitilenski na- 
nind. te da ima nade. ako se požure, da će ih napasti iznenada. 
"ke pokušaj uspije, dobro, a ako ne, neka reknu Mitilenjani- 
miu, da predadu lađe i sruše zidine, pa ako ne budu slušali. 
neka započnu rat. I lađe pođu na put. Deset mitilenskih tro- 
toslarki, koje su po savezničkom ugovoru bile upravo kod 
"lih, da im pomažu, zadrže Atenjani i posadu s njih stave u 
"ivor. Neki čoviek, koji je iz Atene prešao u Eubeju. zatim 
nješke stigao do Geresta i, namjerivši se na tereinu lađu 
premnu da otnlovi, došao uz povoljan vjetar treći dan 
iz Atene u Mitilenu, javi Mililenjanima o pomorskoj navali. 
imi i ne iziđu do Maloenta, nego popravivši ostalo, što je bilo 
napo dovršeno od zidina i luka, budu na oprezu. 


4. — Ne mnogo kasnije Atenjani doplove s pučine i kad 
lo vide, objave im vojskovođe date zapovijedi, pa kad ih 
Mililenjani nisu slušali, započnu rat. Mitilenjani, nepripravni 
! prisiljeni iznenada ratovati, isplove doduše lađama molo 
pred luku kao u pomorski boj. a kad ih zatim atenski brndovi 
počnu progoniti, stanu odmah pregovarati s vojskovodama 
hoteći se zasad, ako bi mogli, riješiti lađa uz kakve umicrene 
uvjete. Atenske vojskovođe to prihvate jer su se sami bojali. 
dane če biti kadri ratovati s čitavim Lezbom. Sklopivši pri- 


S Maloent je mjesto sjeverno od Mitilene i nadimak Apolo- 
Wow, koji je kao Apolon Maloent imao svetište u Mitileni. 

mirje, pošalju Mitilenjani u Atenu i jednoga od svojih kle- 
vetnika, koji je već ono požalio, i druge, ne bi li ih kako 
nagovorili, da se vrate s brodovima, jer cni ne kane podići 
nikakve bune. Međutim odašalju i u Lakedemon poslanike tro- 
veslarkom neopazice od atenskog brodovlja, koje je bilo usi- 
dreno u Maleji sjeverno od grada, jer se nisu pouzdavali, da 
će uspjeti kod Atenjana. Ti poslanici stignu u Lakedemon 
uz poteškoće na putu preko mora i stanu pregovarati s njima, 
da im dođe kakva pomoć, 


5, — A kad su došli poslanici iz Atene ne obavivši ništa, 
Mitilenjani s ostalim Lezbom osim Metimne zapodjenu rat. 
Metimnjani priskoče Atenjanima u pomoč i uz njih Imbrani, 
Lemnjani“ i nekolicina ostalih saveznika. Mitilenjani provale 
jednom iz grada svom silom protiv atenskopa tabora, i dođe 
do bitke, u kojoj Mitilenjani nisu bili slabiji. ali niti su pre- 
noćili vani niti su se pouzdali u svoju snagu, nego su se 
povukli. Oni su zatim mirovali, a bili su voljni boriti se, sa- 
mo ako bi im stigla kakva pomoć iz Peloponeza i uz druge 
priprave. K njima dođu Lakonac Meleja i Tebanac Herme- 
jonda, koji su bili odaslani prije odmetnuća, ali kako nisu 
mogli stići prije atenske pomorske navale, doplove kasnije 
poslije bitke polajno troveslarkom i stanu ih nagovarati, da 
pošalju s njima drugu trovcslarku i druge poslanike. I oni ih 
pošalju. 


6. — Atenjani, vrlo ohrabreni mirovanjem Mitilenjana, 
pozivali su saveznike, koji su došli mnogo brže, jer nisu vi- 
djeli nikakvih odlučnih djela od strane Lezbljana. Usidre se 
naokolo, gradu s juga, utvrde dva tabora sa svake strane 
grada i ležali su usidreni u objema lukama. Sprečavali su 
Mitilenjane, da se koriste morem, a gospodari ostaloga kopna 
bili su Mitilenjani i ostali Lezbljani, koji su im odmah pri- 
tekli u pomoć. Oko tabora nisu Atenjani držali u vlasti mnogo 
zemlje, štaviše kao pristanište lađama i kao trg služila im 
je Maleja. Tako se ratovalo oko Mitilene, 


3 Ta dva otoka držala su se tako bitnim dijelovima atenske 
države, da su i za Antalkidina mira ostali s njom u savezu. 

ATENJANI OPUSTOŠE OBALE LAKONIJE 


7. — U isto vrijeme, toga ljera pošalju Atenjani i oko 
Peloponeza trideset lađa i Azopija Formionova kao vojsko- 
vođu na izričitu želju Akarnanaca, da im pošalju kao zapo- 
vjednika nekoga od roda Formionova, ili sina ili rođaka. Plo- 
veći uz obalu lađe opustoše primorska lakonska mjesta. Zatim 
Azapije odašalje veći dic lađa natrag kući, a sam sa dvanaest 
ujih dođe u Naupakt. I kasnije, podigavši Akarnance na 
vružje, udari svom vojskom na Enijade i zaplovi brodovima 
uz Aheloj, a kopnena je vojska pustošila njihovu zemlju. Kad 
se oni nisu htjeli predati, otpusti pješaštvo, a sam zaplovi 
prema Leukadi i iskrca se u Neriku, ali na povratku unište 
njega i jedan dio vojske tamošnji stanovnici, pošto su se za- 
jednički digli u pomoć, i s njima neke male posade. Kasnije 
Atenjani otplove i dobiju od Leukađana poginule prema sklo- 
nljenom ugovoru. 


PELOPONEŽANI PRIME MITILENJANE ZA SAVEZNIKE 


8. — Mitilenski poslanici, izaslani na prvoj lađi — kako 
im Lakedemonjani rekoše, da se nađu na Olimpiji, da bi ih i 
ostali saveznici saslušali i stvorili odluku — dođu u Olimpiju. 
To je bila Olimpijada, u kojoj je Rodanin Dorijcej po drugi 
put bio pobjednik. Kad poslije svečanosti dođu, da govore, 
progovore ovako: 


9, — »Poznajemo, Lakedemonjani i saveznici. zakon, koji 
vrijedi među Helenima. Onima, koji se u vrijeme rata od- 
metnu i napuste prijašnje savezništvo, vesele se oni, koji ih 
prime, ukoliko imaju od njih koristi, ali misleći, da su izda- 
lice prijašnjih prijatelja, drže ih gorima. Taj nazor nije ne- 
pravedan, ako su i odmetnici i oni, od kojih se odvajaju, među- 
sobno jednakoga mišljenja i sklonosti, dorasli jedni drugima 
ratnom pripremom i moći i ako nema nikakva opravdanog Tuz- 
loga za odmetnuće. Takav odnos nije bio između nas i Atenja- 
ni, pa neka se zato nikome ne učini, da smo gori, što se u rat- 
noj opasnosti odmećemo od njih, koji su nas cijenili u miru. 

10. — Govorit ćemo najprije o pravednosti i valjanosti 
svoga postupka, pogotovo kad molimo savez s vama, jer zna- 
mo, da ni među pojedincima prijateljstvo nije stalno, niti 
zajednica među gradovima išta vrijedi. ako se ne sklapaju 
na temelju očitoga međusobnog poštovanja i ako nisu i u 
ostalim odnosima istovrsni. U razilaženju mišljenja nastaju 
i nesuglasice u djelima. Između nas i Alenjana nastao je naj- 
prije savez!, kad ste vi odustali od Medskoga rata, a oni 
ustrajali kod preostalih ratnih poslova. No mi nismo postali 
saveznicima. da učinimo Helene robovima Atenjana, nego da 
Helene oslobodimo od Međanina. Dok su oni prednjačili na te- 
melju jednakosti, spremno smo ih slijedili, ali kad smo ih vi- 
djeli gdje napušteju neprijateljstvo prema Medanima, a žure se 
da podjarme saveznike, nismo više bili sigurni. A kako je sa- 
veznicima poradi mnoštva svojih glasova bilo nemoguće da 
se ujedine i obrane. postadoše robovima svi osim nas i Hi- 
jana. Mi smo doduše bili samostalni i slobodni ali samo po 
imenu, i ratovali smo zajedno s njima. Nismo više imali po- 
uzdanja u Alenjane kao vođe, i to na osnovu primjera. što 
su se prije dogodili. Nije naime bilo vjerojatno, kad su već 
pokorili one, koje su s nama primili u savez, da ne će to uči- 
niti i preostalima, ako samo budu mogli, 


11. — Da smo još svi samostalni, bili bismo sigurniji, da 
ne će poduzimati protiv nas nikakvih novih mjera. No bu- 
dući da su većinu sebi podložili, a s nama postupali kao 
s ravnopravnima, morali su, naravno, podnositi dosta ieško 
i to, što se u opreci prema većini, koja je već malaksavala, 
jedino naš položej održao ravnopravan. pogotovo što su sami 
postajali moćniji, a mi osamljeniji. Strah pred jednako moć- 
nim saveznikom jedino je jamstvo za savez. Onaj. koji hoće 
nešto prekršiti, ne upušta se u to, ako ne bi bio u prednosti 
kod navale. Ostavili su nas samostalnima ni poradi čega dru- 
goga nego zalo, jer im se činilo, da treba proširivali vlast 
spretnom izlikom i više putem lukavosti nego silom. Ujedno 
smo im mi služili za dakaz tome, da saveznici, koji su jed- 
nekoga prava glasa, ne hi protiv volje zajedno s njima rato- 


* Prema Herodotu (IX. 108) taj je savez bio sklopljen već 
prije bitke kod Mikale, dakle prije nego su se Spartanci odrekli 
učestvovanja u ratu. Medutim se čini, da se Tukidid ne osvrće 
na taj prijašnji savez. 

«ali, kad ne bi oni, na koje su navaljivali, bili krivi. Isto 
tluko, najprije su najjače saveznike vodili sa sobom protiv 
slabijih, a njih ostavili za konac, kad ostalo bude svladano, 
da onda imaju posla s njima kao slabijima. A da su počeli od 
nas, dok su još svi saveznici bili moćni i imali oslonac, na 
koji bi se irebalo osloniti, ne bi ih bili mogli jednako po- 
koriti, Naša im je mornarica nekako zadavala Strah, da će se 
jednoć sjediniti prislavši ili uz vas ili uz koga drugoga i do- 
vesti ih u opasnost. Donekle smo Se spašavali i ulagivanjem 
njihovoj zajednici i onima, koji su bili na čelu države. Me- 
duitim se činilo, da se ne bismo bili mogli zadugo održali, da 
nije nastao ovaj rat. To smo zaključivali po primjerima njihova 
postupka prema ostalima. 


12. — Kakvo je dakle bilo to prijateljstvo ili jamsivo za 
slobodu, u kojoj smo se susretali preko volje i gdje su se oni 
nas bojali pa nas u ratu cijenili, a mi s njima u miru tako 
isto postupali? U čemu ostalim ljudima ponajviše daje po- 
uzdenje međusobna naklonost, u tome je nama pružao sigur- 
nost strah, i bili smo saveznici držeći se zajedno više iz straha 
nego iz prijateljstva. I kojima je od nas sigurnost prije dala 
smionosti, ti su prvi i bili skloni prekršiti savez. Stoga, ako 
se kome čini, da je nepravedan naš postupak, jer smo se 
prvi odmetnuli zato, što su oni samo odgađali neprijateljstva 
protiv nas, a sami nismo čekali, da jasno saznamo, da li će 
šta od toga biti, nepravo sudi. Da smo mogli na jednaki način 
i zasjedu uzvratiti zasjedom. trebalo je da i mi nekako na 
oklijevanje jednako odgovorimo odgađanjem navale na njih, 
ali jer je navala uvijek bila u njihovoj moći, i nama treba da 
hude dopušteno unaprijed se obraniti od njih. 


13. — Odmetnusmo se, Lakedemonjani i saveznici, zbog 
takvih razloga i povoda, koji su jasni slušateljima, da pro- 
sude, da smo pravo učinili, i dovoljni, da nas uplaše i nag- 
naju, da potražimo neku sigurnost. Hijeli smo to već davno, 
kad smo još u miru poslali k vama poslanike radi odmeinuća, 
ali smo bili spriječeni, jer nas niste htjeli primiti. A sad, kad 
su nas Beoćani pozvali, odmah smo se odazvali. Držali smo, 
da ćemo se odmetnuti dvostrukim odmetnućem: i od Helena, 
da im zajedno s Atenjanima ne činimo zla, nego da surađu- 
jemo na njihovu oslobođenju, i od Atenjana, da nas kasnije 

ne unište, nego da ih pretečemo. Mi smo se dakle odmetnuli 
dosta brzo i bez dovoljne priprave. Stoga to više treba da i 
vi primite nas Za saveznike i brzo pošaljete pomoć, da se po- 
kaže, kako pomažete onima, kojima treba, i isto tako da ško- 
dite neprijateljima. A zgoda je, kakve prije još nije bilo, jer 
je bolest oslabila Atenjane kao i novčani izdaci, a brodovi 
im se nalaze jedni oko vaše zemlje, dok su drugi svrstani 
proliv nas. Stoga nije vjerojatno, da imaju suvišak lađa, nego, 
ako vi ovoga ljeta po drugi puta navalite na njih istovre- 
meno brodovljem i kopnenom vojskom, ili se ne će braniti 
od vaše navale s mora ili će se povući od nas obojih. Nitko 
neka ne pomisli, da će se poradi tuđe zemlje izložiti vlastitoj 
opasnosti, jer komu se čini, da je Lezbo daleko, njemu će on 
izbliza pružiti koristi. Ne će se ratovati u Atici, kako netko 
misli, nego u zemlji, iz koje Atika vuče korist. Novčani im 
dohoci dolaze od saveznika i još će biti veći, ako nas pokore, 
jer se ne će nitko drugi odmetnuti i sve će im naše pasti u 
ruke; pretrpjeli bismo veće strahote nego oni prije podjar- 
mljeni. Ako nam vi spremno pomognete, predobit ćete za se 
grad, koji ima veliku mornaricu, čega vam najviše treba, i 
lakše ćete svladati Atenjane otimajući im saveznike (jer će se 
svaiko smionije vama priključiti) i izbjeći ćete krivnji, koju 
su vam spočitavali, da ne pomažete odmetnicima. A ako se 
pokaže, da saveznike oslobadate, sigurnije čete iznijeti po- 
bjedu u ovom ratu. 


14. — Poštujte dakle nade, što ih Heleni polažu u vas, i 
Zeusa Olimpijskoga, u čijem se hramu nalazimo kao pribje- 
gari, pomozite Mlitilenjanima i postanite im saveznici. Ne 
izdajte nas, koji izlažemo svoj život posebnoj opasnosti, a 
svima ćemo pružiti nakon uspjeha zajedničku korist, ali će- 
mo prouzročiti još veću zajedničku štetu, ako ne uvjerivši vas 
padnemo u nesreću, Budite ljudi, kakvima vas Heleni cijene 
i kakve vas naš strah želi.« 


15. — Tako su govorili Mitilenjani, Kad su ih Lakede- 
monjani i saveznici saslušali, odobre njihove riječi i uzmu 
Lezbljane za saveznike. Nalagali su nazočnim saveznicima, 
da pođu brzo na prevlaku sa dvije trećine vojske, jer će pro- 
valiti u Atiku. I sami prvi dođu i počnu spremati dizalice za 
brodove na prevlaci, da ih premjeste iz Korinta na more uz 

Atenu, hoteći je napasti istodobno i brodovljem i kopnenom 
vojskom. Oni su to spremno radili, a ostali su se saveznici 
sporo skupljali, jer su bili zabavljeni spremanjem plodina i 
jer su nerado ralovali. 


16. — Kad su Atenjani saznali, da se oni spremaju pret- 
postavljajući njihovu slabost, htjeli su im pokazati, da nisu 
pravo sudili, jer se oni mogu, a da ne miču brodovlja od Le- 
zba, lako braniti i od navale brodovlja s Peloponeza. Napune 
ljudima sto brodova i ukrcaju se i sami, osim vitezova? i 
petstovaganaša", i njihovi naseljenici! te zaploviše duž pre- 
vlake pokazivali su se i iskreavali, gdje bi im se činilo 
zgodno. Gledajući lo, Lakedemonjani su bili vrlo iznenađeni 
ic su držali, da im Lezbljani nisu rekli istine. Smatrajući taj 
pothvat opasnim, i jer im nisu pravovremeno došli saveznici i 
jer se javljalo, da i trideset atenskih brodova ploveći oko Pelo- 
poneza plijeni okolicu njihova grada, vrate se kući. Kasnije 
su spremali brodovlje, što će ga poslati u Lezbo, i oglašivali 
po gradovima tražeći ukupno četrdeset lađa. Zapovjednikom 
brodovlja postave Alkidu, koji je imao s njim isploviti. A 
vrate se i Atenjeni sa sto brodova, kad su vidjeli, da se i oni 
povlače. 


17. — U to vrijeme, kad su plovile te lađe, Atenjani su 
zaista imali najviše sposobnih i vrsnih brodova: približno to- 
liko, koliko u početku rata ili još više. Atiku, Eubeju i Sala- 
minu čuvalo je sto brodova, a oko Peloponeza krstarilo je 
drugih sto, osim onih oko Potideje i po ostalim mjestima, 
tako da je svih zajedno bilo u jednom ljelu dvjesta i pedeset. 
Najviše je novaca potrošilo to brodovlje zajedno s onim kod 
Potideje. Oko Potideje stražili su oklopnici s plaćom od dvije 


5 Vilezovi su u Ateni bili drugi građanski razred s prihodom 
od 300 vagana žita ili toliko mjera vina ili uija. Bili su obvezani 
držati konja za rat i služili su u ratu kao konjanici, 

8 Petstovaganaši, koji su imali bar 500 vagana suhih proiz- 
voda (ili isto toliko tekućih), prvi razred Solonovih porezovnika, 

7 Naseljenici (meteci) bili su stranci u Ateni trajno naseljeni, 
koji nisu mogli steći posjeda zemlje. Budući da su bili bespravni, 
birali su sebi između građana pravnoga zastupnika. Plaćali su 
godišnje 12 drahmi glavarine. Služili su u ratu kao konjanici. 

drahme“ ( jer su za se i za slugu dobivali po drahmu na dan), 
njih tri tisuće u počciku, od kojih je ne manje ostalo do 
kraja opsade, a s Formionom ih je bilo tisuću i šest stotina, 
koji su se prije vratili. Na svim brodovima dobivali su istu 
plaću. Novci se dakle tako potrošiše u početku; a lo je bio 
najveći broj momčadima popunjenih brodova. 


ATENJANI OPSJEDNU MITILENU 


18. — U islo vrijeme, dok su Lakedemonjani bili kod 
korintske prevlake, Mitilenjani zavojšte kopnom na Metimnu, 
i oni sami i pomoćnici, u nadi da će je osvojiti izdajom. Udare 
na grad, a kad im to nije polazilo za rukom, kako su očeki- 
vali, vrate se u Antisu, Piru i Erez. Pošto su u tim gradovima 
sve uredili za svoju veću sigurnost i učvrstili zidove, brzo se 
vrate kući. A i Metimnjani nakon njihova povratka zavojšte 
na Antisu. Kod neke provale potuku ih Antišani i pomoćnici; 
mnogi poginu, a preostali brzo uzmaknu. Kad su Atenjani 
saznali, da su Mitilenjani gospodari kopna i da nemu do- 
voljno njihovih vlastitih vojnika, da ih zatvore, pošalju već 
u početku jeseni vojskovodu Paheta Epikurova i tisuću svo- 
jih oklopnika. Oni zaplove, sami veslajući na lađama, dođu i 
pedignu oko Mitilene jednostavni zid. A negdje sagradc tvr- 
člavice na mjestima od prirode čvrstim. Mitilena je bila već 
sasvim čvrsto zatvorena s obje strane, i s kopna i s mora. [ 
počela je nastajati zima. 


PRVI POREZ U ATENI 


19. — Budući da su Atenjani još trebali novaca za opsadu 
i sami tada prvi put prinijeli doprinos od dvjesta talenata, 
izešalju i k saveznicima dvanaest brodova pod vojskovođom 
Liziklom sa još četiri druga, da utjeraju porez. On je po dru- 


“ Jedan talenat imao je 60 mina, svaka mina 100 drahmi, 
a svaka drahma 6 obola. Najobičniji novac bio je srebrni četvero- 
drahmaš, koji je s jedne strane imao glavu božice Alene, a s 
druge sovu, atenski grb. 

gim mjestima utjerivao porez i plovio nackolo i iz Mijunta 
u Kariji prodru kroz meandarsku ravnicu sve do Sandijskoga 
brežuljka, gdje od navale Karann i Anejana pogine on sam 
i mnogi drugi od ostale vojske. 


JEDAN DIO OPSJEDANIH PLATEJANA UMAKNE 
IZ GRADA 


20. — Budući da je iste zime mučila Platejane oskudica 
hrane (jer su ih još opsjedali Peloponežani i Beoćani), a nije 
bilo nikakve nade u pomoć iz Atene niti se ukazivalo drugo 
kakvo spasenje, oni sami i Atenjani, koji su s njima bili 
opsjedani, najprije odluče, da svi izađu i da se popnu preko 
neprijalcljskih zidova, ne bi li se mogli silom probiti. Taj im 
pokušaj predlože Teenet, sin vrača Tolmida, i Eupompida Da- 
imahov. koji je bio i vojskovođa. Zatim polovina njih nekako 
odustane, jer su to držali velikom opasnošću, a otprilike dvje- 
sta i dvadeset ljudi ostane dobrovoljno kod toga, da izađe, i 
to na ovaj način: Načine sebi ljestve jednake visine neprija- 
teljskoga zida izmjerivši ga po naslagama opeka, gdje slučajno 
prema njima nije bio premazan. Brojili su naslage istovre- 
meno mnogi; pojedinci su mogli pogriješiti, ali većina je mo- 
rala pogodili pravi račun, pogotovo kad su često brojili i kad 
ujedno nisu bili jako udaljeni, nego se lako vidio zid, na 
koji su se hijeli popeti. Veličinu ljeslava dobiju dakle tako, 
da su za mjeru uzeli debljinu opeke. 


21. — Peloponeski zid bio je ovako građen. Imao je dva 
kruga: jedan prema Platoji, a drugi ako bi tko izvana od 
Atene navaljivao; krugovi su bili udaljeni jedan od drugoga 
otprilike šesnaest stopa. Taj, dakle, međuprostor (od šesnaest 
stopa) bio je izgrađen za stan posadi i na nju razdijeljen. 
Krugovi su bili povezani, tako da se činilo, da je to jedan 
debeli zid s kruništima s obje strane. Iza svakih deset kru- 
ništa bile su velike kule jednako široke kao Zid; pružale su 
se do unutarnjega čela zida, a isto tako do izvanjega, taka da 
nije bilo prolaza (kraj kule), nego su prolazili kroz njihovu 
sredinu. U nočima, kad bi bila bura s kišom, napuštali bi 
kruništa i držali stražu iz tornjeva, koji su bili nablizu i odo- 

zgo pokriveni. Takav je dakle bio zid, kojim su Platejani bili 
odasvud zatvoreni. 


22. — Kad su se oni spremili, iskoristivši burnu noć 
s kišom i vjetrom i ujedno bez mjesečine, stali su izlaziti iz 
grada, a vodili su ih oni, koji su bili začetnici pokušaja. Naj- 
prije prijedu preko jame, koja ih je okruživala, a zatim se 
prikradu do neprijateljskoga zida, a da ih stražari nisu opa- 
zili, jer ih u tami nisu vidjeli pred sobom, a buku njihova 
približavanja nisu čuli zbog hujanja vjetra. Ktomu su išli 
i u velikom razmaku, da ih oružje udarajući jedno o drugo 
ne bi odavalo. Bili su lako oružani i obuveni samo na lijevoj 
nozi zbog sigurnosti hodanja po blatu. Približavali su se iz- 
među tornjeva kruništima, za koja su znali da su nezapo- 
sjednuta, i to najprije nosači ljestava, koje prisloniše. Zatim 
su se uspinjala dvanaestorica lako oružanih bodežom i oklo- 
pom, koje je vodio Ameja Korebov. On se prvi popne, a slije- 
dila su ga šestorica uspinjući se na svaki od dvaju tornjeva. 
Zatim su iza tih išli drugi lako naoružani sulicama, kojima 
su drugi straga nosili štitove, da bi se oni lakše penjali, a 
imali su im dati štitove, kad budu blizu neprijatelja. A kad 
ih je više bilo gore, opazi ih straža s tornjeva, jer je neki 
Platejanin hvatajući se oborio s kruništa opeku, koja je pala 
i prouzrokovala buku. I odmah nasiane vika, a vojska pojuri 
k zidu, ali nije znala, kakva opasnost prijeti, jer je bila 
tamna noć i bura i jer su oni Platejani, što su ostali u gradu, 
provalili i udarali na peloponeski zid sa strane suprotne onoj, 
gdje su njihovi drugovi prelazili, da bi neprijatelji što manje 
na njih svraćali pozornost. Peloponežani su dakako bili sme- 
teni bukom i ostajali su na svom mjestu, a nitko se nije usu- 
divao poći u pomoć sa svoga stražarskoga mjesia, nego su bili 
u neprilici da odgonetnu, što se događa. Tri stotine onih, ko- 
jima je bilo određeno, da priteknu u pomoć, ako bi gdje tre- 
balo, pođu izvan zida u smjeru vike. I vatre su se dizale 
prema Tebi u znak neprijateljskog dolaska?. I Platejani iz grada 
podizali su s protivne strane sa zida mnoge vatre, koje su 
prije spremili, baš zato, da znakovi vatrom budu neprijate- 


" Dolazak neprijatelja javljali su znakovima vatre, kojom 
su mahali ovamo i onamo. 

ljima nejasni, te da pomisle, da se događa nešto drugo, a ne 
ono, što je uistinu bilo, prije nego njihovi drugovi, što su 
izašli, pobjegnu i domognu se sigurnosti. 


23. — Čim su se međutim prvi Platcjani, što su prelazili, 
popeli i domogli obaju tornjeva, poubijaju stražu i sami se 
postave čuvajući prolaze kroz tornjeve, da nitko kroz njih 
ne dođe u pomoć. Ljestve od zida pristave uz lornjeve i po- 
mognu, da se popne više ljudi. Jedni su s tornjeva odbijali 
neprijatelje, koji su išli u pomoć, gadajući ih odozdo i odo- 
zgo, dok je međutim velika većina prislonila mnogo ljestava, 
srušila kruništa i prelazila preko zida između tornjeva. A 
kako je iko prelazio, postavljao bi se uvijek na rub jame, 
Odanle su strijeljali i džilitali se, ako bi tko kraj zida do- 
lazio u pomoć i sprečavao ih u prelaženju. A kad su svi pre- 
šli, posljednji su oni s tornjeva teško silazeći uzmicali prema 
jami, i kod toga su ih one tri stotine napadale držeći baklje 
u ruci. Platejani su, stojeći na rubu jame, iz tame njih sva- 
kako bolje vidjeli i strijeljali su i džilitali se na nezaštićene 
dijelove lijela, a oni su Platejane u tami slabije vidjeli poradi 
bakalja, tako da su i posljednji Platejani uspjeli prije prijeći 
jamu, doduše teško i s naporom. Led se bio uhvatio na jami 
ne toliko čvrst, da bi se moglo prijeći preko njega, nego 
kakav nastaje od istočnjaka [ili sjevernjaka], više voden. U 
noći je od takva vjetra ncšto sniježilo, što je napunilo jamu 
s mnogo vode, tako da su je jedva prešli držeći se nad 
vodom. I bijeg im uspije više poradi velikoga nevremena. 


24. — Platejani su, krenuvši od jame, išli na okupu putem, 
koji vodi u Tebu, ostavljajući zdesna svetište junaka Andro- 
kratal“, jer su držali, da oni nikako ne mogu naslutiti, da su 
udarili putem prema svojim neprijateljima. I gledali su Pe- 
loponežane gdje ih progone s bakljama prema Kiteronu i 
Drioskefali, putem koji vodi u Atemu. Oko šest ili sedam 
stadija prevale Platejani prema Tebi, zatim skrenu i pođu pu- 
tem, koji je vodio prema gori u Eritru i Hiziju. Dokopavši 
se gorja, umakne u Atenu njih dvjesta i dvanaest ljudi, dok 
ih je u početku bilo više. Bilo ih je nekoliko, koji su se vra- 
tili u grad, prije nego su prešli zid, a jednoga su strijalca 


1 Narodni junak, koga su štovali u Plateji. 

neprijatelji uhvatili s izvanje strane jame, Peloponežani se 
međutim vrate na svoje mjesto i odustenu od progonjenja. 
Platejani iz grada nisu znali za ono, što se dogodilo, a budući 
da su im oni, što su se vratili, javili, da nitko nije ostao u 
životu, kad je svanuo dan, pošalju glasnika, i stanu pregovarati 
o primirju radi sahrane mrtvaca, ali kad saznaju istinu, odu- 
sianu. Oni dakle od Platejana tako prijeđu opsadni zid i 
spasu se. 


25. — Iz Lakedemona pošalju na koncu iste zime Lake- 
demonjanina Saleta troveslarkom u Mitilenu. On doplovi u 
Piru pa iz nje pođe pješke nekom vodođerinom, gdje se dalo 
prijeći preko opsadnoga zida, potajno uđe u Mitilenu i obavi- 
jesti poglavare, da će Peloponežani provaliti u Atiku, a isto- 
dobno će slići i četrdeset lađa, koje bi imale njima pomoci. 
Njega su toga radi poslali unaprijed i ujedno da se pobrine» 
za ostalo. Mitilenjani se ohrabre i manje su mislili na to, 
da se izmire s Atenjanima. Ta je zima bila na svršeiku, i 
svršavala se četvrta godina ovom ratu, koji je opisao Tukidid. 


PETA GODINA RATA. ZAUZECE MITILENE 


26. — Idućega su ljeta Peloponežani poslali u Mitilenu 
četrdeset [i dve] broda postavivši im na čelo Alkidu, koji im 
je bio zapovjednik brodovlja. Oni sami i saveznici provale u 
Atiku, da bi Atenjani, uznemirivani s obje strane mogli teže 
priteći u pomoć lađama, koje su plovile u Mitilenu. Tu je pro- 
valu vodio Kleomen mjesto Pauzanije, sina Plistoanaktova, 
koji je bio kralj i još maloljetan, a bio mu je upravo očev 
brat. Opustoše u Atici što je bilo prije opustošeno, gdje je 
što opet izniknulo i ono, što je od prijašnjih provala pre- 
ostalo. Ta je provala bila za Atenjane najteža poslije druge. 
Peloponežani su neprestano čekali, ne će li doznati za kakav 
pothvat brodovlja kod Lezba, koje je već moralo onamo stići, 
pa nastave pustošeći veći dio Atike. Kako se nije događalo 
ništa od onoga, što su očekivali, i bilo im je ponestalo hrane, 
vrate se kući i raziđu po gradovima, 


27. — Međutim su Mitilenjani, budući da im lađe iz Pelo- 
poneza nisu stigle, nego su zakasnile, a hrane im je ponestalo, 
bili prisiljeni da pregovaraju s Atenjanima iz ovih razloga: 

Sulet i sam nije više očekivao brodova, zato naoruža narod, 
koji je prije bio lako naoružan. teškim oružjem, da navali na 
Atenjane. A kad su oni dobili oružje, nisu više slušali pogla- 
vare, nego su se skupljali na sastanke i pozivali bogataše, da 
ili iznose žito na vidjelo i dijele svima ili će se oni, rekoše, 
sporazumjeti s Atenjanima i predati grad. 


28. — Kad su vlastodršci uvidjeli, da im ne mogu 10 
spriječiti, a da će doći u opasnosi, ako budu isključeni vd 
ugovora, sklope zajednički pogodbu s Pahetom i vojskom, da 
Atenjani slobodno odluče o Mitilenjanima, kako god budu 
htjeli, a Mitilenjani će primiti atensku vojsku u grad i oda- 
slati poslanstvo u Atenu u svoju obranu. Dok god oni ne dođu 
natrag, Pahet ne smije nikoga od Mitilenjana ni zatvoriti ni 
prodati kao roba ni ubiti. Takav je bio ugovor. Oni od Miti- 
lenjana, koji su se najviše zalagali za Lakedemonjane, kad 
je unišla vojska. u velikom strahu ne izdrže, nego posjedaju 
uz žrtvenike. Pahet im reče, neka ustanu, obećavši, da ne će 
učiniti ništa zla; nato ih smjesti na Tened, dok Atenjani o 
njima što ne zaključe. On pošalje i u Anlisu nekoliko trove- 
slarki i osvoji je; i ostale je pothvate poduzimao s vojskom. 
kako su mu se činili zgodni. 


29. — Peloponežani na čctrdesct brodova, koji su imali 
brzu stići, utroše vremena ploveći uz sam Peloponez, a i 
inače su sporo plovili. Atenjani iz grada ne opaze ih prije, 
nego su prisiali na Delu. Iza toga se zaustave na Ikaru i 
Mikonu i tu prvi put saznaju. da je Mitilena zauzela. Budući 
da su željeli sigurno znati, otplove u Embal kod Fritre. Prošlo 
je otprilike sedam dana od osvojenja Mililene, kad su doplo- 
vili u Embal. Saznavši pouzdano, stanu vijećati o tadašnjem 
položaju. I progovori im Elejanin Teutijaple ovako: 


30, — »Alkido : koliko nas je tu Peloponežana zapovjednika 
vojske, moj je savjet da plovimo protiv Mitilene časa ne ča- 
seći, prije nego o nama saznaju. Budući da su ljudi nedavno 
zauzeli grad, vjerojatno ćemo naći mnogo toga, što nec čuvaju, 
osobito na moru. gdje se oni ne nadaju, da če ih napasti ka- 
kav neprijatelj, a i naša je snaga baš tu najveća. Vjerojatno 
je i njihovo pješaštvo razasuto po kućama dosta bezbrižno, 
pošto su pohbijedili. Ako bismo dakle napali iznenada i noću, 

nadam se. da bismo pomoću prislalica unutra, ako nam je 
možda tko ostao sklon, postali gospodari položaja. Ne zausta- 
vimo se pred opasnošću, nego pomislimo, da do nenadanog 
preokreta u ratu ne dolazi drugačije nego iz neopreznosti. Ako 
bi se neki vojskovoda čuvao toga sam za se, a opažajući ne- 
oprez kod neprijatelja, poduzimao navalu. ponajviše bi imao 
uspjeha. « 


31. — On reče toliko, no nije mogao nagovoriti Alkidu. 
Drugi neki jonski bjegunci i Lezbljani, koji su s njim plovili, 
preporučivali su mu, kad se već boji te opasnosti, neka za- 
uzme koji od jonskih gradova ili eolsku Kimu. da polazeći iz 
takva grada odmetnu Joniju (a ima za to nade, jer nikome 
nisu Lakedemonjani došli protiv volje) i otmu Atenjanima taj 
najveći dohodak i ujedno ako budu što poduzimali protiv, da 
sami imaju troška. Oni misle, da će sklonuti i Pisutnu:!, da 
zajedno s njima ratuje. No Alkida nije ni to prihvaćao, nego 
je najviše o tom mislio, kad je već zakasniv u pomoć Mitileni, 
da što prije opet stigne u Peloponez. 


32. — Krenuvši iz Embata, plovio je uz obalu i pristao u 
tejskom Mionezu, gdje je dao poklati mnoge zarobljenike, 
koje je za plavidbe pohvatao. Kad je pred Ffezom spustio si- 
dra, dođu samski poslanici iz Ancja i stanu mu govoriti, da 
ne oslobađa lijepo Hcladu, ako je pogubio ljude, koji nisu ni 
ruke podigli protiv njega niti su mu neprijatelji, a atenski su 
saveznici od nužde. Ako ne prestane, malo će neprijatelja 
predobiti za prijatelje, a mnogo više prijatelja imat će kao 
neprijatelje. I on posluša, pa koliko je još imao ljudi Hijana, 
otpusti ih kao i neke od ostalih zarobljenika. Videći lađe, 
ljudi nisu bježali, nego su im štoviše prilazili kao atičkima, 
ie im nije bilo ni na kraj pameti, da bi kada peloponcski 
brodovi prešli u Joniju, dok su Atenjani gospodari mora. 


33. — Od Efeza je Alkida žurno plovio i nastojao pobjeći, 
jer su ga opazile lađe »Salaminija« i »Paral«, dok je još bio 
usidren kod Klara (one su upravo plovile iz Atene). Bojeći se 
progonjenja, plovio je otvorenim morem, da ne pristane od 
svoje volje ni u kojoj drugoj zemlji osim u Peloponezu. Pa- 

" Lidski satrap Pisutna Histapov bio je protivnik Atenjana 
i u Peloponeskom ratu. čini se, pomagao je Spartancima. 

hetu i Atenjanima stigne i iz Eritre vijest o Alkidi, a dola- 
zile su i od svakuda. Budući da je Jonija bila neutvrđena, 
uhvati Atenjane velik strah, da će Peloponežani ploveći uz 
obalu, ako i ne bi namjeravali ostati, ipak tom zgodom napasti 
i opustošiti jonske gradove. Mornari s »Parala« i »Salaminije« 
izvijeste, da su ga svojim očima vidjeli kod Klara. Pahel se 
hitno dade na progonjenje i progonio je Alkidu sve do otoka 
Patma, a kad se više nije pokazivao na dohvalu, vrati se na- 
trag. Držao je dobitkom, kad se nije na njega namjerio na pu- 
čini, što nije brodova nigdje zatekao, tako da bi Peloponežani 
bili prisiljeni udariti tabor, a on ih morao stražiti i opsjesti. 


34. — Ploveći natrag uz oabalu, Pahet pristane i u kolo- 
fonskom Notiju, gdje su se hbili .nastanili Kolofonjani, pošto 
im je grad u unutrašnjosti zauzeo Itaman i barbari, koje je on 
posebice pozvao za vrijeme bune u pomoć. Taj su grad osvo- 
jili nekako u vrijeme, kad je bila druga provala Pelopone- 
žana u Atiku. U Notiju opet plane buna između doseljenih 
izbjeglica i tamošnjih stanovnika, od kojih su jedni pozvali 
u pomoć iz Pisutnine službe Arkađane i barbare i držali ih 
odijeljeno u tvrđavi (s njima su zajedno ušli i oni Kolofo- 
njani, pristaše Medđana, iz grada u unutrašnjosti te su uče- 
stvovali u državnoj upravi), a drugi, koji su pred ovima 
umakli i bili bjegunci, pozovu u pomoć Paheta. Ovaj pozove 
na dogovor Hipiju, zapovjednika Arkađana u tvrđavi, pod 
uvjetom, da će ga, ako mu sc njegovi prijedlozi ne budu 
nikako sviđali, opel vratiti u tvrđavu zdrava i čitava. Hipija 
iziđe k njemu, ali ga on stavi pod stražu ncokovana, a sam iz- 
nenada navali na tvrđavu i zauzme je, jer nisu očekivali 
navale. Arkadane i barbare, koji su bili unutra, ubije. Hipiju 
kasnije uvede u tvrđavu, kako je ugovorio, a kad je bio 
unutra, uhvati ga i dade strijelama ubiti. Notij preda Kolofo- 
njanima, izuzevši pristaše Međana. Kasnije Atenjani pošalju 
naseljenike u Notij, urede ga kao naseobinu po svojim zako- 
nima i tamo sakupe sve Kolofonjane iz gradova, gdje je koji 
bio. 


35. — Pahet dođe u Mitilenu, podloži Piru i Erez, 
uhvati Lakedemonjanina Saleta, sakrivena u gradu, i oda- 
šalje u Atenu, a s njim Mitilenjane iz Teneda, koje je ona- 
mo zatočio, i drugoga koga, ako mu se činio krivac odmet- 

nuća, A odašalje i veći dio vojske. S ostatkom je ostao ondje 
uređujući prilike u Mitileni i po ostalom Lezbu, kako mu se 


činilo zgodno, 


36. — Kad su stigli oni ljudi i Salet, Atenjani Saleta od- 
mah ubiju, premda im je šlošta nuđao, među ostalim i to, da 
će cdvesti Peloponežane od Plateje (jer su je još opsjedali). 
A oonim su ljudima vijećali i u srdžbi zaključili ubiti ne 
samo nazočne, nego i sve Mitilenjane, koji su odrasli, a djecu 
i žene prodati u roblje. Optuživali su ih osim samoga od- 
metnuća zbog toga, što se nisu odmetnuli kao podložnici po- 
Dut ostalih: osobito su potakli njihovo ogorčenje peloponeski 
brodovi, koji su se usudili kao njihovi pomagači smiono 
provaliti u Joniju. Činilo so doista, da odmetnuće nisu zasno- 
vali nakon kratka razmišljanja. Pošalju dakle k Pahetu tro- 
veslarku, da javi zaključak, nalažući mu, aa smjesta poubija 
Mitilenjane. Sutradan su se stali odmah nekako predomi- 
šljati uviđajući, da je donesena okrutna i krupna odluka: 
uništiti radije čitav grad nego krivce, Kad su to opazili na- 
zočni mitilenski poslanici i oni Atenjani koji su bili uz njih, 
sklonu poglavare, da 10 opel iznesu na glasanje. Nagovore ih 
to lakše, jer je i njima bilo jasno. da većina građana želi, da 
im neiko dade priliku, da opet stvore zaključak. Kad «sc 
odmah sastala skupština, svaki je iznosio druge prijedloge. 
Kleon Kleenetov. koji je i u prijašnjoj skupštini pobijedio 
prijedlogom, da ih ubiju, a bio je i u ostalim prilikama naj- 
Silovitiji od građana i uživao u tadašnje vrijeme kudikamo 
najveće povjerenje naroda, opei stupi pred njih i progovori 
ovako: 


37. — »Ju sam se već čcslo i drugom zgodom uvjerio, 
da pučko vlada nije kadra drugima vladati, a više nego ikad 
uvjeren sam o tom u sadašnjem vašem kajanju zbog Mitile- 
njana. Poradi svoga svakidašnjega života, koji provodite bez 
straha i zasjeda, vladate se jednako među sobom kao i prema 
saveznicima ine mislite, što god pogriješite ili riječju cd niih 
nagovoreni ili popustivši iz samilosti, da je ta slabost za vas 
pogubna. a saveznici vam za io nisu zahvalni. Ne vidite, da 
vladate njima silnički, a oni vam i snuju zlo i nerado pod- 
nose vašu vlast. i da vas ne će slušati poradi ioga, što ćete im 
ugađati i sami štelovati. nego radije, ako ih svladate silom, 

4 ne poradi njihove sklonosti. Od svega je najopasnije, ako 
naum ništa od onoga, što zaključimo, ne ostane stalno, i aka 
he spoznamo. da je jača država, koja se služi lošijim, ali ne- 
promjenljivim zakonima, nego ona s dobrim zakonima bez vri- 
jednosti. Neukost s razboritošću korisnija je nego vještina 
u" razuzdanošću, i neukiji ljudi u opreci prema mudrijima 
često bolje upravljaju državom. Jedni se hoće pokazivati 
mudrijima od zakona i u vijećanju za opće dobro uvijek nad- 
inudrivati jedan drugoga, kao da ne bi mogli u drugim većim 
"tvarima pokazati svoja mišljenja; takvim vladanjem  veći- 
nom upropašćuju državu. A oni drugi. koji se ne pouzdaju 
u svoju mudrost, misle, da su neukiji od zakona i nesposob- 
niji prekoriti govor onoga, koji je lijepo svjetovao, pa bu- 
ilući da su više nepristrani suci nego takmaci, većinom imaju 
uspjeha. Tako dakle treba da i mi radimo, da se ne ponosimo 
vještinom i takmičenjem u mudrosti te ne savjetujemo va- 
šemu mnoštvu protiv svoga uvjerenja. 


38, — Ja sam dakle istoga mišljenja kao prije i čudim se 
onima, koji su predložili, da opet vijećate o Mitilenjanima, i 
potratili uzalud vrijeme, što je više u prilog zlikovcima (jer 
lako uvrijeđeni ide na onoga, koji ga je uvrijedio, pošto mu 
se srdžba dosta ohladila, a suzbijanje uvrede, ako nastupi 
što prije, postizava najviše primjerenu kaznu). A čudim se, 
tko će mi protusloviti i držati pravednim da dokazuje, kako 
su nepravde Mitilenjana nama korisne, a kako naše nedaće 
postaju saveznicima štetom. Jasno je, da bi se takav ili po- 
uzdao u svoju govorničku vještinu i trsio se dokazivati, da 
ono, što se općenito misli, nije prava spoznaja, ili bi vas 
potaknut novcem kušao zavesti naoko lijepim govorom. Dr- 
žava dijeli nagrade takvih takmičenja drugima, a sama snosi 
opasnosti. A krivi ste tomu vi, jer priređujete naopaka na- 
tjecanja, koji ste god navikli biti promatrači govora, a slu- 
šatelji djela. Buduća djela prosuđujete po riječima onih, 
koji su vam lijepo govorili, da je moguće, da se takva do- 
gode, a čine, koji su se već zbili, sudite po govorima onih, 
koji su ih zgodno prekorili, a niste pomislili, da je sigurnije 
gledanje djela nego svako slušanje o njem. Vrlo lako mogu 
vas varati kakvim novim govorom, a ne ćete pristajati uz 
ono, šlo je odobreno, jer ste robovi uvijek neobičnoga, a pre- 
ziratelji običnoga. Svatko od vas ponajviše želi, da može 

sam progovorili, a ako ne možete, prepirete se s onima, koji go- 
vura na taj način, samo da se ne hi činilo, da ste svojim pri- 
jedlogom zaoslali za njima; unaprijed pohvalite koju oštro- 
umnu misao govornikovu i spremni ste odgonetnuti nečije 
riječi, a tromi ste unaprijed promisliti posljedice govora; 
lražite, takoreći, nešto drugo nego svijet, u kojem živimo, 
i ne razmišljate dovoljno o sadašnjim prilikama. Ukratko, 


šačima sofista nego ljudima, koji vijećaju o državi. 


39, — Kušajući vas od toga odvratiti izjavljujem da su 
se Mililenjani, zaista jedini grad, vrlo teško ogriješili o vas. 
Ja opraštam onima, koji nisu mogli snositi vašu vlast ili koji 
su se odmetnuli prisiljeni od neprijatelja. Ali tako su uči- 
nili oni, koji su imali otok utvrđen zidovima i samo su se 
s mora bojali naših neprijatelja, gdje opet i sami spremnim 
troveslarkama nisu bili bez obrane od njih; živjeli su samo- 
stalno i mi smo ih osobito cijenili, Pa što su drugo učinili 
nego nam skovali zasjedu i na nas više udarili nego se od- 
metnuli ( jer se odmeću oni, koji trpe neko nasilje) te zdru- 
živši se s našim najljućim dušmanima pokušali da nas unište? 
A to je ipak strašnije nego da su sami za se skupili vojsku 
i zavojštili na nas. Nisu im bile opomenom ni nesreće bli- 
žnjih, koji su se već odmetnuli od nas, ali smo ih pokorili, a 
ni sadašnje blagostanje nije ih potaklo na promišljanje, da: 
ne padnu u veliku nesreću. Postali su drzoviti, što se tiče 
budućnosti, i nadali su se kudikamo više nego su im bile sile, 
a manje nego im je bila želja, te su zapodjeli rat i nisu se 
ustručavali silu pretpostaviti pravu. Zato, što su mislili, da 
će biti jači, navalili su na nas, iako im nismo činili krivice. 
Obično sreća navraća na obijest gradove, kojima ona dođe 
sasvim neočekivano i u vrlo kratko vrijeme. Ponajviše je 
sreća redovnim putem stečena ljudima stalnija nego ona 
preko očekivanja, i nesreću, takoreći, mogu ljudi lakše od 
sebe otkloniti nego sreću dugo sačuvati. Već davno nije tre- 
balo Mitilenjane ništa više cijeniti nego ostale, pa se ne bi 
ovoliko uzobijestili. Po prirodi je inače čovjek takav, da 
prezire one, koji prijazno s njim postupaju, a divi se onima, 
koji ne popuštaju. I sad neka oni budu kažnjeni primjereno 
nepravdi, i neka se krivnja ne pripiše nekolicini, a narod 
oslobodi, jer su svi na vas jednako navalili. Da su se obratili 

Na nas, sad bi im opet bilo slobodno ostati u gradu. Ovako 
"u držali, da je smion pothvat pod vodstvom nekolicine si- 
"urniji, pa se zajedno s njima odmetnuše. Promislite, ako sa- 
veznicima, koje su prisilili neprijatelji, i onima, koji se dra- 
rovoljno odmetnu, odredite iste kazne, tko se, mislite, ne će 
«odmetnuti zbog kakve neznatne izlike, kad će ili steći slo- 
bodu, ako uspije, ili, ako propadne, ne će pretrpjeti nikakvu 
nepopravljivu štetu? A mi ćemo u borbi sa svakim gradom 
staviti na kocku i novac i život. Pa ako baš i osvojite takav 
uništen grad, bit ćete ubuduće lišeni godišnjeg dohotka, u 
čemu je naša jakost, a ako ne uspijemo, imat ćemo uz mepri- 
jatelje, koje imamo, još i druge. U ono vrijeme, u koje se 
moramo opirati neprijateljima, koji su sad ustali, ratovat 
čemo s vlastitim saveznicima. 


40. — Ne treba im dakle pružiti nade, da će, ili pouzda- 
vajući se u rječitost ili kupivši je novcem, postići oproštenje, 
jer su pogriješili kao ljudi; oni nam naime nisu naškodili 
protiv volje, nego su nam svijesno spremili zasjedu. Oprašta 
se samo nehotična krivnja. Ja se, dakle, kao prije tako i sada 
uporno borim, da ne promijenite prijašnje zaključke i ne gri- 
ješite u trojemu, što je vrlo štetno vlasti: u samilosti, u 
naslađivanju govorima i u blagosti. Opravdano je iskazivati 
smilovanje sebi ravnima, a ne onima, koji nam samilosti ne 
će ni uzvraćati i koji će nam nužno biti vječni neprijatelji. 
Govornici, koji vas razveseljuju govorom, imat će prilike za 
takmičenje i u drugim manje važnim stvarima, a ne sada, 
kada država za kratak užitak ima pretrpjeti veliku kaznu, 
dok će oni sami za lijepe riječi primiti zauzvrat lijepe na- 
grade. Blaže se postupa s onima, koji nam i u budućnosti kane 
biti odani, nego s onima, koji nam ostaju jednaki i ništa ma- 
nji neprijatelji. Jednom riječi kažem, ako poslušate mene, 
izvršit ćete prema Mitilenjanima što je pravo i ujedno ćete 
sebi koristiti, a ako drugačije zaključite, od njih ne ćete pri- 
miti hvale, a sami ćete sebi pače izreći osudu, jer ako su se 
vni s pravom odmetnuli, vaša je vlast zacijelo nepravedna. 
Ako ipak mislite, iako se ne pristoji, to raditi, trebalo bi 
zaista nepravedno, ali korisno, i ove kazniti, ili se okaniti 
vlasti i živjeti bez opasnosti kao dobri poštenjaci. Smatrajte 
pravednim, da se obranite istom kaznom. i pošto ste izbjegli 
opasnosti, ne pokažite se bešćutnijima od njih, koji su vam 

radili a glavi. UIzmite na um, što bi vjerojatno oni učinili va- 
ma, da su vas nadvladali, pogotovo da ste prvi započeli ne- 
pravde. Većinom oni, koji čine komu zlo nemajući povođa, 
navaljuju, da ga sasvim unište, jer sumnjivo gledaju na ope- 
snost, koja im prijeti od preživjela neprijatelja. Tko pretrpi 
nešto bez potrebe, pošto izbjegne pogibli, žešći je od neprija- 
telja, koji snosi jednaku krivnju. 

Ne budite dakle izdajice samih sebe, približivši se što 
više u mislima svojoj propasti i tome, kako biste bili držali 
više od svega vrijednim da ih sebi podložite. Sad im uzvra- 
tite milo za drago i nemojte postati u sadašnjem slučaju od- 
mah meka srca i ne zaboravljajle opasnosti, koja vam je 
nekoć lebdjela nad glavom. Kaznite ih zasluženo i postavite 
ostalim saveznicima jasan primjer, da će se smrću kaznili tko 
se god bude odmetao. Ako oni to spoznaju, manje ćete se 
boriti sa svojim saveznicima zanemarivši neprijatelje.« 


41. — Tako reče Kleon. Poslije njega stupi pred njih 
Diodot Eukratov, koji se i-u prijašnjoj skupštini najviše opi- 
rao ubijstvu Mitilenjana, i ovako je tada govorio: 


42. — »Ja niti krivim one, koji su opet predložili na 
vijećanje odluku o Mitilenjanima, niti hvalim one, koji pre- 
koravaju često vijećanje o najvažnijim stvarima. Držim, da 
je dvoje sasvim protivno razboritoj odluci: naglost i srdžba. 
Od toga je jedno često spojeno s nerazumnošću, a drugo 
s neobrazovanošću i nepromišljenošću. Tko tvrdi, da govori 
nisu učitelji djela, ili je nerazuman ili mu je osobno stalo 
do nečega drugoga. Nerazuman je, ako misli, da je moguće 
drugačije kako svjetovati o budućnosti i još nejasnom polo- 
žaju, a osobno mu je stalo, ako želi nagovorili druge na 
mcšto sramotno i misli, da ne bi mogao vješto progovoriti o 
nelijepomu, ali da može, dobro ocrnivši, zaplašiti ne samo one, 
koji će mu protusloviti, nego i slušaoce. A najpogibeljniji 
su oni, koji na neki pohvalni govor unaprijed bacaju optužbu 
podmićivanja. Kad bi naime okrivljivali govornika s neuko- 
sti, onda bi anaj, koji ne bi mogao o nečem uvjeriti, odstupao 
učinivši se više nerazuman nego nepravedan. Ali ako se 
kome predbacuje nepravda, onda, nagovori li slušaoce, postaje 
sumnjiv, a ne uspije li, postaje ne samo glup, nego i nepra- 
vedan. Država na takav način nema koristi, jer se poradi 

siraha lišava savjetnika. I najbolje bi prolazila, ako bi imala 
lakve građane, koji su nesposobni govoriti, jer bi se najma- 
nje dala nagovoriti, da zajedno s njima griješi. Dobar gra- 
danin ne smije zastrašivali one. koji će protivno govoriti, 
nego treba da se pokaže, da kao ravnopravan bolje govori, 
a razborita država ne smije davati novu počast onome, koji 
je najčešće dobro svjetovao, ali mu ne smije ni smanjivati 
ćast, koju ima. Onoga pak, koji nije prodro s prijedlogom, ne 
smije nikako kažnjavati, ali ni sramoliti. Tako onaj, koji 
uspijeva, ne bi nikako nešto govorio protiv uvjerenja i pe 
volji puku, da ga drže vrijednim još većih časti, a onaj, koji 
ne prodre s prijedlogom, ne bi na isti način težio predobivati 
za se mnoštvo ugađajući mu i sam u čemu. 


43. — Mi činimo tomu protivno. I još k tomu, ako tko 
buđe osumnjičen, da govori dobitka radi, a govorio je ipak 
najbolje, oduzimamo državi očitu korist, jer smo mu zavi- 
djeli zbog nedokazanoga mišljenja o dobicima. Kod nas je 
običaj, da dobri izravni prijedlozi nisu ništa manje sumnjivi 
od zlih. Stoga, kao što onaj, koji hoće nagovoriti mnošivo na 
najstrašnije, mora ga predobivati prijevarom, tako se isto 
i onaj, koji govori bolje, mora poslužiti lažju, da steče po- 
uzdanje. To je jedini grad, kojemu poradi prevelike mudrosti 
građana nilko ne može učiniti očito dobro, a da ga ne pre- 
vari. Onoga, koji vidljivo čini nešto dobro, za uzvrat sum- 
njiče, da će potajno negdje postići nešto više. Moramo u vrlo 
važnim stvarima i ovom prilikom držali opravdanim, da 
vam nešto kažemo, jer gledamo unaprijed, dok vi prosudu- 
jete na kratko vrijeme, pogotovo jer smo za nagovor odgo- 
vorni a vi za svoje slušanje neodgovorni. Da savjetnik i 
onaj, koji savjet slijedi, trpe jednaku štetu, vi biste razbori- 
tije sudili. A sad se događa, da u prvoj navali srdžbe. kad 
doživite neuspjeh, kažnjavate jedino mišljenje savjetnikovo, 
a ne svoja vlastita mnijenja, kojih je mnogo i koja su za- 
jedno griješila. 


44. — Ja nisam stupio pred vas, ni da protuslovim zbog 
Mitilenjana niti da koga tužim. Nije prepirka među nama o 
njihovoj nepravdi, ako smo pametni, nego o našoj razum- 
noj odluci. Ako izjavim, da nam čine veliku nepravdu, ne ću 
poradi toga zahtijevati, da ih i ubijete, ako to nije korisno, 

ni da ih puštate, makar i zaslužuju neko oproštenje, ako se 
to ne bi činilo dobro za državu. Držim, da mi moramo vije- 
ćati više o budućnosti nego o sadašnjosti. Što se tiče onoga, što 
Kleon najupornije tvrdi, naime da će za budućnost biti korisno, 
da se saveznici šlo manje odmeću, pa zato predlaže smrinu 
kaznu, i ja se sa svoje strane trsim za sretnu budućnost, aji 
mislim protivno. Molim vas, da poradi kičenosti njegova go- 
vora ne otklonite korist mojega, jer vas njegov govor, koji više 
odgovara vašem gnjevu na Mitilenjane, brzo može k sebi pri- 
vući. Mi ne vodimo parnice protiv njih, tako da tražimo 
pravdu, nego vijećamo o njima, kako će nam oni biti od ko- 
risti. 


45. — U državama je određena smrtna kazna za mnoge 
prestupke, i to ne samo za jednake ovomu, nego i za manje. 
A _ ipak se ljudi poticani nadom izlažu opasnosti, a nitko ni- 
kad nije pošao u pogibao, a da bi očajavao, da ne će uspjeti 
u zavjeri. Koja se ikad država, kad se odmetala, spremila po 
svom mišljenju slabije ili sama za se ili u savezu s drugima, 
pa onda to poduzela? U naravi je svih ljudi da griješe i pro- 
tiv pojedinaca i protiv države, i nema zakona, koji će ih od 
toga odvratiti, jer su ljudi određujući zakone obredali sve 
kazne, ne bi li kako manje trpjeli ođ zlikovaca. I vjerojatno 
je, da su u starini za najveće nepravde bile postavljene blaže 
kazne, a s vremenom, jer su ljudi dalje činili prekršaje, po- 
pele su se najvećim dijelom do smrti. Unatoč tomu ipak se 
griješi. Ili bi dakle trebalo pronaći neko jače sredstvo za- 
strašivanja od toga ili to ljude baš ništa ne koči, nego siro- 
maštvo zbog nužde rađa drskost, a moć zbog obijesti i ponosa 
želju za gospodstvom. Ostale pak prilike, kako u svakoj po- 
jedinoj od njih prevladava nešto neodoljivo i jače. polpiruju 
strast u ljudi i dovode ih u opasnosti. Nada i požuda najviše 
škade jer ova vodi, a ona je slijedi; ova potajno smišlja 
osnovu a ona predočuje obilje sreće, Ono pak, što je nevi- 
dljivo, moćnije je od vidljivih strahota, Sreća kod toga još 
više pomaže u zaluđivanju. jer se kadšto nenadano javlja i 
u lošijim “prilikamu zavodi u opasnost pojedinca, a osobito 
države. ukoliko se radi o najvećim dobrima, o slobodi i vlasti 
nad drugima, i svatko u zajednici sa svima stane sebe nera- 
zumno držati nečim višim. Ukraiko, nemoguće je i znak je 

velike gluposti, ako tko misli, da se ljudska narav, dok žudi 
za nečim i spremna je nešto poduzeti, može kako odvratiti 
li zakonskom moći ili drugom kakvom opasnošću. 


46. — Ne treba dakle ni vjerovati u smrtnu kaznu kao 
iamstvo te stvoriti lošiji zaključak ni oduzeti odmetnicima 
nadu, da će im biti moguće pokajati se i u što kraće vrijeme 
popraviti pogrešku. Razmislite, da bi sad ncka država, ako 
se i odmetne, pa uvidi, da ne će nadjačati, došla na dogovor, 
dok još može vratiti troškove i ubuduće ih plaćali. A onako. 
koja se država, mislite, ne će bolje spremiti nego sada i za 
opsjedanja izdržati do skrajnosti, ako isto vrijedi pomiriti se 
kasno ili brzo? Kako ne će biti nama šteta da trošimo utabo- 
reni oko grada zbog nepomirljivosti i, ako ga osvojimo i do- 
bijemo uništena, da se lišavamo ubuduće dohotka od njega? 
Sloga ne treba da kao strogi suci knvaca nanosimo radije 
sebi štetu, nego moramo gledati, kaks ćemo se u kasnije vri- 
ivme umjerenim kaznama moći keristiti gradovima, koji su 
novčano jaki, i misliti, da se ne zašlićujemo strogošću za- 
kona, nego opreznim djelima. Sada radimo upravo protivno 
nd toga: ako pokorimo koji sobodni narod, kojim smo na 
silu vladali i koji se odmetnuo od nas, da bude samostalan, 
imislimo, da mu se moramo češko osvetiti; ali slobodne ljude, 
ako se odmetnu, ne treba strogo kažnjavati, nego, dok se još 
nisu odmelinuli, treba na njih strogo paziti i predusresti. da 
ne dođu na tu pomisao, a kad ih svladamo, što manje na ns“ 
svaljivati krivnju. 


47. — Prosudite, koliko biste i u tome povi slušajući 
Kleona. Sad vam je puk u svim gradovjec,Sklon te ili se ne 
admeće zajedno s nekolicinom na vtot ili, ako BEE 
sile, postaje odmah odmetni#: 718. neprijateljem: te rei 
grada, koji se diže n= *45 polazite u rat imajući puk za 
nađazinike Akomapstie mitilenski puk, koji nije ni učestvo- 
vao u odmetme=u i koji je svojevoljno predao grad, čim se 
domogao aužja, najprije ćete učiniti nepravdu ubijajući 
«voje «ubročinitelje, zatim ćete pribaviti mogučnicima tih 
judi, šta najviše žele, jer će odmeinuvši gradove odmah imati 
puk za saveznika, budući da ste vi jasno pokazali, da ista 
kazna jednako čeka krivce kao i nekrivce. Iako su učinili 
nepravdu. ne treba se na 10 osvrtati, da ne bi oni, koji su 

nam još jedini saveznici, poslali neprijateljima. I io je, mi- 
slim, mnogo kcrisnije za očuvanje vlasti, da dragovoljno pod- 
nesemo nepravdu nego da s pravom uništimo one, koje ne 
treba. Što se tiče Kleonova nazora o pravednosti i koristi 
te razne, ne može se u ovom slučaju naći, da je moguće, da 
oboje bude zajedno. 


48. -— Pošto se uvjerite, da je ovo bolje, neka na vas ne 
utječe jač» ni samilost ni blagost, čime ni ja ne dopuštam 
da se date žzavoditi, već na temelju samih mojih savjeta slu- 
šajte mene, pa _Mitilenjane, koje je Pehet odaslao, mirno 
osudite kao krivce, a ostale ostavite u životu. To je za bu- 
dućnost dobro i sadašnjim neprijateljima strašno, jer tko 
dobro odlučuje, jati je prema protivnicima nego onaj, koji 
močan djelima ludo navaljuje.« 


49. — Diodot reče tako. Kad su bila izrečena ta mišlje- 
nja međusobno sasvim pretivna, Atenjani se podijele u mišlje- 
nju o svojoj odluci. i kod glasovanja dizanjem ruku bili 
su gotovo jednaki, ali ipik prevlada prijedlog Diodotov. 
Odmah su žurno slali drugu \roveslarku, da ne nađu uništen 
grad. ako prije stigne prva troveslarka, koja je bla naprijed 
otprilike za dan i noč. Budući da su mitilenski poslanici 
spremili za lađu vina i kruha i obećali velike nagrade, axo 
stignu prije, plovili su takvom brzinom, da su veslajući jeli 
Ph nakvašen vinom i uljem i naizmjence jedni spavali, 
a OTU& veglali. Na sreću nije duh&ao rikakav protivni vjetar, 
Pogiteea lau. nije žurno plovila na odvratna djelo, dok se 
druga tako žu!» Pryg je pretekla drugu toliko, da je Panet 
Pao bio pročitav zaključak skupštine i htio zaključeno 
izvršiti, Ova pristane PG-ah iza one i spriječi uništenje 
grada. Tako blizu propasti blue i, Mitilena. 


50. — Ostale ljude, koje je Pahet oqaslag kao glavne 
krivce odmetnuća, ubiju Atenjani na prijediv, Kleonov (bilo 
ih je malo više od tisuću), a zidove mililenske Saše i UZMU 
im brodove. Kasnije ne nametnu Lezbljanima poreza, ,ago 
podijele ždrijebom njihovu zemlju na tri tisuće čestica osim 
zemlje Metimnjana. Trista čestica izuzmu kao posvećene bo- 
govima, a na ostale čestice odašalju između sebe ždrijebom 
izabrane naseljenike. Lezbljanima je bilo naređeno, da na- 

seljenicima plaćaju od svake iždrebane čestice godišnje po 
dvije mine, a za to su sami obrađivali zemlju. Atenjani za- 
uzmu i gradiće na kopnu kojima su vladali Mitilenjani, a 
otada su bili pokorni Atenjanima. S Lezbom se tako dogodilo. 


51. — Istoga ljeta poslije zauzeća Lezba Atenjani pod 
zapovjedništvoriu Nikije Nikeratova zavojšte na otok Minoju, 
koji leži pred Megarom. Megarani su se služili njime kao tvr- 
davom i sagradili na njemu kulu. Nikija je htio, da Atenjani 
odanle nadziru plovidbu u manjoj udaljenosti, a ne iz Bu- 
dora i Salamine, i da ne mogu odanie neopaženo ploviti 
peloponeske troveslarke, kao što se i prije dogodilo, i slati 
gusare, te ujedno da se Megaranima ništa ne dovozi morem. 
Zauzme dakle najprije od strane Nizeje strojevima s mora 
dva naprijed pomaknuta tornja i, oslobodivši ulaz u proslor 
između otoka i kopna, stane utvrđivati i kopnenu stranu, 
gdje se moglo mostom preko pličine priteći u pomoć otoku, 
koji nije bio mnogo udaljen od kopna. Kad su to izgradili za 
malu dana, a kasnije naskoro i tvrđavu na otoku, Nikija 
oslavi ondje posadu i povuče se s vojskom. 


ZAUZEĆE PLATEJE I UZALUDNA OBRANA PLATEJANA 
PRED LAKEDEMONSKIM SUCIMA 


52. — U isto vrijeme toga ljeta i Platejani, budući da nisu 
više imali hrane i nisu mogli izdržati opsade, predadu se 
Peloponežanima na ovaj način. Peloponežani su navaljivali 
na njihove zidine, a oni se nisu mogli braniti. Kad je lake- 
demonski vojskovođa opazio njihovu nemoć, nije htio silom 
zauzeti grada (jer su mu iz Lakedemona poručili, ako bi se 
jednom sklapao mir s Atenjanima i ako bi se oni s tim sla- 
gali, da obje stranke vrate mjesta, koja su osvojile u ratu, 
da Plaleju tad ne bi trebalo dati natrag. jer su se Platejani 
dragovoljno predali). On pošalje k njima glasnika, koji im 
je govorio, ako hoće dobrovoljno predati grad Lakedemonja- 
nima i uzeti ih za suce, da će krivce kazniti, ali nikoga protiv 
pravde. Toliko reče glasnik. Oni (jer su već bili sasvim iz- 
nemogli) predadu grad. Peloponežani su hranili Platejane ne- 
koliko daria, dok nisu iz Lakedemona stigli suci, njih peto- 
rica. Kad su ovi došli, nisu iznijeli protiv njih nikakve 

optužbe, nego su ih prizvali preda se i pitali samo to, da li 
su u tadašnjem ratu učinili što dobro Lakedemonjanima i 
saveznicima. Pošto su Platejani zamolili, da smiju opširnije 
govoriti, govorili su odredivši za svoje zastupnike Astimaha 
Azopolajeva i Lakona Aimnestova, koji je bio državni lake- 
demonski zastupnik. Stupivši pred njih, oni govorahu ovako: 


58. — »Predali smo vam grad, Lakedemonjani, jer smo 
vam povjerovali i jer smo mislili, da se ne ćemo podvrći 
ovakvu sudu, nego da će biti nekako zakonitiji. I ne bismo 
bili pristali, da se nađemo pred drugim sucima (nego pred 
vama), kao što i stojimo, jer smo držali, da ćete postupati 
s najvećom pravednošću. A sad se bojimo, da nismo zajedno 
pogriješili u obojem, jer s pravom slutimo, da je ovo parnica 
s najstrašnijim posljedicama. i da ćete vi svi zajedno odu- 
stati od suda. To nagađamo po tome, što niste prije podigli 
protiv nas optužbe, na koju bismo morali odgovoriti (nego 
smo sami zatražili riječ), i što je vaše pitanje kratko, na koje 
je po istini odgovoriti za nas štetno, a laž se može pobijali. 
Odasvud se nalazimo u neprilici i stisci, i čini se sigurnije 
izvrgavati s pogibli, pošto nešto izjavimo. Ako ništa ne rea 
čemo, donijelo oi nam to u ovakvim prilikama prigovor, da 
bi nam bilo na spas. da smo govorili. Teško je nama uz ostalo 
i vas uvjeriti. Da ne poznajemo jedni druge, pridonijeli bi- 
smo dokaze za ono, što ne poznajete, i imali bismo koristi. 
A ovako ćemo govoriti vama, koji sve znate, i zabrinuti smo 
ne zato, što ste već unaprijed prosudili, da su naše zasluge 
manje od vaših, i što nas zato okrivljujete, nego što drugima 
za volju stojimo pred već zaključenom osudom. 


94. — Pružit ćemo vam ipak opravdane razloge, koje 
imamo, za razmirice s Tebancima i za odnose prema vama i 
ostalim Helenima, podsjetiti vas na svoja dobra djela i kušati 
vas o tome uvjeriti. Na vaše kratko pitanje, da li smo u ovom 
ratu učinili kakvo dobro Lakedemonjanima i njihovim sa- 
veznicima, odgovaramo ovako: Ako nas pitate kao neprija- 
telje, nije nepravda prema vama, što vam nismo iskazali do- 
bročinstva, a ako nas držite prijateljima, onda griješite vi 
sami, koji ste se s nama zaratili. A u miru kao i u ratu 
s Međaninom bili smo valjani, jer_ nismo sada mi prvi pre- 
kršili mir, a u ratu smo tada jedini od Beoćana zajedno s va- 

ma na njih navalili za slobodu Helade. Premda smo stanov- 
nici kopna, borili smo se na moru kod Artemizija, a u boju, 
koji se vodio u našoj zemlji, stali smo uz vas i uz Pauzaniju. 
Ako je druga kakva opasnost u ono vrijeme zaprijetila Hele- 
nima, u svima njima učestvovali smo preko naše moći. I va- 
ma smo napose, Lakedemonjani, kad je najveći strah obuzeo 
Spartu, jer su se državni robovi poslije potresa odselili u 
Itomu, poslali u pomoć trećinu svojih građana. Ne bi bilo 
pravo to ne spominjati. 


59. — I u starini i u najvažnijim događajima držali smo 
vrijednim da budemo takvi, a neprijateljima smo vam po- 
stali kasnije. Vi ste tome krivi, jer mi smo vas molili za po- 
moć, kad su nas Tebanci pritisnuli, no vi ste nas odbili i 
uputili, da se obratimo na Atenjane, koji su blizu, dok vi 
stanujete daleko od nas. U ratu niste doista od nas pretr- 
pjeli nikakvu znatniju štetu niti ste je mogli očekivati. Ako 
se na vaš zahtjev nismo htjeli odmetnuli od Atenjana, nismo 
vam činili krivo. Oni su nama pomagali protiv Tebanaca, 
dok ste vi oklijevali, i stoga ne bi bilo lijepo izdati ih, pogo- 
tovo kad su to oni, od kojih smo primili dobročinstvo, dobili 
ih za saveznike na vlastitu molbu i postigli od njih građan- 
sko pravo. Bilo je dakle pravo, što smo spremno izvršivali 
njihove zapovijedi. Budući da vi jedni i drugi zapovijedate 
saveznicima, nisu oni, koji se pokoravaju, krivi, ako se što 
nije radilo lijepo, nego oni, koji navode na ncšto, što nije 
prava. 


56. — Tebanci su nam i mnogo drugo učinili krivo, a za 
ovo posljednje znate sami, poradi čega trpimo i ovu nesreću. 
Oni su se htjeli domoći našega grada za vrijeme mira i još 
ktomu za mjesečeve svetkovine!'*, a mi smo im se s pravom 
osvetili po zakonu, koji kod svih vrijedi, da je prirodno pravo 
braniti se od neprijatelja napadača. I ne bi bilo pravo, da 
poradi njih sada trpimo štetu. Ako vi budele krojili pravdu 
po svojoj neposrednoj koristi i tebanskom neprijateljstvu, 
očito ne ćete biti istiniti suci prava, nego ćete više paziti na 
svoju korist. Pa ipak, ako se sad čini, da su vam oni korisni, 

12 Tada se svetkuju svete igre i obustavlja se svako nepri- 


jateljstvo između pojedinih država, osobito onih, koje učestvuju 
u igrama. 

kudikamo smo vam više bili korisni i mi # ostali Heleni tada. 
kad ste bili u većoj opasnosti. Sad vi druge strašno napadate, 
ali onom zgodom, kad je barbarin svima donosio ropstvo, oni 
su bili uz njega. I pravedno je staviti nasuprot sadašnjoj na- 
šoj pogrešci, ako smo baš što i pogriješili, tadašnju revnost. 
Naći ćote, da je ono bilo veće prema ovome manjemu, i to 
u prilikama, u kojima je bilo rijetko, da tko od Helena omjeri 
svoje junaštvo s Kserksovom moći. Većma su se hvalili oni, 
koji nisu u sigurnosti od njegove navale radili za svoju ko- 
rist, nego su uz opasnosti htjeli biti smioni na opće dobro. 
Jedni od tih bili smo mi, i osobito su nas cijenili, a sad se 
baš poradi toga bojimo, da ne propadnemo, jer smo se odlu- 
čili radije zbog pravednosti za Atenjane nego iz koristolju- 
blja za vas. Ipak treba da o istim ljudima očilo sudite jedno 
islo i da ne držite korisnim nešto drugo nego ono, gdje se 
uvijek trajno priznanje vrijednim saveznicima zbog njihove 
vrline dade spojiti s nekom vašom neprosrednom koristi. 


57. — Promislite još, da vas sada većina Helena drži 
uzorom čestitosti. Ako o nama pravo ne zaključite (ta ne će 
ostati tajnom osuda, koju izrečele, jer vas hvale, ali ni nas 
ne kude), pazite, hoće li vam odobriti, što ste o dobrim lju- 
dima vi bolji ljudi zaključili nešilo nedolično i što ste u za- 
jedničkim svetinjama prikazali oružje zaplijenjeno od nas, 
dobročinitelja Helade. Činit će se strašno, da su Plaleju ra- 
zorili Lakedemonjani, i dok su vaši oci urezali na tronogu u 
Delfima poradi junašiva ime našega grada, šio ste ga vi Te- 
bancimau za volju zajedno sa svim stanovnicima sasvim izbri- 
sali iz svega helenskoga svijeta. U tu smo nesreću zapali mi, 
koji bismo bili propali, da su Međani pobijedili, a sad podli- 
ježemo Tebancima kraj vas, prijašnjih najboljih prijatelja. 
Dočekali smo dvije vrlo velike borbe: tada smo morali umri- 
jeti od gladi, da nismo predali grad, a sada nam prijeti 
smrtna kazna. I tako smo mi Platejani, koji smo preko naših 
snaga bili revni za Helene, odbačeni od svih, osamljeni i ne- 
zaštićeni. Nitko nam ni od tadašnjih saveznika nije na po- 
moći, i bojimo se, da nam vi, Lakedemonjani, jedina naša 
nada, ne ćete biti pouzdani. 


958. — Pa ipak vas molimo i poradi negdašnjih saveznič- 
kih bogova i našega junašiva za Helene, da se smekšate ii 

promijenite odluku, ako su vas Tebanci na što nagovorili; 
zatražile od njih kao uzdarje, da ne ubijate one, koje vam ne 
doliči, nastojte steći razboritu zahvalnost mjesto sramotne i 
ne ugodite drugima, da sami izađete na zao glas. Za tili čas 
možete uništiti naše tijelo, ali je mučno oprati sramotu zbog 
toga, jer se ne ćete s pravom osvetiti nama kao neprijatelji- 
ma, nego kao sklonima, koji su se od nužde s vama zaratili. 
Stoga, ako poštedite naš život, krojit ćete pravdu i po božjem 
zakonu imajući na umu, da smo se predali od svoje volje i 
pružali prema vama ruke (a zakon je u Helena takve ne ubi- 
jati), i još ktomu da smo vam uvijek bili dobročinitelji. 
Svrnite oči na grobove svojih otaca. koje smo, poginule u 
boju protiv Međana i pokopane u našoj zemlji, častili javno 
svake godine odjećom i ostalim običajima te im prinosili 
prvine od svih plodova, kojima je rađala naša zemlja, skloni 
vama iz prijateljske zemlje i saveznici negdašnjim drugovi- 
ma u oružju. Vi bisie učinili tome protivno, ako ne biste 
pravo sudili. Razmislite! Pauzanija ih je sahranjivao držeći, 
da ih pokapa u prijateljskoj zemlji i kod isto takvih ljudi. 
Ako nas ubijete i učinite platejsku zemlju tebanskom, što 
će to biti drugo nego ostaviti u neprijateljskoj zemlji i kod 
ubojica svoje očeve i rođake lišene časti, koje sad uživaju? 
Kiomu ćete učiniti ropskom i zemlju, u kojoj se oslobodiše 
Heleni, a hramove bogova, kojima se oni pomoliše i pobijediše 
Međane, učinit ćete pustima i oduzeti pradjedovske žrtve nji- 
hovim začetnicima i osnivačima. 


99. — Tako vam vaše slave, Lakedemonjani, ne griješite 
u ovom ni protiv zajedničkih helenskih običaja ni protiv svo- 
jih predaka, ne uništite poradi tuđega neprijateljstva nas, 
svoje dobročinilelje, koji vam nismo učinili nepravde, nego 
nas poštedite. Neka vas u odluci gane razborita samilost, 
pogledajte razmišljajući ne samo na strahotu onoga, što će- 
mo pretrpjeti, nego i na to, kakvi smo ljudi, koji bismo to 
pretrpjeli, i kako nestalan udes može zadesiti jednom i koga 
nekrivoga. Mi vas molimo, kako nam dolikuje i kako nas 
nužda goni, zovući u pomoć bogove sa zajedničkih žrtvenika 
i zajedničke Helenima, da se date nagovoriti, pozivamo se na 
zakletve, kojima se oci vaši zakleše, da ih ne zaboravite, 
utječemo se u zaštitu vašim otačkim grobovima i zazivamo 
pokojnike, da ne dospijemo pod vlast Tebanaca i da ne pre- 

date nas, najbolje prijatelje, najljućim našim neprijateljima, 
sjećamo vas onoga dana, kojega smo s vama izveli najsjajnija 
djela, a evo smo danas u opasnosti, da podnesemo najveće 
grozote. Nužno je, a i za nas najteže u ovakvim prilikama, 
završiti govor, jer se S njegovim završetkom približava opa- 
snost za naš život. Na svršeiku već kažemo, da nismo grad 
predali Tebancima (jer bismo voljeli umrijeti od najstrašnije 
smrti glađu nego to), a obratili smo se u povjerenju na vas 
(i pravedno bi dilo, ako vas ne možemo nagovoriti, da nas 
vratite u prijašnje stanje i pustite, da sami izaberemo bilo 
kakav udes). Ujedno vas zaklinjemo, da ne predate iz svojih 
ruku nas Platejane, koji smo bili vrlo požrtvovni za Helene, 
našim najljućim neprijateljima Tebancima, nas, koji smo 
pribjegli u pouzdanju k vama, Lakedemonjani, nego da bu- 
dete naši spasitelji i. dok oslobađate ostale Helene, da nas 
ne upropastite.« 


60. — Tako su govorili Platejani. Pobojavši se, da na nji- 
hov govor Lakedemonjani što ne popuste, Tebanci stupe pred 
njih i reknu, da i sami žele progovoriti, jer je i onima, pro- 
tivno od njihova prijašnjega prijedloga, bio dopušten duži 
govor nego što bi bio odgovor na postavljeno pitanje. Kad su 
im dopustili, govorili su ovako: 


61. — »Nc bismo bili zatražili da izrečemo ovaj govor, da 
su i oni kratko odgovorili na ono pitanje i da se nisu obo- 
rili na nas i optužili nas, a sebe mnogo branili izvan pred- 
meta, o kojem se radilo, i zbog čega ih nitko nije ni okriv- 
ljivao, i slavili ono, poradi čega ih nitko nije prekorio. A sad 
treba jednome protusloviti, a drugo pobiti, da im ne bi kori- 
stilo ni to, što nas ocrnjuju, ni to, što o sebi dobro misle. i da 
biste vi sudili o obojemu saslušavši istinu. 

Mi smo se s njima najprije zavadili zato, što oni kad smo 
mi nešio kasnije od ostale Begtije naselili Plateju i s njom 
druga mjesta, koja smo zauzeli istjeravši mješano stanov- 
ništvo, nisu htjeli priznavati naše vodstvo, kao što je u po- 
četku bilo određeno, nego su jedini od ostalih Beoćana kr- 
šili djedavske običaje. Kad smo ih na to silili, utekli su se 
Atenjanima i s njima nam mnogo škodili, ali zato i trpjeli. 


62. — Kad je barbarin udario na Heladu, oni, kažu, je- 
dini od Beoćana nisu pristali uz Međane, i tim se sami 

najviše diče i nas opadaju. A mi kažemo, da oni nisu pristali 
uz Međane zato, što to nisu učinili ni Atenjani; na isti su 
pak način kasnije, kad su Atenjani pošli protiv Helena, opet 
jedini od Beoćana pristali uz Atenjane. Ipak promotrite, u 
kakvu su stanju jedni i drugi od nas to učinili. Upravo tada 
naša država nije imala ustava ni ravnopravnosti te nije bila 
ni pod vladom nekolicine ni pod pučkom vladom. To je sar 
svim protivno zakonima i posve razboritoj upravi, a vrlo 
blizu silništvu. jer je nekoliko ljudi imalo u svojoj vlasti 
državne poslove. Ti su se ljudi nadali, da će njihova vlastita 
moć biti još jača, ako Međanin nadvlada, pa su silom obu- 
zdavali mnoštvo i pozvali Međanina u grad. I cjelokupna je 
država to učinila, jer nije bila svoj gospodar; stoga ne doli- 
kuje predbaciti joj nešto, u čemu je pogriješila ne postupa- 
jući po zakonima. Kad je potom Medanin otišao i država 
dobila zakone te kad su kasnije Atenjani navaljivali na ostalu 
Heladu i našu zemlju kušali sebi podložiti pa zbog bune već 
imali u vlasti velik njezin dio, nismo li mi — to treba razmo- 
Iriti — boreći se kod Koroneje i pobijedivši ih oslobodili 
Beotiju? A i ostale sada zajedno s vama revno oslobađamo 
dajući konjanike i ratnu opremu, kakvu nisu dali drugi sa- 
veznici. Toliko se branimo od prigovora, da smo pristali uz 
Međane. 


63. — Pokušat ćemo dokazati, da ste vi nanijeli težu ne- 
pravdu Helenima i da sie vredniji svake kazne. Postali \ste 
utenski saveznici i građani, da se nama osvetite, kako ka- 
žete. Nije li dakle trebalo, da ih pozivate u pomoć samo u 
ratu s nama, a da zajedno s njima ne napadate druge? To 
vam je bilo moguće, sve da su vas Atenjani i protiv volje što 
silili, jer ste već s ovim Lakedemonjanima sklopili protiv 
Međanina savez, koji sami najviše ističete. Taj bi savez bio 
tlovoljan, da nas odbijete od sebe i, što je najvažnije, co- 
puštao bi vam da bez straha odlučujele. No vi ste svojevoljno 
| neprisiljeni na to radije odabrali atensko savezništvo. Ka- 
ževte, da bi bilo sramotno izdati svoje dobročinitelje. A mnogo 
je lsramotnije i nepravednije izdati sve Helene, s kojima ste 
nod prisegom sklopili savez, nego Atenjane same, jer su oni 
Heladu podvrgavali pod svoju vlast, dok su je ovi drugi 
oslobađali, I niste im uzvratili jednakom hvalom niti takvom, 
koja bi bila prosta cd sramote, jer ste ih pozvali u pomoć, 

kad vam se činila nepravda, kako kažete, a postali ste nji- 
hovi pomagači. kad su oni drugima nanosili nepravdu. Ipak 
je veća sramota ne uzvraćati jednakom zahvalnošću nego 
zahvalndst, koju dugujele po pravdi, vraćati potpomažući 
nepravdu. 


64. — Jasno ste pokazali, da ni tada jedini niste pristali 
uz Medane ne Helena radi, nego zato, što nisu ni Atenjani 
to učinili, a vi ste htjeli činiti isto, što i oni _ protivno od 
drugih, I sad tražite, da imate koristi od toga, što ste zbog 
drugih bili valjani, ali to nije pravo. Kad ste već sebi oda- 
brali Atenjane, borite se zajedno s njima i ne pozivajte se na* 
savez, koji ste tada sklopili uz zakletvu, kao da vas on sad 
treba spasavati. Napustili ste ga i prekršili i radije ste u za- 
jednici s njima činili svojim robovima Eginjane i druge neke, 
koji su kao saveznici zajedno s vama prisegli, mjesio da ste 
to sprečavali; i to niste radili protiv volje, jer ste imali za- 
kone, koje evo sve dosad imate, i nitko vas nije prisilio kao 
nas. Posljednji naš poziv na mir pod uvjetom, da ne poma- 
žete ni jednima ni drugima, niste prihvaćali, prije nego smo 
vas stali opkoljavati zidom. Koga bi dakle opravdanije mr- 
zili svi Heleni nego vas, koji ste se podičili svojom čestitošću 
na njihovu nesreću? I u čemu ste nekoć bih valjani, kako 
kažete. sad ste pokazali, da vam to nije pristajalo, a što je 
vaša narav uvijek željela, izašlo je na vidjelo u pravom svi- 
jetlu, jer ste pošli s Atenjanima, koji idu putem nepravde. 
Tako dakle izjavljujemo o svom prisilnom pristanku uz Me- 
đane i vašem svojevoljnom pristanku uz Atenjane. 


65. — A što na koncu kažete, da smo vam učinili krivo 
(jer da smo protuzakonito u vrijeme mira i za mjesečeve 
sveikovine udarili na vaš grad), mislimo, da ni u tome nismo 
pogriješili više od vas. Da smo se, udarivši na grad, mi sami 
borili i vašu zemlju pustošili kao neprijatelji. činili bismo 
vam krivo. Ali ako su nas od svoje volje pozvali vaši ljudi 
prvi i po bogatstvu i po rodu, jer su vas htjeli odvratiti od 
stranoga savezništva i vratiti k zajedničkom pradjedovskom 
ustavu svih Beoćana, što vam činimo krivo? Oni, koji vode, 
krše zakon više od onih, koji ih slijede. Ali niti su ga oni 
prekršili, kako mi sudimo, niti mi. Oni su bili građani kao i 
vi i više su stavljali na kocku od vas otvorivši svoje zidine i 

pustivši nas u svoj grad kao prijatelje, a ne kao neprijatelje. 
Illjeli su, da gori između vas još jače ne posrnu. a bolji da 
liuuju zasluženu čast; htjeli su vas opametiti i spasiti vam 
Mivot time, što nisu dali otuđiti grad, nego su ga učinili 
uvojinom istoga roda i plemena; nisu nas dovodili nikomu kao 
neprijatelje, nego svima jednako kao saveznike, 


66. — Ovo je dokaz, da nismo radili kao neprijatelji, 
Alu nismo nikome učinili ništa nažao i što smo objavili, da 
vunj, koji hoće živjeti kao građanin po djeđovskim uredbama 
ovih Beoaćana, pristupi k nama. Vi ste rado pristali i, pošto 
ale sklopili ugovor, najprije ste mirovali, ali kasnije, opa- 
zivši, da je nas malo, ako ge baš i činilo, da smo uradili nešto 
ilosta protuzakonito, što nismo unišli s privolom čitava va- 
šega puka, niste nam uzvratili jednakom mjerom, jer se 
uistinu niste ni pobunili niti nas riječima nagovarali, da iza- 
ilemo, nego ste nas napali protiv ugovora. Za onima od nas, 
koje ste ubili u gužvi, ne tugujemo toliko (jer su doista stra- 
dali po nekom zakonu), koliko za onima, koji su ruke pru- 
žali prema vama i koje ste žive zarobili i nama obećali, 
da ih ne ćete uhiti, a kasnije ste ih protuzakonito pogubili. 
Kakvu ste time počinili strahotu! I tu ste učinili iri nepravde 
u kratko vrijeme: prekršili ste ugovor, skrivili sle kasnije 
smrt naših ljudi i dali ste nam lažno obećanje, da ih ne ćete 
ubiti, ako vam ne budemo uništavali imovinu na selu. Pa 
ipak kažete, da smo mi vama učinili krivo, i sami molite, da 
ne platite kazne. Ne će biti tako, ako samo ovi budu pravo 
sudili. Za sve ono bit ćete kažnjeni. 


67. — To smo, Lakedemonjani, opširno razložili i za vas 
i za nas zato, da vi znate i njih pravedno osudite, a mi da 
budemo još bolje po hožjem zakonu osvećeni. Ne dajte se 
ganuti slušajući o starim vrlinama, ako je i bilo kakvih, jer 
one treba da budu povrijeđenima na pomoć, a za one, koji 
nešto sramotno rade, imaju biti dvostrukom kaznom zato, što 
griješe nedolično. Neka im ne koristi cviljenje i jaukanje niti 
to, što zovu u pomoć grobove vaših otaca i jadikuju zbog 
njihova zanemarenja. I mi pružamo za protudokaz svoju uni- 
štenu mamčad, koja je od njih pretrpjela veću strahotu i 
koje su oci, privodeći vam Beotiju, jedni poginuli kod Ko- 
roneje, a drugi se, ostarjeli i osamljeni u kući, utječu mnogo 

opravdanije k vama, da se ovima osvetite. Samilost više za- 
vređuju oni ljudi, koji trpe nešto nezasluženo, a oni naprotiv, 
koji trpe S pravom kao ovi, zaslužuju, da se tome veselimo. 
Sadašnju osamljenost skrivili su sami, jer su bolje saveznike 
hotice odbili od sebe. Počinili su zločin, a da nisu prije od 
nas zlo pretrpjeli, i odlučili su se više iz mržnje nego po 
pravdi, tako da sad ne bi mogli platiti zločinu primjerenu 
kaznu. Trpjet će po pravu, ne kao da su, kako kažu, iz boja 
pružali ruke prema vama, nego jer su se po ugovoru predali 
pravdi. Osvetite dakle, Lakedemonjani, i helenski zakon, 
koji su prekršili, i nas, koji smo protuzakonito trpjeli, i vra- 
tite nam pravednu hvalu, što smo bili revni. Ne odbijte nas 
od sebe zbog govora ovih ljudi, a Helenima dajte primjer, da 
ne čete paziti na one, koji se trude riječima, nego djelima, 
pa ako su ova dobra, dovoljan je kratak izvještaj, a ako se 
griješi, govori iskićeni riječima samo prikrivaju djela. Nego 
ako vi sada kao vođe izrečete kratko obrazloženu osudu nad 
svima ovima, manje će tko tražiti lijepe riječi za nepravedna 
djela.« 


68. — Tako su rekli Tebanci. Lakedemonski su suci dr- 
žali, da će im pitanje, da li su od njih u ratu primili kakvo 
dobro, biti opravdano, zato što su ih molili, da nakon Med- 
skoga rata prema starom Pauzanijinu ugovoru ostalo vrijeme 
miruju, i zato, što kasnije, prije nego su ih stali opkoljavati 
zidom, nisu prihvatili ono, što su im predlagali, naime da 
budu prema onom ugovoru po strani od obojih. Mislili su, da 
se pravedno po svojoj volji nalaze izvan saveza i da su im 
oni već nanijeli zlo, pa su opet jednoga po jednoga od njih 
predveli i pitali ih isto: da Hi su Lakedemonjanima i njihovim 
Saveznicima učinili kakvo dobro u ratu. Kad bi oni govorili, da 
nisu, odvodili bi ih i ubijali ne izuzevši nikoga. Ubili su samih 
Platejana ne manje od dvije stotine, dvadeset i pet Atenjana, 
koje su zajedno s njima opsjedali, a žene su prodali u roblje. 
Grad dadu [Tebanci] za stanovanje otprilike na godinu dana 
megarskim građanima, protjeranima za bune, i onim Plateja- 
nima, koji su uz njih pristajali i ostali na životu. Kasnije ga 
svega iz temelja sravne sa zemljom i sagrade uz Herin hram 
svratište od dvjesta stopa sa sobama Svuda naokolo dolje i 
gore i upotrebe za nj krovove i vrata Plateje. A od ostaloga, 
čega je bilo puno unutar zidina, od mjedi i željeza, sagrade 

postelje. posvete ih Heri i podignu joj kameni hram od sto 
stopa. Zemlju učine javnim dobrom i iznajme je na deset go- 
dina, a uživali su je Tebanci. I gotovo u svemu, što se tiče 
Platejana, bili su im Lakedemonjani tako neskloni radi Te- 
hunaca, jer su držali, da su im od koristi za rat, koji je tad 
upravo nastajao. S Platejom se tako svršilo devedeset i treće 
rodine, nakon što su postali atenski saveznici. 


GRAĐANSKE BORBE U KERKIRI IZMEĐU PUČKE 
1 PLEMIĆKE STRANKE 


69. — Četrdeset peloponeskih brodova, koji su došli 
L.ezbljanima u pomoć, bježali su tada pučinom progonjeni 
od Atenjana. Pošto ih je kod Krete zatekla bura, ploveći 
odatle raspršeni pristanu u Peloponezu, gdje u Kileni nađu 
trinaest troveslarki leukadskih i ampračkih i Brazidu Teli- 
dova, koji je stigao kao savjetnik Alkidin. Kad Lakedemo- 
njani nisu uspjeli s Lezbom, htjeli su sakupiti veću morna- 
ricu i otploviti u Kerkiru, gdje je bila buna, da preteknu 
Atenjane, koji su samo s dvanaest lađa stajali kod Naupakta, 
prije nego im priteče u pomoć kakva veća mornarica iz 
Atene. Brazida i Alkida spremali su se na lo. 


"0. — Kerkirani su se stali buniti, kad su im se vratili 
zarobljenici iz pomorskih bitaka kod Epidamna. Njih su pu- 
stili Korinćani tobože uz jamčevinu državnih zastupnika od 
osam stotina talenata, a uistinu su ih nagovorili, da predo- 
biju za njih Kerkiru. Oni su dakle, obilazeći pojedine gra- 
dane, radili oko toga, da odmetnu grad od Atenjana. Kad je 
stigla atička lađa i korintska s poslanicima i kad su ovi stu- 
pili u pregovore, Kerkirani zaključe, da po ugovoru ostanu 
saveznici Atenjanima, a Peloponežanima prijatelji kao i 
prije. Pitiju (koji je bio dobrovoljni zastupnik atenske države 
i stajao narodu na čelu) dovedu ti ljudi pred sud govcreči, da 
hoče Kerkiru podvrći pod atensku vlast. On bude riješen pa 
sa svoje strane optuži pet najbogatijih ljudi između njih iz- 
noseći, da sijeku kolje iz svetoga gaja Zeusova i Alkino- 

jeva!“ Za svaki kolac bijaše određena globa od jednog sta- 
tera!*. Kad su bili osuđeni i poradi veličine globe utekli se 
u hramove kao pribjegari, da bi plaćali u obrocima, Pitija 
(jer je slučajno bio i član vijeća) nagovori vijećnike, da po- 
stupe po zakonu. Kad im se takvo plaćanje po zakonu nije 
dopuštalo i kad su istovremeno doznavali, da Pitija, dok je 
još u vijeću, kani nagovoriti puk, da iste ljude drže za pri- 
jatelje i neprijatelje kao Atenjani, stanu se rotiti i s bodežima 
iznenada uđu u vijećnicu te ubiju Pitiju i druge vijećnike i 
građane, njih oko šezdeset. Nešto malo pristaša Pitijinih 
uteče na atičku troveslarku, koja je još tamo bila. 


71. — Kad su urotnici to učinili i sazvali Kerkirane, reknu 
im, da je tako najbolje i da ih Atenjani nikako više ne mogu 
učiniti robovima. Ubuduće neka ne primaju nikoga ni od 
jednih ni od drugih osim onih, koji dođu s jednom lađom, i 
neka se vladaju mirno, a dolazak s više lađa neka drže ne- 
prijateljskim činom. Kad su to rekli, prisile ih, da odobre 
njihov prijedlog. U Atenu odmah pošalju poslanike, da ih 
izvijeste o događajima, kako je njima bilo korisno, i da ta- 
mošnje svoje bjegunce nagovore, neka ne poduzimaju ništa 
neprilično, da ne nastane kakav preokret. 


72. — Kad su poslanici došli, Atenjani ih pohvataju kao 
bunitelje i isto tako one, koje su oni nagovorili, i otpreme 
ih na Eginu. Kad je međutim došla korintska troveslarka i 
lakedemonski poslanici, Kerkirani na vlasti navale na puk 
i u borbi pobijede. Čim je pala noć, puk pobjegne u tvrđavu 
i na poviša mjesta u gradu; ondje se sakupe i utvrde, a imali 
su u rukama hilajsku luku, A protivnici zauzmu trg, gdje je 
većina njih stanovala, i luku, koja je bila uza nj, a ležala je 
prema kopnu. 


138 Alkinoj. mudri kralj mornara Feačana na otoku Sheriji 
i otac Nauzikajin, lijepo primi Odiseja i otpremi ga kući. Prema 
priči o Argonautima, stanuje on na otoku Drepani (Kerkiri), gdje 
dočekuje Argonaute na povratku. Na Kerkiri su ga štovali kao 
narodnog junaka. 

I+ Stater je zlatni novac, koji je na jednoj strani nosio sliku 
perzijskoga kralja, a na drugoj strijelca; vrijedio je 20 atičkih 
drahmi. 

75. — Sutradan zametnu mala čarkanja. Oboji su slali 
uokolo po poljima i pozivali u pomoć robove obećavajući 
im slobodu. Većina robova pristanu kao saveznici uz puk, a 
uz one druge osam stotina najamnika s kopna. 


74. — Nakon prekida od jednoga dana boj se opet za- 
metne, i pobijedi narod nadmoćan i utvrđenim mjestima i 
mnoštvom ljudi. Žene su odvažno sudjelovale s njima u boju 
irađajući s kuća opekama i protivno svojoj naravi podnosile 
ratnu buku. A kad je u suton nastao bijeg, poboja se nekoli- 
vina na vlasti, da ne bi narod navalio i na prvi bojni povik do- 
imogao se škvera te ih poubijao. Zato zapale kuće naokolo trga 
| one za iznajmljivanje, da im se spriječi pristup, ne štedeći 
ni vlastite kuće ni tuđe. Tako je izgorjelo i veliko trgovačko 
blago, i čitav bi grad bio došao u opasnost da bude uništen, 
da je za vatre nastao vjetar, koji bi je nosio prema gradu. 
Oni odustanu od boja i, smirivši se jedni i drugi, bili su ob- 
noć na oprezu. Korintska lađa nakon pobjede puka potajno 
otplovi, i veći dio najamnika neopazice prijeđe na kopno, 


15, — Slijedećega dana atenski vojskovođa Nikostrat 
Iijitrefov stigne u pomoć iz Naupakta s dvanaest lađa i pei 
stotina mesenskih oklopnika. On je radio oko izmirenja pa 
ih je nagovorio, da popuste jedni drugima i da osude deset 
najvećih krivaca, koji nisu više ondje čekali, a ostali da 
mirno žive sklopivši međusobno i s Atenjanima ugovor, da 
imaju zajedničke neprijatelje i prijatelje. Kad je to uredio, 
htio je otploviti, no pučki ga poglavari nagovore, da im od 
onih ondje lađa ostavi pet, da bi se što manje bunili protiv- 
nici, a jednaki će mu broj oni od svojih lada snabdjeti ljud- 
stvom i poslati zajedno s njim. On im dopusti, a oni su 
odabirali za lađe samo svoje neprijatelje. Ovi se uplaše, da 
ih ne odašalju u Atenu, pa posjedaju u hramu Dioskura. 
Nikostrat im je govorio, da ustanu, i mirio ih. A kad ih on 
nije mogao nagovoriti, puk se pad tom izlikom naoruža, jer 
da oni ništa dobro ne misle, kad se ne uzdaju s njim otploviti. 
Uzmu njihovo oružje iz kuća, i bili bi pogubili neke od njih, 
na koje su se namjerili, da to nije spriječio Nikostrat. Videći 
što se događa, ostali posjedaju kao pribjegari u hramu He- 
rinu, a bilo ih je ne manje od četiri stotine. Puk se preplaši, 
da se kako ne pobune, i nagovori ih da ustanu te ih preveze 
na otok pred Herinim hramom i slao im je onamo živeža, 


181 


76. — Kad je buna dotle dospjela, četvrtoga ili petoga 
dana poslije prijevoza onih ljudi na otok osvanu peloponeski 
brodovi, njih pedeset i tri iz Kilene, gdje su bili usidreni po- 
slije plovidbe iz Jonije. Njima je kao i prije zapovijedao 
Alkida, a Brazida je s njim plovio kao savjetnik. Usidrivši 
se u kopnenoj luci Siboti, plovili su u zoru prema Kerkiri. 


77. — Kerkirani su bili vrlo uznemireni i, preplašivši se 
meteža u gradu 'i navale s mora, spremali su istodobno šez- 
deset brodova i odašiljali ih protiv protivnika, kako su koji 
napunjali posadom. Atenjani su ih opominjali, neka puste 
najprije, da svi isplove, i da ih onda sa svima zajedno na- 
padnu. Kako su im lađe protiv neprijatelja plovile rastrkano, 
dvije odmah prebjegnu, a u drugima se momčad borila me- 
đusobno. I nije bilo nikakva reda u pothvatima. Kad su Pelo- 
ponežani vidjeli nered, svrstaju se sa dvadeset brodova protiv 
Kerkirana, a s ostalima protiv dvanaest atenskih brodova, od 
kojih su dva bila »Salaminija« i »Paral.« 


78. — Kerkirani su, napadajući slabo i s malo brodova, 
bili u nevolji na svome odsjeku. Atenjani, bojeći se mnoštva 
brodova i zaokruženja, nisu navaljivali na sve ni na sredinu 
brodova svrstanih protiv sebe, nego udarivši s boka potope 
jedan. Kad su se poslije toga neprijateljski brodovi svrstali 
u krug, plovili su oko njih i kušali ih uznemirivati. Opazivši 
to, Lakedemonjani svrstani protiv Kerkirana preplaše se, da 
se ne bi dogodilo kao ono kod Naupakta, i pojure u pomoć. 
I brodovi se skupe i zajedno ploveći stanu napadati Ate- 
njane. Oni su odmah stali uzmicati veslajući natraške i ujedno 
su htjeli, da kerkirski brodovi poodmaknu što više, dok su 
oni lagano uzmicali i dok su protivnici bili svrstani protiv 
njih. Takav je dakle bio pomorski boj, koji se svršavao 
o sunčanom zapadu. 


79. — I Kerkirani se uplaše, da im neprijatelji kao po- 
bjednici ne udare s mora na grad ili da ne uzmu one s otoka 
ili da ne prouzrokuju drugu kakvu bunu. Zato zatočenike 
s otoka opet prevezu u Herin hram i stražama su čuvali 
grad. Ali oni se ne usudiše zaploviti protiv grada, premda su 
bili pobjednici u pomorskom boju, nego s trinaest kerkirskih 
lađa otplove prema kopnu, odakle su isplovili. Sutradan isto 
tako nisu navaljivali na grad, premda su građani bili u ve- 

likom metežu i strahu i premda je Brazida nagovarao, kako 
se kaže, Alkidu ina to, no nije imao s njim jednakoga prava 
glasa. Oni se iskrcaju kod predbrežja Leukimne, gdje stanu 
pustošiti polja. 


80. — Međutim je kerkirski puk u prevelikom strahu, da 
lađe ne udare na njih, išao na pregovore k pribjegarima 
i k ostalima, da se spase grad, I nagovore neke od njih, da 
se ukrcaju na brodove. Ipak su napunili ljudima njih tri- 
deset (očekujući pomorski napadaj). Peloponežani su sve do 
podne pustošili zemlju, a zatim otplove. Podnoć im vatre do- 
jave, da,šezdoset atenskih brodova plovi od Leukade na njih. 
Njih su odaslali Atenjani, jer su doznali za bunu i za to, da 
brodovlje pod Alkidom kani zaploviti protiv Kerkire, a kao 
vojskovođu pošalju Eurimedonta 'Tuklova. 


B1. — Peloponežani su odmah još za noći plovili brzo 
kraj obale kući. Lađe prenesu preko leukadske prevlake, da 
ih ne opaze neprijatelji, ako bi okolo plovili, i tako se vrate 
kući, Doznavši, da atičke lađe plove k njima, a neprijateljske 
da odilaze, Kerkirani potajno uvedu u grad Mesenjane. koji 
su prije bili vani, i zapovjede, da lađe, koje su napunili lju- 
dima, zaplove naokolo u hilajsku luku. I dok su okolo bro- 
dili, ubijali su neprijatelje, ako bi koga uhvatili. One, koje 
su nagovorili, da se ukrcaju u lađe, iskrcavali su i ubijali. 
Zatim uđu u Herin hram i nagovore oko pedeset pribjegara, 
dla se podvrgnu sudu, i sve ih osude na smrt. A većina pri- 
bjegara, koji se nisu dali nagovoriti, kad su vidjeli, što se 
događa, ubijali su ondje u posvećenom gaju jedni druge; 
neki su se vješali o drveće, a drugi su se usmrćivali, kako 
je tko mogao. Sedam su dana, što je Eurimedont došavši sa 
šezdeset lađa kod njih boravio, ubijali Kerkirani one, za koje 
im se činilo da su njihovi neprijatelji, jer su im upisivali u 
grijeh, da su kanili oboriti pučku vladu. Neki poginuše i iz 
usobnoga neprijateljstva, a neki opct od dužnika zbog no- 
vaca, što su im bili dužni. Na sve se načine ubijalo i, kao što 
u takvoj prilici često biva, nije bilo ničega, što se nije dogo- 
dilo, pa još i gore: otac je ubijao sina, i iz svetišta su ljude 
izvlačili i kod njih ih ubijali, a neki umriješe i obzidani u 
hramu Dionizovu. 

82. — Tako se grozno razvi buna i učini se još groznijom 
zato, što je najprije među njima nasiala. Kasnije se naime 
uskomešao takoreći i sav helenski svijet; svagdje je bilo raz- 
mirica, tako da su predstavnici puka zvali u pomoć Atenjane, 
a vleda nekolicine Lakedemonjane. A u miru ne bi imali po- 
voda niti bi bili spremni da ih pozivaju, ali kad su se zara- 
tili, lako su se onima, koji su željeli neki prevrat, pružali 
ujedno razlozi za savez s jednima ili drugima, da zlostave 
protivnike i da s istoga uzroka sami ojačaju. I za bune za- 
desiše gradove mnoge tieške nevolje, koje se događaju i uvi- 
jek će ih biti, dok god bude ista ljudska narav, sad jačih, sad 
slabijih i po obliku različitih, kako god budu upravl$ale sva- 
kom od tih nevvija promjene sreće. U miru naime i u dobrim 
prilikama i države i pojedinci imaju bolja načela poradi 
toga, što ne zapadaju preko volje u nuždu. Rat naprotiv 
oduzme svakidašnju udobnost, učitelj je nasilja i ravna 
strasti mnošiva po časovitim prilikama. 


Bunili su se dakle ljudi po gradovima; oni pak, koji su 
kasnije podizali bune, ispitujući prošle događaje daleko su 
pretjeravali u izmišljanju novih planova pomoću prepre- 
denih pothvata i neobičnih osveta, I običajno značenje riječi 
u odnosu prema djelima promijeniše po svojoj volji. Tako 
su držali nerazboritu smionost muževnom privrženošću pri- 
jateljima, oprezno oklijevanje kićenom kukavštinom, ruzbo- 
ritost izlikom plašljivosli i razumnost u svemu posvema- 
šnjom neradinošću. Nepromišljenu žestinu pripisivali su mu- 
ževnom vladanju, a promisliti nešto u miru i sigurnosti dr- 
žali su razumnom izlikom za odbijanje. I tko je iskaljivao 
gnjev. taj je bio uvijek pouzdan. a tko mu je protuslovio, 
sumnjiv. Tko je drugomu spremao zasjedu bio je pametan, 
a onaj, koji je to naslutio, još sposobniji. Tko je promislio 
unaprijed, kako ne će trebati nijedno od tih svojstava, bio 
je rušitelj stranke i čovjek, koji se preplašio protivnika. Tko 
je pretekao nekoga, koji je kanio učiniti kakvo zlo, toga su 
hvalili, a tako i onoga, koji je ohrabrio nekoga, koji na to nije 
mislio. 1 rodbinstvo je doista postalo manje vrijedno ad 
političkog prijateljstva poradi toga, što je takav prijatelj 
bio spremniji da se bez izgovaranja na nešto drzne, jer se 
takve zajednice nisu osnivale zbog koristi u skladu s posto- 
jećim zakonima, nego iz lakomosti i protiv običajnih zakona. 

Medusobne obveze nisu više osiguravali božjim zakonom, 
nego kakvom zajedničkom protuzakonitošću, Lijepe prijed- 
loge protivnika prihvaćali bi pazeći, da li ih mogu nadma- 
Šivati djelima, a ne iz plemenitosti. Nekome se osvetiti više 
se cijenilo nego sam biti neuvrijeden. Zakletve izmirenja, 
ako bi se kad i zakleli, vrijedile su samo načas, dok se jedna 
i druga strana zaklinjala u neprilici, jer od druguda nisu 
imale poipore. Ali u danoj zgodi, tko bi se prije odvažio, 
ako bi protivnika vidio bez obrane, slađe bi se osvećivao 
iskorištavajući povjerenje nego na otvoren način. To je 
dlržao sigurnim, a zato, što ga je madvladao prijevarom, još 
je dobivao nagradu zbog umnosti. Doista, većina se ljudi 
radije naziva lukavim zlikovcima nego neukim  poštenja- 
cima; ovoga se drugoga stide, a onim se prvim diče. Svemu 
je tomu bila uzrokom lakoma i častohlepna vlast, a iz toga 
je nastajala i spremnost onih, koji su ustajali u težnji za 
nadmetanjem, Oni, koji su u gradovima bili na vlasti pod 
lijepim nazivom, dajući jedni i drugi prednost ili jednakosti 
mnoštva pred zakonom u građanskom životu ili umjerenoj 
vladavini najboljih, pazili su naoko na opće dobro, koje su 
lobože smalrali svojom nagradom, a uistinu su se na svaki 
način takmili, da jedan nadvisi drugoga, i drznuli bi se na 
najveće strahote. Navaljivali su sve većim osvetama i nisu 
ih vršili s pravom i državi na korist, nego su ih ograničavali 
na to, što je svakomu od njih uvijek donosilo kakvu nasladu, 
stjecali su moć ili nepravednim glasovanjem (na sudu) ili 
silom i bili su spremni smjesta zadovoljavati svoje často- 
ljublje. Stoga se ni jedni ni drugi nisu obazirali na pobož- 
nost, nego su oni, kojima bi kićenim riječima uspjelo kakvo 
mrsko djelo, bili na boljem glasu. Građane, koji su stajali 
po strani, uništavali su oboji ili zato, što se nisu zajedno 
s njima borili, ili iz zavisti, da će ostati na životu. 


83. — Tako poradi buna nasta svaka vrsta nećudoređa 
među Helenima, a dobroćudnost, u kojoj se plemenština naj- 
više ispoljuje, bila je izvrgnuta smijehu i uništena. Mnogo 
je bilo probitačnije oprijeti se s nepouzdanjem prijedlogu 
drugoga, jer to nepouzdanje nije moglo raspršiti ni dokazi- 
vanje riječima ni strašna zakletva. Stoga su svi, koji su 
točnije razmišljali o beznadnoj sigurnosti, više pazili, da ne 
pretrpe zlo, nego što su se mogli pouzdati u pravo i vjeru. 

Koji su bili slabiji u prosuđivanju, ponajviše su prevlada- 
vali, jer su se zato, što su se bojali svojih nedostataka i 
umnosti protivnika, da ne bi podlegli njihovim govorima i da 
ih okretnim umom oni ne bi prije nadmudrili, odvažno laćali 
djela. A ovi su ih omalovažavali, jer su smatrali, da njihove 
nakane mogu prije opaziti i da im ne treba ništa poduzimati 
djelom, što je moguće postići lukavošću. Zato su to više bez 
obrane propadali. 


84. — [U'5 Kerkiri su se dakle najprije drznuli na naj- 
veći dio tih opačina: bilo da su ih činili, jer su bili više pod 
obijesnom nego  razboritom vladom, pa su se .osvećivali 
onima, koji su osvetu uzrokovali, bilo da su neki nepravedno 
zaključivali želeći se izbaviti trajne oskudice, a najviše stra- 
stveno težeći da se domognu posjeda bližnjih, bilo da su po- 
duzimali što okrutno i neumoljivo, ne iz lakomosti, nego 
napadajući ponajviše kao ravnopravni tjerani surovom 
strašću. Kad se tom zgodom poremetio život u gradu i kad 
je ljudska narav, navikla i unatoč zakonima činiti nepravdu, 
zagospodarila zakonima, rado je pokazala, da nije gospodar 
strasti i da je jača od prava i neprijateljica svake nadmoć- 
nosti. Ne bi naime više cijenili osvetu od prirodnoga zakona 
ni dobitak od toga, da ne čine nepravde, kad zavist ne bi 
imala štetnu moć. Osvećujući se drugima, ljudi žele una- 
prijed gaziti općenite zakone te vrste, po kojima se svi živo 
nadaju, da bi se mogli spasti, ako bi stradali, i ne ostavljati 
ih za sebe na snazi, ako tko kada u opasnosti i ustreba koji 
od tih zakona.) 


85, — Kerkirani su dakle u gradu takve strasti najprije 
ispoljili jedni protiv drugih. 

Eurimedont i Atenjani otplove brodovima. Kasnije opet 
kerkirski bjegunci (spasilo ih se naime oko pet stotina) za- 
uzmu utvrde, koje su bile na kopnu, i bili su gospodari svoje 
zemlje na suprotnoj strani, iz nje polazeći plijenili su oto- 
čane i mnogo im škodili, tako da je ljuta glad nastala u 
gradu. Slali su poslanike i u Lakedemon i Korint zbog po- 
vraika, a kad nisu mogli nišia polučiti, opreme u kasnije 
vrijeme tovarne lađe i pomoćne čete pa na otok prijeđe u 


15 Već su stari opazili, da ovo poglavlje nije Tukidiđovo. 


svemu njih oko šest stotina. Ovdje zapale lađe, da napuste 
švaku nadu, da su gospodari čega drugoga osim zemlje, 
popnu se na goru Istonu i, sagradivši na njoj tvrđavu, uni- 
štavali su otočane i vladali zemljom. 


PRVA VOJNA ATENJANA NA SICILIJU. 
KUGA SE PONOVO JAVLJA 


86. —Na koncu istoga ljeta Atenjani pošalju na Siciliju 
dvadeset lađa i kao njihova vojskovođu Laheta Melanopova i 
Hareada Euliletova, jer su se Sirakužani i Leontinjani među- 
sobno bili zaratili. Sirakuški su saveznici bili osim Kamari- 
njana svi ostali dorski gradovi, koji su se i priključili lakede- 
monskom savezu odmah u početku rata, ali ipak nisu baš za- 
jedno ralovali. A Jeontinski saveznici bijahu halkidski gradovi 
i Kamarina. Lokrani u Italiji bili su uz Sirakužane, a Regijci 
po rodbinskoj vezi uz Leontinjane. Leontinski dakle saveznici, 
zbog starog savezništva i jer su bili Jonjani, pošalju poslanike 
u Atenu i nagovore Atenjane, da im pošalju brodova, jer su 
ih Sirakužani zatvarali i s kopna i s mora. Atenjani im 1o 
pošalju pod izlikom rodbinsiva, a zapravo su htjeli, da se ne 
može dopremati odanle žito u Peloponez, i prvi put pokušaju, 
ne bi li im bilo moguće da se domognu vlasti nad Sicilijom. 
Stupivši dakle u Regij u Italiji, ratovali su zajedno sa save- 
znicima. I ljeto je bilo na izmaku. 


87. — Iduće zime kuga po drugi put napadne Atenjane; 
sasvim doduše nije prestala nikada, ali je ipak bio neki pre- 
kid. Potrajala je kasnije ne manje od godinu dana, a prije i 
dvije godine, tako da ništa nije jače od mje oslabilo moć Ate- 
njana. Umrlo je ne manje od četiri tisuće i četiri stotine 
oklopnika iz bojnih redova i tri stotine konjanika, a ostaloga 
mnoštva neodređeni broj. A dogodili su se tada i mnogi po- 
tresi u Ateni, na Eubeji i kod Beoćana, a najviše u beotskom 
Orhomenu. 


88. — Atenjani na Siciliji i Regijci zavojšte iste zime sa 
trideset lađa na t. zv. Eolove otoke, jer ljeti poradi nestašice 
vode nije bilo moguće zavojštiti na njih. A posjeduju ih Lipa- 
rani, koji su knidski naseljenici. Oni stanuju na jednom od 

otoka ne velikom, koji se zove Lipara. S njega polazeći obra- 
đuju ostale otoke: Didimu, Strongilu i Hijeru. Tamošnji ljudi 
misle, da u Hijeri kuje Helest, jer sc noću vidi vatra gdje se 
visoko diže, a po danu dim. Ti otoci leže prema zemlji Siku- 
laca i Mesenjana, a bili su sirakuški saveznici. Atenjani opu- 
stoše zemlju, jer se oni nisu hljeli predati, i otplove u Regij. 
I svršavala se zima, a svršavala se i peta godina ovom ratu, 
koji je opisao Tukidid. 


ČESTI POTRESI. LAKEDEMONJANI OSNIVAJU 
NASEOBINU HERAKLEJU U TRAHINIJI 


89. — Slijedećega ljeta Peloponežani i saveznici dođu sve 
do prevlake, da provale u Atiku pod vodstvom lakedemon- 
skoga kralja Agida Arhidamova, ali budući da su nastali 
mnogi potresi. vrate se nalrag, i ne dođe do provale. Kako su 
u to vrijeme potresi učestali, u Orobijama nu Eubeji more se 
povuče od tadašnjega kopna i ustalasavši se provali u jedan 
dio grada pa jedan dio preplavi, a na drugom se povuče, tako 
da je sad more, što je prije bilo kopno. I potopi ljude, koji se 
nisu mogli prije trkom spasiti na visove. Kod Atalante, otoka 
u blizini opuntskih Lokrana, dogodi se slična poplava, koja 
otkine jedan dio atenske tvrđave i razbije jednu od dviju na 
obalu izvučenih lađa. I u Peparetu dođe do nekog povlačenja 
valova, ali ga ipak ne poplave. Potres sruši jedan dio zida, vi- 
jećnicu i nekoliko drugih kuća. Uzrokom takvoj pojavi, gdje 
je potres bio veoma žestok, ja bar držim to, što tamo zemlja 
odbija more i opet ga iznenada žešće privuče, i tako ono uzro- 
kuje poplavu. A čini mi se, da se bez potresa takva pojava 
ne bi mogla dogoditi. 


90. — Istoga ljeta ratovali su na Siciliji i inače, kako je 
tko imao povoda, i sami Siciljani vojujući međusobno i Ate- 
njani sa svojim saveznicima. A što su učinili najvrednije spo- 
mena ili saveznici s Atenjanima ili neprijatelji protiv Ate- 
njana, lo ću spomenuti. Budući da je atenski vojskovođa Ha- 
read već bio poginuo u ratu sa Sirakužanima, Lahet preuizme 
svu vlast nad brodovljem i zavojšti sa saveznicima na mesen- 
sku Milu. Upravo su dva mesenska vojna odjela držala stražu 
u Mili i pripremila i neku zasjedu četama s brodova, ali Ate- 

njani i saveznici natjeraju zasjedače u bijeg i mnoge ubiju. 
Udarivši na utvrdu, prisile ih, da im po ugovoru predaju 
tvrđavu i zajedno zarate na Mesenu. Kad su poslije toga Ale- 
njani i saveznici navalili, Mesenjani se i sami predaju i dadu 
taoce i ostala jamstva, 


91. — Istoga toga ljeta pošalju Atenjani oko Peloponeza 
trideset lađa, kojima je zapovijedao Demosten Alkistenov i 
Proklo Teodorov, i šezdeset na Mel sa dvije tisuće oklopnika, 
a zapovijedao je njima Nikija Nikeratov. Mcljane, koji su bili 
otočani i nisu bili voljni pokoravati se niti stupati u njihov 
savez, hijeli su silom u nj privesti. A kad im se nisu preda- 
vali, premda su im pustošili zemlju, dignu sidra i otplove 
s Mela u Orop u Grajskoj zemlji. Pristavši podnoć, odmah su 
oklopnici s lađa pošli kopnom u Tanagru u Beotiji. Na dani 
znak pošli su im Atenjani iz grada kopnom u susret na isto 
mjesto sa svom vojskom pod vodstvom Hiponika Kalijina i 
Eurimedonta Tuklova. Uiaborivši se taj dan kod Tanagre, pu- 
stošili su kraj i tamo nočili. Sutradan svladavši u boju Tana- 
grane, koji su im izašli na mejdan, i neke Tcbance, koji su 
ovima priskočili u pomoć, zaplijene im oružje i podignu po- 
bjedni znak pa se vrate jedni u grad, a drugi na lađe. Nikija 
zaplovi sa šezdeset lađa uz obalu, opustoši lokridsko primorje 
i vrati se kući. 


92. — Nekako u to vrijeme osnivali su Lakedemonjani 
naseobinu Herakleju u Trahiniji s ovoga razloga. Svi se Ma- 
lijci dijele na iri dijela: na Paraljane, Hijerane i Trahinjane. 
Budući da su jedne od njih, Trahinjane, susjedi Etejani svla- 
dali u ratu, najprije su se htjeli prikloniti Atenjanima, ali u 
strahu, da im ne će biti vjerni, pošalju u Lakedemon Tizamena 
izabravši ga za poslanika, S njima su slali poslanike i Dorani, 
matica lakedemonska, moleći isto, jer su i sami stradavali od 
Etejana. Pošto su ih Lakeđemonjani saslušali, imali su na- 
mjeru osnovati naseobinu hoteći pomoći i Trahinjanima i Do- 
ranima. Ujedno im se činilo, da grad povoljno leži za rat pro- 
tiv Atenjana, jer bi ondje mogli opremiti brodovlje protiv 
Eubeje, tako da bi im prijelaz onamo bio izbliza, a bit će 
zgodan i za pristup u Trakiju. Ukratko, odlučili su naseliti to 
mjesto. Najprije su dakle upilali boga u Delfima i po njegovu 
savjetu izaslali su naseljenike iz svoje zemlje i od okolnih 

stanovnika, a od ostalih Helena pozivali su, da ide. iko hoće, 
osim Jonjana, Ahejaca i još nekih drugih plemena. A vodila su 
ih kao osnivači naseobine tri Lakedemonjanina: Leont, Alkida 
i Damagon. Kad su stigli, utvrde iznova grad, koji se sad zove 
Hcrakleja, a daleko je od Termopila kojih četrdeset stadija, 
a od mora dvađeset. I pripremali su škverove i ogradili stranu 
prema Termopilama uza sam klanac, da bi ih mogli lako 
čuvati. 


93. — Atenjani se poradi osnivanja toga grada najprije 
preplaše i pomisle, da se on podiže najviše protiv Eubeje, jer 
je odanle kratak prijevoz do Keneja na Eubeji. Zatim se ipak 
stvar svrši preko njihova očekivanja, jer im od toga grada 
nije zaprijetila nikakva opasnost. A uzrok je bio ovaj. Tesalci, 
koji su imali u vlasti te krajeve pa i one, na kojih se zemlji- 
štu osnivao grad, bojeći se, da se uz njih ne nastane vrlo 
moćni susjedi, uništavali su ih i neprestano su ratovali s no- 
vonaseljenim stanovnicima, dok ih ne istrijebiše, premda ih 
je u početku bilo i vrlo mmogo (jer je svatko s pouzdanjem 
onamo išao i, budući da su grad osnivali Lakedemonjani, držao 
ga je sigurnim). Međutim su baš sami lakedemonski pogla- 
vari, što su došli, nemalo sprečavali taj pothvat i smanjili broj 
ljudi preplašivši svijet svojom silovitom i donekle nečasnom 
upravom, tako da su ih naskoro susjedi mogli lakše svladati. 


ATENSKA VOJNA PROTIV LEUKADE. DEMOSTENOV 
PORAZ U ETOLIJI 


94. — Istoga ljeta 1 u isto vrijeme, u koje su se Atenjani 
zadržavali kod Mela, i oni Atenjani na trideset brodova, koji 
su se nalazili oko Peloponeza, najprije iz zasjede unište neku 
posadu u Elomenu u Leukadiji, a zatim pođu kasnije s većom 
vojskom na Lcukadu: sa svima Akarnancima, koji su ih sli- 
jedili sa svom vojskom osim Enijađana, zatim sa Zakinćani- 
ma, Kefalenjanima i sa pcinaest kerkirskih lađa. Leukađani 
mirovahu, premda su im pustošili zemlju izvan prevlake i 
unutar nje, gdje se nalazi i Leukada i svetište Apolonova, jer 
ih je na to prisililo mnoštvo. Akarnanci su molili Demostena, 
da Leukađane opkoli zidom, držeći, da će ih lako prisiliti na 
predaju i riješiti se toga uvijek neprijateljskoga grada. No 

Demosten se dade u to vrijeme uvjeriti od Mesenjana, da mu 
je dično, pošto je sakupio toliku vojsku, navaliti na Etolce, 
koji su neprijatelji Naupaktu, jer će, ako ih nadvlada, lako 
podvrći Atenjanima i ostalo tamošnje kopneno stanovništvo. 
Izjavljivali su, da je etolski narod doduše velik i ratoboran, 
ali stanuje po neuivrđenim selima, i to razdaleko, služi se 
lakom opremom i nije ga teško pokoriti, prije nego jedni dru- 
zima priteknu u pomoć, Svjetovali su mu, da navali najprije na 
Apodoćane, zatim na Ofionjane, a poslije njih na Euritance, 
koji čine najveći dio Etolaca, sasvim su nerazumljiva jezika i, 
kako sc govori, jedu prijesnc meso, jer će mu se, ako te 
svlada, lako predati i ostali. 


95. — Demosten se dade nagovoriti Mesenjanima za lju- 
bav, a najviše, jer je mislio, da bi mogao bez atenske vojske 
s kopnenim saveznicima uz pomoć Etolaca doći kopnom k Be- 
očanima kroz zemlju ozolskih Lokrana u dorski grad Kitinij, 
imajući s desna Parnas, dok ne siđe k Fočanima, za koje se 
činilo da će rado poći s njim u boj zbog negdašnjega trajnog 
prijateljstva s Atenjanima, ili da će ih i silom natjerati (Fo- 
čanima je odmah u susjedstvu Beotija). Digavši dakle sidra, 
oiplovi uz obalu s čitavom vojskom od Leukade u Solij proliv 
volje Akarnanaca. Kako Akarnanci nisu prihvatili njegovu 
namjeru, koju im je saopćio, jer nije hlio zidom zatvoriti 
Leukadu, zavojšti sam na Elolce s ostalom vojskom: s Kefalc- 
njanima, Mesenjanima. Zakinčanima i sa tri stotine atenskih 
mornara s njihovih Jađa (jer je petnaest kerkirskih brodova 
otišlo). Polazio je iz Eneona u Lokridi. Ti su ozolski Lokrani 
hili saveznici, i trebalo je da s čitavom vojskom pođu Ale- 
njanima u susret prema unutrašnjosti zemlje. Budući da su 
bili susjedi Etolaca i jednake ratne opreme, činilo se, da će 
zajedno ratujući biti od velike koristi zbog iskustva u njihovu 
načinu boja i zbog poznavanja krajeva. 


96. — Prenoći s vojskom u svetom gaju hrama Zeusa Ne- 
mejskoga, u kojem je, kaže se, poginuo pjesnik Heziod od ta- 
mošnjih stanovnika, kako mu je bilo prorečeno, da će ga to 
snaći u Nemeji. Podigavši se u zoru, pulovao je u Etoliju. 
Prvi dan zauzme Potidaniju, drugi dan Krokilej, a treći Tihij, 
gdje je stao i poslao plijen u Eupalij u Lokridi. Namjeravao 
je da najprije pokori ostale krajeve i da se vrati u Naupakt, 

a istom kasnije da zavojšti na Ofionjane, ako se ne bi htjeli 
predati. Etolcima nije ta priprema bila tajna ni onda, kad je 
prvi put o tom snovao, pa kad je vojska provalila. svi su s ve- 
likim mnoštvom išli u pomoć, tako da su priskočili u obranu 
i krajnji Ofionjani, koji dopiru do Malijskoga zaljeva, Bomijci 
i Kalijci. 


97. — Mesenjani su Demostenu ovako nešto svjetovali 
kao i prije: upućivali su ga, da će pokorenje Etolaca biti lako 
i poticali ga, da ide što brže protiv sela i da ne čeka, dok se 
oni svi skupe i odupru, i neka kuša uvijek zauzimati selo, 
koje mu prvo dođe na put. On ih posluša i pouzdavši se u 
sreću, kako mu se ništa nije stavljalo na put, nije pričekao 
Lokrane, koji sa mu imali priteći u pomoć (jer mu je najviše 
trebalo lakih strijelaca). nego je napredovao protiv Egitija, 
na koji je navalio i osvojio ga na juriš, jer su ljudi potajno 
umakli i smjestili se na brežuljcima poviše grada, Grad je 
ležao na uzvisinama otprilike osamdeset stadija daleko od 
mora. A Etolci (jer su već hili došli u pomoć do Egitija) stanu 
navaljivati na Atenjane i saveznike trčeći s brežuljaka svaki 
od druguda i bacati na njih koplja. Kad bi atenska vojska 
navaljivala uzmicali su, a kad bi ona uzmicala, bili su joj za 
petama. T dugo je vremena trajala takva biika, sad u progo- 
njenju, sad u uzmicanju, u čemu su obojem Atenjani bili 
slabiji. 


98. — Dok su im dakle strijelci imali strelica i mogli se 
njima služiti, odupirali su se (jer su Etolci ljudi lako oru- 
žani. koji bi popostajali pred atenskim strelicama). A kad je 
zapovjednik strijelaca poginuo, oni se rasprše, a bili su i iz- 
moreni, jer ih je dugo vremena tištao isti bojni napor. Etolci 
su im bili za leđima i bacali na njih koplja, tako da su napo- 
kon akrenuli leđa i stali bježati. Kako su upadali u klance 
bez izlaza i dolazili u mjesta. koja nisu poznavali. pogibali su. 
I vodič im je Hromon Mesenjanin upravo umro na putu. 
Etolci. ljudi brzonogi i lako oružani. mnoge su gndije na bi- 
jegu. idući im za stopama. destizali i. gađsiući ib kopliima, 
ubijali a većinu, koji su zalutali s pula i zašli u šumu. odakle 
nisu nalazili izlaza, donijevši vatre okružili i spaljivali. 

Svakovrsni bijeg i propast snađe atensku vojsku. a oni, 
koji su preživjeli. jedva uleku do mora i do Eneona u Lokridi, 

adakle su i pošli. Poginuše mnogi od saveznika a od samih 
Alenjana oko sto i dvadeset oklopnika. Tolika ih propadne 
HWnožina u cvijetu mladosti, a ti su bili baš najbolji ljudi u 
uwWwom ratu iz atenske države. Pogine i jedan vojskovođa, Pro- 
klv. Poginule vojnike dobiju Atenjani po ugovoru od Etolaca, 
ila ih sahrane, zelim se vrate u Naupakt i kasnije otplove la- 
ilama u Atenu. Demosten ostane kod Naupakta i u onim kraje- 
vima bojeći se Atenjana poradi tih događaja. 


ATENJANI RATUJU PROTIV LOKRANA. A ETOLCI 
PROTIV NAUPAKTA. ČIŠĆENJE DELA 


99). — U isto vrijeme i Aienjani oko Sicilije doplave u 
l«okridu i kod nekog iskrcavanja svladaju Lokrane, koji su 
skočili u obranu, i osvoje tvrđavicu, koja je bila na rijeci 
IIaleku. 


100. — Istoga ljeta Etolci. pošto su prethodno poslali kao 
poslanike u Korint i Lakedemon Tolofa Ofionjanina, Borijada 
Knritanca i Tizandra Apodoćanina, predobiju ih, tako da su 
tm poslali vojsku protiv Naupakta zato, što su oni pozvali 
Menjane. Lakedemonjani izašalju nekako ujesen tri tisuće sa- 
vezničkih oklopnika. Od tih je bilo pet stotina iz Hcrakleje, 
koja je tada bila novoosnovani grad kod Trahina. Vojskom je 
zapovijedao Spartanac Euriloh, a pratili su ga Spartanci Ma- 
kurije i Menedaije. 


101. — Kad se vojska skupila u Delfima, poslao je Euriloh 
itlusnika k ozolskim Lokranima, jer je preko njih vodio put 
u Naupakt, a ujedno ih je htio odvojiti od Atenjana. Najviše 
«u za njih radili od Lokrana Amfišani bojeći se zbog nepri- 
lateljstva Fočana Oni prvi dadu taoce i nagovore ostale, koji 
tu se bojali provale vojske, da ih i oni dadu; najprije dakle 
nigovore svoje susjede Mionce (jer je tu najteže provaliti u 
!.okridu), zatim ipnjane, Mesapljane, Tritejane, Halejane, To- 
lolonjane, Hešane i Eanćane. Ti su svi zajednički i ratovali, 
u Qilpljani dadu taoce, ali ih nisu slijedili. Hijejani nisu dali 
talaca, prije nego su im zauzeli selo po imenu Polis. 


102. — Kad je sve bilo spremno i kad je taoce smjestio u 
dorskom Kitiniju, napredovao je s vojskom prema Naupaktu 

kroz Lokransku zemlju i zauzeo im usput Enean i Eupalij, jer 
se nisu htjeli predati. Kad su stigli u Naupaktiju i kad su 
im ujedino Etolci došli u pomoč, stali su pustošiti zemlju te su 
zauzeli predgrađe, koje je hilo neutvrdeno. Kad su prispjeli 
do korintske naseobine Molikrija, koja je bila podložna Ate- 
njanima, zauzmu je. Atenjanin Demoslen (koji se poslije uz- 
maka iz Etolije slučajno još zadržavao oko Naupakia) una- 
prijed sazna za tu vojsku i, pobojavši se za grad, dođe i nago- 
vori Akarnance — teško doduše poradi njegova odlaska iz 
Leukade — da pomognu Naupaktu. Oni pošalju s njim na 
brodovima tisuću oklopnika, koji stigavši onamo spase grad, 
jer je bila opasnost, da se grad ne će moći odupirati zato, što 
je zid bio dug, a branitelja malo. Kad su Eurileh i njegovi 
drugovi saznali, da je vojska unišla u grad i da je nemoguće 
zauzeti grad na juriš, vrate se, ali ne u Peloponez, nego u 
Eolidu, koja se sad zove Kalidon i Pleuron, i u lamošnja 
mjesta i u Proshij u Etoliji. Ampračani naime dođu k njima 
i nagovore ih. da navale s njima na amfiloški Arg i ostalu 
Amfilohiju, a tako i na Akarnaniju, govoreći im, ako njih 
nadvladaju, da će svi kopneni stanovnici postati saveznici 
Lakedemenjana. Euriloh se dade nagovoriti i ostavivši Etolce 
mirovao je s vojskom u tim krajevima, dok ne bude trebalo 
pomagati Ampračanima, kad udare s vojskom na Arg. I svr- 
Šavalo se ljeto. 


103. — Slijedeće zime Atenjani na Siciliji zajedno s he- 
lenskim saveznicima i sa Sikulcima, kojima su nasilu vladali 
Sirakužani, a koji su bili njihovi saveznici, ali su se odmet- 
nuli (od Sirakužana) i ratovali skupa s Atenjanima, napa- 
dahu sicilski gradić Inesu, kojega su tvrđavu držali Sirakužani 
a kad ga nisu mogli zauzeti, počnu odilaziti. Kod tog uzmaka 
Sirakužani iz utvrde navale na zalaznice atenskih saveznika, 
koje su se povlačile, i nasrnuvši na njih nagnaju jedan dio 
vojske u bijeg i ubiju ne malo njih. Poslije toga se Lahet i 
Atenjani s brodova iskrcaju na nekoliko mjesta u Lokridi duž 
rijeke Kaikina, svladaju u boju oko trista Lokrana, koji su 
pod Proksenom Kapatonovim skočili na obranu, i otevši im 
oružje vrate se. 


104. — Iste zime očiste i Atenjani Del prema nekom pro- 
roštvu. Očistio ga je prije i silnik Pizistrat, ali ne čitav, nego 

klik se dio otoka mogao pregledati od hrama, A tada je sav 
bi očišćen na ovaj način: Koliko je bilo ljesova pokojnika na 
Delu, sve su povadili i ubuduće zabranili. da na otoku nitko 
ne smije niti umrijeti niti se roditi, nego da ih otpremaju pri- 
leka na Reneju. Reneja je tako malo udaljena od Dela, đa ju 
kh osamski silnik Polikrat, koji je neko vrijeme imao moćnu 
imernaricu i zagospodovao ostalim otocima te zauzeo i Reneju, 
posvetio delskom Apolonu i svezao je lancem uz Del. Atenjani 
u tada proslavili prvu petogodišnjicu poslije očišćenja (Del- 
ke igre). A bijaše i u starini nekoć na Delu veliki zbor Jo- 
ujana i okolnih otočana. Sa ženama i djecom učestvovali su 
"in svečanostima, kao što sad Jonjani pribivaju svetkovini Efe- 
(\Ja. Priređivalo se ondje i natjecanje u tjelovježbi i u glazbi, 
| gradovi su izvodili kola. A najviše dokazuje Homer, da je 
luko bilo, u ovim stihovima, koji su iz uvodne pjesme u čast 
Apolonu: 


Inače Del ti srce razveseli najviše, Febe, 

Gdjeno se skupe dugohalje Jonjani brojni kod tebe 
Cestom idući tvojom sa djecom i ženama svojim. 

Tu te se sjete i šakanjem, plesom i premilom pjesmom 
Ruzveseljuju tebe, kad boreći takmit se stanu. 


A da je bilo i natjecanja u glazbi i da su onamo polazili, da 
i“ natječu, opet dokazuje u ovim stihovima, koji su iz iste 
uvodne pjesme. Pošto je opjevao delsko žensko kolo, svršavao 
+ ovim riječima, u kojima se i sebe sjetio: 


Ilajdete dakle, s Artemidom milostiv bio Apolon, 

A vi sve da ste zdravo! I poslije se sjetite mene, 
Kad pozemljara od ljudi netko prispije drugi 

Ovamo i vikne glasno bijede se napati» teške: 
»Djevojke, koji vam od svih pjevuča najdraži čovjek 
Dolazi ovamo te se veselite najviše njemu?a«a 

Sve odgovorite sretne jednim radosnim glasom: 
»Čovjek slijepac, koji u vrletnom stanuje Hiju.« 


Toliko je Homer posvjedočio, da je i u davnini bio na 
Delu velik zbor i svečanost. A kasnije su otočani i Atenjani 
ux žrive slali onamo plesna kola. Natjecanja i najviše sveča- 
nosti dakinuše, vjerojatno, nesreće, dok nisu tada Atenjani 
priredili uz natjecanje i konjske utrke, kojih prije nije bilo. 

DEMOSTEN POBIJEDI PELOPONEŽANE I AMPRAČANE 
KOD OLPA I IDOMENA. SAVEZ AKARNANACA 
I AMPRAČANA 


105. — Iste zime Ampračani, kako su obećali Eurilohu i 
zadržali njegovu vojsku, povedu vojnu na amliloški Arg sa 
tri tisuće oklopnika. Provalivši u Argeju zauzmu Olpe, jaku 
tvrđavu na brežuljku uz more, koju su nekoć podigli Akar- 
nanci i njom se služili kao zajedničkim sudištem. Daleko je 
od argivskoga grada, koji je na moru, otprilike dvadeset i pet 
stadija. Akarnanci pođu jedni u pomoć Argu, a drugi se uta- 
bore u Amfilohiji u onom kraju, koji se zove Krene, pazeći na 
Peloponežane pod EFEurilohom, da se neopaženo ne združe 
s Ampračanima. A i k Demostenu, koji je vodio Atenjane pro- 
tiv Etolije, pošalju poruku, da im bude vodom, a isto tako i 
k dvadeset alenskih brodova, koji su se upravo nalazili oko 
Peloponeza i kojima je zapovijedao Aristotel Timokratov i Hi- 
jerofont Antimnestov. I Ampračani kod Olpa pošalju gla- 
snika u svoj grad pozivajući građane, da im pomognu sa svom 
snagom, bojeći se, da se Hurilohova vojska ne će moći probiti 
kroz akarnansku zemlju, pa će oni ili osamljeni morati za- 
metnuti boj ili im, ako budu htjeli uzmicati, ne će to biti 
sigurno. 


106. — Čim su Peloponežani pod Eurilohom saznali da su 
došli Ampračani iz Olpa, podigavši se iz Proshija žurili su se 
u pomoć. Prešavši preko Aheloja, napredovali su kroz Akar- 
naniju, koja je bila nezaštićena, jer su Ampračani pošli u po- 
moć Argu; imali su zdesna straćanski grad i njihovu posadu, 
a slijeva ostalu Akarnaniju. [ prešavši straćansku zemlju, na- 
predovali su kroz Fitiju i dalje kroz Medeon duž granice, za- 
tim kroz Limmeju. Uđu u agrejsku zemlju, koja nije više pri- 
padala Akarnaniji, ali je bila s njom u prijateljstvu. Domo- 
gavši se gore Tijama, koja pripada Agrejcima, prolazili su 
njom. sašli u Argeju već noću i, prošavši zatim neopaženo iz- 
među argivskoga grada i akarnanske straže kod Krena, sje- 
dine se s Ampračanima u Olpama. 


107. — Kad su se sjedinili, postave se u osvit dana protiv 
t, zv. Metropole i udare tabor. Atenjani stignu sa dvadeset 
brodova ne mnogo kasnije u Amprački zaton, da pomognu 

Argivcima, a Demosten prispije sa dvjesta mesenskih oklop- 
nika i sa šezdeset atenskih strijelaca. Lađe su bile usidrene 
kod Clpa uz brežuljak s morske strane. Akarnanci i malo 
Amfilošana (jer su većinu Ampračani silom zaustavljali) već 
nu se sastali kod Arga i spremali da se pobiju s protivnicima. 
Za vođu čitave savezničke vojske izaberu Demostena uz svoje 
vojskovođe, a on ih dovede blizu Olpa i tamo se utabori. Ve- 
lika je uvala razdvajala vojske. Pet su dana mirovali, a še- 
stoga se oboji stanu vrstati za boj. Budući da je peloponeska 
vojska bila veća i mogla ih obuhvatiti. Demosten se poboja, 
du ga ne zaokruže, pa zato u nekom klancu, zaraslu šikarom, 
smjesti u zasjedu oklopnike i lakooružanike, svega oko četiri 
stotine, da se odanle, gdje bi im protivnici bili nadmoćniji, 
inaknu za samoga boja i dođu im za leđa. Kad su se oboji 
«spremili, zametnu se bitka. Demosten je slajao na desnom 
krilu s Mesenjanima i s nešto Atenjana, a ostalo su zapremali 
Akarnanci, kako su bili svrstani po odjelima, i amliloški ko- 
vljometnici, koji su učestvovali u boju. Peloponežani i Ampra- 
ćani bili su svrstani izmiješano osim Mantinejana. Ti su bili 
zajedno više na lijevom krilu, ali ne na kraju, jer je krajnje 
lijevo krilo zauzimao Euriloh i njegovi vojnici prema Mese- 
njanima i Demostenu. 


108. — Kad je već došlo do boja izbliza, zaokruže ih Pe- 
loponežani krilom i stanu okruživati desno krilo protivničko. 
Tada ih Akarnanci iz zasjede, pošto su im došli s leđa, na- 
padnu i natjeraju u bijeg, tako da nisu izdržali ni u obrani, 
nego su preplašeni povukli veći dio vojske u bijeg. Kad su 
vidjeli gdje stradavaju Eurilohove čete i najjača vojska, bojali 
su se još mnogo više. Mesenjani, koji su tu bili s Demoste- 
nom, izvrše veći dio posla. Ampračani i oni na desnom krilu 
pobjedivahu čete nasuprot sebi i proganjahu ih prema Argu, 
jer su bili i najratoborniji od ljudi onih krajeva. Ali kad su 
na povratku gledali većinu vojske potučenu i kad su im ostali 
Akarnanci sjedili za vratom, teško su se mogli spasiti u Olpe; 
mnogi od njih poginu, jer su navaljivali neuredno i bez sva- 
koga zapta osim Mantinejana, koji uzmaknu u najboljem redu 
od sve vojske. I boj se svršavao kasno uveče, 


109. — Budući da su poginuli Euriloh i Makarije, sutra- 
dan preuzme zapovjedništvo Menedaije. Kako su tad preir- 


197 


pjeli veliki poraz, bio je u neprilici, na koji će način ostati 
i izdržati opsadu zatvoren i s kopna i s mora atičkim ladama, 
ili, ako i bude uzmicao, kako će se spasiti. I zapodjene prego- 
vore o primirju i povratku s Demostenom i akarnanskim voj- 
skovođama i ujedno, da pokupi poginule. Oni im vrate poginule 
i sami podignu pobjedni znak pa saberu svoje mrtve, njih oko 
tri stotine. Povratak ne ugovore javno sa svima, nego De- 
mosien i njegovi akarnanski vojskovođe s Mantincjanima, 
Menedaijem, ostalim zapovjednicima Peloponežana i s onima. 
koji su od njih bili najugledniji, polajno ugovore, da se što 
brže vrate. Hijeli su osamiti Ampračane i plaćeničko mnoštvo 
i željeli su ocrniti Peloponežane pred tamošnjim Helenima, da 
su ih izdali i učinili, kako je za njih probitačnije. Oni pokupe 
mrtvace i pokapali su ih najbrže što su mogli, a oni, kojima 
je bilo dopušteno, spremali su se potajno na povratak. 


110. — Demostenu i Akarnancima bude javljeno, da Am- 
pračani iz grada na prvu vijest iz Olpa idu u pomoć sa svom 
vojskom kroz amfilošku zemlju želeći se združiti s onima u 
Olpama, a ništa ne znaju, što se dogodilo. Demosten odmah 
pošalje jedan dio vojske, da u zasjedi zaposjedne putove i 
unaprijed zauzme čvrsta mjesta, a ujedno se s ostalom voj- 
skom spremao da krene protiv neprijatelja. 


111.— Međutim Mantinejani i oni, s kojima je bio skla- 
pljen ugovor, izađu pod izlikom, da skupljaju zelenje i su- 
harke, i potajno su odlazili u malim skupinama i usto sagi- 
rali ono, poradi čega su tobože izašli. A kad su već odmakli 
daleko od Olpa, brže su se udaljivali. Čim su Ampračani i ostali, 
koji nisu izašli skupa s njima, saznali, da su otišli, krenu i sa- 
mi i trkom su trčali hoteći ih dostići. Akarnanci su najprije 
mislili, da svi odilaze bez preihodnog ugovora, pa su progonili 
islo tako i Peloponežane; na neke od samih vojskovođa, jer su 
ih sprečavali i govorili, da su s onima sklopili ugovor, izbaci 
netko koplje pomislivši, da su izdani. Zatim su ipak Mantine- 
jane i Peloponežane puštali, a Ampračane ubijali. Uvelike 
su se prepirali i bili u neizvjesnosti, da li je tko Ampračanin 
ili Peloponežanin. I ubiju ih oko dvjesta, a ostali se bijegom 
spase u susjednu Agraidu, gdje ih primi agrejski kralj Sulin- 
tije, jer im je bio prijatelj. 

112. — Ampračani iz grada dođu do Idomena, a to (Ido- 
Mne) su dva, visoka brežuljka. Kad je zanoćilo, veći brežu- 
[nic potajno prije zaposjednu eni vojnici, koje je Demosten 
unaprijed poslao od vojske, a na manji se prije popnu Am- 
pračani i tu su prenoćili. Demosten je nakon večere krenuo, a 
tako i ostala vojska odmah svečera, on sam s polovinom voj- 
«ke klancem, a ostala vojska preko amfiloških gora. U osvit 
nupadne još na ležajima Ampračane. koji nisu još bili doznali, 
Mo se dogodilo, nego su štaviše mislili, da su to njihovi. De- 
inosten navlaš svrsta Mesenjane prve i nalagaše im, da ih 
pozdrave dorskim jezikom i da prednjim stražama uliju po- 
usdanje, a ktomu ih ne će moći vidjeti u lice, jer je još noć. 
Cim ih dakle napadne vojskom. natjeraju ih u bijeg i mnoge 
undje ubiju, a ostali udare bježati u planine. Kako su putovi 
billi prije zaposjednuti i Amfilošani su osim loga poznavali 
kvoju zemlju i bili lako oružani protiv njih kuo oklopnika, a 
oni je opet nisu poznavali te nisu znali, kamo da udare, po- 
uibali su upadajući u prodore i nailazeći na prije postavljene 
zasjede. Udarivši u bijeg na sve sirane, jedni okrenu i prema 
moru, koje nije bilo daleko, pa kad ugledaju atičke lađe gdje 
plove uz obalu, dok se vodila biika. zaplivaju prema njima 
pomislivši u časovitom strahu, da im je bolje, ako već moraju, 
poginuti od mornsra na lađama nego od barbara i najljucih 
neprijatelja Amfilošana. Ampračani dakle nastradaju na takav 
način, i malo ih se od mnogih spase u grad. Akarnanci skinu 
oružje s poginulih. podignu pobjedne znakove i vrate se u Arg. 


113. — Sutradan im od Ampračana, koji su iz Olpa po- 
bjegli k Agrcjcima, dode glasnik, da traži izručenje poginulih, 
koje su poubijali iza prve bitke, kad su bez ugovora odilazili 
zajedno s Mantinejanima i drugima, koji su sklopili ugovor. 
Ugledavši oružje Ampračana iz grada, glasnik se čudio njogo- 
voj množini, jer nije znao za nesreću, nego je mislio, da ije 
io oružje njihovih vojnika. I netko ga upita, što se čudi i ko- 
liko ih je poginulo, misleći da je to glasnik onih u Idomceni, 
A on reče, da ih je poginulo oko dvije stotine. Onaj, koji ie 
pitao, prihvativši reče: »Nikako se ne čini, da je ova ovdje 
oružje od dvjesta vojnika, nego ga je više nego od tisuču.« 
Onaj opet reče: Nije zaista oružje naših suboraca.« A ovaj 
vdgovori: »Jest, ako ste se baš vi jučer borili na Idomeni.« 
— »Ali mi se ni s kim nismo borili jučer, nego prekjučer za 


199 


uzmaka«, — »A mi smo se har borili jučer s onim Amprača- 
nima, koji su iz grada pošli u pomoć.« Kad je glasnik to čuo 
i saznao, da je pomoć iz grada uništena, zajaukne i izvan 
sebe zbog veličine tadašnjih zala odmah ode neobavljena posla 
i nije više tražio poginule. To je doista bila najveća nesreća u 
ovom ratu, koja je zadesila jedan helenski grad u tako malo 
dana. Nisam označio broj poginulih, jer se spominje nevjero- 
jatno mnošivo u poredbi s veličinom grada. Znam zacijelo: 
da su Akarmanci i Amfilošani po savjetu Atenjana i Demo- 
stena htjeli navaliti na Amprakiju, bili bi je zauzeli na prvi 
bojni poklik. A sad se preplaše, da im ne bi Atenjani, ako je 
budu imali u vlasti, bili još opasniji susjedi. 


114. — Poslije toga treći dio otetoga plijena dadu Atenja- 
nima, a ostalo razdijele po gradovima. Atenski dio plijena 
bude za plovidbe otet, a što je sad pohranjeno u atičkim hra- 
movima, trista polpunih oprema, to je bilo izlučeno za Demo- 
stena, koji je s njima doplovio. I tako mu je poslije nesreće u 
Etoliji postao od toga čina povratak sigurniji. Atenjani na 
dvadeset brodova odu u Naupakt. Čim su Atenjani i Demo- 
sten otišli, Akarnanci i Amfilošani ugovore povratak Ampra- 
čanima i Peloponežanima, koji su pobjegli k Salintiju i Agrej- 
cima iz Enijada, kamo su se i preselili od Salintija. Za bu- 
duće vrijeme sklope Akarnanci i Amfilošani s Ampračanima 
ugovor i savez na sto godina uz ove uvjete: da ne ratuju ni 
Ampračani s Akarnancima protiv Peloponežana ni Akarnanci 
s Ampračanima protiv Atenjana, nego da pomažu na neki na- 
čin jedni drugima, i da Ampračani vrate koliko god imaju 
amlfiloških mjesta ili talaca i da ne pomažu gradu Anaktoriju, 
koji je neprijatelj Akarnancima. Ugovorivši to, obustave rat. 
Poslije toga odašalju Korinćani svoju posadu ođ oko tri sto- 
tine oklopnika u Amprakiju pod zapovjedništvom Ksenoklida 
Eutiklova. Oni stignu nakon teška putovanja kopnom. S Am- 
prakijom se tako dogodilo, 

ATENJANI VOJUJU NA SICILIJI. PROVALA 
VULKANA ETNE 


115. — Atenjani na Siciliji iskrcaju se iz lađa iste zime u 
IHmwereji sa Siciljanima, koji su iz unutrašnjosti provalili 
preko granica himerejskih; zalim otplove prema Eolovim oto- 
tlima. A kad su se vratili u Regij, zateknu tamo atenskoga 
vojskovođu Pitođora Izolohova kao Lahetova namjesnika na 
Hrodovima, kojima je on zapovijedao. Saveznici naime sa 
Hieilije doplovivši u Atenu sklonu Atenjane, da im pomognu 
4 više lađa, jer su Sirakužani gospodari njihove zemlje, a na 
noru pritisnuti zbog maloga broja lađa spremaju se saku- 
pitiobrodovlje, jer ne će više to mirno gledati. Atenjani su 
napunili četrdeset lađa ljudima, da ih pošalju njima, jer su 
u" jednu ruku mislili, da će se tako rat ondje brže svršiti, 
u u drugu ruku, jer su htjeli vježbati mornaricu. Odašalju 
ilukle jednoga od vojskovođa, Pitodora, s nekoliko lađa, 
a Sofokla Sostratidova i Eurimedonta  Tuklova kanili su 
tulaslali s više lađa. Pitodor, koji je već zapovijedao Laheto- 
vim lađama, navali s njima na koncu zime na lokransku tvr- 
davu, koju je prije jednom osvojio Lahet. No Lokrani ga pobi- 
Jede u boju, i on se vrati natrag. 


116. — Na početku istoga proljeća provali vatrena rijeka 
iz Etne, kao i prije. I uništi nešto zemije Katanjanima, što 
stanuju ispod gore Htne, koja je najveća planina na Siciliji. 
Kuže se, da se ta provala dogodila pedeset godina poslije prve, 
u svemu je Etna triput provalila, otkako Heleni stanuju na 
Siciliji. Ta se dogodilo te zime, i svršavala se šesta godina 
ovom ratu, koji je opisao Tukidid 

ČETVRTA KNJIGA 


MESENA OTPADNE OD ATENJANA. ATENJANI ŠALJU 
BRODOVLJE NA SICILIJU 


1. — Slijedećega ljeta, kad je žito klasalo, otplovi deset 
sirakuških lađa i jednaki broj lokranskih i zauzmu Mesenu 
na Siciliji, kamo su ih pozvali sami stanovnici. I tako se Me- 
sena odmetne od Atenjana. Sirakužani učine to ponajviše 
stoga, što su vidjeli, da je to mjesto navalna točka za Siciliju, 
i što su se bojali Atenjana, da polazeći jednom iz njega ne 
navale na njih većom spremom, a Lokrani iz neprijateljstva 
prema Regijcima, jer su željeli zavojštiti na njih s obje strane. 
Istodobno provale Lokrani sa svom vojskom u zemlju Regi- 
jaca. da ne bi pritekli u pomoć Mesenjanima, a ujedno i na 
poticaj regijskih bjegunaca, koji su bili kod njih, U Regiju su 
dugo vremena bile bune, pa je u tadašnjem stanju bilo nemo- 
guće braniti se od Lokrana; poradi toga su ih i jače napadali. 
Pošto su Lokrani opustošili kraj, vrate se s pješačkom voj- 
skom, a lađe su čuvale Mesenu. I drugi brodovi, koji su se 
još opremali, imali su stići onamo u luku i odanle poduzeti 
rat. 

2. — Nekako u isto vrijeme u proljeće, prije nego je žito 
dozrijevalo, Peloponežani i saveznici provale u Atiku (vodio 
ih je lakedemonski kralj Agid Arhidamov), ondje se utabore 
i stanu pustošiti zemlju. Atenjani odašalju četrdeset brodova 
ma Siciliju, kao što su se spremali, i s njima zaostale vojsko- 
vođe Eurimedonta i Sofokla, jer je treći od njih, Pitodor, već 
prije stigao na Siciliju. Nalože im, da se ploveći usput pobrinu 
ujedno i za Kerkirane u gradu, koje su pljačkali bjegunci iz 

gore. I doplovi onamo šezdeset peloponeskih lađa u pomoć 
bjeguncima u gcri; budući da je u gradu bio veliki glad, dr- 
žali su, da će lako postati gospodari položaja. Demostena, koji 
je živio kao privatnik nakon povratka iz Akarnanije, ovlaste 
Atenjani na njegovu molbu, da se, ako bude htio, služi tim 
lađama za pothvate oko Peloponeza. 


DEMOSTEN UTVRDI PIL, KOJI SPARTANCI KUŠAJU 
NATRAG OSVOJITI. ODLIČNI SPARTANCI ODSJEČENI 
NA SFAKTERIJI 


3. — Kad su ploveći došli do Lakonije i doznali, da su 
peloponeske lađe već na Kerkiri, Eurimedont i Sofoklo žurili 
su se na Kerkiru, a Demosten je zahtijevao, da pristanu naj- 
prije kod Pila i izvrše, što treba, pa onda da plove dalje. Oni 
su se doduše protivili tome, ali se slučajno podigne bura, koja 
zanese lađe prema Pilu. Demosten je odmah tražio, da se 
utvrdi to mjesto (jer je zato s njima i isplovio), i pokazivao 
je veliko mnoštvo drva i kamenja, i kako je mjesto po prirodi 
čvrsto i pusto, i ono samo i čitav kraj nadaleko. Pil je udaljen 
od Sparte oko četiri stotine stadija i nalazi se u zemlji, koja je 
nekoć bila Mesenija; sad ga Lakedemonjani zovu Korifazij. 
Vojskovođe mu reknu, da na Peloponezu ima mnogo pustih 
rtova, ako ih već hoće zaposjedati na državni trošak. Njernu 
se pak činilo, da se to mjesto nekako ističe, jer je uza nj luka 
i jer bi Mesenjani, koji su mu prijatelji od starine i govore 
slično kao Lakedemonjani, mogli njima vrlo mnogo škoditi 
polazeći iz njega, a ujedno bi bili sigurni čuvari mjesta. 


4. — A kad na to nije mogao nagovoriti ni vojskovođe ni 
vojnike ni podzapovjednike, priopćivši to i njima, mirovali su 
zbog nemogućnosti plovidbe, dok sami dokoni vojnici nisu 
zaželjeli da se late posla i utvrde mjesto. Prionuvši uz posao 
radili su, ali kako nisu imali željeznog oruđa za obradbu ka- 
menja, nosili su odabrano kamenje i slagali ga, kako je koji 
kamen gdje pristajao. I ilovaču, ako bi je gdje trebali, nosili 
bi poradi nestašice posuda na leđima zgrbivši se, da bi je što 
više moglo stati, i ruke bi straga spleli, da ne bi otpadala. 
Na svakisu se način žurili, da preteknu Lakedemonjane i iz- 

grade mjesta najizloženija navali, prije nego oni pritrče. Veči 
pak dio mjesta bio je sam čvrst i nije trebao nikakva zida. 


5. — Spartanci su baš slavili neku svetkovinu i doznajuči 
to omalovažavali su računajući, kad oni izađu, ili da ih neće 
dočekati ili će sami lako tvrđavu silom osvojiti. Donekla ih 
je zadržala i vojska, koja je bila još kod Atene. Kad su Ate« 
njani za šest dana utvrdili mjesto prema kopnu i gdje je bilo 
najpotrebnije, ostave ondje Demostena sa pet lađa kko 
posadu, a sa većinom se lađa požure pioviti na Kerkiru 
i Siciliju. 

6. — Kad su Peloponežani u Atici čuli za zauzeće Rila, 
brzo su se stali vraćati kući, jer su Lakedemonjani i kralj Agid 
držali, da je ono s Pilom njihova domaća stvar. A kako su 
provalili u rano doba godine, dok je žito bilo još zeleno, oalin« 
dijevali su hranom za veći dio vojske. Ktome nastane veću 
zima, nego je odgovaralo onom godišnjem doba, koja pritisne 
vojsku. Stoga su se s mnogo razloga brže vratili, i ta je pro+ 
vala bila najkraća, jer su u Atici ostali samo petnaest dana 


7. — U isto vrijeme atenski vojskovođa Simonid, skupivši 
malo Atenjana iz posada i mnoštvo tamošnjih saveznika, kar 
uzme na izdaju Ejon na granici Trakije, mendsku naseobinu, 
i neprijateljicu atensku. Odmah priteknu u pomoć gradu 
Halkiđani i Botijejani, koji ga suzbiju, te on izgubi mnigo 
vojnika. 


8. — Kad su se Peloponežani vratili iz Atike, krenuli su 
odmah Spartanci sami i najbliži okolni stanovnici protiv Bila, 
a polazak se ostalih Lakedemonjana odugovlačio, jer su ne€ 
tom bili stigli s jedne vojne. Javljali su na sve strane po 
Peloponezu, neka kreću što brže protiv Pila. Pošalju glašni 
k šezdeset lađa pred Kerkirom, koje stignu pred Pil, poštoošu 
ih prenijeli preko leukadske prevlake, a nisu ih opazile atičke 
lađe pred Zakintom. Tamo je već bila i pješačka vojska. De- 
mosten, dok su Peloponežani još onamo plovili, pošalja .meš 
opaženo dvije lađe, da jave Eurimedontu i Atenjanima ma 
lađama pred Zakintom, da se žure k njemu, jer je mjesta 
ugroženo. I lađe su prema obavijesti Demostenovoj žurno plo= 
vile. Lakedemonjani su se spremali da udare na tvrđavitai 
s kopna i s mora, jer su se nadali, da će lako osvojiti natrtza 

žgolovljenu gradnju i jer je unutra bilo malo ljudi. Očeku- 
jući, da će atičke lađe od Zakinta stići u pomoć, imali su na 
kamoli, ako baš tvrđave prije i ne zauzmu, zagraditi ulaze u 
luku, da Atenjanima ne bude moguće usidriti se u njoj. Otok' 
žvan Sfakterija pruža se pred lukom i leži blizu pa tako luku 
fini sigurnom, a ulaze uskima, jer s jedne strane prema aten- 
škaj utvrdi i Pilu dopušta prolaz dvjema lađama, a s druge 
šlrune prema ostalom kopnu može ih proći osam ili devet. Sav 
je otok bio šumovit i neprohodan, jer je bio pust i velik otpri- 
like petnaest stadija. Ulaze su dakle htjeli zatvoriti lađama 
guslo zbijenima s kljunovima okrenutima naprijed. Bojeći se, 
tla u log otoka ne bi Atenjani poduzimali rat protiv njih, pre- 
Vezu na nj oklopnike i druge razmjeste duž kopna. Tako će 
halme otok biti Atenjanima nepristupačan, a tako i kopno 
fie će dopuštati iskrcavanja (jer je obala samoga Pila izvan 
uilazn prema otvorenom moru bez luka i ne će dati mogućno- 
šti, da odatle polaze i budu svojima od koristi), a oni će bez 
pomorske bitke i opasnosti vjerojatno osvojiti opkoljeno mje- 
stn, jer u njemu nema hrane i zaposjednuto je malom oruža- 
tom snagom. A kada su to odlučili, prevozili su na otok 
oklopnike izabravši ih iz svih četa. Prije su bili prešli onamo 
i drugi zbog izmjene u službi, a tih posljednjih, koji su tamo 
Gstnli, bilo je četiri stotine i dvadeset osim državnih robova. 
A zapovijedao je njima Epitada Molobrov. 


, — Gledajući Lakedemonjane gdje istodobno kane na- 
vallli i brodovima i pješačkom vojskom, Demosten se i sam 
S&premao. Troveslarke, koje su mu preostale od onih, što su 
inu ih ostavili, dade izvući na suho pod utvrdu i ogradi ih 
koljem, a mornare iz njih naoruža slabim štitovima, većinom 
vrbovim. Nije bilo moguće nabaviti oružje u pustom kraju, 
"ago su i to uzeli iz gusarske mesenske lađe sa 30 vesala i 
ia brze lađe, koje su slučajno ondje pristale. A bilo je oko 
četrdeset oklopnika između Mesenjana, kojima je Demosten 
raspolagao uz ostale svoje. Većinu dakle nenaoružanih i oru- 
žanih vojnika svrsta na najutvrđenijim i sigurnim mjestima 
jirema kopnu zapovjedivši im, da suzbiju pješačku vojsku, 
ako navali. On sam odabere između svih vojnika šezdeset 
uklopnika i nekoliko strijelaca te pođe s njima izvan tvrđave 
prema moru, gdje je najviše očekivao da će oni pokušati iskr- 
eavanje, na mjesta nepristupačna i kamenita, okrenuta prema 

otvorenom moru. Budući da je njihova utvrda bila ondje naj- 
slabija, držao je, da će oni nastojati tu silom provaliti. Sami 
nisu nikad očekivali, da će ih Lakedemonjani pobijediti bro- 
dovljem, i zato nisu ondje jako utvrđivali, ali, ako oni iznude 
iskrcavanje, očekivali su zauzeće mjesta. Ovamo dakle pođa 
uz samo more i razmjesti oklopnike, da spriječi neprijatelje, 
ako bude mogao. Zatim ohrabri svoje ovako. 


10. — »Juneci, koji ste sa mnom poduzeli ovaj smioni 
pothvat, neka nitko od vas u ovakvoj nevolji ne želi da se 
čini razuman razmišljajući o svakoj opasnosti, koja nas ogru- 
žuje, nego neka radije, ne obazirući se ni na što, pun dobre 
nade, složno udari na protivnike, jer se samo tako može izba- 
viti iz toga položaja. Nevolja, u koju ste evo zapali, ne dopu- 
šta nipošto razmišljanja, nego treba vrlo brze smionosti. A 
ja vidim, da je i većina prednosti uz nas, ako budemo htjeli 
ustrajati i ne odbaciti ono, što je za nas povoljnije, prestrašeni 
njihovim mnoštvom. Smatram za nas povoljnim teško pristu- 
pačno mjesto, koje će, ako ustrajemo, biti našim saveznikom, 
a ako uzmaknemo, ono će im unatoč poteškoćama biti pristu= 
pačno, kad ih nitko ne bude sprečavao. I imat ćemo posla sa 
strašnijim neprijateljem, jer mu uzmak ne će biti lak, ako 
ga suzbijemo (dok su naime na lađama, vrlo se lako od njih 
braniti, a ako se iskrcaju, već smo u jednakom položaju). 
Njihova se mnoštva ne treba odviše bojati, jer će se, premda 
ih je mnogo, boriti u malim odjelima poradi teškoće prista- 
janja. Nije protiv nas neka jača vojska na kopnu uz jednake 
uvjete, nego s lađa, kojima se na moru mogu desiti mnoge 
nezgode. Stoga njihove neprilike držim ravnima našem malom 
broju. Vi kao Atenjani poznajete iz iskustva pomorsko iskr- 
cavanje protiv neprijatelja i znate, da se onaj, koji bi izdržao 
i ne bi uzmicao iz straha pred bukom i strahotom pristajanja 
brodova, nikad ne bi dao silom protjerati. Stoga vas molim: 
dočekajte ih sada i, braneći se na samoj strmoj obali, spasite 
sebe i tvrđavu!« 


11. — Pošto ih je Demosten osokolio s toliko riječi, Ate- 
njani se još više ohrabre i sišavši smjeste se uza samo more. 
Lakedemonjani se podignu i stanu udarati vojskom s kopna 
na tvrđavu i istovremeno brodovima, kojih je bilo četrdeset 
i tri, a kao zapovjednik plovio je na njima Spartanac Trazi» 

smalidh_Kraicziklov. I navaljivao je upravo ondje, gdje ga je: 
Nemoglen očekivao. Atenjani su se branili s obje strane, i 
š kapna i s mora. Lakedemonjani su podijelili lađe na male 
wjele, zalo što nije bilo moguće pristati s više njih, i odma- 
tajući ac navaljivali su jednim dijelom brodovlja i udarali sa 
šveiu revnošću i poticanjem, ne bi li ih kako potisnuli i osvo- 
ili dtvrdu. Od svih se najviše isticao Brazida, koji je bio 
žabbvjednik troveslarke. Gledajući zapovjednike troveslarka 
| krmilare gdje oklijevaju i čuvaju se, da ne razbiju brodove, 
je: je mjesto bilo nepristupačno, ako bi se gdje i činilo, da je 
WHiuaućo pristati, vikao je govoreći, da nije pravo, da štedeći 
drvu puste neprijatelje, koji su sagradili utvrdu u njihovoj 
žetvl|l, pa im je zapovijedao, da silom poduzmu iskrcavanje, 
makur razbili svoje lađe. I saveznike je pozivao, neka se ne 
isti učavaju uzvraćajući velika dobročinstva žrtvovati u sa- 
dašnujeum času lađe za Lakedemonjane; neka ih nasuču i, 
iskrpnvši se na svaki način, svladaju ljude i utvrdu. 


12. — On je ostale tako gonio i prisilivši svoga krmilara, 
da Nasuče brod, išao je po mostu za iskrcavanje. No kad je 
kušau iskrcati se, odbiju ga Atenjani i rane na mnogo mje- 
šla, lc se onesvijestio. Kako je pao u brod sasvim sprijeda, 
ške lija mu se u more štit, koji izbačen na kopno uzmu Ate- 
Rjanl 1 kasnije upotrebe za pobjedni znak, što ga podigoše u 
š&Bulnen ovoga napadaja. I ostali su se trudili, ali je bilo ne- 
Moguće iskrcati se zbog nepristupačnih mjesta, a i zato, što 
šti ae Atenjani opirali i ništa nisu uzmicali. Tako se sudbina 
Promijenila, da su se Atenjani branili s kopna, i to lakon- 
skoga, protiv njih, koji su navaljivali brodovljem, a Lake- 
demonjani su se iz brodova nastojali iskrcati protiv Ate- 
njanu, i to u svojoj zemlji, koja im je tu bila neprijateljska. 
Nađdalcko se u tadešnje vrijeme pronosila slava jednima, što 
SU u prvom redu kopneni narod i najjači pješaštvom, a dru- 
Himu, što su pomorci i najviše se ističu brodovljem. 


13. — Pošto su dakle taj dan i jedan dio slijedećega dana 
juriđali, odustali su od toga. Trećega dana pošalju neke lađe 
u Azinu po drva za ratne strojeve, jer su se nadali, iako je 
#id prema luci bio visok, ali je pristajanje bilo tu najzgod- 
nije, da bi ga strojevima mogli zauzeti. 

Međutim prispiju atenske lađe iz Zakinta, njih pedeset, 
jer su im došli u pomoć neki stražarski brodovi iz Naupakta 

i četiri iz Hija. Kad su oni vidjeli kopno prepuno oklopnika, 
a tako i otok, i da su brodovi u luci i da ne kane isplovili 
bili su u neprilici, gdje da se usidre; tada otplove na oto! 
Protu, koji nije mnogo udaljen i pust je, i tu prenoće. Sutra- 
dan su plovili prema pučini spremni za pomorski boj, aka 
neprijatelji budu htjeli isploviti njima nasuprot na otvorene 
more; ne budu li htjeli, namjeravali su sami uploviti u luku 
protiv njih. Ali oni niti su plovili na otvoreno more protiv 
njih niti su zagradili ulaze, što su bili naumili, nego su nn 
kopnu mirovali, ukrcavali u lađe momčad i spremali se _ake 
tko uplovi, da se pobiju u luci, koja nije bila malena. 


14. — Opazivši to, Atenjani udare na njih kroz jedan 
i drugi ulaz i napadnu većinu lađa, koje su bile na pučini 
i kljunovima okrenute prema njima, te ih natjeraju u bijeg. 
Kako su bile u maloj udaljenosti, progoneći ih mnoge oštete, 
a pet ih zarobe, i to jednu od njih s cijelom momčadi. A na- 
padali su i ostale, koje su se povukle prema kopnu. Udarali 
su po njima, dok su još krcale momčad, prije nego su za- 
plovile na more. Neke su i vezali i vukli prazne, jer su ljudi 
udarili u bijeg. Videći to i vrlo se žalosteći zbog nesreće, jer 
su njihovi ljudi na otoku bili odrezani, Lakedemonjani su 
im išli u pomoć i gazeći u more u punom oružju hvatali lađe 
i vukli ih natrag. Kod toga je svaki od njih mislio, da će 
poći po zlu posao, u kojem i on sam ne bude učestvovao, 
Nastane velika buka, i izmijeni se kod obojih uobičajeni na- 
čin borbe, što se tiče lađa. Lakedemonjani, vrlo revni i za« 
prepašteni, vodili su s kopna takoreći upravo pomorski boj, 
a Atenjani, pobjeđujući i hoteći se u tadašnjem položaju što 
je moguće više osvetiti, borili su se s lađa kao pješaci. Za- 
davši jedni drugima mnogo jada i rana, rastanu se; Lakede- 
monjani spase prazne lađe osim onih otetih u početku. Jedni 
i drugi povuku se u tabor. Atenjani podignu pobjedni znax, 
vrate im poginule i domognu se -podrtina brodova. Zatim su 
odmah plovili oko otoka i držali ga pod stražom, jer su tamo 
čete bile odsječene. A Peloponežani na kopnu, kojima su već 
i svi njihovi došli u pomoć, ostajali su na svom mjestu 
kod Pila. 

EBRAHRI'A NUDI MIR, ALI GA ATENJANI ODBIJAJU 


if Kad se javilo u Spartu, što se dogodilo kod Pila, 
aBlittu, kako se radilo o velikoj nesreći, da poglavari siđu 
Bin &ojlske i da odmah vijećaju na licu mjesta, što da rade. 
Bushiau oni vidjeli, da je nemoguće pomoći ljudima, a nisu 
AkEliljeli izlagati opasnosti, da ili od gladi kako stradaju. ili 
dkuih mnoštvo silom pritisne i svlada, odluče s atenskim 
ktllukovođama, ako budu htjeli, sklopiti primirje, što se tiče 
Bila, odaslati poslanike u Atenu poradi ugovora i kušati što 
Hilla opet dobiti svoje ljude. 


"UMdd - Kad su vojskovođe prihvatile njihov prijedlog, 
&lapili su ovakvo primirje: Lakedemonjani imaju predati 
ifenjanima lađe, na kojima su vodili pomorski boj, i sve 
fin Ilnde, koje su u Lakoniji. Imaju ih dopremiti u Pili 
ši: amlju dizati oružja protiv utvrde ni na kopnu ni na 
«“Hmiu, Atenjani dopuštaju, da Lakedemonjani na kopnu po- 
#ilju svojim ljudima na otoku određeni dio pripravljene 
Brann: dvije atičke mjerice prekupe svakomu i dva vrčića 
Wlaa i mesa, a sluzi polovicu od toga. To imaju slati pod 
»Badlzvrom Atenjana i nijedna teretna lađa ne smije onamo 
(Hiliviti bez njihova znanja. Atenjani će jednako kao i prije 
šliašili nad otokom, samo se ne će iskrcati i dizati oružja 
Ba beloponesku vojsku ni na kopnu ni na moru. Budu li kr- 
šili AMogod od toga jedni ili drugi, bilo to što mu drago, tada 
kuprimirje prekršeno; inače vrijedi, dok se ne vrate lakede- 
BEtanauki poslanici iz Atene. A otpremit će ih Atenjani trove- 
tlarkom i natrag dopremiti. Kad oni dođu to primirje više 
tie vrijedi, i Atenjani imaju vratiti lađe u istom stanju, kako 
gd Ih preuzmu. Lakedemonjani predadu lađe, kojih je bilo 
ko šezdeset, i poslanici budu odaslani. A kad su stigli u 
Alenu, progovore ovako: 


17. — »Atenjani, poslaše nas Lakedemonjani, da rasprav- 
ijammo s vama o našim ljudima na otoku i da vas nagovaramo 
ua nno, što je vama isto takc korisno i što će biti nama (u 
našoj nesreći), koliko je u sadašnjim prilizama moguće, što 
časnije. Opširno ćemo govoriti u odužem govoru ne protiv 
svogn običaja, jer je kod nas uobičajeno ne služiti se dugim 
guvorima, kad su kratki dovoljni, a opširnijim se govorom 

služimo onda, kad je zgoda razjasniti govorom nešto provi- 
tačno od onoga, što treba raditi. Nemojte naš govor shvatiti 
neprijateljskim mi smatrati, da vas kao nerazumne pouča- 
vamo, nego smo vas mislili podsjetiti, da stvorite valjan 
zaključak, premda i sami to znate. 

Vama je eto moguće, da sadašnju sreću lijepo iskoristite, 
. pa da imate ono, čemu ste gospodari, i ktome da stečete čast 
i slavu, pa da vam se ne dogodi kao onim ljudima, koje za- 
padne neka neobična sreća. Oni se uvijek nadaju i teže za 
nečim većim poradi toga, što im je i tadašnja sreća došla ne- 
očekivano. Oni naprotiv, kojima su se dogodile najveće pro- 
mjene sreće u oba smjera, opravdano su vrlo nepovjerljivi 
prema sreći. To bi dolikovalo i vašoj državi zbog iskustva, 
a s još više opravdanja i našoj. 


18. — Stvorite zaključak osvrnuvši se i na našu sadašnju 
nesreću, jer smo mi, koji uživamo najveći ugled među Hele- 
nima, došli k vama, a prije smo držali, da je više u našoj 
vlasti da dademo ono, poradi čega smo ovamo došli i vas 
molimo. Ali nismo to doživjeli niti zbog oslabljenja svoje 
moći niti zbog obijesti, što nam je moć postala veća, nego 
smo se u prilikama, koje su ostale iste, prevarili u računu, 
a to se isto može svima dogoditi. Stoga nije opravdano, da 
vi zbog sadašnje jakosti svoje države i osvojenih posjeda mi- 
slite, da će sreća uvijek biti uz vas. Razboriti su oni ljudi, 
koji svoje prednosti neprestano uzimaju kao nesigurne i koji 
misle da se rat ne ravna po tome, koliko tko želi upravljati 
određenim njegovim dijelom, nego po tome, kako ljude po- 
služi sreća. Takvi će vrlo rijetko zapadati u nesreću, jer se 
ne ohole pouzdavajući se u ratni uspjeh, a u sreći će ponaj- 
više biti skloni izmirenju. Sad vam je, Atenjani, lijepa pri- 
lika, da tako postupate prema nama, da se kasnije, ako ne 
slušajući nas možda zapadnete u nesreću, što je na mnogo 
načina moguće, ne bi držalo, da ste i sadašnje uspjehe po- 
stigli po sreći, iako vam je moguće, da bez opasnosti ostavite 
kod potomstva slavu o jakosti i razumnosti. 


19. — Lakedemonjani vas pozivaju na sklapanje ugovora 
i obustavu rata i nude vam, da među nama bude mir, savez- 
ništvo, svakovrsno drugo prijateljstvo i tijesna veza, a za- 
uzvrat traže svoje ljude s otoka. Oni drže, da je bolje za obje 

države ne izlagati se opasnosti, bilo da oni silom pobjegnu, 
tko im se pruži kakav spas, bilo da ih i prisilite na predaju 
| nadvladate. Držimo, da se velika neprijateljstva najbolje 
mogu trajno izgladiti ne tako, ako se tko osvećuje i nakon 
odlučne pobjede u ratu obvezuje drugoga u nuždi zakle- 
ivama i ne sklapa ugovor na temelju jednakosti, nego ako 

, budući da mu je slobodno to isto učiniti na blagi način, 
natkrili velikodušnošću i izmiri se s njim uz umjerene uvjete 
preko njegova očekivanja. Protivnik time obvezan ne će se 
naskoro osvećivati, kao da mu je učinjeno nasilje, nego će 
uzvratiti plemenitošću i zbog srama bit će spremniji ostati 
kod onoga, što je ugovorio. I to čine ljudi više prema većim 
neprijateljima nego prema onima, koji su neznatni. Od pri- 
rode su ljudi takvi, da se onima, koji svojevoljno popuste, 
4 veseljem i sami predaju, a protiv prevelike oholosti srću 
| preko volje u opasnost. 


20. — Nama je jednima i drugima povoljan čas za izmi- 
vrenje, ako ikada, a ono sada, prije nego među nama dođe 
do nekog nepopravljivog stanja. U tom je slučaju nužno, da 
podržavamo protiv vas vječno neprijateljstvo, ne samo dr- 
žavno, nego i osobno, i da budemo lišeni onoga, na što vas 
sad pozivamo. A sada, dok još nije pala odluka i dok vi 
stječete osim slave i naše prijateljstvo, izmirimo se prije 
kakve sramote za nas, dok svoju nesreću još držimo sno- 
šljivom, pa izaberimo sami mir mjesto rata i riješimo ne- 
volja ostale Helene, koji će u sadašnjim prilikama vas držati 
pravim začetnicima toga. Oni ratuju međusobno, a nije im 
jasno, koji su od nas započeli rat; dođe li do prestanka rata, 
o čemu sada najviše vi odlučujete, hvalu će dugovati vama. 
Ako se odlučite na to, naime da to postignete radije dobro- 
hotnošću nego silom, Lakedemonjanima je moguće, da vam 
trajno budu prijatelji, jer su vam sami to ponudili. I proma- 
trajte. koliko u tome doista ima dobra, jer znajte, ako se mi 
i vi u istome slažemo, ostali će Heleni, jer su slabiji, poštovati 
najmoćnije.« 


21. — Lakedemonjani su dakle tako govorili. Oni su 
držali, da su Atenjani i u prijašnje vrijeme čeznuli za mirom, 
ali da su bili u tom sprečavani samo njihovim protivljenjem, 
a sad, kad im se mir nudi, da će ga rado prihvatiti i vratiti 

im njihove ljude. A Atenjani su, imajući u svojoj vlasti one 
ljuđe na otoku, držali, da su oni spremni sklopiti s njima 
mir, kad god budu htjeli, pa su stavljali pretjerane zahtjeve. 
Najviše ih je poticao Kleon Kleenetov, čovjek, koji je u ono 
vrijeme bio pučki vođa i kod svjetine vrlo uplivan. On ih 
nagovori, neka im odgovore, da najprije treba da se ljudi 
na otoku predadu s oružjem i budu dopremljeni u Atenu. 
Kad oni dođu i kad im Lakedemonjani još vrate Nizeju, 
Pege, Trezen i Aheju, koja mjesta nisu osvojili u ratu nego 
su ih Atenjani u nevolji odstupili po prijašnjem ugovoru 
i štaviše u tadašnjem položaju tražili mir, tada istom mogu 
opet dobiti svoje ljude i sklopiti mir na onoliko vremena, 
koliko se bude obojima činilo zgodno. 


22. — Oni na ovaj odgovor ne odvrate ništa, nego su 
zahtijevali, da Atenjani izaberu između sebe opunomoćenike, 
koji će govoreći i slušajući raspravljati u miru o svemu, na 
što god budu mogli nagovoriti jedni druge. A Kleon je tad 
istom mnogo zanovijetao govoreći, da on razabira, kako oni 
ni prije nisu imali na umu ništa pravedno, a jasno je to i 
sada, jer ništa ne će da rasprave pred narodom, nego žele vije- 
ćati s nekolicinom ljudi. On zatraži, ako misle što pošteno, 
neka govore pred svima. Kad su Lakedemonjani vidjeli, da 
ni oni sami ne mogu raspraviti stvar pred narodom — 
premda su u tadašnjoj nevolji bili voljni nešto popustiti — 
da ih saveznici ne bi napali zbog toga, što su govorili bez 
uspjeha, a da ni Atenjani ne će uz umjerene uvjete pristati 
na ono, što oni predlažu, vrate se neobavljena posla iz Atene. 


23. — Nakon njihova dolaska odmah je primirje zbog 
Pila bilo prekinuto, i Lakedemonjani su tražili natrag lađe, 
kako je bilo ugovoreno. Atenjani su iznosili kao prigovore 
navalu na utvrdu protivno ugovoru i drugo nevrijedno spo- 
mena te ih nisu htjeli vratiti uporno tvrdeći, da je bilo izri- 
čito rečeno, ako se što mu drago prekrši, da ugovor postaje 
ništetan. Lakedemonjani su prosvjedovali, predhacivši im 
postupak s lađama kao nepravdu, vratili se i nastavljali rat. 


Obje su strane ratovale iz svih sila oko Pila. Atenjani 
su danju uvijek plovili oko otoka sa dva broda u protivnom 
smjeru (a noću su svi brodovi bili usidreni naokolo osim 

prema otvorenom moru, ako bi duhao vjetar. Iz Atene im 
stigne još dvadeset lađa za stražarenje, tako da ih je ukupno 
bilo sedamdeset). Peloponežani su se utaborili na kopnu i po- 
duzimali navale na utvrdu pazeći, ne bi li se pružila kakzva 
zgoda, da spase Svoje sugrađane. 


POMORSKI BOJEVI KOD SICILIJE 


24. — U to vrijeme Sirakužani na Siciliji i saveznici po- 
jačaju brodove, koji su stražili kod Mesene, ostalim brodo- 
vljem, koje su opremili, te su iz Mesene vcdili rat (najviše 
su ih poticali na to Lokrani iz neprijateljstva prema Regij- 
cima, no i sami su Sirakužani provalili sa svom vojskom u 
njihovu zemlju). Htjeli su se ogledati u pomorskom boju, 
jer su vidjeli, da Atenjani imaju tamo malo lađa, i doznali, 
da s većinom lađa i s onima, koje su još imale stići, pod- 
sjedaju otok. Nadali su se, ako nadvladaju brodovljem, da će 
Rtegij lako pokoriti, kad ga zatvore pješačkom vojskom i bro- 
dovima, i da će njihov položaj postati odmah jak, Budući da 
Regij i Mesena leže blizu, jedan kao vršak Italije, a druga 
kao vršak Sicilije, to se Atenjani ne bi mogli usidriti i vla- 
dati tjesnacem. A taj tjesnac čini more između Regija i Me- 
sene, gdje je Sicilija najmanje udaljena od kopna. To je 
L. zv. Haribda, kuda je, kako se kaže, lađom prošao Odisej. 
[ s pravom se držala opasnom zbog tjesnaca i zbog toga, 
što su valovi iz velikih otvorenih mora, iz Tirenskoga i Sicil- 
skoga, udarali na isto mjesto. 


25. — U tom dakle tjesnacu bili su Sirakužani i savez- 
nici na izmaku dana prisiljeni poviti se s malo više od tri- 
deset lađa zbog teretnog broda, koji je kroza nj plovio, uda- 
rajući na šesnaest atenskih lađa i osam regijskih. A kad su 
ih Atenjani pobijedili, brzo otplove, gdje se tko nalazio, u 
svoja pristaništa (u Meseni i Regiju) izgubivši jednu lađu. 
I za boja padne noć. Poslije toga se Lokrani povuku iz re- 
gijske zemlje, a sirakuški se i saveznički brodovi skupe kod 
Peloride u mesenskom kraju i tu su stajali usidreni, a uz 
njih je bila i kopnena vojska. Atenjani i Regijci doplove do 
njih pa ih, videći prazne lađe, napadnu, ali i sami izgube 
jednu zahvaćenu željeznom kukom, koje se momčad spasi 

plivanjem. Kad su se poslije toga Sirakužani ukrcali u lađe 
i plovili uz obalu u Mesenu tako, da su ih s kopna vukli 
užetom, opet ih napadnu Atenjani, ali budući da su Siraku- 
žani zaokrenuli prema moru i prvi navalili, potope im i drugu 
lađu. Ploveći uz obalu i ne pretrpjevši veće štete u takvom 
pomorskom boju, uplove u mesensku luku. 

Na vijest, da Arhija i njegove pristaše predaju izdajom 
Kamarinu Sirakužanima, Atenjani otplove onamo. Međutim, 
Mesenjani svom vojskom na kopnu i ujedno brodovima za- 
vojšte na halkidski Naks, koji im je bio susjed. Pošto su 
prvoga dana natjerali Nakšane iza zidina, stali su pustošiti 
njihovu zemlju, a sutradan su, oplovivši oko grada, pustošili 
zemlju uz rijeku Akezin, a grad napali pješaštvom. Siciljani 
su međutim u velikom broju preko gorskih vrhunaca silazili 
u pomoć protiv Mesenjana. A kad su to vidjeli Nakšani, 
ohrabre se i bodreći se međusobno time, da im Leontinjani 
i ostali helenski saveznici idu u pomoć, provale iznenada iz 
grada, napadnu Mesenjane i, natjeravši ih u bijeg, ubiju 
preko tisuću ljudi. Ostali jedva umaknu kući, jer ih na pu- 
tovima napadnu barbari i većinu poubijaju. Lađe, koje su se 
našle kod Mesene, kasnije se raziđu svaka svojoj kući. A Le- 
ontinjani i saveznici odmah su s Atenjanima poveli vojnu 
protiv Mesene smatrajući je oslabljenom. Atenjani su kušali 
lađama napadati luku, a pješačka vojska grad. No Mesenjani 
i neki od Lokrana pod Demotelom, koji su iza onoga poraza 
ostali kao posada, provale iz grada, iznenada ih napadnu, 
natjeraju veliki dio leontinske vojske u bijeg i mnoge ubiju. 
A kad su Atenjani to vidjeli, iskrcaju se iz lađa pa, hiteći 
im u pomoć, zatjeraju Mesenjane natrag u grad navalivši na 
njih smetene. I podignu pobjedni znak te se vrate u Regij. 
Poslije toga su Heleni na Siciliji jedni protiv drugih vojevali 
na kopnu bez Atenjana. 


KLEON OSVOJI SFAKTERIJU 


26. — Kod Pila su Atenjani još uvijek opsjedali Laka- 
demonjane na otoku, a peloponeska vojska na kopnu osta- 
jala je na svom mjestu. Atenjanima je poradi oskudice hrane 
i vode straženje bilo muka, jer nije bilo izvora osim jednoga 
u samoj pilskoj tvrđavi, a i taj nije bio velik, nego je većina 

prekapala šljunak kraj mora i pila vodu, kakva se mogla naći. 
I mjesto im je bilo usko, jer su bili utaboreni na malom 
prostoru; kako lađe nisu imale sidrišta, naizmjence su jedne 
uzimale hranu na kopnu, a druge bile usidrene na otvorenom 
moru. Najviše im je zlovolje zadavalo vrijeme, koje se preko 
očekivanja zavlačilo, jer su mislili, da će ih za malo dana 
prisiliti na predaju na otoku, koji je bio pust i na kojem 
su pili slanu vodu. Uzrok tomu bijaše, što su Lakedemo- 
njani javnim oglasom obećali mnogo novaca onome, koji bi 
htio dovesti na otok brašna, vina, sira i bilo kakva drugoga 
jela, koje je od koristi kod opsade, a ako bi to dopremio koji 
od državnih robova, obećavali su mu slobodu. Dovozili su 
hranu i drugi, a osobito državni robovi, polazeći s Pelopo- 
neza bilo otkuda i po noći dolazeći do otoka sa strane prema 
pučini. Najviše su pazili, da onamo stignu za vjetra, jer su 
lakše izmicali straži troveslarki, kad bi duhao vjetar s mora. 
Atenjanima je bilo nemoguće stajati naokolo usidrenima, 
a ovi su prilazili bez obzira na gubitke. Nasukali bi lađe, 
koje su bile osigurane na određenu svotu novaca, a oklop- 
nici su stražili oko pristaništa na otoku. One, koji bi se iz- 
vrgli toj opasnosti za tišine, Atenjani bi uhvatili. A i plivali 
su i po luci ronili pod vodom, vukući užetom u mješinama 
mak ukuhan s medom i tučeno laneno sjemenje. U početku 
ih nisu primjećivali, ali su kasnije pazili na njih. Svakovrsne 
su lukavštine oboji smišljali, jedni, da onamo šalju hranu, 
a drugi, da im takvi ne izmiču. 


27. — U Ateni su bili u neprilici kad se doznavalo, da 
im vojska trpi ncvolju i da se neprijateljima na otoku do- 
prema hrana, i pobojali su se, da ih u stražarenju ne zateče 
zima. Vidjeli su. da će im dovoz živeža oko Peloponeza biti 
nemoguć, i to još u pustom kraju, kamo ni ljeti nisu mogli 
slati dovoljno hrane okolnim putem, i da ne će imati gdje 
da se usidre, jer su mjesta bez luka, nego će se njihovi ljudi 
ili izbaviti, ako napuste stražarenje, ili će pričekati na nevri- 
jeme i otploviti lađama, koje su im dovozile hranu. Od svega 
su se najviše bojali Lakedemonjana, jer su držali, da imaju 
neki čvrsti oslonac, kad više s njima ne pregovaraju preko 
poslanika. I kajali su se, što nisu prihvatili mirovnu ponudu. 
Opazivši nepovjerenje, koje su gajili prema njemu, jer je 
spriječio ugovor, Kleon reče, da ne govore istinu oni, koji 


215 


tako izvješćuju. A kad su oni, koji su odanle došli, svjeto- 
vali, ako njima ne vjeruju, neka pošalju kakve izvidnike, 
izaberu Atenjani kao izvidnika njega Samoga s Teagenom. 
On uvidi, da će biti prisiljen ili govoriti isto kao oni, koje 
je objeđivao, ili da će ga, ako ustvrdi protivno, utjerati u 
laž. Stoga, a videći i to, da su Atenjani vrlo skloni ratovanju, 
preporuči im, da im ne treba slati izvidnike niti oklijevati 
propustivši zgodu, nego, ako im se čini, da su vijesti istinite, 
neka udare brodovljem na one ljude. Time je nišanio na 
Nikiju Nikeratova, koji je bio vojskovođa i njegov nepri- 
jatelj, i predbacivao mu, da bi lako bilo, kad bi vojskovođe 
bili ljudi na mjestu, otploviti s opremljenim brodovljem i 
pohvatati one na otoku, što bi i on sam učinio, da je zapo- 
vjednik. 


28. — Kad su Atenjani počeli nešto rogoboriti proliv 
Kleona, zašto sad još ne plovi, ako mu se to čini lako, Nikija 
je, videći da mu još uvijek prigovara, zahtijevao, neka uzme 
čete, koje hoće, i, što se tiče njih vojskovođa, neka slobodno 
kuša sreću. Misleći isprva, da mu Nikija prepušta vodstvo 
samo prividno, Kleon bijaše spreman, eli uvidjevši, da mu 
ga uistinu kani predati, stane izmicati i reče, da vojskovođa 
nije on, nego Nikija. Stao se već bojati, jer nije računao, 
da bi onaj pristao da mu ustupi svoje mjesto. Nikija ga je 
opet pozivao i cdricao se zapovjedništva kod Pila zovući 
Atenjane za svjedoke. Što je više Kleon izbjegavao plovidbu 
i odustajao od svoje tvrdnje, to su više oni, kao što svjetina 
obično čini, zapovijedali Nikiji, neka mu preda zapovjedni- 
štvo, a Kleonu dovikivali, neka plovi. Stoga, ne znajući, zako 
bi se još oslobodio obećanja, Kleon pristane na plovidbu. 
Stupivši pred njih reče, da se on Lakedemonjana ne boji 
i da će otploviti uzevši iz grada samo prisutne Lemnjane i 
Imbrane i lakooružanike, koji su kao pomoćne čete došli iz 
Ena, i četiri stotine strijelaca odrugud. S njima će (reče) uz 
vojnike kod Pila za dvadeset dana Lakedemonjane ili do- 
vesti žive ili ih ondje poubijati. Atenjani se donekle stadoše 
i smijati zbog njegove hvastavosti, a razboritim je ljudima 
ipak to bilo po volji, jer su smatrali, da će od dva dobra 
jedno postići: ili će se riješiti Kleona, čemu su se više na- 
dali, ili će, ako se prevare u mišljenju, svladati Lakede- 
monjane. 

29. — Kad je Kleon proveo sve u skupštini i kad su mu, 
Atenjani glasanjem odobrili plovidbu, izabere sebi jednoga 
od vojskovođa kod Pila, naime Demostena, i stane se brzo 
špremati na odlazak. Uzeo je Demostena, jer je doznao, da 
un pomišlja na iskrcavanje na otoku. Vojnici naime, koji su 
podnosili nevolju poradi uskoga prostora i više nalikovali 
opsjednutima nego opsjedačima, zaželjeli su stupiti u odlučni 
boj. Demostenovu je odlučnost još povećao požar na otoku. 
Prije je otok bio većinom šumovit i neprohodan, jer je uvijek 
bio nenastanjen, pa se on toga bojao držeći, da je to više u 
prilog neprijateljima, jer bi napadajući iz skrovišta mogli 
škoditi velikoj iskrcanoj vojsci. Njima zbog šume ne bi bile 
jednako vidljive lakedemonske pogreške i obrambeni ure- 
idlnji, a sve pogreške njihove vlastite vojske bile bi oče- 
vidne, tako da bi oni mogli neočekivano napadati, gdje bi 
hljeli, jer bi stajalo do njih, kad će navaliti. A ako bi opet 
bio prisiljen zalaziti na gusto obraslo zemljište, držao je, da 
hi njih manje, koji poznaju mjesto, bilo jače od njih više, 
koji ga ne bi poznavali. I njihova bi vojska, iako brojna, 
heopazice bila uništavana, jer se ne bi moglo vidjeti, gdje 
bi jedni drugima imali priteći u pomoć. 


30. — Te su ga misli zaokupljale osobito poradi etol- 
ukoga poraza, do kojega je dobrim dijelom došlo zbog šume. 
Vojnici su zbog uskoga prostora bili prisiljeni iz opreza pri- 
redivati ručak na rubu otoka. Kad je neki od njih nehotice 
zapalio mali dio šume, a iza toga se podigao vjetar, izgori 
najveći dio nje, a da nisu ni opazili. Tako je dakle bolje 
vidio, da je Lakedemonjana bilo više, dok je prije nagađao, 
du su hranu onamo slali manjemu broju i da je otok za pri- 
stajanje dosta zgodan. Tad je stao spremati napadaj, jer je 
zn Atenjane bilo vrijedno, da se što više žure, slao je po 
vojsku k saveznicima u blizini i pripremao sve ostalo. Kleon 
mu naprijed pošalje glasnika s viješću, da će doći, i stigne 
u" Pil s vojskom, koju je zatražio. Kad su se sastali, pošalju 
nujprije k lakedemonskoj vojsci na kopnu glasnika poziva- 
jući ih, ne bi li ljudima na otoku htjeli naložiti, da im bez 
borbe predadu oružje i sebe, a zato će ih čuvati pod blagom 
ktražom. 

31. — Kad to nisu prihvatili, Atenjani su opet pričekali 
jedan dan, a sutradan su noću zaplovili prema pučini ukr- 

cavši sve oklopnike u malo lađa. I nešto prije zore stanu se 
iskrcavati s jedne i druge strane otoka, s otvorenoga mora 
i sa strane luke. Oklopnika je bilo oko osam stotina, koji su 
trkom napredovali do prve straže na otoku. Lakedemonjani 
su bili razvrstani ovako: U toj prvoj straži bilo je oko tri- 
deset oklopnika, a sredinu otoka, i to najravniji dio i gdje 
je bilo vode, zaposjela je većina njih pod zapovjednikom 
Epitadom; jedan dio njih, ne velik, čuvao je rt otoka prema 
Pilu, koji je S morske strane bio strm, a i s kopna bio 
vrlo teško osvojiv. iBio je ondje od starine i neki branik na- 
činjen od odabranoga kamenja, za koji su držali da bi im 
mogao biti koristan, ako bi morali uzmicati pred nadmoć- 
nijom Silom. Oni su bili tako svrstani. 


32. — Atenjani prve stražare, do kojih su dotrčali, 
odmah ubiju, dok su još bili na ležištima i hvatali oružje; 
stražari nisu znali za iskrcavanje, jer su mislili, da lađe po 
običaju plove vršeći stražu. A kad je svitala zora, iskrcavala 
se i ostala vojska iz sedamdeset i nešto više brodova, svi 
osim donjih veslača, kako su već koji bili oružani, od toga 
osam stotina strijelaca, isto toliko lakooružanika, nadalje 
mesenske pomoćne čete i svi ostali, koji su stajali kod Pila, 
osim čuvara tvrđave. Po odredbi Demostenovoj razdijele se 
na skupine po dvije stotine i više, a negdje i manje, i za- 
uzmu najviša mjesta, da bi neprijatelji, okruženi odasvud, 
bili u što većoj neprilici i da ne bi znali, kamo da se okrenu, 
nego da ih mnoštvo napada strelicama sa svih strana: ako 
bi udarili na prednje, gađali bi ih stražnji, a ako bi navalili 
na one s boka, gađali bi ih oni, koji su bili svrstani s jedne 
i druge njihove strane. Kamo bi se god neprijatelji okre- 
nuli, imali su im biti uvijek s leđa lakooružanici; to im je 
bilo vrlo neprilično, jer su ih napadali izdaleka strelicama, 
kopljima, kamenjem i praćkama. Na njih nije bilo moguće ni 
navaliti, jer su i u bijegu pobjeđivali, a kad su neprijatelji 
uzmicali, bili su im za petama. S takvom je osnovom De- 
mosten u početku zamišljao iskrcavanje i zatim ga proveo 
u djelo. 


33. — Kad su vojnici oko Epitade, kojih je bilo najviše 
na otoku, vidjeli prvu stražu uništenu i vojsku gdje ide 
protiv njih, svrstaju se i stanu polaziti protiv atenskih oklop- 

nika hoteći, da dođe do boja izbliza, jer su ti stajali njima 
nasuprot, a s boka i straga su bili lakooružanici. Oklopni- 
cima se ipak nisu mogli približiti niti se poslužiti svojom 
vještinom, jer su ih sprečavali lakooružanici gađajući ih 
s obiju strana, a oklopnici međutim nisu kretali protiv njih, 
nego su mirovali. Gdje su ih lakooružanici trčeći prema 
njima najviše napadali, tamo su ih nagonili u bijeg, ali su 
se oni okretali i borili; ljudi lako oružani lako su u bijegu 
ovdmicali po tlu teškom i neravnom zbog prijašnje pustoši, 
kuđa ih Lakedemonjani nisu mogli s oružjem progoniti. 


34. — Neko kratko vrijeme gađali su dakle tako jedni 
druge izdaleka. Lakedemonjani nisu više mogli oštro istrča- 
vati, gdje bi ih napadali, a lakooružanici opaze, da su već 
sporiji u obrani, dok su se oni sami najviše ohrabrili videći, 
da su se pokazivali daleko nadmoćnijima. Ujedno su se na 
njih navikli, pa im se više nisu činili jednako strašnima, 
i to zato, što nisu. odmah zlo prošli, kako su očekivali, kao 
onda, kad su se prvi put iskrcavali i bili potišteni već pri 
pomisli, da idu protiv' Lakedemonjana, Stanu ih podejenji- 
vati i uz viku udare u gomilama na njih; gađali su ih ka- 
menjem, strelicama i kopljima, kako je tko imao što pri 
ruci. A kad su uz viku nasrnuli, strah obuzme Lakedemo- 
mjane nenavikle takvu boju. I dizala se uvis silna prašina 
od šume netom spaljene; bilo je nemoguće išta vidjeti pred 
sobom od strelica i kamenja, što je letjelo iz ruku mnogih 
ljudi, a isto tako od prašine. Tu je Lakedemonjanima bio 
težak položaj, jer ih ni pusteni oklopi nisu štitili od stre- 
lica, a bačene sulice su napukle i ostale u štitovima, tako 
da nisu znali, što da urade. Vidik im je bio spriječen, tako 
da nisu ništa vidjeli pred sobom, a od sve veće vike nepri- 
jatelja nisu mogli čuti izdane zapovijedi; opasnost ih je 
okruživala odasvud i nisu imali nade, da će se bilo kakvom 
obranom spasiti. 


35. — Kad su na koncu mnogi već bili ranjeni, jer su 
se uvijek vrtjeli na istom mjestu, zbiju redove i povuku se 
na branik, koji je bio nedaleko od njih na kraju otoka, i 
k svojoj straži. A kad su tako uzmakli, tad su istom lako- 
oružanici ohrabreni nasrtali s još većom vikom. Lakedemo- 
njani, koje su oni na uzmaku stizali, pogibahu, ali većina 

uteče u branik i svrsta se s tamošnjim stražarima, da se 
brane na svim stranama, gdje se moglo napadati. Atenjani 
pođu za njima, ali ih nisu mogli zaobići i zaokružiti zbog 
čvrste utvrde, nego su navaljivali sučelice i kušali ih poti- 
snuti. Mnogo su vremena i najveći dio dana Lakedemo- 
njani odolijevali, premda su jedni i drugi trpjeli od boja, 
žeđe i sunca, jedni kušajući protjerati protivnike s uzvisine, 
a drugi nastojeći održati se. Lakedemonjani su se lakše bra- 
nili nego prije, jer nije bilo zaokruživanja s boka. 


36. — Kad borbi nije bilo kraja, mesenski vojskovođa 
pristupi Kleonu i Demostenu i reče, da se trude uzalud. Ako 
su voljni dati mu jedan dio strijelaca i lakooružanika, on će 
ih zaobići straga putem, koji on sam pronađe, i misli, da će 
iznuditi ulaz u utvrdu. A kad je dobio, što je zatražio, krene 
iz skrovita mjesta, tako da ga oni nisu vidjeli, i verući se 
stalno po pristupačnim mjestima strmoga otoka, gdje Lake- 
demonjani nisu stražili, jer su se pouzdali u sigurnost mje- 
sta, s mukom ih neopazice zaobiđe. Kad se iznenada pojavio 
na uzvisini njima za leđima, njih je tim neočekivanim činom 
zaplašio, a svoje, kad su ugledali, što su očekivali, još je 
mnogo više ohrabrio. Lekedemonjani, jer su ih sad već ga- 
đali s obje strane i jer su se nalazili u istom položaju — da 
isporedimo malo s velikim — kao oni u Termopilama (koji 
poginuše, kad su ih Perzijanci stazom zaobišli), izloženi stri- 
jelama sa svih strana, nisu mogli više odolijevati, nego su, 
boreći se njih malo s mnogima i oslabivši tjelesno od gladi, 
uzmicali. I Atenjani su naskoro bili gospodari pristupa u 
utvrdu. 

37, — A kad su Kleon i Demosten vidjeli, da će njihova 
vojska uništiti Lakedemonjane, ako ovi ma koliko dalje uz- 
maknu, prekinu bitku i zaustave svoje. Htjeli su ih dovesti 
Atenjanima žive, ne bi li kako saslušali njihovu poruku i dali 
se skršiti u svom prkosu (da predadu oružje), posijeđeni u 
tadašnjoj nuždi. I poruče im preko glasnika, jesu li voljni 
predati oružje i sebe Atenjanima, da zaključe o njima, što 
god budu htjeli. 


38. — Čim su to čuli, većina ih spusti štitove i stane ma- 
hati rukama po zraku pokazujući, da prihvaćaju prijedloge. 
Kad je poslije toga došlo do primirja, sastanu se na dogovor 

Kleon i Demosten i od njih Stifon Faraksov, jer je prvi od pri- 
iašnjih zapovjednika, Epitada, umro, a njegov je izabrani na- 
sljednik Hipagret ležao među poginulima kao mrtav, iako još 
živ. Po zakonu je Stifon bio izabran za trećega zapovjednika, 
ako se onoj dvojici što desi. Stifon i njegova pratnja reknu, 
da žele poslati glasnika Lakedemonjanima na kopnu, tražeći 
uputu, što im treba činiti. Atenjani ne puste od njih nikoga, 
hego sami pozovu glasnike s kopna. Na drugi ili treći upit na 
koncu doplovi k njima od Lakedemonjana s kopna čovjek, 
koji javi: »Lakedemonjani vam poručuju, da sami o sebi odlu- 
čite, ali da ne činite ništa sramotno.« Nato se oni međusobno 
posavjetuju i predadu oružje i sebe. Taj dan i slijedeću noć 
držali su ih Atenjani pod stražom, a sutradan podigoše na 
oloku pobjedni znak i spremahu se da otplove. Zarobljenike 
razdijele zapovjednicima troveslarki na čuvanje, a Lakede- 
monjani, poslavši glasnika, prevezu k sebi poginule. A pogi- 
nulo je na otoku i živih uhvaćeno ovoliko: na otok je svega 
prešlo četiri stotine i dvadeset oklopnika, od kojih je živih 
vtpremljeno dvije stotine devedeset i dva, a ostali su poginuli. 
Od tih je bilo živih Spartanaca oko sto i dvadeset. Atenjana 
nije mnogo poginulo, jer se boj nije vodio izbliza. 


39. — Čitavo vrijeme, za koje su ljudi na otoku bili pod- 
sjedani, od pomorske bitke sve do boja na otoku, iznosilo je 
sedamdeset i dva dana. Od toga su se oko dvadeset dana, dok 
su poslanici poradi primirja bili na putu, hranili uredno, a 
ostale dane potajno su ih prehranjivali oni, što su k njima 
plovili. Bilo je nešto žita i na otoku, a ostalo je i druge hrane, 
jer je zapovjednik Epitada dijelio svakomu manje, nego što 
je sila mogućnost. 

Atenjani se i Peloponežani odmah vrate s vojskom iz Pila 
svaki svojoj kući, i obećanje se Kleonovo, premda je bilo mah- 
nito, ispuni, jer je za dvadeset dana doveo one ljude, kako je 
vhećao, 


40. — Zaista, od ratnih događaja taj se Helenima dogodio 
najviše preko očekivanja. Mislili su naime, da Lakedemonjani 
niti od gladi niti od ikakve nužde ne će predati oružje, nego 
dla će umrijeti s njim u ruci boreći se, dok mogu. I nisu vje- 
rovali, da su oni, koji su predali oružje, istoga kova kao 
poginuli. 

Kad je jednom kasnije neki od atenskih saveznika zapitao 
porugljivo jednoga od zarobljenika s otoka, da li su oni od 
njih, koji su poginuli, bili valjani i hrabri ljudi, odgovorio 
mu je ovaj, da bi vrlo vrijedno bilo vreteno — a mislio je na 
strelicu — da je razlikovalo valjane. Time je dao naslutiti, 
da su od kamenja i strelica neki slučajno pogibali. 


41. — Kad su ti ljudi bili dopremljeni, Atenjani zaključe 
da će ih čuvati u tamnici, sve dok ne sklope kakav ugovor, a 
ako Peloponežani prije toga budu provaljivali u njihovu ze- 
mlju, da će ih izvesti iz grada i ubiti. U Pilu postave posadu, 
a Mesenjani iz Naupakta pošalju tamo kao u domovinu (jer 
se Pil nalazi u negdašnjoj mesenskoj zemlji) najsposobnije 
između sebe, koji su plijenili Lakoniju i vrlo mnogo škodili 
njezinim stanovnicima, jer su bili istoga jezika. Lakedemo- 
njani u prijašnje vrijeme nisu znali za plijenjenje i takav rat, 
pa kad su državni robovi počeli prebjegavati, bojali su se, da 
ne dođe do kakve veće bune među ljudima u njihovoj zemlji; 
"zato nisu to lako podnosili. Premda nisu htjeli, da to bude 
Atenjanima očevidno, slali su k njima poslanike kušajući da 
dobiju Pil i svoje ljude. A oni su stavljali sve veće zahtjevei, 
premda su im često dolazili, otpremali su ih neobavljena posla. 
To se dogodilo kod Pila. 


BOJNI POTHVATI U KORINTIJI I EPIDAURIJI 


42. — Istoga ljeta, odmah poslije toga zavojšte Atenjani 
na Korintiju sa osamdeset lađa i dvije tisuće svojih oklopnika 
i sa dvjesta konjanika u lađama za prijevoz konja. Pratili su 
ih i od saveznika Milećani, Andrani i Karišćani, a zapovijedao 
je Nikija Nikeratov s još dva druga. Ploveći pristanu u zoru 
između Herzoneza i Rita na žalu kraja, povrh kojega je bre- 
žuljak Soligej, na kojem su se u starini bili utaborili Dorani i 
ratovali s Korinćanima u gradu, koji su bili eolskoga roda. I 
sada je na njemu selo, koje se zove Soligeja, Od toga je žala, 
gdje su pristale lađe, to selo udaljeno dvanaest stadija, ko- 
rintski grad šezdeset, a prevlaka dvadeset. Saznavši una- 
prijed iz Arga, da će atenska vojska stići iza dužega puta, 
Korinćani pohite u pomoć na prevlaku, svi osim onih izvan 
prevlake. Isto tako nije bilo s njima pet stotina ljudi posade 

u Amprakiji i Leukadi. Ostali su sa svom vojskom vrehbali,, 
gdje će Atenjani pristati. A kako ih nisu opazili, jer su noću 
doplovili s pučine, budu obaviješteni znakovima, pa ostave 
polovicu svojih u Kenhreji za slučaj, da Atenjani pođu na 
Kromion, i brzo im krenu u susret. 


43. — Bat, jedan od zapovjednika (jer su dvojica bila u 
lom boju) ode s jednom četom u selo Soligeju, da je brani, 
jer je bila neutvrđena, a Likofron udari s ostalima. Najprije 
su Korinćani napadali atensko desno krilo, odmah čim se ono 
iskrcalo pred Herzonezom, a zatim i ostalu vojsku. Boj je bio 
žestok i sve prsa o prsa. I desno krilo atensko i karišćansko 
(li su naime bili svrstani jedni do drugih sasvim nakraju) do- 
čekaju Korinćane i jedva ih odbiju. Oni se povuku do ograde 
i, kako su bili poviše (jer je čitav kraj bio strm), stanu ih ga- 
dtati kamenjem i, zapjevavši bojnu pjesmu, ponovo navale na 
njih. Atenjani ih dočekaju, i opet se vodio boj izbliza. Neka 
korintska četa priskoči u pomoć svomu lijevom krilu i natjera 
u bijeg desno atensko krilo progoneći ga do mora. A Atenjani 
i Karišćani opet se okrenu od lađa protiv njih. Ostala se voj- 
ska borila neprestano s jedne i druge strane, a najviše desno: 
korintsko krilo, gdje je bio Likofron, koji se borio protiv 
lijevoga atenskog krila, jer su se nadali, da će oni pokušati 
napadaj na selo Soligeju. 


44. — Mnogo su se dakle vremena odupirali ne popušta- 
jući jedni drugima. Zatim Korinćani nagnu u bijeg (jer su 
Atenjani imali konjanike, koji su im bili cd koristi boreći se 
s njima, dok oni drugi nisu imali konjaništva), povuku se na 
brežuljak, utabore se, te nisu više silazili, nego su mirovali. 
Za toga bijega vrlo mnogo njih pogine na desnom krilu, 
a i sam zapovjednik Likofron. Ostala se vojska, pošto je bila 
svladana, povuče na uzvisine, tako da ih nisu mnogo progo- 
nili niti je to bio nagao bijeg, i tamo se utabori. Kako više 
nisu izlazili u boj protiv Atenjana, stanu oni skidati pogi- 
nulima oružje i skupljati svoje poginule, te odmah podignu 
pobjedni znak. Polovica Korinćana, koji su se nalazili kao 
posada u Kenhreji, da ne bi neprijatelji udarili brodovljem 
na Kromion, nije vidjela bitku, jer je vidik sprečavala gora 
Onej. A kad su vidjeli prašinu i doznali za bitku, odmah 
potekoše u pomoć. U pomoć dođu i stariji Korinćani iz grada, 

kad su saznali, što se dogodilo. Kad su Atenjani vidjeli kako 
svi oni idu protiv njih, pomisle, da ide na njih pomoćna 
vojska blizih susjeda Peloponežana, pa počnu brzo uzmicati 
prema lađama sa skinutim oružjem i sa svojim poginulima 
osim dvojice, koje su ondje ostavili, jer ih nisu mogli naći. 
Ukrcavši se u lađe, prevezu se na susjedne otoke, s kojih 
po glasniku zatraže svoje mrtve, koje su tamo ostavili, i do- 
preme ih po ugovoru. Korinćana pogine u tom boju dvjesta 
i dvanaest, a Atenjana malo manje od pedeset. 


45. — Digavši sidra, Atenjani otplove istoga dana s otoka 
na Kromion u Korintiji, koji je daleko od grada sto i dvade- 
set stadija. Usidrivši se, opustoše zemlju i ondje prenoće. 
Sutradan doplove uz obalu najprije u Epidauriju, iskrcaju se, 
zatim stignu u Metonu između Epidaura i Trezena i osvojivši 
prevlaku poluotoka (na kojoj je Metona) utvrde je. Smjestivši 
tamo posadu, pustošili su kasnije trezensku zemlju, Halijadu 
i Epidauriju. A kad su zidom opasali to mjesto, otplove 
lađama kući. 


PUČKA STRANKA SVLADA U KERKIRI VLADU 
NEKOLICINE. DRUGI DOGAĐAJI 


46. — U isto vrijeme, u koje se to događalo, i Eurime- 
dont i Sofoklo, pošto su s atenskim brodovljem krenuli iz Pila 
na Siciliju, stignu na Kerkiru i zavojšte s Kerkiranima, iz 
grada na one Kerkirane, koji su se smjestili na gori Istoni, 
a koji su u svoje vrijeme poslije ustanka onamo prešli, zavla- 
dali okolicom i činili mnogo štete. Navale na njih i zauzmu 
im utvrdu, a ljudi svi zajedno pobjegnu na neku uzvisinu i 
sklope ugovor s tim, da im predadu pomoćne čete, a o njima 
samima da nakon predaje oružja odluči atenski narod. Prema 
ugovoru vojskovođe ih prevezu na otok Ptihiju, da ih tamo 
čuvaju, sve dok ih ne pošalju u Atenu, a ako tko od njih bude 
uhvaćen pri bijegu, ugovor je za sve ništetan. Poglavari ker- 
kirskoga puka bojali su se, da Atenjani njih, kad onamo dođu, 
ne bi pogubili, i zato smisle nešto ovakvo: Nekolicini onih na 
otoku pošalju potajno prijatelje, koje upute, neka s njima 
govore kao u povjerenju, i uvjere ih, da bi za njih bilo naj- 

bolje što prije uteći; oni će im spremiti jednu prijevoznu 
ladu, jer ih atenske vojskovođe kane doista predati kerkir- 
skomu puku. 


47. — A kad su oni poslušali i ovi im pribavili prijevoznu 
lađu, vudu ploveći s otoka uhvaćeni, ugovor bude razriješen, 
oni svi predani Kerkiranima. Atenske su vojskovođe rado 
boduprle takav čin, tako da je izgovor postao vjerojatan. Oni 
pak, koji su to zasnovali, pokušali su to dosta sigurno, jer je 
bilo jasno, da ti vojskovođe, kako su sami plovili na Siciliju, 
ne bi htjeli, da te ljude drugi dopreme i da tako oni sami 
pribave čast onima, koji ih budu vodili. A Kerkirani ih pre- 
uzmu i zatvore u veliku kuću. Kasnije su izvodili po dvadeset 
lih ljudi vodeći ih između dva reda oklopnika poredanih 
4 obje strane, koji su ih međusobno povezane i tukli i boli, ako 
bi tko gdje ugledao koga svoga neprijatelja. Batinaši su išli 
kraj njih i požurivali u hodu one, koji su sporije išli. 


48. — I izveli su potajno na taj način i smaknuli oko šez- 
deset ljudi od onih u kući (oni su naime mislili, da ih izvode, 
da bi ih kamo drugamo premjestili). Ali kad su saznali i netko 
im to odao, zvali su Atenjane u pomoć moleći ih, neka ih oni 
ubiju, ako hoće. Iz kuće nisu više htjeli izlaziti, nego su rekli, 
da ne će, koliko je u njihovoj moći, nikomu dopustiti ni da 
uniđe. A Kerkirani nisu ni sami mislili silom provaliti kroz 
vrata, nego še popnu na krov kuće i raskinuvši strop gađali 
#u ih dolje opekama i strijeljali. Oni su se čuvali, koliko su 
mogli; ipak je većina sama sebe ubijala: strelice, koje su oni 
vdapinjali, zabadali su sebi u grkljan, vješali se o užeta na ne- 
kim posteljama, koje su kod sebe imali u kući, i pravili 
zamke od odjeće. Najveći dio noći (jer ih je noć zatekla u toj 
nesreći) ubijali su sami sebe na svaki način, a.i odozgo su ih 
Mađali; tako izginuše. I kad«je osvanuo dan, Kerkirani ih bez 
reda nabacaju na kola i izvezu izvan grada. Žene, koje su uhva- 
tili u utvrdi, učine ropkinjama. Na takav način puk uništi Ker- 
kirane s gore, i buna, koja je bila velika, svrši se tako, bar 
koliko se tiče ovoga rata, jer od protivnika nije više preostalo, 
što bi bilo spomena vrijedno. A Atenjani, otplovivši na Sici- 
liju, kamo su pošli u početku, ratovali su zajedno s tamo- 
šnjim saveznicima. 

49, — Atenjani u Naupaktu i Akarnanci na svršetku ljeta 
zajedno zavojšte na Anaktorij, korintski grad, koji leži na 
ulazu u Amprački zaljev, i zauzmu ga izdajom. Pošto su pro- 
tjerali Korinćane, sami Akarnanci s naseljenicima sa svih 
strana zaposjednu mjesto. I svršavalo se ljeto. 


50. — Slijedeće zime Aristid Arhipov, jedan od zapovjed- 
nika atenskih brodova za utjerivanje poreza, koje su bili iza- 
slali k saveznicima u Ejonu na Strimonu, uhvati Perzijanca 
Artaferna, koji je od Kralja putovao u Lakedemon. Kad su ga 
dopremili u Atenu, dadu Atenjani prevesti s asirskoga jezika 
pisma, koja je nosio, te ih pročitaju. Uz mnogo drugo, što su 
pisali Lakedemonjanima, glavno je bilo ovo: ne razabiru, što 
oni hoće, jer od mnogih poslanika, koji su došli, nijedan ne 
govori isto. Ako dakle hoće nešto jasno reći, neka pošalju 
k njemu ljude s tim Perzijancem. Artaferna pošalju kasnije 
Atenjani troveslarkom u Efez i s njim poslanike. Kad su ovi 
ondje doznali, da je kralj Artakserkso Kserksov od nedavna 
mrtav (u to je naime vrijeme završio život), vrate se kući. 


51. — Iste zime i Hijani razruše svoje nove zidine na za- 
povijed Atenjana, koji su posumnjali, da će se pobuniti protiv 
njih; ipak su im Atenjani dali jamstvo i stalnost u granicama 
mogućnosti, da ne će poduzimati nikakvih izvanrednih mjera 
protiv njih. I svršavala se zima, i svršavala se i sedma godina 
ovom ratu, koji je opisao Tukidid. 


ATENJANI ZAVOJŠTE NA KITERU, TIREJU I EGINJANE. 
LAKEDEMONJANI VRLO UZNEMIRENI 


52. — Odmah slijedećega ljeta nastane za mlađa djelo- 
mična pomrčina sunca! i na početku istoga mjeseca potres. 
Mitilenski bjegunci i bjegunci ostalih Lezbljana, dolazeći ve- 
ćinom s kopna, najme iz Peloponeza plaćeničku vojsku i skupe 
drugu odanle te zauzmu Retej, ali primivši dvije tisuće fo- 
kejskih zlatnika, vrate ga natrag ne učinivši nikakve štete. 
Poslije toga zavojšte na Antandar i izdajom zauzmu grad. 
Njihova je namjera bila oslobađati ostale t. zv. obalne gra- 
dove, kojima su prije upravljali Mitilenjani, a sad su ih imali 


1 To je bilo 21. ožujka. 

Alenjani, i od svih najprije Antandar. Domogavši se njega 
(kako je tu bila zgodna prilika za gradnju brodova, jer je 
ondje bilo drva i Ida bila na domaku, a bilo je i ostale ratne 
opreme, htjeli su odanle polaziti, lako pustošiti Lezbo, koji 
je blizu, i pokoriti eolske gradove na kopnu. Oni su to na- 
mjeravali i na to se spremali. 


53. — Atenjani istoga ljeta zavojšte na Kiteru sa šezdeset 
lađa i dvije tisuće oklopnika i s nešto konjanika, a od savez- 
nika s Milećanima i nekima drugima. Vodio ih je Nikija Ni- 
keratov, Nikostrat Dijitrefov i Autoklo Tolmejev. A Kitera je 
otok, koji leži uz Lakoniju prema Maleji. Stanovnici su La- 
kedemonjani, i to perijeci (okolni stanovnici), a poglavar, ki- 
lerski sudac, prelazio je onamo svake godine iz Sparte; slali 
su prijeko na otok uvijek posadu oklopnika i mnogo se za nj 
brinuli. Bio je pristanište teretnim lađama iz Egipta i Libije; 
osim toga zbog njega su gusari manje uznemirivali Lakoniju 
# mora, odakle je jedino bilo moguće pustošiti je, jer se čitav 
vtok uzdiže prema Sicilskom i Kretskom moru. 


54. — Kad su dakle Atenjani s brodovljem od deset lađa 
i sa dvije tisuće* miletskih oklopnika tamo pristali, zauzmu 
grad na moru po imenu Skandeja. Iskrcavši se s ostalom voj- 
skom na otok u mjesta prema Maleji, napredovali su protiv 
kiferskoga grada (na moru) i našli odmah pred sobom sve njih 
utaborene. Kiterani se u bici nešto malo vremena odupirahu, 
zatim se okrenu i uteku u gornji grad. Kasnije se nagode 
s Nikijom i sa suzapovjednicima, da se predadu Atenjanima, 
a jedino traže život. Bilo je i prije nekakvih pregovora između 
Nikije i nekih Kiterana, poradi čega su se sporazumjeli i brže 
i povoljnije, koliko odmah, toliko kasnije. Inače bi Atenjani 
bili preselili Kiterane, jer su bili Lakedemonjani i jer je nji- 
hov otok tako blizu Lakonije. 

Poslije ugovora Atenjani zaposjednu odmah lučki grad 
Skandeju i, postavivši posadu na Kiteri, otplove u Azinu, Hel 
i većinu primorskih gradova. Iskrcavajući se i noćeći u mje- 
stima, gdje god im je bilo zgodno, pustošili su taj kraj oko 
selam dana. 


2 Nevjerojatno velik broj oklopnika za deset lađa, što je očita 
pogreška. 

55. — Kad su Lakedemonjani vidjeli gdje Atenjani drže 
Kiteru, očekujući, da će takva iskrcavanja poduzeti i u njiho- 
voj zemlji, ne opriješe se nigdje čitavom vojskom, nego po 
zemlji razaslaše posade, mnoštvo oklopnika, kako je gdje tre- 
balo. Bili su uostalom na velikom oprezu bojeći se, da ne 
dođe do kakve promjene u njihovu ustavu, jer se nesreća na 
otoku Sfakteriji zbila nenadano, i to velika. Kako su Atenjani 
držali u rukama Pil i Kiteru, odasvud ih je okruživao brzi 
rat, koji se nije dao predusresti. Stoga su protiv običaja opre- 
mili četiri stotine konjanika i strijelce. Ako ikad, osobito su 
tada u ratnim pothvatima postali dosta mlitavi, jer su bili 
upleteni protiv svoga načina naoružanja u pomorsku borbu, 
i to protiv Atenjana, kojima je propušteni pokušaj uvijek 
značio neostvarenje onoga, što su, po svome mišljenju, mogli 
izvesti. Ktomu ih je veoma zbunjivala velika nestalnost sreće 
i ono, što im se dogodilo u malo vremena preko očekivanja. 
Bojali su se, da ih opet jednom ne snađe kakva mesreća poput 
one na otoku, i poradi toga su išli neodlučnije u bojeve. Mi- 
slili su, da će u svemu, što poduzmu, pogriješiti, jer se nisu 
pouzdavali u svoju odluku, nenavikli otprije na neuspjehe. 


56, — Kad bi se Atenjani, pustošeći tada primorje, negdje 
iskrcavali protiv pojedinih posada, ponajviše bi one ostale 
mirne, jer su pojedinci mislili, da su mnoštvom slabiji, i jer 
su općenito bili potišteni. Ipak jedna posada, koja se oprla 
kod Kotirte i Afrodizije, nasrtajem natjera u bijeg raspr- 
šeno mnoštvo lakooružanika, ali, kad su je dočekali oklopnici, 
opet uzmakne i nešto malo njezinih ljudi pogine. Atenjani im 
skinu oružje te podigavši pobjedni znak otplove na Kiteru. 
Odatle otplove oko rta u Limerski Epidaur i opustošivši jedan 
dio okolice stignu do Tireje, koja je u t. zv. Kinosurskoj ze- 
mlji, a graniči s Argolidom i Lakonijom. Posjedovali su je 
Lakedemonjani, ali su je dali prognanim Eginjanima, da u 
njoj stanuju, zbog iskazanih dobročinstava za potresa i 
ustanka državnih robova i zato, što su, premda su bili atenski 
podanici, ipak uvijek pristajali uz njihove nazore. 


57. — Dok su još Atenjani, kako smo rekli, plovili prema 
Eginjanima, ovi napuste tvrđavu na moru, koju su baš gra- 
dili, i povuku se u grad na uzvisini, u kojem su stanovali, a 
koji je udaljen od mora oko deset stadija. Jedna lakedemon- 

ska posada u onom kraju, koja je s njima gradila utvrdu, 
nije htjela s njima unići u nju, premda su je Eginjani molili, 
jer joj se činilo opasno zatvoriti se u utvrdu. Stoga su uzmakli 
na uzvisine i mirovali, jer su držali, da im nisu dorasli u boju. 
Atenjani međutim pristanu i, uznapredovavši odmah s čita- 
vom vojskom, zauzmu Tireju, spale grad i unutra ga sasvim 
oplijene. Vodeći sa sobom Eginjane, koji ne poginuše u boju 
prsa o prsa, stignu u Atenu, a vodili su i lakeđdemonskoga za- 
povjednika Tantala Patroklova, koji je bio kod njih; njega su 
ranjena uhvatili živa. I iz Kitere su vodili nešto malo ljudi, 
koje su odlučili preseliti sigurnosti radi. Atenjani zaključe 
njih zatočiti na otoke, a ostali Kiterani neka stanuju u svojoj 
zemlji i plaćaju porez od četiri talenta. Sve Eginjane, koje su 
zarobili, odluče ubiti zbog prijašnjega i nekoć trajnoga ne- 
prijateljstva, a Tantala baciti okovana u tamnicu k ostalim 
Lakedemonjanima s otoka. 


SICILJANI SE SASTANU U GELI I NAKON 
HERMOKRATOVA GOVORA SKLOPE MEĐUSOBNI MIR 


958. — Istoga ljeta sklope na Siciliji primirje Kamarinjani 
i Geljani najprije međusobno. Zatim se i ostali Siciljani sa- 
stanu u Geli, i to poslanici iz svih gradova, i zapodjenu me- 
đusobno pregovore, ne bi li se kako izmirili. Iznosili su mnoga 
druga mišljenja za mir i protiv njega, prepirali se i zahtije- 
vali svoje pravo, jer su pojedinci držali, da su nekako ošte- 
ćeni. Tada Sirakužanin Hermokrat Hermonov, koji ih je naj- 
više i nagovorio na sastanak, progovori u skupštini ovako: 


99. — »Ne ću govoriti, Siciljani, ni kao građanin naj- 
uglednijega grada niti kao građanin grada, koji je u ratu 
najviše trpio, nego ću iznijeti mišljenje, koje mi se čini da je 
najbolje za opće dobro čitave Sicilije. Zašto da se opširno 
govori o poteškoćama ratovanja pred vama, koji to znate, 
odabirući sve, što je s ratom u vezi? Nitko naime nije pri- 
siljen zbog neznanja zametati rat niti se dade strahom odvra- 
titi od njega, ako misli da će postići neku prednost. Događa 
se, da se jednima dobici čine veći od opasnosti, a drugi radije 
podnose pogibli nego da odmah što štetuju. A ako jedni i 
drugi ne rade to baš u zgodan čas, tad je preporuka mira 

korisna. I Za nas u sadašnjem času može to biti od najveće 
vrijednosti, budemo li o tome uvjereni. U početku smo se 
zaratili, jer je svaki od nas živo želio postići vlastite probitke, 
a sad se, međusobno raspravljajući, kušajmo izmiriti; no ako 
nam ne uspije da se rastanemo s jednakim pravom za sva- 
koga, opet ćemo ratovati. 


60. — Ipak treba spoznati, da ova skupština, ako smo ra- 
zumni, ne će raditi samo o vlastitim probicima, nego i o tom, 
da li ćemo još moći spasiti čitavu Siciliju, na koju, kao što 
ja mislim, vrebaju Atenjani. Smatrajte, da nas na izmirenje 
u našim sporovima mnogo više nagone Atenjani nego moje 
riječi, jer oni imaju najveću moć među Helenima i sada s malo 
lađa paze na naše pogreške, te se pod pristalim imenom sa- 
vezništva vladaju zapravo neprijateljski, a prividno na našu 
korist. Doista, dok mi zamećemo rat i zovemo u pomoć njih, 
koji sami od sebe vojuju i protiv onih, koji ih ne pozivaju, 
i dok sami sebi nanosimo zlo vlastitim novčanim izdacima 
i time njima krčimo put do vlasti, naravno da će, kad nas 
vide iscrpljene, jednoga dana doći i s većom vojskom, da 
pokušaju sebi podložiti čitav ovaj kraj. 


61. — Ali ako smo razboriti, treba da svaki od nas za 
svoj grad predobiva takve saveznike, koji će mu radije pomoći 
da stekne ono, što još ne posjeduje, negoli takve, koji će mu 
škoditi u onom što ima. Treba nadalje da se svatko od nas 
podvrgava opasnostima i da stekne uvjerenje, da nesloga naj- 
više uništava naše gradove i Siciliju, jer se svima nama, nje- 
nim stanovnicima, radi o glavi, a gradovi su nam se zavadili. 
Spoznavši to, treba da se izmiri i čovjek s čovjekom i grad 
s gradom i treba da kušamo zajednički spasavati čitavu Sici- 
liju. Nikomu neka ne pada na pamet, da je halkidski narod 
siguran poradi jonskoga srodstva, kao što su naši Dorani ne- 
prijatelji Atenjanima. Ne navaljuju oni na pojedine narode 
zato, što su po krvi nadvoje podijeljeni, i ne vodi ih mržnja, 
nego teže za dobrima na Siciliji, koja smo mi zajednički ste- 
kli. Pokazali su to sada, kad ih je pozvalo u pomoć halkidsko 
pleme. Premda Halkiđani nisu nikad Atenjanima po saveznič- 
kom ugovoru pritekli u pomoć, ovi su revno ispunili obvezu 
ugovora, više nego je trebalo. A što se Atenjani lakome za 
nama i na to misle, potpuno im opraštam i ne prekoravam 

nue, koji hoće vladati, nego one, koji pokazuju više sklonosti 
dn se pokoravaju. Po prirodi je čovjek uvijek takav, da vlada 
onim, koji popušta, a čuva se onoga, koji navaljuje. Mi pak, 
koji to znamo, ali ne gledamo pravo u budućnost, griješimo, a 
tako i onaj, ako ima koji takav, koji nije shvatio, da je najva- 
žnije, da tu strahotu svi zajednički lijepo odstranimo. Najbrže 
hismo se nje oslobodili, ako bismo se međusobno nagodili, jer 
Alenjani ne polaze iz svoje zemlje, nego iz zemlje onih, koji 
su ih pozvali u pomoć. Tako ne ćemo rat dokrajčiti ratom, 
nego će naše razmirice bez truda završiti mirom, pa će oni, 
koji su bili pozvani zbog valjanih razloga, a došli su s nepra- 
vednim namjerama, opravdano otići neobavljena posla. 


62. — Što se tiče Atenjana, tolike prednosti postizavamo, 
uko stvaramo dobre zaključke. A kako ne bi trebalo mir, koji 
je po priznanju svih najveće dobro, sklopiti i među mama sa- 
mima? Ili zar vam se ne čini, ako tko uživa kakvo dobro ili 
uko trpi kakvo zlo, da bi mir prije nego rat svakoga oslobodio 
jednoga, a sačuvao mu drugo, i da mir pruža i časti i slavu 
uz manju opasnost, a i drugo, o čemu bi se moglo raspravljati 
u dugim govorima ( kao što i o štetnosti ratovanja)? Promo- 
Lrivši to, ne smijete prezreti mojih riječi, nego se radije prema 
njima nekako pobrinite za svoj spas. Ako tko sa sigurnošću 
računa, da će nešto postići ili pravednošću ili silom, neka pazi, 
da se preko očekivanja gorko ne prevari, kad spozna, da su 
se već mnogi osvećivali nasilnicima i ponadali, da će snagom 
nešto više steći, ali se jedni ne samo nisu osvetili, nego se 
nisu ni spasli, a drugi, mjesto da imaju više, još su izgubili i 
svoje. Pravednu osvetu ne mora pratiti sreća, sve da se doista 
i trpi nasilje, niti je sila zato sigurna, što je puna nade. Kako 
ponajviše prevladava neizvjesnost s obzirom na buduće doga- 
daje, tako se, premda je to od svega najvaravije, ipak poka- 
zuje i veoma korisnim, jer se jednako bojimo i jaki i slabi, pa 
zato s većom opreznošću navaljujemo jedni na druge. 


63. — I kako nam je sada budućnost nejasna zbog ne- 
određena straha i zbog toga, što su strašni Atenjani već ovdje, 
a mi s obzirom na jedno i drugo zaplašeni, uvidimo, da je tim 
zaprekama dovoljno osujećeno naše očekivanje, po kojem je 
svaki od nas mislio, da će što postići, pa tjerajmo iz svoje 
zemlje neprijatelje, koji nadiru, a sami se izmirimo najradije 

zauvijek, a ako to ne možemo, sklopimo primirje na što duži 
rok i vlastite razmirice odgodimo za drugo vrijeme. Sve u 
svemu, znajmo dakle, da će svaki, ako me poslušate, imati 
svoj grad slobodan, iz kojega ćemo kao njegovi neograničeni 
gospodari jednako po zasluzi naplaćivati i dobročinitelju i 
zlotvoru. Ako me ne poslušate, nego se priklonite drugima, ne 
će se raditi o osveti nekomu, nego bismo, sve kad bismo i bili 
veoma sretni, nužno postajali prijatelji najvećim neprijateljima 
i bili u razdoru s onima, s kojima ne treba. 


64. — I premda ja, kao što sam na početku rekao, zastu- 
pam najveći grad i mogu prije na nekoga navaliti nego se 
samo braniti, ipak savjetujem, jer sam to predvidio, da po- 
puštate i da protivnicima ne činite takva zla, pri čemu ćete 
i sami trpjeti veću štetu. I ne prepirem se ludo niti mislim, 
kao što sam potpun gospodar vlastite odluke, da sam tako 
isto i gospodar sreće, kojom ne vladam, nego sam joj, kao što 
je prirodno, podložan. Držim opravdanim, da ostali učine isto, 
što i ja, i to sami od sebe, a ne prisiljeni od neprijatelja, jer 
nije nikakva sramota, da domaći popuštaju domaćima ili koji 
Doranin Doraninu ili Halkiđanin kojem sunarodnjaku, uopće 
da to činimo mi, koji smo susjedi i sustanovnici jedne zemlje 
morem optočene i koji se zovemo jednim imenom Siciljani. Mi 
ćemo, mislim, i ratovati, kad do toga dođe, i opet ćemo se me- 
đusobno izmiriti služeći se zajedničkim pregovorima. A strane 
ćemo napadače, ako budemo pametni, uvijek složno odbijati, 
jer, i pojedinačno trpeći štetu, svi zajedno dolazimo u opa- 
snost. Za saveznike ih nikad ubuduće ne ćemo zvati niti za 
izmiritelje. Takvom naime odlukom u sadašnjem ćemo času 
Siciliji doista pribaviti dvoje: izbavit ćemo je od Atenjana 
i domaćeg rata, a u budućnosti ćemo živjeti samostalno u 
slobodnoj zemlji, na koju će drugi manje vrebati.« 


65. — Poslije takva Hermokratova govora Siciljani ga 
poslušaju i međusobno se slože s namjerom, da se izbave rata 
zadržavajući svaki ono, što posjeduje, a Kamarinjanima da 
pripadne Morgantina, pošto Sirakužanima plate određenu 
svotu novaca. Atenski saveznici pozovu atenske poglavare i 
reknu, da će se izmiriti i da će ugovori i za njih vrijediti. A 
kad su Atenjani to odobrili, sklope međusobno ugovor, nakon 
čega atenske lađe otplove iz Sicilije. Kad su se vojskovođe 

vratile, Atenjani u gradu dvojicu, Pitodora i Sofokla, kazne 
progonstvom, a trećega, Eurimedonta, osude na novčanu globu, 
jer da im je bilo moguće podvrći sebi sicilsku zemlju, ali da su 
se podmićeni darovima odanle povukli. Tako su Atenjani u 
tadašnjoj sreći držali, da im se ništa ne smije usprotiviti, nego 
da im jednako mora uspijevati i ono, što je moguće, i ono, 
što je teže moguće, i to jednako kod velike pripreme kao i 
kod slabije. Uzrok je tome bila neočekivana. sreća u većini 
pothvata, koja je budila u njima jaku nadu. 


ATENJANI ZAUZMU NIZEJU. BRAZIDA OSUJETI 
ATENSKE PLANOVE PROTIV MEGARE 


66. — Istoga ljeta Megarani u gradu —jer su ih pritiski- 
vali u ratu Atenjani, koji su dvaput svake godine provalji- 
vali sa svojom vojskom u njihovu zemlju, a s druge ih strane 
držali u škripcu njihovi bjegunci iz Pega, koji su nakon po- 
bune bili prognani od mnoštva te su ih mučili razbojstvom — 
stanu se međusobno dogovarati, kako im treba primiti bje- 
gunce, da obje neprijateljske stranke ne uništavaju njihov 
grad. Kad su prijatelji prognanika čuli za tu glasinu, stanu i 
sami javno zahtijevati još više nego prije, da se drže toga 
prijedloga. Kad su pučki poglavari uvidjeli, da puk podnoseći 
veliko zlo ne će moći ustrajati s njima, preplaše se i zapo- 
djenu pregovore s atenskim vojskovođama Hipokratom Ari- 
fronovim i Demostenom Alkistenovim u nakani, da im predadu 
grad, jer su to držali manjom opasnošću za sebe, nego da se 
vrate oni, koje su prognali. Dogovore se, da će Atenjani naj- 
prije zauzeti duge zidove (koji su se pružali otprilike osam 
stadija od grada do njihove luke Nizeje), da Peloponežani ne 
priteknu u pomoć iz Nizeje, u kojoj su oni sami stražili, da za 
sebe osiguraju vjernost Megarana, a zatim će pokušati pre- 
dati im i gornji grad. Nakon toga imali su im se već lakše 
priključiti, 

67. — Atenjani dakle, pošto su sse oboji spremili poslije 
priprava i dogovora, otplove podnoć na megarski otok Minoju 
sa šest stotina oklopnika, kojima je zapovijedao Hipokrat, i 
legnu u jamu, iz koje su uzimali opeke za zidine i koja.nije 
bila daleko. A lakooružani Platejani i drugi pogranični stra- 


233: 


žari“ stanu u zasjedu s drugim vojskovođom Demostenom u 
hramu Enijalijevu, koji leži u dosta maloj udaljenosti. Sve to 
nije opazio nitko osim ljudi, koji su morali znati za taj noćni 
pothvat. I kad je zora imala svitati, ovi (megarske izdajice)» 
učine ovako: Običavali su noću kao gusari voziti na kolima 
čamac sa dva vesla preko jame do mora i isploviti, jer su se 
već od dugo vremena pobrinuli, kako će im se uz zapovjedni- 
kovo dopuštenje otvoriti vrata. I prije nego bi nastao dan, 
opel bi ga na kolima dopremili unutar zidina i vozili kroz 
vrata, da Atenjani iz Minoje tobože ne bi znali, što da čuvaju, 
kad se u luci nije mogla vidjeti nikakva lađa. I tada su kola 
već bila pred vratima, pa kad su ih po običaju otvorili kao 
za čamac, Atenjani (kako je bilo dogovoreno) vidjevši to tr- 
kom potrčaše iz zasjede, jer su htjeli stići prije nego se vrata 
opet zaključaju i dok su kola još u njima, što je bilo zapre- 
kom da se zatvore, Zajedno s njima i pomagači Megarani 
ubiju stražare na vratima. Najprije dotrče Platejani s Demo- 
stenom i pogranični stražari onamo, gdje sad stoji pobjedni 
znak. U borbi, koja se odmah razvila unutar vrata (jer su to 
opazili najbliži Peloponežani), Platejani svladaju one, koji su 
išli u pomoć, i osiguraju vrata atenskim oklopnicima, koji su 
nadolazili. 


68. — Zatim svi Atenjani, koji su neprestano ulazili, 
krenu odmah prema bedemu. Mealobrojna se peloponeska po- 
sada u početku odupirala i branila; neki od njih poginu, a ve- 
ćina se dade u bijeg. jer su se preplašili neprijateljske provale 
u noći i izdajnika Megarana, koji su se borili protiv njih. 
Pomislili su naime, da su ih izdali svi Megarani. Dogodilo se, 
da je i atenski glasnik na vlastitu pobudu oglasio, neka dođe, 
tko hoće od Megarana, da sjedini oružje s Atenjanima. Kad su 
Peloponežani to čuli, nisu se više opirali, nego su pomislili, 
da oni doista zajedno ratuju, pa uleku u Nizeju. 


A kad su u zoru zidovi već bili zauzeti i Megarani u gradu 
bili uznemireni, oni, što su pregovarali s Atenjanima, i 
s njima drugo mnoštvo, koje je za to znalo. reknu, da treba 
otvoriti vrata i izaći u boj. Bilo je dogovoreno među mjima, 
da će Atenjani, kad se otvore vrata, provaliti unutra; njih same 


3 Službu pograničnih stražara vršili su u Ateni efebi jednu 
do dvije godine, kad bi navršili osamnaestu godinu. 

imali su jasno prepoznati (jer će se namazati uljem), da im ne 
bi učinili što nažao. A mogli su s to većom sigurnosti otvoriti 
vrata, jer su i od Eleuzine stigle po dogovoru četiri tisuće 
atenskih oklopnika i šest stotina konjanika, koji su putovali 
noću. Kad su se oni namazali uljem i bili već blizu vrata, 
iedan od urotnika otkrije drugima njihovu izdajničku na- 
mjeru. Oni se svisakupe i reknu, da ne treba ni izlaziti na- 
polje (jer se nisu nikad ni prije na to usudili, dok su bili 
jači) ni dovesti grad u očitu opasnost. Ako tko nije voljan 
slušati, bit će borbe na licu mjesta. Ničim nisu pokazivali, da 
znaju o izdajstvu, nego su ono uporno tvrdili svjetujući to- 
bože najbolje i istodobno stojeći kod vrata na straži, tako da 
zasjedačima nije. bilo moguće izvršiti, što su kanili. 


69. — Kad su atenske vojskovođe opazile, da je nastala 
neka zapreka i da ne će moći silom zauzeti grad, odmah stanu 
zidom opkoljavati Nizeju, jer su držali, ako je zauzmu prije 
nego stigne kakva pomoć, da će se brže predati i Megara (iz 
Atene im brzo stigne željezo, klesari i ostalo što je bilo po- 
trebno). Počnu od zida, koji su držali u rukama, i od njega 
povuku poprečni zid prema Megari s obje strane Nizeje sve 
do mora. Jarak i zidove gradila je vojska podijelivši ih među 
se; iz predgrađa su uzimali kamenje i opeke te sjekli drveće i 
grmlje i opkoljavali grad koljem, ako je gdje što. trebalo. Na 
kuće predgrađa stavljali su zidna kruništa i tako su one same 
služile kao utvrde. Radili su čitav taj dan. A sutradan u pred- 
večerje zid je bio malone dovršen, a stanovnici se u Nizeji 
uplaše zbog oskudice hrane (jer su se iz gornjega grada opskr- 
bljivali samo za jedan dan). Misleći, da im Peloponežani ne će 
brzo stići u pomoć, i držeći Megarane za neprijatelje, pogode 
se s Atenjanima, da se svatko otkupi za urečenu svotu novaca, 
pošto predadu oružje, a s lakedemonskim vojskovođom i dru- 
gim Lakedemonjanima, ako je koji bio unutra, neka Atenjani 
postupaju, kako god budu htjeli. Složivši se u tim uvjetima, 
oni izađu. Atenjani sruše duge zidove od stranc megarskoga 
grada i, zaposjevši Nizeju, spremali su se na ostalo. 


"0. — Lakedemonjanin Brazida Telidov bio je baš u to 
vrijeme kcd Sikiona i Korinta spremajući se na vojnu protiv 
Trakije. Kad je doznao za zauzeće zidova, zabrine se za Pelo- 
ponežane u Nizeji i poboja se, da Megara ne bi pala. Stoga 

pošalje glasnika k Beoćanima pozivajući ih, da mu brzo dođu 
s vojskom u susret do Tripodiska (u Megaridi ima selo toga 
imena pod gorom Geranijom). I sam dođe sa dvije tisuće i 
sedam stotina korintskih oklopnika, sa četiri stotine flijaških 
i šest stotina sikionskih i sa vlastitim vojnicima, koliko ih se 
već sakupilo, misleći, da će zateći Nizeju još neosvojenu. A 
kad je kod Tripodiska, kamo je noću došao, saznao za stanje 
stvari, izabere tri stotine ljudi iz svoje vojske i, prije nego 
se za to saznalo, primakne se megarskomu gradu, a da to nisu 
opazili Atenjani, koji su bili kod mora. Htio je, kako je go- 
vorio, pokušati napadaj na Nizeju i ujedno to ostvariti, ako bi 
mogao, no najvažnije mu je bilo da uniđe u megarski grad i 
osigura ga za sebe. Molio je Megarane, neka ga prime u grad, 
govoreći, da se nada, da će opet zauzeti Nizeju. 


"1. — Megarske su se stranke bojale, jedna, da ne bi 
doveo k njima bjegunce, a njih same protjerao, drugi pak, 
da ne bi puk, pobojavši se toga istoga, njih napao, i da ne bi 
grad u unutarnjoj svađi propao, jer su blizu vrebali Atenjani. 
Zato ih ne prime, nego obje stranke odluče pripaziti u miru 
na buduće događaje. Nadali su se oboji, da će doći do bitke 
između Atenjana i ovih, koji su pritekli u pomoć, i da je tako 
za njih sigurnije pristati uz one, kojima je tko sklon, ako po- 
bijede. Kad ih Brazida nije mogao nagovoriti, povrati se 
natrag k ostaloj vojsci. 


72. — U zoru stignu Beoćani, koji su, još prije nego što je 
Brazida k njima poslao glasnika, odlučili da pomognu Me- 
gari, jer ta pogibao nije bila za njih tuđa. I već su bili sa 
svom vojskom u Plateji. A kad je i glasnik došao, bili su 
mnogo odlučniji. Zato odašalju dvije tisuće i dvjesta oklop- 
nika i šest stotina konjanika, a s većinom se vojske vrate na- 
trag. Kad je već sva vojska bila na okupu, ne manje od šest 
tisuća oklopnika, i kad su atenski oklopnici bili kod Nizejei 
kod mora u bojnom redu, a njihovi lakooružanici raspršeni 
po ravnici, beotski konjanici neočekivano napadnu lakooruža- 
nike i potjeraju ih prema moru (jer u vremenu prije toga nije 
Megaranima niotkuda stigla nikakva pomoć). A kad su im i 
atenski konjanici izašli u susret, došlo je do boja izbliza. I 
dugo je vremena trajao konjanički boj, u kojem su jedni i 
drugi držali da nisu slabiji. Zapovjednika beotskog konjaništva 

i nekolicinu drugih, koji su dojahali do same Nizeje, ubiju 
Atenjani i skinu im oružje. Domogavši se tih poginulih, vrate 
ih po ugovoru i podignu pobjedni znak. Ipak pošto u čitavom 
boju ni jedni ni drugi nisu postigli nešto odlučno, raziđu se, 
i to Beoćani k svojima, a oni drugi u Nizeju. 


73. — Poslije toga Brazida je sa svojom vojskom napre- 
dovao bliže k moru i megarskom gradu. Našavši zgodno mje- 
sto, svrstali su se za boj i mirovali, jer su mislili, da će Ate- 
njani udariti na njih, i jer su znali, da Megarani čekaju, čija 
će biti pobjeda. Lakedemonjani su držali, da je za njih po- 
voljno ovo oboje: da prvi ne navaljuju i da svojevoljno ne 
započinju opasnu bitku, nakon što su očito pokazali, da su 
spremni braniti se i da im se opravdano kao bez boja pre- 
pušta pobjeda. Isto su tako mislili. da se is Megaranima pravo 
nagađaju, jer da nisu prije došli, ne bi ishod bio dvojben, 
nego bi jasno kao pobijeđeni odmah izgubili grad. A sad bi 
se moglo dogoditi, da se ni sami Atenjani ne će htjeti boriti, 
tako da će bez boja postići ono, radi čega su došli. A to se i 
zbilo. Atenjani su se svrstali uz duge zidove izišavši napolje, 
ali kad Peloponežani nisu na njih navaljivali, mirovali su i oni 
sami. Atenske su vojskovođe promišljale, da im opasnost nije 
jednaka, ako započnu boj s premoćnim Peloponežanima, koji- 
ma je već pošla za rukom većina pothvata: ili će, ako pobi- 
jede, osvojiti Megaru, ili, ako izgube bitku, nastradat će im 
najbolji oklopnici; Peloponežanima je naprotiv od cjelokupne 
moći i od nazočnih vojnika samo jedan dio u opasnosti, pa su 
stoga s pravom voljni na nešto se odvažiti, Neko su vrijeme 
pričekali, a kad ni jedni ni drugi nisu ništa poduzimali, vrate 
se prvi Atenjani, i to u Nizeju, a zatim Peloponežani, odakle 
su pošli. Tako se dakle Megarani, prijatelji bjegunaca, više 
ohrabre i otvore vrata samome Brazidi i zapovjednicima gra- 
dova smatrajući, da je on nadvladao, jer da se Atenjani nisu 
htjeli više boriti. Primivši ih stupe s njima u pregovore, dok 
su oni, koji su radili za Atenjane, bili preneraženi. 


74. — Kad su se kasnije saveznici razišli po. gradovima, 
vrati se i sam Brazida u Korint, gdje je spremao vojnu protiv 
Trakije, kamo je i u početku pošao. Pošto su sei Atenjani 
vratili kući, Megarani u gradu, koji su god revno učestvovali 
u pregovorima s Atenjanima, znajući da su se odali, odmah 

potejno umaknu, a ostali posavjetovavši se s prijateljima bje- 
gunaca dovedu ove iz Pege i zaprisegnu ih najsvetijim zakle- 
tvama, da ne će raditi ni o kakvoj osveti, nego da će se bri- 
nuti za svako dobro grada. A kad su oni stupili na vlast i 
izvršili pregled oružja, podijele momčad na odjele, između 
svojih neprijatelja i između onih, za koje se činilo da su se 
najviše zalagali za Atenjane, odaberu oko sto ljudi i prisile 
puk, da o njima javno donese odluku. Kad su bili osuđeni, 
ubiju ih. Grad urede ponajviše po uzoru na vladu nekolicine. 
Ta promjena ustava, koja je proizašla iz bune vrlo malo njih, 
ostane doista veoma dugo vremena. 


75. — A budući da su istoga ljeta Mitilenjani prema svojoj 
nakani imali utvrditi Antandar, zapovjednici atenskih bro- 
dova, koji su utjerivali danak, Demodok i Aristid, nalazeći se 
kod Helesponta (a treći je od njih, Lamah, otplovio sa deset 
lađa u Pont) promatrali su uređivanje toga mjesta. Činilo im 
se opasno, da Antandar ne postane ono, što je protiv Sama 
Aneja, gdje su se smjestili samski bjegunci i koristili Pelopo- 
nežanima šaljući im krmilare za mornaricu i osim toga uzne- 
mirivali Samljane u gradu i primali prebjege. Stoga sakupe 
vojsku od saveznika i, doplovivši onamo, pobijede u boju one, 
koji su im iz Antandra došli u susret, te opet zauzmu mjesto. 
Ne mnogo kasnije uplovi Lamah u Pont i, usidrivši se na ri- 
jeci Kaleku u Herakleotidi, izgubi brodove, jer je u unutra- 
šnjosti nastao prolom oblaka, od koga je nenadano nabujala 
rijeka. On sam i vojska kroz zemlju bitinskih Tračana, koji 
stanuju na drugoj strani u Aziji, pješke stignu u Kalhedon, 
megarsku naseobinu na ulazu u Pont. 


POKUŠAJ ATENJANA, DA U BEOTIJI UVEDU 
PUČKU VLADU 


76. — Istoga ljeta stigne i atenski vojskovođa Demosten 
sa četrdeset brodova u Naupakt, odmah poslije uzmaka iz 
Megaride. Neki su se ljudi u gradovima potajno dogovarali 
s Hipokratom i htjeli s njim promijeniti ustav beotske države 
i preobratiti ga u pučku vladu (kao što je imaju Atenjani), 
To su pripremili ponajviše na prijedlog Pteodora, bjegunca iz 
Tebe. Neki su im kanili predati Sifu (Sifa je primorski grad 

u Tespijskoj zemlji u Kriškom zaljevu), a drugi su im iz 
Orhomena prepuštali Heroneju, podložnu Orhomenu, koji se 
prije zvao minijski, a sad beotski. U tome su im najviše poma- 
gali orhomenski bjegunci, koji su uzimali u najam plaćenike 
iz Peloponeza (Heroneja je na kraju Beotije prema Fanotidi u 
Fokidi), a učestvovali su u tome i neki Fočani. Atenjani su 
imali zauzeti Delij, Apolonovo svetište u Tanagarskoj.zemlji 
prema Eubeji; to se trebalo dogoditi u jedan ugovoreni dan, 
da Beoćani ne priteknu sa svom vojskom u pomoć Deliju, nego. 
da svaki pođe u svoj pobunjeni kraj. Ako bi im taj pokušaj 
pošao za rukom i Delij bio utvrđen, makar i ne došlo odmah 
do kakvih novotarija u beotskom ustavu, ali ako oni zapo- 
sjednu te krajeve i budu pustošili zemlju te ako pojedinci 
budu kod njih imali. utočište u neposrednoj blizini, uvelike su 
se nadali, da tadašnje državno uređenje u zemlji ne će ostati. 
Naprotiv, kad s vremenom dođu Atenjani u doticaj s odmetni- 
cima, a beotska snaga ne bude na okupu, nadali su se, da će 
to stanje urediti sebi u prilog. Takav se dakle državni udar 
pripremao. 


77. — Sam je Hipokrat, kad dođe vrijeme za to, imao 
s vojskom iz Atene ratovati protiv Beoćana, a Demostena je 
poslao naprijed sa četrdeset lađa u Naupakt, da iz onih kra- 
jeva sakupi vojsku među Akarnancima i ostalim saveznicima 
i da onda plovi protiv Sife, koja će im se predati izdajom. A 
bio im je urečen dan, kojega je trebalo to istovremeno izvr- 
šiti. Kad je Demosten onamo došao, primi u atenski savez 
Enijade, koje su na to prisilili svi Akarnanci, podigne svu ta- 
mošnju savezničku vojsku pa zavojšti najprije na Salintija 
i na Agrejce i sebi ih podvrgne, a zatim je spremao ostalo, da 
se nađe pred Sifom, kad bude trebalo. 


BRAZIDA NA POZIV HALKIĐANA ODMETNE 
HALKIDIKU I. ZAVOJŠTI NA LINAČKOGA KRALJA 
ARABEJA 


78. — Kad je Brazida u isto vrijeme toga ljeta putujući 
sa tisuću i sedam stotina oklopnika prema tračkoj obali stigao 
u Herakleju kod Trahina. pošalje naprijed glasnika u Farzal 
k svojim pristašama moleći ih, da propuste njega i vojsku. 

Kad su u Melitiju u Aheji došli k njemu Paner, Dor, Hipo- 
lohida, Torilaj i Strofak, koji je bio halkidski državni za- 
stupnik, tada je istom putovao dalje. Pratili su ga i drugi 
Tesalci i iz Larise Nikonida, koji je bio .Perdikin prijatelj, 
jer prolaziti Tesalijom bez provodiča nije bilo ni inače lako, 
a pogotovo s oružjem. Uopće je kod svih Helena pobuđivalo 
sumnju prolaziti zemljom susjeda bez njihove privole. Ate- 
njanima je doista tesalski puk uvijek bio sklon. Stoga, da se 
domaći ustav Tesalaca nije osnivao više na vlasti pojedinaca 
nego na ravnopravnosti pred zakonom, nikada Brazida ne bi 
bio tuda prošao. Pa i tada mu na putu dođu u susret na rijeci 
Enipeju drugi Tesalci od stranke protivne spomenutoj, stanu 
ga zaustavljati i reknu, da im čini krivo, što putuje bez za- 
jedničkog pristanka njih svih. Provodiči reknu, da ga ne će 
provoditi protiv njihove volje, ali da je došao nenadano, i oni 
ga prate kao prijatelji. A i sam Brazida reče, da on ide kao 
prijatelj tesalske zemlje i njihov, a oružje diže protiv Ate- 
njana, koji su mu neprijatelji, a ne protiv njih. On ne zna 
za neprijateljstvo između Tesalaca i Lakedemonjana, zbog 
kojega ne bi smjeli zalaziti jedni u zemlju .drugih, a ni sada 
ne bi išao dalje protiv njihove volje (a ne bi ni mogao); ipak 
ih moli, da ga u tome ne sprečavaju. Kad oni to čuju, odu. 
Na preporuku vodiča, prije nego dođe do kakve veće zapreke, 
on časa ne počasi, nego je prolazio trkom. I toga dana, ko- 
jega je krenuo iz Melitije, prevali put do Farzala i utabori 
se na rijeci Apidanu; odanle pođe u Fakij i iz njega u Pere- 
biju. Odanle se tesalski vodiči odmah vrate natrag, a Pere- 
bljani, koji su bili podložni Tesalcima, otpreme ga u gradić 
Dij u državi Perdikinoj, koji leži pod Olimpom u Makedoniji 
prema Tesaliji. 


79. — Na taj način Brazida brzo projuri kroz Tesaliju, 
prije nego se tko spremio, da ga spriječi, i stigne k Perdiki 
i u Halkidiku. Iz Peloponeza povuku svoju vojsku oni, što 
su na tračkoj obali otpali od Atenjana, a tako i Perdika, po- 
bojavši se toga, što su atenski pothvati bili sretni. Halkiđani 
su pak mislili, da će na njih najprije udariti Atenjani (isto- 
dobno su Lakedemonjane potajno pozivali i njima susjedni 
gradovi, koji se nisu odmetnuli). Perdika nije bio Atenja- 
nima očit neprijatelj, ali se i sam bojao starih razmirica 

s njima i vruće je želio podložiti sebi linačkoga kralja Ara- 
beja. A pripomogla im je i tadašnja lakedemonska nesreća, da 
lakše izvedu vojsku iz Peloponeza. 


80. — Budući. da su Atenjani pritisnuli Peloponez i u 
prvom redu lakedemonsku zemlju, nadali su se ovi, da će 
ih najjače odvratiti od sebe, ako i oni njima nanesu štetu 
time, da pošalju vojsku u zemlje njihovih saveznika, pogotovo 
kad su ti bili spremni hraniti vojsku i zvali ih u pomoć, da 
bi se odmetnuli. Ujedno im je to bila izlika, jer su željeli 
odaslati jedan dio državnih robova, da se ne pobune u tada- 
šnjim prilikama, kad je Pil bio zaposjednut. Bojeći se nena- 
danog ustanka i njihova mnoštva (kod Lakedemonjana su 
naime radi opreza bile sasvim uobičajene vrlo česte mjere 
protiv državnih robova), učine i ovo: Proglase, da će sve 
one, koji drže, da su im protiv neprijatelja bili najvredniji, 
izabrati, tobože da ih oslobode. To su činili kao pokus mi- 
sleći, da bi ih osobito ti, koji su zatražili, da ih među prvima 
oslobode, mogli zbog drzovitosti napasti. Izaberu ih do dvije 
tisuće, koji su se ovjenčali i obišli hramove, kao da su stekli 
slobodu. Ne mnogo kasnije unište ih, a da nitko nije opazio, 
na koji je način koji od njih poginuo. I tad rado pošalju 
s Brazidom sedam stotina njih kao oklopnike; ostale izvede 
on iz Peloponeza predobivši ih za plaću. 


81. — Samoga Brazidu pošalju Lakedemonjani bašs nje- 
govom voljom, a živo ga zažele i Halkiđani kao čovjeka, za 
koga se u Sparti mislilo da je kadar sve izvesti, i koji je, 
kad je izišao, bio Lakedemonjanima od vrlo velike koristi, 
On se odmah pokaže pravednim i umjerenim prema grado- 
vima pa većinu mjesta otuđi Atenjanima, a druga zauzme 
izdajom, tako da je Lakedemonjanima, kad su htjeli sklapati 
mir, što i učiniše, bilo moguće jedna mjesta zamijeniti, a 
druga opet dobiti i tako ukloniti rat od Peloponeza. Za rata 
u kasnije vrijeme poslije događaja na Siciliji tadašnja Bra- 
zidina plemenitost i razumnost, koja su svojstva jedni upo- 
znali iskustvom, a drugi u njih vjerovali po čuvenju, budile 
su osobito u atenskih saveznika čežnju za Lakedemonjanima. 
On je prvi izišao izvan zemlje i pokazao se u svemu valjan, 
pa je ostavio pouzdanu nadu da su i ostali takvi. 

82. — Kad je on dakle tada došao na tračku obalu, Ate- 
njani saznavši to proglase Perdiku neprijateljem, jer su dr- 
žali, da je on krivac njegova dolaska, te bolje pripaze na 
tamošnje saveznike. 


83. — Perdika odmah s Brazidom i njegovom vojskom 
i sa svojom oružanom snagom zavojšti na svoga susjeda, 
kralja linačkih Makedonaca, Arabeja Bromerova, s kojim je 
bio u zavadi i htio ga sebi podvrći. A kad je s vojskom 
is Brazidom stigao do ulaza u grad Link, reče Brazida, da 
se prije rata želi najprije porazgovoriti s Arabejem i učiniti 
ga lakedemonskim saveznikom, ako bude mogao. Arabej mu 
nekako javi po glasniku, da je spreman povjeriti Brazidi 
posredovanje kao sucu. I nazočni halkidski poslanici svjeto- 
vali su Brazidi, neka Perdiku ne oslobodi razloga da se 
boji, da bi on bio spremniji pomagati im u njihovim pot- 
hvatima. Ujedno su i Perdikini poslanici ovako nekako rekli 
u Lakedemonu, da će im mnoga mjesta oko sebe učiniti sa- 
veznicima, te je Brazida prema tomu htio da u stvari Ara- 
bejevoj postupa više kao u zajedničkoj. Perdika reče, da 
nije Brazidu doveo za suca u njihovim razmiricama, nego 
radije kao pokoritelja onih, koje mu on bude označavao kao 
neprijatelje; stoga da će mu Brazida učiniti nepravdu, ako 
se sastane s Arabejem, dok mu on hrani polovinu vojske. 
Ali on se protiv njegove volje i iza svađe s njim sastane 
s Arabejem, dade se skloniti njegovim prijedlozima i odvede 
vojsku, prije nego je provalio u njegovu zemlju. Perdika je 
poslije toga davao trećinu hrane mjesto polovine držeći se 
povrijeđenim. 


84 — Istoga ljeta malo prije berbe Brazida i s njim 
Halkiđani zavojšte odmah na andarsku naseobinu Akant. 
Prije nego su Brazidu primili, svađali su se međusobno, i to 
oni, koji su ga doveli u zajednici s Halkiđanima, i puk. Ipak 
puk u strahu za plodove koji su još bili na polju, primi Bra- 
zidu, koji ih je nagovorio, neka prime njega samoga, i pošto 
ga saslušaju, neka se odluče. Stupivši pred puk (premda 
Lakedemonjanin, nije bio nevješt govoru), progovori ovako: 


85. — »Akanćani, to, što su Lakedemonjani poslali mene 
i vojsku, dogodilo se s opravdanoga razloga, koji smo pro- 
glasili u početku rata, naime da ćemo ratovati s Atenjanima, 

da oslobodimo Heladu. A ako smo došli kasno, neka nas nitko 
za to ne prekori, jer se prevarismo u mišljenju o tamošnjem 
ratu, po kojem smo se mišljenju nadali, da ćemo brzo sami 
bez opasnosti po vas svladati Atenjane. Sad, kad se pružila 
prilika, došli smo i pokušat ćemo zajedno s vama uništiti ih. 
Čudim se, što ste preda mnom zaključali vrata i što nisam 
došao na vašu radost. Mi smo Lakedemonjani mislili, i prije 
nego smo zaista došli, da ćemo stići k vama kao saveznicima 
bar po osjećanju i da ćemo vam biti po volji. Zato smo i sr- 
nuli u toliku opasnost putujući tuđom zemljom mnogo dana 
i pokazujući svaku moguću revnost. A ako biste imali što 
drugo na pameti ili ako biste se usprotivili svojoj vlastitoj 
slobodi i slobodi svih Helena, bilo bi to strašno. I ne radi 
se samo o vašem otporu, nego će teže k meni prići i ostali, 
ka kojima god prispijem, jer će smatrati nepriličnim, što me 
niste primili vi, ka kojima sam najprije došao, koji imate 
važan grad i koji ste, čini se, razumni. Činit će se, da vam 
ne mogu pokazati vjerodostojni uzrok svoga dolaska, nego 
da vam ili nosim prividnu slobodu ili da sam došao slab 
i nemoćan da se osvetim Atenjanima, ako budu navaljivali. 
Ipak, kad sam priskočio u pomoć Nizeji s ovom vojskom, 
koju sad imam, nisu se Atenjani, premda brojniji, htjeli 
s njom ogledati, a nije vjerojatno, da će oni poslati protiv 
vas pomorsku vojsku jednaku množinom onoj kod Nizeje. 


86. — Ja sam nisam došao na vaše zlo, nego zbog oslo- 
bođenja Helena i obvezao sam lakedemonske poglavare naj- 
svetijim zakletvama, da će oni, koje ja privedem kao savez- 
nike, zaista biti samostalni. Ujedno nisam došao, da vas do- 
bijemo za saveznike, privukavši vas bilo silom ili prije- 
varom, nego da se borimo zajedno s vama, koje su Atenjani 
učinili robljem. Prema tomu dakle tražim, da ni mene sa- 
moga ne sumnjičite, jer vam pružam najveća jamstva, niti 
da me držite nemoćnim pomagačem, nego da se s pouzdanjem 
k meni priključite. A ako se baš tko boji od svoje strane, da 
ja ne predam grad nekim stranačkim ljudima, i stoga mi je 
mesklon, neka se potpuno u mene pouzda. Nisam došao, da se 
s nekim rotim, i držim, da vam ne bih donosio pravu slo- 
bodu, ako bih napustio običaj pređa i učinio većinu robljem 
nekolicine ili manjinu robovima mnoštva, Takva bi vlada 
bila nesnosnija od tuđinske vlade, i mi Lakedemonjani ne 

bismo stekli hvalu za svoje napore, a mjesto časti i slave 
prije bismo snosili krivnju. Očito bismo navukli na sebe 
optužbe još teže od onih, poradi kojih ratujemo protiv Ate- 
njana, i to u većoj mjeri nego onaj, koji nije pokazao pleme- 
nitosti. Sramotnije je za ugledne ljude povećati moć prikrive- 
nom prijevarom nego očitom silom. Jedno se od toga vrši 
opravdanjem sile, koju je dala sreća, a drugo lukavstvom, 
koje proistječe iz podla mišljenja. 


87. — Tako postupamo s velikim obzirom u stvarima, 
koje su za vas od najveće koristi, pa uz zakletve ne biste 
dobili veće sigurnosti ničim drugim nego tim, što vas djela, 
ako se točno ispituju prema mojim riječima, sile na nužno 
mišljenje, da vam koriste baš onako kako rekoh. 

A ako vi, premda vam to nudim, kažete, da vam je io 
neprihvatljivo, i ako s obzirom na svoju sklonost prema 
nama zatražite, da to bez svoje štete odbijete, tvrdeći, da 
vam se čini, kako ta sloboda nije bez opasnosti i kako je 
pravo, da se ona donosi onima, kojima je i moguće primiti 
je, a da se nitko na nju ne sili protiv volje, pozvat ću bo- 
gove i domaće narodne junake za svjedoke, da sam došao 
na vaše dobro, ali da vas ne mogu nagovoriti, pa ću po- 
kušati da vas prisilim pustošeći vašu zemlju. Ktomu ću 
držati, da vam ne činim krivo, a imat ću još i neko oprav- 
danje s dva nužna razloga: s obzirom na Lakedemonjane, da 
unatoč vašoj sklonosti, ako se ne priključite, ne bi oni trpjeli 
štete, jer bi vaš novac odlazio k Atenjanima, a obzirom na 
Helene, da ih ne biste sprečavali, da se riješe ropstva. Inače 
ne bismo pravo to radili, a mi Lakedemonjani nismo ni dužni 
oslobađati one, koji ne će, osim ako se radi o općem dobru. 
S druge strane mi ne težimo za vlašću, nego se štaviše 
trsimo, da druge u tom spriječimo, pa bismo većini činili 
krivo, ako donoseći svima nezavisnost ne bismo marili za 
vas, koji se protivite. O tom vijećajte mudro i natječite se, 
da budete prvi povod helenskoj slobodi i da ostavite vječnu 
slavu, a sami u svojim probicima da ne pretrpite štete, nego 
da čitav grad ovjenčate preslavnim imenom .« 


88. — Brazida reče toliko. A Akanćani, pošto se najprije 
mnogo govorilo za prijedlog i protiv njega, provedu tajno 
glasovanje. Budući da je Brazida zavodljivo govorio, a oni 

bili u strahu za plodove, odluče većinom glasova odmetnuti 
se od Atenjana. I zaprisegnuvši Brazidu zakletvama, kojima 
su «se zakleli lakedemonski poglavari, kad su ga poslali, da 
će doista biti nezavisni saveznici, koje god on privede, uz te 
uvjete prime vojsku. I ne mnogo kasnije zajedno s njima 
odmetnu se i Stagir, andarska naseobina. To se dakle dogodilo 
toga ljeta. 


NEUSPJEH POBUNE U BEOTIJI. TEBANAC PAGONDA 
PORAZI ATENJANE, NA ŠTO BEOĆANI 
OPET ZAUZMU DELIJ 


89. — Slijedeće zime odmah u početku, kad su se aten- 
skim vojskovođama Hipokratu i Demostenu imali predati 
beotski gradovi i kad je trebalo da Demosten brodovima pođe 
prema Sifi, a Hipokrat protiv Delija, budući da su pogriješili 
u danima, u koje je trebalo da obojica započnu vojnu, De- 
mosten prerano otplovi prema Sifi. Premda je na brodovima 
imao Akarnance i mnogo tamošnjih saveznika, ne uspije, jer 
je njihov. izdajnički napadaj odao Fočanin Nikomah iz Fano- 
teja. On je to rekao Lakedemonjanima, a oni Beoćanima. Svi 
Beoćani priskoče u pomoć (dok još Hipokrat nije bio u nji- 
hovoj zemlji i nije im zadavao jada) i zaposjednu pravovre- 
meno Sifu i Heroneju. A kad su urotnici saznali za pogrešku, 
nisu poduzeli ništa među stanovnicima po gradovima. 


90. — Podigavši svu atensku vojsku, njih same, naselje- 
nike i strance, koji su bili u gradu, Hipokrat stigne prekasno 
k Deliju, kad su se Beoćani već vratili od Sife. Utaborivši 
vojsku, stane utvrđivati Delij [svetište Apolonovol na ovaj 
način: Kopali su jarak oko svetoga gaja i hrama, a zemlju 
su iz jame nabacivali kao nasip mjesto zida; uzduž su zabi- 
jali kolce, sjekli lozu oko svetišta i bacali je u jamu, a tako 
i kamenje i opeku, što su je uzimali iz bližnjih zgrada, koje 
su rušili. I na sve su načine dizali branik uvis. Podignu dr- 
vene tornjeve, gdje je bilo prikladno i gdje se nije nalazila 
nikakva zgrada svetišta, jer se trijem, koji je tamo stajao, 
srušio. Počeli su raditi treći dan, otkako su krenuli od kuće; 
radili su taj dan i četvrti i jedan dio petoga do ručka. Kad 
je najveći dio bio dovršen, vojska se tada udalji od Delija 

oko deset stadija na putu kući. Lakooružanici su većinom 
odmah odilazili, a oklopnici su se utaborili i mirovali. Hipo- 
krat je još ostajao, određivao straže i upućivao, kako treba 
dovršiti, što je još preostajalo od izvanje utvrde. 


91, — Beoćani su se tih dana skupljali kod Tanagre. 
A kad su se ondje našli iz svih gradova i doznali, da se Ate- 
njani povlače kući, ostali beotski zapovjednici, kojih je bilo 
jedanaest, nisu pristajali na borbu, jer Atenjani nisu više 
u Beotiji (bili su sasvim blizu na međi Oropije, kad su uda- 
rili tabor); samo je Pagonda Eoladov, beotski zapovjednik 
iz Tebe, koji je tada imao vrhovno zapovjedništvo, s Arijan- 
tidom Lizimahidovim htio zametnuti boj držeći, da je bolje 
pobiti se. Pozivajući ih pojedince po četama, da ne bi svi 
zajedno ostavili oružje, nagovarao je Beoćane, da pođu protiv 
Atenjana i zametnu borbu, govoreći ovako: 


92. — »Trebalo bi, junaci Beoćani, da nikomu od zapo- 
vjednika ne padne na um, da ne bi bilo pravo s Atenjanima 
zapodjeti boj, ako ih više i ne zatečemo u Beotiji. Oni kane 
uništiti Beotiju, u koju su došli iz susjedne zemlje i sagra- 
dili u njoj utvrdu; oni su bez sumnje neprijatelji, u kojem 
ih god mjestu zatečemo i odakle god navale i zametnu ne- 
prijateljstva. A sad eto, ako se komu i učinilo sigurnije ne 
započinjati boj, neka se predomisli. Oni, na koje drugi na- 
valjuje, ne smiju s jednakim oprezom prosuđivati o vlastitoj 
zemlji kao onaj, koji svoje posjeduje, ali težeći za većim 
svojevoljno nekoga napada. Bio je običaj vaših otaca suzbi- 
jati stranu vojsku, koja je na njih navaljivala, isto tako u 
domaćoj zemlji kao i u susjednoj. Kudikamo više treba da 
to činimo protiv Atenjana, koji su nam ktomu i susjedi. 
Protiv susjeda svi poduzimaju protuobranu i bore se za slo- 
bodu, a istom protiv ovih, koji kušaju podjarmiti ne samo 
bližnje, nego i udaljene narode, kako ne bi trebalo da za3 
metnemo i krajnju borbu? (Imamo Eubejane na protivnoj 
strani mora i veći dio ostale Helade za primjer, u kakvom 
odnosu stoje prema njima.) Treba znati, da kod ostalih 
ljudi susjedi zameću bojeve zbog granica zemlje, a ne će li 
se nama, ako budemo pobijeđeni, utvrditi za svu zemlju 
jedna jedina neprijeporna granica? Provalit će naime silom 
i zaposjesti naše. Toliko je opasnije naše susjedstvo s ovima 

nego s drugima. Ljudi su navikli, kao što sad Atenjani, iz 
nekog pouzdanja u svoju snagu zavojštiti na bližnje nava- 
ljujući sigurnije na onoga, koji miruje i brani se samo u 
svojoj zemlji, a onoga, koji im izađe u susret izvan granica 
i koji u danoj zgodi započinje rat, suzbijaju manje spremno. 
Mi imamo u tome iskustva s njima. Kad smo ih pobijedili 
kod Koroneje, pošto su nam zaposjeli zemlju zbog naše ne- 
sloge, pribavili smo Beotiji veliku sigurnost sve dosad. Sje- 
tivši se toga, treba da mi stariji budemo slični svojim pri- 
jašnjim djelima, a mlađi kao sinovi tada valjanih otaca treba 
da kušaju ne osramotiti baštinjene vrline, nego neka se po- 
uzdaju, da će bog, čije su svetište oni bezbožno utvrdili i 
zaposjeli, biti s nama, i neka se oslone na žrtve, koje nam 
se pokazuju povoljne. Treba složno navaliti na njih i poka- 
zati im, neka sebi stječu ono, za čim teže, navaljujući na 
one, koji se ne brane, ane na one, koji drže plemenitim 
oslobađati uvijek svoju zemlju u boju, a tuđu ne podjarmlji- 
vati nepravedno, jer.se ne će bez borbe rastati s njima.« 


93. — To Pagonda preporuči Beoćanima i nagovori ih, 
da pođu protiv Atenjana. Podigavši vojsku, žurno ju je vo- 
dio (jer je već bilo kasno doba dana). Kad se približio nji- 
hovu taboru, utabori vojsku na mjestu, odakle nisu mogli 
vidjeti jedni druge, jer je među njima bio brežuljak, i stane 
je svrstavati i spremati se za boj. A kad je Hipokratu, koji 
je još bio kod Delija, bilo javljeno, da Beoćani navaljuju, 
pošalje k vojsci glasnika zapovijedajući im, da se vrstaju u 
bojni red. I sam stigne ne mnogo kasnije ostavivši kod De- 
lija oko trista konjanika, da budu ujedno posada, ako tko 
bude na nj navaljivao, i da, uvrebavši zgodu, udare za boja 
na Beoćane. Ali Beoćani postave protiv njih druge konja- 
nike, koji će ih odbijati. Kad su sve uredili, Beoćani se po- 
jave na brežuljku i utabore se svrstani, kako su se kanili 
boriti. Oklopnika su imali oko sedam tisuća, lakooružanika 
preko deset tisuća, a konjanika tisuću i lakih pješaka pet 
stotina. Desno su krilo držali Tebanci i njihovi podanici, 
u sredini su bili Halijarćeni, Koronejani, Kopljani +: ostali 
stanovnici oko jezera, a na lijevom krilu Tespijci, Tana- 
greni i Orhomenjani. Na svakom su krilu bili konjanici i 
lakooružanici. Tebanci se svrstaju dvadeset i pet ljudi u du- 
binu, a ostali kako koji. To je bila beotska vojska i njezin 
razmještaj. 

94. — A Atenjani se svrstaju ovako: oklopnici po osam 
u dubinu kroz čitavu vojsku, a bili su po broju jednaki pro- 
tivnicima, i konjanici na obim krilima. Lakooružanika s redo- 
vitim naoružanjem nije tada bilo niti tu niti u gradu. Onih, 
koji su zajedno tamo provalili, bilo je mnogo više nego pro- 
tivnika, ali su mnogi slijedili nenaoružani, jer je bio opći 
ustanak stranaca i građana, no kako su tada bili krenuli 
kući, učestvovalo ih je samo malo u boju. Kad su već stajali 
u bojnom redu i htjeli udariti, vojskovođa Hipokrat stupi 
pred atensku vojsku i sokolio ju je ovim riječima: 


95. — »Atenjani, moje sokoljenje je kratko, ali ima jed- 
naku vrijednost kod hrabrih ljudi i više znači podsjećanje 
negoli hrabrenje. Neka nikomu od vas ne padne na pamet, 
da bezrazložno srćemo u tuđoj zemlji u toliku opasnost, jer 
će u njihovoj zemlji biti borba za vašu zemlju. Ako pobije- 
dimo, teško da će kad Peloponežani bez konjaništva ovih 
provaliti u vašu zemlju. Tako jednom bitkom ovu zemlju 
osvajate, a onu štaviše oslobađate. Udarite dakle na njih 
dostojno grada, koji vam je domovina i kojim se svatko od 
vas ponosi kao prvim u Heladi, i dostojno otaca, koji su pod 
Mironidovim vodstvom svladali ove u boju kod Enofite i 
zaposjeli nekoć Beotiju.« 


96, — Kad ih je Hipokrat tako ohrabrio i došao do sre- 
dine vojske, a dalje više nije dospio, Beoćani, pošto je i njih 
tada ukratko osokolio Pagonda, zapjevaju bojnu pjesmu i 
stanu navaljivati s brežuljka. A i Atenjani im pođu u susret 
i približe im se trkom. Krajnja se krila obiju vojska ne 
uhvate u koštac, nego ih zadesi ista neprilika: spriječe ih 
bujice. A ostala vojska zametne žestoki boj i sudari se šti- 
tovima. Lijevo je beotsko krilo sve do sredine uzmicalo pred 
Atenjanima, koji tu potisnu ostale, a osobito Tespijce. Bu- 
dući da su uzmakli oni, koji su im bili svrstani sa strane, 
Tespijci budu opkoljeni na uskom prostoru. Oni od njih, 
koji pritom pregnuše, branili su se u borbi prsa o prsa, ali 
su ih Atenjani sasjekli. Neki i od Atenjana ne prepoznaju 
se, zbunjeni zbog opkoljivanja, te ubiju jedni druge. Tu su 
dakle Beoćani bili pobijeđeni pa pobjegnu prema onima, koji 
su se još borili, a desno krilo, gdje su bili Tebanci, bilo je 
jače od Atenjana; potisnuvši ih, najprije su ih slijedili korak 

po korak. I dogodi se, da su se dva konjanička odjela, što 
ih je Pagonda neopazice poslao oko brežuljka, jer je lijevo 
krilo bilo u stisci, nenadano pojavila i natjerala u strah po- 
bjedničko atensko krilo, koje je pomislilo, da druga vojska 
ide na njih. I naskoro s obje strane čitava atenska vojska 
udari u bijeg zbog onoga slučaja s konjaništvom i jer su ih 
Tebanci slijedili i probijali im redove. Neki udare prema 
Deliju i moru, neki prema Oropu, neki prema gori Parnetu, 
a neki opet onamo, gdje je tko imao kakve nade u spas. Beo- 
ćani su ih progoneći ubijali, a osobito njihovo konjaništvo 
i Lokrani, koji su im došli u pomoć, čim je došlo do bijega. 
A budući da ih je za boja zatekla noć, lakše se izbavi mno- 
štvo bjegunaca. Sutradan se oni iz Oropa i Delija, gdje su 
ostavili posadu (jer su ga ipak još uvijek imali u vlasti), 
vrate morem kući. 


97. — Beoćani podignu pobjedni znak, sakupe svoje po- 
ginule, skinu oružje palim neprijateljima i ostavivši posadu 
vrate se u Tanagru, gdje stanu tajno snovati, kako bi navalili 
na Delij. A atenski glasnik, koji je putovao poradi poginulih, 
sretne beotskoga glasnika. On ga vrati natrag rekavši mu, 
da ne će ništa isposlovati, prije nego se on sam ne vrati. 
Stupivši pred Atenjane, iznese im mišljenje Beoćana, da 
Atenjani ne čine pravedno, što krše helenske običaje. Kod 
svih je ljudi ustaljen običaj, kad ratuju jedni protiv zemlje 
drugih, da ne oskvrnjuju njezina svetišta. Atenjani su na- 
protiv utvrdili Delij i u njemu stanuju, pa se tu zbiva i sve 
ono, što ljudi čine na neposvećenom tlu, a crpe i nose i vodu, 
koje se oni nisu doticali osim za pranje ruku kod žrtava. 
Stoga im Beoćani, zazivajući zajednički štovana božanstva 
i Apolona, u ime boga i u svoje ime nalažu, da odu iz sve- 
tišta i ponesu sa sobom sve svoje. 


98. — Pošto je glasnik toliko rekao, Atenjani pošalju 
k Beoćanima svoga glasnika i reknu, da se o svetište ni u 
čemu nisu ogriješili, a ni ubuduće mu svojevoljno ne će na- 
nositi štete. Nisu uopće ni provalili poradi toga, nego više 
zato, da se iz njega brane od onih, koji im nanose nepravdu. 
Običaj je među Helenima, da onima, koji zavladaju nekom 
zemljom, bilo većom ili manjom, uvijek pripadnu i svetišta, 
koja će, koliko god budu mogli, štovati na način uobičajen 

prije toga. I Beoćani i većina ostalih, koji su silom protje- 
rali neke narode te nastavaju njihovu zemlju, sada kao svoja 
posjeduju ona svetišta, u koja su u početku stupili kao u 
tuđa. I oni bi se sami, da su se mogli domoći većega dijela 
njihove zemlje, toga držali. A sada iz onoga dijela, u kojem 
se nalaze, ne će svojevoljno otići, kao da je njihov. Vodu 
su dirnuli iz nužde, a nisu je prisvojili iz obijesti, nego su 
prisiljeni njom se služiti braneći se od njih, koji su prvi 
došli u njihovu zemlju. Posve je pravo, ako nas tišti rat 
i kakva opasnost, da dobijemo i od boga neko oproštenje, 
jer su i za nehotične pogreške žrtvenici utočište, a zločinom 
bivaju nazvana zla počinjena bez nužde, a ne ono, na što se 
netko odvaži u nevolji. Beoćani se ne ustručavaju tražiti 
svetišta kao naknadu za poginule, pa time postupaju mnogo 
bezbožnije nego oni, koji ne će da svetištima iskupe svoje 
mrtve, što se dolikuje. Atenjani ih otvoreno pozivaju da ne 
postavljaju uvjete, jer oni ne će otići iz beotske zemlje 
(ta nisu više u njihovoj zemlji, nego u onoj, koju su stekli 
kopljem), a poginule žele sakupiti po pradjedovskim običa- 
jima sklopivši primirje. 

99. — Beoćani odgovore, ako su Atenjani u Beotiji, neka 
odu iz njihove zemlje i nose sa sobom svoje mrtve, a ako su 
u svojoj, sami znaju, što im treba činiti. Drže, da je Oro- 
pija, na granicama koje leže poginuli vojnici, jer se bitka 
tu vodila, po podaništvu doduše atenska, ali se ipak Ate- 
njani preko njihove volje ne mogu domoći mrtvih, a Beo- 
ćani ne mogu sklapati primirje, ako je zemlja njihova. Zato 
je zgodan odgovor: »Neka odu iz njihove zemlje pa uzmu, 
što traže.« Čuvši to, atenski glasnik ode neobavljena posla. 


100. — Beoćani odmah pošalju po kopljometnike i pra- 
ćare iz Malijskoga zaljeva i kad su im poslije bitke došle u 
pomoć dvije tisuće korintskih oklopnika i peloponeska po- 
sada, koja je izašla iz Nizeje, i osim njih Megarani, zavojšte 
na Delij i napadnu utvrdu. Najprije pokušaju na drugi na- 
čin, a onda dopreme ovakav stroj, koji ju je zauzeo. Veliku 
motku raspile na dvoje te čitavu izdubu i opet točno sastave 
(kao frulu) i na kraju pričvrste lancima kotlić, u koji se iz 
motke spuštala željezna cijev mješine, savijena prema njemu, 
a od željeza je bio i velik dio ostale motke. Stroj bi na ko- 
lima dovozili izdaleka do nasipa. gdje je on bio sagrađen 

ponajviše od loze i drva. Kad bi stroj bio blizu, stavili bi 
na donji kraj motike velike mješine i duhali. Strujeći uskom 
cijevi u kotao, u kojem je bio zapaljen ugljen, sumpor i smola, 
vjetar je raspirivao veliki plamen, koji bi zahvatio nasip, 
tako da nitko više nije mogao na njemu ostati, nego su ga 
napustili i dali se u bijeg. Na taj je način nasip bio osvojen. 
Od posade jedni poginuše, a dvije stotine ih bude zaro- 
bljeno. Mnoštvo ostalih ukrca se u lađe i otplovi kući. 


101. — Kad su Delij osvojili sedamnaesti dan poslije 
one bitke i kad je ne mnogo kasnije došao opet atenski 
glasnik poradi poginulih, koji uopće nije znao što se dogo- 
dilo, Beoćani im vrate mrtve i ne odgovore više isto onako. 
Beoćana pogine u bici malo manje od pet stotinaj a Atenjana 
malo manje od tisuću i vojskovođa Hipokrat, a lako oru- 
žanih i nosača prtljage veliki broj. 

Malo poslije te bitke, kad Demostenu zbog izdaje ne 
pođe za rukom pothvat s mornaricom protiv Sife, on se 
iskrca u Sikioniji s vojskom s akarnanskih i agrejskih lađa 
i sa četiri stotine atenskih oklopnika. Prije nego su sve lađe 
pristale, priskoče Sikionjani i one, koji su se iskrcali, na- 
tjeraju u bijeg i prognaju na lađe te jedne ubiju, a druge 
uhvate žive. I podigavši pobjedni znak, vrate mrtvace po 
ugovoru. 

Nekako istih dana s događajima kod Delija pogine 
i odriški kralj Sitalko zavojštivši na Tribalce, koji ga pobi- 
jede u boju. 

Seut Sparadokov, njegov sinovac, postane odriškim kra- 
ljem i kraljem ostale Trakije, kojom je onaj vladao. 


BRAZIDA ZAUZME AMFIPOL I TORONU. TUKIDID 
ZAKASNI POMOĆI AMFIPOLU, ALI SPASI EJON 


102. — Iste zime Brazida sa saveznicima zavojšti uz 
tračku obalu na Amfipol, atensku naseobinu na rijeci Stri- 
monu. To mjesto, na kojem je sada grad, pokušao je prije 
naseliti i Milećanin Aristagora bježeći pred kraljem Darijem, 
ali ga Edonci protjeraju. Zatim trideset i dvije godine kasnije 
pošalju i Atenjani deset tisuća naseljenika od svojih ljudi i od 
ostalih, ako je iko htio, ali njih unište Tračani kod Drabeska. 

I opet nakon dvadeset i devet godina dođu Atenjani s Ha- 
gnonom Nikijinim kao vođom naseljenika, protjeraju Edonce 
iosnuju to mjesto, koje se prije zvalo Devet putova. Polazili 
su iz Ejona, koji im je grad služio kao primorsko tržište na 
ušću rijeke, dvadeset i pet stadija daleko od sadašnjega grada, 
koji je Hagnon nazvao Amfipol, jer ga Strimon optječe s obje 
strane [jer ga zaokružujel, odijelio ga dugim zidom od jednog 
rukava rijeke do drugoga i tako izgradio, da je i prema moru 
i kopnu odasvuda bio vidljiv. 


103. — Protiv toga dakle grada polazio je Brazida s voj- 
skom. Podveče stigne do Aulona i Bromiska, gdje jezero 
Bolba utječe u more, a kad je večerao, nastavio je put noću. 
Bilo je nevrijeme i pršio je snijeg. Stoga još radije krene, jer 
je htio, da ga ne opaze Amfipoljani, osim onih, koji su znali 
za izdaju. U gradu su bili argilski naseljenici (Argiljani su 
andarski iseljenici) i drugi, koji su mu u tom pomagali, jedni 
ugađajući Perdiki, a drugi Halkiđanima. Osobito su Argiljani, 
koji su stanovali blizu grada i uvijek bili nekako sumnjivi 
Atenjanima, vrebali na to mjesto, pa kad se pružila prilika i 
kad je došao Brazida, vodili su duže vremena pregovore sa 
svojim tamošnjim sugrađanima, kako će se grad predati. I 
tad ga prime u svoj grad Argil i, odmetnuvši se od Atenjana, 
povedu one noći vojsku prije zore do mosta rijeke (gradić leži 
dalje od ovoga prijelaza). Zidovi nisu dopirali do dolje kao 
sad, a na mostu je stajala neka slaba straža, koju je Brazida 
lako svladao, jedno zbog izdaje, a drugo zbog nevremena. 
Budući da je neočekivano mavalio, prijeđe preko mosta 
i odmah je imao u rukama vanjske posjede Amfipoljana, 
koji stanuju u čitavom onom kraju. 


104. — Kako su gradski stanovnici bili iznenađeni njego- 
vim prijelazom te jedni bili pohvatani izvan grada, a drugi 
se sklanjali iza zidina, nastane među Amfipoljanima veliki 
kaže se, nije dopustio vojsci da se baci na pljačkanje, nego 
da je odmah udario na grad, očito bi ga bio zauzeo. A ovako, 
pošto je utaborio vojsku, navali na vanjske posjede. Budući 
da njegove pristaše u gradu, protiv njegova očekivanja, nisu 
ništa poduzimale, Brazida je mirovao. Protivnici izdajnika, 
koji su prevladavali mnoštvom, tako da se vrata nisu odmah 

otvorila, po dogovoru s vojskovođom Euklom, koji je iz Atene 
došao k njima kao branič utvrde, pošalju glasnika drugom 
vojskovođi na tračkoj obali, Tukididu Olorovu, koji je ovo 
napisao, a koji je bio kod Tasa (taj je otok parska naseobina 
i daleko od Amfipola oko pola dana plovidbe), pozivajući ga 
u pomoć. Kad je on to čuo, brzo je plovio sa sedam lađa, koje 
su mu baš bile pri ruci, hoteći svakako stići u Amfipol, prije 
nego se preda, a ako mu to ne uspije, da bar prije zauzme 
Ejon. ' 


105. — Međutim, bojeći se i pomoći brodovlja, koje je do- 
lazilo od Tasa, i doznajući, da Tukidid ima pravo iskorišća- 
vanja zlatnih rudnika u onom kraju Trakije i prema tome 
da je moću jedan od prvih ljudi kopna, Brazida se žurio, 
da po mogućnosti prije zauzme grad. Držao je naime, da se 
amfipolski puk, ako dođe Tukidid, ne će više htjeti predati 
u nadi, da će taj sakupiti savezničku vojsku od pomorskih 
saveznika i iz Trakije te ih tako izbaviti. Predlagao im je 
blagi ugovor izdavši ovaj proglas: »Tko od Amfipoljana i 
Atenjana u gradu želi, neka ostane na svom posjedu i uče- 
stvuje u pravednoj i za sve jednakoj upravi, a iko ne želi, 
neka ode i odnese sa sobom sve svoje u roku od pet dana.« 


106. — Kad je svjetina to čula, drukčije je o tome mislila, 
pogotovo jer je u gradu bilo malo Atenjana, a većina je sta- 
novnika bila izmiješana; osim toga mnogi, koji su vani bili 
zarobljeni, imali su rođake u gradu. Prema onome, čega su se 
bojali, smatrali su, da je proglas pravedan. Atenjani su bili 
veseli, što mogu izaći iz grada, jer su držali, da to za njih ne 
će biti tako opasno, i ujedno nisu očekivali tako brzu pomoć, 
a ostalo mnoštvo, jer je mislilo, da na jednaki način ne će biti 
prognano iz grada i da će se riješiti opasnosti preko očekiva- 
nja. Stoga.su pristalice Brazidine branile već i javno onaj pro- 
glas kao pravedan, jer su vidjele, da se i puk promijenio i da 
više ne sluša tamošnjega atenskog vojskovođu. I tako dođe do 
sporazuma, te prime Brazidu uz uvjete, kako je oglasio. Oni na 
takav način predadu grad, a Tukidid i njegovo brodovlje pri- 
stanu kasno toga dana u Ejonu. Amfipol je Brazida istom bio 
osvojio, a još samo jednu moć, pa bi bio zauzeo i Ejon. Da nisu 
brodovi brzo stigli u pomoć, u zoru bi ga bio osvojio. 

107. — Poslije toga Tukidid je uređivao prilike u Ejonu, 
da bude siguran i za ono vrijeme, ako Brazida bude nava- 
ljivao, i za budućnost time, što je primio one, koji su se pre- 
ma ugovoru htjeli iseliti iz gornjega grada. Brazida s mno- 
štvom lađica doplovi iznenada niz rijeku pred Ejon, ne bi li 
kako zauzeo rt, što se proteže od zida, i tako zagospodario 
ulazom, a istodobno pokuša i kopnom, ali na oba mjesta bude 
odbijen. Tad stane popravljati utvrde oko Amfipola. Priključi 
mu se i edonski grad Mirkin, pošto su edonskoga kralja Pi- 
.taka ubili sinovi Goaksijevi i vlastita žena Braura. Ne mnogo 
kasnije pristanu uz njega i Galepso i Ezima, a ti su gradovi 
naseobine Tašana. Odmah poslije zauzeća Amfipola došao je 
onamo i Perdika i pomagao mu uređivati grad. 


108. — Osvojenje Amfipola natjera Atenjane u veliki 
strah, osobito zato, što im je taj grad bio koristan, jer im je 
slao drvo za gradnju brodova i doprinos u novcu, i što su La- 
kedemonjani pod vodstvom Tesalaca mogli prodirati protiv 
atenskih saveznika do Strimona, ali dalje ne bi mogli dopri- 
jeti, ako ne bi bili gospodari mosta, jer je s gornje strane ri- 
jeka činila veliko i široko jezero, dok su krajeve prema Ejonu 
čuvale troveslarke. A tada je to već postalo lako [kako se 
držalo]. Ktomu su se bojali, da se saveznici ne odmetnu, jer 
se Brazida u ostalim prilikama pokazivao umjerenim i u govo- 
rima svuda izjavljivao, da su ga poslali, da oslobodi Heladu. 
Kad su gradovi podložni Atenjanima doznali za zauzeće Am- 
fipola, za Brazidine ponude i za njegovu blagost, bili su vrlo 
skloni buni. Potajno su slali k njemu poslanike pozivajući 
ga, da dođe k njima; svaki je od njih želio da se prvi odmetne. 
Činilo im se to bezopasnim, jer su se u atenskoj moći preva- 
rili za toliko, koliko se ona kasnije iskazala, i više su prosu- 
đivali prema nejasnoj želji nego oslanjajući se na sigurnu 
opreznost. Ljudi su navikli u onom, što žele, podavati se ne- 
promišljenoj nadi, a ono, što ne će, odbijati od sebe samo- 
stalnim prosuđivenjem. A budući da su ktomu Atenjani ne- 
davno bili potučeni u Beotiji i da je Brazida zamamljivo, 
iako neistinito, govorio, da se Atenjani kod Nizeje nisu usu- 
dili pobiti se s njim, i to samo s njegovom vojskom (koja je 
došla u pomoć), bili su sigurni i vjerovali su, da nitko od 
Atenjana ne može priskočiti u pomoć protiv njih. A najva- 
žnije je bilo to, što su odmah osjećali radost i što su prvi put 

imali iskušati lakedemonsku revnost i pomoć. Stoga su bili 
spremni snositi opasnost na svaki način. Atenjani su, dozna- 
jući to, slali posade u gradove, koliko je bilo moguće u kratko 
vrijeme i po zimi, a Brazida je u Lakedemonu živo zahtijevao, 
da mu pošalju još vojske, a i sam se spremao na gradnju tro- 
veslarki na Strimonu. Lakedemonjani ga misu poduprli, jedno 
iz zavisti najodličnijih građana, a drugo, jer su voljeli dobiti 
natrag one ljude s dtoka Sfakterije i dokrajčiti rat. 


109. — Iste zime osvoje Megarani duge zidove, koje su 
im bili zauzeli Atenjani, i razruše ih do temelja. Poslije za- 
uzeća Amfipola povede Brazida sa saveznicima vojnu protiv 
t. zv. Akte, koja se pruža od Kraljeva prokopa prema unutra, 
lako da visoka gora Atos čini njen svršetak prema Egejskom 
moru. Na njoj su gradovi Sana, naseobina andarska, uz sam 
prokop, koja gleda prema Eubejskom moru, a ostali su gradovi 
Tis, Kleona, Akrotoj, Olofiks i Dij. Oni su nastanjeni izmije- 
šanim barbarskim narodima, a ima ondje i nešto malo Halki- 
đana no većinom su Pelazgi, od kojih su Tirenjani nekoć na- 
selili i Lemno i Atenu; još su tamo Bizalćani, Krestonjani i 
Edonci. Oni stanuju u malim gradovima. Većina njih pristane 
uz Brazidu, a Sana i Dij se opru. Zato se on zaustavi u nji- 
hovoj zemlji i stane je pustošiti. 


110. — Kako se ti nisu htjeli pokoriti, odmah zavojšti na 
halkidsku Toronu, koju su držali u vlasti Atenjani. Tamo ga 
je pozivala nekolicina ljudi, koji su bili spremni predati mu 
grad. On stigne još noću i u osvit se utabori s vojskom kod 
hrama Dioskura, koji je daleko od grada kojih tri stadija. 
Ostali ga građani toronski i atenska posada ne opaze. Nje- 
gove pristaše su znale, da će doći, i nešto malo njih potajno 
mu iziđe u susret i pazili su na njegov dolazak. Kad su do- 
znali, da je stigao, uvedu k sebi unutra sedam ljudi lako oru- 
žanih bodežima (jer se od dvadeset ljudi određenih u početku 
samo toliko ne preplaši unići, a vodio ih je Olinćanin Lizi- 
strat). Oni prođu kroz utvrdu uz more, a da ih stražari s naj- 
više stražarnice.nisu opazili, jer grad leži uz brežuljak. Popnu 
se gore, ubiju stražare i stanu rušiti vratašca prema Kana- 
streju. 

111. — Pošto je Brazida s ostalom vojskom malo napre- 
dovao, mirovao je. Naprijed pošalje stotinu ljudi lakog pje- 

šaštva, da bi, kad se otvore vrata i dade ugovoreni znak, prvi 
utrčali u grad. Vrijeme je prolazilo, a oni su se čudili te su 
se pomalo primakli sasvim blizu grada. Toronjani su unutra 
sve pripremali s onima, koji su bili unišli. Kad su srušili 
vratašca i otvorili vrata prema trgu rasjekavši prijevornicu, 
najprije uvedu neke kroz vratašca, nakon što su ih vodili 
naokolo, da straga i s obje strane iznenada natjeraju u strah 
gradske stanovnike, koji nisu o tom ništa znali. Zatim dignu 
uvis vatreni znak, kako je bilo dogovoreno, i odmah puste 
unutra kroz vrata prema trgu ostalo lako pješaštvo. 


112. — Kad je Brazida ugledao ugovoreni znak, trkom je 
trčao digavši svu vojsku, koja je skupno podigla viku i pro- 
uzrokovala veliko zaprepaštenje među stanovnicima u gradu. 
Jedni su provaljivali odmah kroz vrata, a drugi preko četve- 
rokutnih greda, koje su bile prislonjene baš uza zid radi di- 
zanja kamenja tamo, gdje je on bio porušen i iznova se gradio. 
Brazida s glavninom vojske odmah krene gore na poviša mje- 
sta grada želeći ga s visine sigurno zauzeti. Ostala se. gomila 
rasprši jednako na sve strane. 


113. — Veći dio Toronjana, koji nije ništa znao, bio je 
za vrijeme osvajanja vrlo smeten, a pristaše Lakedemonjana 
i oni, kojima je to bilo po volji, bili su odmah uz one, koji 
su unišli. Kad su Atenjani to opazili (slučajno je oko pedeset 
njihovih oklopnika spavalo na trgu), pošto ih je nešto malo 
poginulo u borbi, jedni uteku pješke, a drugi na dvije lađe, 
koje su bile na straži, i spasu se u tvrđavicu Lekit, koju su 
zauzeli i sami držali u rukama. To je rt grada prema moru 
odijeljen uskom prevlakom. A uteku k njima i oni Toronjani, 
koji su im bili privrženi. 


114. — A kad je već svanuo dan i Brazida čvrsto držao 
grad u rukama, proglasi Toronjanima, koji su pobjegli s Ate- 
njanima, da se tko god hoće može vratiti na svoje i bez straha 
Živjeti kao građanin, a k Atenjanima pošalje glasnika poziva- 
jući ih, da sklope primirje i izađu iz Lekita sa svim svojim, 
jer je on halkidski. Atenjani reknu, da ga ne će napustiti; sa- 
mo su molili primirje od jednoga dana, da pokupe mrtivace. 
On im da dva dana. Za tih dana on sam utvrdi kuće u blizini, 
a Atenjani kuće na svojoj strani. Sazvavši Toronjane u skup- 

šlinu, Brazida im progovori slično kao u Akantu, da ne bi bilo 
pravedno držati one, koji su mu pomogli kod zauzeća grada, 
nevrijednima ni izdajicama (jer oni to nisu učinili, da bace 
grad u ropstvo, niti su bili podmićeni novcem, nego su imali 
pred očima dobro i slobodu grada). Isto tako neka oni, koji 
misu u tome učestvovali, ne misle, da ne će postići iste pred- 
nosti, jer on nije došao, da uništi bilo grad ili kojega privat- 
nika. Proglas da je izđao onima, koji su utekli k Atenjanima, 
poradi toga, što ih ne drži ništa gorima zbog prijateljstva 
& njima. Kad oni iskuse Lakedemonjane, on misli, da ne će 
njima biti manje skloni, nego mnogo više, koliko pravednije 
budu postupali, a sad su se preplašili, jer ih ne poznaju. I 
pozivaše ih sve, neka se spreme, da im vudu vjerni saveznici. 
A. otada ubuduće snosit će odgovornost za ono, što budu gri- 
ješili. Prije oni nisu nanosili nepravdu Lakedemonjanima, nego 
su je Toronjanima nanosili drugi moćniji; zato im se prašta, 
nko su im se što protivili. 


115. — Progovorivši tako i ohrabrivši Toronjane, stane 
navaljivati na Lekit, jer je primirje bilo minulo. Atenjani su 
se branili iza slaboga zida i iz kuća s kruništima i prvi ih dan 
odbiju. A kad su sutradan protivnici imali dovući protiv njih 
&broj, iz kojega su namjeravali bacati vatru na drvene dijelove 
zida, i kad je već nastupala vojska, Atenjani ondje, gdje su 
mislili da će oni najprije smjestiti stroj i gdje se utvrda dala 
najlakše zauzeti, podignu na kući drveni toranj i na nj donesu 
mnogo vrčeva i bačava vode i veliko kamenje, a i mnogo se 
ljudi gore uspne. Ali poradi prevelikog tereta kuća se izne- 
nada sruši i nastade velika lomljava, koja Atenjane, što su 
bili blizu i to gledali, više ražalosti nego prestraši, ali oni 
podalje, a osobito najudaljeniji, pomisle, da je mjesto već 
zauzeto, te u bijegu pojure prema moru i lađama. 


116.— Opazivši, da oni napuštaju kruništa, i videći, što se 
događa, Brazida navali odmah s vojskom, zauzme zidine i po- 
ubija one, koje ondje zateče. Atenjani na taj način napuste 
mjesto i otplove na teretnim i ratnim lađama u Palenu. U 
Lekitu je hram Atenin, a kako je Brazida, kad je kanio na- 
valiti, oglasio, da će onomu, koji se prvi popne na zid, dati 
trideset mina* srebra, pomisli, da se zauzeće zbilo na neki 


* Mina je šezdeseti dio talenta. 

drugi način, a ne ljudski, pa pokloni trideset mina božici u 
hramu. I razori Lekit pa, očistivši ga od ruševina, prikaže sve 
kao sveti gaj božici. Ostatak zime provede uređujući mjesta, 
koja je zaposjeo, i snujući napadaj na ostala. I sa svršetkom 
zime svršavala se osma godina rata. 


PRIMIRJE OD GODINU DANA IZMEĐU SPARTE I ATENE. 
MEĐUTIM SE ODMETNU SKIONA I MENDA 


117. — Lakedemonjani i Atenjani odmah u proljeće 
iduće godine sklope primirje na godinu dana. Atenjani su 
držali, da bi im Brazida mogao otuđiti još koji grad, prije 
nego oni nesmetano poduzmu protumjere, i ujedno, ako im 
bude povoljno, da bi megli sklopiti ugovor na duže vremena. 
Lakedemonjani su pak dobro nagađali, da su Atenjani u brizi 
zbog onoga, čega su se doista i prestrašili, a kad odahnu od 
zala i nevolje, da će, okusivši mir, još više poželjeti, da se iz- 
mire i sklope mir na duže vremena, pošto im vrate njihove 
ljude. Oni su zaista željeli više od svega da dobiju natrag 
svoje ljude, dok Brazidu još prati sreća. Ako bi on dalje na- 
predovao i uspostavio ravnovjesje, tada bi vjerojatno izgubili 
one ljude i boreći se s Atenjanima kao s jednakima došli bi 
u opasnost, da li će ih uopće nadvladati. Dođe dakle između 
njih i njihovih saveznika do ovakva primirja. 


118. — »O svetištu i proročištu Apolona pitijskoga odlu- 
čujemo da ga svatko, tko hoće, može pohađati bez prijevare 
i straha po djedovskim običajima. Tako zaključuju i Lake- 
demonjani i nazočni njihovi saveznici. Ujedno izjavljuju, da 
će po mogućnosti nagovoriti na to Beoćane i Fočane šaljući 
im glasnike, 


Za blago boga brinut ćemo se, da pronađemo one, koji 
se o nj ogriješe, postupajući pravo i pravedno po otačklin 
običajima, i vi i mi i od ostalih, koji hoće, svi držeći se 
otačkih običaja. O tom dakle zaključe Lakedemonjani i ostali 
saveznici. 

A ovo odluče Lakedemonjani i ostali saveznici, ako Ate- 
njani budu sklapali ugovor: Jedni i drugi ostaju u posjedu 

onoga, što sad imaju, jedni ostajući u Korifaziju* unutar Bu- 
frade i Tomeja,* a drugi na Kiteri ne dolazeći u dodir sa 
saveznicima, ni mi s njima, ni oni s nama. Oni u Nizeji i 
Minoji neka ne prekoračuju put od vrata kod hrama Nizova? 
do hrama Posidonova, a od hrama Posidonova ravno do mosta 
u Minoji. (Ni Megarani ni njihovi saveznici neka ne preko- 
račuju taj put.) I otok,* koji su osvojili, neka imaju Atenjani, 
i jedni neka ne prelaze na zemljište drugih. Od zemljišta 
u Trezenu neka također zadrže, koliko baš sad imaju, o čemu 
su se Trezenjani sporazumjeli s Atenjanima. Morem, koliko 
ga oplakuje njihovu zemlju i zemlju njihovih saveznika, 
neka Lakedemonjani i njihovi saveznici nesmetano plove, ali 
ne ratnim brodom, nego drugom lađom na vesla, koja vozi 
tereta do pet stotina talenata. 

Neka _ vrijedi primirje za glasnika i poslanstvo i njihovu 
pratnju, s kolikom god budu htjeli putovati radi prestanka 
rata i rješavanja sporova, da putuju i vraćaju se u Peloponez 
i Atenu i kopnom i morem. 


Prebjezi se ne smiju primati u to vrijeme, bio to slo- 
bodan čovjek ili rob; to ne smijete ni vi ni mi. 


Podvrgavat ćemo se sudskoj odluci, i vi u sporu s nama 
imi s vama po djedovskim običajima, i prijeporna ćemo 
pitanja rješavati putem pravde bez rata. 


To zaključuju Lakedemonjani i njihovi saveznici. A ako 
vi držite, da je što od toga ili bolje ili pravednije, dođite u 
Lakedemon i saopćite nam, jer ništa ne će odbiti ni Lakede- 
monjani ni njihovi saveznici, što god budete pravedno pred- 
lagali. A oni, što ibudu dolazili, neka dođu s punomoći, kako 
ste i vi nas pozivali. Ugovor će trajati jednu godinu.« 


5 Korifazij je predbrežje i grad u Meseniji, koji zatvara 
zaljev u Pilu. 

$ Mjesta kod Pila u Meseniji. 

7 Niz, megarski kralj, osnivač je megarske luke Nizeje. 

8 To je otok Atalanta, koji je prije pripadao opuntskim 
Lokranima. 

? Talenat, znači vagu i vagnuto. Kao težina iznosio je kođ 
Grka 26.20 kg. Zatim znači određenu svotu novaca, koja je prvo- 
bitno odgovarala toj težini, a koja je u različitim državama raz- 
ličito vrijedila. 

»Zaključak puka. Akamantidska je fila upravljala vi- 
jećeml", Fenip je bio tajnik, a Nikijad je predsjedao. Lahet 
reče, da se sklapa primirje na sreću Atenjana, kako predlažu 
Lakedemonjani i njihovi saveznici, i sklopili su ugovor pred 
pukom. Primirje traje godinu dana, a počinje ovoga dana, 
četrnaestoga dana mjeseca FElafeboliona.!! U to vrijeme neka 
idu poslanici i glasnici od jednih k drugima i pregovaraju, 
kako će se dokončati rat. A atenske vojskovođe i upravljači 
vijeća neka sazovu skupštinu i najprije zaključe o miru, čim 
stigne poslanstvo o prestanku rata. A nazočna poslanstva 
neka se odmah strogo obvežu pred narodom, da će zaista 
ustrajati kod ugovora jednu godinu.« 


119. — To uglave i na to se zakunu Lakedemonjani i 
njihovi saveznici s Atenjanima i njihovim saveznicima dva- 
naestoga dana mjeseca Gerastija!? u Lakedemonu.:A prego- 
varali su i sklapali primirje od Lakedemonjana ovi: 'Taur 
Ehetimidin, Atenej Periklidin i Filoharida Eriksilaidin; od 
Korinćana: Eneja Okitov i Eufamida Aristonimov; od Siki- 
onjana: Damotim Naukratov i Onazim Megaklov; od Mega- 
rana: Nikaz Kekalov i Menekrat Amfidorov; od Epidaurana: 
Amfija Eupaidin, a od Atenjana: vojskovođe Nikostrat Di- 
jitrefov, Nikija Nikeratov i Autoklo Tolmejev. 

To se dakle primirje sklopilo, i za njegova trajanja ne- 
prestano su se sastajali na pregovore o dugotrajnijem miru. 


120. — U te dane, u koje su uz žrtve sklapali primirje, 
odmetne se od Atenjana k Brazidi grad Skiona na Paleni. 
Skionjani kažu, da su oni Palenjani iz Peloponeza i da je 
njihove prve naseljenike, kad su plovili od Troje, zanijela 
na to mjesto bura, koja je snašla Ahejce, i da su se ondje 
naselili. Kad su se odmetnuli, doplovi noću k njima prijeko 
u Skionu Brazida. Naprijed je plovila prijateljska trove- 


10 Vijeće je brojilo 500 članova, starih barem 30 godina, po 
50 iz svakog kotara (file). Svaka fila sa 50 vijećnika vodi poslove 
vijeća jednu desetinu godine i stvarna predzaključke, o kojima se 
raspravlja u skupštini. O čemu vijeće ne stvori predzaključak, 
ne može redovno raspravljati skupština. 

11 Elafebolion je deveti mjesec atičke godine, od 17. ožujka 
do 15. tnavnja. 

12 Gerastij je spartanski mjesec, koji odgovara atičkom mje- 
secu Elafebolionu. 

slarka, a on ju je podalje slijedio u brzoj lađi, da bi je, ako 
se slučajno nemjeri na kakvu lađu veću od brzoplovke, tro- 
veslarka branila, a ako nadođe druga protivnička troveslarka, 
držao je, da se ne će oboriti na manji brod, nego na onaj 
veći, a on će se međutim izbaviti. Kad se prevezao prijeko 
i sakupio Skionjane, govorio im je što i u Akantu i Toroni, 
dodajući još k tome, da oni zaslužuju najveću pohvalu zato, 
što su, premda nisu ništa drugo nego otočani, jer su Ate- 
njani time, što imaju Potideju, odrezali Palenu na prevlaci, 
sami od svoje volje prionuli uz slobodu i nisu kao kukavice 
čekali, da ih nužda natjera na očito vlastito dobro. To je 
znak, da bi oni junački izdržali i kakvo drugo najveće isku- 
šenje. Ako se prilike srede po njegovoj želji, njih će držati 
kao uistinu najvjernije lakedemonske prijatelje i počastiti 
ostalim častima. 


121. — Skionjani se oduševe tim riječima i svi se jednako 
ohrabre, pa i oni, kojima se ti događaji prije nisu sviđali. 
Odluče da će spremno voditi rat. Brazidu su i inače lijepo 
dočekali i javno ga ovjenčali zlatnim vijencem kao oslobo- 
ditelja Helade, a privatnici su ga ukrašivali vrpcama i žrtvo- 
vali mu prvine kao pobjedniku u natjecanjima. On im odmah 
ostavi ondje neku posadu i prijeđe natrag. Ne mnogo kasnije 
prebaci onamo veću vojsku hoteći s njima pokušati udariti 
na Mendu i Potideju, jer je držao, da bi i Atenjani mogli 
navaliti na Skionu kao na otok, pa ih je htio preteći. A počeo 
je nešto i pregovarati s onim gradovima o izdaji. 


122. — On je upravo kanio navaliti na te gradove, kad 
stignu k njemu na troveslarci od Atenjana Aristonim, a od 
Lakedemonjana Atenej posvuda javljajući primirje. Vojska 
opet prijeđe u Toronu, a oni obavijeste Brazidu o ugovoru. 
I svi Jakedemonski saveznici uz tračku obalu prihvate, što 
je bilo ugovoreno. Aristonim je na ostalo pristajao, ali za 
Skionjane po_ brojenju dana opazi.da su se kasnije odmet- 
nuli, te reče, da oni ne će biti uključeni u primirje. Brazida 
se, mnogo protivio tvrdeći, da su se prije odmetnuli, i nije 
puštao grada. Kad je Aristonim poslao o tome izvještaj u 
Atenu, Atenjani su bili odmah spremni voditi vojnu protiv 
Skicne. Lakedemonjani pošalju poslanike i reknu, da će time 
prekršiti ugovor. Prisvajali su sebi grad vjerujući Brazidi, 


261 


ali su bili spremni da se o njemu odluči pred sudom. Ate- 
njani se nisu htjeli izlagati sudbenom pravorijeku, nego su 
htjeli vojevati što brže, jer su se ljutili, što već i stanovnici 
otoka, pouzdavajući se beskorisno u lakedemonsku kopnenu 
moć, misle, da se mogu od njih odmetati. A i istina o odmet- 
nuću bila je više onakva, kako su tvrdili Atenjani, jer su se 
Skionjani odmetnuli dva dana kasnije. Prihvativši prijedlog 
Kleonov, odmah stvore zaključak, da Skionjane pokore i 
ubiju. Ostale su pothvate puštali u miru i spremali se na to. 


123. — Međutim se odmetne od njih Menda, grad na 
Paleni, eretrijska naseobina, I njih primi Brazida držeći, da 
ne čini krivo, jer su za primirja očito pristali uz njega i jer 
je u nekim stvarima i sam prigovarao Atenjanima, da krše 
ugovor. Poradi toga se i Menđani još više osmjele videći 
odlučnu spremnost Brazidinu i zaključujući to i po tome. što 
nije ostavio na cjedilu Skionu. Ujedno je njegovih pristaša 
u gradu bilo malo, koji nisu više odustajali od svoga nauma, 
ali su se zbog sebe bojali, da djelo ne izađe na vidjelo, pa 
prisile mnoštvo, da protiv volje uz njih pristane. Atenjani 
to odmah doznaju i, razljutivši se još mnogo više, stanu se 
spremati na oba grada. Brazida, koji je očekivao njihovu na- 
valu s mora, potajno otpremi u halkidski Olint djecu i žene 
skionske i mendske. I pošalje im pet stotina peloponeskih 
oklopnika i tri stotine halkidskih lakih pješaka, a kao zapo- 
vjednika svih Polidamidu. Oni su se zajednički spremali na 
obranu, kao da će Atenjani brzo ovamo doći. 


DRUGA BRAZIDINA VOJNA PROTIV LINČANA. 
U REDU UZMIČUĆI IZBAVI SE ON OD ILIRA 


124. — Brazida i Perdika međutim zavojšte zajednički 
po drugi put na Arabeja u Linku. Jedan je vodio vojsku 
Makedonaca, kojima je vladao, i oklopnike Helena, koji su 
stanovali u njegovoj zemlji, a drugi osim Peloponežana, koji 
su ondje preostali, Halkiđane i Akanćane i od ostalih gra- 
dova prema njihovim mogućnostima. U svemu je helenskog 
oklopništva bilo oko tri tisuće, a pratilo ih je konjanika 
Makedonaca s Halkiđanima malone tisuću i brojno drugo 
barbarsko mnoštvo. Kad su provalili u zemlju Arabejevu 

i našli utaborene protiv sebe Linčane, i sami se utabore pro- 
liv njih. Pješaci su zaposjeli brežuljak s jedne i druge strane, 
a po sredini je vila ravnica. Jedni se i drugi konjanici strče 
na tu ravnicu i zapodjenu najprije konjanički boj. Kad su 
se zatim s konjanicima prvi spustili s brežuljka linački oklop- 
nici spremni boriti se, povedu Brazida i Perdika i sami pro- 
tiv njih svoje vojnike, sraze se i natjeraju Linčane u bijeg. 
Mnogo ih ubiju, a ostali pobjegnu na uzvisine, gdje su mi- 
rovali. Poslije toga podignu pobjedni znak i zadrže se dva 
ili tri dana očekujući Ilire, koji su bili najmljeni od Perdike 
te su baš imali stići. Zatim je Perdika htio napredovati pro- 
tiv sela Arabejevih i ne mirovati, ali Brazida u brizi za 
Mendu, da prije kako ne nastrada od pomorske atenske na- 
vale, a ktome Iliri nisu bili stigli, nije bio na to spreman, 
nego se radije htio povući. 


125, —-Uto za njihove nesuglasice bi javljeno, da su 
iri izdali Perdiku i prešli k Arabeju. Stoga sad obojica od- 
luče povući se iz straha pred njima, jer su ti ljudi borbeni, 
no zbog nesuglasica ništa nije vilo odlučeno, kad treba po- 
laziti. A kad je nastala noć, Makedonci i barbarsko mnoštvo 
naglo se preplaše, kao što se često prepadnu velike vojske 
s nerazumljivih razloga, i budući da su držali da idu na 
njih oni mnogostruko jači nego što su uistinu bili, i samo 
što nisu stigli, iznenada udare u bijeg i stanu se vraćati 
kući. Perdika to najprije nije opažao, a kad je saznao, prisile 
ga, da ode, prije nego je vidio Brazidu (bili su naime uta- 
boreni vrlo daleko jedan od drugoga). Kad je Brazida "u zoru 
vidio, da su Makedonci prije izmakli, a da Iliri i Arabej 
kane navaliti, postavi i sam oklopnike u četverokutni bojni 
red i lakooružano mnoštvo u sredinu pa stane razmišljati, 
da se povuče. Kao čarkare, ako bi oni gdje na njih navalji- 
vali, svrsta najmlađe, a sam je straga s odabranom četom od 
tri stotine namjeravao na uzmaku opirati se i braniti se od 
protivnika, koji se prvi za njim natisnu. Još prije nego su 
neprijatelji bili blizu, ohrabri u brzini vojnike ovako: 


126. — »Da ja ne slutim, vojnici Peloponežani, da ste vi 
zbunjeni poradi toga što ste ostali osamljeni i što su oni, 
koji na vas navaljuju, barvari, i to mnogobrojni, ne bih vam 
istodobno s hrabrenjem davao još i pouku.“A ovako, kad su 

nas naši napustili, a protivnika je mnogo, pokušat ću vas 
uvjeriti kratko vas podsjetivši i ohrabrivši u najvažnijoj 
stvari. Vama dolikuje biti vrsnima u ratu ne zbog nazočnosti 
saveznika, nego zbog vlastite hrabrosti i ne preplašiti se ni- 
kakva mnoštva protivnika. Ta vi niste došli iz država s ta- 
kvim ustavom, gdje mnogi vladaju nad nekolicinom, nego 
gdje manjina vlada većinom, a tu vlast niste stekli ničim 
drugim nego pobjedom u boju. Što se tiče barbara, kojih se 
sad bojite, jer ih ne poznajete, možete se po tome, što ste se 
borili s Makedoncima, i po tome, što ja prosuđujem i znam 
iz pripovijedanja drugih, zaista uvjeriti, da ne će biti strašni. 
Ono što stvara utisak neprijateljske jakosti, premda je uistinu 
slabo, jače ohrabri one, koji se brane, ako im se prije dade 
istinita pouka o tome, dok će, naprotiv, na one, u kojih je 
sigurno neka hrabrost, onaj, koji to ne zna unaprijed, smi- 
onije navaljivati. Iščekivati ih onima, koji ih nc poznaju, 
strašno je, jer svojim mnoštvom na pogled plaše i nesnosni 
su zbog velike vike, koja uz uzaludno vitlanje oružjem oči- 
tuje neku prijetnju. No u sukobu nisu takvi za one, koji to 
izdrže, jer ne paze na bojni red i ne bi se zastidjeli u stisci 
ostaviti neki položaj. Bijeg i navala njima je jednako časna 
bez opravdanja, a tako i junaštvo (taj samovoljni način borbe 
najlakše bi nekomu pružio časnu izliku da se spasi). Drže, 
da je sigurnije zaplašiti vas bez vlastite opasnosti nego se 
uhvatiti s vama u koštac _jer bi se inače time radije služili 
nego onim. Jasno vidite, da je sve, što vam je prije kod njih 
bilo strašno, uistinu neznatno i da samo plaši vaše oči i uši. 
Ako odolite njihovoj navali i ako se, kad bude zgoda, opet 
polagano povučete u urednom bojnom redu, brže ćete stići 
na sigurno mjesto i ubuduće ćete znati, da takve gomile 
onima, koji dočekaju prvi nasrtaj, prijete samo izdaleka i 
oklijevajući napasti hvastaju se junaštvom, a za onima, koji 
uzmaknu pred njima, idu sigurno uzastopce i pokazuju im 
se srčani i vatreni.« 


127. — Ohrabrivši tako svoje, Brezida je polako uzmicao 
s vojskom. Kad su barbari to vidjeli, navale s velikom vikom 
i bukom, jer su držali, da on bježi i da će ga dostići i uni- 
štiti. No čarkari su ih, gdje bi navaljivali, dočekivali i on 
se sam straga s izabranim odjelima opirao napadačima, i tako 
protiv očekivanja barbara, odole prvoj navali. I kasnije su 

dočekivali napadače i branili se, a kad bi oni mirovali, sami 
su polagano uzmicali. Tada napokon većina barbara odustane 
od napadanja na Helene s Brazidom na otvorenom polju i 
ostave samo jedan dio, da ih slijedi i napada, a ostali pojure. 
trkom na makedonske bjegunce ubijajući one, koje bi sreli, 
i pretekavši Helene zauzmu prije njih uski klanac između 
dva brežuljka prema Arabejevoj zemlji, jer su znali, da dru- 
guda Brazidi nema uzmaka. I kad on već stigne do tog opa- 
snog puta, okruže ga, da mu presijeku uzmak. 


128. — A kad on to opazi, zapovjedi svojim trima stoti- 
nama da s brežuljka, za koji je mislio da ga lakše mogu za- 
uzeti, uspevši se trkom na nj bez reda, što iko brže može, 
pokušaju istisnuti barbare, koji su ondje već bili, prije nego 
onamo stigne više barbarske vojske, da ih zaokruži. Oni 
navale i svladaju one na brežuljku. Veći je dio helenske 
vojske već lakše išao prema brežuljku, jer su barbari bili 
uplašeni time, što su ih s povišega mjesta natjerali u bijeg. 
I nisu ih više slijedili, jer su držali, da su oni već na granici 
i da su izbjegli opasnosti. 


A kad se Brazida domogao uzvisina, išao je sigurnije te 
istoga dana stigne najprije u Arnizu u Perdikinoj državi. 
Vojnici su sami od sebe bili ljutiti poradi preranoga uzmaka 
Makedonaca, pa ked bi se na putu namjerili na koju njihovu 
volovsku spregu ili na kakvu ispalu ratnu prtljagu (do takvih 
je gubitaka moralo doći za uzmaka po noći i u silnom 
strahu), volove bi isprezali i ubijali, a prtljagu prisvajali. 


Otada je Perdika počeo smatrati Brazidu neprijateljem 
i ubuduće je mrzio Peloponežane. To nije bilo u skladu s nje- 
govim raspoloženjem prema Atenjanima, jer je odustao od 
svojih nužnih probitaka, pa je nastojao, kako će se što brže 
s Atenjanima izmiriti, a onih se osloboditi. 

ATENJANI OPET ZAUZMU MENDU I OPSJEDNU 
SKIONU. NEUSPJEH BRAZIDINA POKUŠAJA 
PROTIV POTIDEJE 


129. — Kad se Brazida vratio iz Makedonije u Toronu, 
zatekao je Atenjane gdje već drže Mendu. Tamo je mirovao, 
jer je držao, da mu je još nemoguće prijeći na Palenu Mendi 
u pomoć, već je branio Toronu. Nekako u isto vrijeme s do- 
gađajima u Linku Atenjani, kao što su se spremali, isplove 
protiv Mende i Skione sa pedeset lađa, od kojih je deset bilo 
hijskih, sa tisuću svojih oklopnika i šest stotina strijelaca 
i sa tisuću tračkih plaćenika i drugim lakim pješacima iz- 
među ondašnjih saveznika. Vojskovođe su bili Nikija Nike- 
ratov i Nikostrat Dijitrefov. Krenuvši iz Potideje brodovima 
i pristavši kod Posidonova hrama, polazili su protiv Men- 
đana. Sami Menđani, trista Skionjana, koji su im pritekli u 
pomoć, i peloponeski pomoćnici, svega sedam stotina oklop- 
nika pod vodstvom Polidamidinim utabore se izvan grada na 
utvrđenom brežuljku. Nikija je sa sto i dvadeset lakooru- 
žanika Metonjana, šezdeset izabranih atenskih oklopnika i sa 
svim strijelcima kušao k njima prići nekom stazom na bre- 
žuljku, ali ga oni rane, te nije mogao prodrijeti. A Nikostrat 
je drugim zaobilaznim putem s čitavom ostalom vojskom 
navaljivao na teško pristupačni brežuljak, kad nastane po- 
svemašnji metež, i umalo da nije bila pobijeđena čitava 
atenska vojska. Budući da ni toga dana Menđani i njihovi 
saveznici nisu uzmakli, Atenjani su se povukli i utaborili, 
a Menđani su -se slijedeće noći vratili u. grad. 


130. — Sutradan oplove Atenjani grad u smjeru prema 
Skioni, zauzmu predgrađe i čitav su den pustošili zemlju, 
a da se nitko nije opirao (jer je u gradu izbila nekakva po- 
buna), a tri stotine Skionjana iduće se noći vrati kući. Su- 
traden je Nikija s polovinom vojske napredovao do skionske 
granice istodobno pustošeći zemlju, a Nikostrat se s ostalim 
vojnicima utaborio kod gornjih gradskih vrata, kuda se ide 
prema Potideji. Kako su tu slučajno bili smješteni Menđani 
i pomoćnici unutar zidina, Polidamida ih svrsta za boj poti- 
čući Menđane, da provale. A kad mu se jedan iz puka kao 
buntovnik usprotivio izjavljujući, da ne će provaliti i da on 

nema razloga da ratuje, i kad mu je ovaj odvratio povu- 
kavši ga rukom k sebi i natjeravši ga u strah, puk veoma 
gnjevan odmah pograbi oružje i stane navaljivati na Pelo- 
ponežane i one, koji su zajedno s njima radili protiv pučana. 
I navalivši natjeraju ih u bijeg jedno zato, što je napadaj 
bio nenadan, a drugo zato, što su se Peloponežani preplašili, 
jer su Atenjanima već bila otvorena vrata. Pomislili su 
naime, da su napali na njih, po nekom dogovoru. Tada oni, 
koliko ih nije odmah poginulo, pobjegnu u tvrđavu, koju su 
i prije sami držali u vlasti. Atenjani provale u Mendu (jer 
je i Nikija okrenuvši se bio kod grada), pa budući da grad 
nije bio otvoren po dogovoru, s čitavom ga vojskom opli- 
jene, kao da su ga osvojili ma juriš, i jedva ih vojskovođe 
zadrže, da nisu i ljuđe ubijali. Poslije toga pozivali su Men- 
đane, da upravljaju državom, kako su navikli, i da sami 
osude neke, ako misle, da su krivci odmetnuća. One u tvr- 
đavi opkole s obje strane zidom sve do mora i tamo ostave 
posadu. A kad su osvojili Mendu, pođu protiv Skione. 


131. — Skionjani sami i Peloponežani izađu im u susret 
i smjeste se pred gradom na utvrđenom brežuljku. Bez pret- 
hodnog osvojenja toga brežuljka neprijateljima nije bilo mo- 
guće opkoliti grad zidom. Ali Atenjani udare na nj jurišem 
i u boju istisnu one, koji su bili na brežuljku, zatim se uta- 
bore i, podignuvši pobjedni znak, spremahu se da opkole 
grad zidom. Ne mnogo kasnije, kad su već bili pri poslu, 
probiju se pomoćne čete iz tvrđave u Mendi, gdje su bile 
opkoljene, kraj mora kroz opsjedatelje pa stigavši noću 
većina njih izmakne vojsci kod Skione i uniđe u nju. 


182. — Dok su Skionu opkoljavali zidom, Perdika po- 
šalje glasnika k atenskim vojskovođama i sklopi s Atenja- 
nima ugovor iz neprijateljstva spram Brazide zbog uzmaka 
iz Linka, a već tada je počeo o tome raditi. I baš je tada 
Lakedemonjanin Ishagora kanio kopnom prevesti vojsku 
k Brazidi. Perdika jedno na poziv Nikijin, da pokaže neki očiti 
znek vjernosti prema Atenjanima, jer je sklopio s njima 
ugovor, a drugo jer ni sam više nije htio, da Peloponežani 
dolaze u njegovu zemlju, podgovori prijatelje u Tesaliji, gdje 
je uvijek održavao vezu snjihovim prvacima, i time spriječi 
vojsku i naum, tako da nisu ni pokušali pregovarati s Te- 

salcima. Ipak Ishagora, Aminija i Aristej sami stignu k Bra- 
zidi, jer su ih poslali Lakedemonjani, da razgledaju prilike. 
I vodili su mu iz Sparte protiv običaja nekoliko mladih ljudi, 
da ih postavi za poglavare gradova, da ih ne bi povjeravao 
kome god. Tako postavi Klearidu Kleonimova u Amfipolu, 
a Pazitelidu Hegezandrova u Toroni. 


133. — Istoga ljeta Tebanci sruše Tespijcima zidine, 
optuživši ih, da pristaju uz Atenjane. Uvijek su to željeli 
učiniti, a tada im je pošlo za rukom to lakše, što su u boju 
protiv Atenjana poginuli oni od njih, koji su bili u cvijetu 
mladosti. I hram Herin u Argu izgori istoga ljeta, jer je sve- 
ćenica Hrizida postavila neku zapaljenu svjetiljku kraj vije- 
naca i kod toga zaspala, tako da se neopazice sve zapalilo 
i izgorjelo. Hrizida odmah pobjegne noću u Flijunt, jer se 
pobojala Argivaca. Oni postave drugu svećenicu po usta- 
ljenom obredu imenom Fainidu. Hrizida je doživjela osam 
godina ovoga rata i polovicu devete, kad je pobjegla. Skiona 
je već na koncu ljeta bila sasvim opkoljena zidom, pa 
Atenjani ostave kod nje posadu i vrate se sa ostalom 
vojskom kući. 


134, — Slijedeće su zime pothvati Atenjana i Lakede- 
monjana mirovali poradi primirja, a Mantinejani i Tegejani 
i saveznici jednih i drugih sukobe se u Laodikiju u Orestidi. 
Pobjeda je bila dvojbena, jer su jedni i drugi natjerali u 
bijeg sebi suprotno krilo, pa su oboji podigli pobjedni znak 
i poslali zaplijenjeno oružje u Delfe. Nakon što je ipak po- 
ginulo mnogo jednih i drugih i boj ostao neodlučan, a noć 
prekinula bitku, 'Tegejani prenoće na bojištu i odmah po- 
dignu pobjedni znak, a Mantinejani uzmaknu u Bukolion 
i kasnije podignu sa svoje strane znak pobjede. 


135. — Na koncu iste zime i već prema proljeću pokuša 
Brazida udariti i na Potideju. Prikrade se noću, prisloni 
ljestve i sve dotada ostane neopažen. Kad se naime zvoncels 
mimo pronijelo, prije nego se vratio onaj, koji ga je dalje 


18 Zvonce je predavao jedan stražar drugome, da se provjeri 
budnost straže. 

predavao, prislone oni ljestve na takvo nečuvano mjesto. Ali 
kad ih, prije nego su se popeli, odmah zatim opaze, on brzo 
natrag odvede vojsku i ne počeka, da svane dan. I svršavala 
se zima, i svršavala se deveta godina ovom ratu, koji je 


opisao Tukidid. 

PETA KNJIGA 


KLEON OPET OSVOJI TORONU 


1. — Slijedećega je ljeta jednogodišnje primirje isteklo, 
i tako je ostalo sve do Pitijskih igara. Za toga primirja Ate- 
njani protjeraju Deljane s Dela, jer su držali, da zbog ne- 
koga starog grijeha nisu dosta čisti, da bi se mogli posve- 
titi. I to je još smetalo Deljanima kod čišćenja, kako sam 
prije spomenuo, što su razvalili grobove pokojnika te pomi- 
slili, da su pravo učinili. U Atramitiju, koji,im je u Aziji 
dao Farnak, nasele se ti Deljani tako, kako je koji dolazio. 


2. — Pošto je isteklo primirje, Kleon nagovorivši Ate- 
njane isplovi u krajeve na tračkoj obali s atenskih tisuću 
dvjesta oklopnika i trista konjanika, s još većim brojem sa- 
veznika i sa trideset brodova. Pristane najprije u Skioni, 
koju su Atenjani još podsjedali, pa uzme odanle od posade 
oklopnike te otplovi u luku Kof, koja nije baš daleko od 
toronskoga grada. Doznavši od prebjega, da ni Brazida nije 
u Toroni, niti je posada u njoj sposobna za boj, polazio je 
odanle kopnenom vojskom na grad, a deset brodova pošalje 
okolnim putem, da uplove u luku. I najprije stigne do utvrde, 
kojom je Brazida opasao grad hoteći predgrađe priključiti 
gradu i, srušivši dio staroga zida, učinio iz svega samo 
jedan grad. 

3. — Lakedemonski zapovjednik Pazitelida i posada u 
gradu pohitaju zidu u pomoć te se stanu braniti od napadaja 


Atenjana. Kako su ih oni pritješnjavali i istovremeno lađe 
poslane okolnim putem plovile prema luci, prestraši se Pazi- 

telida, da ne bi lađe prije zauzele grad bez obrane i, ako za- 
uzmu utvrdu, da ga ne opkole, pa se trkom povlačio u grad. 
No Atenjani ga preteku, posada s lađa zauzme Toronu, a 
kopnena vojska u prvom naletu udari za njim i kroz razru- 
šeni dio staroga zida upadne zajedno u grad. Jedne od Pelo- 
ponežana i Toronjana ubiju odmah u metežu, a druge uhvate 
žive, među njima i zapovjednika Pazitelidu. Brazida je išao 
u pomoć Toroni, ali saznavši na putu, da je osvojena, vrati 
se natrag; nedostajalo mu je samo kojih četrdeset stadija, 
da pretekne Atenjane. Kleon i Atenjani podignu dva po- 
bjedna znaka, jedan u luci,'a drugi kod utvrde. Toronske 
žene i djecu učine robljem, a njih same, Peloponežane i ako 
je tko drugi od Halkiđana bio u gradu, u svemu njih sedam 
stotina, odašalju u Atenu. Od njih se kasnije Peloponežani 
vrate, kad su sklopili ugovor, a ostale sa sobom odvedu 
Olinćani i dadu ih na otkupe, čovjeka za čovjeka. Beoćani 
u isto vrijeme zauzmu izdajom i Panakt, atensku utvrdu na 
granici. Kleon ostavi posadu u Toroni i digavši sidra plovio 
je oko Atosa prema Amfipolu. 


FEAK UZALUD NASTOJI NAGOVORITI SICILJANE 
PROTIV SIRAKUŽANA 


4. — U isto vrijeme otplovi kao poslanik sa dvije lađe 
u Italiju i na Siciliju Feak Erazistratov s još dva druga, 
a poslali su ih Atenjani. Kad su Atenjani otišli sa Sicilije po- 
slije sklopljenoga ugovora, Leontinjani upišu mnoge nove gra- 
đane, i puk je namjeravao iznova podijeliti zemlju. Kad su 
plemići to saznali, pozovu Sirakužane i istjeraju pučane, koji 
se raziđu kud koji. Plemići, složivši se sa Sirakužanima, napu- 
ste grad i ostave ga pusta te se nastane u Sirakuzi s građan- 
skim pravom. Kasnije se opet neki od njih, koji nisu bili 
zadovoljni, odsele iz Sirakuze i nastane u Fokejama, a tako se 
zove neko mjesto u leontinskoj državi, i u Brikiniji, što je tvr- 
đava u Leontiniji. I većina pristaša puka, koji su tad bili 
prognani, dođu k njima, tamo se nastane i stanu iza utvrda 
ratovati protiv Sirakuze. Doznavajući to, Atenjani pošalju 
Feaka, ne bi li kako nagovorili njihove tamošnje saveznike i, 
ako budu mogli, ostale Siciljane, da zajednički zavojšte na 

Sirakužane, jer su postali moćni, i da spasu leontinski puk. 
Došavši onamo, Feak nagovori Kamarinjane i Akraganćane, a 
kad mu u Geli pothvat nije uspio, nije više išao k ostalima, 
jer je opazio, da ih ne bi mogao nagovoriti, nego se vrati 
kroz sikulsku zemlju u Katanu. Ujedno se na prolazu svrati 
u Brikiniju, ohrabri stanovnike i otplovi. 


9. — Za putovanja na Siciliju i opet na povratku povede 
i u Italiji pregovore s nekim gradovima o prijateljstvu s Ate- 
njanima. I namjeri se na lokranske naseljenike prognane iz 
Mesene, koji su bili onamo poslani kao naseljenici poslije ugo- 
vora sklopljena među Siciljanima, kad su se Mesenjani pobu- 
nili, kad je jedna stranka pozvala Lokrane i Mesena ostala 
neko vrijeme u vlasti Lokrana. Kad se dakle Feak na njih 
namjerio, oni ga pogoste, pa im on ne učini ništa nažao. Do- 
šlo je štaviše do sporazuma između Lokrana i njega zbog 
sklapanja ugovora s Atenjanima. Kad su se Siciljani izmiri- 
vali, oni jedini od saveznika nisu sklopili ugovora s Atenja- 
nima, a ne bi to ni tad učinili, da ih nije silio rat s Ipo- 
njanima i Medmejanima, koji su im bili susjedi i mjihovi 
naseljenici. Feak nakon nekoga vremena stigne u Atenu. 


U BICI ZA AMFIPOL POGINU I KLEON I BRAZIDA 


6. — Kako je Kleon tada zaplovio okolnim putem iz To- 
rone protiv Amfipola, polazeći iz Ejona napadne andarsku na- 
seobinu Stagir, ali je ne osvoji, nego zauzme na juriš tašku 
naseobinu Galepso. I pošalje poslanike k Perdiki, da dođe 
s vojskom prema savezničkom ugovoru, druge pošalje u Tra- 
kiju k odomantskom kralju Polu, da mu dovedu što više trač- 
kih najamnika, a sam je mirovao čekajući u Ejonu. Brazida, 
doznavajući to, i sam se utabori protiv njega kod Kerdilija. To 
je argilsko mjesto na uzvišici preko rijeke, koje nije mnogo 
udaljeno od Amfipola. Odanle je pucao vidik svuda, tako da 
mu se Kleon ne bi mogao sakriti krećući s vojskom, a to je 
baš očekivao da će on učiniti: da će omalovažiti njihov broj i 
da će s vojskom, koju je imao uza se, udariti na Amfipol. 
Međutim se i spremao pozivajući u boj tisuću i pet stotina 
tračkih najamnika i sve Edonce, laku pješadiju i konjanike. 
Imao je tisuću lakih pješaka mirkinskih i halkidskih osim 

vojske u Amfipolu. Oklopnika se svega sakupi oko dvije ti- 
suće i još trista helenskih konjanika. Sa njih tisuću i pet 
stotina Brazida se utaborio kod Kerdilija, a ostali su bili po- 
stavljeni u Amfipolu pod vodstvom Klearidinim. 


7, — Kleon je neko vrijeme mirovao, a zatim bude prisi- 
ljen učiniti što je baš Brazida očekivao. Budući da su se voj- 
nici ljutili poradi oklijevanja, prigovarali njegovu vodstvu, 
s kakvom je nevještinom i kukavštinom ustao protiv ite- 
kakve vještine i odvažnosti, i govorili, kako su oni nerado 
pošli s njim od kuće, doznavši za njihovo mrmljanje i želeći, 
da se ne ljute, što sjede na istom mjestu, digne tabor te ih 
stane voditi. Posluži se načinom, kojim je i protiv Pila imao 
sreće, i pouzda se, da i on nešto umije. Nije se ni nadao, da 
će mu tko izaći na megdan, nego reče, da polazi više radi iz- 
viđanja kraja i da čeka pojačanje ne zato, da sa sigurnošću 
nadvlada, ako bude prisiljen na boj, nego da opkoli grad i na 
juriš ga osvoji. Došavši onamo, smjesti vojsku na utvrđenom 
brežuljku pred Amfipolom, odakle je sam promatrao mo- 
čvarni kraj uz Strimon i položaj grada prema Trakiji. Držao 
je, da može uzmaknuti bez boja kad god bude htio, jer se 
nitko nije pojavljivao ni na zidu niti je tko izlazio na vrata, 
koja su sva bila zatvorena. Stoga je mislio, da je i pogriješio, 
što nije došao sa strojevima, jer bi zauzeo grad bez vojske. 


8. — Čim je Brazida vidio Atenjane gdje se kreću, 
odmah i sam siđe od Kerdilija i uniđe u Amfipol. No nije 
izišao iz grada i svrstao se protiv Atenjana, jer, se nije po- 
uzdavao u tadašnju svoju vojsku držeći, da su slabiji, ne bro- 
jem (jer su bili nekako podjednaki), nego vrsnoćom (jer ono, 
što je ratovalo, to je izašla atenska jezgra i cvijet Lemnjana 
i Imbrana). Zato se spremao, da ih napadne ratnim umijećem. 
Da je on pokazao protivnicima broj svojih vojnika i njihovo 
naoružanje od nužde, držao je, da bi ih teže svladao nego 
ako ih oni prije ne vide te budu omalovažavali pravo stanje. 
Odabravši dakle sam sebi sto i pedeset oklopnika, a ostale 
pridijelivši Klearidi, snovao je da ih napadne iznenada, prije 
nego Atenjani uzmaknu, jer je držao, da ih ne će moći zateći 
ovako osamljene, ako im, možda, stigne pomoć. Sazvavši dakle 
sve vojnike i hoteći iht ohrabriti i reći im svoju nakanu, 
govorio im je ovako: 

9. — »Junaci Peloponežani, neka vam bude dovoljna 
kratka napomena, iz kakve smo zemlje došli, da je ona poradi 
junaštva bila uvijek slobodna i da se vi Dorani kanite boriti 
s Jonjanima, od kojih ste obično bili jači. Razjasnit ću vam, 
na koji način namjeravam poduzeti navalu, da se to, što se 
borite u malom odjelu, a ne svi zajedno, ne učini komu nedo- 
statkom i ne pobudi u vama kukavštinu. Naslućujem, da su 
se protivnici popeli na ovo mjesto prezirući nas i da se ne 
mogu nadati, da bi tko izišao u boj protiv njih, pa sad ne pa- 
zeći na red vrše izvide i za nas ne haju. Tko najbolje uoči 
takve protivničke pogreške i ujedno navaljuje, obazirući se na 
svoju snagu, ne toliko otvoreno i svrstavši se protiv njih, 
nego kako je u tom času korisno, može postići najveći uspjeh. 
I odnose najljepšu slavu takvi lukavi pothvati, kojima se 
može najbolje prevariti neprijatelj i prijateljima najviše ko- 
ristiti. Dok su dakle još nepripravni i puni pouzdanja, dok se 
namjeravaju prije potajno povući nego ostati, prema onomu, 
što se meni čini, dok su im misli nesabrane i prije nego im 
se odluka jače ustali, ja ću ih sa svojim odjelom, ako budem 
mogao, preteći i trkom napasti sredinu vojske. A ti, Klearido, 
kasnije, kad budeš već vidio mene gdje sam ih napao i vjero- 
jatno zaplašio, povedi svoje Amfipoljane i ostale saveznike pa, 
otvorivši iznenada vrata, istrči i žuri se, da se što brže s nji- 
ma sukobiš. Ima nade, da će se oni tako najjače preplašiti, 
jer je kasnija navala neprijateljima strašnija od onih vojnika, 
koji su već s njima u dodiru i bore se. Ti sam budi hrabar 
čovjek, kao što ti dolikuje, jer si Spartanac, a vi, junaci 
saveznici, slijedite ga junački! Pomislite, da troje donosi 
uspjeh u ratu: odlučnost, osjećaj stida i pokoravanje zapo- 
vjednicima. Danas vas čeka ili sloboda, ako budete hrabri, i 
naziv lakedemonskih saveznika ili ćete postati atenski podlo- 
žnici, ako u najboljem slučaju prođete ez prodaje u ropstvo 
ili ne budete ubijeni, i to će podložništvo biti teže nego što 
ste ga prije podnosili, a ostalim ,ćete Helenima postati zapre- 
kom oslobođenju. No ni vi ne budite kukavice, ako razmišljate, 
zbog čega se vodi borba, a ja ću pokazati, da mogu ne samo 
poticati na boj bližnje mego i sam izaći na megdan.« 


10. — Toliko rekavši, Brazida se i sam spremao na pro- 
valu i ostale je pod vodstvom Kleariđinim smještao kod tako 
zvanih tračkih vrata, da bi provalili, kako je bilo ugovoreno. 

Kad je bilo očito, da je Brazida sišao od Kerdilija i da žrtvuje 
kod svetišta Atenina u gradu, u koji se izvana vidjelo, te se 
sprema na provalu, jave Kleonu (koji se tad bio udaljio radi 
izviđanja), da se svakolika neprijateljska vojska vidi u gradu 
i da se ispod vrata pomaljaju noge mnogih konja i ljudi, da 
bi provalili. Kad je on to čuo, vrati se k njima, pa kad je vi- 
dio položaj, budući da se nije htio ogledati u boju, prije nego 
mu stignu pomoćnici, i misleći, da će prije uzmeknuti, isto- 
dobno je zapovijedao, da daju znak za uzmak, i javljao onima, 
koji su uzmicali lijevim krilom, što je jedino silo moguće, 
neka se polagano povlače prema Ejonu. Ali kako mu se činilo, 
da se to vrši sporo, sam zaokrene desno krilo i otvorivši bok 
neprijatelju odvodio je vojsku. I tad, kad je Brazida.vidio 
zgodnu priliku i atensku vojsku u pokretu, reče svojima i 
ostalima: »Junaci nas ne čekaju. To je jasno po kretanju ko- 
palja i glava, jer oni, koji tako rade, obično ne čekaju napa- 
dače. Nego neka mi netko otvori vrata, koja smo rekli, pa 
navalimo smiono što brže!« I on izađe na vrata kod mjesta 
utvrđena koljem i na prva vrata u tadašnjem dugom zidu te 
je trkom trčao tim ravnim putem, gdje sada stoji pobjedni 
znak na najstrmijem mjestu uzvisine. Zatim udari po sredini 
vojske na Atenjane, koji su se i prepali zbog svoga nereda i 
zbunili poradi njihove smionosti, te ih natjera u bijeg. Kle- 
arida u isto vrijeme iziđe na tračka vrata, kako je bilo dogo- 
voreno, i stane napadati vojsku. Tako se dogodi, da su se 
Atenjani smeli na taj neočekivani i iznenadni napadaj s obje 
strane. Lijevo njihovo krilo, ono prema Ejonu, koje je već bilo 
i poodmaklo, odmah bude odrezano i stane bježati (budući da 
je ono već uzmicalo, Brazida navali na desno krilo, ali bude 
ranjen, no Atenjani ne opaze, da je pao, a vojnici u blizini 
dignu ga i odnesu). Desno se atensko krilo držalo duže, dok 
je Kleon, kako se uopće nije kanio opirati, odmah pobjegao, 
ali ga je laki mirkinski pješak dostigao, te on pogine. Njegovi 
oklopnici, sakupivši se na brežuljku, branili su se od Klearide, 
koji je nasrnuo i dva ili tri puta, i nisu uzmakli, prije nego 
što ih je opkolilo mirkinsko i halkidsko konjaništvo i laka 
pješadija i kopljima ih gađajući natjerali u bijeg. Tako se 
tada čitava atenska vojska dade u pogiveljan bijeg i udari 
raznim putovima preko gora i, koliko ih nije izginulo ili od- 
mah u metežu ili od halkidskog konjaništva i lakog pješaštva, 

ostali uteku u Ejon. Spartanci podignu Brazidu s bojnog 
polja i spasivši ga unesu u grad još živa. Dozna, da su 
njegovi pobijedili, i nakon ne mnogo vremena umre. Ostala se 
vojska pod Klearidom vrati iz progonjenja, oplijeni poginule 
i podigne pobjedni znak. 


11. — Poslije toga Brazidu sahrane na državni trošak u 
gradu, gdje je sad trg, i isprate ga pod oružjem svi saveznici. 
I inače su Amfipoljani ogradili njegov grobni spomenik i 
kolju mu životinje kao narodnom junaku te su odredili njemu 
u čast natjecanja i godišnje žrtve. Njemu su pripisali naselje- 
nje kao osnivaču, a srušili su Hagnonove zgrade i uništili 
svaku uspomenu, ako je gdje kakva imala ostati o njegovu 
osnivanju, jer su držali, da je Brazida bio njihov spasitelj. 
S druge strane cijenili su u tadašnjim prilikama savez s La- 
kedemonjanima iz. straha od Atenjana i smatrali, da Hag- 
nonu, budući da su u neprijateljstvu s Atenjanima, ne mogu 
iskazivati počasti kao prije, jer im to ne bi bilo ni korist ni 
veselje. Poginule vrate Atenjanima. Atenjana pogine nekih 
šest stotina, a protivnika samo sedam poradi toga, što se bitka 
nije zametnula svrstanjem vojske u bojni red, nego pod na- 
vedenim okolnostima, i jer su ih zaplašili prije bitke. Poslije 
sahrane mrtvih Atenjani otplove kući, a oni su drugi pod 
Klearidom uređivali ustavne uredbe u Amfipolu. 


12. — U isto vrijeme na svršetku ljeta vodili su Lakede- 
monjani Ramfija, Autoharida i Epikidida pomoć od devet sto- 
tina oklopnika u mjesta uz tračku obalu. Stigavši u Herakleju 
u Trahiniji, uređivali su prilike, koje im se nisu činile dobre. 
Dok su oni tamo boravili, baš se dogodila ona bitka, i ljeto se 
svršavalo. 


135. — Na početku iduće zime dopre Ramfija sa svojim 
ljudima sve do Pijerija u Tesaliji, ali, budući da su ih Te- 
salci zaustavljali, i osim toga je umro Brazida, komu su upravo 
vodili vojsku, okrenu kući. Držali su naime, da više nema 
nikakve zgodne prilike, jer su se Atenjani poraženi povukli, 
a oni nisu sposovni učiniti nešto od onoga, što je Brazida sno- 
vao. A vratili su se najviše poradi toga, što su znali, da su se 
Lakedemonjani, kad su odilazili, bavili sve više mišlju o miru. 

OBJE PROTIVNIČKE STRANE SKLOPE MIR, 
KOJI LAKEDEMONSKI SAVEZNICI NISU VOLJNI 
PRIHVATITI 


14. — Dogodilo se odmah poslije bitke kod Amfipola i 
povratka Ramfijina iz Tesalije, da ni jedni ni drugi nisu više 
poduzeli nikakva rata, nego su više svraćali misli na mir. Ate- 
njani, potučeni kod Delija i za malo vremena opet kod Amfi- 
pola, nisu više imali pouzdane nade u svoju snagu, poradi koje 
nisu prije prihvaćali mira, jer su mislili, da će u tadašnjoj 
sreći nadjačati (istovremeno su se bojali svojih saveznika, da 
se ne dignu na njih poradi njihovih neuspjeha i još više ne 
stanu odmetati, i kajali se, što nisu poslije događaja kod Pila 
sklopili ugovor, kad im se pružila lijepa prilika). Lakedemo- 
njanima opet protiv očekivanja nije prestajao rat, u kojem su 
mislili da će za malo godina skršiti atensku moć, ako budu 
pustošili njihovu zemlju; doživjeli Su na otoku Sfakteriji ne- 
sreću, kakva još nikada nije zadesila Spartu; iz Pila i Kitere 
plijenili su njihovu zemlju, a državni su robovi prebjegavali, 
i uvijek su očekivali, da će se i oni, koji su ostali u zemlji, 
zbog čega pobuniti pouzdavajući se u tadašnjem položaju u 
drugove vani, kao što su i prije činili. Ujedno je i tridesetgo- 
dišnje primirje s Argivcima bilo na izmaku, a drugo Argivci. 
nisu htjeli sklapati, ako im se ne vrati kinosursko područje, 
tako da im se činilo, da je nemoguće u isto vrijeme ratovati 
s Argivcima i Atenjanima, a za neke su gradove u Peloponezu 
sumnjali, da će se odmetnuti k Argivcima, što se baš 
i dogodilo, 

15. — Razmišljajući dakle o tome, oboji su mislili, da im 
treba sklopiti mir, a osobito Lakedemonjani u želji, da natrag 
dobiju svoje ljude s otoka, jer su oni Spartanci bili između 
su zaista o tome raditi odmah iza njihova zarobljenja, ali se 
Atenjani, dok im je bilo dobro, nisu htjeli izmiriti na temelju 
jednakosti. No kad su bili poraženi kod Delija, odmah Lake- 
demonjani shvate, da bi sada radije prihvatili mir, pa sklope 
primirje na godinu dana, za kojega je trebalo da se sastaju i 
vijećaju o primirju na duže vrijeme. 

16. — A kad je Atenjane zadesio i poraz kod Amfipola 
i kad su bili mrtvi i Kleon i Brazida, koji su se jedan i drugi 

najviše protivili miru, Brazida zbog sreće i ratnih počasti, 
a drugi, jer je držao, da će njegova zlodjela, ako nastane 
mir, biti očevidnija i da ne će moći dosta uvjerljivo kleve- 
tati, tad su se doista lakedemonski kralj Plistoanakt Pauza- 
nijin i Nikija Nikeratov, koji je od tadašnjih vojskovođa imao 
najviše uspjeha, mnogo više trudili oko mira, svaki najviše 
nastojeći, da njegov grad preuzme vodstvo. Nikija je htio, 
dok nije doživio neuspjeha i dok je uživao ugled, sačuvati 
svoju sreću i riješiti se trenutačno ratnih napora, i on sam 
i građani, i ostaviti za buduće vrijeme slavno ime, da je pro- 
živio svoj vijek, a da nije gradu nanio nikakve štete. Držao 
je, da se to može ostvariti u životu bez opasnosti i tako, ako 
se tko što manje prepušta sreći, a da mir pruža za to sigur- 
nost. Plistoanakta su neprijatelji klevetali zbog povratka u 
domovinu! i uvijek su Lakedemonjanima, kad bi ih snašla 
kakva nesreća, njega stavljali na dušu, jer da se to događa 
poradi njegova protuzakonita povratka. Okrivljivali su sve- 
ćenicu u Delfima, da ju je on s bratom Aristoklom nago- 
vorio, pa je Lakedemonjanima, koji su dolazili kao državni 
poslanici, dugo vremena uvijek davala ovo proroštvo: neka 
natrag dovedu potomka  poluboga, Zeusova sina. iz tuđe 
zemlje u svoju, a ako ne će, da će orati srebrnim lemešom .? 
S vremenom je natjerala Lakedemonjane, te su natrag do- 
veli njega, koji je živio u progonstvu u Likeju poradi neg- 
dašnjeg uzmaka iz Atike, jer se činilo, da su ga Atenjani 
potkupili darovima. Stanovao je u kući, kojoj je polovina 
bila u tadašnjem svetištu Zeusovu, iz straha pred Lakede- 
monjanima. A doveli su ga natrag poslije devetnaest godina 
uz slične obrede igrajući kola i uz žrtve, kao kad su u po- 
četku za osnivanja Lakedemona uvodili kraljeve. 


17. — Budući da se dakle Plistoanakt ljutio na tu po- 
tvoru i držao, da ga u miru, kad nema nikakve nesreće, ne bi 
njegovi neprijatelji mogli napadati, i da bi ujedno Lakede- 


1 Spartanski kralj Plistoanakt Pauzanijin provali još mlad 
sa svojim savjetnikom Kleandridom s vojskom u Atiku, ali ih 
Periklo prisili na uzmak. Poradi toga ga okrive, da se dao pod- 
mititi, te je morao bježati u Arkadiju, odakle se vratio nakon 
19 godina. 

2* Rečeno simbolično, da će žito tako poskupiti, kao da su 
orali srebrnim plugom, t.j. da će nastati glad. 

monjani dobili natrag svoje sunarodnjake, a za trajanja rata 
uvijek nužno kleveću odličnike poradi svake nesreće, živo je 
radio o miru. Još te zime išli su na pregovore. Već prema 
proljeću, da bi Atenjani radije pristali na ugovor, kao pri- 
jeteći se odrede Lakedemonjani, da saveznici budu spremni 
na podizanje utvrda u Atici, javljajući to svuda po grado- 
vima. Pošto su sa skupština iznijeli mnogo zahtjeva jedni 
protiv drugih, slože se, da sklope mir, tako da jedni i drugi 
vrate, što su stekli u ratu, ali da Atenjani zadrže Nizeju (jer, 
kad su Atenjani tražili natrag Plateju, Tebanci rekoše, da 
to mjesto ne posjeduju na silu, nego u suglasju sa stanovni- 
cima, koji su na to pristali bez ikakve izdaje, pa su Atenjani 
na isti način tražili Nizeju). Tada napokon sazovu Lakede- 
monjani svoje saveznike i, pošto su ostali osim Beoćana, 
Korinćana, Elejana i Megarana glasali, da se rat završi (dok 
se onima nisu sviđali pregovori), sklope ugovor i izmire se 
s Atenjanima i zakunu, a tako i Atenjani s Lakedemonjanima 
uz ove uvjete: 


18. — »Atenjani, Lakedemonjani i njihovi saveznici sklo- 
pili su ugovor prema ovim točkama i na nj se zakleli poje- 
dince po gradovima: 

Što se tiče zajedničkih svetišta, slobodno je svakomu, 
tko hoće, žrtvovati, pitati proročište i slati poslanstva po 
djedovskim običajima i kopnom i morem bez straha. Sve- 
tište i hram Apolonov u Delfima i Delfi su nezavisni, imaju 
svoje poreze i sudove, i što se njih samih tiče i njihova kraja, 
po djedovskim običajima. 

Mir traje pedeset godina između Atenjana i atenskih 
saveznika i Lakedemonjana i lakedemonskih saveznika bez 
varke i štete i na kopnu i na moru. Neka ne bude slobodno 
dizati oružja na njihovu propast ni Lakedemonjanima i nji- 
hovim saveznicima protiv Atenjana i njihovih saveznika ni 
Atenjanima i njihovim saveznicima protiv Lakedemonjana 
i njihovih saveznika ni lukavošću ni drugim kakvim sred- 
stvom. Ako dođe do kakve međusobne razmirice, neka se 
služe pravom i zakletvama u onom, u čem se god slože. 

Lakedemonjani i njihovi saveznici neka vrate Atenja- 
nima Amfipol. Neka stanovnicima gradova, koje Lakede- 
monjani predadu Atenjanima, bude slobodno otići, kamo god 
budu htjeli, i sami i sa svojom imovinom. Gradovi, koji pla- 

ćaju porez ustanovljen za Aristida, neka budu nezavisni. 
Neka ne bude slobodno Atenjanima ni njihovim saveznicima 
dizati oružja na njihovu štetu, dok plaćaju porez. pošto se 
sklopi ugovor o miru. To su gradovi Argil, Stagir, Akant, 
Skol, Olint i Spartol. Neka oni ne budu saveznici nijednih 
od njih, ni lakedemonski ni atenski, ali, ako Atenjani nago- 
vore te gradove, neka bude slobodno Atenjanima učiniti ih 
s njihovom privolom svojim saveznicima. Mekibernjani, Sa- 
njani i Sinžani neka stanuju slobodni u svojim gradovima 
kao i Olinćani i Akanćani. Neka Lakedemonjani i njihovi 
saveznici vrate Atenjanima Panakt, a i Atenjani neka vrate 
Lakedemonjanima Korifazij. Kiteru, Metonu, Ptelej : Ata- 
lantu. Neka Atenjani puste Lakedemonjane, koje drže u 
tamnici ili koji su gdje drugdje zatvoreni u zemlji, kojom 
zapovijedaju Atenjani, a tako i one Peloponežane, koje opsje- 
daju u Skioni, zatim ostale lakedemonske saveznike, koji su 
u Skioni i koje je Brazida onamo poslao, i lakedemonske sa- 
veznike, ako je koji u tamnici u Ateni ili u zatvoru gdje 
drugdje u zemlji, kojom zapovijedaju Atenjani. A neka i 
Lakedemonjani i njihovi saveznici vrate Atenjane i njihove 
saveznike, koje imaju u vlasti. O Skionjanima, Toronjanima 
i Sermiljanima i ako Atenjani imaju koji drugi grad u svojoj 
vlasti, neka Atenjani zaključe o njima i o ostalim gradovima, 
što god budu htjeli. 


Neka Atenjani polože zakletvu Lakedemonjanima i nji- 
hovim saveznicima, jedan grad za drugim. Neka se zakunu 
jedni i drugi najvećom u zemlji uobičajenom zakletvom, se- 
damnaestorica iz svakoga grada. A zakletva neka bude 
ovakva: »Ustrajat ću kod ovih ugovora i mira pravedna i 
bez varke.« Neka se Lakedemonjani i njihovi saveznici isto 
tako zakunu Atenjanima. Zakletvu neka oboji obnavljaju 
svake godine. Neka postave stupove u Olimpiji, Pitu, Istmu, 
u Ateni na tvrđavi i u Lakedemonu u Amikleju?. A ako što 
nisu spomenuli, što mu drago i bilo o čemu, neka je to slo- 
bodno promijeniti obojima, Atenjanima i Lakedemonjanima, 
unatoč zakletvi služeći se pravednim razlozima, kako god 
bude po volji jednima i drugima. 


* Hram Apolonov u Amikli bio je 20 stadija jugoistočno od 
Sparte. Spartanke su svake godine vezle Apolonu novi hiton. 

19. — Za sklapanja ugovora vladao je efor Plistola, mje- 
seca Artemizija četvrtoga dana posljednje trećine, a u Ateni 
je bio arhont Alkej, mjeseca Elafeboliona šestoga dana po- 
sljednje trećine.* 

Ovi su prisezali uz žrtvovanje: od Lakedemonjana Pli- 
stoanakt, Agid, Plistola, Damaget, Hionid, Metagen, Akant, 
Dait, Ishagora, Filoharida, Zeuksida, Antip, Telid, Alkinada, 
Empedija, Mena i Lafil. A od Atenjana ovi: Lampon, Istmi- 
onik, Nikija, Lahet, Eutidem, Proklo, Pitodor, Hagnon, 
Mirtil, Traziklo, Teagen,  Aristokrat, Jolkije!  Timokrat, 
Leont, Lamah i Demosten.« 


20. — Taj se mir utanačio na svršetku zime i na početku 
proljeća odmah iza gradskih Dionizija, pošto je prošlo točno 
deset godina i nekoliko dana poslije prve provale u Atiku 
i početka ovoga rata. Neka se to računa po vremenskim raz- 
macima, a ne tako, da se za oznaku prošlih događaja radije 
nabrajaju imena onih, koji su gdje bili ili poglavari ili u kakvoj 
časti. To nije točno, jer se nešto moglo dogoditi i na početku 
ili u sredini njihove službe ili kako se već za koga zbilo. A bro- 
jeći po ljetima i zimama, kako sam ja računao, naći će se, 
ako svako doba vrijedi pola godine, da je ovaj prvi rat 
trajao deset ljeta i isto toliko zima. 


21. — Lakedemonjani stanu odmah otpuštati ljude, koji. 
su bili njihovi zarobljenici (jer im je ždrijeb dosudio, da 
prvi vrate ono, što su imali), i pošalju u mjesta uz tračku 
obalu kao poslanike Ishagoru, Menu i Filoharidu nalažući 
Klearidi, neka vrati Amfipol Atenjanima i zapovijedajući 
ostalima, da prihvaćaju mir, kako je bilo određeno za sva- 
koga od njih. No oni nisu htjeli, jer su držali, da nije po- 
voljan. Ni Klearida, ugađajući Halkiđanima, nije predao 
grad, nego je govorio, da ga ne može predati protiv njihove: 
volje. On sam pođe hitno odanle s poslanicima u Lakedemon, 
da se brani, ako ga budu optuživali Ishagora i drugovi, što 


* Mjesec se dijelio na tri dijela, desetke (dekade) po 10 dana, 
i to prva desetka na početku mjeseca, druga u sredini mjeseca i 
treća desetka na svršetku mjeseca. Dani su se posljednje desetke 
brojili počevši odstraga, tako da je deseti dan mjeseca na svršetku 
bio 21. u mjesecu. 

se nije pokoravao, a ujedno je htio znati, da li se ugovor još 
d& mijenjati. Kad je našao, da su se oni obvezali, sam je 
brzo natrag putovao, jer su ga slali Lakedemonjani i nala- 
gali mu, da po mogućnosti preda mjesto, a ako ne može, 
neka izvede sve Peloponežane, koliko ih je unutra. 


OBRAMBENI SAVEZ IZMEĐU SPARTE I ATENE 


22. — Saveznici su bili baš u samom Lakedemonu, i 
Lakedemonjani su onima od njih, koji nisu prihvatili mira, 
nalagali, da ga prime. A oni reknu pod istim izgovorom, pod 
kojim su ga prvi put odbili, da ga ne će prihvatiti, ako ne 
sklope kakav pravedniji mir od toga. Kad ih saveznici nisu 
htjeli slušati, odašalju ih i sami su s Atenjanima sklapali 
savez. Držali su, da Argivci ne bi nikako na njih navaljivali 
(jer već za dolaska Ampelide i Lihe nisu htjeli obnoviti ugo- 
vor, budući da su mislili, da Lakedemonjani bez Atenjana 
nisu strašni), a i ostali Peloponez da bi svakako mirovao, 
jer on bi, da mu je moguće pristao uz Atenjane. U nazoč- 
nosti dakle atenskih poslanika zapodjenu Lakedemonjani 
s njima pregovore, sporazumiju se, zakunu i sklope ovaj 
savez: 


23. — »Uz ove uvjete bit će (Atenjani i) Lakedemonjani 
saveznici pedeset godina. Ako kakvi neprijatelji budu pro- 
valjivali u lakedemonsku zemlju i činili štete Lakedemo- 
njanima, Atenjani će pomagati Lakedemonjanima, kako budu 
najjače mogli prema svojoj snazi. A ako opustošivši zemlju 
odu, ta će država vrijediti kao neprijateljica Lakedemonja- 
nima i Atenjanima, oni će je oboji kažnjavati, i oba će se 
ta grada zajednički s njom izmiriti, To ima biti pravedno, 
spremno i bez varke. I ako kakvi neprijatelji budu prova- 
ljivali u atensku zemlju i činili štete Atenjanima, pomagat 
će Lakedemonjani Atenjanima, što budu najjače mogli prema 
svojoj snazi. A ako opustošivši njihovu zemlju odu, ta će dr- 
žava vrijediti kao neprijateljica Lakedemonjanima i Atenja- 
nima, oboji će je kažnjavati, i oba će se ta grada zajednički 
s njom izmiriti. To ima biti pravedno, spremno i bez varke. 
Ako*se robovi budu bunili, Atenjani će pomagati Lakede- 
monjanima svom mogućom snagom. A zaklet će se na to od 

jednih i drugih isti ljudi, koji su prisezali na prijašnji ugo- 
vor. Ugovor će obnavljati svake godine Lakedemonjani idući 
u Atenu o Dionizijama, a Atenjani idući u Lakedemon 
o Hijakintijama“. Jedni će i drugi postaviti stup, jedan u 
Lakedemonu kod Apolona u Amikleju, a drugi u Ateni na 
tvrđavi kod božice Atene. Ako Lakedemonjani i Atenjani 
budu mislili što dodati ili oduzeti ugovoru o savezu, neka 
bude obojima slobodno u skladu sa zakletvom. 


24. — Zakletvu su polagali od Lakedemonjana ovi: Pli- 
stoanakt, Agid, Plistola, Damaget, Hionid, Metagen, Akant, 
Dait, Ishagora, Filoharida, Zeuksida, Antip, Alkinada, Telid, 
Empedija, Mena i Lafil. A od Atenjana: Lampon, Istmionik, 
Lahet, Nikija, Eutidem, Proklo, Pitodor, Hagnon, Mirtil, 
Traziklo, Teagen, Aristokrat, Jolkije, Timokrat, Leont, La- 
mah i Demosten.« 

Taj je savez nastao ne mnogo kasnije nakon mira. Ate- 
njani su vratili Lakedemonjanima zarobljenike s otoka, i 
počinjalo je ljeto jedanaeste godine. Opisano je tih deset 
godina, što se prvi rat neprekidno vodio. 


SUMNJIVO JE PRIMIRJE POTRAJALO ŠEST GODINA 
I DESET MJESECI, A RAT NIJE PRESTAJAO 


25. — Poslije mira i saveza između Lakedemonjana i 
Atenjana, koji su nakon desetgodišnjega rata sklopljeni za 
efora u Lakedemonu Plistole i arhonta u Ateni Alkeja, među 
onima, koji su to prihvatili, vladao je mir. Samo su Korin- 
ćani i neke države u Peloponezu kušale raskinuti sklopljeni 
ugovor. Odmah je nastajao nov razdor između saveznika 
i Lakedemona, a ujedno su Lakedemonjani tokom vremena 
postali sumnjivi Atenjanima, jer u nekim točkama nisu ra- 
dili po ugovoru, kako je bilo utanačeno. I šest su se godina 
i deset mjeseci uzdržali, da nisu jedni zavojštili na zemlju 


5 Hijakint je u grčkome mitu sin Amikla, osnivača grada 
Amikle. Mladića je ljubio Apolon i usmrtio iz ljubomore diskom, 
dok su se igrali. On označuje kao i Adonis prirodu, koja procvate 
i tad brzo nestaje. Njegova se svetkovina Hijakintije slavila u 
Amikli tri dana. 

drugih, ali su izvan granica za vrijeme nestalnoga primirja 
škodili jedni drugima vrlo mnogo. Zatim su ipak bili prisi- 
ljeni da prekinu ugovor sklopljen poslije desetgodišnjega 
ratovanja i iznova su stupili u otvoreni rat. 


26. — I to je isti Tukidid Atenjanin opisao po redu, kako 
se koji događaj zbio, po ljetima i zimama, sve dok nisu La- 
kedemonjani i njihovi saveznici oborili atensku vlast i za- 
uzeli duge zidove i Pirej. Dotle je rat u svemu potrajao 
dvadeset i sedam godina. Ako tko nije voljan držati izmi- 
renje između toga ratom, ne će pravo suditi. Neka pazi, kako 
je ono bilo narušeno bojevima, pa će naći, da nije pravo 
uzeti ga za mir, jer za njega nisu ni sve vratili ni primili, 
što su ugovorili. Osim toga oboji su počinili pogrešaka u 
mantinejskom i epidaurskom ratu i u drugim zgodama. Sa- 
veznici na tračkoj obali i dalje su bili neprijatelji, a Beo- 
ćani su sklapali primirje samo na deset dana. Stoga, ako se 
zbroji prvi desetgodišnji rat, sumnjivo primirje iza njega 
i kasniji rat iza tog primirja, naći će se toliko godina, ra- 
čunajući po vremenskim odsjecima, s dodatkom od nekoliko 
dana. Onima, koji su što uporno tvrdili prema proroštvima, 
jedino se to zaista pouzdano ispunilo, jer se uvijek sjećam, 
da su mnogi i na početku rata i sve, dok se nije svršio, spo- 
minjali, da bi imao potrajati triput devet godina. Proživio 
sam čitav taj rat, pratio ga u svojoj muževnoj dobi i pazio, 
da nešto točno saznam. I dogodilo mi se, da sam poslije zapo- . 
vjedništva kod Amfipola proveo dvadeset godina u progon- 
stvu izvan domovine i bio u blizini događaja kod jednih i 
drugih, a osobito kod Peloponežana zbog progonstva, tako 
da sam u miru mogao neke događaje bolje promotriti, Pri- 
kazat ću dakle nesuglasice poslije deset godina i prekinuće 
ugovora i kako su se poslije toga zaratili. 


27. — Kad se sklopio mir na pedeset godina i kasnije 
savez, odlazila su iz Lakedemona i poslanstva s Peloponeza, 
koja su poradi toga bila pozvana. Ostali odu kući, samo 
Korinćani, pošavši najprije u Arg, stupe u pregovore s ne- 
kima od argivskih poglavara: kad su već Lakedemonjani 
sklopili mir i savez s Atenjanima, prije najljućim neprija- 
teljima, ne na dobro Peloponeza, nego da ga učine robljem, 
trebalo bi da Argivci paze, kako će se Peloponez spasti. 

Neka zaključe, da svaki helenski grad, koji hoće i koji je 
nezavisan te prihvaća sudačke odluke osnovane na praved- 
nosti i jednakosti, sklopi s Argivcima savez, da s oružjem 
priteku međusobno u pomoć. I neka odaberu nekoliko ljudi 
s punom ovlašću, ali neka ne pregovaraju s pukom, da se 
ne odaju, ako ne bi mogli nagovoriti mnoštvo. Još reknu, 
da će mnogi pristati uz njih iz mržnje prema Lakedemo- 
njanima. Saopćivši im to, Korinćani se vrate kući. 


KORINČANI SKLAPAJU S ARGOM I DRUGIM 
PELOPONEŽANIMA SAVEZ PROTIV SPARTE 
POD VODSTVOM ARGA 


28. — Kad su to čuli ti argivski ljudi, iznesu pred vlasti 
i pred puk. Nato Argivci zaključe da izaberu dvanaestoricu, 
s kojima bi svaki Helen, koji hoće, sklapao savez osim Ate- 
njana i Lakedemonjana, a ni s jednima od tih da ne bude 
slobodno sklopiti ugovor bez argivskoga puka. Argivci to 
prihvate to radije, što su vidjeli, da će doći do rata između 
njih i Lakedemonjana (budući da je ugovor s njima bio na 
izmaku), i ujedno su se ponadali, da će preuzeti vodstvo 
Peloponeza. U to je vrijeme Lakedemon bio doista na naj- 
gorem glasu i prezren zbog nesreća, dok su Argivci imali 
u svemu najveći ugled, jer nisu učestvovali u atičkom ratu, 
nego su radije bili u savezu s obojima i od toga ubrali plo- 
dove. Argivci su dakle tako uzimali u savez Helene, koji 
su to htjeli. 


29. — Mantinejani i njihovi saveznici prvi pristanu uz 
njih iz straha od Lakedemonjana. Oni su naime pokorili 
jedan dio Arkadije i učinili ga zavisnim, dok je još trajao 
rat s Atenjanima, pa su držali, da im Lakedemonjani, kad 
budu u dokolici, ne će dopustiti da njime vladaju. Stoga se 
rado priključe Argivcima, jer su imali pred očima, da je 
grad velik, da živi uvijek u razmirici s Lakedemonjanima 
i da ima pučku vladu kao i oni. Kad su se Mantinejani ad- 
metnuli, i po ostalom se Peloponezu širio glas, da bi i dru- 
gima trebalo to isto učiniti, jer su držali, da je kod onih 
došlo do promjene zato, što su nešto više znali. Ujedno su se 
ljutili na Lakedemonjane osim drugoga i zato, što je u ugo- 

voru s Atenjanima bilo napisano, da nije protivno zakletvi 
dodati i oduzeti, što god budu zaključivale obje države, La- 
kedemonjani i Atenjani. Taj je član najviše uznemirivao Pe- 
loponez i pobuđivao sumnju, da ih Lakedemonjani u zajednici 
s Atenjanima ne kane učiniti robovima, jer bi bilo pravedno, 
da je za sve saveznike utanačena ta promjena. Stoga velika 
većina, bojeći se, pristane uz Argivce pa su jedan po jedan 
sklapali s njima savez. 


30. — Kad su Lakedemonjani čuli za taj pokret, koji je 
nastao u Peloponezu, ida su Korinćani bili njegovi začetnici i 
da sami kane sklopiti ugovor s Argom, pošalju poslanike u 
Korint hoteći predusresti buduće pokušaje. Tužili su se na 
njih, da su začetnici svega, i reknu, da će, ako se odmetnu od 
njih i budu saveznici Argivaca, prekršiti zakletvu i da već 
čini krivo, što ne prihvaćaju mir s Atenjanima, jer je bilo odre- 
đeno, da vrijedi ono, što god zaključi većina saveznika, ako 
ne bude kakve zapreke od bogova ili narodnih junaka. Ko- 
rinćani su u nazočnosti saveznika, koji ni sami nisu prihvatili 
ugovora o miru (i koje su sami prije pozvali), odgovarali La- 
kedemonjanima zbog nepravda, koje su podnosili, a nisu iz- 
ravno iznosili, što im od Atenjana nisu oduzeli ni Solij ni 
Anaktorij i drugo, ako su držali, da su u čemu oštećeni, nego 
su navodili kao izliku, da ne će izdati gradove na tračkoj 
obali. Oni su se gradovima obvezali zakletvom iz vlastite po- 
bude, kad su se prvi put odmetali s Potidejanima, i drugi put 
kasnije. Reknu dakle, da ne krše savezničku zakletvu, ako ne 
pristaju na mir s Atenjanima. Budući da su se onim grado- 
vima zakleli na božju vjeru, ne bi se pravo zaklinjali, ako bi 
ih izdavali. Bilo je rečeno: »ako ne bude zapreke od bogova 
ili narodnih junaka«. Njima se dakle čini to božjom zapre- 
kom. O staroj zakletvi odgovore toliko, a o savezu s Argiv- 
cima reknu, da su se posavjetovali s prijateljima i da će učiniti, 
što god bude pravedno. I lakedemonski se poslanici vrate 
kući. Slučajno su u Korintu bili nazočni i argivski poslanici, 
koji su pozivali Korinćane, da uđu u savez i da ne oklijevaju. 
Ovi im predlože, da dođu na kasniji sastanak, koji će se odr- 
žati kod njih u Korintu. 


31. — A dođe odmah i elejsko poslanstvo i sklopi savez 
najprije s Korinćanima. zatim odanle odu u Arg, kako je bilo 

ugovoreno, i postanu argivski saveznici, jer su se upravo bili 
zavadili s Lakedemonjanima poradi Lepreja. Nekoć su se na- 
ime Leprejani zaratili s nekim Arkađanima. Leprejani, po- 
zvavši u pomoć Elejane, obećavali su im polovicu svoje ze- 
mlje. A kad su dovršili rat, Elejani, prepuštajući Leprejanima 
uživanje zemlje, odrede, da plaćaju talenat olimpijskom Ze- 
usu. Oni su to plaćali sve do atičkoga rata, a kad su zatim 
prestali izgovarajući se ratom, Elejani su ih silili na to, no oni 
se obrate na Lakedemonjane i povjere im presudu. Ali se Ele- 
jani, posumnjavši, da ne će postići pravde, odreknu njihove 
sudačke odluke i stanu pustošiti leprejsku zemlju. Lakede- 
monjani svejedno presude, da Leprejani budu nezavisni i da 
im Elejani čine krivo, pa, budući da se nisu držali presude, 
pošalju u Leprej posadu oklopnika. Elejani su držali, da su 
Lakedemonjani uzeli pod okrilje grad, koji se od njih odmet- 
nuo, i iznosili su ugovor, u kojem je bilo određeno, da ono, 
što je tko posjedovao do početka atičkoga rata, ima i na svr- 
šetku rata. Stoga se odmetnu k Argivcima, jer nisu postigli 
pravdu, te i oni sklope savez, kako je bilo propisano. Odmah 
poslije njih postanu i Korinćani i Halkiđani uz tračku obalu 
argivskim saveznicima. Beoćani su i Megarani isto mislili, ali, 
iako Lakedemonjani nisu za njih marili, ipak su mirovali, jer 
su držali, da im je argivska pučka vlada, budući da sami 
imaju vladu nekolicine, od manje koristi nego lakedemonski 
ustav, 


32. — U isto vrijeme toga ljeta Atenjani opsadom prisile 
Skionjane na predaju, ubiju im mlade ljude, a djecu i žene 
prodaju u roblje i njihovu zemlju dadu Platejanima na uži- 
vanje. Deljane odvedu natrag na Del pomišljajući na svoje 
nedaće u bojevima i jer je bog u Delfima tako naredio. Fo- 
čani i Lokrani započnu ratovati. Korinćani i Argivci već kao 
saveznici pođu u Tegeju, da je odmetnu od Lakedemonjana, 
jer su vidjeli, da je to važno mjesto, pa su držali, kad bi pri- 
stala uz njih, da bi imali čitav Peloponez. Kad su Tegejani 
rekli, da ni u čemu ne mogu raditi protivno Lakedemonjani- 
ma, Korinćani, koji su dotada spremno oko toga radili, po- 
puste u svojoj častoljubivosti i preplaše se, da nitko od ostalih 
ne će više pristajati uz njih. Ipak odu k Beoćanima i stanu ih 
moliti, da budu njihovi i argivski saveznici i da u ostalim po- 
slovima zajednički rade. Korinćani su molili Beoćane, da ih 

otprate u Atenu i izrade im desetdnevno primirje, kakvo su 
imali oni sami. To je primirje postojalo između Atenjana i 
Beoćana, a sklopili su ga ne mnogo kasnije od pedesetgodi- 
šnjega mira. Ako Atenjani to ne prihvate, neka im otkažu 
primirje i neka u buduće ne sklapaju ugovora bez njih. Na 
molbu Korinćana, da sklope savez s Argivcima, Beoćani su 
tražili da to odgode, a kad su došli s Korinćanima u Atenu, 
ne isposluju desetdnevno primirje, nego im Atenjani odgovore, 
da postoji ugovor s Korinćanima, ako su saveznici Lakedemo- 
njana. Unatoč tome Beoćani ipak ne otkažu desetdnevno pri- 
mirje, premda su Korinćani to zahtijevali i okrivljivali ih, da 
su to s njima uglavili. Korinćani su imali s Atenjanima pri- 
mirje bez ugovora. 


33. — Istoga ljeta zavojšte Lakedemonjani sa svom voj- 
skom pod vodstvom lakedemonskoga kralja Plistoanakta Pau- 
zanijina na Paražane u Arkadiji. podanike Mantinejana, jer 
su ih za građanskih buna pozvali u pomoć, a istovremeno, ako 
budu mogli, da razore i utvrdu u Kipseli, koju su podigli 
Mantinejani i sami je čuvali, a ležala je u paraškoj zemlji na- 
suprot Skiritide u Lakoniji. Lakedemonjani su pustošili pa- 
rašku zemlju, a Mantinejani povjere svoj grad argivskoj po- 
gadi i sami su čuvali savezničke krajeve. Budući da nisu 
mogli spasti tvrđavu u Kipseli i paraške gradove, povuku se. 
A Lakedemonjani, učinivši Paražane nezavisnima i srušivši 
tvrđavu, vrate se kući. 


34. — Istoga ljeta Lakedemonjani, kad su im već stigli 
vojnici s tračke obale, koji su pošli s Brazidom i koje je Kle- 
arida otpremio poslije mira, zaključe, da državni robovi, koji 
su se borili s Brazidom, budu slobodni i da stanuju, gdje god 
budu htjeli. Ne mnogo kasnije nasele ih s novograđanima u 
Lepreju, koji leži na granici Lakonije i Eleje, jer su već bili 
u razmirici s Elejanima. A onim svojim sugrađanima, koji su 
bili zarobljeni na otoku i predali oružje, ograniče građanska 
prava, premda su već vršili neke državne službe. Pobojali su: 
se naime, da ne bi ti građani držali, da će poradi nesreće biti 
u manjoj časti, pa, ako budu imali puna građanska prava, da 
ne bi prouzrokovali prevrat. A gubitak građanskih prava bio 


288 


je u tome, što nisu mogli ni vršiti državne službe ni pravo- 
moćno što kupiti ili prodavati. Kasnije opet s vremenom do- 
biju puna građanska prava. 


85. — Istoga ljeta zauzmu Dijani na obali Atosa Tis, koji 
je bio atenski saveznik. 


\ 


ZLOVOLJA ATENJANA ZBOG NEVRŠENJA UGOVORA. 
RATNA STRANKA U SPARTI ŽELI PREKRŠITI MIR 


Čitavo su to ljeto Atenjani i Peloponežani miroljubivo sao- 
braćali, ali su odmah poslije sklapanja mira i Atenjani i Lake- 
demonjani sumnjičili jedni druge zbog međusobnog nevraćanja 
mjesta. Lakedemonjani su prvi bili ždrijebom izabrani, da 
vrate Amfipol i ostala mjesta, ali ih nisu vratili niti su djelo- 
vali na saveznike uz tračku obalu, da prihvate mir, niti na 
Beoćane i Korinćane, premda su uvijek govorili, da će ih za- 
jedno s Atenjanima prisiliti, ako ne budu htjeli. I bez potpisa 
ugovora odredili su Lakedemonjani rok, do kojega bi trebalo 
da oni, koji ne pristupe ugovoru, budu neprijatelji obojima. 
Budući dakle da su Atenjani vidjeli da se ništa od toga ne 
namjere. Stoga im nisu htjeli vratiti ni Pil, premda su ga oni 
tražili, nego su se štaviše kajali, što su im vratili i zaroblje- 
nike s otoka. I ostala su mjesta držali sve čekajući, dok i oni 
prema njima ne ispune svoje obveze. A Lakedemonjani Teknu, 
da su učinili, što je bilo moguće, jer su vratili atenske zaro- 
bljenike, koji su bili kod njih, odveli vojnike s tračke obale 
i izvršili drugo, što su mogli. Za Amfipol reknu da nije u nji- 
hovoj vlasti, da bi ga mogli vratiti, a Beoćane će i Korin- 
ćane pokušati privesti k ugovoru, oduzeti im Panakt i do- 
vesti atenske zarobljenike, koji su bili kod Beoćana. Ipak su 
tražili, da im vrate Pil. A ako ne će, neka bar izvedu odanle 
Mesenjane i državne robove, kao što su i oni sami odveli 
svoje vojnike s tračke obale, a Atenjani sami neka čuvaju 
tu tvrđavu, ako hoće. Nakon čestih i mnogih pregovora, koji 
su se vodili toga ljeta, nagovore Atenjane, da izvedu iz Pila 
Mesenjane i ostale državne robove i one, koji su prebjegli 
iz Lakonije. I nasele ih u Kranijima u Kefaleniji. Toga je 
ljeta međutim bio mir, i jedni su išli k drugima. 

36. — Slijedeće zime (jer su na vlasti već bili drugi efori, 
od kojih su neki bili i protivnici mira, a ne oni, za kojih se 
sklopio mir) dođu poslanstva od saveznika, i bili su nazočni 
Atenjani, Beoćani i Korinćani. Pošto su međusobno mnogo 
raspravljali i ni u čemu se ne složili, kad su već bili na lod- 
lasku kući, zapodjenu razgovore s Beoćanima i Korinćanima 
u svoje ime efori Kleobul i Ksenar, koji su najviše željeli 
razvrći mir. Svjetovali su ih, da, što je više moguće, zastu- 
paju to isto mišljenje i da kušaju Beoćane, pošto najprije 
postanu argivski saveznici, a zatim Argivce s Beoćanima ušči- 
niti lakedemonskim saveznicima (jer bi tako Beoćani bili 
najmanje prisiljeni pristati uz atički mir). Lakedemonjani bi 
prije nego dođe do neprijateljstva s Atenjanima i razvrgnuća 
ugovora željeli, da Argivci postanu njihovi prijatelji i sa- 
veznici. Oni znaju, da su Lakedemonjani uvijek išli za tim, 
da im Arg postane vjernim prijateljem, jer su mislili, da bi im 
tako rat izvan Peloponeza bio lakši. Međutim su molili Beo- 
ćane, da predaju Panakt Lakedemonjanima, da bi, ako im 
uspije, u zamjenu za nj dobili Pil i tada se lakše upustili u 
rat s Atenjanima. 


37. — Beoćani i Korinćani vraćali su se s tim porukama, 
s kojima su ih poslali Ksenar i Kleosul i oni Lakedemonjani, 
koji su im bili prijatelji, da ih jave državnim poglavarima. 
Na povratku su ih čekala na putu dva čovjeka vrhovne argiv- 
ske vlade i, sastavši se s njima, stupila su u pregovore, ne bi 
li kako Beoćani htjeli biti njihovi saveznici, kao što su Korin- 
ćani, Elejani i Mantinejani. Držali su, ako bi im to pošlo za 
rukom, da bi tada lako i ratovali i sklapali mir i s Lakede- 
monjanima, ako bi htjeli, jer bi donosili zajednički zaključak, 
i s kim drugim, ako bi trebalo. Beotskim poslanicima, sluša- 
jući to, bijaše s voljom, jer su ih upravo molili ono, što su 
im baš preporučili i prijatelji iz Lakedemona. Kad su Argivci 
čuli, da prihvaćaju njihov prijedlog, reknu, da će poslati posla- 
nike k Beoćanima, i vrate se. Došavši kući, jave Beoćani svo- 
jim poglavarima poruke iz Lakedemona i prijedloge onih 
Argivaca, koji su ih sreli. Beotski su se poglavari radovali i 
bili su na to mnogo spremniji, jer im se to u isto vrijeme na 
obje strane desilo, naime da su ih lakedemonski prijatelji isto 
molili i da su Argivci slično požurivali. Ne mnogo kasnije 

stignu argivski poslanici, da se izvrši, što su ugovorili. Beotski 
ih poglavari nakon odobrenja njihovih prijedloga odašalju i 
obećaju im, da će poslati poslanike u Arg radi saveza. 


38. — Međutim su beotski poglavari, Korinćani, Megarani 
i poslanici s tračke obale najprije htjeli stvoriti zaključak da 
se zakletvom međusobno zavjere, da će doista u potrebi bra- 
niti onoga od njih, koji bude molio, i da ne će ni s kim ratovati 
niti se izmiriti bez zajedničkoga zaključka. Istom će tada 
Beoćani i Megarani (radili su naime složno) sklopiti ugovor 
s Argivcima. Prije nego su se zakleli, beotski poglavari saopće 
to četirima beotskim vijećima, koja imaju svu vlast, preporu- 
čujući im, da uz zakletvu sklope savez s gradovima, koji hoće 
da im se na njihovu korist obvežu zakletvom. Ali članovi 
beotskih vijeća ne prihvate njihov prijedlog, jer su se bojali, 
da ne učine nažao Lakedemonjanima, ako se zakletvom obvežu 
Korinćanima, koji su se od njih odmetnuli. Beotski ih naime 
poglavari nisu obavijestili o porukama iz Lakedemona, kako 
im efori Kleobul i Ksenar i drugi prijatelji preporučuju, neka 
najprije postanu saveznici Argivaca i Korinćana, a kasnije 
neka sklapaju savez s Lakedemonjanima. Mislili su, da vijeće, 
ako mu to i ne reknu, ne će zaključiti drugo nego ono, što im 
preporučuju i što su sami prije zaključili. A kad se drukčije 
dogodilo, Korinćani se i poslanici s tračke obale vrate neobav- 
ljena posla. Beotski poglavari, koji su prije kanili, ako vijeća 
na to nagovore, pokušati da sklope savez s Argivcima, nisu 
više podnijeli prijedloga vijećima niti su slali u Arg posla- 
nike, koje su obećali. A nastupila je neka nebriga i odgoda 
svih pokušaja. 


39. — Iste te zime navale Olinćani na Mekibernu, u kojoj 
su Atenjani imali posadu, i zauzmu je. 

Poslije toga (budući da su se uvijek vodili pregovori iz- 
među Atenjana i Lakedemonjana o onim mjestima, koja su 
jedni od drugih imali u vlasti) Lakedemonjani se nadahu, ako 
Atenjani dobiju natrag od Beoćana Panakt, da će oni sami 
opet dobiti Pil. Stoga pošalju k Beoćanima poslanike i stanu ih 
moliti, da im predaju Panakt i atenske zarovljenike, da bi u 
zamjenu dobili Pil. Beoćani reknu, da ga ne će vratiti, ako ne 
sklope s njima posebni savez kao s Atenjanima. Lakedemo- 
njani su znali, da će time učiniti krivo Atenjanima, jer je bilo 

utanačeno, da jedni bez drugih niti sklapaju s kim saveza niti 
ratuju. Ali budući da su željeli dobiti Panakt, da bi u zamjenu 
za nj dobili Pil i budući da su oni, koji su se trsili da prekinu 
mir, živo radili oko izmirenja s Beoćanima, sklope s njima 
sayez već prema svršetku zime i prema proljeću. I odmah 
započe razaranje Panakta. Svršavala se jedanaesta godina rata. 


40. — Odmah u proljeću slijedećega ljeta, kad nisu stigli 
beotski poslanici, koje su obrekli poslati, i kad su doznali, da 
Beoćani razaraju Panakt i da su sklopili posebni savez s La- 
kedemonjanima, Argivci se uplaše, da ne budu osamljeni i da 
svi saveznici ne prijeđu k Lakedemonjanima. Mislili su, da su 
Lakedemonjani nagovorili Beoćane, da razore Panakt i da 
pristupe ugovoru o miru s Atenjanima, i da to Atenjani znaju. 
Stoga im nije više moguće ni s Atenjanima sklopiti savez, dok 
su se prije poradi razmirica nadali, ako ne ustraje mir s La- 
kedemonjanima, da će biti bar atenski saveznici. Zbog toga 
su dakle Argivci bili u neprilici i bojali se, da se ne zarate 
istodobno s Lakedemonjanima, Tegejanima, Beoćanima i Ate- 
njanima. Budući da prije nisu prihvaćali ugovora s Lagede- 
monjanima, nego su sebi umišljali, da će biti na čelu Pelopo- 
neza, poslali su, što su mogli brže, kao poslanike u Lakede- 
mon Eustrofa i Ezona, za koje se činilo da su im vrlo mili. 
Držali su naime, da je u tadašnjim prilikama najbolje sklopiti 
s Lakedemonjanima ugovor, kako se god budu mogli spora- 
zumjeti, i zatim živjeti u miru. 


41, — Kad su njihovi poslanici došli, pregovarali su s La- 
kedemonjanima, uz koje bi se uvjete sklapao ugovor. Najprije 
su Argivci tražili, da se ili kojemu gradu ili privatniku povjeri 
sudačka odluka o Kinosurskoj zemlji, o koju se uvijek pre- 
piru, jer je na granici (u njoj su gradovi Tireja i Antena, a 
upravljaju njom Lakedemonjani). Zatim, kad Lakedemonjani 
nisu dopuštali da se ona ni spomene, nego su izjavili, da su 
spremni, ako hoće, sklopiti ugovor kao prije, argivski posla- 
nici ipak sklone Lakedemonjane, da pristanu na ovo: da sad 
sklope ugovor na pedeset godina, ali neka bude slobodno 
objema strankama, kad u Lakedemonu i u Argu ne bude ni 
pošasti nmi rata, da izazovu jedni druge na odlučan boj o tu 
zemlju, kao što je to bilo i prije nekoć, kad su oboji držali, da 
su pobjednici, no neka ne bude slobodno da progone jedni 

druge dalje od granica prema Argu i Lakedemonu. Lakede- 
monjanima se to najprije činilo luđošću, zatim (budući da su 
svakako željeli imati Arg za prijatelja) pristanu pod uvjetima, 
koje su tražili, i pismeno sastave ugovor. Lakedemonjani su 
tražili, prije nego što ugovor dokončaju, da se oni najprije 
vrate u Arg i pokažu ugovor narodu pa, ako mu bude s vo- 
ljom, neka dođu o Hijakintijama, da polože zakletvu. I oni se 
vrate. 


ATENA SKLOPI SAVEZ S ARGIVSKIM SAVEZOM, ALI 
U NJ NE PRISTUPE KORINĆČANI 


42. — U to vrijeme, kad su Argivci oko toga radili, lake- 
demonski poslanici Andromen, Fedim i Antimenida, koji su 
imali primiti od Beoćana Panakt i zarobljenike i predati ih 
Atenjanima, ustanove, da su Panakt razorili sami Beoćani pod 
izlikom, da su nekoć zbog nesuglasica o tom mjestu postojali 
stari ugovori pod zakletvom, da ni jedni ni drugi ne nastavaju 
to mjesto, nego da zajednički njime upravljaju. Atenske gra- 
đane, koje su Beoćani imali kao zarobljenike, Andromen i 
drugovi prime od njih, odvedu Atenjanima i vrate. Ujedno im 
jave o razorenju Panakta držeći, da im i taj vraćaju, jer ne će 
više u njemu stanovati nijedan atenski neprijatelj. Na te su se 
riječi Atenjani ljutili, jer su mislili, da im Lakedemonjani 
čine krivo razorenjem Panakta, koji su imali predati neošte- 
ćen. Doznali su, da su i s Beoćanima posebice učinili savez, 
premda su prije govorili, da će one, koji ne prihvaćaju mira, 
zajednički na to prisiliti. Razmatrali su i ostale prekršaje ugo- 
vora i držali, da su ih prevarili, tako da su neprijazno odgo- 
vorili poslanicima i otpustili ih. 


43. — Dok su Lakedemonjani bili u takvoj nesuglasici 
s Atenjanima, također oni u Ateni, koji su htijeli razvrći ugo- 
vor o miru, odmah stadoše revno oko toga raditi. Među dru- 
gima isticao se Alkibijad Klinijin, čovjek kojega bi tada još 
u drugom kojem gradu bili smatrali mladim po dobi, ali je u 
Ateni bio u časti poradi ugleda pređa. Njemu se činilo, da je 
bolje vezati se radije s Argivcima, ali se ipak tome protivio, 
jer je bio uvrijeđen u ponosu, što su Lakedemonjani izradili 
ugovor o miru posredovanjem Nikijinim i Lahetovim, a na 

njega se poradi mladosti nisu osvrnuli, i što ga nisu poštovali 
zbog staroga zastupanja njihove države, koje je otkazao njegov 
djed, no on ga je mislio obnoviti zauzimajući se za njihove za- 
robljenike s otoka. Budući da je držao, da mu u svakom po- 
gledu krnje ugled, usprotivio se i upočetku govoreći, da su 
Lakedemonjani nestalni, a sklapaju ugovor toga radi, da nakon 
ugovora s njima unište Argivce, pa da onda udare na osa- 
mljene Atenjane. A tada, kad je došlo do razmirice, pošalje 
odmah u Arg glasnika u svoje ime poručujući im, neka što 
prije dođu s Mantinejanima i Elejanima pozivajući ih na savez. 
jer je zgoda, i on će ih zagovarati, što više bude mogao. 


44, — Kad su Argivci čuli za tu vijest i kad su saznali, da 
savez s Beoćanima nije izvršen s odobrenjem Atenjana, nego 
da je došlo do velikoga razdora između njih i Lakedemonjana, 
nisu se obazirali na poslanike u Lakedemonu, koji su ondje 
bili zbog ugovora, nego su bili skloniji Atenjanima, jer su 
držali, da će im država od starine prijateljska, koja ima pučku 
vladu kao i oni i veliku moć na moru, pomagati u ratu, ako 
se u nj zapletu. Odmah su dakle poslali poslanike k Atenjani- 
ma radi saveza, a s njima su išli i poslanici elejski i manti- 
nejski. Brzo dođu tamo i lakedemonski poslanici, za koje se 
činilo da su skloni Atenjanima, Filoharida, Leont i Endije, jer 
su se prestrašili, da Atenjani ljutiti ne sklope savez s Argivci- 
ma, i ujedno da traže natrag Pil u zamjenu za Panaki i da se 
opravdaju poradi saveza s Beoćanima, jer da ga nisu sklopili 
na štetu Atenjana. 


43. — Kad su oni u vijeću o tome govorili i izvijestili, da 
su došli s punom ovlašću, da izglade sve nesuglasice, tjerali su 
u strah Alkibijada, da će predobiti za sebe i puk, ako budu u 
skupštini isto govorili, i da će Atenjani odbiti savez s Argiv- 
cima. Alkibijad zasnuje protiv njih nešto ovakvo. Zadavši im 
vjeru, uvjeri ih, ako ne priznaju pred pukom, da su došli s pu- 
nom ovlašću, da će im vratiti Pil (jer će nagovoriti Atenjane, 
kao što se dosad protivio) i izravnati ostale nesporazumke. To 
je radio hoteći ih odvratiti od Nikije i, pošto ih ocrni pred 
narodom, kako nemaju na umu ništa istinito i nikad ne govore 
isto, Argivce, Elejane i Mantinejane učiniti saveznicima. 
Tako se i dogodilo. Kad su stupili pred narod i upitani rekli, 
da ne dolaze s punom ovlasti, kako su izjavili u vijeću, Ate- 

njani se nisu više mogli uzdržati, nego su slušali Alkibijada, 
koji je još mnogo jače vikao na Lakedemonjane, i bijahu 
spremni odmah pozvati preda se Argivce i njihove pratioce, 
da ih uzmu za saveznike. Budući da se osjetio potres, prije 
nego se što zaključilo, ta skupština bude odgođena. 


46. — Sutradan u skupštini, iako je prijevarom Lakede- 
monjana i on sam bio prevaren poradi toga, što nisu priznali, 
da su došli s punom ovlasti, Nikija ipak izjavi, da moraju 
radije biti prijatelji Lakedemonjanima i obustaviti pregovore 
s Argivcima te još poslati k njima poslanike, da saznaju, što 
namjeravaju, govoreći, da je odgoda rata Atenjanima u prilog, 
a za Lakedemonjane neprilična. Budući da njihove prilike 
stoje dobro, najbolje je što duže sačuvati to blagostanje, a za 
Lakedemonjane, koji su u nesreći, dobit je ogledati se što 
brže u boju. Nagovori ih, da pošalju poslanike, među kojima 
je i sam bio, koji će pozvati Lakedemonjane, ako misle što 
pravedno, neka im vrate Panakt neoštećen i Amfipol i neka 
napuste savez s Beoćanima, ako ne budu htjeli pristupiti 
k ugovoru, prema ranijem utanačenju, da jedni bez drugih ni 
s kim ne ugovaraju. I nalagali su im, neka reknu, kad bi oni 
htjeli činiti krivo, da bi već bili učinili Argivce svojim sa- 
veznicima, koji su baš poradi toga nazočni. Nalože im, 
neka jave i sve drugo, za što su Lakedemonjane okrivljivali, 
pa pošalju Nikiju s poslanicima. Kad su oni došli i javili im 
ostalo te konačno rekli, ako nisu voljni napustiti savez s Beo- 
ćanima, u slučaju da ovi ne pristanu na ugovor o miru, da će 
i oni uzeti sebi za saveznike Argivce i njihove saveznike, La- 
kedemonjani reknu, dane će napustiti savez s Beoćanima. Pre- 
vladavala je u tome stranka efora Ksenara i drugi, koliko ih 
je bilo istoga mišljenja, ali zakletvu obnove na molbu Niki- 
jinu. On se bojao, da će se vratiti ne obavivši sasvim ništa i 
da će ga oklevetati, što se baš i dogodilo, jer se činilo, da je 
on začetnik mira s Lakedemonjanima, Kad su Atenjani poslije 
njegova povratka čuli, da u Lakedemonu nije ništa postignuto, 
odmah se stanu ljutiti i, kako su držali, da im se čini krivo, 
(a upravo su bili nazočni Argivci i njihovi saveznici, koje je 
predveo Alkibijad) sklope s njima ugovor o miru i ovakav 
savez: 

47. — »Atenjani, Argivci, Mantinejani i Elejani sklopili su 
međusobno ugovor na sto godina za sebe i za saveznike, koji- 
ma oboji vladaju, bez prijevare i štete, i na kopnu i na moru. 

Neka ne bude slobodno Argivcima, Elejanima i Mantine- 
janima ni njihovim saveznicima dizati oružje na propast Ate- 
njana i saveznika, kojima vladaju, ni Atenjanima i njihovim 
saveznicima na Argivce, Elejane i Mantinejane ni na njihove 
saveznike služeći se lukavstvom ili kakvim drugim načinom. 

Pod tim uvjetima postaju saveznici Atenjani, Argivci, 
Elejani i Mantinejani na sto godina. 

Ako neprijatelji budu provaljivali u atensku zemlju, Ar- 
givci, Elejani i Mantinejani poći ća u Atenu, da pomognu što 
snažnije budu mogli, kad ih Atenjani pozovu. A ako opustoše 
zemlju i odu, ta će država biti neprijateljica Argivcima, Man- 
tinejanima, Elejanima i Atenjanima i trpjet će zlo od svih tih 
država. Dokončati rat s tom državom ne smije nijedna od tih 
država, ako to ne zaključe sve. I Atenjani će poći u Arg, Man- 
tineju i Elidu, da pomognu što snažnije budu mogli, ako ne- 
prijatelji budu provaljivali u zemlju Elejana, Mantinejana ili 
Argivaca, kad ih ti gradovi pozovu. A ako opustoše zemlju i 
odu, ta će država biti neprijateljica Atenjanima, Argivcima, 
Mantinejanima i Elejanima i zlo će trpjeti od svih tih gradova. 
Dokončati rat s tom državom nije slobodno, ako to ne zaključe 
sve države. Ne dopušta se, da oružane čete prolaze u svrhu 
rata kroz njihovu zemlju i zemlju saveznika, kojima pojedini 
vladaju, niti po moru, ako sve države: Atenjani, Argivci, Man- 
tinejani i Elejani ne zaključe, da je prolaz dopušten. 


Vojsci, koja dolazi u pomoć, neka država, koja je šalje, daje 
hranu za trideset dana, kad dođu u državu, koja ih je pozvala 
u pomoć, a isto tako i na odlasku. Ako se budu htjeli služiti 
tom vojskom duže vremena, neka država, koja ju je pozvala, 
daje uime hrane oklopniku, lakooružaniku i strijelcu tri egin- 
ska obola dnevno, a konjaniku eginsku drahmus. 


Država, koja je pozvala vojsku, neka ima vrhovno vod- 
stvo, dok god bude rat u njezinoj zemlji. Ako sve države za- 
ključe, da se zajednički negdje ratuje, sve će države jednako 
učestvovati u vrhovnom vodstvu. 


6 Eginska je drahma imala 10 obola, a atička 6. 

Atenjani će priseći na ugovor za sebe i za saveznike, a 
Argivci, Mantinejani i Elejani i njihovi saveznici neka se za- 
kunu posebice po gradovima. Svaki će se od njih zakleti naj- 
svečanijom zakletvom svoje zemlje žrtvujući životinje bez 
mane. Zakletva neka glasi ovako: ,Držat ću se ugovora o 
savezu, kako smo ugovorili, pravedno, bez štete i varke i ne 
ću ga prekršiti lukavstvom ni drugim kakvim načinom.“ Neka 
se zakunu u Ateni vijeće i gradske vlasti, a neka ih zaprisegnu 
pritani". U Argu će priseći vijeće, osamdesetorica i poglavari, 
a zapriseći će ih osamdesetorica, u Mantineji državni upravi- 
telji, vijeće i ostala poglavarstva, a zapriseći će ih teori* i po- 
lemarsi, a u Elidi državni upravljači, izvršne vlasti i vijeće od 
šest stotina, a zapriseći će ih državni upravljači i čuvari za- 
kona. 

Zakletvu će obnavljati Atenjani idući u Elidu, Mantineju 
i Arg trideset dana prije Olimpijskih igara, a Argivci, Elejani 
i Mantinejani idući u Atenu deset dana prije velikih Pana- 
teneja. : 

Odredbe ugovora, zakletvu i članke saveza Atenjani će 
urezati u kameni stup na tvrđavi, Argivci na trgu u hramu 
Apolonovu, a Mantinejani u hramu Zeusovu na trgu. A po- 
stavit će i u Olimpiji zajednički mjedeni stup o idućim Olim- 
pijskim igrama. 

Ako te države zaključe, da je bolje dodati što sklopljenom 
ugovoru, neka vrijedi ono, što god sve države zaključe na 
zajedničkom vijeću.« 


48. — Tako se sklopi ugovor i savez, ali. ugovor između 
Lakedemonjana i Atenjana ne otkaže zbog toga nijedna od 
obiju stranaka. Korinćani, premda su bili argivski saveznici, 
ne pristupe tomu savezu, kao što prije toga nisu bili pristu- 
pili savezu sklopljenu između Elejana, Argivaca i Mantinejana, 
da.s istim ljudima ratuju ižive u miru, već reknu, da je njima 
dovoljan prije sklopljeni obrambeni savez, da međusobno pri- 
teku u pomoć, a zajedno s njima da ne ratuju ni s kim. Ko- 
rinćani se tako odmetnu od saveznika i opet su naginjali 
Lakedemonjanima. 


7 Dio vijeća (50 članova), koji je vodio državne poslove. 
# Nepoznata vlast u Mantineji. 

49. — Toga su se ljeta održale Olimpijske igre, na kojima 
je Arkađanin Androsten prvi put pobijedio u rvanju spojenu 
sa šakanjem. Elejani otjeraju Lakedemonjane iz svetišta, tako 
da nisu ni žrtvovali niti se natjecali, jer nisu htjeli platiti 
globu, na koju su ih po olimpijskom zakonu osudili Elejani 
optužujući ih, da su za olimpijskoga primirja udarili oružjem 
na tvrđavu Firk i poslali svoje oklopnike u Leprej. Kazna je 
bila dvije tisuće mina, za svakoga oklopnika dvije mine, kako 
jeobičaj. Lakedemonjani pošalju poslanike, koji su prigovarali, 
da ih nisu pravedno osudili, tvrdeći, da u Lakedemon još nije 
bila stigla vijest o primirju, kad su poslali onamo oklopnike. 
Elejani reknu, da je primirje kod njih već vrijedilo (jer ga naj- 
prije javljaju svojim sugrađanima) i da su im oni, dok su 
mirovali i za primirja to ne očekivali, iz potaje učinili krivo. 
Lakedemonjani su odvraćali: Da su Elejani bili uvjereni o 
krivnji Lakedemonjana, ne bi im više bilo potrebno poslati 
obavijest o svetkovini u Lakedemon. Oni su to ipak učinili, jer 
nisu vjerovali u njihovu krivnju. Nadalje, poslije toga oni ih 
nigdje više nisu napali oružjem. Elejani su ostajali kod pri- 
jašnje tvrdnje, da se ne mogu uvjeriti, da im nisu činili krivo, 
ali da im, ako su voljni vratiti im Leprej, otpuštaju svoj dio 
globe, a što duguju bogu, da će sami platiti mjesto njih. 


50. — Kad ih nisu htjeli poslušati, predlagali su dalje, 
neka Leprej ne vrate, ako ne će, ali kad već žele učestvovati 
kod svečanosti, neka pristupe žrtveniku Zeusa olimpijskoga i 
prisegnu pred Helenima, da će doista kasnije platiti globu. A 
kad Lakedemonjani nisu ni to htjeli, budu isključeni od sve- 
čanosti (od žrtava i natjecanja) te su žrtvovali kod kuće, a 
ostali su Heleni učestvovali u svetkovanju osim Leprejana. 
Ipak su se Elejani bojali, da ne bi oni na silu žrtvovali, pa su 
držali oružane mladiće kao stražu. Pridruže im se i Argivci i 
Mantinejani, svaki po tisuću, i atenski konjanici, koji su za 
svetkovine čekali spremni u Harpini. Čitavim svečanim sku- 
pom zavlada veliki strah, da Lakedemonjani ne dođu s oru- 
žjem, pogotovo kad su Lakedemomnjanina Lihu Arkezilajeva re- 
datelji za natjecanja udarili, jer je, kad je pobijedio njegov 
dvopreg, ali za pobjednika bila oglašena beotska država, jer 
Lakedemonjanima nije bilo dopušteno naijecati se, stupio na 
natjecalište i ovjenčao upravljača kola hoteći time pokazati, da 
su kola njegova. Stoga su se svi zaista još jače prepali, jer 

se činilo, da će doći do sukoba. Lakedemonjani su ipak ostali 
mirni, i svetkovina se tako dovršila. Poslije Olimpijskih igara 
Argivci i njihovi saveznici dođu u Korint, da zamole Korin- 
ćane, neka pristupe njima (lakedemonski su poslanici upravo 
bili kod njih). Nakon mnogih pregovora konačno se ništa ne 
zaključi, nego se, kad je nastao potres, raziđu svaki svojoj 
kući. I svršavalo se ljeto. 


51. — Slijedeće zime Heraklejani u Trahinu zametnu boj 
s Enijancima, Dolopima, Malijcima i nekim Tesalcima. Ti su 
narodi stanovali blizu njihova grada i bili im neprijatelji, jer 
njihov grad nije bio utvrđen protiv druge koje zemlje, nego 
samo protiv njihove. Stoga su se odmah protivili, kad se grad 
stao graditi, i oštećivali su ga, koliko su mogli. Tada pobijede 
Heraklejane u boju, i tu pogine njihov zapovjednik, Lakede- 
monjanin Ksenar Knidijev, a budu ubijeni i drugi Heraklejani. 
I zima se svršavala, i svršavala se dvanaesta godina rata. 


ARGIVCI ZARATE NA EPIDAUR 


52. — Slijedećega ljeta odmah u početku zauzmu Beoćani 
Herakleju, jer je poslije bitke teško stradala, i otpreme odanle 
Lakedemonjanina Hegezipidu, jer da nije sposoban za po- 
glavara. A zauzeli su to mjesto, jer su se pobojali, da ga ne 
osvoje Atenjani, dok Lakedemonjani imaju teškoća u Pelopo- 
nezu, Lakedemonjani su se ipak zato na njih ljutili. 

Istoga ljeta Alkibijad Klinijin, koji je bio atenski vojsxo- 
vođa, u dogovoru s Argivcima i njihovim saveznicima dođe 
u Peloponez s nekoliko atenskih oklopnika i strijelaca i pri- 
vuče k sebi tamošnje saveznike. Putujući s vojskom kroz Pe- 
loponez, i inače je utvrđivao savez i Patrane je nagovorio, da 
povuku zidove do mora, a sam je namjeravao sagraditi drugi 
zid kod ahejskoga Rija. Ali Korinćani, Sikionjani i drugi, ko- 
jima je to utvrđehje bilo na štetu, priskoče i spriječe ga. 


53. — Istoga ljeta bukne rat između Epidaurana i Argi- 
vaca. Izlika je bila žrtva Apolonu pitijskomu, koju su Epidau- 
rani imali prinijeti kao odštetu za pašu, ali je nisu slali 
(Glavni su gospodari hrama bili Argivci). I bez toga povoda 
Alkibijad i Argivci odlučiše, ako uzmognu, podvrći sebi Epi- 

daur, da drže Korint u miru i da im Atenjani mogu iz Egine 
priteći u pomoć kraćim putem nego da plove oko Skileja. 
Argivci su se dakle spremali da sami provale u Epidaur, da 
bi utjerali žrtvu. 


54. — I Lakedemonjani u isto vrijeme pod vodstvom kra- 
lja Agida Arhidamova zavojšte svom snagom na Leuktru na 
svojoj granici prema Likeju. Nitko nije znao, kamo vode voj- 
sku, pa ni gradovi, koji su učestvovali. A kad lim žrtve za 
prijelaz granice nisu bile povoljne, vrate se sami kući i raz- 
glase saveznicima, neka se spremaju na vojnu poslije slijede- 
ćega mjeseca ( koji je bio Karnej, sveti dorski mjesec"). Kad 
su se oni vratili, Argivci izađu četvrtoga dana posljednje tre- 
ćine mjeseca prije Karneja i putujući čitavo vrijeme toga 
dana upadnu u Epidauriju i stanu je pustošiti. Epidaurani su 
zvali u pomoć saveznike, od kojih su se jedni izgovarali sve- 
tim mjesecom, a drugi su, stigavši do granice Epidaurije, mi- 
rovali. 


55. — U to vrijeme, dok su Argivci bili u Epidauru, na 
poziv Atenjana sastanu se u Mantineji poslanstva iz gradova. 
Kad su se zametnuli razgovori, Korinćanin Eufamida reče, da 
se njihove riječi ne slažu s djelima, jer su se oni sastali zbog 
mira, a Epidaurani sa svojim saveznicima i Argivci oružjem 
u ruci stoje jedni protiv drugih. Treba dakle najprije poći 
tamo i rastaviti vojske jednu od druge i tada opet govoriti o 
miru. Poslušaju ga te odu i sklonu Argivce, da napuste Epi- 
dauriju. Kasnije se sastanu zbog iste stvari, ali se ni tada nisu 
mogli složiti, nego Argivci opet provale u Epidauriju i stanu 
je pustošiti. I Lakedemonjani izađu s vojskom protiv Karija, 
a kad ni tu žrtve za prijelaz granice nisu bile povoljne, vrate 
se kući. Vrate se i Argivci poharavši oko trećinu Epidaurije. 
Tisuću atenskih oklopnika stigne u pomoć pod vojskovođom 
Alkibijadom, ali, kad su saznali, da su Lakedemonjani dovršili 
vojnu, vrate se, jer ih nije više trebalo. I ljeto tako prođe. 


?* U tom su se mjesecu 9 dana slavile u Sparti Karneje, ve- 
lika narodna spartanska svečanost u čast Apolona Karneja. Tih 
je dana vladalo primirje. Mjesec je Karnej zahvaćao dio kolovoza 
i rujna. 

56. — Slijedeće zime pošalju Lakedemonjani neopazice od 
Atenjana posadu od trista ljudi pod zapovjedništvom Agezi- 
pidinim morem u Epidaur. Argivci dođu k Atenjanima i stanu 
im predbacivati, što su dopustili Lakedemonjanima, da do- 
plove morem uz njihovu obalu, premda je u ugovoru napisano, 
neka nijedna stranka ne dopušta, da neprijatelji prolaze kroz 
njezino područje. Pa ako i oni 'ne dopreme u Pil protiv Lake- 
demonjana Mesenjane i državne robove, sami će trpjeti ne- 
pravdu. Na nagovor Alkibijadov Atenjani pripišu dolje na la- 
konskom stupu, da Lakedemonjani nisu ostali kod zakletve, 
te dovedu u Pil državne robove iz Kranija, da plijene, a inače 
sami su mirovali. Dok su te zime ratovali Argivci i Epidau- 
rani, ne dođe ni do kakve redovite bitke, nego samo do zasjeda 
i provala, kod kojih su slučajno neki s obje strane pogibali. 
Na koncu zime već prema proljeću dođu Argivci s ljestvama 
pred Epidaur, da ga na juriš osvoje, jer su mislili, da je zbog 
rata bez obrane, ali se vrate neobavljena posla, I zima se svr- 
šavala, i svršavala se trinaesta godina rata. 


RAT IZMEĐU LAKEDEMONJANA I ARGA. SPARTANSKI 
KRALJ AGID POTUČE ARGIVCE KOD MANTINEJE 


57. — U sredini slijedećega ljeta ratovali su Lakedemo- 
njani sa svom vojskom sami s državnim robovima protiv Arga, 
jer su Epidaurani, koji su im bili saveznici, bili u nevolji, a 
od ostalih država u Peloponezu jedne su otpale, a druge su 
bile nepouzdane, iako da su držali, ako to brzo ne predusretnu, 
da će se mjihov položaj još više pogoršati. Vodio ih je lakede- 
monski kralj Agid Arhidamov. S njima su vojevali Tegejani i 
drugi Arkađani, koji su bili lakedemonski saveznici. A savez- 
nici iz ostaloga Peloponeza i izvanji skupljali su se u Flijuntu: 
pet tisuća beotskih oklopnika i toliko lakooružanika, zatim 
pet stotina konjanika i jednaki broj njihovih pratilaca!*, dvije 
tisuće korintskih oklopnika, a ostalih koliko je koja država 
mogla dati. Flijunćani dođu sa svom vojskom, jer se vojska 
skupljala u njihovoj zemlji. 


19 Pratioci konjanika su lakooružanici, koji prate konjanike 
sjedeći iza njih, a kad dođe do boja, poskaču na tle. 

58. — Argivci su već u početku opazili pripreme Lakede- 
monjana, a kad su oni kretali u Flijunt želeći se združiti 
s ostalim saveznicima, tad napokon izađu i sami u boj. Dođu 
im u pomoć i Mantinejani sa svojim saveznicima i tri tisuće 
elejskih oklopnika. Napredujući sretnu Lakedemonjane u Me- 
tidriju u Arkadiji. Jedni i drugi zaposjednu neki brežuljak. 
Argivci su se spremali da se biju s osamljenim Lakedemonja- 
nima, ali Agid, podigavši noću vojsku, krene neopaženo u F]i- 
junt k ostalim saveznicima. Kad su Argivci to opazili, krenu 
u zoru najprije u Arg, a zatim putem prema Nemeji, gdje su 
očekivali da će Lakedemonjani sa saveznicima saći u ravnicu. 
Ali Agid ne udari tim putem, kako su oni očekivali, nego, 
pošto je to objavio Lakedemonjanima, Arkađanima i Epidaura- 
nima, krene drugim, neprohodnim putem i siđe u argivsku 
ravnicu. Korinćani, Pelenjani i Flijunćani putovali su opet 
drugim strmim putem. A Beoćanima, Megaranima i Sikionja- 
nima bilo je zapovjeđeno, da silaze putem prema Nemeji, gdje 
su stajali Argivci, da bi ih, ako bi Argivci idući protiv njih 
silazili u ravninu, progonili služeći se konjaništvom. Kad ih je 
tako rasporedio i provalio u ravnicu, pustošio je Samint i 
druga mjesta. 


59. — Doznavši to, Argivci su već za dana kretali protiv 
njih iz Nemeje i namjerivši se na flijuntsku i korintsku vojsku 
ubiju nekoliko Flijunćana, a i njih samih pogine od Korinćana 
ne mnogo više. Beoćani, Megarani i Sikionjani išli su, kako im 
je bilo naloženo, prema Nemeji, ali Argivaca nisu više zatekli. 
Ovi su se, kad su sišli i gledali gdje pustoše njihovu zemlju, 
vrstali za boj. S druge strane spremali su se i Lakedemonjani. 
Argivci su bili opkoljeni u sredini, jer su ih s ravnice zatva- 
rali od grada Lakedemonjani i njihovi saveznici, s brda Ko- 
rinćani. Flijunćani i Pelenjani, a prema Nemeji Beoćani, Siki- 
onjani i Megarani. Konjanika nisu imali kod sebe, jer Atenjani 
jedini od saveznika nisu još bili stigli. Veći dio Argivaca i 
njihovih saveznika nije držao tadašnji položaj tako opasnim, 
nego im se činilo, da će se bitka povoljno razviti i da su La- 
kedemonjane zatvorili u svojoj zemlji i blizu grada, No dva 
čovjeka između Argivaca, Trazil, jedan od petorice vojskovođa, 
i Alkifron, državni zastupnik Lakedemonjana, dođu k Agidu, 
upravo kad su se vojske imale sukobiti, i s njim se porazgo- 
vore, da ne zameće boja. Argivci su naime, ako im Laxede- 

monjani što prigovaraju, spremni da daju i prihvate zadovolj- 
štinu po pravdi i jednakosti i da ubuduće žive u miru 
sklopivši s njima ugovor. 


60. — Argivci, koji su to rekli, rekli su u svoje ime, a ne 
na poziv mnoštva. Agid prihvati njihovu ponudu sam, ne 
posavjetovavši se s više ljudi, nego saopći to samo jednome 
od poglavara, koji su s njim vojevali, i ugovori vrijeme od 
četiri mjeseca, za koje je trebalo da oni iskupe svoju riječ. I 
odmah odvede vojsku ne rekavši ništa nikomu od ostalih sa- 
veznika. Lakedemonjani i saveznici su ga slijedili, kako ih je 
vodio, pokoravajući se propisima, ali su ga međusobno mnogo 
okrivljivali, jer su držali, da je bila lijepa prilika za bitku, 
dok su Argivci bili odasvud zatvoreni i konjaništvom i pješa- 
dijom, a sad odilaze ne izvršivši ništa od onoga, što bi odgo- 
varalo njihovim pripremama. Tu se bila skupila najljepša do- 
tad helenska vojska. To se najbolje vidjelo, dok je još bila na 
okupu kod Nemeje, gdje su Lakedemonjani bili sa svom voj- 
skom, zatim Arkađani, Beoćani, Korinćani, Sikionjani, Pele- 
njani, Flijunćani i Megarani, i to sve po izbor momci pojedinih 
plemena, za koje se činilo da su u boju dorasli ne samo argiv- 
skom savezu, nego i drugome, koji bi se još priključio. Vojska 
se dakle, okrivljujući tako Agida, povlačila, pa se raziđu svaki 
svojoj kući. Argivci su i sami još mnogo više okrivljivali one 
svoje ljude, koji su zapodjeli pregovore bez dopuštenja puka, 
jer su i oni držali, da su im Lakedemonjani umakli u zgodi, 
koja se nikad ne bi pružila ljepša, jer bi se borba vodila blizu 
njihova grada i uz učesivovanje mnogih valjanih saveznika. I 
povukavši se počeli su kamenovati Trazila u koritu Haradrall, 
gdje presuđuju vojne krivice, prije nego vojska uniđe u grad. 
On se spase utekavši se k žrtveniku. Ipak mu zaplijene imutak. 


61. — Kad je poslije toga stiglo u pomoć tisuću atenskih 
oklopnika i trista konjanika, kojima su zapovijedali Lahet i 
Nikostrat, pozivali su ih Argivci (jer su ipak oklijevali raski- 
nuti ugovor s Lakedemonjanima), da odu, i nisu ih puštali, 
kad su htjeli o tom raspraviti pred pukom, dok ih svojim 
zahtjevom nisu prisilili Mantinejani i Elejci (koji su još bili 
nazočni). Atenjani su u nazočnosti svoga poslanika Alkibijada 


11 Haradros je bujica kod Arga, koja bi ljeti presušila. 

govorili pred Argivcima i saveznicima, da ugovor bez ostalih 
saveznika i ne bi bio pravovaljan i da se sada (jer su tu u 
zgodan čas) treba laćati rata. Nagovorivši tim riječima savez- 
nike, odmah su krenuli protiv arkadskoga Orhomena svi osim 
Argivaca. Premda su i oni bili o tom uvjereni, ipak su naj- 
prije zaostajali, ali su kasnije došli i oni. Utaboreni kod Orho- 
mena, svi su ga podsjedali i na nj jurišali, jer su osobito že- 
ljeli, da im se pridruži i jer su Lakedemonjani tamo smjestili 
taoce iz Arkadije. Orhomenjani se poboje zbog slabih zidina 
i mnoštva vojske, pa kako im niotkuda nije stizala pomoć, da 
ne propadnu, nagode se, da im budu saveznici i da dadu Man- 
tinejanima svoje taoce i predaju one taoce, koje su Lakedemo- 
njani kod njih ostavili. 


62. — Poslije toga, kad su već imali u rukama Orhomen, 
saveznici su vijećali, na koje od ostalih mjesta treba najprije 
udariti. Elejani su ih pozivali, da idu na Leprej, a Mantine- 
jani na Tegeju. Argivci i Atenjani pristanu uz Mantinejane, a 
Elejci se rasrde, što nisu zaključili pohod na Leprej, pa odu 
kući. Ostali su se saveznici spremali u Mantineji, da udare na 
Tegeju, a neki su im i od samih Tegejana u gradu nudili vlast. 


63. — Kad su se Lakedemonjani vratili iz Arga sklopivši 
primirje na četiri mjeseca, vrlo su okrivljivali Agida, što im 
nije pokorio Arg, premda mu se pružila lijepa prilika kao ni- 
kad prije, kako su oni mislili, jer da nije lako sakupiti toliko 
i takvih saveznika. A kad se i za Orhomen javljalo da je za- 
uzet, ljutili su se još mnogo više i odmah su, protiv svoga obi- 
čaja, zaključili u srdžbi, da treba njegovu kuću srušiti i xa- 
zniti ga sa sto tisuća drahmi. No on ih je molio, da od toga 
ništa ne čine, jer će junačkim činom oprati krivicu, kad pođe 
u boj, a ako to ne izvrši, neka tad čine, što hoće. Oni obustave 
kaznu i rušenje kuće, ali tom prilikom uvedu zakon, kakav ni- 
kad prije nije kod njih bio; izaberu mu naime deset Sparta- 
naca kao savjetnike, bez kojih nije bio ovlašten odvoditi voj- 
sku iz grada. 


64. — Međutim im stigne vijest od prijatelja iz Tegeje, 
da će se, ako brzo ne budu tamo, Tegeja odmetnuti od njih 
k Argivcima i njihovim saveznicima, i samo što se nije od- 
metnula. Tada dakle Lakedemonjani sami i državni robovi po- 
hite brzo sa svom vojskom u pomoć kao još nikad prije. Pola- 

zili su u Orestij u Menaliji. Jave Arkađanima, koji su im bili 
saveznici, da se skupe i pođu smjesta za njima u Tegeju. Kad 
su oni svi sami došli do Orestija, odašalju odanle kući šesti 
dio svojih četa, među kojima su bili stariji i mlađi, da čuvaju 
svoju zemlju, a s ostalom vojskom stignu u Tegeju. Ne mnogo 
kasnije bili su kod njih arkadski saveznici. A pošalju glasnika 
i u Korint i k Beoćanima, Fočanima i Lokranima pozivajući 
ih, da brzo idu u pomoć u Mantineju. No njima je to došlo 
nenadano i nije bilo lako, ako ne budu na okupu i ne priče- 
kaju jedni druge, proći kroz neprijateljsku zemlju (koja im je 
ležeći u sredini zatvarala put), no ipak su se žurili, Lakede- 
monjani s nazočnim arkadskim saveznicima provale na manti- 
nejsko područje i, utaborivši se kod Heraklova hrama, počnu 
pustošiti zemlju. 


65. — Kad su ih Argivci i saveznici vidjeli, zauzmu utvr- 
đeno i teško pristupačno mjesto i svrstaju se za boj. Lakede- 
monjani su odmah kretali protiv njih i uznapredovali na do- 
met kamena i koplja. Tada netko od starijih, videći, da kreću 
na utvrđeno mjesto, dovikne Agidu, da namjerava zlo liječiti 
zlom, označujući, da će tadašnja spremnost u nezgodan čas biti 
ispravljanje prekoravanoga uzmaka iz Arga. A on, bilo zbog 
toga povika, ili jer mu je druga neka misao iznenada u isto 
vrijeme sinula, brzo odvede vojsku natrag, prije nego su se 
sukobili. Stigavši u područje Tegeje, stane navraćati vodu na 
mantinejsko područje, zbog čega Mantinejani i Tegejani vode 
rat, jer voda ponajviše nanosi štete, kamo god provaljuje. Htio 
je namamiti Argivce i saveznike, da siđu s brežuljka, da bi 
spriječili navraćanje vode, čim to saznaju, i da se bitka za- 
metne u ravnici. Taj je dan ostao ondje i navraćao je vodu. 
Argivci i saveznici bili su najprije zapanjeni poradi njihova 
nenadana uzmaka iz male udaljenosti i nisu znali, kako da to 
protumače. Kad su im zatim oni uzmičući nestali s očiju, dok 
su sami mirovali i nisu ih slijedili, tad su.opet Argivci okriv- 
ljivali svoje vojskovođe, što su prije pustili Lakedemonjane, 
kad su ih lijepo bili obuhvatili kod Arga, a sad ih, kad bježe, 
nitko ne progoni, nego se Lakedemonjani mirno spasavaju, a 
oni su izdani. Vojskovođe se u početku zbune, a kasnije ih 
odvedu s brežuljka i stigavši u ravnicu utabore se, da udare 
na neprijatelje. 

66. -— Sutradan se Argivci i saveznici svrstaju za boj, jer 
su se kanili pobiti, ako se namjere na neprijatelje. Kad su se 
Lakedemonjani vraćali od vode k Heraklovu hramu u isti 
tabor, vide u maloj udaljenosti sve protivnike već u bojnom 
redu, koji su sišli s brežuljka. Lakedemonjani se najviše, ot- 
kako su pamtili, preplaše tom zgodom (jer su imali kratko 
vrijeme za pripreme). Odmah su se hitno vrstali u običajeni 
bojni red, a kralj Agid je upravljao svim pojedinostima po 
običaju, Kad kralj vodi vojsku, on svime zapovijeda i sam na- 
ređuje zapovjednicima, što treba, oni satnicima, ti opet pede- 
setnicima, ti dalje vodnicima, a ti svojem vodu. I obavijesti, 
ako što žele, idu na isti način i brzo stižu. Gotovo čitava la- 
kedemonska vojska (osim maloga dijela) sastoji se od onih, 
koji zapovijedaju ljudima, koji dalje prenose zapovijedi, pa 
se briga za ono, što se ima raditi, tiče mnogih. 


67. — Tada su im lijevo krilo sačinjavali Skirićani, koji 
su uvijek jedini od Lakedemonjana taj dio bojnoga reda držali 
za sebe. Kraj njih su stajali Brazidini vojnici iz Trakije i 
s njima novograđani!?. Dalje su odmah sami Lakedemonjani 
redom sastavljali čete i uzenjih od Arkađana Herejani, iza tih 
Menaljani i na desnom krilu Tegejani i malo Lakedemonjana, 
stojeći sasvim na kraju; njihovi su konjanici bili na oba krila. 
Lakedemonjani se tako poredaju. Od njihovih protivnika Man- 
tinejani su držali desno krilo, jer se boj bio u njihovoj zemlji, 
uz njih su bili saveznici Arkađani, zatim tisuću izabranih Ar-. 
givaca, za kojih se usavršenje u ratnim vježbama već dugo 
vremena brinula država na svoj trošak, do njih su bili ostali 
Argivci, iza njih njihovi saveznici Kleonjani i Ornejaćani, a 
zatim Atenjani na krajnjem lijevom krilu i s njima njihovi 
konjanici. 


68. — To je bio poređaj i ratna moć obojih, a lakedemon- 
ska se vojska učini jačom. Ne bih mogao točno navesti broj ni 
svakih pojedince ni svih zajedno. Mnoštvo je Lakedemonjana 
bilo nepoznato zbog tajne državne uprave, a mnoštvo drugih 
nije se dalo pouzdano utvrditi poradi ljudske hvastavosti vla- 
stitom snagom. Ipak se može prosuđivati mnoštvo tada na- 


12 Tako su se u Sparti zvali državni robovi (heloti), kojima 
su dali slobodu. 

zočnih Lakedemonjana po ovom računu. Borilo se sedam četa!3 
bez Skirićana, kojih je bilo šest stotina, u svakoj su četi bile 
četiri pedesetine, a u pedesetini četiri voda (enomotije). U 
prvom redu voda borila su se četiri čovjeka. U dubinu nisu 
se svi jednako svrstali, nego kako je koji satnik htio, ali 
jedno s drugim stajala su osmorica. U svemu osim Skirićana 
brojio je prvi bojni red četiri stotine četrdeset i osam ljudi!*. 


69, — Kad su se već imali sukobiti, tad su vlastite voj- 
skovođe ovako hrabrile pojedine odjele. Mantinejanima su go- 
vorili, da će se boriti za domovinu i ujedno za vlast ili ropstvo, 
da im se ona prva ne otme, pošto su je iskusili, a ono drugo 
da opet ne kušaju; Argivcima, da se bore za staro vodstvo i 
negdašnju ravnotežu na Peloponezu, pa neka ne dopuštaju, da 
budu sasvim lišeni njega, ineka se ujedno osvete svojim nepri- 
jateljima i susjedima za mnoge nepravde; Atenjanima, da im 
je dično, da boreći se u zajednici s mnogim vrlim saveznicima 
ni za kim ne zaostaju, i da će, ako pobijede Lakedemonjane u 
Peloponezu, učvrstiti i povećati svoju vlast te da im nitko 
drugi nikada ne će provaliti u njihovu zemlju. Tako su ohra- 
brili Argivce i saveznike. Lakedemonjani su se sokolili poje- 
dinačno i međusobno bojnim pjesmama, da budu junačni i da 
se sjećaju onoga, što su naučili, jer znaju, da više spasava 
duga izvježbanost u ratnim djelima nego kratko sokoljenje 
riječima, premda je lijepo izrečeno. 


70. — Poslije toga slijedio je sukob. Argivci i saveznici 
napredovali su žestoko i ljutito, a Lakedemonjani lagano i uz 
svirku mnogih frulača, koji su bili među njima, ne iz vjerskih 
razloga, nego da napadnu jednako stupajući po taktu i da im 
se ne poremeti bojni red, što se često dešava velikim vojskama 
kod sukoba. 


71. — Dok su još stupali jedni protiv drugih, kralj Agid 
odluči učiniti ovo. A to čine i sve vojske: jače se kod sukoba 
šire svojim desnim krilom i njime oboji obuhvaćaju lijevo 
protivničko krilo poradi toga, što svaki vojnik u strahu 'priti- 


18 U četi je, prema Ksenofontovoj »Anabazi«, kod Atenjana 
bilo 80 do 100 ljudi, a kod Lakedemonjana 200. : 

14 Uzmemo li, prema Tukiđidu, da je u dubinu bilo osam 
redova, ukupno su bila 8.584 čovjeka. Ako tome dodamo 600 Ski- 
rićana, dobivamo svega 4.184 pripadnika lakedemonske vojske. 

skuje nezaštićeni bok što više uza štit na desno svrstanoga 
druga i drži tijesni priključak najsigurnijom zaštitom. Prvi je 
uzrok tomu krajnji vojnik desnoga krila, koji uvijek nastoji 
izmaknuti protivnicima svoj nezaštićeni bok, a slijede ga po- 
radi istoga straha i ostali. I tada su Mantinejani daleko nat- 
krilili svojim krilom Skirićane, a još više Lakedemonjani i 
Tegejani Atenjane, jer su imali veću vojsku. Pobojavši se da- 
kle, da ne opkole njegovo lijevo krilo i smatrajući, da ga 
Mantinejani odviše nadilaze, Agid javi Skirićanima i Brazidi- 
nim četama, da se prošire i izravnaju s Mantinejanima, i na- 
redi, da u tu prazninu stupe sa dvije čete s desnoga krila 
zapovjednici Hiponoida i Aristoklo i, ubacivši ih u nju, da je 
ispune. Držao je, da će na njihovu desnom krilu još uvijek 
pretjecati vojske i da će krilo protiv Mantinejana zauzeti 
čvršći postav. 


72. — Dogodi mu se međutim, budući da je to javio već za 
samog sukoba i iznenada, da Aristoklo i Hiponoida nisu htjeli 
onamo prijeći — no poradi te krivice kasnije su bili prognani 
iz Sparte, jer se smatralo, da su bili kukavice — i da su ga 
neprijatelji navalom pretekli. Premda je zapovjedio, kad 
k Skirićanima nisu prišle čete, da se oni opet primaknu na- 
trag k drugovima, nisu se oni više mogli ni k tima priklju- 
čiti. No iako su Lakedemonjani, što se tiče vještine ste- 
čene ratnom vježbom, došli u svemu u slabiji položaj, ipak 
su tada pokazali, da su pobijedili junaštvom. Kad je došlo 
S protivnicima do boja izbliza, desno krilo mantinejsko na- 
tjera u bijeg od Lakedemonjana Skirićane i Brazidine čete. 
Mantinejani, njihovi saveznici i tisuću odabranih Argivaca, 
provalivši u nezabrtvljenu pražninu, razbiju Lakedemonjane 
i zaokruživši ih natjeraju u bijeg te ih nagnaju do kola s prt- 
ljagom i ubiju neke od starijih postavljene ondje za zaštitu. 
Tu su Lakedemonjani bili slabiji. Ali kod ostale vojske, oso- 
bito u sredini, gdje je bio kralj Agid i s njim t. zv. trista vi- 
tezova, napadnu starije Argivce i one nazvane »pripadnici pet 
četa«, pa Kleonjane, Ornejaćane i Atenjane, koji su bili svr- 
stani do njih, te ih potjeraju u bijeg. Većina od njih nije ni 
sačekala boja izbliza, nego, kad su Lakedemonjani išli protiv 
njih, uzmaknu, a neke svoje i pogaze, samo da ih neprijatelji 
ne bi prije uhvatili. 

73. — Kako je tu uzmakla argivska i saveznička vojska, 
umalo da nije već došlo do loma i na drugoj strani, jer je 
istodobno desno krilo lakedemonsko i tegejsko stalo okruži- 
vati Atenjane natkriljujući ih dužinom. Prijetila im je opa- 
snost s obje strane, s jedne, da ih ne zaokruže, a s druge su 
već bili pobijeđeni. I bili bi nastradali najviše od sve vojske, 
da nisu s njima bili konjanici, koji su im bili od koristi. Do- 
godi se, da je Agid, kad je čuo, da je lijevo krilo prema Man- 
tinejanima i prema tisuću Argivaca u stisci, zapovjedio svoj 
vojsci, da se pomakne prema onom dijelu, koji je neprijatelj 
pobjeđivao. Kad se to dogodilo, Atenjani se za to vrijeme, 
pošto se vojska premjestila i od njih povukla, spase u miru, 
a s njima i Argivci, koji su bili potučeni. Mantinejani, sa- 
veznici i odabrani Argivci nisu više mislili na progon pro- 
tivnika, nego, videći svoje pobijeđene i Lakedemonjane gdje 
idu na njih, udare u bijeg. Većina Mantinejana pogine, a veći 
se dio izabranih Argivaca spase. Ipak bijeg i uzmak nije bio 
silovit ni dug. Lakedemonjani se naime dugo bore i čvrsto 
ustraju, dok neprijatelja ne natjeraju u bijeg, a kad ga natje- 
raju, progone ga kratko vrijeme i ne na dugom putu. 


74. — Bitka se vodila tako ili veoma slično ovome opisu. 
To je zaista bila najveća od helenskih bitaka od vrlo dugo 
vremena, u kojoj su se sukobile najznamenitije države. 

Lakedemonjani stanu s oružjem pred poginule neprija- 
telje i odmah počnu podizati pobjedni znak i plijeniti mrtvace. 
Svoje mrtve sakupe i otpreme u Tegeju, gdje ih sahrane, a 
neprijateljske vrate sklopivši primirje. Argivaca, Ornejaćana 
i Kleonjana pogine sedam stotina, Mantinejana dvije stotine, 
a Atenjana s Eginjanima dvije stotine i oba vojskovođe. La- 
kedemonski saveznici nisu pretrpjeli takve nevolje, da bi ih 
poginuo kakav znatan broj. Od njih samih teško je bilo sa- 
znati istinu, no govorilo se, da ih je poginulo oko tri stotine. 


75. — Kad se bitka imala zametnuti, i drugi kralj Pli- 
stoanakt priteče u pomoć sa starijima i mlađima i dođe do 
Tegeje, ali, kad je čuo za pobjedu, vrati se. I saveznike iz 
Korinta i s one strane prevlake vrate Lakedemonjani natrag 
poslavši im glasnika. I sami se vrate i otpuste saveznike pa 
su (budući da su upravo bile Karneje) svetkovali svetkovinu. 
Kukavičluk, koji su im tada Heleni predbacivali zbog ne- 


309 


sreće na otoku, i inače nepromišljenost i sporost operu ovom 
jednom bitkom; progonio ih je, kako se činilo, zao udes, ali 
po ćudi vili su još isti. 

Dogodi se, da su dan prije te bitke i Epidaurani provalili 
sa svom vojskom u argivsku zemlju, jer je bila bez braniča, 
i uništili mnogo preostale posade Argivaca, koji su bili izišli 
iz zemlje. Kad su Mantinejanima iza bitke došle u pomoć 
i tri tisuće elejskih oklopnika i tisuću Atenjana osim onih 
pređašnjih, svi ti saveznici zavojšte odmah na Epidaur, dok 
su Lakedemonjani slavili Karneje. Razdijelivši posao, opko- 
ljivali su grad zidom. Ostali saveznici odustanu, a Atenjani, 
kako im je bilo određeno, izgrade odmah utvrdu na uzvisini 
s Herinim hramom, U toj utvrdi svi ostave posadu, pa se 
vrate svaki u svoj grad. I ljeto se svršavalo. 


POBIJEĐENI ARG MORA SKLOPITI SA SPARTOM MIR 
I UVESTI USTAV VLADE NEKOLICINE 


76. — Slijedeće zime, odmah u početku (čim su proslavili 
Karneje) Lakedemonjani izvedu vojsku. Kad su stigli u Te- 
geju, pošalju u Arg mirovne ponude. Imali su ondje otprije 
prijatelja, koji su htjeli ukinuti pučku vladu u Argu i, kad 
se svršila bitka, mogli su mnogo lakše nagovoriti mnoštvo 
na ugovor. Htjeli su najprije sklopiti ugovor s Lakedemo- 
njanima, a kasnije opet i savez, i tako napokon udariti na 
puk. Liha Arkezilajev, koji je bio argivski državni zastupnik, 
dođe u Arg sa dva prijedloga od strane Lakedemonjana: je- 
dan za slučaj, ako žele ratovati, a drugi, ako hoće živjeti u 
miru. Nakon velike prepirke (jer je Slučajno bio nazočan 
i Alkibijad) pristaše Lakedemonjana, usuđujući se na to već 
i otvoreno, nagovore Argivce, da prihvate mirovnu ponudu. 
A glasila je ovako: 


77. — »Lakedemonska je skupština zaključila sklopiti 
s Argivcima ugovor uz ove uvjete: Argivci će vratiti djecu 
Orhomenjanima i momčad Menaljanima, Lakedemonjanima će 
vratiti njihovu momčad, koja je u Mantineji, izaći će iz Epi- 
daura i srušiti zid. Ako se Atenjani ne povuku iz Epidaura, 
držat će ih neprijateljima Argivaca, Lakedemonjana i lake- 
demonskih saveznika, a tako i argivskih saveznika. Ako La- 

kedemonjani imaju kod sebe kakve mladiće, vratit će ih svim 
gradovima. Što se tiče žrtve bogui5, treba zakletvom obve- 
zati Epidaurane; moraju se zakleti, da:su je voljni prinositi. 
Gradovi u Peloponezu, i mali i veliki, bit će svi samostalni 
po djedovskim običajima. Ako koja država izvan Peloponeza 
bude išla na peloponesku zemlju u zloj namjeri, branit će se 
zajednički onako, kako“ se Peloponežanima bude činilo naj- 
pravednije. Lakedemonski saveznici, koliko ih je izvan Pelo- 
poneza, podvrći će se istom ugovoru, kojemu se podvrgavaju 
i lakedemonski i argivski saveznici, ostajući u posjedu svoje 
zemlje. Pošto objave ugovor saveznicima, sastat će se s njima, 
ako tako zaključe. Ako saveznici zaključe što drugo, poslat 
će ih kući.« 

78. — Argivci prihvate najprije taj prijedlog, i lakede- 
monska se vojska vrati iz Tegeje kući. Ne mnogo poslije toga, 
kad su već međusobno saobraćali, isti oni ljudi opet izrade, 
da su Argivci napustili savez s Mantinejanima, Atenjanima 
i Elejanima, a sklopili mir i savez s Lakedemonjanima. To je 
glasilo ovako: 


179. — »Lakedemonjani i Argivci su zaključili, da među 
njima bude mir i savez na pedeset godina, podvrgavajući še 
sudskoj odluci po pravdi i jednakosti prema djedovskim obi- 
čajima uz ove uvjete: 

Ostale države u Peloponezu neka učestvuju u miru i sa- 
vezu kao samostalne s vlastitim ustavom, posjedujući svoju 
zemlju i podvrgavajući se po djedovskim običajima sudskoj 
odluci po pravdi i jednakosti. Saveznici, koliko ih Lakedemo- 
njani imaju izvan Peloponeza, bit će vezani istim uvjetima, 
kojima i Lakedemonjani. I argivski saveznici imat će iste uvje- 
te ugovora, koje i Argivci, posjedujući svoju zemlju. Ako bude 
potrebna kamo zajednička vojna, odlučuju o njoj Lakedemo- 
njani i Argivci prosudivši, kako bude najpravednije za sa- 
veznike. Ako bude nesuglasica među kojim gradovima, ili u 
Peloponezu ili izvan njega, bilo zbog granica ili zbog čega 
drugoga, neka se nagode. Ako se koji saveznički grad bude 
svađao s drugim, obratit će se gradu, koji bude smatran nepri- 
stranim objema gradovima. Sugrađani će tražiti pravdu po 
djedovskim običajima.« 


15 Pitijskom Apolonu. 

80. — Mir i savez bili su takvi. I raščiste međusobno 
sporove, što su ih imali zbog rata, ili bilo koje druge. Rasprav- 
ljajući sada zajednički o državnim poslovima, zaključe, da 
ne će primati glasnika ni poslanstva od Atenjana, ako ne 
izađu iz Peloponeza i ne napuste utvrde, i da se ni s kim 
ne će miriti ni ratovati osim zajednički. I ostalo su odušev- 
ljeno pripremali, i oboji su poslali glasnike u krajeve uz 
tračku obalu i k Perdiki. Nagovore Perdiku, da pristane. uz 
savez s njima. Ipak se on nije odmah odrekao Atenjana, nego 
se premišljao, jer je vidio, da i Argivci tako čine. Bio je isam 
starinom iz Arga. I s Halkiđanima obnove stare ugovore i pri- 
segnu na nove. Argivci pošalju i k Atenjanima poslanike sa 
zahtjevom, da napuste epidaursku utvrdu, Videći, da je njih 
malo, a ostala je posada u većini, pošalju Demostena, da nji- 
hove izvede iz utvrde. Kad je on došao, priredi naeke neko 
natjecanje u tjelovježbi izvan tvrđave pa, čim je ostala po- 
sada izašla napolje, zaključa vrata. Pošto su Atenjani kasnije 
obnovili ugovor s Epidauranima, sami im vrate utvrdu. 


81. — Poslije istupa Argivaca iz atenskog saveza i Man- 
tinejani, koji su se najprije opirali, kad se nisu mogli održati 
bez Argivaca, kasnije i sami pristupe lakedemon$kom savezu 
i napuste vlast nad gradovima. Lakedemonjani i Argivci, 
svakih po tisuću, zajednički izađu na vojnu. Lakedemonjani 
sami dođu u Sikion i postave ondje vladu nekolicine, a po- 
slije toga naskoro oboji obore i pučku vladu u Argu i uvedu 
vladu nekolicine Lakedemonjanima po volji. To je bilo već 
prema proljeću na završetku zime, i svršavala se četrnaesta 
godina rata. 


ARGIVSKI PUK OBORI VLADU NEKOLICINE I ZAŽELI 
OPET SAVEZ S ATENJANIMA 


82. — Slijedećega su se ljeta Dijani na Atosu odmetnuli 
od Atenjana k Halkiđanima, a Lakedemonjani su u Aheji 
uređivali državne prilike, koje im prije nisu bile povoljne. 
Argivski se puk pomalo udruži i osmjelivši se napadne vladu 
nekolicine sačekavši lakedemonsku svetkovinu Gimnopedije.1$ 


16 Gimnopedije, svetkovina, koja se slavila usred ljeta u čast 


poginulih kod Tireje. Goli bi dječaci i mladići plesali s oružjem 
uz pjesmu i pokazivali svoju vještinu u tjelesnim vježbama. 

Poslije boja u gradu puk nadvlada protivnike i jedne ubije, 
a druge istjera. Lakedemonjani, premda su prijatelji po njih 
Hlali, nisu dolazili duže vremena; napokon im pođu u pomoć 
odgodivši Gimnopedije. Kad su u Tegeji doznali, da je vlada 
nekolicine poražena, nisu više htjeli ići dalje, premda su ih 
molili bjegunci, nego su se vratili kući i svetkovali Gimno- 
pedije. Kad su kasnije došli poslanici (s vijestima) Argivaca 
u gradu i onih izvan njega, pošto su u nazočnosti saveznika 
mnogo govorili jedni i drugi, presudiše, da Argivci u gradu 
čine krivo, i zaključiše ratovati protiv Arga, ali su to odga- 
đali i zatezali. Međutim je argivski puk, bojeći se Lakede- 
monjana, opet želio stupiti u savez s Atenjanima, jer je držao, 
da bi im takav savez vrlo mnogo koristio. Stoga izgrade duge 
zidove do mora, da bi im, ako budu zatvoreni s kopna, ?io 
od koristi dovoz živeža morskim putem uz pomoć Atenjana. 
Za to utvrđivanje znali su i neki gradovi u Peloponezu. 
Argivci su listom gradili zid, oni sami, žene i robovi. Iz Atene 
im dođu graditelji i klesari, I ljeto se svršavalo. 


LAKEDEMONJANI RAZORE ARGIVSKE DUGE ZIDOVE, 


83. — Čim su Lakedemonjani iduće zime saznali za to 
utvrđivanje, zavojšte na Arg sa saveznicima osim Korinćana, 
a vodili su i tajne pregovore s pristalicama iz samoga Arga. 
Vojsku je vodio lakedemonski kralj Agid Arhidamov. Pri- 
preme u gradu, za koje su mislili da su gotove, nisu dalje 
uznapredovale. Ipak zidove u gradnji osvoje i sruše. Zauzmu 
i Hizije, argivsko mjesto, i sve slobodne ljude, koje su uhva- 
tili, ubiju te se vrate i raziđu svaki u svoj grad. Poslije toga 
zavojšte i Argivci na Flijazijsko zemljište, jer su primali 
njihove bjegunce, od kojih su se mnogi ondje nastanili, opu- 
stoše ga i vrate se kući. Iste zime zatvore Atenjani s mora 
i Makedonce prigovarajući Perdiki zbog saveza sklopljenoga 
s Argivcima i Lakedemonjanima i zato, što je iznevjerio 
savez, kad su oni bili spremni voditi vojnu protiv Halkiđana 
i Amfipola pod zapovjedništvom Nikije Nikeratova, pa je 
vojna propala najviše poradi njegova otklona. Stoga im je 
bio neprijatelj. I ta se zima svršavala, i svršavala se petnaesta 
godina rata. 

OTOK MEL ODBIJA DA SE BEZ BOJA PREDA 
ATENJANIMA NADAJUĆI SE LAKEDEMONSKOJ POMOĆI 


84. — Slijedećega ljeta Alkibijad otplovi u Arg sa dva- 
deset lađa i pohvata one Argivce, za koje se činilo da su još 
sumnjivi i da pristaju uz Lakedemonjane, ukupno tri stotine 
ljudi, koje Atenjani zatoče na obližnje otoke, kojima su vla- 
dali. I na otok Mel zavojšte Atenjani sa trideset svojih lađa, 
sa šest hijskih i dvije lezbijske i sa svojih tisuću dvjesta 
oklopnika, tri stotine strijelaca i sa dvadeset strijelaca na 
konju, a od saveznika i otočana sa kojih tisuću i pet stotina 
oklopnika. Meljani su lakedemonski naseljenici, a Atenja- 
nima se nisu htjeli pokoravati kao ostali otočani, nego su u 
početku bili mirni ne pristajući ni uz koga, ali zatim, budući 
da su ih Atenjani silili na to pustošeći njihovu zemlju, stupe 
u otvoreni rat. Utaborivši se dakle u njihovoj zemlji s tom 
oružanom silom, vojskovođe Kleomed Likomedov i Tizija 
Tizimahov pošalju k njima poslanike, da najprije pregova- 
raju, prije nego počnu pustošiti zemlju. Meljani ih nisu htjeli 
predvesti pred puk, nego ih pozovu, da pred vlastima i vi- 
jećem nekolicine govore, poradi čega su došli. I atenski po- 
slanici govorahu ovako: 


85. — »Kad već ne možemo govoriti pred pukom, da ne 
bismo prevarili mnoštvo neprekinutim govorom, koji bi oni 
saslušali kao zavodljiv i nepobitan (znamo naime, da je to 
bila vaša svrha, što ste nas doveli pred vijeće nekolicine), 
a ono vi, koji ovdje sjedite, postupajte još opreznije. Prosu- 
đujte svaku točku pojedinačno, a ne u cjelovitom govoru, pa 
o onom, što vam se bude činilo da neprikladno govorimo, 
odmah prihvatite riječ. I najprije recite, da li vam se naš 
prijedlog sviđa.« 


86. — Melski prisjednici odgovore: »Ne prekoravamo 
vašu pravičnost, da u miru jedni drugima dokazujemo, no 
čini se, da su s time u opreci ratne pripreme, koje su već tu, 
a ne istom naumljene. Vidimo naime, da ste ovamo došli 
kao suci onoga, o čemu će se govoriti, i da će se to, naravno, 
završiti ovako: ako pobijedimo po pravdi i poradi toga ne 
popustimo, čeka nas rat, a ako se pokorimo, ropstvo.« 

87. — AT.: »Doista, ako ste se dakle ovdje sastali, da 
razmišljate nagađajući o budućnosti ili poradi čega drugoga, 
a ne da prema sadašnjim prilikama i prema onomu, što vi- 
dite, vijećate o spasu grada, možemo prestati raspravljati. 
A ako ste se sastali radi toga posljednjeg, možemo nastaviti.« 


88. — MELJ.: »Naravno je i oprostivo, što se, kad smo 
u takvu položaju, bavimo mnogim stvarima i u govoru i u 
mislima. Ovaj je sastanak međutim potreban i zbog našega 
spasa; stoga neka se razgovor vodi onako, kako predlažete, 
ako vam je s voljom.« 


89. — AT.: »Ni mi sami ne ćemo vam doista iznositi dug 
govor s lijepim riječima i stoga nepouzdan o tome, kako ili 
pravedno vladamo, uništivši Međanina, ili kako sad ustajemo 
protiv vas, jer nam činite nepravdu. Ali ne smatramo. oprav- 
danim, da mislite, da ćete nas u govoru uvjeriti, ili da niste 
ratovali zajedno s nama, jer ste lakedemonski naseljenici, 
ili da nam niste učinili nikakvu nepravdu. Ono, što je mo- 
guće, treba da nastojimo postići na temelju onoga, što oboji 
uistinu mislimo, Kao upućeni raspravljamo s vama, koji ste 
također upućeni u to, da pravda u ljudskim odnosima dolazi 
do priznanja, ako je jednaka nužda za obje strane; ono pak, 
što je samo moguće, to moćniji provode, a slabiji u tom po- 
puštaju.« 


90. — MELJ.: »Kako mi bar držimo, korisno je (nužno 
je naime govoriti o korisnom mimo pravdu, kad ste već tako 
predložili), da ne uništavate opće dobro, nego da onomu, koji 
se nalazi u opasnosti, bude od koristi naravna pravda, ako 
koga o čem uvjeri, makar to ne bilo sasvim po strogom 
pravu. To se tiče osobito vas, jer ćete, ako jednom podle- 
gnete, zbog vrlo teške kazne služiti drugima kao primjer.« 


91. — AT.: »Nas ne spopada tjeskoba pri pomisli na svr- 
šetak našega gospodstva, ako ono baš i prestane. Nisu gospo- 
dari drugih država, kao Lakedemonjani, nisu ti strašni pobi- 
jeđenima (mi s Lakedemonjanima ne vodimo bore), nego su 
strašni podanici, ako gdje sami napadnu gospodare i svladaju 
ih. No neka se nama prepusti bojazan o tom. Sada ćemo iz- 
javiti, da smo ovamo došli poradi probitaka svoje vlasti i da 

ćemo pregovarati o spasu vašega grada. Želimo da bez truda 
vama zavladamo, a vi da se spasite; to će biti od koristi nama 
obojima.« 


92, — MELJ.: »A kako se može dovesti u sklad, da je nama 
korisno postati robovima, kao i vama, da nama zavladate?« 


93. — AT.: »Jer bi vama bilo bolje pokoriti se, prije 
nego pretrpite najveće strahote, a mi bismo bili na dobiti, 
ako vas ne upropastimo.« 


94. — MELJ.: »Ne biste li prihvatili, da mirujemo i da 
vam budemo prijatelji mjesto neprijatelja, a da ne budemo 


ve. 


95. — AT.: »Ne škodi nama toliko vaše neprijateljstvo, 
koliko bi vaše prijateljstvo bilo dokaz naše slabosti, a vaša 
se mržnja očituje našim podanicima kao dokaz naše moći.« 


96. — MELJ.: »Prosuđuju li vaši podanici ono, što je 
pravo, tako, da stavljaju u isti red one, koji nemaju veze 
s vama, i one, koji su većinom vaši naseljenici i od kojih 
su se neki ometnuli, ali ste ih svladali?« 


97. — AT.: »Misle, da nijedni od njih ne zaostaju za 
drugima, što se prava tiče, ali da se jedni održavaju zbog 
svoje moći, a mi da ih ne napadamo iz straha. Stoga, ako 
vas pokorimo, ne samo što bismo zavladali sa više podanika, 
nego biste učvrstili našu vlast, pogotovo što se ne biste odr- 
žali protiv gospodara mora kao otočani i slabiji od drugih.« 


98. — MELJ.: »A ne držite li, da je sigurnost u onom, 
što smo vam predložili? Treba opet i sad, kao što vi nago- 
varate nas, da se pokoravamo vašoj koristi, odbivši nas od 
pravednih razloga, da i mi kušamo vas nagovoriti upozora- 
vajući, nije li ono isto, što je za nas korisno, možda i vama 
u prilog. Kako ne ćete učiniti sebi neprijateljima one, koji 
sad nisu ničiji saveznici, kad pogledaju na naš udes i po- 
misle, da ćete jednoć i na njih udariti? I što drugo time po- 
stizavate nego samo povećavate broj svojih neprijatelja te 
one, koji nisu ni kanili postati vam neprijatelji, nagonite 
na to protiv njihove volje?« 

99. — AT.: »Ne držimo, da su nam strašniji neprijatelji 
ll, koji kao stanovnici kopna žive negdje slobodni i koji će 
mnogo oklijevati u obrambenim mjerama protiv nas, nego 
su to zacijelo nezavisni otočani, kao vi, koji su sad ogorčeni 
poradi nužnoga našega gospodstva. Ti bi se ponajviše pre- 
pustili nesmotrenosti i strovalili u očitu opasnost i sebe i nas.« 


100. — MELJ.: »Ako vi srćete u toliku opasnost, da ne 
izgubite vlast, a oni, koji su već u ropstvu, da ga se izbave, 
doista bi bila velika opakost i kukavština nas, koji smo još 
slobodni, ako ne bismo poduzeli sve, prije nego postanemo 
robovi.« 


101. — AT.: »Ne, ako budete razborito prosuđivali. Vi ne 
vodite jednaku borbu s nama o valjanost, da se ne osramo- 
tite, nego većma vijećate o svom spasu, da se ne opirete 
mnogo jačim neprijateljima.« 


102. — MELJ.: »Ali znamo, da se ratna sreća odlučuje 
kadšto pravednije nego prema različnoj množini jednih ili 
drugih Odmah se pokoriti znači za nas gubitak svake nade, 
a ako se budemo odupirali, još je nade, da se i održimo.« 


103. — AT.: »Nada, koja je tješiteljica u opasnosti, jedne, 
koji se njom služe bez potrebe, ako im i naškodi, ne uništi, 
ali oni, koji sve svoje stavljaju na kocku (po prirodi je to 
rasipnost), upoznaju je istovremeno, kad stradaju, i pošto je 
već upoznaju, ne preostaje im više mogućnost, da se nje još 
čuvaju. Vi ste slabi i sve vam je na kocki, pa nemojte željeti 
da to pretrpite. Nemojte biti jednaki većini onih, koji se, 
premda im je još moguće spasiti se ljudskim sredstvima, kad 
ih u stisci ostave sve očite nade, utječu nevidljivim nadama, 
proricanju i proroštvima i drugomu takvomu, što ih pune 
dobrih nada uništava.« 


104. — MELJ.: »I mi držimo, vi to dobro znate, da je 
teško boriti se protiv vaše moći i ratne sreće, ako ne bude 
nepristrana. Ipak se pomoću božjom pouzdajemo u sreću, da 
ne ćemo biti slabiji, jer dragi bogovima ustajemo protiv ne- 
pravednika, a u slučaju nemoći, priteći će nam u pomoć sa- 
veznici Lakedemonjani, jer je nužno, da nam pomažu, ako 
ne poradi čega drugoga, a ono zbog srodstva i časti. I tako 
nismo sasvim bezrazložno smioni.« 

105. — AT.: »Ni mi ne mislimo, da će nas baš ostaviti 
milost božja, jer ništa ne tražimo ili ne radimo, što je u 
opreci s ljudskim poimanjem božanstva i s ljudskim zahtje- 
vima prema sebi. Što se tiče božanstva, smatramo vjerojat- 
nim, a što se tiče ljudi, sasvim sigurnim, da po prirodnoj 
nuždi vladaju onima, kojima su nadmoćni. Nismo mi taj 
zakon postavili niti smo se njime prvi poslužili, već smo ga 
preuzeli, kad je već bio na snazi i njim se služimo, da ga 
ostavimo u naslijeđe zauvijek. Znamo, da biste i vi i drugi, 
kad bi bili isto tako moćni kao mi, radili isto. S obzirom na 
božanstvo, ne bojimo se s tako opravdanih razloga, da ćemo 
biti slabiji, a što se tiče vašega mišljenja o Lakedemonja- 
nima, na temelju kojega vjerujete, da će vam oni doista po- 
moći časti radi, možemo vas smatrati sretnima, što nemate 
zla iskustva, ali ne zavidimo vašemu bezumlju. Lakedemo- 
njani postupaju ponajviše kreposno prema sebi i domaćim 
običajima. A kako se vladaju prema ostalima, o tom bi se 
moglo mnogo reći, i ukratko rekavši, najbolje bi se to izra- 
zilo ovako: sasvim očito drže, koliko mi znamo, ugodnp po- 
štenim, a korisno pravednim. Doista takvo mišljenje nije u 
prilog vašoj sadašnjoj neopravdanoj nadi u spas.« 


106. — MELJ.: »A mi se baš poradi toga najviše i pouz- 
dajemo, da ne će htjeti zbog svoje koristi izdati Meljane, 
koji su njihovi naseljenici, da se pokažu nevjernim prema 
Helenima, koji su im skloni, a korisni neprijateljima.« 


107. — AT.: »Zacijelo mislite, da je korist vezana sa 
sigurnošću, a da se pravedno i pošteno čini uz opasnost? Na 
to se Lakedemonjani ponajviše nikako ne odvažuju.« 


108. — MELJ.: »Doista mislimo, da će poradi nas radije 
preuzeti i opasnosti i da će nas držati pouzdanijima prema 
sebi nego prema drugima, koliko smo za vojne pothvate 
blizu Peloponeza, a zbog srodstva smo im vjerniji mišljenjem 
od drugih.« 


109. — AT.« »Onima, koji se imaju zajedno s nekim boriti, 
ne pokazuje se kao sigurnost sklonost onih, koji su ih po- 
zvali u pomoć, nego jako isticanje u stvarnoj moći. Na to 
gledaju Lakedemonjani, i to nekako više od ostalih (doista 

ne pouzdajući se u vlastitu opremu i s mnogim saveznicima 
navaljuju na obližnje neprijatelje), tako da nije vjerojatno, 
da će prijeći na neki otok, dok smo mi gospodari mora.« 


110. — MELJ.: »A mogli bi poslati i druge. I onda, 
Ičretsko je more prostrano, zbog čega je teže gospodarima 
mora uhvatiti one, koji hoće da izmaknu, nego tima spasiti 
se. Ako ni u tome ne bi uspjeli, udarili bi i na vašu zemlju 
i na preostale saveznike, na koje Brazida nije navalio. Tada 
ćete voditi mučnu borbu ne za zemlju, koja vam ne pripada, 
nego za vlastite saveznike i zemlju.« 


l11. — AT.: »Od toga se nešto može dogoditi i vama 
prema vlastitom iskustvu, jer vi dobro znate, da se Atenjani 
nisu nikad povukli ni od koje opsade iz straha pred drugima. 
Premda ste rekli, da ćete vijećati o spasu, nažalost vidimo, 
da u tolikom govoru niste ništa rekli, u što bi se ljudi po- 
uzdali i pomislili, da ćete se spasiti, nego vaši najjači dokazi 
počivaju na budućim nadama, a sadašnji vam položaj pruža 
kratak opstanak protiv sile, koja već stoji pred vama. Vrlo 
ste nerazumni u odluci, ako ne zaključite nešto drugo raz- 
boritije od toga i nas sada otpravite. Vi se ne ćete valjda 
u očitim opasnostima, koje prijete sramotom, dati na ču- 
vanje stida, što ponajviše upropašćuje ljude. Mnoge je, 
premda su već unaprijed vidjeli nesreću, u koju srću, zavelo 
to takozvano sramotno snagom  zavodljiva imena i svladala 
ih je ta riječ, tako da su uistinu svojevoljno upali u nepo- 
pravljive nesreće i pribavili sebi sramotu sramotniju zbog 
bezumnosti nego poradi nesreće. Toga ćete se vi, ako budete 
razumno vijećali, čuvati i ne ćete držati nedoličnim, da se 
dadete svladati od najveće države, koja vas poziva uz umje- 
rene uvjete: da im postanete saveznici i da plaćajući danak 
posjedujete svoju zemlju. Kad vam je već dan izbor između 
rata i sigurnosti, ne ćete se valjda otimati o ono, što je gore. 
Oni, koji pred jednakima ne uzmiču, a one, koji su jači, 
lijepo susreću, dok su prema slabijima umjereni, ti će imati 
najviše uspjeha. Prosuđujte dakle i, kad mi odemo, često 
razmišljajte, da vijećate o domovini, o kojoj ćete jedinoj 
stvoriti zaključak i to samo jedan, sretan ili nesretan.« 

112. — Atenjani odu prekinuvši vijećanje. A Meljani 
ostavši sami, pošto su zaključili slično kao onda, kad su im 
za pregovora protuslovili, odgovore ovako: 


»Nemamo drukčije mišljenje nego prije, Atenjani, i ne 
ćemo u kratko vrijeme oduzeti slobodu gradu, koji je već 
napučen sedam stotina godina, nego, pouzdajući se u božju 
sudbinu, koja ga je dosad spasavala, i u pomoć ljudsku (i 
lakedemonsku), pokušat ćemo ga spasiti. Pozivamo vas, da 
odete iz naše zemlje sklopivši ugovor, za koji se čini da je 
koristan obojima.« 


1138. — Meljani dakle toliko odgovore. A Atenjani pre- 
kinu odmah pregovore i izjave: 

»Prema tim zaključcima, vi svakako jedini, kako se nama 
čini, jasnije prosuđujete buduće događaje od ovih, što ih 
očima gledate, a nesigurne događaje, jer ih želite, gledate 
kako se već događaju. Stavivši zaista sve na kocku, povje- 
rovali ste najviše i Lakedemonjanima i sreći i nadama, stoga 
ćete najviše i štetovati.« 


114. — Atenski se poslanici vrate k vojsci. Njihove voj- 
skovođe, kad se Meljani ni u čemu nisu odazivali, odmah 
započnu rat i, razdijelivši posao po gradovima, opkole na- 
okolo zidom Meljane. Atenjani ostave kasnije i na kopnu 
i na moru posadu svojih ljudi i saveznika te se vrate s većim 
dijelom vojske kući. A oni, koji su ostajali, ustrajno su opsje- 
dali tvrđavu. 


ATENJANI PRISILE MELJANE OPSADOM NA PREDAJU 
I UČINE OTOK SVOJOM NASEOBINOM 


ll5. — U isto vrijeme provale Argivci u Flijaziju, ali 
Flijažani i njihovi bjegunci, postavivši se u zasjedu, ubiju ih 
neko osamdeset. 

Atenjani iz Pila uhvate velik lakedemonski plijen. Ali 
Lakedemonjani ni zbog toga nisu htjeli prekršiti ugovor 1 
S njima ratovati, nego samo oglase, ako tko između njih 
hoće, neka plijeni Atenjane. Korinćani povedu vojnu protiv 

Atenjana zbog nekih vlastitih razmirica. Ostali su Pelopo- 
nežuni mirovali. Meljani provale noću i-zauzmu atenski 
opsadni zid, koji je bio blizu trga, ubiju nekoliko ljudi, unesu 
u grad hrane i što im je bilo potrebno, koliko su više mogli, 
a sutim se vrate te su mirovali. Atenjani su ubuduće bolje 
oalpuravali stražu. I svršavalo se ljeto. 


116. — Slijedeće zime nakane Lakedemonjani vojevati 
broliv Argolide, no kako im žrtve za sretan prijelaz preko 
granice nisu bile povoljne, vrate se kući. Poradi njihove na- 
kane Argivci osumnjiče neke građane pa jedne pohvataju, a 
tdrugi im pobjegnu. Meljani u isto vrijeme opet zauzmu neki 
tirugi dio opsadnoga atenskog zida, jer tamo nije bilo mnogo 
posnde. Kad se to dogodilo, dođe kasnije iz Atene druga voj- 
&ku, kojom je zapovijedao Filokrat Demejin. Kako su ih sad 
Šesloko opsjedali, a došlo je i do neke izdaje od njih samih, 
predaju se Atenjanima tako, da oni o njima odluče. Oni po- 
tibljuju sve melske mlade ljude, koje su uhvatili, a djecu i 
Žene prodaju u roblje. Mjesto sami nasele i pošalju kasnije pet 
stotina naseljenika, 

ŠESTA KNJIGA 


POTHVAT ATENJANA PROTIV SICILIJE. NJENI 
PRASTANOVNICI I GRČKE NASEOBINE 


1. — Iste zime htijeli su opet Atenjani većom spremom, 
nego što je bila ona pod Lahetom i Eurimedontom, otploviti 
na Siciliju i, ako im pođe za rukom, pokoriti je. No većina 
njih nije poznavala veličine otoka ni mnoštva stanovnika, i 
Helena i barbara, i nije slutila da poduzimaju rat ni u čemu 
manji od onoga protiv Peloponežana. Plovidba oko Sicilije 
teretnom lađom traje ne manje od osam dana. Premda je Sici- 
lija tolika, ona je rastavljena od kopna morem samo nekih 
dvadeset stadija. 


2. — A bila je nastanjena već u davnini i u svemu je 
imala ovoliko naroda: Kaže se, da su kao najstariji stanovali 
u jednom dijelu zemlje Kiklopi i Lestrigonci, kojima ja ne 
mogu spomenuti ni rod ni odakle su došli ni kamo su odselili. 
Neka bude dovoljno, kako su pjesnici rekli i kako svatko sam 
o njima sudi. Čini se, da su se poslije njih prvi ondje naselili 
Sikanci, a kako sami kažu, i prije njih, jer da su oni urođe- 
nici. Kao istina se pronalazi, da su bili Iberani, koje su poti- 
snuli Ligijci od rijeke Sikana u Iberiji. I po njima se tada 
otok zvao Sikanija, a prije se nazivao Trinakrija. Oni još i 
sada nastavaju zapadni dio Sicilije. Nakon zauzeća Ilija neki 
od Trojanaca izbjegavši Ahejcima stignu lađama na Siciliju 
i nastane se u susjedstvu Sikanaca i svi se prozovu jednim 
imenom Elimci. Njihovi su gradovi Eriks i Egesta. Uz njih se 
nastane, vraćajući se od Troje, i neki Fočani, koje je tada bura 
zanijela najprije u Libiju, a zatim na Siciliju. Sikulci su prešli 

ha Biciliju iz Italije (jer su tu stanovali) bježeći pred Opiča- 
niina, kao što je vjerojatno i kako se pripovijeda, na splavima, 
uhivalivši zgodnu priliku za prijelaz, kad -je duhao vjetar 
g kopna, a možda su i kako drugačije onamo doplovili. I sad 
ješ Ima Sikulaca u Italiji, koja se zemlja tako prozvala po ne- 
kom sikulskom kralju Italu, koji jeimao to ime. Došavši na Si- 
giliju s velikom vojskom, svladaju u boju Sikance i potisnu 
ih prema jugu i zapadu otoka i učine, da se otok naziva Sici- 
lija mjesto Sikanija. Prešavši onamo, nastavali su najbolji dio 
žvinlje blizu trista godina, prije nego su Heleni došli na Si- 
tiliju, Još i sad drže sredinu i sjeverni dio otoka. I Feničani 
šu atunovali uz obale čitavoga otoka zaposjednuvši rtove u moru 
i suxjedne otočiće zbog trgovine sa Sikulcima. A kad je doplo- 
wilo morem mnogo Helena, ostave oni većinu mjesta i nase- 
lival se blizu Elimaca stanovali su u Motiji, Soloentu i Panor- 
fit, pouzdajući se u savez s Elimcima i u to, što je Kartaga 
&danle plovidbom najmanje udaljena od Sicilije. Toliko je 


dakle barbara i tako naselilo Siciliju. 


3. — Od Helena prvi su Halkiđani doplovili iz Eubeje pod 
Ffođom naseljenika Tuklom, naselili Naks i podigli žrtvenik 
Osnivaču Apolonu, koji je sada izvan grada i kod kojega iza- 
&lanlci za vjerske svečanosti najprije žrtvuju, kad god plove iz 
Bicllije. Slijedeće godine naseli Sirakuzu Heraklid Arhija iz 
Korinta protjeravši Sikulce naiprije s otoka, na kojem je sada 
hiutarnji grad, a sam otok nije više oplakivan morem. Kasnije 
8 Vremenom i izvanji grad bude opasan gradskim zidinama i 
Bostane vrlo napučen. Tuklo i Halkiđani, krenuvši iz Naksa 
Pete podine poslije osnutka Sirakuze, utemelje Leontine, po- 
što «u u ratu protjerali Sikulce, a poslije toga osnuju Katanu. 
Sami Katanjani učine Euarha osnivačem naseobine. 


4. — U isto vrijeme i Lamid vodeći naseljenike iz Megare 
dođe na Siciliju i osnuje više rijeke Pantakije neko mjesto po 
imenu Trotil. Kasnije otiđe odanle u Leontine i proživi za- 
jedino s Halkiđanima malo vremena u gradu, odakle ga oni 
&rognaju. Zatim osnuje Taps i on sam umre, a ostali, protje- 
rani 1, Tapsa, osnuju pod vodstvom sikulskoga kralja Hiblona, 
koji im je predao svoju zemlju, takozvanu hiblejsku Megaru. 
Vu su stanovali dvjesta četrdeset i pet godina, kad ih siraku- 
ški silnik Gelon istjera iz grada i zemlje. A prije nego su 

bili protjerani, sto godina iza kako su naselili Megaru, pošalju 
Pamila i osnuju Selinunt; Pamil dođe k njima iz Megare kao 
matičnoga grada i zajedno se naseli. A Gelu osnuju zajednički 
Antifem iz Roda i Entim iz Krete dovevši naseljenike četrde- 
set i pete godine iza osnutka Sirakuze. Grad dobije ime po ri- 
jeci Geli, a mjesto, gdje je sad grad i koje je bilo najprije opa- 
sano zidom, zove se Lindiji. U gradu uvedu dorske zakone. Baš 
nekako sto i osam godina poslije osnutka svoga grada Geljani 
osnuju Akragant nazvavši ga po rijeci Akragantu; vođama na- 
seobine odrede Aristonoja i Pistila i zakone joj dadu gelske. 
Zanklu osnuju u početku gusari, koji su došli iz halkidskoga 
grada Kume u Opikiji, a kasnije dođe mnoštvo naseljenika i iz 
Halkide i ostale Eubeje, koji podijele s njima zemlju. Njezini 
. su osnivači bili Perijer i Kratemen, jedan iz Kume, a drugi 
iz Halkide. Imenom Zankla prozvaše grad u početku Sikulci, 
jer mjesto ima srpoliki oblik (Sikulci zovu srp zanklon). Njih 
kasnije protjeraju Samljani i drugi Jonjani, koji bježeći pred 
Međanima pristanu na Siciliji, a Samljane ne mnogo kasnije 
istjera regijski silnik Anaksila, grad naseli miješanim pučan- 
stvom i promijeni mu ime u Mesena po svojoj negdašnjoj do- 
movini. 


5. — Himeru osnuju iz Zankle Euklid, Sim i Sakon, i ve- 
ćinom Halkiđani dođu u naseobinu, a zajedno s njima nasele 
je i sirakuški bjegunci svladani u građanskoj buni, takozvani 
Miletovci. Jezik je bio mješavina halkidskoga i dorskoga, a 
ustav je prevladao halkidski. Akru i Kazmenu osnuju Siraku- 
žani, Akru sedamdeset godina poslije Sirakuze, a Kazmenu 
nekih dvadeset godina poslije Akre. I Kamarinu osnuju naj- 
prije Sirakužani otprilike sto trideset i pet godina poslije 
osnutka Sirakuze, a njezini su osnivači bili Daskon i Menekol. 
Kad su Kamarinjane protjerali nakon rata Sirakužani zbog 
odmetnuća, u kasnije vrijeme gelski silnik Hipokrat dobije 
kamarinsku zemlju kao otkupninu za zarobljene Sirakužane i 
sam postavši osnivač naseli Kamarinu. I opet protjera Gelon 
stanovnike, i po treći je put nasele Geljani. 

POVOD JE RATU POZIV EGESTE PROTIV SIRAKUZE. 
A PRAVI RAZLOG OSVAJANJE SICILIJE 


6. — Toliko je naroda helenskih i barbarskih nastavalo 
Siciliju, i protiv tolikoga su otoka Atenjani poduzeli vojnu. 
Najistinitiji uzrok bila je želja da zavladaju čitavim otokom, 
a ujedno su pod lijepom izlikom htjeli pomagati srodnicima! i 
saveznicima, koji su pristali uz njih. Najviše su ih na to pota- 
kli egestanski poslanici, koji su došli k njima i zvali ih dosta 
uporno u pomoć. Oni su kao susjedi stupili u rat sa Selinun- 
ćanima poradi nekih ženidbenih stvari i prijeporne zemlje, a 
Selinunćani su pozvali u pomoć saveznike Sirakužane i stali 
ih pritješnjavati u ratu i na kopnu i na moru. Stoga su Ege- 
stanci, podsjećajući ih na savez sklopljen za Laheta i za pri- 
jašnjega rata (s Leontinjanima), molili Atenjane, da im 
priteknu u pomoć mornaricom. Spominjali su mnoge dru- 
ge razloge, a kao glavni ovo: Ako Sirakužani protjeraju 
Leontinjane i prođu bez kazne te ako unište još ostale nji- 
hove saveznike i sami steknu potpunu vlast nad Sicilijom, 
prijeti opasnost, da će jednom kao Dorani pomoći velikom 
vojskom Doranima poradi srodstva i ujedno kao naseljenici 
Peloponežana, koji su ih izaslali, i da će s njima uništiti aten- 
sku moć. Razborito bi bilo, da se s još preostalim saveznici- 
ma odupru Sirakužanima, pogotovo što će im oni i namaknuti 
dovoljno novaca za rat. Slušajući to u skupštinama, gdje su 
im često o tome govorili Egestanci i njihovi zagovornici, Ate- 
njani zaključe poslati najprije poslanike u Egestu, da izvide, 
da li ima, kao što kažu, novaca u državnoj blagajni i u sve- 
tištima, i ktome da saznaju, kako stoje ratne pripreme protiv 
Selinunćana. 


LAKEDEMONJANI ZAVOJŠTE NA ARG, A ATENJANI 
NA PERDIKU 


7. — I atenski poslanici budu odaslani na Siciliju. A La- 
kedemonjani i njihovi saveznici osim Korinćana zavojšte iste 
zime protiv Argolide, opustoše ne veliki dio zemlje, uzmu sa 


1 Leontinjani, Nakšani i Katanjani kao halkidski naseljenici 
pripadali su jonskome plemenu kao i Atenjani. 

sobom nešto žita, dopremivši kola, i nasele u Orneji argivske 
bjegunce te im ostave nešto malo od ostale vojske. Pošto su 
sklopili ugovor na neko vrijeme, da ne čine štete međusobno 
Ornejaćani i Argivci, s vojskom se vrate kući. Kad su ne mno- 
go kasnije došli Atenjani sa trideset lađa i sa šest stotina 
oklopnika, Argivci su provalili zajedno s Atenjanima sa svom 
vojskom i podsjedali bjegunce u Orneji jedan dan. Ali podnoć, 
budući da je vojska podalje noćila, pobjegnu bjegunci iz Or- 
neje. Kad su sutradan Argivci to saznali, razore Orneju i 
vrate se, a kasnije se i Atenjani vrate s brodovima kući, 


Atenjani su dopremili morem u Metonu u susjedstvu 
Makedonije svoje konjanike i makedonske bjegunce, koji su 
bili kod njih, i harali su Perdikinu zemlju. Lakedemonjani 
pošalju poslanike Halkiđanima na tračkoj obali, koji su 
obnavljali s Atenjanima primirje svakih deset dana, i pozi- 
vahu ih, da ratuju u zajednici s Perdikom, ali oni nisu htjeli. 
I zima se svršavala, i svršavala se šesnaesta godina ovog rata, 
koji je opisao Tukidid, 


NIKIJA SVJETUJE, DA NE IDU NA SICILIJU, ALI 
ALKIBIJAD PREDOBIJE PUK ZA VOJNU 


8. — Slijedećega ljeta odmah u proljeće dođu atenski 
poslanici iz Sicilije i s njima Egestanci vozeći šezdeset tale- 
nata nekovanoga srebra kao jednomjesečnu plaću za šezdeset 
brodova, koje su kanili zamoliti ih da im pošalju. Sazvavši 
skupštinu i saslušavši Egestance i svoje poslanike o ostalim 
zavodljivim i neistinitim stvarima i o novcima, kojih da je 
mnogo spremno u svetištima i u državnoj blagajni, Atenjani 
zaključe poslati na Siciliju šezdeset lađa i kao vojskovođe 
s neograničenom vlašću Alkibijada Klinijina, Nikiju Nikera- 
tova i Lamaha Ksenofanova, da pruže pomoć Egestancima 
protiv Selinunćana, da vrate i Leontinjane na stara sjedišta, 
ako budu imali kakva uspjeha u ratu, i da ostalo na Siciliji 
urede, kako budu smatrali najboljim za Atenjane. A petoga 
dana poslije toga opet je skupština raspravljala, kako treba 
što brže opremiti brodove i zaključiti, ako bi vojskovođe još 
što trebale za polazak. Nikija, koji je protiv volje bio izabran 
za vojskovođu, držeći, da grad nije pravo savjetovan i da on 

leži za velikim ciljem, za čitavom Sicilijom, zbog neznatna i 
prividna razloga, stupi pred Atenjane te ih je htio odvratiti 
nd toga i preporučivao im je ovo: 


9. — »Ova se skupština sastala zbog naše priprave, koja 
je potrebna, da isplovimo na Siciliju. Meni se ipak čini, da 
ireba još razmisliti i o tome, da li je bolje izaslati brodove, i 
da ne treba slušati ljude drugoga plemena nakon tako krat- 
koga vijećanja o važnim stvarima i upuštati se u rat, koji se 
nas ne tiče. Ja sam evo i čast dobio poradi takva rata i manje 
se bojim za svoj život od drugih, iako držim, da je isto tako 
dobar onaj građanin, koji se unaprijed brine donekle i za svoj 
život i imutak, jer bi takav građanin poradi sebe želio, da se 
podigne i državno blagostanje. A ipak nisam ni u prijašnje 
vrijeme govorio protiv uvjerenja zbog počasti niti ću sad reći 
drugo nego ono, što držim najboljim. Prema vašoj ćudi moj 
bi govor bio slab, ako bih vam svjetovao, da čuvate ono, što 
imate, i da ono, što posjedujete, ne izlažete opasnosti za ne- 
sigurnu budućnost. Ali ću vam razložiti, da se vi žurite u ne- 
zgodan čas, a da nije ni lako postići ono, što ste poduzeli. 


10. -— Kažem naime, da ovdje ostavljate mnogo neprija- 
telja i da, otplovivši onamo, želite ovamo dovući još i druge. 
Možda mislite, da mir, koji ste sklopili, ima neku stalnost? 
Dok budete mirni, taj će mir naoko vrijediti (jer su to tako 
zaključili i naši ljudi i protivnici), a ako gdje nastradate, brzo 
će na nas navaliti neprijatelji znatnom snagom, jer su najprije 
sklopili ugovor u teškoj nesreći i od nužde uz sramotnije 
uvjete nego mi, a zatim su u samom ugovoru mnoge prije- 
porne točke. Ima država, koje nikako nisu prihvatile taj ugo- 
vor, i te nisu najslabije. Nego jedni otvoreno s nama ratuju, 
a drugi, jer još i Lakedemonjani miruju, i sami se susprežu 
uz desetdnevno primirje. A ako bi našu moć zatekli razdvo- 
jenu, oko čega sad revno nastojimo, zacijelo bi nas mapali za- 
jedno sa Siciljanima, za koje bi u prijašnje vrijeme mnogo 
dali da im postanu saveznicima. Stoga treba da svatko o to- 
me razmišlja i da ne želi naš grad, koji visoko stoji, izvrga- 
vati pogibli i da ne teži za novim gospodstvom, prije nego 
utvrdimo ovu vlast, koju imamo, kad su još nepokoreni Hal- 
kiđani na tračkoj obali, koji su već prije toliko godina otpali 
od nas, i kad nas drugi neki na kopnu slušaju kolebajući se, 

Mi revno pomažemo Egestancima, koji su nam sad saveznici, 
jer im se radi Krivo, a još oklijevamo osvetiti se odmetnici- 
ma, koji su davno otpali od nas i nanose nam krivicu. 


11. — Ipak te ljude, pokorivši ih, možemo i zadržati u 
vlasti, dok bismo onima, ako bismo ih i svladali, teško mogli 
vladati, jer su daleko i mnogo ih je. Nerazumno bi bilo ići 
protiv takvih ljudi, koje ako netko i svlada, ne će moći zadr- 
žati u vlasti, a ako u tome ne uspije, ne će biti u jednakom 
položaju kao prije navale. Čini mi se, kako stvari sada stoje, 
da bi nam Siciljani bili još manje opasni, ako bi njima zavla- 
dali Sirakužani, čime nas Egestanci baš najviše plaše. Sad bi 
možda pojedini gradovi i pošli na nas Lakedemonjanima za 
ljubav, inače nije vjerojatno, da velika vlast zavojšti protiv 
druge velevlasti jer na onaj način, na koji bi Sirakužani u 
zajednici s Peloponežanima uništili našu vlast, vjerojatno je, 
da bi istim sredstvima Peloponežani razorili i njihovu vlast. 
Nas bi se tamošnji Heleni najviše bojali, ako ne bismo uopće 
došli, zatim i onda, ako bismo im pokazali svoju moć, pa se za 
kratko vrijeme vratili (jer svi znamo, da se divimo onomu, 
što je vrlo udaljeno i što nam ne daje nikakva dokaza o svome 
glasu). A ako bismo doživjeli kakav neuspjeh, vrlo bi nas 
brzo prezreli i napali s ovdašnjim neprijateljima. To ste baš 
vi, Atenjani, sada doživjeli, što se tiče Lakedemonjana i nji- 
hovih saveznika, jer ste ih poradi toga, što ste ih preko oče- 
kivanja nadvladali u onom, čega ste se u početku bojali, sad 
prezreli pa težite za Sicilijom. Ne smijete se oholiti poradi 
nesreće protivnika, nego morate biti puni pouzdanja, što ste 
osujetili njihove namjere. Nemojte misliti, da Lakedemonjani 
nešto drugo snuju nego to, na koji će nas način poradi sra- 
mote još i sad srušiti, ako budu mogli, i popraviti svoj nečasni 
položaj, to više, što se i najviše i odvajkada trse oko vojničke 
slave. Stoga, ako smo razboriti, ne ćemo voditi borbu za Ege- 
stance na Siciliji, ljude barbare, nego ćemo paziti na to, kako 
da se budno očuvamo od države, koja na nas vreba svojom 
vladom nekolicine. 


12. — Treba se sjetiti, da smo istom nedayno nešto poči- 
nuli od teške bolesti i rata, tako da smo se oporavili i nov- 
čano i pučanstvom. I bilo bi pravedno, da ta sredstva trošimo 
ovdje za sebe, a ne za ove ljude bjegunce, koji mole pomoć. 

Njima je od koristi, da nas spretno prevare i da uz opasnost 
za bližnjega“ pruže samo prazne riječi, pa da nam ili, ako 
uspiju, ne iskazuju dužnu zahvalnost, ili da, ako zapadnu u 
kakvu nesreću, zajedno upropsste i prijatelje. Ako vam netko 
svjetuje, da isplovite, veseo, što ste ga izabrali zapovjedni- 
kom, pogotovo ako je za zapovjednika još dosta mlad, pa gleda 
samo na svoju korist, da mu se divite zbog uzgoja konja, a 
kako je to skupo, nastoji da izvuče kakvu korist od svoga 
zapovjedništva, nemojte tome dopustiti, da se uz opasnost za 
državu kao pojedinac ističe sjajem. Smatrajte, da takvi ljudi 
oštećuju državno dobro, dok svoje troše, i da je to velik 
pothvat, a ne takav, da bi ga mladi zaključili i vatreno ga se 
prihvatili. 


13. — I ja se sad, gledajući kako ovdje u skupštini sjede 
pristalice toga istoga čovjeka, bojim i kao ustuk tome poti- 
čem starije, da se ne zastide, ako uz koga sjedi koji od tih 
ljudi, što će se činiti, ne budu li glasovali za rat, da su plašljiv- 
ci. I neka ne budu — što bi im se moglo dogoditi — slijepo 
željni dalekih pothvata, nego neka spoznaju, da požuda ža- 
nje najmanje uSpjehe, a oprez najveće. Neka protivno onima 
glasuju za domovinu, koja se zaista baca u najveću opasnost 
kao nikad prije, i zaključe, da se Siciljani drže prema nama 
onih granica, koje imaju sada i na koje se ne tužimo, to jest 
Jenskoga zaljeva, ako tko plovi uz kopno, i Sicilskoga zaljeva 
za onoga, koji plovi otvorenim morem, neka posjeduju svoju 
zemlju svaki za sebe i međusobno se slažu. A Egestancima 
napose recite, kad su se već prije bez Atenjana zapleli u rat 
sa Selinunćanima, neka ga međusobno i obustavljaju. Ubu- 
duće nemojmo uzimati sebi za saveznike, kao što smo običa- 
vali one, kojima ćemo u stisci pomoći, a od kojih, ako ih 
zamolimo, ne ćemo sami imati koristi. 


14. — I ti, predsjedniče vijeća*, ako misliš, da ti je du- 
žnost brinuti se za grad i hoćeš postati rodoljub, daj to na 
Pdovnne i predloži opet Atenjanima, da o tome odluče. Ako 


? Vijeće se od vremena Klistenovih sastoji od 500 vijećnika 
starih najmanje 30 godina, i to po 50 vijećnika iz svakoga od 
10 gradskih kotara (fila). Poslove ipak radi lakšega poslovanja 
vodi samo 50 vijećnika (pritana) jednu desetinu godine (36 dana) 
s predsjednikom svaki dan drugim. Za sjednice vijeća bira se 
ždrijebom predsjednik od 10 predsjedatelja pojedinih kotara. 

si u strahu zbog ponovnoga glasovanja, pomisli, da ćeš pred 
tolikim svjedocima zbaciti sa sebe krivnju, da gaziš zakone, 
i da ćeš postati liječnikom gradu, koji je zlo zaključio, i da 
onaj lijepo upravlja, koji najveću korist učini domovini i 
svojevoljno joj ništa ne naškodi.« 


15. — Nikija tako reče. Većina Atenjana stupajući na go- 
vornicu svjetovala je, da ratuju i da ne ukidaju zaključke, a 
neki su govorili i protivno. Najoduševljenije ih je poticao na 
vojnu Alkibijad Klinijin želeći se opirati Nikiji, s kojim se 1 
inače nije slagao u državnim poslovima, a i zato, što ga je kle- 
vetnički spomenuo. Vrlo je živo čeznuo postati vojskovođom i 
nadao se, da će po njemu Atenjani osvojiti Siciliju i Kartagu 
i da će ujedno, ako ga posluži sreća, lično povećati imutak i 
steći slavu. Bio je ugledan među građanima, ali su njegove 
strasti u uzgajanju konja i ostali troškovi bili veći nego njego- 
va imovina, što je kasnije baš najviše uništilo grad Atenu. Veci- 
na se Atenjana bojala njegove velike raspuštenosti u životu i 
njegovih osnova, koje su se očitovale u ostvarenju svakoga 
pojedinog djela, te su ustali protiv njega, jer da teži za sil- 
ništvom. I premda je na službenom položaju ratne poslove 
najbolje vodio, pojedinci su, osobno gnjevni na njegovo vla- 
danje, drugima povjerili vodstvo i nakon ne dugo vremena 
upropastili grad. Tad je dakle stupio on pred Atenjane te im 
preporučivao ovo: 


16. — »Dolikuje mi, Atenjani, više nego drugima da bu- 
dem zapovjednikom (nužno je naime da odatle počnem, kad 
me je već napao Nikija) i ujedno držim, da sam toga dosto- 
jan. Ono, zbog čega sam razvikan, donosi mojim pređima i 
meni slavu, a domovini i korist. Sjajnim nastupom u Olim- 
piji u svečanom poslanstvu postigao sam da su Heleni stali 
držati naš grad još većim nego što je njegova moć, a prije su 
se nadali, da ga je skršio rat. Poslao sam na natjecanje sedam 
kola, koliko nikada prije nijedan privatnik, i pobijedio sam, a 
bio sam još i drugi i četvrti, i inače sam nastupao dostojno 
pobjede. Takav je nastup prema običaju častan, a po učinku 
se ujedno naslućuje naša moć. To što sam opet u gradu sjajno 
opremio korove ili drugo što, pobuđuje naravno u građana 
zavist, ali strancima se i to ukazuje kao moć. I ova bezumnost 
nije beskorisna, ako tko na svoj trošak koristi ne samo sebi, 

nego i gradu. Nijeni nepravedno, ako je netko ponosan na sebe 
i ne drži se jednakim, jer i onaj, koji je u zlu, ne dijeli ni 
4“ kim jednako nesreću. Nego, kao što nas drugi ne pozdrav- 
ljaju, ako smo nesretni, neka isto tako netko dopusti, da i 
njega preziru sretnici, ili neka postane jednak njima pa neka 
lo isto traži za sebe. Znam, da su takvi ljudi i inače mnogi 
drugi, koji su se istakli kakvim sjajnim djelom, mrski za ži- 
vota najviše vršnjacima, a zatim i ostalim suvremenicima, ali 
da nekima od potomaka ostavljaju kao baštinu prisvajanje rod- 
binstva s njima, premda im nisu u rodu, a da se domovina, 
koje su sinovi, njima diči, ne kao tuđincima i opakim ljudima, 
nego kao svojima i takvima, koji su izveli krasna djela. Za 
lim ja težim i, premda me pronose jezicima poradi moga vla- 
stitoga načina života, promatrajte, da li upravljam državnim 
poslovima lošije od koga drugoga. Najmoćnije sam pelopone- 
ske države združio s vama bez velike vaše opasnosti i troška 
te natjerao Lakedemonjane, da u borbi kod Mantineje stave 
u jedan dan na kocku sve svoje. Otada, iako su pobijedili u 
boju, još ni sada nisu stalni ni sigurni. 


17. — I moja mladost i bezumnost, za koju se čini da nije 
u skladu s prirodom, stupila je eto u spretne pregovore s moć- 
nim Peloponežanima i predobila ih revnošću, koja je pobudila 
povjerenje. Ni sad se ne preplašite nje, dok sam ja još u na- 
ponu mladosti, i dok se čini, da Nikiju sreća prati, nego izra- 
bite i iskoristite svakoga od nas obojice. Ne kajite se zbog 
plovidbe na Siciliju, kao da ćemo je poduzeti protiv velike 
sile. Tamošnji su gradovi vrlo napučeni miješanim pučan- 
stvom, i njihovi se građani lako mijenjaju i prihvaćaju novo- 
tarije. Poradi toga nitko nije opremljen oružjem kao za vla- 
slitu domovinu i za svoju osobu, niti imaju običajnih utvrda 
u zemlji. Ono, na što svaki od njih misli, jest, da će ili mirno 
nagovoriti državu, da mu dade nešto od državnog posjeda, ili 
da će, ako ne uspije, bunom dobiti od nje drugu zemlju i na- 
stavati je, i to postizava. Nije vjerojatno, da takva gomila ili 
jednodušno sluša nečiji govor ili da se zajednički laća poslova, 
Qdmah bi pojedinci pristajali uz onoga koji bi im govorio što 
ugađajući, pogotovo kad su nesložni, kao što čujemo. Pa ni 
oklopnika nemaju, koliko se hvastaju, a pokazalo se, da ni 
ostalih Helena nije bilo toliko, koliko su pojedini od njih o 
sebi navodili, nego Helada, koja se baš najviše lažno hvalila 

oklopnicima, jedva se u ovom ratu dovoljno naoružala. Ta- 
mošnje su dakle prilike takve, kako ja čujem i doznajem, a još: 
će biti povoljnije (jer ćemo imati uza se mnoge barbare, koji 
će iz mržnje prema Sirakužanima zajedno s nama na njih 
navaliti), ovdašnji pak položaj ne će nam smetati, ako vi 
budete razumno zaključivali. Oci naši imali su iste te nepri- 
jatelje, koje biste sad, kako kažu, ostavili, ako biste otplovili, 
i još ktome neprijatelja Međanina, pa ipak su stekli vlast, i 
to ničim drugim nego što su bili jaki nadmoćnom mornaricom. 
Peloponežani nisu nikad bili beznadniji protiv nas nego sada, 
ali ako i uzmemo, da su sasvim odlučni, kadri su provaljivati 
u našu zemlju, ako i ne isplovimo, a mornaricom nam ne bi 
mogli škoditi, jer nam još ostaje mornarica, koja im je do- 
rasla. 


18. — Stoga, što bismo opravdano navodili ili za to, što 
oklijevamo, ili čime bismo se izgovarali, da ne pomažemo 
tamošnjim saveznicima? Njima treba pomagati, jer smo im to 
obrekli pod prisegom, i ne tvrditi protivno, da ni oni nisu 
pomagali nama. Nismo se s njima združili, da oni nama ovamo 
priskoče u pomoć, nego da budu neugodni našim tamošnjim 
neprijateljima i da ih priječe, da nas napadaju. Vlast smo i mi 
i drugi, koliko ih je doista vladalo, stekli tako, da smo svagda 
pritjecali u pomoć bilo barbarima ili Helenima, ako su nas 
zvali u pomoć. Ako bismo naime sasvim mirovali ili rasprav- 
ljali o narodnostima, kojima treba pomagati, malo što bismo 
stjecali takvom vlašću, nego bismo, štaviše, dolazili u opasnost 
za nju. Od navale jačega treba ne samo braniti se, nego ga i 
predusretati, da ne napadne. I nama nije moguće točno odre- 
diti, dokle želimo proširiti vlast, nego, kad smo već u tom 
položaju nužno je, da na jedne vrebamo, a druge da ne pu- 
štamo iz ruku. Bila bi naime opasnost, da drugi zavladaju 
nama, ako ne bismo sami vladali drugima. Vi ne smijete pa- 
ziti na mir s istoga stanovišta kao ostali, ako na sličan način 
ne promijenite i način života. 

Uzevši dakle u obzir, da ćemo još više ojačati svoju moć, 
ako pođemo protiv onih naroda, plovimo, da ponizimo oho- 
lost Peloponežana, ako se učini, da smo u sadašnjem času: 
prezreli mir i otplovili na Siciliju, i da ujedno ili zavladamo 
vjerojatno čitavom Heladom, ako se tamošnji stanovnici nama 
priključe, ili da bar oslabimo Sirakužane, od čega ćemo imati 

koristi i mi sami i saveznici. A sigurnost će nam pružiti bro- 
dovi, da ili ostanemo tamo, ako budemo imali kakva uspjeha, 
ili da se vratimo, jer ćemo biti gospodari mora i protiv svih 
Siciljana. Neka vas ne odvrati neuplitanje, koje zagovara Ni- 
kija, i dijeljenje mlađih od starijih, nego po uobičajenom pra- 
vilu, kako su vijećali i naši oci, mlađi sa starijima, te podigli 
našu moć do* ove visine, kušajte i vi sada na isti način 
unaprijediti grad. I vjerujte, da mladost i starost jedna bez 
druge ništa ne postizavaju, ali ako se zajedno izmiješa slabo, 
srednje i sasvim savršeno, da to može biti najjače, i da će se 
naš grad, ako bude mirovao, kao i drugo istrošiti sam od sebe, 
i da će vještina svih zastarjeti, ali, ako se bude uvijek borio, 
da će steći još veće iskustvo i da će se naviknuti braniti se 
ne riječju, nego većma djelom. Uopće sudim, da mi se čini, da 
bi radin grad promjenom u neradinost vilo brzo propao, i da 
oni ljudi žive najsigurnije, koji upravljaju državom udalju- 
jući se što manje od postojećih običaja i zakona, ako su i lo- 
šiji.« 


19. — Alkibijad reče tako. Pošto su Atenjani saslušali 
njega, Egestance i leontinske bjegunce, koji su stupili pred 
njih i molili ih te im se utjecali sjećajući ih zakletava, da im 
pomognu, mnogo su više žudjeli ratovati nego prije. Uvidjevši, > 
da ih ne može odvratiti istim razlozima kao prije, nego da će 
ih možda pokolebati veličinom priprema, ako ih zatraži u ve- 
likom opsegu, Nikija opet stupi pred njih i počne govoriti 
ovako: 


NIKIJA UPOZORAVA PUK NA POTEŠKOĆE VOJNE 


20. — »Kad već vidim, Atenjani, da ste svakako odlučili 
ratovati, bilo to korisno, kako želimo, ali u sadašnjem ću času 
izjaviti, što o tom sudim. Kanimo ići protiv velikih gradova, 
kako ja slušajući doznajem, koji nisu pokorni ni jedni drugi- 
ma niti žele promjene, po kojoj bi tko rado polazio iz nasil- 
noga ropstva u lakše stanje, niti bi, naravski, prigrlili naše ' 
gospodstvo mjesto slobode, a na broj ima za jedan otok mno- 
go helenskih gradova. Osim Naksa i Katane, za koje se na- 
dam da će pristati uz nas zbog srodstva s Leontinjanima, još 
ih je drugih sedam, koji su opremljeni u svem istovrsno s na- 

šom vojnom moći, a osobito Selinunt i Sirakuza, protiv kojih 
u prvom redu plovimo. U njih ima mnogo oklopnika, strijelaca. 
i kopljometnika, a i mnogo troveslarki i mnoštvo ljudi, koji 
će brodove napuniti kao posada. I novaca imaju, što privat- 
nih, što u svetištima kod Selinunćana. A Sirakužanima pla- 
ćaju od davnine porez i neki barbari. No čime nas najviše 
nadmašuju, to je, što imaju mnogo konja i što se opskrbljuju 
vlastitim žitom, a ne uvezenim. 


21. — Protiv takve dakle moći ne treba nam samo mor- 
narica i slaba vojska, nego s nama mora ploviti i mnogo pje- 
šadije, ako hoćemo raditi prema našoj zamisli, a ne da nas 
brojno konjaništvo sprečava u iskrcavanju, osobito ako se 
gradovi uplaše i slože, i ako nam drugi koji novi prijatelji 
osim Egestanaca ne pruže, čime ćemo se braniti od konjani- 
štva. Bila bi sramota, kad bismo bili prisiljeni vratiti se ili 
kasnije slati po pojačanja, jer smo prvi put nepromišljeno 
zaključili. Odavle treba polaziti protiv njih valjano spremljeni, 
jer treba znati, da kanimo ploviti daleko od svoje zemlje, da 
ne ćemo s njima ratovati jednakom prednošću i da to nije 
tako, kao kad dođete ovdašnjim podanicima u pomoć kao 
saveznici protiv nekoga, kamo je lako dopremiti iz prijatelj- 
ske zemlje što treba, nego ste se zaputili u sasvim tuđu ze- 
mlju, iz koje u zimsko doba ni za četiri mjeseca ne može lako 
stići glasnik. 


22. — Čini mi se dakle, da nam treba voditi mnogo 
oklopnika i svojih i savezničkih i podaničkih i ako budemo 
mogli koga iz Peloponeza ili nagovoriti ili za plaću predobiti, 
i mnogo strijelaca i praćara, da se odupiru njihovu konjani- 
štvu. I brodovljem ih moramo daleko natkriljivati, da lakše 
dopremamo potrepštine i da odavle vozimo hranu u teretnim 
lađama, pšenice i prženoga ječma, i razmjerni broj pekara iz 
mlinova unovačenih za plaću, da bi vojska imala hrane, ako 
se gdje budemo zadržavali zbog nemogućnosti plovidbe (jer 
će vojska biti velika, pa je ne će moći pogostiti svaki grad). 
I ostalo treba, koliko je moguće više, spremiti i ne zavisiti o 
drugima, a osobito treba odavle uzeti što više novaca. A ege- 
stansko blago, za koje se kaže da je ondje spremno, vjerujte 
mi, da je spremno samo po njihovoj tvrdnji. 


23. — Čak ako sami odavle dođemo ne samo opremom 
dorasli njima, osim protiv njihovih bojnih oklopnika, nego 
ako ih i svime budemo nadvisivali, jedva ćemo i tako biti kadri 
njih svladati, a i spasiti vojsku. Treba pomisliti, da naši voj- 
nici idu, da zaposjednu neki grad među stranim i neprijatelj- 
skim narodima, i da moraju odmah prvoga dana, kojega se 
iskrcaju, zavladati zemljom ili moraju znati. da će, ako ne 
budu imali uspjeha, imati sve protiv sebe. I ja se toga bojim 
i znam, da je potrebno, da mnogo toga zrelo prosudimo, a da 
je još važnije, da nas u svemu prati sreća, što je teško, jer 
smo samo ljudi; ipak želim isploviti pouzdavajući se što ma- 
nje u sreću, a koliko je moguće više osiguravši se opremom. 
To držim najsigurnijim za čitav grad i spasonosno za nas, koji 
ćemo ratovati. A ako se komu čini drugačije, prepuštam mu 
svoje zapovjedništvo.« 


ATENJANI PODUZMU OPSEŽNE PRIPRAVE I ODLUČE SE 
ZA VOJNU 


24. — Nikija reče toliko, jer je držao, da će ili odvratiti 
Atenjane množinom zadataka, ili, ako bude prisiljen vojevati, 
da će tako najsigurnije isploviti. A oni se, u želji za plovid- 
bom, nisu dali odvratiti golemom pripremom, nego su mnogo 
više uz to prionuli, pa je ispalo protivno nego je želio. Učini 
im se, da im je dobro svjetovao, i da će sad biti posve sigurni. 
I živa želja da isplove obuzme jednako sve: starije, jer su 
mislili, da će ili pokoriti krajeve, protiv kojih su plovili, ili 
da tako velika sila ne može nikako nastradati, a ljude spo- 
sobne za rat, jer su težili da vide i razgledaju daleku zemlju 
i bili puni nade, da će se spasiti. Obični pak puk i vojnik 
nadali su se, da će tom zgodom donijeti novaca i ktome po- 
većati atensku moć, odakle će doživotno vući novaca. Stoga se 
poradi prevelike čežnje većine, ako kome to baš i nije bilo po 
volji, svatko bojao, bude li protivno glasovao, da će se učiniti 
nesklon gradu, pa je mirovao. 


25. — Napokon stupi na govornicu neki Atenjanin i obra- 
tivši se Nikiji reče mu, da se ne treba izgovarati ni otezati, 
nego neka odmah pred svima kaže, kakvu da mu pripremu 
odobre Atenjani. A on protiv volje reče, da će se radije u 

miru posavjetovati o tome i sa suzapovjednicima, ali, koliko 
se njemu sad čini, sami Atenjani moraju zaploviti s ne manje 
od sto troveslarka, za prijevoz oklopnika trebat će toliko lađa, 
koliko im se bude činilo dovoljno, i još druge lađe treba do- 
premiti od saveznika; u svemu moraju ukrcati ne manje od 
pet tisuća atenskih i savezničkih oklopnika, a ako budu kako 
mogli, i više. Ostalu će pripremu urediti razmjerno i povesti 
strijelce odavle i iz Krete i praćare i ako se što drugo bude 
činilo zgodno. 


26, — Saslušavši to, Atenjani odmah zaključe, da vojsko- 
vođe imaju puno ovlaštenje i s obzirom na mnoštvo vojske i 
na čitavu plovidbu i neka rade, kako im se bude činilo, da je 
najbolje za Atenjane. Poslije toga vršile su se pripreme, i slali 
su poruke saveznicima i novačili u samom gradu. Grad se ne- 
tom bio oporavio od pošasti i neprestanoga rata, poraslo je 
mnoštvo mladića i skupilo se za primirja novaca, tako da ge 
sve lakše nabavljalo. I oni su se bavili pripremama. 


UZBUĐENJE U ATENI ZBOG NAGRĐENIH HERMOVIH 
POPRSJA. ALKIBIJAD POD SUMNJOM 


27. — Međutim su kamena Hermova poprsja u atenskom 
gradu, a ima ih po domaćem običaju mnogo (četverouglasto 
izrađenih) i u predvorjima privatnika i u svetištima, jedne 
noći većim dijelom bila nagrđena u licu. Za počinitelje nitko 
nije znao, ali ih je država tražila uz veliku nagradu onome, 
tko ih prokaže. Ktome su proglasili, ako tko zna i za drugo 
kakvo počinjeno svetogrđe, neka bez straha oda, i to svatko, 
tko hoće, bio građanin, stranac ili rob. To su djelo uzimali kao 
dosta znatno, jer se činilo, da je znamenje za bojni pohod i da 
se ujedno dogodilo kao urota za preyrat i ukinuće pučke 
vlade. 


28. — Neki naseljenici i sluge ne prijave doduše ništa o 
Hermovim poprsjima, nego o nekom nagrđivanju drugih ki- 
pova, koje su prije izvršili mlađi ljudi u šali i vinu, i ujedno 
o tome, kako se u nekim kućama izruguju tajnim bogoslužji- 
ma. Zbog toga su okrivljivali i Alkibijada. To su prihvaćali omi, 
koji su se najviše ljutili na Alkibijada, jer im je bio zapre- 

kom, da nisu mogli čvrsto stajati na čelu naroda, i jer su dr- 
žali, ako bi njega istjerali, da bi bili prvi. Pretjeravali su i 
vikali, da se izrugivanjem tajnim bogoslužjima i nagrđivanjem 
Hermovih poprsja išlo za tim, da bi se oborila pučka vlada, 
i da se ništa od toga nije zbilo, u čemu nije učestvovao Alki- 
bijad, a kao dokaze spominjali su ostali njegov izopačeni i ne 
građanski način života. 


29. — Alkibijad se tada odmah branio od optužbi i bio 
spreman, prije nego isplovi, da mu sude, da li je što takvo 
počinio (jer su već i pripreme bile dovršene), pa ako je što od 
toga učinio, da pretrpi kaznu, a ako bude riješen, da ostane 
zapovjednik. Zaklinjao ih je, neka ne slušaju klevetu protiv 
njega nenazočna, nego neka ga odmah ubiju, ako je kriv, i 
tvrdio, da je razboritije, da ga s takvom krivnjom ne šalju 
na čelu tolike vojske, prije nego dovrše parnicu. Njegovi su 
se neprijatelji bojali, da će mu vojska biti sklona, ako se 
parnica bude odmah vedila, i da će puk biti blag osvrćući se 
na to, da su poradi njega zajedno s njima ratovali Argivci i 
neki Mantinejani; stoga su to odbijali i odlučno se opirali. 
Potajno su poticali druge govornike, koji su govorili, neka 
on sad plovi i neka ne zaustavi polazak, a kad se vrati, sudit 
će mu se u određeni rok. Htjeli su da ga zbog veće krivnje, 
koju su imali iznaći u njegovoj nenazočnosti, po pozivu do- 
preme i stave pred sud. I odluče, da Alkibijad plovi. 


ODLAZAK BRODOVLJA NA SICILIJU 


30. — Poslije toga u sredini ljeta napokon je mornarica 
otplovila na Siciliju. Većini je pak saveznika, lađama za pri- 
jevoz hrane, tovarnim lađama i onima, koje su slijedile s dru- 
gom opremom, bilo već prije rečeno, da se skupe kod Ker- 
kire, da odanle svi zajedno preplove Jonski zaljev do Japi- 
škoga rta*. Sami su Atenjani i neki od saveznika, koji su se 
nalazili u gradu, u zoru određenoga dana silazili u Pirej i 
ukrcavali se u lađe, da isplove. A s njima siđe takoreći i sve 
ostalo mnoštvo u gradu, i građani i stranci. Domaći su pratili 
svaki svoje: neki prijatelje, neki rođake, a neki sinove, i išli 


“ Na jugu Kalabrije, sada rt Lenka. 

s nadom i ujedno s plačem, s jedne strane, da će osvojiti Si- 
ciliju, a s druge, da li će ih ikada više vidjeti, pomišljajući, 
na kako ih daleku plovidbu odašilju iz svoje zemlje. 


31. — I u tom času, kad su se već imali rastati u neizvje- 
snosti zbog ishoda, više ih je obuzimala pomisao na pogibli 
nego onda, kad su zaključivali plovidbu. Ipak ih je hrabrila 
moć silnih priprema, koje su gledali svojim očima. Stranci i 
ostala svjetina došli su da promatraju te pripreme kao znatne 
i nevjerojatne, jer je ta mornarica, koja je prvi put isplovila 
kao moć jednoga helenskoga grada, bila doista najskuplja i 
najljepša od svih do onoga vremena. Brojem brodova i oklop- 
nika nije doduše bio manji ni pohod Periklov protiv Epidaura 
ni Hagnonov protiv Potideje, jer su zajedno bile isplovile 
četiri tisuće oklopnika, trista konjanika i sto troveslarki sa- 
mih Atenjana, nadalje lezbijskih i hijskih pedeset i još mnogi 
saveznici, Ali tada su krenuli na kratku plovidbu i slabo 
opremljeni, a ova je vojna bila opremljena i brodovljem i 
kopnenom vojskom, jer je imala trajati dugo vremena i za 
oba slučaja, kako gdje bude trebalo. Brodovlje je bilo sagra- 
đeno uz velike troškove trijerarha* i grada, jer je država 
plaćala svakomu mornaru drahmu na dan i dala je praznih 
šezdeset ratnih lađa i četrdeset teretnih za oklopnike i naj- 
bolju poslugu za njih. Trijerarsi su uz plaću iz državne bla- 
gajne davali doplatak veslačima na palubi i posluzi i inače 
su ukrasili brodove slikarijama i skupocjeno ih uredili. Svaki 
se od njih vrlo mnogo trsio, da mu se brod istakne što više 
ljepotom i brzinom plovidbe. Pješaštvo je bilo izabrano savje- 
snim novačenjem i velikom se revnošću međusobno takmičilo 
i oružjem i osobnom opremom. Na taj način to je bilo ne 
samo međusobno natjecanje u onom, što je svakomu pojedi- 
nom vojniku bilo određeno, nego se činilo, da je to više 
isticanje moći i bogatstva pred. ostalim Helenima negoli 
oprema protiv neprijatelja. Da je tko izračunao javni državni 
izdatak i napose izdatak učesnika u vojni. koliko je grad već 
prije potrošio, i ono, što je davao vojskovođama na polasku, 
ono, što je svaki pojedinac izdao za“svoju osobu, i što je trijerarh 
utrošio na lađu, i koliko je još kanio potrošiti, a osim toga, 
* Trijerarh se u Ateni zvao onaj, koji bi na svoj trošak 
opremio troveslarku (trijeru). Obično je njome i zapovijedao. 

ono, što je, naravno, i bez državne plaće svatko sebi spremio 
kao popudbinu za dugu vojnu, i koliko je zbog izmjene robe 
iko imao sa sobom, bilo vojnik ili trgovac, ploveći onamo, 
našlo bi se, da se u svemu mnogo talenata izvozilo iz grada. 
Ovaj vojni pohod postao je glasovit isto toliko zbog čudesne 
smionosti i sjajnog izgleda, koliko zbog nadmoćnosti vojske 
nad onima, protiv kojih su polazili, i napokon, jer je to bila 
najveća plovidba iz domaće zemlje preko mora, i jer su 
poduzeli taj pohod u najvećoj nadi za budućnost prema tada- 
šnjem stanju. ' 


32. — A kad se momčad već ukrcala u lađe i sve već bilo 
utovareno, što su htjeli imati za plovidbu, bio je dan znak 
trubljom za šutnju. Običajne molitve prije polaska nisu vr- 
šili na svakom brodu, nego svi brodovi zajedno preko glas- 
nika. Smiješaju po čitavoj vojsci u mješaonicima vino, koje 
su kao žrtvu izlijevali iz zlatnih i srebrnih čaša i mornari 
i zapovjednici. A zajedno se s njima molilo s kopna i ostalo 
mnoštvo građana i ako je tko drugi bio tamo sklon njima. 
A kad su zapjevali bojnu pjesmu i svršili žrtvovanje, zaplove 
i isplove najprije u jednoj crti natječući se tada sve do Egine. 
Zatim su se žurili, da stignu na Kerkiru, gdje se skupljala 
i ostala saveznička vojska. 


U SKUPŠTINI U SIRAKUZI HERMOKRAT POZIVA PUK 
NA OBRANU ZEMLJE. ATENAGORA JE PROTIVNOGA 
MIŠLJENJA 


U Sirakuzu su s mnogo strana stizale vijesti o primi- 
canju brodovlja; ipak nisu dugo vremena vjerovali nijedne 
riječi, nego i onda, kad su sazvali skupštinu, bili su izrečeni 
razni govori tako, da su jedni vjerovali u atensku vojnu, a 
drugi to pobijali. I stupi pred njih Hermokrat Hermonov, 
koji je mislio, da zna pouzdano o tom, pa im je govorio i 
preporučivao ovo: 

33. — »Možda će se činiti, da vam govorim nevjerojatno 
o istinitosti pohoda, kao i drugi neki. I znam, da oni, koji 
ili govore ili javljaju nešto, što se čini, da nije vjerojatno, 
ne samo ne mogu uvjeriti, nego se misli, da su i ludi. Ipak 

se ne ću preplašiti i ustegnuti od govora, kad je grad u opas- 
nosti, jer sam osvjedočen, da znam o tom nešto točnije nego 
drugi. Atenjani su krenuli na vas, čemu se vrlo čudite, ve- 
likom vojskom i pomorskom i kopnenom pod izlikom saveza 
s Egestancima i vraćanja Leontinjana na njihovo sjedište, a 
uistinu iz želje za Sicilijom, i to najviše za našim gradom, 
jer misle, ako bi se njega domogli, da će lako osvojiti i ostalo. 
Budući dakle da će oni brzo biti tu, gledajte prema sada- 
šnjem stanju, na koji ćete se način najbolje obraniti od njih. 
Nemojte ih omalovažavati, da: vas ne zateknu bez obrane, i 
nemojte da mi ne povjerujete i sve zanemarite. A ako je tko 
u to siguran, neka se ne preplaši njihove smionosti i moći. 
Ne će nam moći više škoditi nego što će sami trpjeti, niti su 
nam zato, što navaljuju velikom vojskom, beskorisni, nego 
je to za nas, s obzirom na ostale Siciljane, mnogo bolje (jer 
će prestrašeni radije pristati, da nam budu saveznici). 
Ako ih zaista ili uništimo ili suzbijemo, da ne postignu ono, 
za čim teže (ja se doista ne bojim, da će postići ono, što išče- 
kuju), to će biti za nas preslavno djelo. Za mene bar to nije 
beznadno. Rijetko su doista imale uspjeha velike vojske ili 
helenske ili barbarske, koje su otplovile daleko od svoje 
zemlje. Ne dolaze brojniji od stanovnika ovoga kraja i naših 
susjeda (jer strah sve ujedinjuje), pa ako zbog oskudice ži- 
veža stradaju u tuđoj zemlji i ako podlegnu najviše svojom 
krivnjom, ipak ostavljaju slavu onima, kojima su radili o 
glavi. Tako baš sami ti Atenjani ojačaše, kad je Međanin 
preko očekivanja pretrpio mnogo nedaća, jer se mislilo, da 
ide na Atenu. I možemo se nadati, da će se tako i nama 
dogoditi. 


34. — Smiono se dakle spremajmo na obranu ovdje u 
gradu i šaljimo poslanike k Sikulcima i s jednima sklopimo 
još čvršći savez, a s drugima se kušajmo povezati prijatelj- 
stvom i savezom. Šaljimo poslanike i po ostaloj Siciliji objav- 
ljujući, da je opasnost zajednička, i u Italiju, da ili sklopimo 
S gradovima savez ili da oni ne prime Atenjane. Čini mi 
se, da ne bi bilo zgorega poslati poslanike i u Kartagu. To 
ne bi bilo za njih neočekivano, jer su uvijek u strahu, da će 
Atenjani jednom udariti na njihov grad. Tako će možda u 
uvjerenju, da će se naskoro i oni naći u nevolji, ako napuste 
ove krajeve, biti voljni pomoći nam ili tajno ili otvoreno 

ili na bilo koji način, a oni to mogu najviše od sadašnjih 
naroda, samo ako budu htijeli. Posjeduju najviše zlata i srebra, 
čime uspijeva rat i ostalo. Šaljimo poslanike i u Lakedemon 
i Korint moleći ih, da nam brzo ovamo dođu u pomoć i za- 
počnu ondje rat. A što ja držim najzgodnijim, ali čemu se 
vi ne ćete spremno odazvati poradi svoga običnoga nemara, 
to ću ipak reći. Ako bismo svi Siciljani, a ako ne svi, ono 
bar većina, htjeli otisnuti u more sve naše raspoloživo bro- 
dovlje s hranom za dva mjeseca i poći Atenjanima u susret 
do Taranta i do Japiškog rta i jasno im pokazati, da ne će 
doći do borbe za Siciliju prije nego uzmognu prebroditi 
Jonski zaljev, vrlo bismo ih uplašili i potakli na razmišljanje, 
da mi kao čuvari polazimo iz prijateljske zemlje (jer će nas 
Tarant dočekati), dok njima valja preploviti dugo more sa 
svom opremom, a na dugoj je plovidbi teško ostati u bojnom 
redu. Ako bi se oni primicali sporo i u malim odjelima, lako 
bismo ih mogli napasti. Ako bi nas opet napali cjelokupnim 
brzim brodovljem rasteretivši ga i prihvatili se vesala, uda- 
rili bismo na njih umorne, a ako se ne bismo na to odlučili, 
bilo bi nam moguće i povući se u Tarant. Prebrodivši more 
s malo živeža kao spremni za boj, oni bi trpjeli oskudicu na 
pustim mjestima, i mi bismo ih opsjedali, ako bi ondje osta- 
jali, ili ako bi kušali ploviti uz obalu, ostali bi bez ostale 
opreme i nemajući sigurnosti, da li će ih gradovi primiti, 
klonuli bi duhom. Stoga, ja bar mislim, zadržani tim mislima 
ne bi ni isplovili iz Kerkire, nego ili bi o tom dobro razmi- 
slili i izviđajući, koliko nas je i na kojem mjestu, promašili 
povoljno vrijeme do zime ili, preplašeni tim neočekivanim 
događajem, odustali od plovidbe, pogotovo kad je i najvje- 
štiji od njihovih vojskovođa, kako čujem, protiv volje pre- 
uzeo vodstvo te bi rado prihvatio izliku, ako bi se vidio ka- 
kav znatan čin s naše strane. A dobro znam, da bi se o nama 
javljalo preuveličano. U ljudi se i mišljenje ravna prema 
onomu, što se govori, i više se uplaše onih, koji prvi nava- 
ljuju, ili onih, koji bar unaprijed javljaju napadačima, da će 
se braniti, jer drže, da je opasnost s obje strane jednaka. To 
bi sad zadesilo i Atenjane. Idu protiv nas, kao da se ne ćemo 
braniti, opravdano sudeći zlo o nama, jer ih nismo uništavali 
udruženi s Lakedemonjanima. No ako bi nas vidjeli kako 
smo se preko očekivanja osmjelili, više bi se preplašili tog 
iznenađenja nego naše prave snage. 

Slušajte me dakle i svakako se na to odvažite, a ako ne 
ćete, spremajte što brže ostalo potrebno za rat. Neka se sva- 
kome od vas usSiječe u pamet, da se preziranje napadača po- 
kazuje u jakosti djel4 i da su pripreme iz straha najsigur- 
nije, te neka shvati, da je najkorisnije raditi, kao da je opa- 
snost već tu. A oni ljudi doista idu protiv nas, i dobro znam, 
da već plove, i samo što nisu tu.« 


35. — Hermokrat reče toliko. Sirakuška se svjetina 
mnogo međusobno prepirala, jer su jedni tvrdili, da Atenjani 
ne će nikako doći i da nije istina, što se govori, a drugi su 
postavljali pitanje: ako bi i došli, što im mogu učiniti, zbog 
čega ne bi sami još više pretrpjeli? Neki su opet stvar sa- 
svim omalovažavali i izvrtali u smijeh. Malo ih je bilo, koji 
su vjerovali Hermokratu i bojali se budućnosti. I stupivši 
pred njih Atenagora, koji je bio vođa puka i tada uživao naj- 
veće povjerenje svjetine, govorio je ovako: 


36. — »Tko ne želi, da Atenjani tako polude, da ovamo 
dođu i da nam padnu u ruke, ili je kukavica ili nesklon 
gradu. Ne čudim se smionosti onih, koji javljaju takve stvari 
i tjeraju vas u veliki strah, nego bezumnosti, ako misle, da 
im igra nije prozirna. Oni, koji se što boje za sebe, hoće da 
tjeraju grad u stravu, da u zajedničkom strahu zabašure svoj 
strah. I te sadašnje vijesti imaju to značenje, jer nisu na- 
stale pukim slučajem, nego su ih iznijeli ljudi, koji uvijek 
smišljaju takve novosti. A vi, budete li razumno vijećali, ne 
ćete prosuđivati vjerojatnost čina gledajući na ono, što ti 
javljaju, nego po tome, što bi učinili ljudi okretni i velikoga 
iskustva, kakvima ja držim Atenjane. Nije vjerojatno, da su 
ostavili Peloponežane i tamošnji rat, dok se još nisu stalno 
izmirili, i da su svojevoljno poduzeli drugi ne manji rat, jer 
ja bar mislim, da su veseli, što ih ne napadamo mi, toliki 
i tako veliki gradovi. 


37. — A ako bi ipak došli, kako se govori, držim, da je 
Sicilija vrsnija od Peloponeza, da dovrši rat, budući da je 
svim i svačim bolje opremljena, a i sam je naš grad mnogo 
jači od te vojske, koja, kako kažu, ide na nas, makar došla 
dvaput tolika. Znam, da ih ne će pratiti ni konjanici, niti će 
ih ovdje nabaviti osim nešto malo od Egestanaca niti će doći 

na lađama s brojem oklopnika, koji bi bio jednak našem 
(jer je i samim rasterećenim lađama teško prevaliti toliku 
plovidbu do nas), ni s ostalom opremom, koliku treba na- 
baviti protiv ovolikoga grada, a koja nije malena. Stoga (to- 
liko se razlikujem u mišljenju), sve kad bi oni došli raspo- 
lažući drugim tolikim gradom, kolika je Sirakuza, i zame- 
tali rat nastanivši se u susjedstvu, čini mi se, da bi jedva 
izbjegli posvemašnjem porazu, a kamoli na Siciliji, koja im 
je čitava neprijateljska (jer će se ona složiti), nalazeći se u 
taboru, u kojem će biti smještene lađe, šatori i nužna oprema, 
i ne izlazeći daleko od njega poradi naših konjanika. Uopće 
mislim, da se oni ne mogu ni učvrstiti na kopnu. Držim, da 
je toliko jača naša vojna moć. 


38, — Nego, kao što vam kažem, Atenjani to uviđaju, 
i dobro znam, da štite svoje probitke, a ljudi odavle pričaju 
ono, što niti jest niti bi moglo biti. Znam, da oni hoće ne 
sada prvi put, nego doista uvijek da zaplaše vaše mnoštvo 
takvim govorima i još zlobnijima od tih ili djelima i da vla- 
daju gradom. Bojim se, dakako, da će mnogo puta kušajući 
jednoć i uspjeti. A mi smo plašljivci, što, prije nego se na- 
đemo u nesreći, to ne predusretnemo, i opazivši to, ne nava- 
limo na krivce. Doista s tih razloga naš grad rijetko živi u 
miru i proživljava mnoge bune i borbe ne toliko protiv ne- 
prijatelja, koliko protiv sebe, i kadšto podnosi silništva i ne- 
pravedne vladavine. Ja ću kušati, ako me vi budete htjeli 
slijediti, da ne dopustim, da nam se ikad za našega života 
što takvo dogodi, nagovarajući vas, puk, da kažnjavate one, 
koji takva djela snuju, ne samo kad ih uhvatite na činu (jer 
ih je teško zateći), nego i zbog onoga, što kane učiniti, ali ne 
mogu (treba se unaprijed braniti ne samo od neprijateljskih 
djela, nego i od njegovih namjera, jer će inače onaj. koji 
pravovremeno to ne predusretne, prvi pretrpjeti štetu). A ple- 
mićima ću opet što dokazivati nedjela, što na njih paziti, a do- 
nekle ih i poučavati, jer mi se čini, da bi ih tako najbolje 
mogao odvraćati od opačine. A što zapravo, o tom sam često 
u sebi razmišljao, vi mladići i želite? Zar već vladati? Ali 
to nije zakonito. Zakon je bio postavljen više poradi toga, 
što vi niste tome dorasli, nego da vas vrijeđa, premda ste 

sposobni. Nego, ne želite se uopće izjednačiti s pukom? Kakva 
je to pravda, da se ljudi istoga grada ne drže vrijednima 
istih prava? 


39. — Reći će tko, da pučka vlada nije ni razumna ni 
pravedna i da su oni, koji imaju novaca, i sposobniji da naj- 
bolje vladaju. A ja kažem, da se čitava zajednica najprije 
zvala puk, a vladom nekolicine tek jedan dio njezin, zatim 
da su bogataši najbolji čuvari novaca, da najkorisnije mogu 
svjetovati razumni, a da najbolje može rasuditi puk saslu- 
šavši razne prijedloge, nadalje i to, da u pučkoj vladi imaju 
jednaka prava isto tako i pojedini dijelovi kao i sva zajed- 
nica. A vlada nekolicine daje većini učešća u opasnostima, 
a prednosti ne samo želi imati većim dijelom, nego ih ima 
sve oduzevši ih puku. Za tim teže vaši mogućnici i mladići, 
ali to je nemoguće postići u velikom gradu. 


40. — Nego i sad još, vi, koji ste najveći luđaci od svih 
Helena, za koje ja znam, ako ne shvaćate, da se trsite oko 
zla, (ili koji ste najneukiji) ili koji ste najgori, ako se na to 
odvažujete, premda znate, da je zlo, ipak uvidite to i pro- 
mijenivši svoje mišljenje unapređujte svima zajedničko do- 
bro. Pomislite, da čestiti između vas mogu u tom učestvo- 
vati jednako, pa i više nego gradsko mnoštvo, a ako budete 
drugačije htjeli, možete doći u opasnost, da budete i svega 
lišeni. Kanite se takvih vijesti, koje preziremo i koje ne ćemo 
trpjeti, jer će se ovaj grad, ako Atenjani i idu na nj, obraniti 
od njih dostojno sebe, a imamo i vojskovođe, koji će se za to 
pobrinuti. Ako ništa od toga nije istina, kao što i ja mislim, 
da nije, ne će se grad uplašiti vašim vijestima i izabravši vas 
za poglavare nametnuti sebi ropstvo po vlastitom izboru. Sam 
za sebe promatrajući vaše govore, prosuđivat će ih, kao da 
su djela, i ne će dati, da mu se oduzme sadašnja sloboda zbog 
naklapanja, nego će kušati spasiti je djelotvornim oprezom 
i ne će je napustiti.« 


41. — Atenagora reče tako. A jedan od vojskovođa ustane 
i nikomu drugomu više ne dopusti da stupi pred njih, pa sam 
prema tadašnjim prilikama progovori ovako: »Nije razumno, 
ni da govorimo kakve klevete jedni protiv drugih, ni da ih 
slušatelji prihvaćaju, nego moramo prema primljenim vije- 

stima radije gledati, kako ćemo se dobro spremiti, i svaki 
pojedinac i čitav grad, da odbijemo napadače. Ako od toga 
baš ništa i ne ustreba, nema nikakve štete, da se država 
opskrbi i konjaništvom i oružjem i ostalim, čim se ponosi 
rat (za nabavu i ispitivanje toga mi ćemo se brinuti), i ujedno 
da se pobrine za razašiljanje uhoda u razne gradove i ako se 
što drugo bude činilo potrebno, I za to smo se već i pobri- 
nuli i, što doznamo, iznijet ćemo pred vas.« 


Kad je vojskovođa rekao toliko, Sirakužani se raziđu iz 
skupštine. 


ATENSKI SE SAVEZNICI SASTANU NA KERKIRI 
I ODANLE OTPLOVE U REGIJ 


42. — Atenjani su već bili kod Kerkire, i oni sami i svi 
saveznici. Najprije vojskovođe održe smotru vojske i odrede, 
kako lađe imaju pristati i utaboriti se. I podijelivši bro- 
dovlje na tri dijela, svakom vojskovođi iždrijebaju jedan dio, 
da zajedno ploveći ne oskudijevaju vodom, lukama i hranom 
u pristaništima i da inače drže bolji red i da bude lakše za- 
povijedati, ako budu po odjelima dodijeljeni vojskovođi. Zatim 
pošalju naprijed i u Italiju i na Siciliju tri lađe, da ih izvi- 
jeste, koji će ih gradovi primiti. Njima je bilo rečeno, neka 
im plove u susret, da znadu, gdje će pristati. 


43. — Poslije toga su Atenjani, digavši sidra, plovili već 
od Kerkire prijeko prema Siciliji s ovolikom snagom: s ukupno 
sto trideset i četiri troveslarke i sa dvije rodske lađe na pe- 
deset vesala (od toga je bilo sto atičkih lađa, od kojih je bilo 
šezdeset ratnih lađa, a ostale su bile za prijevoz vojske, dok 
je ostala mornarica bila hijska i ostalih saveznika); s ukupno 
pet tisuća i sto oklopnika (od toga je bilo tisuću i pet stotina 
samih Atenjana iz popisa novačenja i sedam stotina nadni- 
čara kao posada brodova, a ostali su bili saveznici, koji su 
zajedno s njima ratovali, jedni kao podanici, a od drugih je 
bilo pet stotina Argivaca i dvije stotine i pedeset Mantine- 
jana i plaćenika); s ukupno četiri stotine i osamdeset stri- 
jelaca (od toga je bilo osamdeset Krećana), sa sedam stotina 

rodskih praćara, sa sto dvadeset megarskih bjegunaca kao 
Jakooružanika i sa jednom lađom za prijevoz konja, koja je 
vozila trideset konjanika. 


44. — Tolika je prva vojna snaga plovila preko mora u 
rat, a trideset teretnih lađa žitarica prevozilo joj je hranu 
i vozilo pekare, kamenare i tesare s oruđem potrebnim za 
utvrđivanje; još je bilo sto čamaca, koji su prisilno plovili 
s teretnim lađama. I mnogo drugih čamaca i teretnih lađa 
svojevoljno je pratilo vojsku radi trgovine. I to sve je tada 
zajedno plovilo od Kerkire preko Jonskoga zaljeva. Čitavo 
je brodovlje pristalo kod Japiškoga rta i kod Taranta i odatle, 
kako je tko mogao, stanu ploviti uz Italiju. Gradovi im nisu 
davali hrane niti ih puštali unutra; samo su ih snabdijevali 
vodom i dopuštali im sidrenje, a Tarant i Lokrani ni to, dok 
nisu stigli do Regija, krajnjega italskoga rta. Tu su se na- 
pokon skupljali; tabor podignu izvan grada, jer ih nisu pu- 
štali unutra, u svetištu Artemidinu, gdje su im i hranu davali, 
zatim izvuku lađe na suho i otpočinu. Povedu pregovore 
s Regijcima tražeći od njih, da kao Halkiđani pomognu Le- 
ontinjanima, koji su također Halkiđani. A oni reknu, da ne 
će pristati ni uz koga, nego, što budu odlučivali i ostali Italci, 
da će to činiti. Atenjani su vijećali. kako će s obzirom na 
prilike na Siciliji najbolje pristupiti svom pothvatu. Međutim 
su čekali lađe naprijed poslane iz Egeste želeći znati, da li 
ima novaca, kako su u Ateni tvrdili izaslanici. 


45. — Uto se Sirakužanima već odasvud, i od izvidnika 
sigurno javljalo, da su lađe u Regiju, i prema tomu su se 
jednodušno spremali i nisu više u to sumnjali. I slali su na- 
okolo k nekim Sikulcima posadu, a k nekima poslanike, u 
tvrđavice u zemlji otpremali su posade, u gradu su pregle- 
davali oružje, pregledavali i konje pazeći, da li je sve u redu, 
i ostalo su uređivali, kako biva kod nenadanoga rata i koji 
samo što nije izbio. 

KAKO SU EGESTANCI PREVARILI ATENJANE 
OBEĆAVAJUĆI NOVACA 


46. — Tri lađe poslane naprijed iz Egeste stignu k Ate- 
njanima u Regij javljajući, da nema drugih novaca, što su 
ih obećali, nego se nalazi samo trideset talenata. Vojskovođe 
su bile odmah pokunjene, jer ih je to prvo iznevjerilo, a 
ktome nisu htjeli zajedno s njima ratovati Regijci, koje su 
najprije počeli snubiti, a bilo je vrlo vjerojatno, da će ih 
nagovoriti, jer su bili srodnici Leontinjana, kojima su uvijek 
bili prijatelji. Nikija je očekivao prijevaru Egestanaca, ali 
drugoj dvojici bilo je to dosta neshvatljivo. Egestanci izmudre 
nešto ovakvo, kad su im prvi atenski poslanici došli, da izvide 
blago. Odvedu ih u svetište Afroditino u Eriksu i pokažu im 
zavjetne darove: zdjelice, vrčeve, kadionice i ne malo dru- 
goga posuđa, koje je bilo srebrno i, premda male novčane 
vrijednosti, činilo se naoko mnogo vrednije. Pojedinci su go- 
stili momčad troveslarki sakupivši vrčeve zlatne i sreBrne 
koje iz same Egeste, a koje uzajmivši ih iz obližnjih gradova 
i feničkih i helenskih i iznosili ih na gozbu svaki kao svoje. 
Budući da su se svi služili ponajviše istim vrčevima i da su 
se oni svagdje pojavljivali u velikom broju, to je mnogo za- 
divljivalo Atenjane s troveslarki. Kad su stigli u Atenu, raz- 
glase, da su vidjeli silno blago. I oni se sami dadu prevariti 
i ostale su o tome uvjerili. A kad je pukao glas, da u Egesti 
nema novaca, vojnici su ih mnogo okrivljivali. Vojskovođe su 
nato vijećale o tadašnjem položaju. 


VOJSKOVOĐE VIJEĆAJU O BOJNOJ OSNOVI 


47%. — Nikijino je mišljenje bilo, neka plove sa svom 
vojskom protiv Selinunta, kamo su u prvom redu bili po- 
slani, i ako Egestanci budu davali novaca za svu vojsku, 
neka prema tome stvaraju odluku, a ako ne budu davali. 
neka traže od njih, da daju hranu za šezdeset lađa, koliko 
su ih zamolili, pa neka ostanu i izmire s njima Selinunćane 
ili silom ili po ugovoru, Nakon toga neka zaplove mimo ostale 
gradove i pokažu im moć atenskoga grada, očitovavši sprem- 
nost za prijatelje i saveznike, pa otplove kući, ako ne budu 

mogli za kratko vrijeme ili što koristiti Leontinjanima ili 
predobiti za se koji od ostalih gradova, a neka ne izvrgavaju 
svoj grad opasnosti trošeći svoj novac. 


48. — Alkibijad reče, da se ne smiju, pošto su isplovili 
s tolikom silom, vratiti sramotno i neobavljena posla, nego 
da treba slati glasnike u ostale gradove osim Selinunta i 
Sirakuze i kušati jedne Sikulce odmetnuti od Sirakužana, a 
druge učiniti prijateljima, da im daju hrane i vojsku. Naj- 
prije treba nagovarati Mesenjane (jer su upravo u tjesnacu 
i spojna točka sa Sicilijom i tu će imati i najzgodnije prista- 
nište za brodovlje). Kad predobiju za se gradove, znat će, uz 
koga će koji od njih ratovati, i tad napokon treba navaliti 
na Sirakuzu i Selinunt, ako se jedni od njih ne izmire s Ege- 
stancima, a drugi ne budu dopuštali, da se Leontinjani presele 
na svoja sjedišta. 


49. — A Lamah reče, da treba ploviti ravno na Sirakuzu 
i ped gradom što brže zametnuti bitku, dok su oni tamo još 
nepripravni i sasvim zbunjeni, jer je u početku svaka vojska 
najstrašnija. Ali ako vojska stane oklijevati, prije nego dođe 
na oči, ljudi se opet ohrabre i ojunače pa je i na pogled jače 
preziru. Ako iznenada napadnu neprijatelje, dok ih još oče- 
kuju u velikom strahu, najlakše bi ih mogli nadvladati i 
posvema zaplašiti i na pogled (jer bi se tad pojavili u naj- 
većem broju) i poradi očekivanja onoga, što će ih snaći, a 
najviše zbog neposredne opasnosti boja. Vjerojatno je, da će 
i vani na poljima zateći mnoge, koji ne će vjerovati, da će 
oni doći, a ako se oni i sklone u grad, vojska ne će oskudi- 
jevati plijenom, kad se kao pobjednica utabori kod grada. 
Tako ostali Siciljani ne će tada sklopiti savez radije s onima, 
nego će pristupiti k njima i ne će krzmati ogledavajući se, 
koji će od njih biti jači. A ako se povuku, reče, da kao po- 
morsku luku i sidrište treba odabrati Megaru, koja je bila 
napuštena, a od Sirakuze nije bila daleko ni morem ni 
kopnom. 


950. — Lamah to predloži, ali ipak sam pristane uz Alki- 
bijadovo mišljenje. Poslije toga Alkibijad otplovi na svojoj 
lađi prijeko u Mesenu i zapodjene s njima pregovore o sa- 
vezu. Kad ih nije mogao nagovoriti, jer su mu odgovorili, 
da ih u grad ne će primiti, ali će im dopustiti kupovanje 

živeža izvan grada, otplovi u Regij. Odmah vojskovođe na- 
pune momcima šezdeset lađa odabranih između svega bro- 
dovlja i, uzevši hrane, plovili su uz obalu do Naksa, a ostalu 
vojsku ostave u Regiju i jednoga između sebe. Pošto su ih 
Nakšani primili u grad, plovili su uz obalu do Katane. Bu- 
dući da ih Katanjani nisu htjeli primiti (jer je ondje bilo 
sirakuških pristaša), uplove u rijeku Teriju, gdje prenoće, 
a sutradan su plovili protiv Sirakuze, Ostale su lađe plovile 
jedna za drugom, a deset lađa pošalju naprijed, da uplove 
u veliku luku i da razvide, da li je kakvo brodovlje pori- 
nuto u more, i da im, doplovivši blizu, s brodovlja objave, 
da su došli Atenjani, da vrate Leontinjane njihovoj kući kao 
saveznike i srodnike. Leontinjani dakle, koji su u Sirakuzi, 
neka bez straha prijeđu k Atenjanima kao Kk prijateljima 
i dobročincima. Kad su to oglasili i razgledali grad, luke 
i okolicu, odakle su polazeći mislili ratovati, otplove natrag 
u Katanu. 


951. — Sazvavši skupštinu, Katanjani nisu htjeli primiti 
vojske, ali su pozivali vojskovođe, neka uniđu i reknu, ako 
što žele. I dok je Alkibijad govorio i građani pozorno pratili 
tok skupštine, vojnici su, neopazice razbivši neka zlo ugra- 
đena vratašca i unišavši u grad, obilazili trgom. Kad su oni 
Katanjani, koji su pristajali uz Sirakužane, vidjeli vojsku 
unutra, odmah se vrlo prestraše i tajno umaknu, ali ne mnogo 
njih, a ostali zaključe savez s Atenjanima i stanu ih pozivati, 
da dovedu ostalu vojsku iz Regija. Poslije toga Atenjani 
otplove u Regij, krenu sad s čitavom vojskom u Katanu i, 
kad su onamo stigli, dadu se na podizanje tabora. 


92. — Iz Kamarine im se javljalo, da bi, ako bi oni došli, 
pristali uz njih, i da Sirakužani krcaju momke na brodovlje. 
Stoga s čitavom vojskom zaplove uz obalu najprije prema 
Sirakuzi. Kad tamo nisu našli nikakvo brodovlje, u koje se 
ukrcavala momčad, krenu opet uz obalu prema Kamarini i, 
zaustavivši se na žalu, pošalju onamo glasnika. Ali oni ih 
nisu htjeli primiti govoreći, da su vezani prema ugovoru pod 
prisegom. da će primiti Atenjane, ako doplove samo s jednom 
lađom, ukoliko sami ne budu pozivali više lađa. I ne obavivši 
ništa, plovili su natrag. Kad su se iskrcali na nekoj točki 

sirakuškog područja i dali se na plijenjenje, udare na njih 
sirakuški konjanici i unište neke raspršene lakooružanike; 
stoga se povuku u Katanu. 


ALKIBIJADA POZOVU ATENJANI PRED SUD, 
DA SE BRANI OD OPTUŽBI 


9538. — Tamo zateknu brod Salaminiju, koji je stigao iz 
Atene po Alkibijada s nalogom, neka plovi natrag, da se 
brani od optužbi, kojima ga je okrivljivao grad, i po nexe 
druge vojnike, koji su zajedno s njim bili prijavljeni zbog 
oskvrnuća tajni, a neki i u vezi s Hermovim poprsjima. Kad 
je vojska otplovila, Atenjani su jednako revno tražili oskvr- 
nitelje tajnih bogoslužja i Hermovih poprsja i nisu provje- 
ravali prijavitelje, nego su sve sumnjičavo prihvaćali i vje- 
rujući opakim ljudima hvatali su i zatvarali sasvim čestite 
građane, jer su držali, da je korisnije ispitati stvar i pronaći 
krivce, nego da tko optužen od opakoga prijavitelja, makar 
se činio i valjan, uteče bez sudske istrage. Narod je po pri- 
povijedanju znao, da je silništvo Pizistrata i njegovih sinova 
pod konac bilo teško i osim toga da ga nisu srušili ni Ate- 
njani ni Harmodije, nego Lakedemonjani, pa je stoga uvijek 
strepio i sve prihvaćao sumnjičavo. 


UMETAK O PIZISTRATIDIMA 


954. — Smioni čin Aristogitonov i Harmodijev bio je po- 
duzet iz ljubavnog zapletaja, koji ću ja opširnije razložiti 
i pokazati, da ni ostali, pa ni sami Atenjani ne govore ništa 
točno o svojim silnicima i o prošlom događaju. Kad je Pizi- 
strat kao silnik u starosti umro, nije vlast preuzeo Hiparh, 
kako općenito misle, nego Hipija, koji je bio najstariji. Bu- 
dući da je Harmodije bio lijep mladić u cvijetu mladosti, 
Aristogiton, jedan od građana srednjega stališa, podržavao je 
s njim ljubavne veze. Hiparh Pizistratov pokuša zavesti Har- 
modija, ali ga nije mogao skloniti, nego ga onaj tuži Aristo- 
gitonu. Ovaj, veoma mučen ljubomorom i pobojavši se Hipar- 
hove moći, da onoga silom sebi ne podvrgne, odmah tajno 
zasnuje oboriti silništvo, koliko je po svom društvenom polo- 

žaju mogao. Kad je međutim Hiparh opet pokušao zavesti 
Harmodija, ali ga kao i prije nije mogao nagovoriti, nije 
htio činiti nikakva nasilja, nego se spremao da ga na neki 
prikriveni način osramoti, kao da nije baš poradi onoga. Nije 
ni inače zbog vlasti bio mrzak mnoštvu, nego ju je vršio bes- 
prijekorno. Ti su silnici doista vrlo dugo vremena bili kre- 
posni i razumni; od Atenjana su ubirali samo dvadesetinu 
priroda, ali su zato njihov grad lijepo ukrasili, ratove uporno 
vodili i žrtvovali u svetištima. Inače se sam grad služio za- 
konima, koji su i prije vrijedili, samo su se uvijek brinuli, 
da netko od njih bude na vlasti. I drugi su od njih vršili 
jednogodišnju vrhovnu vlast, a tako i Pizistrat, sin silnika 
Hipije, koji je imao djedovo ime i koji je kao arhont postavio 
na trgu žrtvenik dvanaest bogova i Apolonov žrtvenik u pi- 
tijskom svetištu. Žrtvenik na trgu kasnije atenski puk do- 
gradnjom proširi, ali uništi natpis. A natpis u pitijskom 
svetištu još je i sada jasan govoreći istrošenim pismenima 
ovo: 


Pitijskog Apolona u gaju podiže svojoj 
Vlasti spomenik taj Pizistrat, Hipijin sin. 


59. — A da je Hipija zavladao kao najstariji sin, stalno 
tvrdim, jer znam i prema pripovijedanju točnije od drugih, 
a to se može prosuditi baš i po ovom. Očevidno je od zako- 
nite braće on jedini imao djece, kako posvjedočuje žrtvenik 
i stup o nepravednosti silnika podignut na atenskoj tvrđavi, 
na kojem nije naveden nijedan sin Tesalov ni Hiparhov, a 
Hipijinih pet, koji mu se rodiše od Mirsine, kćeri Kalije 
Hiperohidova. Bilo je naravno, da se najstariji prvi oženio. 
I na tom istom stupu prvi je napisan iza oca, pa nije ni to 
bez razloga, jer je bio najstariji iza njega i zato postao sil- 
nikom. Čini mi se napokon, da ne bi nekoć Hipija lako smje- 
sta bio preuzeo silničku vlast, da je Hiparh umro kao vladar, 
a on je još istoga dana stupio na vlast. Nego zbog toga, što 
su građani već otprije bili navikli, da ga se boje, i zbog stro- 
gosti s plaćenicima, preuzeo je vlast s daleko nadmoćnom si- 
gurnošću, a nije se kao mlađi brat našao u neprilici zato, 
što nije prije trajno vršio vlast. Dogodi se, da je Hiparh po- 
stao poznat poradi nesretnoga svršetka i kod potomstva 
stekao slavu silništva. 

56. — Harmodija dakle, koji je odbio zavođenje, osra- 
moti, kako je namjeravao. Njegovu sestru još djevojku po- 
zovu, neka dođe, da nosi kotaricu u nekoj svečanoj povorci, 
zatim je otjeraju govoreći, da je uopće nisu ni pozvali, jer 
da nije dostojna. Premda je Harmodije to teško podnio, još 
se mnogo više žestio poradi njega i Aristogiton. Oni ugovore 
sve ostalo s drugima, koji su se s njima imali dati na posao, 
ali su čekali velike Panateneje, u koji jedini dan nije bilo 
sumnjivo, da se nađu pod oružjem na okupu građani, koji će 
učestvovati u povorci. Trebalo je, da oni počnu, a drugi da im 
odmah pomognu u borbi protiv tjelesne straže. A nije bilo 
mnogo suurotnika sigurnosti radi. Nadali su se, da će i oni, 
koji nisu za to unaprijed znali, ako bi oni ma što smiono po- 
duzeli, smjesta htjeti sebe osloboditi zajedno s njima, jer su 
imali oružje. 


57. — I kad je došla svetkovina, Hipija je izvan grada u 
t. zv. Keramiku s tjelesnim stražarima raspoređivao pojedi- 
nosti, kako je svečana povorka imala ići. A Harmodije i Ari- 
stogiton već su oboružani bodežima polazili na posao. Kad su 
ugledali nekoga od suurotnika gdje se povjerljivo razgovara 
s Hipijom (a bio je Hipija pristupačan svakome), prepadnu se 
i pomisle, da su odani, i samo što ih nisu uhvatili. Stoga su 
htjeli prije toga, ako uzmognu, osvetiti se onome, koji ih je 
povrijedio i zbog kojega su stavljali sve na kocku, pa pojure 
bez oklijevanja kroz vrata u grad i namjere se na Hiparha 
kod takozvanog Leokorija*. Odmah ga bez premišljanja na- 
padnu i veoma gnjevni, jedan iz ljubomore, a drugi zbog 
uvrede, stanu bosti i usmrte. Aristogiton u prvi čas u metežu 
mnoštva umakne tjelesnoj straži, ali ga kasnije uhvate i na 
okrutan način smaknu. A Harmodije pogine ondje na mjestu. 


58. — Kad je to bilo javljeno Hipiji u Keramik, on ne ode 
odmah na mjesto čina, nego k oružanim učesnicima povorke, 
prije nego su oni stojeći podalje za to saznali. Ne promijenivši 
se u licu zbog nesreće, zapovjedi im, pokazavši neko mjesto, 
da odu onamo bez oružja. Oni odu misleći, da će im što reći, a 
on reče plaćenicima, neka neopazice pokupe oružje, i odmah je 


5 Svetište triju djevičanskih kćeri heroja Leja, koje je otac 
Žrtvovao, da ublaži kugu. 

izabirao između njih one, na koje je sumnjao, i ako bi koga 
zatekli s bodežom, jer su običavali ići u povorci samo sa šti- 
tom i kopljem. 

59. — Na takav način rodi se poradi ljubavne boli početak 
urote i ta nepromišljena smionost iz trenutačne tjeskobe Har- 
modija i Aristogitona. Poslije toga bude Atenjanima silništvo 
teže. Hipija je sad bio u većem strahu te poubija mnoge gra- 
đane. Ujedno se osvrtao prema inostranstvu, ne bi li gdje 
vidio za sebe kakvu sigurnost, ako bi došlo do prevrata. Po- 
slije toga uda svoju kćer Arhediku za Eantida, sina lampsač- 
koga silnika Hipokla. Premda je bio Atenjanin, dade je za 
Lampsačanina, jer je doznavao, da oni mnogo mogu kod kra- 
lja Darija. I njezin je grobni spomenik u Lampsaku s ovim 
natpisom: 


Hipije kćer Arhediku, od svih u Heladi prvog 
Čovjeka vremena svog, ovaj je sakrio prah. 

Otac joj i muž i braća i sinovi silnici bjehu, 
Ne diže unatoč tom ohola opako um. 

Hipija je bio silnik atenski još tri godine, a u četvrtoj 
su ga godini svrgli Lakedemonjani i bjegunci Alkmeonidi. 
Pod slobodnom pratnjom cde tada u Sigej i k Eantidu u 
Lampsak, a odanle ka kralju Dariju, odakle je kasnije poslije 
dvadeset godina već kao starac pošao na Maraton i s Međani- 
ma sudjelovao u boju. 


OGORČENJE ATENSKOGA PUKA NA ALKIBIJADA. ON 
SE BIJEGOM SPASI NA PELOPONEZ 


60, — Imajući to na pameti i sjećajući se, što je po pripo- 
vijedanju o tom znao, atenski je puk bio tada uzbuđen i sum- 
njičav prema onima, koje su okrivili zbog povrede božjih 
tajna, pa im se činilo, da je sve bilo učinjeno kao urota, da se 
uvede vlada nekolicine i silnika. Budući da je zbog toga puk 
bio uznemiren, mnogi su odlični ljudi bili već u tamnici. I nije 
se pokazivao konac uzbuđenju, nego su iz dana u dan posta- 
jali sve žešći i hvatali ih sve više. Tad se jedan od utamniče- 
nih, koji je, kako se činilo, bio glavni krivac, dade nagovoriti 
od nekog od zatvorenih drugova, da prizna, bilo njegovo pri- 

znanje istinito ili ne, Oboje se nagađa, a sigurno nitko nije 
mogao reći ni tad ni kasnije o počiniteljima djela. Nagova- 
rajući uvjeri ga, da treba, sve ako i nije to počinio, spasiti 
sebe, postigavši da ne bude kažnjen, i osloboditi grad tadašnje 
sumnjičavosti. Sigurniji mu je spas, ako otvoreno prizna, nego 
ako zaniječe i dođe pred sud. I on podnese prijavu protiv sebe 
i drugih, što se tiče Hermovih poprsja. Atenski puk rado do- 
čeka tu, kako je mislio, pouzdanu obavijest, jer su se prije 
ljutili, što ne mogu doznati, tko to radi o glavi mnoštvu. Od- 
mah puste na slobodu onoga, koji je priznao, i s njim ostale, 
koje nije optuživao, a od okrivljenih nakon sudbenoga po- 
stupka jedne, koje su uhvatili, ubiju, a one, koji su umakli, 
osude na smrt i obreku novčanu nagradu onome, koji ih ubije. 
Kod toga je bilo nejasno, da li su pogubljeni bili nepravedno 
osuđeni, ali je ipak ostali grad u tadašnjem času imao oče- 
vidnu korist. 


61. — Alkibijada su Atenjani na poticaj neprijatelja, koji 
su na njega navalili i prije nego je isplovio, žestoko preko- 
ravali. I kad su mislili, da znadu pouzdano o Hermovim po- 
prsjima, još su mnogo jače vjerovali, da je povrijedio i božje 
tajne, poradi kojih je bio okrivljen, i to s istom svrhom uro- 
tivši se protiv puka. Slučajno je u to vrijeme, kad su zbog 
toga bili uznemireni, neka nevelika lakedemonska vojska pro- 
drla sve do prevlake poduzimajući nešto protiv Beoćana. Či- 
nilo im se dakle, da je došla na njegov poziv i po dogovoru 
s njim, a ne radi Beoćana, te da nisu pohvatali prije na pri- 
javu one ljude, da bi grad bio izdan. Jednu su noć i prospavali 
pod oružjem u Tezejevu hramu u gradu. Prijatelji Alkibija- 
dovi u Argu budu u isto vrijeme osumnjičeni, da napadaju 
puk. Zbog toga Atenjani predadu tada argivske taoce, koji su 
bili zatočeni na otocima, argivskom puku, da ih ubije. Oda- 
svud se dizala sumnja na Alkibijada, tako da su namjeravali 
izvesti ga pred sud i pogubiti. Stoga pošalju na Siciliju lađu 
Salaminiju po njega i po druge, koji su bili prijavljeni. A 
bilo je rečeno, neka mu objave, da pođe s njima, da bi se bra- 
nio, ali neka ga ne hapse, pazeći, da se ne uskomešaju vojnici 
na Siciliji, ni njihovi ni neprijateljski, a osobito, jer su željeli, 
da ostanu uz njih Mantinejani i Argivci, za koje su držali da 
ih je on nagovorio na zajedničko ratovanje s njima, On i oni 
s njim okrivljeni plovili su na njegovoj lađi iz Sicilije zajedno 

sa Salaminijom tobože u Atenu. A kad su stigli u Turij, nisu 
ih više slijedili, nego su se udaljili s lađe i sakrili, jer su se 
bojali doploviti onamo pred sud zbog klevete. Mornari sa 
Salaminije tražili su neko vrijeme Alkibijada i njegove dru- 
gove, a kad ih nigdje nije bilo, otplove odanle. Alkibijad, sad 
već bjegunac, preveze se ne mnogo kasnije na lađici iz turij- 
ske zemlje u Peloponez. A Atenjani njega i drugove u ne- 
nazočnosti osude na smrt. 


VOJSKA ZAUZME HIKARU I BEZUPJEŠNO NAVALI 
NA HIBLU 


62. — Poslije toga ostale atenske vojskovođe na Siciliji 
podijele vojsku na dva dijela, i svaki dobije ždrijebom jedan 
dio. Zatim su plovili s čitavom vojskom prema Selinuntu i 
Egesti hoteći znati, da li će Egestanci dati novaca, i da raz- 
motre položaj Selinunćana i prouče njihove razmirice s Ege- 
stancima. Ploveći uz sicilsku obalu s lijeve strane onim dije- 
lom prema Tirenskom zaljevu pristanu u Himeri, koja je u tom 
kraju Sicilije jedini helenski grad. Kako ih oni*nisu htjeli pri- 
miti, plovili su dalje. Za plovidbe uz obalu zauzmu Hikaru, 
gradić sikanski, ali u neprijateljstvu s Egestancima, a bio je 
uz more. Pučanstvo učine robljem i grad predaju Egestancima 
(koji su bili kod njih kao konjanici). Sami su opet s pješač- 
kom vojskom išli kroz sikulsku* zemlju, dok nisu stigli u Ka- 
tanu, a brodovi, koji su vozili roblje, plovili su okolo. Nikija 
odmah otplovi uz obalu iz Hikare u Egestu i, raspravivši s nji- 
ma ostalo, primi trideset talenata te se vrati k vojsci. Robove 
prodaju i uberu za njih sto i dvadeset talenata. I pošalju po- 
slanike sikulskim saveznicima pozivajući ih, da šalju vojsku. 
S polovinom vojske osvanu pred gelskom Hiblom, koja im je 
bila neprijateljica, ali je ne osvoje. I svršavalo se ljeto. 


$ Sicilija se prije zvala Sikanija i bila je nastanjena Sikan- 
cima, useljenim iz Iberije, dok su Sikulci došli iz Italije i one 
prve potisnuli iz sjeverne strane otoka. 

PRVI SUKOB SA SIRAKUŽANIMA POVOLJAN 
ZA ATENJANE 


63. — Odmah slijedeće zime spremali su se Atenjani za 
pohod protiv Sirakuze, a i Sirakužani sa svoje strane za na- 
valu na njih. Kad već Atenjani nisu odmah za prvog straha i 
očekivanja na njih navalili, postajali su oni svakoga dana, koji 
je prolazio, sve smioniji. Budući da su se Atenjani ploveći po- 
javljivali u onom kraju Sicilije, koji je daleko od Sirakužana, 
i budući da, stigavši pod Hiblu i pokušavši osvojiti je na juriš, 
nisu uspjeli, stanu ih još više prezirati i moliti vojskovođe, 
kako već ohrabrena svjetina rado čini, da ih vode protiv Ka- 
tane, kad već Atenjani ne idu na njih. Sirakuški su konjanici 
jahali kao izvidnici uvijek sve do atenske vojske i porugljivo 
ih pitali među ostalim, da li su došli, da se radije sami za- 
jedno s Leontinjanima nastane u tuđoj zemlji nego da njih 
vrate u njihovu zemlju. 


64. — Videći to, atenske su ih vojskovođe željele odma- 
miti sa svom vojskom što dalje iz grada, a oni sami za to vri- 
jeme doploviti uz obalu podnoć lađama i u miru postaviti 
tabor na zgodnu mjestu. Znali su, da ne bi to isto mogli uči- 
niti, ako bi iskrcavali čete iz lađa protiv spremnih neprija- 
telja ili ako bi oni saznali, da idu kopnom (jer bi sirakuški 
konjanici, kojih je bilo mnogo, dok oni nisu imali konjanika, 
mnogo škodili njihovim lakooružanicima i prtljazi. A tako 
će se domoći mjesta, gdje im konjanici ne će škoditi u većoj 
mjeri. Sirakuški bjegunci, koji su ih slijedili, upućivali su ih 
na mjesto kod Olimpijeja", koje su doista i zauzeli). Da po- 
stignu, što su htjeli, vojskovođe dakle smisle nešto ovakvo: Po- 
šalju čovjeka sebi pouzdana, a sirakuškim vojskovođama pri- 
vidno isto tako prijatelja. A taj je čovjek bio Katanjanin, koji 
reče, da dolazi iz Katane od nekih ljudi, koje su oni poznavali 
po imenu, a znali su, da je u gradu još preostalo njima sklonih 
ljudi. Govorio je, da Atenjani noće u gradu daleko od tabora, 
pa ako oni hoće sa svom vojskom u ugovoreni dan u zoru 
udariti na tabor, oni će sami odrezati Atenjane, koji su u 
gradu, i zapaliti lađe, dok će oni lako osvojiti na juriš tabor 


7 Olimpijej bia je hram Zeusa Olimpijskog 1500 koraka da- 
leko od Sirakuze. 

zaštićen koljem. A ima mnogo Katanjana, koji će zajednički 
s njima to izvršiti, koji su već spremni i u čije ime on dolazi. 


65. — Sirakuške vojskovođe, koje su i inače bile smione i 
bez toga snovale da udare (spremivši se) na Katanu, povjeruju 
tom čovjeku bez duga promišljanja i, ugovorivši odmah dan, 
kad će onamo doći, otpošalju ga. Sami zapovjede svim Sira- 
kužanima, da izađu sa svom vojskom (već su od saveznika bili 
kod njih Selinunćani i neki drugi). A kad je i priprema bila 
dovršena i kad su bili blizu dani, u koje su se dogovorili da 
će doći, putujući protiv Katane prenoće kod rijeke Simeta u 
leontinskoj zemlji. Kad su Atenjani saznali, da oni idu na 
njih, sakupe svu svoju vojsku, Sikulce i druge, koji su prišli 
k njima, ukrcaju se na ratne i teretne lađe te stanu ploviti 
podnoć na Sirakuzu. Atenjani su se u zoru iskrcavali kod 
Olimpijeja, da tu podignu tabor. Sirakuški konjanici prvi 
stignu do Katane i opazivši, da je sva vojska otplovila, okrenu 
se i jave to pješacima. Tad su se svi okretali i išli, da brane 


grad. 


66. — Međutim, kako je put tih bio dug, Atenjani smjeste 
u miru vojsku na zgodnom mjestu, gdje su mogli započeti boj, 
kad budu htjeli, i gdje bi im sirakuški konjanici nanijeli vrlo 
malo štete i za boja i prije njega, jer su ih s jedne strane za- 
štićivali zidovi, kuće, drveće i močvara, a s druge strma brda. 
Posjekavši drveće u blizini, snesu ga do mora i sagrade ogradu 
od kolja duž lađa. U Daskonu, gdje je neprijateljima bio naj- 
Jakši pristup, podignu.na brzinu utvrdu od sakupljenog ka- 
menja i greda i sruše most preko Anapa. Dok su to gradili, iz 
grada nije nitko izlazio ni sprečavao ih. Prvi su pritekli u 
obranu sirakuški konjanici, a zatim se kasnije skupi i čitavo 
pješaštvo. Najprije se primaknu atenskom taboru, a zatim, 
kako oni nisu izlazili protiv njih, povuku se i prešavši Elor- 
sku cestu prenoće vani. 


67. — Sutradan su se Atenjani i saveznici spremali za boj 
i svrstavali se ovako: Na desnom su krilu bili Argivci i Man- 
tinejani, u sredini Atenjani, a u preostalom su dijelu bili 
ostali saveznici. Polovina im je vojske bila sprijeda, svrstana 
po osam, a druga polovina kod tabora u četverokutu, i ta svr- 
stana po osam. Tima je bilo zapovjeđeno, da paze i dođu u 

pomoć, gdje bude koji dio vojske najviše trpio. Prtljažare 
stave u sredinu tih pričuvnih četa. 

Sirakužani poredaju sve oklopnike po šesnaest, a sastojali 
su se od Sirakužana, koji su svi ustali na oružje, i saveznika, 
koji su bili nazočni (pritekli su im u pomoć najviše Selinun- 
ćani, zatim i gelski konjanici, u svemu kojih dvije stotine, i 
kamarinskih konjanika oko dvadeset i nekih pedeset strije- 
laca). Na desnom krilu svrstaju konjanike, kojih je bilo ne 
manje od tisuću i dvjesta, a uz njih i kopljometnike. 

Kako su Atenjani kanili prvi navaliti, obilazeći pojedine 
narode i sve zajedno, hrabrio ih je Nikija ovako: 


68. — »Što treba, junaci, dugog sokoljenja nama, koji 
smo se sakupili za takvu borbu? Sama naime priprema, čini 
mi se, dovoljnija je, da nam udahne smionosti, nego lijepo 
izrečeni govori kraj slabe vojske. Kad smo se združili Argivci, 
Mantinejani, Atenjani i najbolji otočani, kako da ne valja da 
s takvim i tolikim saveznicima svaki pojedinac gaji neku 
veliku nadu u pobjedu, pogotovo protiv ljudi, koji su se digli 
listom na obranu i nisu izabrani kao mi, i ktomu su Siciljani, 
koji nas doduše preziru, ali nam se ne će oduprijeti, jer im 
vještina zaostaje za smionošću. A neka svaki od vas uzme 
i ovo na um, da smo daleko od svoje zemlje i da nemate blizu 
nijedne prijateljske zemlje, ako je sami ne steknete u borbi. 
Podsjećam vas na protivno od onoga, čim se neprijatelji, do- 
bro znam, hrabre. Oni kažu, da će se borba voditi za domo- 
vinu, a ja vam kažem, da se ne će voditi u vašoj domovini, 
nego vam treba pobijediti ili iz te zemlje ne će biti lako uz- 
maknuti, jer će vam mnogi konjanici biti za vratom. Sjetite 
se dakle svoje časti i navalite hrabro na protivnike te sadašnju 
nevolju i teškoću držite strašnijom mego neprijatelje.« 


69. — Osokolivši tako vojsku, Nikija je odmah stane voditi 
protiv njih. Sirakužani nisu tom prilikom očekivali, da će se 
odmah boriti, i neki su otišli kući, jer je grad bio blizu. I ti su 
žurno trkom jurili u pomoć, ali su dolazili kasno, pa su se vr- 
stali, kako se tko gdje namjerio na glavninu. Dojsta, hrabrošću 
i smionošću nisu zaostajali za Atenjanima ni u tom boju ni u 
ostalima, nego su im junaštvom bili ravni, dok im je dostajalo 
ratne vještine, ali ako je nisu imali dovoljno, odricali su se 
iako nerado i želje za ratovanjem. Premda su mislili, da 

Atenjani ne će prvi na njih navaliti, i bili prisiljeni brzo se 
oduprijeti, ipak pograbivši oružje odmah su išli protiv njih. 
Najprije su se s obje strane bcrili bacači kamenja*, praćari i 
strijelci i jedni druge nagonili u bijeg, kao što je naravno kod 
lakooružanika. Zatim su vrači prinosili običajne žrive klanice 
i trubljači poticali oklopnike na napadaj. Oboji su polazili u 
boj: Sirakužani, da se bore za domovinu i svatko od njih od- 
mah tada za svoj spas, a ubuduće za slobodu, a od protivnika 
Atenjani, da tuđu zemlju učine svojom i da ne naškode svojoj 
zemlji, ako bi bili poraženi, a Argivci i samostalni saveznici, 
da skupa s Atenjanima steknu zemlje, na koje su pošli, i da 
pobijedivši opet vide svoju domovinu. Podložni su saveznici 
bili spremni boriti se najviše za svoj neposredni spas, za koji 
nije bilo nade, ako ne budu pobjednici, a zatim su nuzgredice 
očekivali, da će im podaništvo biti lakše, ako pomognu Ate- 
njanima pokoriti još kakvu drugu zemlju. 


70. — Kad je došlo do boja izbliza, dugo su se vremena 
opirali jedni drugima. Dogodi se, da je za vrijeme boja pala 
obilna kiša uz grmljavinu i sijevanje, tako da je i to poveća- 
valo strah onima, koji su se prvi put borili i najmanje bili 
navikli ratu, a iskusnijima se činilo, da te pojave odgovaraju 
i godišnjem doba, no mnogo ih je više zaprepaštavalo, što se 
protivnici nisu dali pobijediti. Argivci najprije potisnu lijevo 
sirakuško krilo, a za njima Atenjani krilo postavljeno protiv 
njih, i odmah se stene lomiti i ostala sirakuška vojska te 
udari u bijeg. Atenjani ih nisu daleko progonili (jer je bilo 
mnogo sirakuških konjanika, koji su ih nepobijeđeni spreča- 
vali i udarivši na njihove oklopnike suzbijali ih, ako bi koje 
od njih ugledali gdje su progoneći uznapredovali). Pošto su se 
svi zajedno dali u potjeru za njima, samo koliko im je to bilo 
sigurno, povuku se i stanu podizati znak pobjede. Sirakužani 
se skupe na Elorskoj cesti i srede prema tadašnjim prilikama. 
Ipak pošalju neke svoje čete kao posadu u Olimpijej, jer su 
se preplašili, da Atenjani ne dirnu novac, koji je bio ondje 
pohranjen, a ostali uzmaknu u grad. 


71. — Atenjani ne udare na svetište, nego sakupe svoje 
mrtvace, stave ih na lomaču i prenoće ondje. Sutradan vrate 


5 Bacači kamenja, za razliku od praćara, bacali su kamenje 
rukom. 

Sirakužanima po ugovoru njihove poginule (palo je njih i sa- 
veznika nekih dvjesta šezdeset), a zatim sakupe kosti svojih 
(njih i saveznika poginulo je oko pedeset) te s neprijateljskim 
plijenom otplove u Katanu. Bila je naime zima, i nikako im se 
nije činilo, da je moguće odanle voditi rat, prije nego pribave 
konjanike iz Atene i sakupe ih od tamošnjih saveznika, da ne- 
prijateljski konjanici ne budu sasvim premoćni. Ujedno su 
htjeli da sakupe novaca odanle i da ga dobiju iz Atene. Htjeli 
su predobiti za se i neke gradove, za koje su se nadali da će 
im se poslije bitke radije odazvati, i spremiti ostalo, i hrane 
i što bi im još trebalo, pa da na proljeće navale na Sirakužane. 


HERMOKRAT BODRI KLONULE SIRAKUŽANE. NJIHOVI 
POSLANICI TRAŽE POMOĆ U KORINTU I SPARTI 


72. — S tom mamjerom otplove u Na&s i Katanu da ta- 
mo prezime. Sirakužani sahrane svoje mrtvace i sazovu skup- 
štinu. I stupivši pred njih, Hermokrat Hermonov, čovjek, koji 
razumnošću nije ni za kim zaostajao i bio iskusan i vrstan u 
ratu i zbog hrabrosti na glasu, stane ih hrabriti ne dopuštajući, 
da klonu zbog onoga, što se dogodilo: Nije bio pobijeđen nji- 
hov duh, nego im je naškodio nered. Ipak nisu toliko podlegli, 
koliko bi bilo vjerojatno, pogotovo kad su se oprli prvim po 
ratnom iskustvu ljudima među Helenima, oni takoreći nevje- 
šti ljudima od zanata. A mnogo im je naškodilo i mnoštvo 
vojskovođa i zapovjedništvo mnogih (jer su imali petnaest 
vojskovođa) pa nered i neposlušnost prostih vojnika. Ako 
budu imali malo, no iskusnih vojskovođa, i ako ove zime 
opreme oklopnike dajući oružje onima, koji ga nemaju, kako 
bi ih bilo što više, te ako ih ktome budu silili na ostale vje- 
žbe, vjerojatno je, reče, da će svladati protivnike, jer hra- 
brosti u njih ima, samo ako još pridođe red u boju. To će se 
oboje usavršiti: stega, ako se budu vježbali kraj prijetećih 
opasnosti, a hrabrost će sama za se biti još smionija, ako se 
budu pouzdavali u vještinu. Vojskovođa treba odabrati i malo 
i s neograničenom vlašću i njima se moraju zakletvom obve- 
zati, da će ih zaista pustiti da upravljaju, kako budu najboije 
umjeli. Tako će se ono, što treba tajiti, bolje čuvati, i ostalo 
će se pripraviti u redu i bez izgovora. 

73. — Saslušavši ga, Sirakužani zaključe sve, što je predla- 
gao, i za vojskovođe izaberu samoga Hermokrata, Heraklida 
Lizimahova i Sikana Eksekestova, tu trojicu. I u Korint i 
Lakedemon odašalju poslanike, da im od njih stigne pomoć i 
da nagovore Lakedemonjane, neka vode rat s Atenjanima 
odlučnije i otvoreno u njihovu korist, da ih ili prisile da odu 
od Sicilije ili da vojsci na Siciliji manje šalju druga pojačanja. 


ATENJANI PREZIME U NAKSU. SIRAKUZA SE 
UTVRĐUJE 


"4. — Atenska vojska u Katani odmah otplovi prema Me- 
seni, da je zauzme na izdaju, ali se ono, što se snovalo, ne 
ispuni. Kad je Alkibijad odilazio sa.zapovjedništva, jer su već 
bili poslali po njega, budući da je znao, da će poći u progon- 
stvo, oda taj naum sirakuškim prijateljima u Meseni, jer je 
bio upućen u ono, što ih je čekalo. Oni već prije ubiju ljude, 
koji su to spremali, i tad dođe do ustanka, pa stojeći pod oru- 
žjem prevladaju oni, koji su željeli, da ne prime Atenjane. A 
Atenjani pričekaju oko trinaest dana, pa kako je bila bura i 
nisu imali živeža te im ništa nije polazilo za rukom, vrate se 
u Naks i, ogradivši tabor koljem, ondje su zimovali. I po- 
šalju u Atenu troveslarku po novac i konjanike, da im stignu 
početkom proljeća. 


75, — A i Sirakužani su zimi gradili zid uz grad, uklju- 
čivši u nj Temenit*?, duž čitavoga onoga dijela, što gleda prema 
Epipolama!", da ih, ako budu poraženi, iz bližega lako ne 
zaokruže, a gradili su i tvrđavu Megaru i još jednu kod Olim- 
pijeja. Zabiju i u more kolje svuda, gdje bi se mogli iskrcati. 
Znajući, da Atenjani zimuju kod Naksa, udare svom vojskom 
na Katanu, opustoše dio njihove zemlje i zapalivši atenske 
šatore i tabor vrate se kući. 


? Temenit je prvobitno bio nadimak Apolonov, kasnije je 
označivao kotar kod Sirakuze, gdje je stajao Apolonov hram. 
Taj se kotar zvao Neapolis. 

10 Epipole su se zvali brežuljci na sjeveru i zapadu Sinakuze. 

ATENSKI I SIRAKUŠKI POSLANICI HOĆE DA 
PREDOBIJU ZA SE KAMARINU, ALI SE ONA IZJAVI 
NEUTRALNOM 


Doznajući, da Atenjani šalju poslanike u Kamarinu 
s obzirom na savez sklopljen s njima za Laheta, ne bili ih kako 
predobili za se, i oni su sa svoje strane slali poslanike. Ka- 
marinjani su im bili sumnjivi, što im ni u prvom boju nisu 
rado poslali onu pomoć, koju su im poslali, pa su se bojali, da 
im ubuduće ne će više hijeti pomagati, jer su vidjeli, da su 
Atenjani imali uspjeha u boju, i da će ih Atenjani nagovoriti, 
da se združe s njima kao prijašnji prijatelji. Kad su dakle 
došli u Kamarinu -iz Sirakuze Hermokrat i drugovi, a od 
Atenjana Eufem s pratnjom, Hermokrat je, hoteći Atenjane 
unaprijed oklevetati u skupštini, koju su sazvali Kamarinjani, 
govorio ovako: 


76. — »Došli smo amo kao poslanici, Kamarinjani, ne 
zato, što smo se pobojali, da ćete se preplašiti nazočne atenske 
moći, nego više zato, što smo se uplašili njihovih namjerava- 
nih govora, da vas ne nagovore, prije nego inas malo saslušate. 
Došli su na Siciliju pod izlikom, za koju znate, a s namjerom, 
koju svi naslućujemo. Meni se čini, da oni ne kane Leonti- 
njane natrag naseliti, nego radije nas iseliti. Nije razumljivo, 
da gradove ondje u Heladi razaraju, a ovdašnje naseljuju i da 
se brinu za Leontinjane zbog srodstva, jer su Halkiđani, dok 
Halkiđane na Eubeji, kojih su ovi naseljenici, drže u ropstvu. 
Na isti način, na koji su ono zauzeli, i ovo ovdje sad poku- 
šavaju osvojiti. Postavši vođama Jonjana privolom njih samih 
i onih istoplemenjaka, koji su im bili saveznici, tobože poradi 
osvete Međaniniu, navališe na njih i pokoriše ih, neke zbog 
navodnog izbjegavanja vojne dužnosti, neke, jer da među- 
sobno ratuju, a neke opet iznoseći protiv njih različite zvučne 
optužbe. Ne opriješe se dakle Međaninu ni ovi (Atenjani) za 
helensku slobodu ni Heleni za svoju slobodu, nego ovi, da 
Heleni robuju njima, a ne Međaninu, a oni, da dobiju novoga 
gospodara jednako lukava, ali podmuklijega. 


"7. — Nismo doista sada došli, da vama, koji to znate, 
otkrijemo, kolike nepravde čini atenski grad, koji se može 
lako optužiti, nego mnogo više, da okrivimo sami sebe. 

Premda imamo primjere tamošnjih Helena, kako su pali u 
ropstvo, jer se nisu branili, i premda i sad vidimo protiv sebe 
iste evo mudrolije: povratak u naselja srodnika Leontinjana 
i pomoć saveznicima Egestancima, još uvijek ne stvaramo 
odluku da zbijemo svoje redove i da im ozbiljnije pokažemo, 
da ovo nisu Jonjani ni Helesponćani ni otočani, koji robuju 
mijenjajući uvijek gospodara, ili Međanina ili drugoga koga, 
nego da su ovo Dorani, koji slobodni iz nezavisnoga Pelopo- 
neza nastavaju Siciliju. Ili zar ćemo čekati, dok nas pojedince 
grad za gradom pokore, premda znamo, da nas jedino tako 
mogu osvojiti, i zar ne vidimo, da se laćaju toga načina, da 
jedne od nas razdvajaju raznim prijedlozima, druge potiču na 
međusobni rat obećavajući savezništvo, a neke opet tjeraju 
u propast time, što im, koliko mogu, pojedinačno iznose za- 
mamne prijedloge? Mislimo li, ako prije propadne netko, koji 
daleko od nas stanuje, da ne će i drugoga koga snaći nesreća, 
nego radije, da je onaj, koji trpi, za se nesretan? 


78. — I ako je kome palo na pamet, da je Sirakužanin, a 
ne on neprijatelj Atenjaninu, pa drži neobičnim izlagati se 
opasnosti za moju zemlju, neka uzme na um, da se ne će 
boriti više za moju zemlju, nego istovremeno u mojoj zemlji 
jednako i za svoju i da će voditi borbu to sigurnije, ukoliko 
ja ne budem prije uništen, nego ako bude imao mene za sa- 
veznika i ne bude osamljen, kao i to, da Atenjanin ne želi 
samo kazniti Sirakužanina kao neprijatelja, nego isto tako 
osigurati za sebe njegovo prijateljstvo izgovarajući se na me. 
A ako nam tko zavidi ili nas se i boji (to oboje snalazi moć- 
niju državu) i poradi toga želi, da Sirakuza padne u zlo, kako 
bismo se opametili, ali da ona ipak nadvlada poradi njegove 
sigurnosti, taj se nada želji, koja nadilazi ljudsku moć. Nije 
naime moguće, da isti čovjek bude istodobno isto tako uprav- 
ljač svoje želje kao i svoje sreće. A ako bi se prevario u raču- 
nu, zajauknuvši nad svojim zlom naskoro bi možda opet jed- 
nom zaželio zavidjeti i mojoj sreći. Ali je to nemoguće nekomu, 
koji nas je izdao i nije htio ondje, gdje se ne radi o riječima, 
nego o djelima, prihvatiti zajedničke opasnosti, jer naoko bi 
spasavao našu moć, a u stvari bi radio o svom spasu. I bilo 
bi sasvim naravno, Kamarinjani, da vi, koji ste nam susjedi 
i koji ćete nakon nas doći u opasnost, predvidite to i da nam 
ne pomažete mlitavo kao sada, nego da radije sami pristupite 

k nama, kao što biste vi nas molili i pozivali u pomoć, da su 
Atenjani najprije došli u kamarinsku zemlju, da se i sad po- 
kažete isto takvima sokoleći nas, da ništa ne popustimo. Ali 
se niste dosad ni vi ni ostali na to nikako odlučili. 


79. — Iz kukavštine ćete se možda osvrtati na pravdu 
prema nama i napadačima govoreći, da ste u savezu s Atenja- 
nima. Taj savez niste sklopili protiv prijatelja, nego ako tko 
od neprijatelja bude išao na vas, i da pomažete Atenjanima, 
kad im drugi budu činili krivo, a ne, kao sada, kad oni sami 
budu činili krivo bližnjima, jer ni Regijci, premda su Halki- 
đani, nisu voljni vraćati na njihova naselja Leontinjane, koji 
su Halkiđani. I bilo bi nečuveno, ako oni naslućujući pravo 
značenje toga naoko lijepoga pozivanja na pravo neočekivano 
rade razborito, a vi, premda imate opravdani izgovor, hoćete 
pomagati svojim prirodnim neprijateljima i uništiti još pri- 
rodnije svoje srodnike u zajednici s njihovim krvnim nepri- 
jateljima. No to nije pravedno, nego je naprotiv pravedno, da 
nam pomažete i da se ne bojite njihove priprave. Ona naime 
nije strašna, ako se mi svi združimo, nego ako se protivno to- 
me razdvojimo, oko čega oni revno rade, TA ni kad su uda- 
rili na nas same i svladali nas u boju, nisu postigli, što su že- 
ljeli, nego su se brzo povukli. 


80. — Stoga, ako budemo ujedinjeni, nije opravdano, da 
klonemo duhom, nego da još spremnije sklapamo savez, pogo- 
tovo što će stići pomoć od Peloponežana, koji su ovima u ratu 
kudikamo nadmoćniji. I neka se komu ne čini, da je onakav 
oprez pravedan prema nama, a za vas siguran, naime to da 
ne pomažete baš nijednima od nas, jer ste saveznici obojih. 
U stvari to nije pravedno, kako bi bilo s pravnoga zahtjeva. 
AKO naime zbog vašeg nesudjelovanja u ratu onaj, koji do- 
živi poraz, bude stradao, a pobjednik zavlada, da li ste time 
učinili drugo što nego to, da tim samim neučestvovanjem jed- 
nima niste pomogli da se spasu, a druge niste spriječili, da 
postanu opaki? Ipak bi bilo ljepše, da se pridružite povrije- 
đenima i ujedno srodnicima te da sačuvate zajedničku korist 
Sicilije i ne dopustite Atenjanima, koji su vam prijatelji, da 
pogriješe. 

Ukratko, mi Sirakužani kažemo, da nije nikakva teškoća 
jasno poučiti ni vas ni ostale u onom, o čemu sami ništa lošije 

ne sudite. Molimo vaš i ujedno, ako vas ne budemo mogli na- 
govoriti, tvrdimo, da nam Jonjani, naši vječni neprijatelji, 
rade o glavi, a da vi Dorani izdajete nas Dorane. I ako Ate- 
njani nas pokore, nadvladat će nas zbog vaših odluka, a čast 
će steći u svoje ime i kao pobjednu nagradu ne će primiti 
koga drugoga nego onoga, koji im je pribavio pobjedu. A 
ako opet mi nadvladamo, vas će jednako stići naša osveta 
poradi odgovornosti za opasnosti. Promišljajte dakle i već 
sada birajte ili odmah ropstvo bez opasnosti ili, ako s nama 
pobijedite, priliku da ne primite sramotno ove za gospodare 
i da izbjegnete našem neprijateljstvu, koje ne bi bilo kratko- 
trajno.« 


81. — Tako reče Hermokrat, a atenski poslanik Eufem 
reče poslije njega ovo: 


82. — »Došli smo, da obnovimo prijašnji savez, ali kad 
se Sirakužanin okomio na nas, nužno je reći i o vlasti da je 
s pravom posjedujemo. Najveći je dokaz tome svakako on 
sam spomenuo, naime da su Jonjani nekako vječni neprija- 
telji Doranima. Stvar stoji ovako. Mi, koji smo Jonjani, pobri- 
nuli smo se, kako se nikako ne bismo morali pokoravati Pelo- 
ponežanima Doranima, premda su i brojniji i uz nas stanuju. 
Poslije Medskih ratova pribavivši mornaricu riješili smo se 
vlasti i vodstva lakedemonskoga, jer nije bilo nikako oprav- 
dano, da oni zapovijedaju nama kao ni mi njima, osim uko- 
liko su u tadašnjem času bili moćniji. Postavši vođama onih, 
koji su prije bili pod vlašću Kraljevom, živimo samostalno 
smatrajući, da ne ćemo nikako biti podložni Peloponežanima, 
ako budemo imali moć, kojom bismo se branili. I točno re- 
kavši, nismo ni nepravedno pokorili sebi Jonjane i otočane, za 
koje Sirakužani kažu da smo ih učinili svojim robovima, 
premda su nam srodnici. Udarili su s Međaninom na svoj 
matični grad, na nas, i nisu imali smjelosti da se odmetnu od 
njih i da žrtvuju svoju imovinu, kao što smo mi učinili na- 
pustivši svoj grad, nego su sami odabrali ropstvo i htjeli ga 
i nama narinuti. 


83. — Poradi.toga mi zasluženo vladamo u jednu ruku, 
jer smo pružili Helenima najveću mornaricu i bezuvjetnu 
spremnost i jer su oni čineći spremno uslugu Međaninu nama 


365 


škodili, a u drugu, jer smo težili za otpornom snagom protiv 
Peloponežana. I ne uljepšavamo to, kao da smo mi jedini svla- 
dali barbarina i zato s pravom vladamo ili kao da smo se 
izvrgli opasnosti više za slobodu ovih nego za slobodu svih i 
za svoju vlastitu. Ne može se nitko prekoravati, što traži 
sigurnost, na koju ima pravo. 

I sada ovdje nazočni poradi svoje sigurnosti vidimo, da i 
vama to isto koristi. A dokazujemo ito onim, čime nas ovi kle- 
veću i što vi slutite ponajviše kao još strašnije, jer znamo, da 
se ljudi, koji u prevelikom strahu što sumnjaju, raduju slat- 
kom govoru, ali kasnije kod izvođenja djela čine ono, što im 
je korisno. Rekli smo vam, da tamošnju vlast držimo zbog 
sigurnosti i da smo s istoga razloga došli ovamo, da s prijate- 
ljima sigurno uredimo ovdašnje prilike, i to ne da vas uči- 
nimo robovima, nego da radije spriječimo, da vas to ne 
zadesi. 


84, — A neka nitko ne prigovori, da se brinemo za vas, 
premda nas se to ništa ne tiče, i neka uvidi, da bismo i mi, 
dok ste vi čitavi i dok se opirete Sirakužanima zato, što niste 
slabi, trpjeli manju štetu, nego kad bi Sirakužani poslali 
kakvo pojačanje Peloponežanima. Zbog toga se dakle vi tičete 
nas vrlo mnogo. Stoga je opravdano i Leontinjane vratiti kući, 
ne kao podložne nama, kao što su njihovi srodnici na Eubeji, 
nego kao što moćnije, da kao susjedi zadaju iz svoje zemlje 
jada Sirakužanima nama u prilog. Ondje smo mi i sami do- 
rasli neprijateljima, a što se tiče Halkiđana, za koje Her- 
mokrat kaže da je nerazumljivo, što smo ih učinili robovima, 
a što ove ovdje oslobađamo, nama je od koristi, da oni budu 
nenaoružani i jedino da plaćaju porez, a ovi ovdje i Leonti- 
njani i ostali prijatelji da budu što nezavisniji. 


85. — Čovjeku silniku ili gradu, koji ima vlast, ništa nije 
bezumno, što je korisno, i ništa prijateljsko, što nije sigurno. 
On mora u svakom pojedinom slučaju prema prilikama po- 
stati ili neprijatelj ili prijatelj. I nama ovdje nije od koristi, 
ako oštetimo prijatelje, nego ako neprijatelji budu nemoćni 
zbog jakih prijatelja. Morali biste nam to vjerovati. I tamo- 
šnjim saveznicima upravljamo, kako su nam koji korisni: 
Hijani i Metimnjani daju nam brodove, inače su slobodni; 
s većinom njih postupamo nasilnije i oni nam plaćaju danak, 

a drugi, iako su otočani i lako bismo ih mogli osvojiti, naši 
su saveznici i sasvim slobodni, jer su na zgodnim mjestima 
oko Peloponeza. Stoga se i ovdje, naravno, ravnamo po svojoj 
koristi i nastojimo da, što ponavljamo, Sirakužanima zadamo 
straha. Teže za vlašću nad vama i hoće sumnjičeći nas da pri- 
vuku vas k sebi, a zatim da sami zavladaju Sicilijom na silu 
ili napuštenom od saveznika, ako mi odemo neobavljena posla. 
To će se nužno dogoditi, ako pristanete uz njih. Niti ćemo 
naime mi više moći lako svladati toliku silu združenu u 
jedno, niti će ovi biti slabi protiv vas, kad nas ne bude ovdje. 


86. — I tko tako ne misli, sama ga stvarnost pobija. Kad 
ste nas prije pozvali, niste nam stavljali pred oči ništa drugo 
nego strah, da ćemo i sami doći u opasnost, ako dopustimo, 
da vas Sirakužani podlože. I sad ne bi bilo pravedno, da ne 
vjerujete istom tom razlogu, kojim ste i nas nastojali uvjeriti, 
niti da nas sumnjičite, da smo došli s prevelikom moći za nji- 
hovu silu, već da mnogo radije ne vjerujete ovima. Mi se ne 
možemo ovdje ni ustaliti osim s vašom pomoći, a sve ako 
bismo postali opaki i podjarmili Siciliju, nama bi bilo nemo- 
guće zadržati u vlasti velike gradove poradi dužine plovidbe 
i poteškoće straženja, kao i zbog njihova uređenja kao kopne- 
nih gradova. Stanujući uz vas, uvijek vrebaju na vas ne voj- 
skom, nego gradom većim od naše sadašnje moći i kad uhvate 
zgodu za vas svakoga, ne puštaju je (pokazali su to već i u 
drugim prilikama kao i protiv Leontinjana), a sada se usu- 
đuju pozivati vas kao slaboumne protiv onih, koji to spreča- 
vaju i dosad ne daju, da Sicilija padne pod njihovu vlast. Mi 
vas naprotiv pozivamo na mnogo istinitiji spas moleći vas, da 
ne izdate sadašnju priliku obojima uzajamno povoljnu. Pomi- 
slite, da je ovima i bez saveznika uvijek pripravan put protiv 
vas poradi njihova mnoštva, a vama se ne će često pružiti 
prilika, da se obranite s tolikom pomoći. Ako dopustite, da se 
zbog nekoga vašeg sumnjičenja ta pomoć vrati kući ili bez 
uspjeha ili i poražena, još ćete zaželjeti da vidite i neznatan 
njezin dio, kad vam njezin dolazak ne bude više ništa koristio. 


87. — Nego ni vi, Kamarinjani, ne dajte se nagovoriti 
klevetama ovih, aniostali. Rekli smo vam svu istinu o onom, 
poradi čega nas sumnjiče, i još ćemo vas podsjetiti glavnih 
točaka i nastojati nagovoriti. Ponavljamo, da onima ondje u 

Heladi vladamo, da se drugomu kome ne pokoravamo, a ove 
ovdje oslobađamo, da nam Sirakužani ne škode. Prisiljeni 
smo laćati se mnogih pothvata, jer se i mnogih opasnosti mo- 
ramo čuvati, a došli smo kao saveznici i sada i prije onima 
ovdje između vas, koji trpe nepravdu, ne bez poziva, nego 
pozvani u pomoć. Ne kušajte nas odvraćati ni kao suci naših 
djela ni kao upravljači, što bi sad bilo teško, nego se poslužite 
odabravši ono, što od naše mnogostruke radinosti i načina 
rada ujedno i vama koristi, i držite, da to ne škodi svima 
odreda, nego da daleko većem broju Helena i koristi. U 
svakom kraju, pa i u onom, u kojem se ne nalazi naša vlast, 
i onaj, koji misli, da će mu se nanijeti nepravda, kao i onaj, 
koji mu radi o glavi, jedan, jer gaji sigurnu nadu, da će mu 
stići pomoć od nas, a drugi, ako dođemo, da se ne će bez 
straha izložiti opasnosti, obojica nužno dolaze do toga, onaj 
drugi, doduše nerado, da bude umjeren, a onaj prvi, da se 
bez poteškoće zaštićuje. Ne odbijte dakle tu sigurnost, zajed- 
ničku i onome, koji je moli, i vama, koji je sad imate, budite 
naši sudionici u borbi protiv Sirakužana učinivši jednako kao 
i ostali, pa mjesto da ih se uvijek čuvate, poradite im jednoć 
sa svoje strane isto tako o glavi.« 


88. — Eufem reče tako. Raspoloženje Kamarinjana je bilo 
ovakvo: Atenjanima su bili skloni, samo su mislili, da će oni 
sebi podjarmiti Siciliju, a sa Sirakužanima su kao susjedi 
uvijek živjeli u razmirici. Ali, bojeći se isto tako Sirakužana, 
koji su im bili blizu, da i bez njih ne nadvladaju, pošalju im 
u početku malo konjanika i za buduće odluče potajno poma- 
gati većma Sirakužanima, i to stvarno, ali što budu mogli 
umjerenije, Ipak, da se u tadašnjem času ne bi činilo ni Ate- 
njanima, da su prema njima bili manje susretljivi, pogotovo 
što su bili i jači u boju, odluče obojima naoko jednako odgo- 
voriti. I posavjetovavši se, ovako odgovore: Budući da se slu- 
čajno vodi rat među njima, koji su im oboji saveznici, odlu- 
čuju vjerni zakletvi ne pomagati u sadašnjem času nijednima 
od njih. I poslanici jednih i drugih odu. 

I ATENJANI I SIRAKUŽANI SNUBE SIKULCE ZA SE 


Sirakužani su se sa svoje strane spremali na rat, a Ate- 
njani su, utaboreni u Naksu, raspravljali sa Sikulcima, da ih 
što više pristane uz njih. Od Sikulaca više po ravnicama. koji 
su bili podanici sirakuški, odmetnu se mali broj. A oni, 
koji su živjeli u sredozemlju i tamo i prije uvijek stanovali 
slobodni, odmah su pristali uz Atenjane, osim malo njih, pa su 
i hranu dopremali vojsci, a neki i novaca. Kad su Atenjani 
zavojštili na one. koji nisu uz njih pristajali, jedne su prisi- 
ljavali, a protiv drugih su ih sprečavali i Sirakužani, koji su 
onamo slali posade i pomagali im. Otplovivši iz Naksa u Ka- 
tanu i opet popravivši tabor, koji su spalili Sirakužani, ondje 
su provodili ostatak. zime. I pošalju troveslarku u Kartagu 
zbog prijateljstva, ne bi li im mogli što pomoći, a pošalju i u 
Tireniju, gdje su se neki gradovi nuđali i sami, da će u za- 
jednici s njima ratovati. Slali su poruke naokolo i Sikulci- 
ma i poslavši poslanike u Egestu pozivali ih, da im pošalju 
što više konja; špremali su i ostalo, opeke i željezo, da opkole 
grad zidom, i što je inače trebalo, da u početku “proljeća 
započnu rat, 


I KORINĆANI I LAKEDEMONJANI OBEĆAJU POMOĆ SI- 
RAKUŽANIMA, KOJE ZAGOVARA I ALKIBIJAD. JOŠ IM 
PREPORUČI, NEKA UTVRDE DEKELEJU 


Poslanici, koje su Sirakužani odaslali u Korint i Lakede- 
mon, kušali su nagovoriti Italce, dok su mimo plovili da ne 
.gledaju mirno, što Atenjani rade, jer se i njima jednako radi 
o glavi, a kad su došli u Korint, govorili su moleći ih, da im 
pomognu zbog srodstva. I Korinćani odmah sami prvi za- 
ključe da im pomognu svom revnošću, i pošalju zajedno s nji- 
ma poslanike u Lakedemon, da bi i njih zajednički nagovorili, 
da rat ondje u Heladi vode otvorenije i da na Siciliju pošalju 
kakvu pomoć. Poslanici iz Korinta bili su u Lakedemonu, u 
isto vrijeme, kad i Alkibijad s drugovima bjeguncima. On je 
upravo tada na teretnom brodu bio prešao najprije iz Turija 
u Kilenu u Eleji, a zatim je, kad su sami Lakedemonjani po- 
slali po njega, kasnije došao u Lakedemon, ali uz sigurno 

jamstvo, jer ih se bojao zbog svoga djelovanja u Mantineji. 
I dogodi se, da su u lakedemonskoj skupštini Korinćani i Si- 
rakužani nastojali nagovoriti Lakedemonjane na isto, na što 
i Alkibijad. Budući da su efori i tadašnji poglavari doduše 
namjeravali poslati u Sirakuzu poslanike, da ih spriječe, da 
se ne izmire s Atenjanima, ali nisu bili spremni pomagati im, 
ustane Alkibijad te podjari i potakne Lakedemonjane govo- 
reći ovako: 


89. — »Nužno je najprije progovoriti vam o mojoj kleveti, 
da me ne saslušate nepažljivije o zajedničkim poslovima zbog 
sumnjičavosti prema meni. Moji su vam pređi doduše otka- 
zali zastupanje države poradi neke krivnje, ali ja sam vam 
sam, obnavljajući to, iskazivao usluge u drugim zgodama, pa 
i za nesreće u Pilu. I premda sam ja ustrajao u revnosti pre- 
ma vama, vi ste se izmirili s Atenjanima i mojim ste neprija- 
teljima, učinivši to njihovom pomoću, pribavili moć, a meni 
poniženje. Poradi toga ste opravdano od mene trpjeli štete, 
kad sam se dao na pregovore s Mantinejanima i Argivcima, 
a i inače, koliko sam god puta radio protiv vas. Ako se tko 
tada za stradanja i ljutio nepravo na me, ispitujući sad stvari 
po istini neka promijeni mišljenje. Ili, ako me je tko zato, 
što sam i puku više naginjao, držao gorim, neka pomisli, da 
se ni tako ne ljuti opravdano. Sa silnicima se nekako oduvijek 
nismo slagali (a sve, što je u opreci vlastodršcu, prozvalo se 
puk) i prema tomu stalno smo zastupali mnoštvo. A kako 
ujedno naš grad ima pučku vladu, bilo je nužno u većini slu- 
čajeva ravnati se po tadašnjim prilikama. Kušali smo u dr- 
žavnim poslovima biti umjereniji od tadašnje razuzdanosti. A 
bilo je, kao u davno vrijeme, tako i sada, drugih, koji su 
svjetinu zavodili na opakija djela, a ti su baš i mene svrgli. 
Mi smo stajali na čelu cjelokupne države, jer smo željeli za- 
jednički sačuvati onaj ustav, po kojem je naš grad upravo 
postao vrlo velik i veoma slobodan, i koji je ustav svatko od 
nas baštinio (jer pučku smo vladu prozreli, koji imamo i malo 
razuma, i ja sam bolje nego itko drugi, tako da bih je mogao 
i grditi. ali o općenito priznatoj bezumnosti ne bi se dalo ništa 
novo reći), a mijenjati tu vladu nije nam se činilo sigurnim, 
jer ste vi kao neprijatelji stajali blizu. 

90. — I s mojim se klevetama dogodilo tako. Sad saslu- 
šajte ono, o čemu vama treba vijećati, a meni razložiti, ako 
što bolje znam. Zaplovismo na Siciliju, da najprije, ako uz- 
mognemo, podjarmimo sebi Siciljane, poslije njih i Italce, i 
napokon da okušamo i kartašku vlast i njih same. A ako bi 
to uspjelo ili sve ili bar veći dio, kanili smo naskoro udariti 
na Peloponez, pošto dopremimo odanle cjelokupnu helensku 
moć, koja je pristala uz nas, pošto najmimo mnoge barbare, 
i Iberane i druge od tamošnjih barbara, koje sad priznaju naj- 
borbenijima, i pošto sagradimo osim naših mnogo troveslarki, 
jer Italija ima izobilje drva. Tim lađama smo se nadali da 
ćemo u ratu lako svladati Peloponez sasvim ga zatvarajući i 
istovremeno provaljujući vojskom s kopna te jedne gradove 
zauzeti jurišem, a druge opkoliti zidom i poslije toga zavladati 
i čitavim helenskim svijetom. Da bi to što lakše polazilo za 
rukom, imali su novaca i hrane pružiti u dovoljnoj mjeri sami 
oni krajevi, što su odanle pristali uz nas, bez ovdašnjih do- 


hodaka. 


91. — Što smo naumili s brodovljem sada otpremljenim, 
to ste eto čuli od čovjeka, koji je o tome vrlo točno obavi- 
ješten. I preostali će vojskovođe, ako budu mogli, isto tako to 
izvršiti. A sad čujte, da se oni tamo ne će održati, ako ne po- 
mognete. Siciljani su dosta nevješti, pa ipak, kad bi se svi 
udružili, još i sada bi nadvladali. Sirakužani sami, koji su već 
pobijeđeni u boju sa svom svojom vojskom i ujedno zatvo- 
reni brodovljem, ne će moći odolijevati sadašnjoj atenskoj 
moći, koja je ondje. Ako oni zauzmu taj grad, imaju u rukama 
i čitavu Siciliju i odmah i Italiju. I opasnost, koju sam netom 
odanle navijestio, svalila bi se za ne dugo vremena na vas. 
Stoga neka nitko ne misli, da sada vijeća samo o Siciliji, nego 
i o Peloponezu, ako brzo ne učinite ovo: pošaljite onamo na 
brodovima takvu vojsku, koje će vojnici sami veslati i, pris- 
pjevši onamo, odmah vojevati kao oklopnici, i, što držim još 
korisnijim od vojske, pošaljite zapovjednika Spartanca, koji će 
tamošnje narode svrstati u red i one, koji ne budu htjeli, pri- 
siliti na to. Tako će se vaši prijatelji većma osmjeliti, a oni, 
koji su u dvoumici, neustrašivije će prići k vama. I ovdje 
treba istodobno otvorenije zapodjeti rat, da Sirakužani vide, 
da se vi za njih brinete, pa da se jače odupiru, i da Atenjani 
svojima manje šalju kakva pojačanja. Treba utvrditi Dekeleju 

u Atici, čega se Atenjani uvijek najviše boje i što jedino od 
ratnih nevolja drže da nisu iskusili. Najsigurnije će se škoditi 
neprijateljima, ako se navaljuje ondje, gdje se opaža i po- 
uzdano utvrdi da se najviše boje. Prirodno je, da pojedini od 
njih najtočnije znaju svoje slabe točke te ih se boje. A kakvu 
ćete korist imati od utvrđenja i u čemu ćete time protivnike 
sprečavati, mimoišavši mnogo toga, ukratko ću spomenuti naj- 
važnije. Većina onoga, čim je njihova zemlja opskrbljena, za- 
pasti će vas: jedno ćete osvojiti, a drugo će doći samo od sebe. 
Odmah će biti lišeni srebrnih laurijskih rudnika : koristi, 
koje vuku sad od zemlje i sudišta, a najviše će biti lišeni sa- 
vezničkog dohotka, koji će saveznici slabije prinositi, kad 
uvide, da vi već ratujete svom silom. 


92. — Da se sve to izvrši i brzo i dosta spremno, do vas 
stoji, Lakedemonjani, jer se sasvim pouzdajem, da je izvedivo 
(i mislim, da ne ću pogriješiti u svom mišljenju). Molim, da 
se nikomu od vas ne čini, da sam prilično nevrijedan, ako sad 
čvrsto navaljujem na svoju domovinu s najogorčenijim njenim 
neprijateljima, premda se nekoć činilo, da sam rodoljub, i 
neka se moj govor ne sumnjiči kao izljev prognaničke rev- 
nosti. Bjegunac sam pred opakošću onih, koji su me izagnali, 
ali ne bježim od vaše koristi, ako me poslušate. Nisu veći oni 
neprijatelji, koji su gdje naškodili neprijateljima kao vi, nego 
oni, koji su prisilili prijatelje, da postanu neprijateljima. Lju- 
bav prema domovini ne gajim sada, kad mi se čini nepravda, 
ali sam je gajio, kad sam u njoj sigurno živio kao građanin. 
Ne mislim, da sada idem protiv domovine, koju imam, nego 
mnogo radije želim opet steći domovinu, koje nemam. Pravi 
rodoljub nije onaj, koji ne navaljuje na svoju domovinu, po- 
što ju je nepravedno izgubio, nego onaj, koji iz žudnje za 
njom na svaki način pokušava dobiti je natrag. Molim vas, 
Lakedemonjani, da se mnome bez straha služite i u opasnosti 
i u svakoj nevolji spoznavši izreku, koju zaista svi često na- 
vode, da bih vam, ako sam vam kao neprijatelj žestoko škodio, 
i kao prijatelj mogao dovoljno koristiti, jer atenske prilike 
poznajem, a vaše sam samo nagađao. I vi sami sad pomislite, 
da zaista vijećate o vrlo važnim životnim pitanjima, i stoga 
ne oklijevajte s vojnom na Siciliju i Atiku, da stigavši onamo 
s malim dijelom vojske spasite velike stvari i oborite sadašnju 

i buduću atensku moć te da poslije toga sami sigurno živite 
i budete vođe čitave Helade njezinom privolom, ne na silu, 
već iz ljubavi.« 


93. — Alkibijad reče toliko. A Lakedemonjani, koji su 
već prije i sami kanili vojevati protiv Atene, ali su još okli- 
jevali i skanjivali se, mnogo se više ohrabre, kad im je on to 
pojedince razložio, i steknu uvjerenje, da su to čuli od onoga, 
koji zna najtočnije. Stoga su odmah stali misliti na utvrđenje 
Dekeleje i na hitno odašiljanje neke pomoći stanovnicima Si- 
cilije. Odredivši za zapovjednika Sirakužanima Gilipa Klean- 
dridova nalagali su mu, da savjetujući se s poslanicima iz 
Sirakuze i S Korinćanima nastoji, kako bi u tadašnjim prili- 
kama najprikladnije i najbrže došla cnima ondje neka pomoć. 
On je naređivao Korinćanima, da mu odmah pošalju u Azinu 
dvije lađe i da spremaju ostale, koliko ih namjeravaju poslati 
te, kad dođe zgodan čas, da budu spremne da otplove. A kad 
su to poslanici uglavili, vrate se iz Lakedemona. 

A stigne i atenska troveslarka iz Sicilije, koju su odaslale 
vojskovođe po novac i konjanike. I Atenjani, saslušavši ih, 
zaključe poslati vojsci hrane i konjanika. I zima se svrša- 
vala, i svršavala se sedamnaesta godina ovom ratu, koji je 
opisao Tukidid. 


ATENJANI PODSJEDNU SIRAKUZU. SIRAKUŽANI SE 
HRABRO ODUPIRU, ALI POMALO GUBE NADU U SPAS 


94. — Slijedećega ljetnog razdoblja, i to odmah na po- 
četku proljeća Atenjani na Siciliji, krenuvši iz Katane, za- 
plove uz obalu prema Megari [onoj na Siciliji], kojoj su sta- 
novnike za silnika Gelona, kao što sam i prije spomenuo, 
Sirakužani protjerali pa sami posjeduju njihovu zemlju. Iskr- 
cavši se, opustoše polja, zatim dođu do neke sirakuške utvrde, 
koju ipak ne osvoje, nego opet i s pješačkom vojskom i s,bro- 
dovima stignu uz obalu do rijeke Terije. Iskrcavši se tu, pu- 
stošili su ravnicu i palili žito pa namjerivši se na neke Sira- 
kužane, ne na mnoge, ubiju ih nekoliko, podignu pobjedni 
znak i vrate se na lađe. Otplovivši u Katanu i nabavivši 
odanle hrane, polazili su s čitavom vojskom protiv Kento- 
ripe, sikulskoga gradića. Pridobivši ga ugovorom, odilazili su 

paleći usput žito Inešanima i Hiblejcima. Došavši u Katanu, 
zateknu tamo konjanike, koji su stigli iz Atene, njih dvjesta 
i pedeset s opremom bez konja, jer da će konje za sebe na- 
baviti odanle, trideset strijelaca na konjima i tri stotine 
talenata srebra. 


95. — Istoga proljeća zavojšte Lakedemonjani i na Arg 
i dopru sve do Kleone, no, kad je nastao potres, vrate se. 
Argivci poslije toga provale u Tireatidu!!, koja im je bila 
u susjedstvu, i uhvate veliki lakedemonski plijen, koji su 
prodali za ne manje od dvadeset i pet talenata. Istoga ljeta 
ne mnogo kasnije tespijski puk navali na one, koji su imali 
vlast u rukama, ali se ne domogne cilja, nego su neki od 
njih pohvatani uz pomoć Tebanaca, a drugi pobjegnu u Atenu. 


96. — Čim su istoga ljeta Sirakužani doznali, da su Ate- 
njanima stigli konjanici i da kane sada poći na njih, pomisle, 
ako se Atenjani ne dokopaju Epipola, strma mjesta, koje leži 
ravno nad gradom, da ih ne će lako zatvoriti zidom, ni ako 
budu jači u boju. Stoga su namjeravali čuvati pristupe do 
toga mjesta, da se neprijatelji tu neopazice ne uspnu, jer dru- 
gdje ne bi mogli. Mjesto se uostalom nadvilo nad gradom 
i strmo se spušta do grada, tako da se odanle vidi sve u 
njemu. I prozvali su ga Sirakužani Epipolama, jer se uzdiže 
nad okolinom. Oni izađu u osvit dana sa svom vojskom na 
livadu uz rijeku Anap (jer su međutim i Hermokrat i ostale 
vojskovođe netom preuzeli zapovjedništvo) i tu su držali 
smotru oružja pa najprije odaberu šest stotina po izbor 
oklopnika, kojima je zapovijedao Diomil, prognanik s Amdra, 
da straže nad Epipolama i, ako bude gdje drugdje trebalo, 
da se brzo skupe i priteknu u pomoć. 


97. — One noći, dan prije koje su Sirakužani vršili smo- 
tru, Atenjani neopazice pristanu sa svom vojskom iz Katane 
u takozvanom Leontu, koji je udaljen od Epipola šest ili 
sedam stadija i, iskrcavši pješake, usidre lađe u Tapsu. To 
je poluotok, koji se uskom prevlakom pruža u more, a od 
sirakuškoga grada nije mnogo udaljen ni morem ni kopnom. 
Pomorska je atenska vojska mirovala u Tapsu pregradivši 


11 Tireatida ili Kinosurija zvao se dio Arga, koji je graničio 
s Lakonijom, s glavnim gradom Tireja. 

koljem prevlaku. A pješačka je vojska odmah trkom napre- 
dovala prema Epipolama i pretekla Sirakužane popevši se 
na Eurijel!*, prije nego su oni to opazili i stigli s livade 
i smotre. Jurili su u pomoć i ostali, što je tko brže mogao, 
i šest stotina s Diomilom. Prije nego se sukobe, imali su s li- 
vade prevaliti ne manje od dvadeset i pet stadija. Udare 
dakle na njih na takav način u priličnom neredu i, pošto su 
bili svladani u bošu na Epipolama, Sirakužarni se povuku u 
grad. I Diomil pogine i ostalih oko tri stotine. Poslije toga 
Atenjani podignu pobjedni znak, vrate Sirakužanima po ugo- 
voru poginule i sutradan se spuste prema samom gradu. Kad 
im oni nisu dolazili u susret, povuku se i sagrade tvrđavu 
na Labdalu na strmim uzvisinama Epipola okrenutu prema 
Megari, da bi im bila skladište za sprave i novac, kad bi 
napredovali bilo boreći se ili opkoljavajući grad zidom. 


98. — I ne mnogo kasnije dođe im iz Egeste trista ko- 
njanika i oko stotinu Sikulaca, Nakšana i nekih drugih. I Ate- 
njana je bilo dvjesta i pedeset, za koje dobiju konje, jedne 
od Egestanaca i Katanjana, a druge kupe, tako da se sku- 
pilo u svemu šest stotina i pedeset konjanika. Postavivši po- 
sadu na Labdalu, polazili su Atenjani prema Sikil#, gdje su 
se smjestili i brzo izgradili naokolo zid. Brzinom izgradnje 
natjeraju Sirakužane u strah. Oni izađu protiv njih namje- 
ravajući zapodjeti boj i ne dopuštati im graditi. Već su bili 
svrstani jedni protiv drugih, kad sirakuške vojskovođe vide, 
da im je vojska rastrgana i da je ne će biti lako srediti, pa 
je odvedu natrag u grad osim jednog dijela konjanika. Ti su 
ostajali i sprečavali Atenjane, da nose kamenje i da se po- 
dalje raziđu. Jedan odred atenskih oklopnika i s njima svi 
konjanici sukobe se sa sirakuškim konjanicima i natjeraju 
ih u bijeg; neke od njih ubiju, a zatim podignu pobjednički 
znak u spomen konjaničke bitke. 


99. — Sutradan su jedni Atenjani gradili sjeverni kružni 
zid, a drugi nosili kamenje i drvo i gomilali ga kraj t. zv. 
Trogila!*, baš tamo, gdje su mogli povući najkraći zid iz ve- 


12 Eurijel, brdo i tvrđava kod Sirakuze, stvarao je prilaz 
k Epipolama. 

15 Sika, dio grada Sirakuze, koji se kasnije prozvao Tiha. 

14 Luka na sjeveru Sirakuze. 

like luke do drugoga mora. Sirakužani, osobito po naputku 
vojskovođe Hermokrata, nisu se više hijeli izlagati opasno- 
stima u bojevima sa svom vojskom protiv Atenjana, nego im 
se činilo bolje da grade poprečni zid prema crti, gdje su oni 
kanili zidati zid, i ako ih preteknu, da im prerežu gradnju 
i ujedno da šalju na njih samo jedan dio vojske, ako bi za 
gradnje polazili protiv njih. I nadali su se, da će ih preteći 
i prije zatvorili koljem pristupe ka gradi2 a onda bi se oni 
svi prekidajući posao morali okretati protiv njih. Izišavši da- 
kle, gradili su zid počevši od svoga grada, podizali su po- 
prečni zid s donje strane atenskoga kružnoga zida i sjekli su 
masline svetoga gaja stavljajući na zid drvene kule. Atensko 
brodovlje ploveći iz Tapsa okolnim putem još nije bilo uplo- 
vilo u veliku luku, nego su Sirakužani bili još gospodari mor- 
ske obale, a Atenjani su kopnom dopremali iz Tapsa živež. 


100, — Kad se Sirakužanima činilo, da je dosta onoga, 
što su koljem pregradili i koliko su sagradili poprečnoga 
zida, pa kad Atenjani nisu došli, da ih priječe, jer su se 
bojali, da će se neprijatelji lakše boriti s njima razdvoje- 
nima, i jer su se sami žurili gradnjom okolnoga zida, Sira- 
kužani ostave jedan odred za čuvanje sagrađenoga zida te se 
vrate u grad. A Atenjani unište njihove cijevi, koje su ispod 
zemlje vodile pitku vodu u grad, i uvrebavši čas, kad su 
ostali Sirakužani bili o podne pod šatorima, neki se vratili 
u grad, a neki nemarno stražili kod ograde od kolja, nalože 
četi od tri stotine odabranih između sebe i nekim izabranim 
lakooružanicima, koje su teško naoružali, da iznenada trkom 
pohite do poprečnoga zida, A ostala je vojska išla u dva 
odjela: jedan je odio s jednim vojskovođom išao prema gradu, 
ako bi odanle dolazili u pomoć, a drugi odio s drugim voj- 
skovođom prema ogradi od kolja kraj malih vrata. One tri 
stotine navale i zauzmu ogradu od kolja, a stražari, napu- 
stivši je, pobjegnu na izvanji zid oko Temenita. I progoneći 
ih upadnu zajedno s njima unutra, ali, premda su već bili 
tu, silom ih opet izbace Sirakužani. Tom prilikom poginu 
neki od Argivaca i ne mnogo Atenjana. I čitava se vojska 
povuče, ali sruši poprečni zid, iščupa kolje i odnese ga sebi; 
zatim podignu pobjedni znak. 

101. — Sutradan su Atenjani počevši od kružnoga zida 
utvrđivali uzvisinu nad močvarom, koja na tom mjestu Epi- 
pola gleda prema velikoj luci i gdje im je, ako siđu preko 
ravnice i močvare, bilo najkraće opasivanje zidom do luke. 
Međutim Sirakužani izađu i stanu opet počevši od grada kroz 
sredinu močvare graditi ogradu od kolja. Ujedno su kraj 
ograde kopali jarak. da Atenjanima ne bude moguće povući 
zid sve do mora. Kad su Atenjani dovršili zid do uzvisine, 
navale opet na sirakušku ogradu od kolja i jarak te nalože 
brodovlju, da doplovi iz Tapsa okolnim putem u veliku sira- 
kušku luku. U osvit sami siđu s Epipola u ravnicu i stave 
preko močvare, gdje je bila blatna i najčvršća, vrata i široke 
grede i po njima prijeđu te zauzmu u zoru ogradu od kolja 
osim malog dijela i jarak, a kasnije osvoje i ostatak. I dođe 
do boja, u kojem su pobjednici bili Atenjani. Sirakužani, koji 
su bili na desnom krilu, pobjegnu prema gradu, a oni na li- 
jevom krilu prema rijeci. Budući da im je atenska izabrana 
četa od tri stotine htjela zatvoriti prijelaz, trkom su se žurili 
prema mostu. Sirakužani se prepadnu, ali (budući da su tamo 
imali i većinu konjanika) udare na te tri stotine, nagnaju 
ih u bijeg i bace se na desno atensko krilo. A kad su nasr- 
nuli, uskomeša se zajedno i prvi odred krila. Kad je to vidio 
Lamah, dolazio im je u pomoć sa svoga lijevoga krila s ma- 
lim brojem strijelaca i uzevši sa sobom Argivce, ali kad ije 
prešao neki jarak i ostao sam s nekolicinom, koji su zajedno 
s njim prešli, pogine on sam i petorica ili šestorica njegovih. 
Sirakužani ih odmah, pretekavši Atenjane brzo prenesu 
preko rijeke na sigurno mjesto, a kad je naskoro pala na njih 
i ostala atenska vojska, stanu uzmicati, 


102. — Kad su međutim oni Sirakužani, koji su se u 
početku bili sklonili u grad, vidjeli, što se to zbiva, sami se 
opet ohrabre i svrstaju protiv Atenjana prema sebi, a jedan 
dio pošalju protiv kružnoga zida na Epipolama misleći, da 
će ga nebranjena zauzeti. I zauzmu i poruše deset pletarals 
izvanjega njihova zida, a od samoga kružnoga zida odbije 
ih Nikija, jer je slučajno na njemu ostao zbog bolesti. On 
zapovjedi slugama, da zapale strojeve i drva, koja su bila 


15 Pletar, mjera za dužinu od 100 grčkih stopa, otprilike 
30 m. 

nagomilana pred zidom, jer je vidio, da će zbog nestašice 
ljudi biti nemoguće spasti se na drugi način. I postignu 
svrhu, jer poradi vatre nisu Sirakužani. više napredovali, 
nego su se vraćali natrag. Već je dolazila odozdo atenska 
pomoć kružnom zidu, pošto su protjerali tamošnje protivnike, 
a istodobno su njihovi brodovi, kako je bilo određeno, plo- 
veći iz Tapsa ulazili u veliku luku. Videći to, čete odozgo 
brzo su uzmicale, a i čitava sirakuška vojska u grad, jer su 
držali, da tadašnjom svojom moći ne bi bili više kadri spri- 
ječiti izgradnju zida do mora. 


103. — Poslije toga Atenjani podignu pobjedni znak i 
vrate poginule po ugovoru Sirakužanima, a sami prime La- 
maha i drugove. Kad im se već sabrala čitava vojska, i po- 
morska i kopnena, počevši od Epipola i strmina zatvarali su 
sve do mora Sirakužane dvostrukim zidom!%. A hrana se 
vojsci dovozila odasvud iz Italije. Dođu k Atenjanima i mnogi 
sicilski saveznici, koji su prije bili neodlučni, i iz Tirenije 
tri lađe s pedeset vesala. I ostalo im je polazilo za rukom, 
kako su se nadali. Sirakužani nisu više držali, da bi ih mogli 
svladati u ratu, jer im ni iz Peloponeza nije stigla nikakva 
pomoć, pa su vodili razgovore o izmirenju i međusobno i 
s Nikijom, koji je po smrti Lamahovoj bio zaista jedini za- 
povjednik. Do odluke nije dolazilo nikakve, ali, što je bilo 
naravno kod ljudi, koji su bili u neprilici i jače nego prije 
bili opsjedani, mnogo se raspravljalo s njim i još više po 
gradu. Donekle su sumnjičili jedni druge poradi tadašnjih 
zala i svrgli su vojskovođe, pod kojima im se to dogodilo, 
govoreći, da su trpjeli štetu ili zbog njihove zle sreće ili 
izdaje, i izabrali su mjesto njih druge: Heraklida, Eukla 
i Teliju. 


16 Gradili su dvostruki zid zato, jer ih je straga ugrožavala 
posada Olimpijeja. 

LAKEDEMONJANIN GILIP STIGNE U TARANT. 
ATENJANI POMAŽUĆI ARGIVCIMA OTVORENO | 
PREKRŠE UGOVOR S LAKEDEMONJANIMA 


104. — Međutim Lakedemonjanin Gilip i brodovi iz Ko- 
rinta bili su već kod Leukade želeći Siciliji brzo priteći u 
pomoć. No budući da su im stizale strašne vijesti i sves istom 
laži, da je Sirakuza već sasvim opkoljena zidom, Gilip je 
gubio već svaku nadu za Siciliju. Hoteći spasiti Italiju, on 
sam i Korinćanin Piten preplove sa dvije lakonske lađe i 
dvije korintske što su brže mogli preko Jonskoga mora u 
Tarant, dok su Korinćani imali kasnije doploviti opremivši 
momcima osim svojih deset lađa još dvije leukadske i tri 
ampračke. Gilip pošalje najprije poslanike iz Taranta u Tu- 
rij, jer mu je otac imao nekoć ondje građansko pravo, no 
kad ih nije mogao predobiti za se, digne sidra te je plovio 
uz italsku obalu. I zahvati ga žestok vjetar (u Terinskom 
zaljevu), koji tu silno duše dolazeći sa sjevera, te ga odnese 
na otvoreno more, i on poslije vrlo žestoke bure opet pri- 
stane u Tarantu. Lađe, koje je oštetila bura. izvuče na kopno 
i počne ih popravljati. Doznavši, da on plovi prema njemu, 
Nikija nije mario za mali broj lađa, a to se isto dogodilo 
i Turijcima, nego je držao, da plove opremljene više gusarski, 
i nije poduzimao baš nikakvih mjera sigurnosti. 


105. — U isto vrijeme toga ljeta i Lakedemonjani pro- 
vale u Arg, oni sami i saveznici, i opustoše veliki dio zemlje. 
Nato Atenjani pošalju Argivcima u pomoć trideset lađa, čime 
su sasvim otvoreno prekršili ugovor između Lakedemonjana 
i njih. Prije su gusarski ratovali iz Pila u zajednici s Argiv- 
cima i Mantinejanima i iskrcavali se više u ostalom Pelo- 
ponezu nego u Lakoniji. Premda su ih Argivci često pozi- 
vali, neka samo pristanu oružani u Lakoniji pa, opustošivši 
s njima makar i najmanji dio, neka se vrate, nisu htjeli. 
A tada se pod zapovjedništvom Pitodora, Lespodije i Dema- 
rata iskrcaju kod Limerskoga Epidaura, kod Prazije i nekih 
drugih mjesta te opustoše zemlju i Lakedemonjanima pruže 
već sasvim dobar izgovor i jači uzrok, da se brane od Ate- 
njana. Kađ su se Atenjani vratili brodovljem iz Arga i La- 
kedemonjani se povukli, Argivci provale u Flijaziju, opustoše 
zemlju i neke ubiju, zatim se vrate kući. 

SEDMA KNJIGA 


GILIP, STIGAVŠI U SIRAKUZU, NAPADNE ATENSKA 
UTVRĐENJA 


1. — Kad su Gilip i Piten popravili lađe, doplove iz 
Taranta uz obalu do epizefirskih Lokrana i doznajući već 
točnije, da Sirakuza nije baš sasvim opkoljena zidom, nego 
da je još moguće doći s vojskom i unići u nju preko Epipola, 
vijećali su, da li bi se, imajući za plovidbe Siciliju s desne 
strane, odvažili uploviti ravno u Sirakuzu ili bi doplovili 
najprije s lijeve strane u Himeru i došli kopnom, pošto pri- 
druže sebi same Himerane i drugu vojsku, kako budu mogli 
koga nagovoriti. I odluče ploviti prema Himeri, osobito što 
još nisu bile stigle u Regij četiri atičke lađe, koje je Nikija 
ipak odaslao doznajući, da su oni kod Lokrana. Pretekavši 
tu stražu, preplove morski tjesnac pa pristavši u Regiju i 
Meseni stignu u Himeru. Nalazeći se ondje nagovore Hime- 
rane, da ratuju zajedno s njima i da ih slijede te da dadu 
oružje mornarima s njihovih lađa, koji ga nisu imali (jer su 
brodove u Himeri izvukli na kopno). I poslavši poslanike 
k Selinunćanima, pozivali su ih, da im vojskom dođu u su- 
sret na određeno mjesto. Geljani im također obećaju poslati 
nešto vojske, iako ne mnogo, a tako i neki Sikulci, koji su 
bili mnogo spremniji da pristanu uz njih, pošto je nedavno 
umro Arhonid, koji je bio kralj nekih tamošnjih Sikulaca 
i dosta moćan, a Atenjanima je bio prijatelj, i ujedno jer 
se činilo, da je Gilip došao iz Lakedemona s ozbiljnom na- 
kanom. Gilip uzme od svojih mornara i pomorskih vojnika 
one, koji su bili naoružani, nekih sedam stotina, i himerskih 

oklopnika i lakooružanika obojih tisuću, i sto konjanika, neke 
selinuntske lakooružanike i konjanike, zatim nešto Geljana 
i u svemu do tisuću Sikulaca pa krene prema Sirakuzi. 


2. — Korinćani su iz Leukade hitjeli u pomoć s ostalim 
lađama, što su mogli brže, i Gongil, jedan od korintskih za- 
povjednika, posljednji krene s jednom lađom, ali prvi dođe 
u Sirakuzu, malo prije Gilipa. I njih zateče gdje kane sazvati 
skupštinu o prestanku ratovanja, pa ih spriječi u tome i 
ohrabri govoreći, da još i druge lađe plove k njima, a kao 
zapovjednik da je Gilip Kleandridin poslan od Lakedemo- 
njana. I Sirakužani se ojunače i odmah izađu Gilipu u susret 
sa svom vojskom, jer su doznavali, da je već blizu. On za- 
uzme tada na svom pohodu sikulsku tvrđavu Jete i svrstavši 
se kao za boj dođe na Epipole, kamo se uspne preko Euri- 
jela, kuda su se prije popeli i Atenjani, te udari sa Siraku- 
žanima na atenski zid. Došao je baš u vrijeme, kad su Ate- 
njani već bili dovršili dvostruki zid od sedam ili osam sta- 
dija do velike luke, osim neštp malo prema mgpru. A to su 
još gradili. Za ostali dio kružnoga zida prema Trogilu sve 
do drugoga mora bilo je kamenje za veći dio već naslagano, 
nešto je stajalo na pć dovršeno, a drugo dovršeno. U toliku 
je opasnost bila došla Sirakuza. 


3. — Kad su se Gilip i Sirakužani stali iznenada pribli- 
žavati Atenjanima, oni se najprije smetu, a zatim se svr- 
staju za boj. Došavši blizu, on stane i pošalje k njima po- 
slanika govoreći, ako su voljni u roku od pet dana izaći iz 
Sicilije uzevši sa sobom: sve svoje, da je spreman sklopiti 
Ss njima ugovor. Oni nisu za to marili, nego ga odašalju ne 
odgovorivši ništa. Poslije toga su se spremali jedni protiv 
drugih za boj. Videći, da su Sirakužani zbunjeni i da ih nije 
lako svrstati, Gilip je vodio vojsku više na otvoreno polje. 
Nikija nije vodio Atenjane za njim, nego je mirovao kod 
svoga zida. A kad je Gilip vidio, da oni ne navaljuju, od- 
vede vojsku na uzvisinu zvanu Temenit, gdje prenoće. Su- 
tradan izvede najveći dio vojske i smjesti je protiv atenskih 
zidova, da ne bi išli drugamo u pomoć, a jedan dio pošalje 
protiv tvrđave Labdala, zauzme je i poubija sve, koje je u njoj 
uhvatio. A to mjesto nije Atenjanima bilo vidljivo. Istoga 
dana uhvate Sirakužani atensku troveslarku, koja je krsta- 
rila po luci, 

NAJPRIJE ODBIJEN, GILIP PRISILI ATENJANE, 
DA SE POVUKU IZA SVOJIH UTVRDA 


4. — Poslije toga su Sirakužani i saveznici gradili jedno- 
stavni zid preko Epipola počevši od grada gore prema po- 
prečnom zidu, da Atenjani, ako ih ne bi mogli spriječiti, ne 
budu više kadri opkoliti ih zidom. Atenjani su se, dovršivši 
zid uz more, već popeli gore, a Gilip (jer je jedan dio aten- 
skoga zida bio slab) navali noću s vojskom na njega. Čim su 
to Atenjani opazili (jer su slučajno noćili vani), pođu protiv 
njega, a kad je on to vidio, brzo odvede svoje natrag. Atenjani 
nadozidaju ono mjesto još više i sami su tu stražili, a ostale 
saveznike odmah raspodijele po ostalom dijelu zida, gdje je 
svaki pojedini imao stražiti. 

Nikija odluči utvrditi t. zv. Plemirij. To je rt nasuprot 
gradu, koji protežući se u more čini ulaz u veliku luku 
uskim. Ako bi se on utvrdio, činilo mu se, da će doprema 
živeža biti lakša. Oni će take iz manje udaljenosti nadzirati 
.sirakušku luku i ne će trebati kao sad izvoditi pokrete iz po- 
z4dine luke, ako budu što poduzimali mornaricom. Svraćao je 
već pažnju više na pomorski rat videći, da su im pothvati 
s kopna nakon dolaska Gilipova dosta beznadni. Prebacivši 
dakle onamo vojsku i lađe, sagradi tri utvrde. U njima je bio 
pohranjen najveći dio ratnih sprava i ondje su bile usidrene 
i velike teretne lađe i brze lađe. I tako tada prvi put nasta 
nevolja osobito za momčad brodova. Bila je oskudica vode, 
i dobavljali su je ne s bliza, i ujedno, kad bi mornari izašli, 
da skupljaju drva, uništavali bi ih sirakuški konjanici, koji 
su bili gospodari kraja. Trećina se sirakuških konjanika smje- 
stila kod tvrđavice u Olimpijeju poradi posade u Plemiriju, 
da ne bi izlazili odanle, da pustoše. Nikija je doznavao, da i 
ostale korintske lađe plove protiv njih, stoga je poslao, da 
paze na njih, dvadeset lađa, kojima je bilo naloženo, da vre- 
baju na njih kod Lokara, Regija i sicilskih pristaništa. 


5. — Gilip je u isto vrijeme gradio zid preko Epipola 
služeći se kamenjem, koje su Atenjani spremili za se, i uvijek 
izvodio i vrstao pred zidom Sirakužane i saveznike. I Ate- 
njani su se vrstali protiv njih. A kad je Gilip mislio, da je 
zgodan čas, prvi navali. I kad je došlo do boja izbliza, borili 

su se između zidova, gdje se sirakuško konjaništvo nije dalo 
nikako upotrebiti. Pošto su Sirakužani i njihovi saveznici bili 
pobijeđeni i pošto su po ugovoru sakupili poginule, a Atenjani 
podigli pobjedni znak, Gilip sazove vojsku i reče, da nije bila 
njihova pogreška, nego njegova, jer je bojnom redu, odviše 
ga stisnuvši unutar zidova, oduzeo pomoć konjaništva i stri- 
jelaca. Sad će ih dakle opet povesti na njih. I pozivao ih je, 
da razmišljaju ovako: bojnom spremom ne će biti slabiji, a 
što se tiče borbenosti, bit će nesnošljivo, ako ne budu držali, 
da je pravo, da oni, Peloponežani i Dorani, svladaju Jonjane, 
otočane i odasvud skupljene ljude i istjeraju ih iz svoje ze- 
mlje. Poslije toga, kad je bila zgoda, opet ih je vodio protiv 
Atenjana. 


6. — Nikija i Atenjani su držali, ako neprijatelji i ne bi. 
htjeli zapodijevati bitke, da je nužno ne dopuštati im da 
grade zid uz njihov (jer je njihov Zid gotovo već bio nadmašio 
svršetak atenskoga zida, a ako bi ga premašio, onda bi za 
Atenjane neprestano u boju pobjeđivati značilo isto, što i. 
ne boriti se). Stoga su krenuli u navalu protiv Sirakužana. 
Gilip izvede oklopnike dalje od zidova nego prije i stane 
zametati boj, a konjanike i strijelce svrsta u bok Atenjanima 
na otvorenom polju, gdje su prestajali radovi na obim zidovi- 
me. Udarivši za boja na lijevo atensko krilo, koje je stajalo 
prema njima, konjanici ga nagnaju u bijeg. Poradi njegova 
bijega pobijede Sirakužani i ostalu vojsku i natjeraju je iza 
zidova. Slijedeće noći, pretekavši ih, izgrade usporedni zid i 
prekorače atensku gradnju, tako da ih oni nisu više mogli 
sprečavati, i ujedno su Atenjane, ako bi i bili nadmoćniji, 
potpuno lišili mogućnosti, da ih još opkole zidom. 


7. — Poslije toga preostalih dvanaest korintskih, amprač- 
kih i leukadskih lađa uplovi u luku neopaženo od atenske 
straže (zapovijedao im je Korinćanin Erazinid) i pomognu Si- 
rakužanima sagraditi ostatak gradnje sve do poprečnoga zida. 
Gilip pođe u ostalu Siciliju po vojsku, da sakupi i pomorsku 
i pješačku i da istodobno predobije za se gradove, ako koji ili 
nije bio sklon ili se još sasvim držao po strani od rata. I budu 
poslani drugi sirakuški i korintski poslanici u Lakedemon i 
Korint, da još prevezu vojske. [na koji se god način bude dalo] 

u teretnim ili prijevoznim lađama ili kako mu drago druga- 
čije, jer su i Atenjani slali po pojačanja. Sirakužani su mor- 
naricu opremali momcima i pokušavali da i njom navale te 
su i u svemu ostalom bili vrlo odlučni. 


NIKIJA JAVLJA U ATENU O SVOM NEPOVOLJNOM 
POLOŽAJU 


8. — Opazivši to i videći gdje danomice raste neprijatelj- 
ska moć i njihove vlastite poteškoće, Nikija, koji je i inače 
slao u Atenu česte izvještaje o svim pojedinim događajima, 
činio je to osobiio tada, jer je držao, da je u velikoj pogibli 
i da nema nikakva spasa, ako ih što prije ili ne pozovu kući 
ili ne pošalju drugu znatnu vojsku, A bojeći se, da poslani 
glasnici ne će javiti stvarno stanje ili zbog nevještine u govoru 
ili zbog slaba pamćenja ili iz želje da govore po volji mnoštvu, 
napiše pismo držeći, da Atenjani tako najbolje mogu saznati 
njegovo mišljenje, koje glasnik ne može iskriviti, pa da za- 
ključe o istinitom stanju, I oni su pošli s pismom, kakvo je 
poslao, i da i sami reknu, što je trebalo. A što se tiče vojske, 
on se brinuo, da je sada više drži u obrani nego da je drago- 
voljno izlaže opasnostima. 


9. — Na svršetku istoga ljeta i atenski vojskovođa Euetion 
zavojšti na Amfipol s Perdikom i mnogobrojnim Tračanima, 
no grada ne osvoji, nego je, prevezavši okolnim putem trove- 
slarke u Strimon, opsjedao grad s riječne strane polazeći iz 
Himereja. I svršavalo se to ljeto. 


10. — Slijedeće zime dođu u Atenu Nikijini glasnici i 
iznesu što im je bilo usmeno rečeno; odgovarali su, ako ih je 
tko šta pitao, a zatim predaju pismo. Gradski tajnik ustane i 
pročita ga Atenjanima, a glasilo je ovako: 


11. — »Što smo prije izvršili, Atenjani, znate po mnogim 
drugim pismima. A sad je vrijeme, da točno saznavši, kako 
stojimo, stvorite zaključak. Pošto smo u više bitaka pobijedili 
Sirakužane i pošto smo sagradili zidove, na kojima smo sada, 
došao je Lakedemonjanin Gilip s vojskom iz Peloponeza i iz 
nekih gradova na Siciliji. U prvoj smo ga bici pobijedili, no 

u kasnijoj, pritisnuti mnogim konjanicima i sirijelcima, uz- 
makli smo iza zidova. Sad smo dakle odustali od opkoljavanja 
zidinama zbog mnoštva protivnika te mirujemo (ne bismo se 
naime mogli poslužiti čitavom vojskom, jer čuvanje zidina 
oduzima jedan dio oklopnika). Oni su sagradili usporedo 
s nama jednostruk zid, tako da ih nije više moguće opkoliti 
zidom, ako tko velikom vojskom taj usporedni zid ne napadne 
i ne osvoji. Dogodilo se, da mi, koji smo mislili druge opsje- 
dati, čak sami to doživljavamo, koliko se tiče kopna, jer poradi 
konjanika ne izlazimo daleko u zemlju. 


12. — A poslali su u Peloponez poslanike po drugu voj- 
sku, i Gilip obilazi gradove na Siciliji, da jedne, koji sad mi- 
ruju, nagovori, neka zajednički ratuju, a od drugih, ako uz- 
mogne, da još i dovede pješačku vojsku i opremu za morna- 
ricu. Namjeravaju naime, kako saznajem, pokušati istovre- 
meno napadaj pješačkom vojskom na naše zidove i napasti 
nas brodovima na moru. I neka se nikome od vas ne učini, da 
je neobično, što to namjeravaju pokušati i na moru, Naša se 
mornarica, kako i oni znaju, u početku odlikovala i suhiim 
brodovima i sačuvanom momčadi. A sad su lađe pune vlage, 
jer su već toliko vremena u moru, i momčad je oslabljena. 
Brodove nije moguće izvući na kopno i osušiti, jer nas pro- 
tivnici, koji su nam mnoštvom lađa dorasli, pa čak i nad- 
moćni, uvijek drže u očekivanju, da će nas napasti. Oni očito 
to pokušavaju, i navala stoji do njih, a imaju i više moguć- 
nosti posušiti svoje brodove, jer ne vrebaju na druge neprija- 
telje. 


13. — A nama bi to jedva koristilo i kod obilja lađa i 
kad ne bismo bili prisiljeni kao sada stražiti svim brodovima. 
Ako zanemarimo straženje samo i za kratko vrijeme, ne ćemo 
imati hrane, koju i sada teško dopremamo mimo njihov grad. 
Posada nam je poradi toga postradala i sad još strada, jer 
njihovi konjanici uništavaju mornare, kad idu daleko po drva, 
plijen i vodu. Sluge, otkad su nam neprijatelji dorasli, pre-. 
bjegavaju, stranci, koji su se ukrcali pod silu, odmah odilaze 
u svoje gradove, a oni, koji su se u početku pomamili za veli- 
kom plaćom i više mislili, da će zarađivati novaca nego se boriti, 
otkako vide kako se neprijatelji preko očekivanja opiru brodo« 
vljem i inače, jedni odilaze tobože kao prebjezi, a drugi, kako 

tko može (jer je Sicilija prostrana). Neki su i kupovali ovdje 
hikarske robove pa, nagovorivši zapovjednike troveslarki, da 
robove ukrcaju mjesto njih, uništili su zapt u mornarici. 


14. — Iako znate, pišem vam, da je mali broj vješte po- 
sade i da malo mornara znade brzo staviti u pokret lađu i 
držati veslanje u redu. Od svega je toga najnezgodnije, što 
meni kao zapovjedniku nije moguće to popraviti (jer je teško 
ravnati vašom ćudi) i što ne možemo niotkud smoći momčadi 
za lađe, dok je to neprijateljima moguće s mnogo strana. Nu- 
žno je, da onim, s čime smo došli, pokrivamo potrebu i gu- 
bitke momčadi, jer gradovi, koji su nam sad saveznici, Naks 
i Katana, to ne mogu. A ako još jedno uspije neprijateljima, 
da krajevi Italije, koji nas hrane, prijeđu k njima videći, kako 
stojimo i da nam vi ne pomažete, dovršit će rat bez boja prisi- 
livši nas opsadom na predaju. 


Ja bih vam mogao javljati druge vijesti ugodnije od ovih, 
ali ipak ne korisnije, ako treba da točno znate ovdašnje pri- 
like i da donesete zaključak. Pa ipak poznajući vašu ćud, jer 
želite slušati samo najugodnije, a kasnije se tužite, ako vam 
koji od događaja ne ispadne tome nalik, držao sam sigurni- 
jim, da vam javim istinu. 


15. — I sad tako prosuđujte, da s obzirom na zadatke, 
& kojima smo u početku došli, ni vojnici ni vojskovođe nisu 
bili prijekora vrijedni. Ali kad se digla čitava Sicilija i kađ 
ktome iz Peloponeza očekuju drugu vojsku, zaključite napo- 
kon, da ovdašnji vojnici nisu dorasli ni sadašnjim neprijate- 
ljima, nego da je potrebno ili ove otpremiti natrag ili poslati 
im u pomoć još drugu ne manju vojsku, i pješačku i pomor- 
sku, i ne malo novaca, a meni koga za zamjenika, jer ne mogu 
tu ostati zbog bolesti bubrega. Molim vas, da budete prema 
meni obazrivi, jer sam vam, dok sam bio zdrav, učinio kao 
vojskovođa mnogo dobra. A što kanite učiniti, učinite odmah 
na početku proljeća i ne odgađajte, jer će neprijatelji za 
kratko vrijeme pribaviti sebi pojačanja na Siciliji, a iz Pelo- 
poneza će ona stići doduše sporije, ali ipak, ako ne budete 
pazili, ili ih ne ćete opaziti, kao i prije, ili će vas preteći:« 


ATENJANI ZAKLJUČE DA SE NIKIJI POŠALJE POMOĆ. 
LAKEDEMONJANI MEĐUTIM ZAPOSJEDĐNU DEKELEJU 
U ATICI 


16. — Nikijino je pismo toliko javljalo. Čuvši pismo, Ate- 
njani nisu Nikiju riješili zapovjedništva, nego su mu, dok 
stignu drugi suzapovjednici, koje odaberu, izabrali od njego- 
vih tamošnjih ljudi dvojicu, Menandra i Eutidema, da se ne 
bi sam u bolesti mučio. I zaključe, da se pošalje druga vojska, 
i pomorska i kopnena, između Atenjana unesenih u vojni po- 
pis i saveznika. Kao suzapovjednike izaberu mu Demostena 
Alkistenova i Eurimedonta Tuklova. Eurimedonta odašalju od- 
mah o zimskom solsticiju na Siciliju sa deset lađa i sa sto 
dvadeset talenata srebra, da ujedno javi tamošnjim četama, da 
će pomoć doći i da će se oni brinuti za njih. 


17. — Demosten je zaostao spremajući se da isplovi u 
rano proljeće; zahtijevao je od saveznika vojsku, a iz Atene 
je pripremao novac, lađe i oklopnike. Atenjani pošalju i dva- 
deset lađa, da straže oko Peloponeza, da se iz Korinta i Pelo- 
poneza nitko ne preveze na Siciliju. Kad su naime došli posla- 
nici i javljali Korinćanima, da je položaj na Siciliji bolji, oni 
su držali, da su i prvi put odaslali brođove vrlo zgodno, pa su 
se ohrabrili još mnogo više i spremali se i sami da u teretnim 
lađama odašalju oklopnike na Siciliju, a na isti način su se 
spremali i Lakedemonjani da ih pošalju iz ostaloga Pelopo- 
neza. Korinćani su opremali momcima dvadeset i pet lađa, 
da se ogledaju u pomorskom boju s brodovima na straži xod 
Naupakta i da tako Atenjani kod Naupakta, pazeći na njihove 
troveslarke, ako se one postave protiv njih, slabije sprečavaju 
teretne lađe, da otplove. 


18. — Lakedemonjani su se spremali i na provalu u Atiku, 
kako su već prije odlučili, a poticali su ih i Sirakužani i Ko- 
rinćani, kad su doznali za atensko odašiljanje pomoći na Sici- 
liju, želeći da se njihovom provalom to omete. I Alkibijad ih 
je uporno upućivao, neka utvrde Dekeleju i neka ne popuštaju 
u ratovanju. Najviše je Lakedemonjanima ulijevalo neko po- 
uzdanje to, što su držali, da će Atenjane upletene u rat na 
dvije strane, s njima i sa Siciljanima, lakše svladati, i što su 
mislili, da su oni prvi prekršili ugovor. U prijašnjem ratu, 

držali su, do povrede ugovora došlo je više s njihove strane, 
jer su Tebanci uhišli u Plateju za vrijeme trajanja ugovora, 
i, premda je u prijašnjim ugovorima bilo rečeno, da se ne 
diže oružje, ako se protivnici budu htjeli podvrgavati sudu, 
oni nisu slušali, iako su ih Atenjani pozivali na sud. Stoga su 
držali, da s pravom podnose nesreću, i pomišljali su na udes 
kod Pila i ako ih je kakvo drugo zlo snašlo. No kad su Ate- 
njani, polazeći sa trideset brodova iz Arga, opustošili jedan dio 
Epidaura i Prazije i druga mjesta i istodobno gusarili iz Pila 
te, koliko bi god puta nastale nesuglasice o kojoj dvojbenoj 
točci ugovora, premda su ih Lakedemonjani zvali pred sud, 
nisu htjeli stvar povjeravati sudu, tad su Lakedemonjani, sma- 
trajući, da prestupak, o koji su se i sami prije ogriješili, opet 
isto tako pogađa Atenjane, bili spremni na rat. I te su zime 
zahtijevali od saveznika željeza i spremali su ostalo oruđe za 
gradnju tvrđave. Sami su međutim skupljali pojačanja, da ih 
na teretnim lađama odašalju vojsci na Siciliji, i ostale su Pe- 
loponežane na to silili. I zima se svršavala, i svršavala se 
osamnaesta godina ovom ratu, koji je opisao Tukidid. 


19. — Odmah na početku slijedećega proljeća sasvim rano 
provale Lakedemonjanj i saveznici u Atiku pod vodstvom 
lakedemonskoga kralja Agida Arhidamova. Najprije opustoše 
kraj uz ravnicu, a zatim stanu utvrđivati Dekeleju podijelivši 
posao po gradovima. Dekeleja je udaljena od atenskoga grada 
nekih sto dvadeset stadija, a otprilike toliko (i ne mnogo više) 
i od Beotije, Tvrđava se gradila radi nanošenja štete po rav- 
nici i najplodnijim dijelovima zemlje, a vidjela se sve do 
atenskoga grada. Peloponežani u Atici i saveznici gradili su 
utvrdu, a oni u Peloponezu odašiljali su u isto vrijeme oklop- 
nike prijevoznim lađama na Siciliju. Lakedemonjani izaberu 
najbolje između. državnih robova i novograđana, obojih šest 
stotina, za oklopnike i kao zapovjednika Spartanca Ekrita, a 
Beoćani trista oklopnika, kojima su zapovijedali Tebanci 
Ksenon i Nikon i Tespijac Hegezandar. Ti se dakle prvi zapute 
na more krenuvši iz Tenara u Lakoniji. A poslije tih, ne 
mnogo kasnije odašalju Korinćani pet stotina oklopnika, jedne 
iz samoga Korinta, a druge najmivši za plaću između Arka- 
đana; za njihova zapovjednika odrede Korinćanina Alek- 
sarha. I Sikionjani pošalju zajedno s Korinćanima dvjesta 

oklopnika, kojima je zapovijedao Sikionac Sargej. Onih dva- 
deset i pet korintskih brodova, opremljenih zimi momcima, 
stajalo je usidreno protiv dvadeset atičkih kod Naupakta, dok 
im oklopnici prijevoznim brodovima otplove iz Peloponeza. A 
opremili su ih odmah spočetka radi toga, da ne bi ,Atenjani 
više pazili na prijevozne brodove nego na troveslarke. 


20. —Međutim su i Atenjani, dok se utvrđivala Dekeleja, 
i to odmah na početku proljeća, poslali trideset brodova u pe- 
loponeske vode pod zapovjedništvom Harikla Apolodorova, 
kome je bilo naloženo, da skrene i u Arg i prema savezničkom 
ugovoru pozove na brodove argivske oklopnike. I Demostena 
su slali na Siciliju, kao što su namjeravali, sa šezdeset aten- 
skih brodova i pet hijskih, sa tisuću dvjesta atenskih oklop- 
nika iz popisa novaka i s toliko otočana, koliko ih je bilo mo- 
guće najviše skupiti iz pojedinih mjesta, i ktome uzevši od 
ostalih podložnih saveznika sve, što su gdje mogli uzeti po- 
trebno za rat. Bilo mu je zapovjeđeno, da najprije zajedno 
s Hariklom plovi uzduž Lakonije i zajednički s njim ratuje. 
Doplovivši do Egine, Demosten je čekao tamo vojsku, koja je 
još zaostala, i dok Hariklo uzme sa sobom Argivce. 


U DVOSTRUKOJ BICI KOD SIRAKUZE ATENJANI 
POBIJEDE NA MORU, ALI GILIP OSVOJI ATENSKU 
UTVRDU PLEMIRIJ 


21. — Na Siciliji pak nekako u isto vrijeme toga proljeća 
dođe Gilip u Sirakuzu vodeći iz gradova, koje je nagovorio, 
vojsku što je veću odakle mogao. I sazvavši Sirakužane reče, 
da treba da opremaju momcima što mogu više brodova i da 
kušaju prihvatiti pomorsku bitku, jer se nada, da će time 
izvršiti za rat neko djelo vrijedno da se izvrgnu opasnosti. A 
nagovarao ih je vrlo mnogo zajedno s njim i Hermokrat, da 
ne budu kukavice, nego da udare brodovima na Atenjane. 
Govorio im je, da ni oni nemaju vještine na moru od pradje- 
dova ni vječno, nego da su stanovnici kopna još više od Sira- 
kužana, a prisilili su ih Međani, da postanu pomorci. Smionim 
ljudima, kakvi su i Atenjani, čihe se najopasnijima oni, koji 
smiono ustaju na njih. Ono isto, čime oni tjeraju u strah svoje 
bližnje, premda se kadšto ne odlikuju snagom, nego smionom 

navalom, mogu doživjeti i oni poput njihovih protivnika. I 
reče, da dobro zna, da će tim, što će se iznenada smiono odu- 
prijeti atenskom brodovlju, budući da će se od takva čina 
oni uplašiti, postići nešto više nego što će Atenjani naškoditi 
svojim znanjem neiskusnim Sirakužanima. Neka dakle poku- 
šaju mornaricom i neka ne oklijevaju. Sirakužani se na nago- 
vor Gilipov, Hermokratov i još drugih odluče na pomorski 
boj i stanu puniti lađe posadom. 


22. — Kad je brodovlje bilo spremno, Gilip izvede pod- 
noć svu kopnenu vojsku i sam je namjeravao. kopnom navaliti 
na utvrde na Plemiriju, a u isto vrijeme sve su sirakuške 
troveslarke plovile po dogovoru protiv njih: trideset i pet iz 
velike luke, a četrdeset i pet plovilo je okolo iz manje luke, 
gdje im je bio i škver, hoteći se sjediniti s lađama unutar 
velike luke i istodobno udariti na Plemirij, da uznemire Ate- 
njane s obje strane. Atenjani nato brzo ukrcaju momčad na 
šezdeset brodova i od toga su sa dvadeset i pet vodili pomorsku 
bitku protiv trideset i pet sirakuških lađa u velikoj luci, a 
s ostalima su išli u susret onim brodovima, koji su iz škvera 
plovili okolo. Vodili su boj pred samim ulazom u veliku luku 
i dugo se opirali jedni drugima, jer su jedni htjeli iznuditi 
ulaz u luku, a drugi spriječiti ga. 


23. — Kad su Atenjani na Plemiriju sišli k moru i pozorno 
motrili pomorsku bitku, Gilip ih uto iznenadi navalivši neoče- 
kivano u zoru na utvrde i zauzme najprije najveću, a zatim i 
dvije manje; posada se nije oduprla, kad je vidjela, kako su 
lako zauzeli najveću utvrdu. Ljudi iz prve zauzete utvrde, 
koliko ih je pobjeglo i na teretne lađe i na neki prijevozni 
brod, teško su se spasavali u tabor. Budući da su Sirakužani 
pobjeđivali lađama u pomorskoj bici u velikoj luci, progonila 
ih jejedna troveslarka, koja je brzo plovila. Dok su Lakedemo- | 
njani osvajali dvije utvrde, u to su vrijeme i Sirakužani bili 
već pobijeđeni, pa su bjegunci iz utvrda lakše mogli umaći 
ploveći uz obalu. Sirakuške lađe, boreći se pred ulazom u 
luku, probiju se kroz atenske lađe i stanu ploviti u luku u ve- 
likom neredu i međusobno se pometu te prepuste pobjedu 
Atenjanima. Oni natjeraju u bijeg te lađe, a tako i one, koje 
su ih prije pobjeđivale u luci. I potope jedanaest sirakuških 
lađa i ubiju mnogo ljudi osimgpnih, koliko ih je bilo u tri 

lađe, a te uhvate žive. A od svojih lađa izgube tri. Podrtine 
sirakuških lađa izvuku na suho te, podigavši pobjedni znak 
na otočiću pred Plemirijem, vrate se u svoj tabor, 


24. — Sirakužani su u pomorskom boju tako prošli, a 
utvrde na Plemiriju držali su u svojim rukama i podigli zbog 
njih tri pobjedna znaka, Jednu od dviju kasnije osvojenih 
utvrda sruše, a dvije, koje su popravili, čuvala je posada. Kod 
zauzeća utvrda pogine i bude zarobljeno mnogo ljudi, a zapli- 
jene i sav novac, koga je bilo mnogo. Budući da su se Atenjani 
služili utvrdama kao skladištem bilo je ondje mnogo trgo- 
vačke robe i hrane, a bilo je i mnogo stvari, koje su pripa- 
dale trijerarsima, jer su zaplijenili i četrdeset jedara za trove- 
slarke i ostali pribor i tri troveslarke, koje su bile izvučene 
na suho. Zauzeće Plemirija zadadewatenskoj vojsci vrlo velik 
i jedan od najtežih udaraca, jer nisu više mogli sigurno plo- 
viti u luku dovozeći hranu (Sirakužani su ih ondje usidreni 
sprečavali, i hranu su sad uvozili vodeći bojeve), a i inače 
to prouzrokova zaprepaštenje i malodušje kod vojske. 


25. — Poslije toga pošalju Sirakužani dvanaest lađa i kao 
njihova zapovjednika Sirakužanina Agatarha. Jedna je od njih 
plovila u Peloponez s poslanicima, koji su imali razložiti nji- 
hov položaj, prikazati, da su puni nade, i potaknuti ih, da još 
jače vode ondje rat. Ostalih jedanaest lađa otplovi prema Ita- 
liji, jer su doznavali, da teretni brodovi krcati raznom robom 
plove k Atenjanima. I susrevši te brodove, većinu ih unište i 
spale građu za gradnju brodova, koja je bila spremna za Ate- 
njane na području Kaulonije. Poslije toga odu u Lokre. Dok 
su bili ondje usidreni, doplovi iz Peloponeza jedan od prije- 
voznih brodova s tespijskim oklopnicima. Sirakužani ih uzmu 
na svoje brodove te uz obalu zaplove kući. Atenjani, uvre- 
bavši ih sa dvadeset brodova kod Megare, uhvate jedan brod 
skupa s ljudima, a ostale nisu mogli uhvatiti, nego oni uteku 
u Sirakuzu. 

Dođe i do okršaja u luci oko kolaca, koje su Sirakužani 
zabili u more pred starim brodskim spremištima, da bi im 
lađe iza kolaca ležale usidrene i da im Atenjani ploveći protiv 
njih i napadajući ih ne škode, Atenjani pritjeraju do kolaca 
lađu, koja je mogla nositi teret od 10.000 talenata!, s drvenim 


1 Talenat je kod Grka iznosio kao težina 26,20 kg. 

tornjevima i zeštićenu ogradama, zatim su dijelom vezivali 
kolce iz malih čamaca, a zatim ih dizali vitlovima i lomili, a 
dijelom ih roneći nastojali otpiliti. Sirakužani su ih gađali iz 
brodskih spremišta, dok su im Atenjani iz velike lađe uzvra- 
ćali, no na koncu im Atenjani unište većinu kolaca. Najveća 
je teškoća bila sa sakrivenim kolcima, jer je bilo kolaca, koje 
su tako zabili, da nisu provirivali nad morem, pa je bilo opasno 
do njih doploviti, da ne bi tko, ako ih prije ne opazi, na njima 
nasukao lađu kao na stijeni, ali su ronioci roneći za plaću i te 
otpilili, Ipak Sirakužani opet zabiju kolje. I mnogo drugo su 
snovali jedni protiv drugih, kao što je naravno, jer su vojske 
bile blizu i svrstane jedna protiv druge, i dolazilo je do čar- 
kanja i svakovrsnih pokušaja. 


Sirakužani pošalju poslanike i u gradove korintske, am- 
pračke i lakedemonske javljajući, da su zauzeli Plemirij i da 
u pomorskoj bici nisu bili svladani toliko neprijateljskom sna- 
gom, koliko vlastitim neredom, i da im razjasne, da su uostalom 
puni nade, pa da ih zamole, da im dođu u pomoć protiv Ate- + 
“njana i brodovljem i kopnenom vojskom, jer i Atenjani oče- 
kuju drugu vojsku. Ako oni prije unište sadašnju njihovu voj- 
sku, da će rat biti gotov. Time su oni na Siciliji bili zabavljeni. 


26. — Kad se Demostenu sakupila vojska, s kojom je tre- 
bao poći u pomoć na Siciliju, krene iz Egine, zaplovi prema 
Peloponezu i združi se s Hariklom i sa trideset atenskih lađa. 
Tada uzmu na brodove argivske oklopnike i stanu ploviti u 
Lakoniju. Najprije opustoše dio limerskoga Epidaura, zatim 
pristanu nasuprot Kitere u Lakoniji. gdje je Apolonov hram, 
opustoše jedan dio zemlje i utvrde neko mjesto, što je ležalo 
na prevlaci, da onamo prebjegavaju lakedemonski državni 
robovi.i ujedno, da iz njega razbojnički polaze na plijen kao 
iz Pila. Čim je Demosten pomogao zaposjesti to mjesto, od- 
mah je plovio uz obalu prema Kerkiri, da primi i tamošnje 
saveznike i da što prije otplovi na SiciHiju. A Hariklo je pri- 
čekao, dok utvrdi mjesto, pa ostavivši ondje posadu vratio se 
i sam kasnije sa trideset lađa kući, i s njim Argivci. 


ZAUZEĆE I UTVRĐENJE DEKELEJE TEŠKO POGAĐA 
ATENJANE 


27. — Istoga toga ljeta stigne u Atenu i tisuću trista lakih 
pješaka od Tračana mačonoša dijskoga plemena, koji su imali 
da s Demostenom plove na Siciliju. No kako su zakasnili, 
Atenjani su ih namjeravali otpremiti natrag u Trakiju, oda- 
kle su došli. Činilo im se naime skupo držati ih za rat iz 
Dekeleje, jer je svaki dobivao dnevno drahmu. Pošto je naj- 
prije čitava vojska toga ljeta utvrdila Dekeleju, a kasnije ju: 
zaposjedale posade raznih gradova, koje su izmjenjujući se 
nakon nekog vremena stizale u taj kraj, mnogo je ona škodila 
Atenjanima i pogoršala njihov položaj u prvom redu gubitkom 
imanja i propašću ljudi. Prijašnje su provale bile kratke i nisu 
ih sprečavale, da ostalo vrijeme uživaju zemlju, ali kako su 
ih tada neprestano opsjedali. i kadšto ih navaljivalo i više, 
te kadšto od nužde obična posada krstarila zemljom i plijenila, 
a bio tamo i lakedemonski kralj Agid, koji se ratujući nije 
šalio, Atenjani su trpjeli veliku štetu. Bili su lišeni čitave one 
zemlje, prebjeglo im je više od dvadeset tisuća robova, od ko- 
jih su veliki dio bili zanatnici, i propala je sva sitna stoka i 
tegleća marva. Budući da su konjanici morali svakodnevno 
izjahivati, zalijetati se do Dekeleje i stražiti posvuda po ze- 
milji, jedni su konji postajeli hromi zbog opora tla i nepresta- 
nog naprezanja, # drugi su bili ranjeni. 


28. — Dobava hrane iz Eubeje, koja je prije bila brža iz 
Oropa kopnom kroz Dekeleju, postajala je skupa morem oko 
Sunija. Grad je uopće oskudijevao svim, što se,uvozilo,; i od 
grada se pretvorio u tvrđavu. Danju su Atenjani stražili iz- 
mjenjujući se na kruništima, a noću su bili svi osim konja- 
nika zabavljeni, jedni na raznim stražarskim mjestima, a 
drugi na zidu; tako su se mučili i ljeti i zimi. Najviše ih je ti- 
štalo, što su istovremeno vodili dva rata ali ih je obuzela 
takva želja za pobjedom, u koju netko, da je za nju čuo, prije 
nego se stvarno pokazala, ne bi bio vjerovao. Premda su ih 
naime Peloponežani opsjedali sagradivši tvrđavu, ipak ni 
tako nisu odustali od Sicilije, nego su ondje na isti način i oni 
opsjedali Sirakuzu, grad po sebi ništa manji od Atene. I po- 
kazali su neočekivano toliku moć i smionost Helenima, od 

kojih su u početku rata jedni držali, da će izdržati godinu 
dana, drugi dvije, a nitko duže od tri godine, ako Pelopone- 
žani provale u njihovu zemlju. Oni su naprotiv sedamnaeste 
godine poslije prve provale došli na Siciliju, već u svemu iser- 
pljeni ratom, i naprtili sebi rat ništa manji od prijašnjega, 
koji je potekao iz Peloponeza. Poradi toga, što im je i Deke- 
leja tada mnogo škodila i što su pridolazili ostali veliki tro- 
škovi postali su novčano nemoćni. Odredili su u to vrijeme 
podanicima dvađesetinu od sve pomorske trgovine mjesto 
običnoga poreza, jer su držali, da im tako može pridoći više 
novaca. Troškovi nisu bili jednaki prijašnjima, nego su postali 
mnogo veći, koliko je i rat bio veći, dok su prihodi propadali. 


ATENSKI PLAĆENICI TRAČANI OPLJAČKAJU BEOTSKI 
GRAD MIKALES 


29. — Odmah su dakle otpremili Tračane, koji su Demo- 
stenu došli prekasno, ne želeći u tadašnjoj novčanoj oskudici 
trošiti na njih. Nalože Dijitrefu, da ih otprati, i ujedno mu 
zapovjede, da za plovidbe uz obalu (jer su putovali kroz Eurip) 
pomoću njih naškodi i neprijateljima, ako bude što mogao. On 
ih iskrca u tanagarskoj zemlji i u brzini je malo oplijeni, 
preplovi iz eubejske Halkide sa zapada kroz Eurip, zatim ih 
iskrca u Beotiji i povede protiv Mikalesa. Neprimijećen pre- 
noći kod Hermova hrama (koji je udaljen od Mikalesa kojih 
šesnaest stadija), a u zoru navali na grad, koji nije velik. I 
zauzme ga navalivši na njih neoprezne, jer nisu očekivali, da 
bi kada mogao tko na njih navaliti prodrijevši tako daleko 
od mora. Zidine su im bile slabe, negdje i srušene a drugdje 
nisko sagrađene, dok su vrata zbog njihove nebojažljivosti 
bila otvorena. Provalivši u Mikales, Tračani su plijenili kuće 
i hramove i ubijali ljude ne štedeći ni ljude starije dobi ni 
mlađe. Ubijali su sve odreda, na koga bi se namjerili, i djecu 
i žene i ktome i tegleću marvu i drugo, što bi ugledali živo. 
Tračko je pleme, kad osjeti sigurnost, veoma krvoločno, slično 
najkrvoločnijim barbarskim plemenima. I tad su sijali i drugi 
ne mali užas i smrt svake vrste: tako su provalili u dječačku 
školu, koja je ondje bila vrlo velika i u koju su netom bili 

unišli dječaci, te ih sve sasjekli. I ta je nesreća snašla cijeli 
grad, od koje nije bilo druge veće, koja bi došla neočekiva- 
nije i strašnije. | 

30. — Doznavši to, Tebanci su išli u pomoć i dostigavši 
Tračane, koji još nisu bili daleko poodmakli, oduzeli su im 
plijen, natjerali ih u bijeg i progonili sve do Euripa (i do 
mora), gdje su im bile usidrene lađe, koje su ih dovezle. Za 
ukrcavanja većinu ih ubiju, jer nisu znali plivati i jer su oni 
na lađama, kad su vidjeli, što se događa na kopnu, usidrili 
lađe izvan strelometa. Budući da su se kod ostaloga uzmaka 
Tračani spretno branili od tebanskoga konjaništva, koje ih 
je prvo napalo, istrčavajući i zbijajući se u bojni red po do- 
maćem običaju, malo ih kod toga pogine. No jedan dio njih, 
koji je radi plijenjenja zaostao u samom gradu, propadne. 
Tračana pogine ukupno dvjesta i pedeset od tisuću i tri sto- 
tine. I oni unište od Tebanaca i ostalih, koji su ovima pritekli 
u pomoć, zajedno neko dvadeset konjanika i oklopnika i od 
Tebanaca jednoga od beotskih poglavara, Skirfondu. I znatan 
dio Mikalešana bude uništen. Tako se dogodi Mikalesu, koji 
zadesi ratna nevolja, od koje s obzirom na veličinu nije bilo 
vrednije sažaljenja. 


SIKULCI POBIJU ODIO SIRAKUŠKIH POMOĆNIH ČETA 


31. — Demosten, ploveći tada prema Kerkiri iz Lakonije 
nakon dovršenja utvrde, zatekne prijevozni brod usidren u 
elejskoj Fiji, na kojem su se imali prevesti korintski oklop- 
mici na Siciliju, i uništi ga, a ljudi uteku te su kasnije našli 
drugi brod i na njemu plovili. Poslije toga stigne Demosten 
na Zakint i Kefaleniju, gdje primi oklopnike, i iz Naupakta? 
pošalje po Mesenjane, zatim prijeđe na suprotno akarnansko 
kopno u Aliziju i Anaktorij, koja su mjesta pripadala Atenja- 
nima. Dok je on bio tamo, dođe mu u susret ploveći iz Sicilije 
Eurimedont, kojega su tada zimi bili onamo poslali, da doveze 
vojsci novaca. On mu među ostalim javi i to, da je već za plo- 
vidbe doznao, da su Sirakužani zauzeli Plemirij. K njima dođe 
i Konon, koji je zapovijedao Naupaktom, javljajući, da dvade- 

2 Naupakt se osobito podigao, kad su Atenjani ondje naselili 


Mesenjane, koji su se iselili iz svoje zemlje poslije trećega mesen- 
skoga rata. 

set i pet korintskih lađa, koje su bile usidrene njima nasuprot, 
ne odustaju od rata, nego se hoće s njima pobiti. Zahtijevao je 
dakle, da mu pošalju brodova, jer osamnaest atenskih nije do- 
voljno, da se biju s njihovih dvadeset i pet. Demosten i Euri- 
medont pošalju skupa s Kononom deset brodova, koji su im 
najbrže plovili (od onih, što :su ih sami imali), kao pojačanje 
brodovlju kod Naupakta. A oni su se spremali skupljajući 
vojsku: Eurimeđdont otplovi na Kerkiru i zapovjedi im, da po- 
pune momcima petnaest lađa, a oklopnike je sam odabirao 
(vrativši se bio je suzapovjednik s Demostenom, kako su ga i 
izabrali), Demosten je pak sabirao iz krajeva oko Akarnanije 
praćare i strijelce. 


32. — Kad su poslanici, koji su u svoje vrijeme poslije 
zauzeća Plemirija pošli iz Sirakuze u razne gradove, predobili 
ih i htjeli sakupljenu vojsku voditi, Nikija, doznavši to una- 
prijed, pošalje poruku Sikulcima, koji su držali prolaz, i sa- 
veznicima: Kentoripljanima, Halikijejcima i drugima, da ne 
propuste neprijatelje, nego da se skupe i spriječe im prolaz; 
druguda naime da oni ne će ni pokušati prolaziti, jer im Akra- 
ganćani nisu dopuštali putovati kroz svoju zemlju. Kad su 
Siciljani već putovali, Sikulci, kako su ih Atenjani molili, 
stanu negdje u zasjedu pa, udarivši iznenada na njih nepri- 
pravne, unište ih oko osam stotina i sve poslanike osim jed- 
noga Korinćanina. Taj dovede u Sirakuzu one, koji su izbje- 
gli, njih oko tisuću i pet stotina. 


33. — Nekako tih dana dođu im u pomoć i Kamarinjani, 
i to pet stotina oklopnika, trista kopljometnika i trista strije- 
laca. I Geljani pošalju brodovlje od pet lađa, četiri stotine 
kopljometnika i dvjesta konjanika. Sad je gotovo čitava Sici- 
lija osim Akraganćana (koji nisu bili ni uz jedne od njih) 
pomagala Sirakužanima, jer su se cstali, premda su prije bili 
neodlučni, sjedinili s njima protiv Atenjana. 


Sirakužani se, kad su pretrpjeli poraz od Sikulaca, suzdrže, 
da odmah ne navale na Atenjane. A Demosten i Eurimedont, 
kad je već vojska iz Kerkire i s kopna bila spremna, prijeđu 
s čitavom vojskom Jonski zaljev do Japiškoga rta. Krenuvši 
odanle, pristanu na Heradskim otocima u Japigiji i ukrcaju 
na lađe neke japiške kopljometnike mesapskoga plemena, na 
broj sto i pedeset, pa obnovivši neko staro prijateljstvo s vla- 

darom Artom, koji im je dao i strijelce, stignu u Metapontij u 
Italiji. Tu nagovore Metaponćane da prema savezničkom 
ugovoru pošalju s njima trista kopljometnika i dvije trove- 
slarke; kad su to primili, zaplove uz obalu u grad Turijaca. 
Ondje nađu, da su oni nedavno za bune prognali atenske pro- 
tivnike. Pošto skupe tamo čitavu vojsku, htjeli su ispitati, da 
li je tko zaostao, i nagovoriti Turijce, da ratuju zajedno s nji- 
ma što revnije, kad su već te sudbine, da drže iste ljude ne- 
prijateljima i prijateljima, koje drže i Atenjani. Čekali su 
dakle u gradu Turiju i bili time zabavljeni. 


POMORSKI BOJ IZMEĐU KORINČANA I ATENJANA KOD 
NAUPAKTA OSTANE NEODLUČAN 


34. — U to se isto vrijeme Peloponežani, koji su poradi 
otpreme prijevoznih lađa na Siciliju stajali usidreni protiv lađa 
kod Naupakta, spreme za pomorsku bitku i, opremivši mom- 
cima još više lađa, tako da su imali malo manje lađa od 
atičkih, usidre se kod Erineja u Aheji u ripskome kraju. Kako 
ono mjesto, na kom su bili usidreni, ima oblik polumjeseca 
korintska se pješadija i pješadija tamošnjih saveznika, koja 
im je s obje strane pritekla u pomoć, svrstala uz ispružene 
rtove, a brodovi su gusto jedan uz drugoga stajali u sredini. 
Brodovljem je zapovijedao Korinćanin Polijant. Atenjani iz 
Naupakta (pod zapovjedništvom  Difilovim) zaplove sa tri- 
deset i tri broda protiv njih. Korinćani su u početku miro- 
vali, a zatim na dani Znak, kad im se činilo, da je zgoda, 
udare na Atenjane i zametnu boj. Dugo su vremena odoli- 
jevali jedni drugima. Tri korintske lađe budu uništene, a 
od atenskih ne potone nijedna sasvim, ali ih jedno sedam * 
bude onesposobljeno za plovidbu, jer su ih korintske lađe 
udarile u pramac i smrskale im prednji dio odebljim gre- 
dama određenim za tu svrhu. Boj se svršio neodlučno, tako 
su jedni i drugi držali, da su pobjednici. Ipak se Atenjani 
domognu podrtina brodova, jer ih je vjetar tjerao na otvo- 
reno more i jer Korinćani nisu više navaljivali. Konačno se 
rastave, ali proganjanja nije bilo, niti su jedni zarobili ljude 
drugih. Korinćani i Peloponežani borili su se na moru uz 
kopno i lako spasavali, atenska pak nijedna lađa ne potone. 

Kad su Atenjani otplovili u Naupakt, Korinćani odmah po- 
dignu pobjedni znak kao pobjednici, jer su više protivničkih 
lađa učinili nesposobnima za plovidbu i jer su držali, da nisu 
pobijeđeni poradi toga, što ni protivnici nisu bili pobjednici. 
Korinćani su mislili, da su pobjednici, što nisu bili jako po- 
bijeđeni, a Atenjani su držali, da su slabiji, što nisu iznijeli 
veliku pobjedu, Kad su Peloponežani otplovili i kopnena se 
vojska razišla, Atenjani i sami, kao da su pobijedili, podignu 
u Ahaji pobjedni znak oko dvadeset stadija daleko od Eri- 
neja, u kojem su Korinćani bili usidreni. I pomorska je bitka 


imala takav. svršetak. 


35. — Kad su Turijci bili spremni da ratuju zajedno 
s Atenjanima sa sedam stotina oklopnika i trista kopljo- 
metnika, Demosten i Eurimedont zapovjede brodovlju, da 
plovi uz obalu prema području Krotona, a sami su najprije 
izvršili smotru svega pješaštva na rijeci Sibarisu i zatim ga 
vodili kroz turijsku zemlju. Kad su stigli do rijeke Hilije 
i kad im Krotonjani pošalju vjesnike rekavši, da im nije s vo- 
ljom, da vojska ide kroz njihovu zemlju, siđu k obali i pre- 
noće uz more i na ušću Hilije. Na isto mjesto stizalo im je 
i brodovlje. Sutradan ukrcavši se plovili su uz obalu prista- 
jući u gradovima osim u Lokrima, dok nisu došli u Petru u 


regijskom kraju. 


SIRAKUŽANI POBIJEDE ATENJANE 
U SIRAKUŠKOJ LUCI 


36. — Kad su međutim Sirakužani doznali za njihovo 
primicanje, htjeli su opet pokušati sreću lađama i ostalom 
opremljenom kopnenom snagom, koju su baš za to skupljali, 
jer su ih željeli preteći. I inače opreme svoju mornaricu, 
kako su iz prijašnjega pomorskoga boja opazili, da će postići 
neku prednost, a pramce lađa učine čvršćima time, što su 
ih skratili, i oko njih stave debele grede pa pričvrste s donje 
njihove strane potpornjake od oko šest lakata na bokove 
lađa iznutra i izvana. Tako opremivši brodove, borili su se 
i Korinćani pramcima protiv brodovlja kod Naupakta. Sira- 
kužani su držali, da ne će biti slabiji u borbi s atenskim 
brodovljem, koje nije bilo tako sagrađeno, nego je imalo slabe 

pramce poradi toga, što se nisu služili napadajem pramca 
na pramac, nego više kljunovima u bokove lađa kružeći oko 
njih, i da će bitka u njihovoj velikoj luci, koja nije imala 
prostora za mnogo lađa, biti njima u prilog. Navaljujući 
naime pramcem protiv pramca smrvit će im prednje dijelove 
brodova, ako čvrstim i debelim kljunovima budu udarali u 
šuplje i slabe. Atenjanima ne će u uskom prostoru biti mo- 
guća ni kružna plovidba ni prodor kroz bojni red brodova, 
u koju su se vještinu najviše pouzdavali. Sami, koliko budu 
mogli, ne će im dopustiti prodor bojnoga reda, a uski pro- 
stor priječit će im kruženje oko lađa. Što se prije smatralo 
nevještinom krmilara, udariti pramcem o pramac, baš time 
će se sami najviše poslužiti, jer u tom će biti njihova naj- 
veća prednost. Ako stanu potiskivati Atenjane, ne će im biti 
uzmaka natraške drugamo nego prema kopnu, i to na malu 
udaljenost i na mali prostor prema svomu taboru, jer će oni 
biti gospodari ostale luke. Ako gdje budu nadvladani i ako 
se stanu zbijati na mali prostor, i to svi na isti, udarajući 
jedni o druge izazvat će metež (to je baš Atenjanima naj- 
više i škodilo+u svim kasnijim pomorskim bojevima, jer im. 
nije bilo uzmaka po čitavoj luci kao Sirakužanima). Oni ne 
će moći otploviti okolnim putem na otvoreno more, jer će 
Sirakužani imati mogućnost da ih napadnu s mora i da se 
povuku, pogotovo što će im Plemirij neprijateljski prijetiti, 
a ulaz u luku nije velik. 


37. — SmisHvši tako prema svome umijeću i moći 
i ujedno se tada još više ohrabrivši nakon prijašnje pomor- 
ske bitke, Sirakužani počnu navaljivati istodobno kopnenom 
vojskom i mornaricom. Pošto je Gilip izveo malo prije pje- 
šadiju iz grada, vodio ju je prema atenskom zidu, gdje je bio 
okrenut prema gradu. I momčad iz Olimpijeja  oklopnici, 
koji su bili tamo smješteni, konjanici i lakooružanici sira- 
kuški napredovali su s protivne strane prema zidu. Odmah 
poslije toga stanu ploviti protiv njih brodovi sirakuški i sa- 
veznički. Atenjani su najprije mislili, da će oni pokušati na- 
valu samo kopnenom vojskom, ali kad su vidjeli, da i bro- 
dovi iznenada navaljuju, stanu se komešati: jedni su se vrstali 
na zidovima i pred zidovima protiv napadača, drugi su pola- 
zili protiv brojnih konjanika i kopljometnika, koji su brzo 
napredovali od Olimpijeja i izvanjih utvrda, a treći su se 

opet ukrcavali u lađe i ujedno išli, da brane žal. Kad su lađe 
bile popunjene momcima, plovili su protiv neprijatelja sa 
sedamdeset i pet lađa, dok su ih Sirakužani imali oko 
osamdeset. 


38. — Veći su dio dana navaljivali i uzmicali i tako isku- 
šavali jedni druge, a da nijedni nisu mogli postići kakav 
spomena vrijedan uspjeh, osim što su Sirakužani potopili 
jednu ili dvije atenske lađe, i tad su se rastavili. I pješadija 
se istodobno vrati od zidova. 

Sutrađan su Sirakužani mirovali ničim ne pokazujući, 
što će ubuduće raditi. Kad je Nikija vidio, da je pomorski 
boj bio neodlučan, i očekivao, da će oni opet navaliti, nagonio 
je zapovjednike troveslarki, da popravljaju brodove, ako je 
koji bio što oštećen. Prijevozne brodove usidri pred aten- 
skom ogradom od kolja, koje su zabili u more za obranu 
brodova mjesto zatvorene luke, i razmjesti ih u razmaku od 
oko dvjesta stopa, ako bi koju lađu neprijatelji pritješnja- 
“vali, da bi imala sigurno utočište i opet mogla u miru isploviti. 
Atenjani su vršili te pripreme neprestano cijeli dan sve do 
noći. : 

39. — Sutradan su Sirakužani u ranije vrijeme dana 
Stali navaljivati na Atenjane napadajući ih isto onako pje- 
šadijom i mornaricom. Postavivši se nasuprot brodovima, 
opet su na isti način provodili velik dio dana iskušavajući 
jedni druge, dok nije Korinćanin Ariston Pirihov, koji je bio 
najbolji krmilar sirakuške mornarice, nagovorio zapovjed- 
nike njihove mornarice, da pošalju nekoga k onima u gradu, 
koji se oko toga staraju, i da im preporuče, neka što brže 
premjeste trg robom k moru i neka prisile sve, da onamo 
nose i prodaju što god tko ima za jelo, da bi ondje iskrcali 
mornare, koji bi odmah kod lađa ručali i nakon malo vre- 
mena opet još istoga dana neočekivano napali Atenjane. 


40. — Oni se dadu nagovoriti pa pošalju glasnika, i trg 
bude pripremljen kod mora. Sirakužani iznenada, vozeći na 
krmu, opet otplove prema gradu i, odmah se iskrcavši, stanu 
ondje ručati. Atenjani pomisle, da su oni kao slabiji od njih 
uzmakli vozeći na krmu prema gradu, pa se mirno iskrcaju , 
i počnu vršiti ostale poslove i spremati ručak misleći, da se 
toga dana ne će više pobiti na moru. A Sirakužani se nena- 

dano ukrcaju u lađe i opet zaplove protiv njih. Ovi, vrlo 
uzbuđeni i većinom gladni, ukrcaju se bez svakoga reda i 
jedva jednom stanu ploviti protiv njih. Neko su se vrijeme 
iz opreza uzdržali od međusobnoga boja. Zatim se Atenja- 
nima nije činilo zgodno, da oklijevajući iscrpljuju sami sebe 
umorom, nego da navale što brže, pa polazeći uz glasno bo- 
drenje protiv njih zametahu boj. Sirakužani ih dočekaju i 
navaljujući pramcima: lađa, kao što su naumili, razarali su 
udešenim za to kljunovima atenske lađe većinom na pred- 
njem dijelu. I vojnici s paluba džilitajući se mnogo su ško- 
dili Atenjanima, a još mnogo više oni Sirakužani, koji su u 
malim čamcima plovili oko njih, pa turajući se pod pera 
vesala neprijateljskih brodova i ploveći uz bok gađali ko- 
pljima mornare. 


41. — Na koncu Sirakužani žestoko se boreći pobijede 
na taj način, a Atenjani, udarivši u bijeg, sklanjahu se iz- 
među prijevoznih lađa u pristanište. Sirakuške su ih lađe 
progonile sve do prijevoznih brodova. Tu su ih sprečavale, 
viseći nad prolazima, grede dupinonoše* pričvršćene na pri- 
jevoznim brodovima. Dvije sirakuške lađe zanesene pobje- 
dom primaknu im se blizu, ali budu razbijene, a jedna od 
njih zajedno s ljudima zarobljena. Pošto su Sirakužani poto- 
pili sedam atenskih lađa i mnogo ih oštetili i mnogo ljudi 
što zarobili što ubili, vrate se i podignu pobjedne znakove 
za obje pomorske bitke. I sada su gajili čvrstu nadu, da su 
brodovljem daleko jači, a mislili su, da će nadvladati i kop- 
nenu vojsku. I opet su se spremali da ih napadnu dvojako: 
na moru i kopnu. 


DEMOSTEN STIGNE NAPOKON NA SICILIJU I UZALUD 
POKUŠAVA OSVOJITI JEDAN DIO SIRAKUZE 


42. — Uto stignu Demosten i Eurimedont s pojačanjima 
od Atenjana: imali su sedamdeset i tri broda, uračunavši tu 
i strane, oko pet tisuća oklopnika svojih i savezničkih, zna- 
lan broj kopljometnika, barbara i Helena, praćare, strijelce 


Ž To su bile grede s mjedenim dupinima obješene na lan- 
cima, kojima bi razbijali neprijateljske brodove. 

i dovoljno ostale opreme. Sirakužane i saveznike obuzme u 
prvi mah ne malo zaprepaštenje, što ne će biti nikakva kraja, 
da se riješe opasnosti, jer su vidjeli, kako je unatoč utvr- 
đenju Dekeleje svejedno došla na njih vojska jednaka i slična 
prijašnjoj i kako se atenska moć u svakom pogledu poka- 
zuje velikom. A prijašnjoj atenskoj vojsci nakon pretrpljenih 
zala time poraste nekako srčanost. Kad je Demosten vidio, 
kakve su prilike, shvati, da mu je nemoguće zatezati, a da 
ne doživi, što je doživio Nikija (Nikija je naime došao naj- 
prije kao strah i trepet za njih, no kako nije odmah na- 
padao Sirakuzu, nego je zZimovao u Katani, prezreli su ga, 
a Gilip je prije stigao iz Peloponeza s vojskom, po koju Sira- 
kužani ne bi bili ni poslali, da je Nikija odmah stao nava- 
ljivati. Misleći, da su sami njima dorasli, Sirakužani bi isto- 
vremeno bili spoznali, da su slabiji, i bili bi posve okruženi 
zidom, tako da im, kad bi i poslali po njih, ne bi više jed- 
nako koristili). Tako je dakle razmišljao Demosten i sudeći, 
da je i sam u onaj tren i prvoga dana kudikamo najstrašniji 
protivnicima, htio je što brže iskoristiti zaprepaštenje nji- 
hove vojske. I videći, kako je jednostavan sirakuški poprečni 
zid, kojim su spriječili, da ih Atenjani ne opkole svojim zi- 
dom, računao je, kad bi se domogao uspona na Epipole i 
zatim tabora na njima, da bi lako zauzeo zid (jer se njima 
ne bi nitko ni odupro). Stoga se žurio prihvatiti se toga po- 
kušaja, jer ga je držao najkraćim dovršenjem rata: ili će 
naime uspjeti i osvojiti Sirakuzu ili će vojsku odvesti natrag 
i tako se ne će uludo iscrpljivati Atenjani i oni, koji s njima 
ratuju, kao i čitav grad. Atenjani dakle najprije izađu i 
počnu pustošiti sirakuški kraj oko Anapa i bili su im nad- 
moćni vojskom, kao prije, i pješaštvom i brodovljem (jer se 
ni jednim od toga nisu sada Sirakužani odupirali osim konja- 
nicima i kopljometnicima od Olimpijeja). 


43. — Zatim Demosten odluči najprije strojevima isku- 
šati poprečni zid. Kad je primaknuo strojeve i kad su ih 
protivnici, braneći se sa zida, spalili pa ga, navaljujući na 
raznim mjestima s ostalom vojskom. suzbijali, odluči, da ne 
trati više vrijeme, nego nagovori Nikiju i ostale suzapovjed- 
nike i pokuša poduzeti navalu na Epipole, kao što je namje- 
ravao, Činilo mu se, da je nemoguće, da se danju neopaženi 
približe i uspnu. Stoga proglasi, da svaki ponese hrane za 

pet dana, i uzme sve zidare i tesare i ktome zalihu strelica 
i ono, što bi mu u slučaju pobjede trebalo kod gradnje utvrde. 
Sam je o prvom snu s Eurimedontom i Menandrom i sa svom 
vojskom napredovao prema Epipolama, dok je Nikija ostao 
kod zidina. Kad su prispjeli do Epipola preko Eurijela, kuda 
se i prijašnja vojska prvi put bila uspela, izmaknu pažnji 
sirakuških stražara i pristupivši zidu, koji su ondje držali 
Sirakužani, zauzmu ga i ubiju neke stražare. No većina ih 
umakne ravno u tabore, kojih je na Epipolama bilo tri, jedan 
sirakuški, jedan ostalih Siciljana i jedan saveznički, te jave 
napadaj. Obavijeste i onih šest stotina Sirakužana, koji su 
bili prvi stražari na tom dijelu Epipola. Oni odmah pođu u 
pomoć, ali ih Demosten i Atenjani, namjerivši se na njih, 
odbiju nakon hrabre obrane. Sami su Atenjani odmah kre- 
tali naprijed, da ne sustanu u tadašnjem nasrtaju, Kako bi 
izvršili ono, čega radi su došli. Drugi su s prednje strane 
zauzimali poprečni sirakuški zid, kojega se stražari nisu odu- 
pirali, i kidali kruništa. Sirakužani, saveznici i Gilip sa svo- 
jim ljudima išli su u pomoć iz prednjih utvrđenja, ali, kako 
se taj smioni pothvat dogodio noću i nenadano, udare na 
Atenjane preplašeni i, potisnuti od njih, najprije uzmaknu, 
A kad su Atenjani već napredovali u priličnom neredu, kao 
da su pobijedili, i htjeli uopće što brže pregaziti protivničke 
odjele, koji još nisu stupili u boj, da se ne bi, akol oni po- 
puste u navali, opet sakupili, Beoćani im se prvi opru i, 
udarivši na njih, suzbiju ih i natjeraju u bijeg. 


44. — Tada su već Atenjani zapadali u veliku zbrku 
i nepriliku, a nije mi bilo lako doznati ni od jednih ni od 
drugih, na koji su se način pojedini događaji zbili. TA kad 
i ono, što se događa po danu, učesnici doduše znaju točnije, 
ali ipak ni to sve, nego svatko jedva zna, što se njega tiče, 
kako bi tko nešto točno znao o toj noćnoj bici, koja se baš 
jedina vodila u ovom ratu između velikih vojska? Bila je 
jasna mjesečina, i tako su vidjeli jedni druge, koliko je po 
mjesečini moguće vidjeti pred sobom ljudsku podobu, ali se 
ne možeš pouzdati, da prepoznaješ svoga. A ne malo oklop- 
nika s obje strane kretalo se na uskom prostoru. Jedni su 
od Atenjana već bili pobijeđeni, a drugi su još u prvoj na- 
vali nesvladani napredovali. Veliki se dio i ostale njihove 
vojske upravo bio uspeo gore, a drugi su se još uspinjali, 

tako da nisu znali, kamo treba krenuti. Već se sve sprijeda 
uskomešalo, kad je nastao uzmak, i teško je bilo od silne 
vike što raspoznati. Sirakužani i saveznici pobjeđujući soko- 
lili su se uz nemalu viku, jer je bilo nemoguće u noći dati 
čim drugim zapovijed, i ujedno su dočekivali napadače. Ate- 
njani su tražili jedan drugoga i držali za neprijatelje sve one 
S protivne strane, makar bili i prijatelji, jer su već jedni 
bježali natrag. Često su pitali za lozinku, jer niie bilo mo- 
guće drugim čim nekoga prepoznati, i uzrokovali su tim sami 
sebi veliku smetenost, jer su svi pitali u jedan mah i tako 
odali lozinku neprijateljima. A njihovu lozinku nisu na jed- 
naki način mogli doznati poradi toga, što su oni bili pobjed- 
nici i što su se neraspršeni bolje poznavali. Tako su Atenja- 
nima izmicali neprijatelji, ako bi se namjerili na koje slabije 
od sebe, jer su ti znali njihovu lozinku, a ako oni sami 
njima ne bi odgovarali, pogibali su. A vrlo mnogo i na osobit 
način naškođilo im je pjevanje peana*, jer je kod obojih bio 
sličan, što je zadavalo nepriliku. Kad bi Argivci,- Kerkirani 
i što je bilo Dorana na strani Atenjana, zapjevali pean, za- 
davali bi straha Atenjanima baš kao i neprijatelji. Stoga se 
na koncu, pošto je jedamput došlo do zbrke, sukobe među- 
sobno mnogi odjeli njihove vojske, prijatelji s prijateljima 
i građani sa sugrađanima, i jedni su druge ne samo natjerali 
u strah, nego je među njima došlo i do gužve, tako da su 
se jedva mogli rastaviti. Mnogi su se na progonu bacali sa 
strmina i pogibali, jer je silaz s Epipola bio uzak. Od onih, 
koji bi sretno sišli odozgo u ravnicu, većina je bijegom sti- 
zala u tabor, osobito ako su to bili prijašnji vojnici, koji su 
bolje poznavali kraj, ali neki od onih, koji su kasnije došli, 
promašili su put i zalutali u onom kraju. Njih su, kad je 
svanuo dan, sirakuški konjanici opkolili i poubijali. 


45. — Sutradan podignu Sirakužani dva pobjedna znaka: 
na Epipolama, gdje je bio uzlaz, i na mjestu, gdje su se Beo- 
ćani najprije oduprli. Atenjani po ugovoru otpreme svoje 
poginule. A palo je ne malo njih i saveznika; ipak je oružja 
zaplijenjeno više nego bi odgovaralo broju mrtvih, jer od | 


* Pean se zvala bojna davorija, koju su prije bitke pjevali 
bogu rata Aresu, a poslije bitke Apolonu. 


404 


onih, koji su bili prinuđeni skakati sa strmina goloruki (bez 
štitova), jedni poginuše, a drugi se spasiše. 


46. — Poslije toga Sirakužani se zbog neočekivana us- 
pjeha opet ohrabre, kao i prije, te pošalju u buntovni Akra- 
gant Sikana sa petnaest lađa, ne bi li mu pošlo za rukom 
predobiti grad za njih. Gilip je ponovno obilazio kopnom 
ostalu Siciliju, da dovede još vojske, jer se nadao, da će i 
atenske utvrde zauzeti na juriš, kad se bitka na Epipolama 
tako završila. 


ATENSKI VOJSKOVOĐE NESLOŽNI: 
DEMOSTEN JE ZA UZMAK, ČEMU SE PROTIVI NIKIJA. 
NOVI POMORSKI PORAZ ATENJANA 


47. — Atenski su vojskovođe međutim vijećali o nesreći, 
koja ih je snašla, i o posvemašnjoj potištenosti u vojsci. Vi- 
djeli su, da u pothvatima nisu imali uspjeha i da se vojnici 
ljute, što dalje ondje ostaju. Tištala ih je i bolest s ova dva 
razloga: bilo je takvo godišnje doba, kad su ljudi najviše 
bolesni, i mjesto, na kom su bili utaboreni, bilo je močvarno 
i nezdravo. I inače im se položaj činio sasvim beznadan. 
S obzirom na to Demosten je smatrao, da ne treba više ondje 
ostajati nego, kako je i mislio, kad se odlučio za napadaj na 
Epipole, budući da pothvat nije uspio, predlagao je, da odu 
i da se dulje ne zadržavaju, dok je još moguće preploviti 
more i dok su bar s prispjelim brodovima jači od neprija- 
teljske vojske. Reče, da je za grad korisnije ratovati s onima, 
koji se utvrđuju u njihovoj zemlji, nego sa Sirakužanima, 
koje više nije lako svladati. A nije opet opravdano opsjedati 
ih uzalud trošeći mnogo novaca. 


48. — Demosten je tako mislio. Nikija je i sam držao, 
da su njihove prilike loše, ali ih u govoru nije htio prika- 
zivati slabima i nije želio, ako budu javno pred mnoštvom 
glasovali o uzmaku, da se to dojavi neprijateljima, jer bi 
tako, kad bi htjeli uzmaći, mnogo teže izveli to neopazice 
od neprijatelja. Donekle mu je i neprijateljski položaj, o kom 
je znao više nego ostali, još davao nade, da će biti lošiji od 
njihova, ako budu ustrajali kod opsade. Oni će ih iscrpsti 

oskudicom novaca, pogotovo jer su sad i jači na moru bro- 
dovima. A bila je u Sirakuzi i stranka, koja je htjela Ate- 
njanima predati vlast. Ona mu je slala vjesnike i svjetovala, 
da ne ode. Znajući to, bio je uistinu još neodlučan između 
oba rješenja i razmišljajući o tom kolebao se, ali je javno 
tad u govoru rekao, da ne će odvesti vojske. On dobro zna, 
da im Atenjani ne će odobriti, da odu, dok sami ne donesu 
o tome zaključak. O njima ne će glasovati ljudi, koji kao 
oni gledaju sami svoj položaj, i ne će suditi, pošto saslušaju 
prigovore drugih, nego će se ravnati po tome, kako ih tko 
vješt govoru bude ocrnjivao. Reče, da će mnogi od nazočnih 
vojnika, ako ne i većina, koji sad viču, jer su u nevolji, kad 
onamo stignu, vikati protivno, da su ih vojskovođe za novac 
prodale i otišle. Poznajući ćud Atenjana, on ne će stoga po- 
ginuti od sramotne i nepravedne atenske optužbe, nego će, 
ako već mora, to radije pretrpjeti od neprijatelja izloživši 
se opasnosti po vlastitoj odluci. Reče nadalje, da je položaj 
Sirakužana ipak nepovoljniji od njihova, jer novcem uzdr- 
žavaju plaćenike, isto tako troše na pogranične posađe i 
ktome drže veliku mornaricu već godinu dana pa su u ne- 
prilici, a naskoro će ostati bez sredstava. Već su potrošili 
dvije tisuće talenata i osim toga mnogo su talenata joši 
dužni. Ako oni i malo stegnu sadašnje izdatke ne dajući 
plaće, njihov će se položaj pogoršati, jer su njihove čete više 
plaćenici, a ne služe kao atenske iz ratne nužde. Reče ko- 
načno, da ih treba dakle opsjedati i iserpljivati, a ne otići 
kao pobijeđeni od onih, kojima su novcem kudikamo nad- 
moćniji. 

49. — Toliko govoreći, Nikija je čvrsto ustrajao u svom 
mišljenju, jer je točno znao položaj u Sirakuzi, njihovu nov- 
čanu oskudicu i to, da je ondje voljna povjeriti Atenjanima 
upravu stranka, koja mu je slala glasnike, da ne odilazi. 
Ujedno se, iako pobijeđen, pouzdavao u mornaricu kao i 
prije. Demosten naprotiv nije nikako pristajao na opsadu. 
Ako bi trebalo da ne odvodimo vojsku bez zaključka Ate- 
njana, nego da Sirakužane iscrpljujemo, to bi trebalo, reče, 
činiti tako, da je premjestimo ili u Taps ili u Katanu, odakle 
će navaljivati pješaštvom širom po neprijateljskoj zemlji i 
hraniti se pustošeći njihovo područje i tako im škoditi. Za- 
metat će borbu brodovima na otvorenom moru: ne na uskom 

prostoru, koji je povoljniji za neprijatelje, već na širokom 
prostoru, na kojem će iskoristiti svoju vještinu i gdje će 
moći uzmicati i napadati ne iz male i ograničene udaljenosti 
za napad i uzmak. Jednom riječju, reče, da mu se ni na koji 
način ne sviđa, da ostanu duže na istom mjestu, nego da se 
već što brže krenu i ne krzmaju. I Eurimedont se u tome 
s njim slagao. No budući da se Nikija protivio, nastane neko 
promišljanje i oklijevanje i ujedno sumnja, da Nikija zna 
.i nešto više i da zato tvrdokorno ostaje kod svoga. Na taj 
su način Atenjani krzmali i ostajali na onom mjestu. 


50. — Gilip i Sikan bili su međutim opet u GSirakuzi. 
Sikan je promašio priliku u Akragantu (dok je naime bio još 
u Geli, stranka sklona Sirakužanima bude protjerana). Gilip 
dođe s drugom brojnom sicilskom vojskom i s oklopnicima, 
koji su bili u proljeće odaslani iz Peloponeza na teretnim 
lađama i koji su iz Libije stigli u Selinunt. Bili su naime 
vjetrom zaneseni u Libiju, gdje su im Kirenjani dali dvije 
troveslarke i vodiče za plovidbu. Ploveći mimo priskoče u 
pomoć Euesperićanima, koje su opsjedali Libijci. Svladavši 
Libijce, nastave odanle plovidbu uz obalu do Neapola, kar- 
taške trgovačke luke, odakle je Sicilija najmanje udaljena, 
naime dva dana i jednu noć plovidbe, i iz toga grada pre- 
šavši preko mora stignu u Selinunt. Kad su oni došli, Sira- 
kužani se odmah stanu spremati da navale opet na Atenjane 
sa dvije strane, i brodovljem i kopnenom vojskom. Kad su 
atenske vojskovođe vidjele, da je njima pridošla nova vojska 
idauisto vrijeme njihov položaj ne ide nabolje, nego da- 
nomice postaje u svemu teži, a najviše ih tišti bolest ljudi, 
kajali su se, što nisu prije otišli. Kako im se ni Nikija nije 
više protivio jednako kao prije, osim što je tražio, da to javno 
ne zaključuju, proglase, što su mogli tajnije, svima, neka 
budu spremni da isplove iz sidrišta, kad im bude dan znak. 
Kad su imali isploviti, jer je sve bilo spremno, mjesec po- 
mrča. Slučajno je bio uštap. Većina Atenjana je pozivala 
vojskovođe, da pričekaju, jer ih je to uznemirivalo. Nikija 
(koji je nekako bio i odviše sklon proročanstvima i sličnim 
stvarima) reče, neka uopće više ne vijećaju o tome, da bi 
ranije krenuli, prije nego počekaju tri puta po devet dana, 
kako su upućivali vrači. I poradi toga su Atenjani, koji su 
bili spremni na odlazak, opet ostali. 

51. — Kad su to Sirakužani doznali, još ih je mnogo jače 
to potaklo, da ne puštaju Atenjane, kad već i sami o sebi 
sude da više nisu od njih jači ni brodovljem ni kopnenom 
vojskom (jer inače ne bi bili došli na misao da isplove). 
Ujedno nisu htjeli, da se ugnijezde gdje drugdje na Siciliji, 
gdje bi bilo teže s njima ratovati, nego su ih željeli prisiliti; 
da se što brže pobiju s njima na moru ondje, gdje je za njih 
od koristi. Stanu dakle krcati momčad na brodove i vršiti 
pokusne vježbe toliko dana, koliko su mislili da je dosta. 
A čim je došao pravi čas, prvi su dan počeli napadati atenske 
utvrde. Kad je nevelik odred atenskih oklopnika i konja- 
nika provalio, odvoje i napadnu nekoliko oklopnika blizu 
nekih vrata te natjeravši ih u bijeg stanu ih progoniti. Bu- 
dući da je ulaz bio uzak, izgube Atenjani sedamdeset konja 
i ne mnogo oklopnika. 


92. — Toga se dana povuče sirakuška vojska. A sutra- 
dan isplove brodovima, kojih je bilo sedamdeset i šest, i isto- 
vremeno stanu napredovati kopnenom vojskom protiv utvrda. 
Atenjani su polazili protiv njih sa osamdeset i šest lađa i 
sukobivši se bili su pomorski boj. Eurimedonta, koji je za- 
povijedao desnim atenskim krilom i htio zaokružiti protiv- 
ničko brodovlje te je ploveći odviše rastegnuo bojni red uz 
kopno, Sirakužani i saveznici, pošto su najprije pobijedili 
atensku sredinu, odvoje i duboko u kutu luke unište i njega 
i lađe, koje su s njim plovile. Zatim su već progonili i sve 
atenske lađe i tjerali ih prema kopnu. 


53. — Kad je Gilip vidio kako njegovi pobjeđuju nepri- 
jateljsko brodovlje i tjeraju ga izvan ograde od kolja i izvan 
njihova sidrišta, želeći da uništi one, koji bi izlazili na kopno, 
i da Sirakužani lakše odvuku lađe od kopna, ako ono bude 
u njima prijateljskim rukama, hitao je u pomoć s jednim 
dijelom vojske prema nasipu, A kad su ih Tirenjani (koji 
su bili atenska straža) vidjeli gdje neuredno napreduju, po- 
jure prema njima i, sukobivši se s prvima, natjeraju ih u 
bijeg i bace u močvaru zvanu Lizimelija: Kasnije je već 
došlo više vojske sirakuške i savezničke, pa priskoče u po- 
moć i Atenjani, jer su se preplešili za lađe, svrstaju se za 
boj protiv njih i pobijedivši ih stanu ih progoniti. I ubiju 
ne mnogo oklopnika i spasu mnogo brodova i sakupe u sidri- 

štu. Sirakužani i saveznici zarobe osamnaest lađa i ubiju sve 
ljude. Hoteći zapaliti ostale brodove, napune stari prijevozni 
brod granjem i bakljama (a duhao je povoljan vjetar prema 
Atenjanima) i puste ga stavivši u nj vatru. Atenjani u strahu 
ze lađe pronađu sredstva za gašenje, ugase vatru i izbave se 
opasnosti, da se prijevozna lađa približi. 


54. — Poslije toga Sirakužani podignu pobjedni znak 
zbog pomorske bitke i zbog toga, što su odvojili oklopnike 
gore kod utvrde, gdje su zarobili i konje, a Atenjani, što su 
Tirenjani natjerali pješadiju u baru i što su sami s ostalom 
vojskom nagnali neprijatelje u bijeg. 


ATENJANI KLONUŠE DUHOM, SIRAKUŽANI IH NAKANE 
UNIŠTITI 


55. — Kad su Sirakužani već izvojevali sjajnu pobjedu 
i nad brodovljem (a prije su se bojali brodovlja, koje je došlo 
s Demostenom), Atenjani su sasvim klonuli duhom, jer su se 
vrlo preračunali, a još je mnogo veće bilo kajanje zbog vojne. 
Napali su eto sad gradove, koji su jedini imali sličan ustav kao 
i oni, naime pučku vladu, gradove jake i brodovljem i konja- 
nicima i moćne. Nisu mogli posijati među njih nikakvu svađu 
promjenom ustava, čime bi ih privukli k sebi, niti su vojskom 
mnogo jači. U većini pothvata nisu uspjeli, radi čega su i 
prije bili u neprilici, a sada, kad su ih i na moru pobijedili, 
što ne bi očekivali, neprilika je još mnogo veća. 


56. — Sirakužani su odmah bez straha plovili pred lukom 
i namjeravali zatvoriti ulaz u nju da Atenjani ne bi više mo- 
gli, sve ako bi htjeli, isploviti bez njihova znanja. Nisu se 
više brinuli samo za svoj spas, nego da i njima zatvore put. 
Držali su, kao što je i bilo, da je njihov položaj u tadašnjem 
času kudikamo povoljniji i, ako im pođe za rukom svladati 
Atenjane i saveznike i na kopnu i na moru, da će se ta borba. 
činiti Helenima slavna, jer time ostali Heleni dijelom postaju 
odmah slobodni, dijelom se rješavaju straha (preostala aten- 
ska moć ne će naime više biti kadra izdržati rat, koji ih ka- 
snije snađe). I činit će se, da su oni uzrokom tomu, i divit će 
im se veoma ostali ljudi i potomstvo, Zbog ioga je ta borba 

bila vrijedna truda, a i zato, što nisu pobjeđivali samo Ate- 
njane, nego i brojne ostale saveznike, ali opet ne sami, nego 
sa saveznicima, koji su im pritekli u pomoć. Oni su postali 
vođe s Korinćanima i Lakedemonjanima, učinili svoj grad 
prvoborcem i silno unaprijedili pomorstvo. Izuzevši cjelokupni 
broj onih, koji su u ovom ratu pristali uz atenski i lakede- 
monski grad, okupilo se najviše naroda oko toga jednoga nji- 
hova grada (Sirakuze). 


NABRAJAJU SE ZARAĆENI NARODI S OBJE STRANE. 
SIRAKUŽANI ZATVORE IZLAZ IZ VELIKE LUKE 


97. — Ovoliko je evo naroda ratovalo kod Sirakuze protiv 
Sicilije i za Siciliju, a došli su, da jednima pomognu osvojiti 
zemlju, a drugima spasiti je. Pristupili su uz jedne ili druge 
ne toliko zbog neke pravednosti ili zbog srodstva, nego kako 
je kome slučaj dosudio ili zbog koristi ili iz nužde. Atenjani 
su došli svojevoljno kao Jonjani protiv Dorana Sirakužana, a 
s njima su pošli na vojnu Lemnjani, Imbrani i Eginjani, koji 
su tada imali u vlasti Eginu, a svi su se ti još služili istim 
jezikom kao oni i istim zakonima, zatim Hestijejani iz Eubeje 
(stanujući u Hestijeji), koji su bili njihovi naseljenici. Od 
ostalih jedni su zajedno s njima vojevali kao podložnici, drugi 
kao samostalni saveznici, a neki i kao plaćenici. Od podanika 
i podvrgnutih danku bili su iz Eubeje: Eretrijci, Halkiđani, 
Stirani i Karišćani, s otoka: Kejani, Andrani i Tenjani, a iz 
Jonije: Milećani, Samljani i Hijani, od kojih Hijani nisu pla- 
ćali danak, nego su im davali brodove i slijedili ih kao samo- 
stalan narod. Ti su ih svi pratili ponajviše kao Jonjani i aten- 
ski naseljenici osim Karišćana (oni su Driopljani), a bili su 
njihovi podložnici i išli su od nužde, no ipak kao Jonjani protiv 
Dorana. Osim tih bili su ovi Eoljani: Metimnjani, obvezani 
davati lađe, a ne danak, zatim Teneđani i Enjani, obvezani na 
danak. Ti su se Eoljani borili iz nužde s Eoljanima Beoćani- 
.ma, svojim osnivačima, koji su bili uz Sirakužane, a Platejani, 
iako pravi Beoćani, vojevali su protiv Beoćana naravno jedino 
iz neprijateljstva. Nadalje su ratovali Rođani i Kiterani, oboji 
Dorani, i to Kiterani, lakedemonski naseljenici, u zajednici 
s Atenjanima protiv Lakedemonjana s Gilipom, a Rođani, 

rodom Argivci, bili su prisiljeni vojevati protiv Dorana Sira- 
kužana i čak protiv Geljana, svojih naseljenika, koji su rato- 
vali na strani Sirakužana. Od otočana oko Peloponeza slijedili 
su Atenjane Kefalenjani i Zakinćani, doduše nezavisni, ali 
kao otočani više pritješnjavani, jer su Atenjani bili gospodari 
mora. Kerkirani, koji su bili ne samo Dorani, nego i pravi 
Korinćani, Slijedili su ih protiv Korinćana i Sirskužana, 
premda su bili jednih naseljenici, a drugih srodnici, prividno 
iz nužde, ali još više s voljom zbog mržnje prema Korinća- 
nima. I novonazvani. Mesenjani* bili su uvučeni u rat iz Nau- 
pakta i Pila, koji su tad imali u rukama Atenjani. Još su se 
borili po nesretnom udesu malobrojni megarski bjegunci pro- 
tiv Selinunćana, koji su bili Megarani, Vojna ostalih je bila 
već više dobrovoljna. Argivci kao Dorani protiv Dorana nisu 
pratili Jonjane Atenjane toliko poradi savezništva, koliko 
poradi neprijateljstva prema Lakedemonjanima, a pojedinci 
zbog neposredne vlastite koristi. Mantinejani i drugi arkadski 
plaćenici bili su svagda navikli ići protiv onih, koje su im 
označivali kao neprijatelje, i tada su isto tako držali Arka- 
đane, koji su došli s Korinćanima, neprijateljima radi dobitka, 
a Krećani i Etolci išli su također ponukani plaćom. A Kre- 
ćanima se dogodi, iako su s Rođanima osnovali Gelu, da nisu 
pošli sa svojim naseljenicima, nego protiv njih, i to svoje- 
voljno za plaću. Neki Akarnanci pritekli su u pomoć i zbog 
dobitka, ali većma iz prijateljstva prema Demostenu i iz sklo- 
nosti prema Atenjanima, kojima su bili saveznici. To su bili 
oni, koji su stanovali s ove strane Jonskoga zaljeva. Od Ita- 
Jaca ratovali su zajedno s Atenjanima Turijci i Metaponćani, 
jer ih je snašla takva nužda zbog tadašnjih buntovnih prilika, 
od Siciljana Nakšani i Katanjani, a od barbara Egestanci, koji 
su povukli za sobom i većinu Sikulaca, zatim neki Tirenjani 
izvan Sicilije zbog nesuglasica sa Sirakužanima i Japižani 
kao plaćenici. Toliko je naroda ratovalo zajedno s Atenjanima. 


58. — Sirakužanima pak dođu u pomoć Kamarinjani, nji- 
hovi susjedi, i Geljani, koji su stanovali iza ovih, zatim Seli- 
nunćani, nastanjeni s one strane Akraganćana, koji su stajali 


5 To su bili Mesenjani, koji su živjeli u Naupaktu i Pilu. 
Za razliku od starih Mesenjana nazivali su se »Mesenjani iz Nau- 
pakta i Pila«. 

postrance. Ti nastavaju onaj dio Sicilije, koji gleda prema 
Libiji, a iz onoga dijela uz Tirensko more pritekli su im u 
pomoć samo Himerani, koji tu stanuju kao jedini Heleni. To- 
liko se helenskih naroda na Siciliji borilo zajedno s njima, sve 
samih Dorana i slobodnih, a od barbara jedino oni Sikulci, 
koji nisu prešli k Atenjanima. Od Helena izvan Sicilije za- 
jedno s njima borili su se Lekedemonjani, koji, su im dali 
Spartanca za vođu, a inače samo novograđane i državne ro- 
bove (riječ novograđanin označuje onoga, koji je već slobo- 
dan), Korinćani, koji su im jedini pomogli i brodovljem i pje- 
šaštvom, a Leukađani i Ampračani zbog srodstva. Iz Arkadije 
su došli plaćenici, koje su odaslali Korinćani, a Sikionjani su 
bili prisiljeni vojevati; od naroda izvan Peloponeza bili su 
Beoćani. Ti su im pritekli u pomoć, ali su Siciljani sami pru- 
žili veće mnoštvo u svakom pogledu, jer su nastavali velike 
gradove. Skupilo se mnogo oklopnika, brodova, konjanika i 
drugo silno mnoštvo lakooružanika. Od svih su opet ostalih" 
Sirakužani, takoreći, više pružili zbog veličine grada i jer su 
bili u najvećoj opasnosti. 


59. — Tolike su se pomoćne vojske skupile jednima i 
drugima i tad su već sve bile nazočne kod obojih, i ništa više 
nije nijednima od njih došlo u pomoć. 


Sirakužani su dakle opravdano držali, da je za njih slavna 
borba, ako nakon izvojevene pobjede u pomorskoj bici zarobe 
čitavu tako moćnu atensku vojsku, da im ne umakne ni u ko- 
jem pravcu ni morem ni kopnom. Stoga stanu odmah zatva- 
rati veliku luku, kojoj je ulaz bio širok nekih osam stadija, 
učvršćujući sidrima koso postavljene troveslarke, trgovačke 
brodove i čamce. I sve ostalo su pripremali, ako se Atenjani | 
još usude zametati pomorsku bitku. I ni u čemu nisu snovali 


ništa maleno. 


TREĆI PORAZ ATENJANA NA MORU 


60. — Kad su Atenjani vidjeli gdje oni zatvaraju luku i 
doznali za ostale njihove namjere, odluče da se posavjetuju. 
Sastanu se vojskovođe i podvojvode. S obzirom na tadašnju 
oskudicu ostalih stvari i na to, što ni živeža nisu više imali ni 

tada (a kako su poslali naprijed glasnika u Katanu i otkazali 
dovoz, jer su kanili otploviti) niti su ubuduće mogli očekivati, 
da će ga imati, ako ne budu imali premoć na moru, zaključe 
napustiti utvrde na uzvisinama i zatvoriti utvrdom uza same 
lađe zemljište, što je moguće manje, da bude dovoljno za spra- 
ve i bolesnike, i čuvati ga stražama, a ostalu kopnenu vojsku 
smjestiti odreda u sve lađe, koliko ih je bilo i sposobnih za 
plovidbu i manje sposobnih, ukrcavajući svakoga i zametnuti 
odlučnu pomorsku biiku. Ako pobijede, otplovit će u Katanu, 
a ako ne, zapalit će lađe i svrstavši se poći kopnom, gdje bi 
se najbrže mogli domoći kakva prijateljskog mjesta bilo bar- 
barskoga ili helenskoga. 

I kako su odlučili, tako i učine. Povuku se iz utvrda na 
uzvisinama i napune sve lađe prisilivši na ukrcanje svakoga, 
za koga se i malo činilo da je po svojoj dobi sposoban za boj. 
I napune sve lađe, njih oko stotinu i deset. Ukrcavali su u 
njih mnogo strijelaca i kopljometnika akarnanskih i ostalih 
plaćenika te urede ostalo, koliko je bilo moguće u nuždi i kod 
takve nakane. Kad je sve najvećim dijelom bilo spremno, Ni- 
kija gledajući vojnike malodušne, jer su daleko preko očeki- 
vanja bili pobijeđeni u pomorskoj bici, i željne da se zbog 
oskudice živeža što prije izvrgnu krajnjoj opasnosti, sve ih 
sazove pa ih najprije ohrabri progovorivši ovako: 


61. — »Junaci, vojnici atenski i ostalih saveznika, buduća 
borba ticat će se jednako svih i svaki će se od vas (isto tako 
kao i neprijatelji) boriti za spas i domovinu. Ako sad nadvla- 
damo na moru, moguće je da opet jednom ugledamo svoj rod- 
ni grad. Ne treba klonuti duhom i neka vam se ne dešava, što 
i najneiskusnijim ljudima, koji, doživjevši neuspjeh u prvim 
borbama, neprestano zatim u strahu jednako očekuju ne- 
sreću. Nego, koliko vas je tu Atenjana, koji ste već stekli 
iskustvo u mnogim ratovima, i koliko vas je saveznika, koji 
ste uvijek vojevali zajedno s nama, sjetite se ratnih iznena- 
đenja i nadajte se, da bi se sreća mogla okrenuti k vama. 
Stoga se spremajte, da se opet borite dostojno ove silne 
vojske, koliku je gledate kao svoju. 


62. — Što smo opazili, da će nam biti korisno u uskoj 
luci protiv buduće vreve lađa i protiv njihove pripreme na 
palubama, od koje smo prije imali štete, sve smo i mi sada u 

ovim prilikama pripremili razmotrivši to s krmilarima. Ukr- 
cat ćemo mnogo strijelaca i kopljometnika i drugo mnoštvo, 
kojim se ne bismo služili zamećući boj na otvorenom moru, 
jer bi opterećenje brodova škodilo našoj vještini, no u ovda- 
šnjoj nametnutoj kopnenoj bici s lađa bit će nam to probi- 
tačno. Pronašli smo, kakva protusredstva treba upotrebiti kod 
gradnje brodova, a protiv njihovih debelih greda S obje 
strane pramca, od čega smo zacijelo imali najveće štete, pro- 
našli smo željezne kuke, koje ćemo baciti na lađu, kad nasrne, 
da je drže, ako nam nakon toga vojnici na brodu pruže po- 
trebnu potporu. Prisiljeni smo na to, da vodimo s lađa kopneni 
boj, i čini nam se korisnim, da niti sami uzmičemo niti njima 
to dopuštamo, osobito jer nam je obala neprijateljska, izu- 
zevši dio, koji bude držala naša pješadija. 


63. — Sjećajući se toga, treba da se odlučno borite, koliko 
god budete mogli, ida se ne date potisnuti prema obali, nego, 
kad se sukobi lađa s lađom, nemojte dopuštati, da se rastavi, 
prije nego protjerate oklopnike s neprijateljske palube. I to 
preporučujem oklopnicima ne manje nego mornarima, ukoliko 
je to više posao onih na palubi. A bar još sada imamo pred- 
nost, da smo ponajviše nadmoćni pješaštvom. Mornare opomi- 
njem, a ujedno i molim, da se odviše ne preplaše zbog prošlih 
nedaća, jer sad imaju bolju opremu na palubama i više lađa. 
Imajte na pameti, kako je vrijedno sačuvati onaj ugodan osje- 
čaj, što su vas dosad držali Atenjanima, iako to niste, što su 
vam se divili po Heladi zbog znanja našega jezika i nasljedo- 
vanja naših običaja i što ste učestvovali u našoj vlasti ne 
manje od nas s obzirom na korist i, što je daleko više, s obzi- 
rom na to, što su vas naši podložnici poštovali i niste bili 
izloženi nasilju. Budući da vi jedini slobodno učestvujete u 
našoj vlasti, smatrajte svojom dužnošću da je sad ne izdate. 
Prezrite Korinćane, koje ste često pobijedili, i Siciljane, od 
kojih se nitko nije usudio ni oprijeti, dok je naša mornarica 
bila u naponu snage, odbijte ih i pokažite, da je uza svu sla- 
bost i nedaće vaša vještina jača od snage drugih, makar tu 
snagu pratila sreća. 


64. — Atenjane između vas ponovno podsjećam i na ovo, 
da niste ostavili ni u brodogradilištima drugih brodova jedna- 
kih ovima ni mladih oklopnika, ako vas zadesi što drugo, a 

ne pobjeda, i da će ovdašnji neprijatelji odmah onamo otplo- 
viti, a da će naši, što su ondje ostali, biti-nemoćni da odbiju 
od sebe tamošnje neprijatelje i ove pridošle. Tako biste vi 
odmah pali pod vlast Sirakužana, za koje sami dobro znate 
s kakvom ste ih namjerom napali, a oni ondje pali bi pod 
vlast Lakedemonjana. Stoga se, ako ikad, sada hrabro držite 
stojeći u ovoj jednoj borbi na obrani vas obojih i imajte na 
umu, i pojedinci i svi skupa, da oni od vas, koji budu na bro- 
dovima, predstavljaju atensku kopnenu vojsku i mornaricu i 
preostali grad i slavno ime Atene. Ako tko za obranu tih 
dobara upotrebi svoju nadmoć nad drugim bilo u vještini ili 
u junaštvu, ne će se ni u jednoj drugoj zgodi pokazati i ko- 
risnijim sam sebi i na veći spas svima skupa.« 


65. — Pošto ih je Nikija ohrabrio, odmah zapovjedi, da 
se ukrcavaju u brodove. A Gilip i Sirakužani, budući da su 
gledali i same pripreme, mogli su vidjeti, da će se Atenjani 
pobiti na moru. Doznali su i za zahvat željeznih kuka, pa su 
spremili sredstva kako protiv ostaloga, tako posebice protiv 
toga. Pokrili su pramce i gornji dio lađe na široko kožama, 
da bi se željezna kuka bačena na njih klizala i tako ne pri- 
hvaćala. A kad je već sve bilo spremno, vojskovođe i Gilip 
ohrabre ih progovorivši ovako: 


66. — »Sirakužani i saveznici, čini nam se, da većina od 
vas zna (jer se inače ne biste tako spremno prihvatili posla), 
da su vaša dosadašnja djela dična i da će se borba voditi za 
slavnu budućnost, no ako tko nije to shvatio, koliko bi tre- 
balo, tome ćemo razjasniti. Atenjanima, koji su došli u ovu 
zemlju, najprije da podjarme Siciliju, a zatim, ako uspiju, da 
pokore i Peloponez i ostalu Heladu, njima, koji sada imaju 
najveću vlast i od prijašnjih i od sadašnjih Helena, vi ste 
se prvi od ljudi oprli brodovljem, kojim su sve osvojili. U 
nekoliko pomorskih bojeva već ste ih pobijedili, pa ćete ih 
vjerojatno pobijediti i u sadašnjem. Kad se ljudima podrežu 
krila u onom, u čem drže da se odlikuju, preostali njihov 
ugled kudikamo je slabiji nego da nisu uopće ni pomislili, da 
se u tome odlikuju, pa ako protiv očekivanja ne uspiju u svom 
ponosu popuštaju jače nego bi trebalo s obzirom na snagu nji- 
hove moći. To su sad, naravno, doživjeli Atenjani, 

67. — Naše prijašnje samopouzdanje, poradi kojeg smo se, 
iako nevješti, odvažili na njih, sad je još čvršće i budući da se 
njemu pridružilo uvjerenje, da smo najjači, kad smo pobijedili 
njih najjače, to je nada svakoga pojedinca dvostruka. A naj- 
veća nada u pothvate ponajviše ulijeva i najveće oduševljenje. 
Na to, što se oni povode za nama u opremi brodova, mi smo 
navikli svojim načinom ratovanja i protiv svakoga njihova 
izuma bit ćemo dobro pripremni. A kad na palubama protiv 
običaja budu mnogi oklopnici, a i mnogi kopljometnici, sve, 
takoreći, ljudi s kopna kao Akarnanci i drugi, koji će se 
ukrcati na lađe, a ne će znati ni kako treba sjedeći odapeti 
strelicu, kako ne će dovesti brodove u opasnost. i kako se ne 
će međusobno zbuniti ljuljajući se na način za njih neobičan? 
Ne će im koristiti ni mnoštvo lađa — ako se tko od vas i toga 
prepao, da će se boriti s naedmoćnim brojem lađa. U uskom 
prostoru njih mnogo nespretnije će izvršavati ono, što hoće, 
a mi ćemo ih vrlo lako oštećivati pripravljenim sredstvima. 
Znajte i ovo, što je prema onom, što smo, kako mislimo, točno 
doznali, posve istinito. Pritisnuti nevoljama i prisiljeni sada- 
šnjom neprilikom zapali su u ludost, da, ne pouzdajući se to- 
liko u svoju pripravu koliko u sreću, uđu u krajnju borbu 
onako, kako mogu, da bi ili probivši se isplovili ili poslije toga 
kušali uzmaknuti kopnom, jer ih ne može snaći gore zlo od 
sadašnjega. 


68. —— Navalimo dakle bijesno na takav nered i na sreću 
ljudi, naših krvnih neprijatelja, koja ih sama već napušta, i 
ujedno smatrajmo, da je to, kad se radi o neprijatelju, sasvim 
opravdano za sve one, koji zažele zasititi gnjevno srce, da se 
osvete napadaču, i da će nam se istodobno pružiti prilika, da 
odbijemo neprijatelje, i da je to, kako se kaže, nekako naj- 
slađe, A da su nam oni neprijatelji, i to krvni, svi znate, jer 
su udarili na našu zemlju, da je podjarme. Da su u tom 
uspjeli, pribavili bi muškarcima najveće muke, djeci i žena- 


naziv*. Poradi toga svakomu dolikuje, da ne bude plašljivica 
i da ne drži dobitkom to, da oni odu bez opasnosti za nas, jer 
će oni ionako to učiniti, ako i pobijede. To je sjajan cilj 
borbe, da kaznimo ove izvršivši, kao što je vjerojatno, ono, 

što hoćemo, i da čitavoj Siciliji damo još sigurniju slobodu, 
koju je i prije uživala. Vrlo se rijetko“ pružaju takve prilike 
za borbu, koje pri neuspjehu vrlo malo škode, a pri uspjehu 
vrlo mnogo koriste.« 


69. — Pošto su i sirakuški zapovjednici i Gilip i sa svoje 
strane tako osokolili svoje vojnike, stanu odmah ukrcavati. 
momčad u lađe, jer su opažali, da to čine i Atenjani. Uznemi- 
ren tadašnjim položajem i videći, kakva je opasnost i kako je 
već blizu, jer su upravo imali zaploviti jedni protiv drugih, 
Nikija je, kako se događa u velikim borbama, držao, da još 
nije sve kod njih u djelo provedeno i da im još nije sve rije- 
čima dovoljno izložio. Opet je pozivao svakoga pojedinog za- 
povjednika broda zovući ih imenom očevim i njihovim vlasti- 
tim i imenom plemena i molio ih, ako je tko po vlastitoj za- 
sluzi uživao kakvu čast, neka je ne sramoti, a oni, kojima su 
slavni bili pređi, neka ne potamne otačke vrline. Sjećao 
ih je njihove domovine, u &Kkojoj vlada najveća sloboda i u 
kojoj je svakomu moguće živjeti bez najmanjeg nasilja. I 
drugo je govorio, što bi ljudi nalazeći se već u takvoj zgodi 
rekli ne pazeći, da li će se kome činiti, da govore otrcane 
stvari i da iznose ono, što je za sve slučajeve slično, o ženama, 
djeci i otačkim bogovima, već međusobno dovizuju qno, što 
drže korisnim u časovitom zaprepaštenju. I kad je držao, da 
im je već dao, iako ne dovoljne preporuke, a ono bar nužne, 
odstupi i stane voditi pješadiju prema moru i razmjesti je, 
što je mogao na duže, da bi bila od što veće koristi za podi- 
zanje hrabrosti momčadi na lađama. Demosten, Menandar i 
Eutidem (jer ti su se ukrcali u lađe kao atenski zapovjednici) 
krenu sa svoga sidrišta i počnu odmah ploviti prema zatvore- 
nom ulazu u luku i prema prolazu, koji je ostao slobodan, hoteći 
se probiti van. 


70. — Sirakužani i saveznici bili su već isplovili s približno 
istim brojem lađa kao i prije i jednim su njihovim dijelom ču- 
vali izlaz i ostalu luku uokrug, da bi istovremeno odasvud na- 
padali Atenjane ida bi im pješadija išla u pomoć, gdje bi lađe 
pristajale. Brodovljem Sirakužana zapovijedali su Sikan i Aga- 
tarh, svaki stojeći na krilu čitava brodovlja, a Piten i Korin- 
ćani u sredini. Kad su se Atenjani približavali zatvorenom 
izlazu ploveći protiv brodova poređanih na izlazu, u prvom su 

ih naletu svladavali i kušali raskinuti lance. A kad su 
poslije toga Sirakužani i saveznici stali na njih odasvud nasr- 
tati, nije više bjesnio pomorski boj samo kod zatvorenog iz- 
laza, nego i po luci, a bio je žestok kao nijedan od prijašnjih. 
Velika je bila spremnost mornara jednih i drugih, da napa- 
daju, kad bi im zapovjedili, i veliko takmičenje krmilara u 
vještini i međusobna borba, Vojnici na palubi, kad bi se su- 
kobio brod s brodom, trudili su se, da njihova borba s palube 
ne zaostane za vještinom ostalih. Svaki se pojedinac na svom 
mjestu trsio da se pokaže prvim. A kad su se na uskom pro- 
storu sukobile mnoge lađe (tu se zaista na vrlo uskom pro- 
storu borilo vrlo mnogo lađa, jer je jednih i drugih zajedno 
bilo gotovo dvije stotine), zaleta je bilo malo, jer nije bilo 
uzmicanja ni provlačenja, a češći su bili sudari, kad bi slu- 
čajno udarila lađa u lađu ili na bijegu ili kod napadaja. I za 
sve vrijeme, dok bi se neka lađa primicala, vojnici bi s paluba 
bacali na nju koplja, strelice i kamenje u velikoj množini. A 
kad bi se sudarile, vojnici bi se hvatali u koštac i kušali se 
popeti jedni na lađu drugih. Događalo se mnogo puta zbog 
uskog prostora, dok su jedni napadali druge, da su s druge 
strane sami bili napadnuti, i da su se nužno dvije lađe, a kad- 
što i više njih, zakvačile s jednom. I dok su krmilari vrebali 
na jedhe, od drugih im je prijetila zasjeda, i to ne samo na 
jednom mjestu, nego odasvud s mnogo strana. Velika lom- 
njava mnogih lađa, koje su se sudarale, uzrokovala je isto- 
dobno stravu i nije dala, da se čuje, što su govorili zapovjed- 
nici veslača. S obje su naime strane zapovjednici veslača 
mnogo poticali i vikali, koliko zbog svoje vještine. toliko iz 
težnje za brzom pobjedom. Atenjanima su dovikivali, neka iz- 
nude izlaz i neka revno prionu, da se sad ili nikad više spasu 
u domovinu, a Sirakužanima i saveznicima, da je dično spri- 
ječiti ih, da ne umaknu, te neka svaki pobjedom uzveliča svoju 
domovinu. Osim toga vojskovođe obojih, ako bi koga gdje 
vidjeli gdje bez nužde vesla natrag, pozivali su poimence za- 
povjednika broda i pitali ga, ako su to bili Atenjani: da li 
uzmiču, jer drže, da im je zemlja najljućih neprijatelja sad 
pouzdanija nego more, koje su stekli ne malim trudom, a ako 
su to bili Sirakužani: da li sami bježe pred Atenjanima, koji 
bježe i za koje sigurno znadu da nastoje na svaki način umaći. 

T1. — Dok je pomorski boj bio neodlučan, pješadija je 
obojih na kopnu bila silno uznemirena i uzbuđivala se, i to 
domaća, jer je već težila za još većom slavom, a došljaci, jer 
su se bojali, da ih ne snađe još gora sudbina od tadašnje. 
Kako je naime sva nada Atenjanima bila u lađama, to se nji- 
hov strah za budućnost nije dao ni s čim isporediti, i zbog 
promjenljivosti borbe nužno je njihovo promatranje pomor- 
skoga boja s kopna bilo različito. Promatrali su naime boj 
izbliza i nisu svi istodobno gledali na isto mjesto, pa ako bi 
koji od njih gdje opazili kako njihovi pobjeđuju, ohrabrili bi 
se i utjecali se bogovima zazivajući ih, da ih ne liše spasa, 
dok bi drugi ugledavši gdje neki njihovi stradavaju, jaukali i 
vikali i od samog promatranja onoga, što se zbivalo, bili su po- 
tišteniji nego sami učesnici u boju. Drugi opet, kad bi gdje 
ugledali podjednaku pomorsku bitku, kako je borba bila dugo 
vremena neodlučna, mučili su strahovite muke i u velikom 
strahu pravili su nemirne pokrete samim tijelom kao odgovor 
mislima, jer su neprestano čas se izbavljali opasnosti, čas pro- 
padali. Dok su se na moru borili neodlučno, moglo se kod iste 
atenske vojske čuti istodobno sve: jauk, vika, pobjednici i po- 
bijeđeni i drugo, kako se nužno na razne načine zna oglašivati 
velika vojska u velikoj opasnosti. A slično je proživljavala i 
njihova momčad na brodovima, dok nisu napokon Sirakužani 
i saveznici nakon duga opiranja u pomorskoj bici natjerali 
Atenjane u bijeg i potiskujući gonili ih uz veliku viku i bo- 
drenje sa sjajnim uspjehom prema obali. 


Tada pomorski vojnici, ukoliko nisu bili zarobljeni na 
moru, navale prema obali jedan ovdje, drugi ondje i umaknu 
u tabor_A pješačka se vojska nije više vladala različno, nego 
su svi u jedan glas jaukali i jecali oplakujući zao udes te su 
neki hitjeli u pomoć brodovima, neki na obranu ostatka 
utvrda, a neki,'i to njih najviše, mislili su samo na sebe i kako 
će se spasiti. Zaprepaštenje je u taj čas bilo doista veće nego 
ikada prije. Pretrpjeli su poraz sličan onome, koji su sami 
zadali drugima u Pilu. Pošto su naime Lakedemonjanima bile 
uništene lađe, stradavali su im usto i ljudi, koji su prešli na 
otok. Tako tada za Atenjane nije bilo nade, da će se spasiti 
kopnom, ako ne nastupi nešto neočekivano. 

UZMAK ATENSKE VOJSKE KOPNOM NA SICILIJI 


72. — Iza ogorčene pomorske bitke i gubitka mnogih bro- 
dova i ljudi s obje strane, Sirakužani i saveznici sakupe kao 
pobjednici podrtine lađa i mrtve te otplovivši prema gradu. 
podignu pobjedni znak. Atenjani u tadašnjoj velikoj nesreći 
nisu ni pomišljali na molbu da pokupe mrtvace ili podrtine 
brodova, nego su se namjeravali povući odmah slijedeće noći. 
Demosten dođe k Nikiji s prijedlogom, da još jednom ukrcaju . 
posadu u preostale lađe i da se u osvit zore pokušaju probiti 
kroz izlaz. Govorio je, da je njima još uvijek preostalo više 
uporabljivih lađa nego neprijateljima; Atenjanima je naime 
preostajalo oko šezdeset brodova, a protivnicima manje od pe- 
deset. Nikija je pristajao uz taj prijedlog, ali kad su htjeli na- 
punjati brodove, mornari nisu bili voljni ukrcavati se, jer su, 
zaplašeni porazom, mislili, da više ne mogu pobijediti. Oni su 
tada svi željeli uzmaknuti kopnom. 


73. — Sirakužanin Hermokrat nasluti njihovu namjeru i 
pomislivši, da bi bilo nepovoljno, kad bi tolika vojska umakla 
kopnom i zaustavila se gdje na Siciliji pa opet htjela s njima 
ratovati, ode k poglavarima i razloži im, da ne smiju dopu- 
stiti, da oni noću umaknu, govoreći im to, što je sam zaklju- 
čivao, nego neka odmah svi Sirakužani i saveznici izađu, za- 
tvore putove i pretekavši ih drže zaposjednute sve klance onih 
krajeva. Oni su i sami o tome mislili kao i on i smatrali, da“ 
bi to trebalo učiniti, ali su se bojali, da ih ljudi, koji su tek 
malo prije veselo odahnuli od velike pomorske bitke, ne će 
htjeti lako poslušati, a bila je u isto vrijeme svetkovina (toga 
su naime dana upravo prinosili žrtvu Heraklu). Kako ih se 
većina u prevelikom veselju zbog pobjede odala za svetkovine 
piću, oni misle, da bi ih u sadašnjem času sve prije poslušali 
nego da se late oružja i izađu u boj. Budući da se poglavari- 
ma kod takva razmatranja činilo to neprovedivo, pa ih Hermo- 
krat nije više mogao nagovoriti, on sam, jer se bojao, da ih 
Atenjani nesmetano ne preteknu i ne prođu u noći kroz najteže 
krajeve, smisli u takvoj prilici ovo: Pošalje neke od svojih 
prijatelja s konjanicima k atenskom taboru, kad se počelo 
mračiti. Oni dojašu toliko blizu, da su ih mogli čuti, i dozovu 
neke k sebi tobože kao prijatelji Atenjana (Nikija je naime 
imao nekih doušnika o prilikama u gradu). Pozivaji su ih, 

neka kažu Nikiji, da ne odvodi vojsku noću, jer su Sirakužani 
zaposjeli putove, nego neka se spremi i danju u miru umakne. 
Rekavši to odu, a oni, koji su to čuli, jave atenskim vojsko- 
vođama. 


74. — Na tu vijest oni pričekaju onu noć, jer su držali, da 
tu nema prijevare. Budući da i onako nisu odmah krenuli, 
odluče, da bi se vojnici po mogućnosti spremili što prikladnije, 
pričekati još slijedeći dan i sve ostalo ostaviti, a uzeti ono, što 
im je bilo osobno potrebno za hranu, i tad krenuti. Sirakužani 
i Gilip izađu s pješadijom prije njih i zatvore putove u onom 
kraju, kuda je bilo vjerojatno da će Atenjani ići. Stražili su 
na prijelazima preko potoka i rijeka i postavljali su se, gdje 
im se činilo zgodno da dočekaju vojsku i da je zaustave. Do- 
plovivši svojim lađama do atenskih, odvlačili su ih od žala. 
Nešto malo lađa bijahu zapalili sami Atenjani prema svojoj 
odluci, a ostale su Sirakužani u miru otpremali u grad, gdje 
je koja bila zatjerana, svezavši ih iza svojih brodova, jer ih 
nitko nije priječio. 


75. — Kad se poslije toga Nikiji i Demostenu činilo, da su 
se dovoljno spremili, vojska se stala napokon kretati trećega 
dana iza pomorske bitke. Bilo je to zaista strašno ne samo u 
jednom pogledu, jer su uzmicali izgubivši sve brodove i mje- 
sto velikih nada bili u opasnosti i sami i grad, nego je i 
kod napuštanja tabora svatko vidio prizore bolne i za oko i za 
srce. Mrtvaci su ležali nepokopani, pa kad bi tko ugledao koga 
od prijatelja gdje leži, obuzimala bi ga žalost i užas. I živi, 
koje su ostavljali ranjene i bolesne, još su se bolnije od mrtvih 
doimali onih, koji su ih gledali, i činili se jadniji od poginulih. 
Udarivši u zaklinjanje i jauk, dovodili su ih u mučan položai, 
molili su ih da ih vode i zazivali svakoga pojedince, ako bi 
tko gdje ugledao koga ili od drugova ili rođaka. Vješali su se 
o drugove u šatoru, koji su baš odilazili, i slijedili ih, koliko 
su mogli, a ako bi komu ponestalo tjelesne snage, ostajao je 
zazivajući često bogove i jaučući, Tako su svu vojsku oblile 
suze, i nisu se lako dijelili u takvoj nevolji, premda su odi- 
lazili iz neprijateljske zemlje i premda su već podnijeli jedne 
nevolje, teže i od samih suza, i bojali se, da u neizvjesnoj 
budućnosti ne podnesu i druge. Istodobno su bili veoma poti- 
šteni i prekoravali su sami sebe, jer su bili sasvim nalik po- 

tajnim bjeguncima iz grada zauzetog nakon opsade, i to ne 
malenoga, jer je zajedno putovalo mnoštvo koje je ukupno 
brojilo ne manje od četrdeset tisuća. Od tih su svi bez razlike 
nosili što je tko mogao korisno, a oklopnici i konjanici sami 
su preko običaja nosili i svoju hranu, jedni zbog nedostatka : 
slugu, a drugi iz nepouzdanja u njih, jer su neki već davno 
prebjegli, a većina tada. Međutim ni živeža nisu nosili do- 
voljno, jer u taboru nije više bilo žita. I ostala se poni- 
ženja, premda inače izjednačenje nevolja (u zajednici s mno- , 
gima) donosi zacijelo neko olakšanje, u tadašnjem času ni 
tako nisu držala lakim, pogotovo jer su nakon itekakva sjaja i 
ponosa, koji su uživali u početku, zapali u ovakav svršetak i 
poniženje. To je bio zaista najveći preokret sreće, što ga je 
doživjela helenska vojska. Njima se dogodilo, da su došli, da 
podjarme druge, a mjesto toga tada su odilazili sami se više 
bojeći, da to ne pretrpe; mjesto s lijepim željama i davori- 
jama, uz koje su plovili od kuće, vraćali su se natrag s protiv- 
nim tomu zlim slutnjama; putovali su kao pješadija mjesto 
kao mornari i pouzdavali se više u oklopnike nego u brodovlje. 
A ipak im se sve to činilo snošljivim pred velikom opasnošću, 
koja je još lebdjela nad njima. 


76. — Gledajući vojsku potištenu i veoma promijenjenu 
te idući uz njih, Nikija ih je hrabrio i tješio, koliko su pri- 
like dopuštale, sve glasnije vičući, kako je komu od njih pri- 
lazio, iz uzbuđenja i jer je želio, da vičući što jače podupre 
Svoje riječi. 


77. — »F u sadašnjim prilikama, Atenjani i saveznici, 
treba da se još nadate (već su se neki izbavili i iz težega 
položaja od ovoga) i ne smijete odviše sebe prekoravati ni 
zbog nesreća ni zbog sadašnjih nezasluženih stradanja. Premda 
doista nikoga od vas ne natkriljujem tjelesnom snagom (ta 
vidite, evo, kako me je bolest srvala) i premda jamačno ne 
zaostajem, čini mi se, ni za kim srećom u privatnom životu 
i u ostalom pogledu, sada lebdim u istoj opasnosti s najlo- 
šijima od vas. A ipak sam izvršio u životu mnoge dužnosti 
prema bogovima i mnoga pravedna i besprijekorna djela 
prema ljudima, poradi čega gajim pouzdanu madu u buduć- 
nost, i nesreće me zaista ne plaše koliko zaslužuju, a mogu 
naskoro i prestati. Neprijatelji su naime bili dosta sretni, 

pa ako smo poduzeli vojnu mrski komu od bogova, dovoljno 
smo već kažnjeni. Već su se zacijelo i drugi koji ljudi digli 
na protivnike, pa kako su uredili ono, što je ljudsko, doži- 
vjeli su snošljiv udes. I mi se opravdano sada nadamo od 
božanstva većoj blagosti (jer zaslužujemo od bogova više sa- 
milosti nego zavisti). Gledajte sebe, kakvi oklopnici i u ko- 
likom broju svrstani u redove stupate, i nemojte se odviše 
preplašiti, nego razmišljajte, da sami, gdje god se zaustavite, 
predstavljate odmah čitav grad i da vas nijedan drugi grad 
od ovih na Siciliji ne bi lako ni dočekao, kad biste navalili, 
ni istjerao, kad biste se gdje smjestili. Sami pripazite, da 
vaše putovarije bude sigurno i uredno, i svatko neka misli 
samo to, da će mu ono mjesto, na kom bude prisiljen boriti 
se, pobijedi li, biti i donfovina i utvrda. A hitno ćemo puto- 
vati, jednako i noću i danju, jer živeža imamo malo, pa ako 
se domognemo kojega prijateljskog sikulskog mjesta (jer su 
nam oni još pouzdani iz straha pred Sirakužanima), tada 
držite, da ste u sigurnosti. Naprijed smo poslali k njima 
glasnike i javili im, neka nam dođu u susret i neka nam 
donesu sa sobom hrane. Konačno znajte, hrabri vojnici, da 
je nužno, da budete valjani ljudi, jer nema blizu mjesta, 
kamo biste se spasili, ako budete plašljivice, a ako sad iz- 
bjegnete neprijateljima, vi ćete ostali postići, da ugledate 
one, za kojima jamačno čeznete, a vi ćete, Atenjani, usposta- 
viti veliku moć svoga grada, iako je pala, jer grad čine ljudi, 
a ne zidovi ni lađe bez ljudi.« 


78. — Dok je Nikija tako sokolio vojsku, pristupao je 
k.njoj i, ako bi gdje vidio da stupa isprekidano i u neredu, 
skupljao bi je i stavljao u red, i Demosten je isto tako 
i slično govorio svojim vojnicima. Vojska je stupala svr- 
stana u četverokut; na čelu su bile Nikijine čete, a Demo- 
stenove su slijedile. Prtljagare i najveći dio posluge imali su 
oklopnici u sredini. Kad su stigli do prijelaza preko rijeke 
Anapa, nađu na njoj poređane sirakuške i savezničke odrede, 
natjeraju ih u bijeg i, domogavši se gaza, stanu dalje napre- 
dovati. Sirakužani su ih pritješnjavali napadajući ih konja- 
ništvom s boka, a lakooružanici su ih gađali kopljima. Toga 
su dana Atenjani napredovali kojih četrdeset stadija i pre- 
noćili pod vedrim nebom kraj nekoga brežuljka. Sutradan 
rano pođu na put i, prevalivši oko dvadeset stadija, siđu u 

neku ravnicu, gdje udare tabor hoteći uzeti iz kuća što za 
jelo (jer je to mjesto bilo nastanjeno) i ponijeti odanle sa 
sobom vode, jer je dalje, kuda su kanili ići, nije baš bilo u 
obilju za mnogo stadija. Međutim ih Sirakužani preteku i 
stanu zatvarati dalji prolaz zidom. To je bio teško. osvojiv 
brežuljak, i s obje rfjegove strane bila je duboka vododerina, 
a zvao se Akrejska hridina. Sutradan su Atenjani išli dalje, 
ali su ih sirakuški i saveznički konjanici i kopljometnici, 
kojih je bilo mnogo, sprečavali s obje strane, gađali kopljima 
i napadali konjaništvom s boka. Dugo su se vremena Ate- 
njani borili, a zatim se vrate u isti tabor. Hrane nisu više 
imali kao prije, jer im nije više bilo moguće udaljivati se 
poradi konjanika. 


79. — Podigavši se rano, krenu opet na put, probiju se 
do utvrđenog brežuljka i nađu pred sobom iza utvrde pje- 
šadiju svrstanu za boj u dubokim redovima. jer je mjesto 
bilo usko. -Udarivši na njih, Atenjani su kušali osvojiti utvrdu 
ali su ih mnogi gađali sa strmoga brežuljka (jer su ih oni 
odozgo lakše pogađali). Kako se nisu mogli probiti, povlačili 
su se natrag i počivali. Slučajno je tad nastala velika grmlja- 
vina i kiša, što često biva, kad godina već prelazi u jesen. 
No Atenjani su poradi toga još više klonuli duhom i držali, 
da se i to sve zbiva na njihovu propast. Dok su oni počivali, 
Gilip i Sirakužani pošalju jedan dio vojske, da ih zidom za- 
tvori straga, odakle su napredovali, ali i oni pošalju protiv 
njih neke svoje odrede i spriječe ih. Poslije toga Atenjani se 
povuku sa svom vojskom više prema ravnici, gdje prenoće 
na polju. Sutradan su dalje nastavljali put, a Sirakužani su 
ih odasvud napadali naokolo i mnoge ranjavali. Kad bi Ate- 
njani na njih navaljivali, uzmicali su, a kad bi se vraćali 
natrag, bili su im za leđima i napadali bi najviše zalaznice, 
he bi li kako natjerali.u bijeg male odjele i zaplašili čitavu 
vojsku. Atenjani su se na taj način dugo odupirali napada- 
jima, a zatim, prevalivši pet ili šest stadija, odmarali su se 
u ravnici, I Sirakužani se povuku od njih u svoj tabor, 


80. — Kako im je vojska već bila u nevolji zbog nesta- 
šice svih potrepština i kako je mnogo ljudi bilo ranjeno u 
brojnim navalama koje su poduzeli neprijatelji, noću Nikija 
i Demosten odluče da zapale što više vatri i da odvedu vojsku, 

ali ne više istim putem, kojim su bili naumili, već u protiv- 
nom smjeru od mjesta, gdje su Sirakužani na njih vrebali, 
prema moru. Čitav taj put vojske nije bio upravljen prema 
Katani, nego prema drugom dijelu Sicilije, prema Kamarini 
i Geli i tamošnjim helenskim i barbarskim gradovima. Pošto 
su dakle zapalili mnoge vatre u taboru, putovali su noću. 
I obuzme ih strava, kao što i inače kod svih vojska, a osobito 
kod vrlo velikih, - nastaje često velik strah i užas, pogotovo 
jer su išli noću i kroz neprijateljsku zemlju, a neprijatelji 
nisu bili baš daleko. Nikijina vojska, koja je išla na čelu, 
držala se na okupu i daleko je izmakla, a Demostenova, ne- 
kako nešto preko polovine svih njihovih snaga, odcijepila se 
i napredovala dosta neuredno. U osvit zore stignu ipak do 
mora i stupivši na t, zv. elorsku cestu putovali su njome, da 
bi, kad stignu do rijeke Kakipareja, išli uz rijeku gore kroz 
unutrašnjost zemlje, jer su se nadali, da će im tu doći u su- 
sret i Sikulci, po koje su poslali. A kad su prispjeli do rijeke, 
nađu i tu neku sirakušku stražu, koja je zidom i koljem za- 
tvarala prolaz. Svladavši je; prijeđu rijeku i napredovali su 
opet do druge rijeke Erineja, jer su ih tuda upućivali vodiči. 


81. — Kad je međutim svanuo dan i kad su Sirakužani 
i saveznici opazili, da su Atenjani otišli, većina je krivila 
Gilipa, da je dragovoljno pustio Atenjane. Brzo ih progoneći 
na putu, kojim su otišli i koji nije bilo teško pronalaziti, 
stignu ih u vrijeme ručka. Čim se približe Demostenovim 
vojnicima, koji su bili zalaznica i koji su stupali dosta sporo 
i neuredno zbog strave prošle noći, odmah ih napadnu i stanu 
se s njima boriti. Sirakuški su ih konjanici okruživali to lakše, 
jer su bili odvojeni od ostalih, i sagonili na jedno mjesto. 
Nikijina je vojska bila poodmakla naprijed čak pedeset sta- 
dija jer je Nikija vodio svoje brže, držeći, da u tadašnjim 
prilikama spas nije u svojevoljnom postajkivanju ni u borbi, 
nego u što bržem uzmaku i da se imaju boriti samo toliko, 
koliko budu prisiljeni. Demosten je većinom bio u nepresta- 
nom boju poradi toga, što su njega, koji je uzmicao kao za- 
laznica, prvoga pritješnjavali neprijatelji. I tada, opazivši, da 
ga Sirakužani progone, nije više napredovao, nego se radije 
svrstavao za boj, dok ga 'zabavljena tim poslom oni ne za- 
okruže. I bili .su vrlo zbunjeni i on sam i Atenjani s njim. 
Zbijene na neko mjesto, oko kojega je naokolo bio nizak zid, 

a put je vodio s obje strane i bio obrastao mnogim masli- 
nama, gađali su stojeći naokolo. Sirakužani su se, naravno, 
služili takvim napadajima, a ne borbom izbliza, jer poduzi- 
mati opasan boj s očajnim ljudima nije baš bilo njima u pri- 
log, nego više Atenjanima. Ujedno su donekle štedjeli svoje 
ljude kod već očita uspjeha, da ih prije reda čime ne iscrpe, 
i držali su, da će i tako tim načinom borbe Atenjane svladati 
i pohvatati. 


DEMOSTEN SE SA SVOJOM VOJSKOM MORA PREDATI 


82. — Pošto su dakle čitav dan gađali odasvud Atenjane 
i njihove saveznike i gledali gdje već trpe nevolju od rana 
i ostale bijede, oglase Gilip i Sirakužani sa saveznicima naj- 
prije otočanima, da li tko hoće k njima prijeći i sačuvati 
slobodu. I prijeđu pripadnici nekih gradova, ali ne mnogih. 
Zatim dođe kasnije do nagodbe i sa svima ostalima, koji su 
bili s Demostenom, uz uvjet, da predaju oružje, ali da nitko 
ne umre ni silovitom smrću ni u tamnici ni od nestašice naj- 
potrebnije hrane. I predade se svih šest tisuća i polože sav 
novac, koji su imali, sasuvši ga u izvrnute štitove i napune 
četiri štita. Te su zarobljenike odmah otpremali u grad. 
A Nikija sa svojima stigne istoga dana do rijeke Erineja 
i prešavši je smjesti vojsku na nekoj uzvisini. 


I NIKIJA JE PRISILJEN NA PREDAJU 


83. — Stigavši ga sutradan, Sirakužani su ga obavješći- 
vali, da su se Demosten i njegove čete predale, te su i njega 
pozivali, da to isto učini. A on ne vjerujući, ugovori s njima, 
da pošalje konjanika, koji će to izvidjeti. Kad se ovaj vratio 

*i javio, da su se predali, poruči preko poslanika Gilipu i Sira- 
kužanima, da je spreman u ime Atenjana sklopiti ugovor, da 
vrate Sirakužanima onaj novac, što su ga potrošili za rat, pod 
uvjetom, da puste njegovu vojsku slobodnu. A dok god novac 
ne bude isplaćen, da će im predati atenske građane kao taoce, 
po jednoga za svaki talenat. Sirakužani i Gilip nisu prihva- 
tili te prijedloge, nego, navalivši i opkolivši ih odasvud, ga- 
đali su i njih sve do kasno uvečer. A i ti su bili u nevolji 

poradi oskudice hrane i drugih potrepština. Ipak su kanili 
putovati sačekavši noćnu tišinu. I već su bili uzeli oružje, 
kad ih Sirakužani zamijete i zapjevaju bojnu pjesmu. Kad su 
Atenjani opazili, da su otkriveni, opet odlože oružje osim ne- 
kih tri stotine ljudi. Ti su se probili kroz straže i putovali 
noću putem, kojim su mogli. 


84. — A kad je svanuo dan', Nikija povede vojsku, ali 
su ih Sirakužani i saveznici pritiskivali gađajući ih na isti 
način odasvud strelicama i kopljima. Atenjani su se žurili do 
rijeke Asinara dijelom zato, što su, pritiskivani od mnogih 
konjanika i ostalog mnoštva, koje ih je napadalo, mislili, da 
će im biti nešto lakše, ako prijeđu rijeku, a dijelom zato, što 
ih je mučio umor i želja za pićem. A kad su stigli do nje, 
bace se u nju u najvećem neredu; svaki je od njih želio prvi 
prijeći rijeku, a neprijatelji, natiskujući se za njima, silno su 
im otežavali prijelaz. Budući da su bili prisiljeni ići u sku- 
pini, padali su jedan na drugoga i međusobno se gazili; jedni 
su odmah pogibali od vlastitih sulica i drugoga oružja, a drugi 
su se o nj zapletali, pa ih je nosila struja. Sirakužani se posta- 
više duž suprotne riječne obale (koja je bila strma), te su 
odozgo gađali Atenjane, od kojih je većina požudno pila i bila 
u neredu u duboko usječenoj rijeci. I Peloponežani, sišavši za 
njima, klali su ponajviše one u rijeci, tako da odmah voda 
nije bila za piće, ali su je oni svejedno pili blatnu i krvavu, 
i.većina se borila za nju. 


85, — Na koncu, kad je već mnogo mrtvaca ležalo u rijeci 
jedan na drugom i kad je vojska nastradala, jedni u rijeci, 
a drugi, ako bi koji i pobjegli, od konjanika, Nikija se preda 
Gilipu povjerovavši više njemu nego Sirakužanima. I dovi- 
kivao je, neka s njim on i Lakedemonjani postupaju kako hoće, 
ali neka odustanu od ubijanja ostalih vojnika. Gilip je poslije 
toga zapovjedio, da ih sada hvataju žive. Ostale, koliko ih nisu 
za sebe sakrili (a tih je bilo mnogo), dopreme žive, i za onim 
trima stotinama, koje su noću prošle kroz stražu, pošalje 
progonitelje, koji ih pohvataju. Što se dakle vojske skupilo 
javno, nije bilo mnogo, a što se potajno otpremilo, bilo je 
mnogo, i njima preplave čitavu Siciliju, jer nisu bili zaro-. 


7 To je osmi dan iza polaska vojske. 

bljeni kao Demostenovi vojnici na temelju ugovora. Jedan 
ne mali dio i pogine, jer to je bio zaista najveći pokolj, ne 
manji nego makoji u tom (sicilskom) ratu. I kod ostalih napa- 
daja za vrijeme putovanja, kojih je bilo mnogo, umrlo ih je 
ne malo. Mnogi su ipak i umakli, i to jedni smjesta, a drugi 
su umicali i kasnije, pošto su pali u ropstvo. Ti su se skla- 
njali u Katanu. 


NIKIJA I DEMOSTEN OSUĐENI NA SMRT, A NJIHOVE 
ČETE KOJE PRODANE KAO ROBLJE, A KOJE BAČENE 
U KAMENOLOME 


86. — Sirakužani i saveznici sakupe se i, uzevši zaroblje- 
nika, koliko su najviše mogli, i zaplijenjeno oružje, vrate se u 
grad. Ostale Atenjane i saveznike, koliko su ih uhvatili, smje- 
ste u kamenolome, jer su držali da će ih tako najsigurnije 
čuvati, a Nikiju i Demostena smaknu protiv volje Gilipove. 
Gilip je držao, da je za nj slavom okrunjeno junačko djelo, 
ako, uz ostale svoje uspjehe, dopremi Lakedemonjanima i pro- 
tivničke vojskovođe. I slučaj je htio, da im je jedan od njih, 
Demosten, bio krvni neprijatelj zbog događaja na otoku i kod “ 
Pila a drugi zbog toga istoga najveći prijatelj. Nikija se nai- 
me trudio i nagovorio Atenjane, da sklope mir, tako da otpuste 
lakedemonske vojnike s otoka. Zato su mu Lakedemonjani bili 
škloni, i on se osobito u to pouzdao i predao Gilipu. Ali neki su 
se Sirakužani, kako se govorilo, budući da su s njim šurovali, 
preplašili, da će, stavljen na muke, poremetiti njihovu sreću, 
a neki, i to osobito Korinćani, da ne bi potkupio neke novcem, 
jer je bio bogat, pa utekao i opet im zadao što neugodno. 
Stoga nagovore saveznike i ubiju ga. I on je umro zbog toga 
ili iz tome vrlo slična uzroka. To je bio čovjek, koji je doista 
najmanje od Helena mojega vremena zavrijedio, da padne u 
takvu nesreću, jer je sav njegov život bio uređen po načelima 
kreposti. 


87. — S onima u kamenolomima Sirakužani su u prvo 
vrijeme okrutno postupali. Bilo ih je mnogo u ukotljenom i 
uskom prostoru, pa ih je mučila najprije sunčana žega i ktome 
sparina, jer prostor nije bio natkriven, a zatim su slijedile, 
baš protivno, hladne jesenje noći, koje su svojom promjenom 


428 


izazivale kod njih sklonost za bolest. Zbog uzanog prostora 
sve su obavljali na istome mjestu, i ktome su se nagomilale 
jedna na drugoj lešine onih, koji su umirali od rana, promjene 
podneblja i sličnih uzroka, tako da je silan smrad bio ne- 
snošljiv, a mučila ih je istodobno glad i žeđa (jer su svakomu 
od njih davali tokom osam mjeseci samo čašuš vode i dvije 
čaše žita). Bilo je i drugih zala, koja su, naravno, pretrpjeli, 
Kad su upali u takvo mjesto, i nije bilo nijednoga, koje ih 
nije snašlo. Nekih su sedamdeset dana tako proživjeli svi za- 
jedno. Zatim su ostale prodali, osim Atenjana i onih Siciljana 
i Italaca, koji su ratovali zajedno s njima. Koliko je ukupno 
bilo zarobljenika, teško je točno ustanoviti, ali ipak ne manje 
od sedam tisuća. Meni se bar čini, da je to bio najveći (he- 
lenski) bojni pothvat u ovom ratu, veći i od helenskih pot- 
hvata, za koje znamo po čuvenju, i za pobjednike najsjajniji 
i za poražene najsudbonosniji. U svemu su bili sasvim pobije- 
đeni, a ni u čemu nisu pretrpjeli samo malu nesreću. Bila je 
baš stubokom, štono riječ, uništena i kopnena vojska i bro- 
dovlje i nije bilo ničega, što nije+propalo, a malo se njih od 
mnogih vratilo kući. To su bili događaji na Siciliji. 


8 Čaša, nešto preko četvrt litre, 0,27 L. 

OSMA KNJIGA 


ŽALOST U ATENI NAKON PORAZA. UZBUĐENJE U HE- 
LADI. ATENJANI ODLUČE NASTAVITI BORBU 


1 — A kad se to javilo u Atenu, dugo vremena ni naj- 
uglednijim vojnicima, koji su se bijegom spasli iz samoga boja i 
pouzdano javljali, nisu vjeroveli, da su tako sasvim uništeni. 
Kad su se uvjerili o tom, bili su kivni na govornike, koji su 
se zajedno s njima živo trsili oko pomorske vojne, kao da nisu 
sami to zaključili. Ljutili su se i na tumače proroštava, na 
vrače i na one, koji su im tada proricanjem ulili nade, da će 
osvojiti Siciliju. Sve ih je uznemirivalo sa svih strana, i za- 
okupio ih je strah i najveće zaprepaštenje poradi onoga, što 
se dogodilo. Ne samo što su čili potišteni i svaki posebice i 
grad, jer su bili lišeni mnogih oklopnika i konjanika i ljudi 
u muževnoj dobi, za koje nisu vidjeli drugu zamjenu, nego su 
također, ne videći u brodogradilištima dovoljno brodova, ni 
novaca u državnoj blagajni, ni momčadi za brodove, bili 
bez svake nade, da će se izbaviti u tadašnjem položaju. Držali 
su, da će im neprijatelji sa Sicilije odmah uploviti brodovljem 
u Pirej, pogotovo kad su iznijeli toliku pobjedu, i da će ih 
tamošnji neprijatelji, koji su tada bili i dvostruko spremniji 
od njih u svemu, odmah pritisnuti svom silom i s kopna 1 s 
mora, i da će njihovi saveznici prijeći k njima. Ipak Su odlu- 
čivali, koliko su im prilike dopuštale, da ne treba popuštali, 
nego i opremiti brodovlje nabavivši građe, odakle samo budu 
mogli, i pribaviti novaca, i osigurati sebi saveznike, osobito 
Eubeju, i kod izdataka u gradu provesti neku štednju, i kao 
poglavare izabrati starije ljude, koji će unaprijed vijećati o 

tadašnjem položaju, kakve budu prilike. Vrlo prestrašeni u 
tadašnjem času, kao što puk obično čini, bili su spremni držati 
se reda u svemu. I kako su odlučili, tako su to i provodili. I 
svršavalo se ljeto. 


2. — Slijedeće zime iza velike atenske nesreće na Siciliji 
odmah su se svi Heleni uskomešali. Oni, koji nisu bili savez- 
nici ni jednih ni drugih, držali su, da se ne valja više kloniti 
rata, ako ih i ne bude nitko pozivao, nego da treba svojevolj- 
no poći na Atenjane. Svaki je naime od njih mislio, da bi oni 
bili udarili i na njih, da su uspjeli na Siciliji, da će uostalom 
preostali rat biti kratak i da je slavno u njemu učestvovati. 
Lakedemonski su se opet saveznici zajednički trsili još više 
nego prije da se brzo riješe teške nevolje. A najviše su od svih 
atenski podanici bili spremni odmelnuti se od njih i bez 
obzira na njihovu moć, jer su u strasti prosuđivali prilike i 
nisu vodili računa o tome, kako će biti kadri održati se idu- 
ćega ljeta. Lakedemonski je grad zbog svega toga bio pun 
pouzdanja, a najviše zato, što su im po svoj prilici saveznici 
sa Sicilije imali stići u rano proljeće s velikom silom; osim 
toga od nužde se već bila razvila i njihova mornarica, U sva- 
kom su pogledu bili puni nade i namjeravali su se odlučno 
prihvatiti rata promišljajući, ako se rat sretno svrši, da će se 
ubuduće izbaviti takvih opasnosti, kakva bi im bila zaprije- 
tila od strane Atenjana, da su se domogli još i Sicilije, te ako 
unište njih, da će naskoro sami sigurno preuzeti vodstvo či- 
tave Helade. 


3. — Stoga njihov kralj Agid krene odmah te zime s jed- 
nim dijelom vojske iz Dekeleje i utjera od saveznika novaca 
za mornaricu pa, udarivši prema Malijskom zaljevu, oduzme 
Etejanima zbog starog neprijateljstva veliki plijen, koji pro- 
metne u novac. I prisili ahejske Ftioćane i ostale tamošnje te- 
salske podanike, unatoč prosvjedu Tesalaca i protiv njihove 
volje, da mu dadu neke taoce i novaca. Taoce zatoči u Ko- 
rintu, a njih je kušao predobiti za savezništvo. Lakedemonjani 
su izdavali nalog gradovima, da sagrade sto lađa, i odrede sebi 
i Beoćanima.po dvadeset i pet lađa, Fočanima i Lokranima 
petnaest, Korinćanima petnaest, Arkađanima, Pelenjanima i 
Sikionjanima deset i Megaranima, Trezenjanima, Epidaurani- 
ma i Hermionjanima deset. I ostalo su pripravljali, da odmah 
u proljeće poduzmu rat. 

4. — A spremali su se i Atenjani, kako su bili naumili 
iste te zime na gradnju brodova sakupivši građu i utvrdivši 
Sunij, da bi im lađe žitarice sigurno plovile oko njega. I na- 
puste utvrdu u Lakoniji, koju su sagradili ploveći na Siciliju, 
i ostalo, ako im se gdje što činilo nepotrebnim troškom, urede 
štedljivije, a osobito su pazili na saveznike, da se od njih ne 
odmetnu. 


ATENSKI SAVEZNICI SPREMAJU SE NA ODMETNUĆE. 
PRVO UČESTVOVANJE PERZIJANACA U RATU NA 
STRANI LAKEDEMONJANA 


5. — Dok su oboji to radili i kao da su sad istom poči- 
njali pripremati rat, prvi su Eubejsni poslali te zime k Agiđu 
poslanike radi cdmetnuća od Atenjana. Prihvativši njihove 
prijedloge, oni pozove iz Lakedemona Alkamena Stenelaidina 
i Melanta kao zapovjednike za Eubeju. Oni dođu s nekih tri 
stotine novograđana, i on im je pripremao prijelaz. Uto dođu 
i Lezbljani, hoteći se i oni odmetnuti. Budući da su njih zago- 
varali Beoćani, dade se Agid nagovoriti, da pričeka s Eube- 
jom, te je spremao odmetnuće Lezbljana određujući im za 
namjesnika Alkamena, koji je imao ploviti u Eubeju; Beoćani 
obećaju deset lađa, a deset Agid. I to se sve radilo bez lake- 
demonskoga grada. Sve vrijeme, što je Agid bio kod Dekeleje 
sa svojom oružanom snagom, bio je neograničen gospodar, i 
da pošalje kamo vojsku, ako je želio, i da je skuplja i da utje- 
ruje novac. I u to. su vrijeme saveznici takoreći mnogo više 
slušali njega nego lakedemonske poglavare u gradu. Imajući 
moć u svojim rukama, kamo je god dolazio, bio je strah i 
trepet. On je radio za Lezbljane, a Hijani i Eritrani, koji s 
i sami bili spremni na odmeinuće, ne obrate se na njega, nego 
na Lakedemon. Zajedno s njima bio je tamo i poslanik posla 
od Tisaferna, koji je bio vojskovođa kralja Darija Artakserk 
sova u primorju. I Tisaferno je naime naslojao pridobiti za 
sebe Peloponežane i obećavao im, da će ih opskrbiti hranom, 
Kralj ga je netom bio opomenuo zbog poreza iz njegove obla- 
sti, koje on nije mogao utjerati od helenskih gradova poradi 
Atenjana, nego ih je ostao dužan. Držao je dakle, da će po- 
reze urednije dobivati, ako naškodi Atenjanima, da će isto- 

dobno učiniti Lakedemonjane kraljevim saveznicima, i da će 
Amorga, nezakonitoga sina Pisutnova, koji se odmetnuo u 
Kariju, ili dovesti živa ili pogubiti, kako mu je Kralj naložio. 
Hijani su dakle i Tisaferno radili zajednički u istom smislu. 


6. — Istom zgodom u Laekedemon dođu Megaranin Kali- 
git Laofontov i Kizičanin Timagora Atenagorin, obojica bje- 
gunci iz svoje zemlje i nastanjeni kod Farnabaza Farnakova. 
Kao njegovi opunomoćenici molili su, da Lakedemonjani po- 
šalju brodovlje u Helespont, a da će on sam, ako bude mogao, 
odcijepiti gradove u svojoj oblasti od Atenjana zbog poreza, 
oko čega je i Tisaferno živo radio, i da će svojim posredstvom 
pribaviti Kralju savezništvo Lakedemonjana. Kako su posla- 
nici Farnabazovi i Tisafernovi radili svaki za se, vodilo se 
među njima u Lakedemonu živo takmičenje, kako da ih na- 
govore: jedni, da pošalju brodovlje i vojsku u Joniju i na Hij, 
a drugi, da pošalju prije u Helespont. Lakedemonjani su kudi- 
kamo radije prihvatili prijedloge Hijana i Tisafernove, jer ih 
je zagovarao i Alkibijad, koji je po pređima bio milogost 
eforu Endiju, odakle je njihova kuća (poradi gostinstva) i do- 
bila laekonsko inie, jer se Endijev otac zvao Alkibijad. Lake- 
demonjani ipak najprije pošalju na Hij perijeka Frinisa, da 
izvidi, da li imaju toliko lađa, koliko su govorili, i da li je 
inače grad dosta jak prema glasu, koji se 'o njima pronosi. A 
kad im je on javio, da je istina, što su čuli, odmah uzmu Hi- 
jane i Eritrane za saveznike i zaključe poslati im četrdeset 
lađa, jer se ondje nalazi ne manje od šezdeset, o kojima su go- 
vorili Hijani. Na;prije su im od toga broja htjeli poslati deset 
brodova i svoga zapovjednika brodovlja Melanhridu. Zatim su, 
kad je nastao polres, slali mjesto Melanhride Halkideja i 
mjesto deset lađa opremali. su ih pet u Lakoniji. I zima se 
svršavala, i svršavala je devetnaesta godina ovome ratu, koji 
je opisao Tukidid. 


7, — Odmah slijedećega ljeta na požurivanje Hijana, da 
odašalju lađe, jer su se bojali, da Atenjani ne saznaju za pre- 
govore (svi su oni naime slali poslanike potajno od njih), oda- 
šalju Lakedernonjani tri Spartanca u Korint, da što brže pre- 
nesu lađe preko prevlake s jednoga mora u more prema Ateni 
i da im zapovjede, neka sve lađe plove na Hij, i one, koje 
je Agid spremao za Lezbo, i ostale. A svih savezničkih lađa 
bilo je ondje trideset i devet. 

8. — Kaligit dakle i Timagora u ime Farnabazovo nijesu 
učestvovali u pohodu na Hij niti su htjeli dati novac, s kojim 
su došli za odašiljanje brodova, naime dvadeset i pet talenata, 
nego su namjeravali ploviti kasnije ža se u drugom vojnom 
pohodu. A kad je Agid vidio, da su se Lakedemonjani odlu- 
čili najprije za Hij, ni sam nije drugo što snovao, nego se sa- 
veznici sastanu u Korintu, gdje su vijećali, pa odluče najprije 
ploviti na Hij pad zapovjedništvom Halkideja, koji je u La- 
koniji opremao pet lađa, zatim na Lezbo pod vodstvom Alka- 
mena, koga je i Agid imao na umu, i na koncu otići u Hele- 
spont (za nj je bio određen kao zapovjednik Klearh Ramfijin). 
Preko. prevlake prebacit će najprije polovinu lađa, i te će 
odmah otploviti, da Atenjani ne bi svraćali pozornost na lađe, 
koje budu jedrile odatle, nego više na one, koje se kasnije 
budu prebacivale. I otvcreno su tuda plovili prezrevši nemoć 
Atenjana, jer se nigdje nije pojavljivala nikakva jaka njihova 
mornarica. A kako su odlučili, odmah prebace dvadeset i 
jednu lađu. 


ATENJANI NASTOJE OSUJETITI ODMETNUĆE HIJA. 
PORAZE I ZATVORE PELOPONESKO BRODOVLJE 


9. — Premda su oni požurivali plovidbu, Korinćani nisu 
bili voljni zajedno otploviti, prije nego proslave istmijske 
igre!, koje su tada padale. Agid se složio s tim, da oni ne krše 
istmijskoga primirja, a da on poduzme vojnu kao svoju osob- 
nu. Kad Korinćani nisu na to pristajali, nego je dolazilo do za- 
tezanja, Atenjani bolje prozru namjere Hijana pa, poslavši 
Aristokrata, jednoga od vojskovođa, stanu ih okrivljivati. Kad 
su Hijani poricali krivnju, pozivali su ih, da im za dokaz vjer-' 
nosti pošalju brodova u savezničku mornaricu. I oni pošalju 
sedam brodova. Uzrok odašiljanju brodova bilo je to, što hij- 
ski puk nije znao, što se sprema, a vlada nekolicine, koja je 
za to znala, nije se nikako htjela zavaditi s mnoštvom, prije 
nego dobije neko čvrsto zaleđe, a nisu više ni Ste omlu da će 
Peloponežani doći, jer su ti oklijevali. 


: Istmijske su se igre svetkovale svake treće godine u gaju 
omorike posvećenom Posidonu kod njegova hrama na korintskoj 
prevlaci. Vodstvo igara imao je Korint, i za to vrijeme vladalo 


je primirje. 

10. — Međuiim su se održavale istmijske igre, i Atenjani 
su (jer je bilo objavljeno primirje) poslali na njih svečano 
poslanstvo, a šurovanje Hijana postalo im je još jasnije. Kad 
su se vratili kući, odmah su se spremali, da brodovlje iz Ken- 
hreje* ne otplovi bez njihova znanja. Poslije svetkovine plo- 
vili su Peloponežani sa dvadeset i jednim brodom na Hij pod 
zapovjedništvom Alkamenovim. Atenjani, isplovivši najprije 
jednakim brojem brodova protiv njih, lukavo su ih mamili na 
otvoreno more, Budući da ih Peloponežani nisu dugo slijedili, 
nego su se okrenuli, vrate se i Atenjani natrag, jer su imali 
u broju svojih brodova sedam hijskih, koje nisu držali pouz- 
danima. Kasnije napune momcima još drugih trideset i sedam 
brodova pa, ploveći uz obalu, stanu progoniti Peloponežane 
do Pireja u Korintiji. To je pusta luka i krajnja prema epida- 
urijskoj granici. Jedan brod izgube Peloponežani na pučini, a 
ostale sakupe i dovedu u luku. Kad su ih Atenjani i napali 
brodovima s mora i iskrcali se na kopnu, nastane velika po- 
metnja i nered. Atenjani oštete većinu brodova uz obalu i 
ubiju zapovjednika Alkamena, a poginu i neki od njih. 


11. — Kad su se rastavili, Atenjani odrede dovoljan broj 
lađa, da paze na neprijateljske brodove, a s ostalima se usidre 
kod nekoga otočića, na kojem se utabore, jer nije bio mnogo 
udaljen. U Atenu su slali po pomoć, jer su se i kod Pelopo- 
nežana sutradan našli Korinćani hiteći u pomoć njihovu bro- 
dovlju, a ne mnogo kasnije i ostali susjedi. Peloponežani 
videći, da im je straženje na pustom mjestu tegobno, bili su 
u neprilici pa namisle spaliti brodovlje. Zatim odluče izvući 
ga na kopno i, zaštićujući ga pješadijom, držati stražu, dok 
se ne ukaže kakav zgodan čas za bijeg. A i Agid, kad je to 
saznao, pošalje im Spartanca Termona. Lakedemonjanima je 
najprije bilo javljeno, da je brodovlje otplovilo od prevlake (jer 
su efori naredili Alkamenu, kad se to izvrši, neka im pošalje 
konjanika), i oni su odmah hijeli poslati svojih pet lađa pod 
zapovjedništvom Halkidejevim i s njim Alkibijada. Zatim im 
je, kad su se spremili, bilo javljeno o bijegu lađa u Pirej. I 
izgubivši smionost, jer su prije u početku jonskoga rata na- 
stradali, nisu više namjeravali poslati lađe iz svoje zemlje, 
nego i opozvati neke, koje su prije bile otplovile. 


2 Kenhreja, luka istočno od Korinta u Saronskom zaljevu. 

PO ALKIBIJADOVU SAVJETU LAKEDEMONJANI OD- 
METNU HIJ I DRUGE ATENSKE SAVEZNIKE 


12. — Kad je Alkibijad to doznao, nagovori opet Endija 
i ostale efore, da ne obustave plovidbe, govoreći, da će tamo 
doploviti, prije nego Hijani doznaju za nesreću brodovlja. 
I on će sam, kad pristane u Joniji, lako nagovoriti gradove, 
da se odmetnu, spominjući im nemoć Atenjana i revnost La- 
kedemonjana; on će im se naime činiti pouzdanijim od drugih. 
Endiju je sanome napose govorio, kako je za njega časno, da 
svojim utjecajem odmetne Joniju i Kralja učini saveznikom 
Lakedemonjana, pa da to slavno djelo ne bude Agidovo, jer 
je baš tada s Agidom živio u razmirici. Pošto je nagovorio 
ostale efore i Endija, plovio je sa pet lađa pod zapovjedništvom 
Lakedemonjanina Haikideja ubrzavajući plovidbu. 


13. — Nekako u to isto vrijeme vraćalo se iz Sicilije i 
šesnaest peloponeskih lađa, koje su pod Gilipom učestvovale 
u ratu. Kod Leukadije ih zaustavi dvadeset i sedam atičkih | 
lađa, kojima je zapovijedao Hipoklo Menipov, vrebajući na 
lađe iz Sicilije, i ošteti ih. Ipak osim a ostale umaknu 
Atenjanima i pristanu u Korintu. 


14. — Halkidej i Alkibijad uzimali su sa sobom sve, na 
koje bf se za plovidbe namjerili, da ih ne prokažu, pa pristavši 
tek u Koriku na kopno, puste ihtuna slobodu, a sami se prije 
sastanu s nekim pristašama Hijanima i na njihov poziv, da 
pristanu u gradu ne najavivši se, stignu iznenada k Hijanima. 
Mnoštvo je bilo u čudu i zaprepasti se, ali se vlada nekolicine 
pobrine, da vijeće bude baš na okupu. I pošto su Halkidej i 
Alkibijad govorili, da još mnogi drugi brodovi plove k njima, 
dok o opsadi brodovlja u Pireju nisu ništa spomenuli, od- 
metnu se od Atenjana Hijani i zatim Eritrani. Poslije toga 
doplove sa tri broda te sklonu i Klazomenu na odmetnuće, a 
Klazomenjani prijeđu odmah na kopno i stanu utvrđivati Po- 
lihnu, ako bi im što trebalo kao utočište s otočića, na kom su 
stanovali. I odmetnuvši se, svi su oni bili zabavljeni utvrđi- 
vanjem i spremanjem na rat. 


15. — U Atenu brzo stigne vijest o Hiju. Pomisle, da im 
prijeti baš velika i očita opasnost i da ostali saveznici ne će 
htjeti mirovati, kad se odmetnula najveća država, i pod doj- 

mom toga straha odmah ukinu kazne određene za onoga, koji 
predloži ili dade na glasanje, da se načme onih tisuću tale- 
nata, koje su za čitava dotadašnjeg rata brižno izbjegavali 
dirnuti, pa zaključe da se od tog novca napuni momcima zna- 
tan broj lađa. Nadalje da se od brodova usidrenih za stražu 
kod Pireja pošalje onih osam, koji su napustili stražarenje i 
dali se u potjeru za Halkidejem, ali su se vratili u Atenu, kad 
ga nisu stigli (njima je zapovijedao Strombihid Diotimov), i 
da im ne mnogo kasnije pođe u pomoć protiv Hijana drugih 
dvanaest brodova pod Traziklom, koji su također imali napu- 
stiti stražarenje. Sedam hijskih lađa, koje su zajedno s njima 
opsjedale brodove u Pireju, povuku odanle pa oslobode robove 
s njih, a slobodne ljude bace u okove. Mjesto svih onih bro- 
dova, koji su se vratili, brzo opreme momcima druge i pošalju 
ih mjesto onih, da paze na Peloponežane, a namjeravali su 
opremiti momcima i drugih trideset. Velika je bila njihova 
revnost i znatne sve mjere, koje su poduzimali kao pomoć 
protiv Hija. 


ODMETNU SE I KOS I MILET. SAVEZ IZMEĐU SPARTE 
I PERZIJSKOGA KRALJA 


16. — Strombihid stigne međutim sa osam lađa na Sam i, 
uzevši tu još jednu samsku lađu, otplovi u Tej i zahtijevao je 
od Tejana da budu mirni. A iz Hija plovio je prema Teju i 
Halkidej sa dvadeset i tri broda, i zajedno s njim kretala je 
obalom. i pješadija klazomenska i eritranska. Budući da je 
Strombihid to prije saznao, isplovio je prije njihova dolaska 
na pučinu, ali kad je stigavši onamo vidio na otvorenom moru 
mnogo lađa s Hija, počeo je bježati prema Samu, a one su ga 
progonile. Tejani najprije nijesu htjeli primiti u grad kopnenu 
vojsku, ali kad su Atenjani bili na bijegu, uvedu ih unutra. 


Pješadija se držala po strani čekajući, dok se Halkidej 
vrati iz progonjenja. A kad se on zadržao, stanu sami razarati 
zid, koji su Atenjani sagradili s kopnene strane tejskoga grada. 
Zajedno s njima razarala je i omanja četa barbara došavši 
im u pomoć pod zapovjedništvom Staga, namjesnika Tisa- 
fernova. 

17. — Pošto su Halkidej i Alkibijad otjerali Strombihida 
sve do Sama, mornare s peloponeskih lađa teško naoružaju i 
ostave na Hiju, a mjesto njih opreme momcima iz Hija te lađe 
i drugih dvadeset te stanu ploviti u Milet, da ga odmetnu. 
Alkibijad, koji je bio prijatelj poglavarima miletskim, htio ih' 
je predobiti za sebe, prije nego stigne brodovlje iz Peloponeza 
i tako steći čast i Hijanima i sebi i Halkideju i Endiju, koji 
ga je prema obećanju odaslao, kad odmetne što više gradova 
samo bojnom snagom Hijana i Halkidejevom. Sačuvavši doista 
u tajnosti najveći dio plovidbe i pretekavši ne mnogo Strombi- 
hida i Trazikla, koji je baš nedavno došao iz Atene sa dvanaest 
lađa i zajedno ih sa Strombihidom progonio, odmetnu oni Milet. 
Atenjani doplove ustopice za njima sa devetnaest lađa, no bu- 
dući da ih Milećani nisu htjeli primiti, usidre se na Ladi, 
otoku u blizini. Prvi savez Lakedemonjana s Kraljem, sklop- 
ljen odmah nakon odmetnuća Milećana posredovanjem Tisa- 
ferna i Halkideja, glasio je ovako: 


18. — »Uz ove su uvjete sklopili savez s Kraljem i Tisa- 
fernom Lakedemonjani i njihovi saveznici: Koliko zemlje i 
gradova posjeduje Kralj i koliko su ih posjedovali praoci Kra- 
ljevi, neka bude Kraljevo, a koliko je novaca ili drugo što do- 
lazilo Atenjanima iz tih gradova, neka Kralj i Lakedemonjani 
i njihovi saveznici zajednički sprečavaju, da Atenjani ne do- 
bivaju ni novaca ni drugo što. I rat protiv Atenjana neka za- 
jednički vode Kralj, Lakedemonjani i njihovi saveznici, I za- 
vršiti rat s Atenjanima neka ne bude slobodno, ako se u tome 
ne slože oboji: Kralj i Lakedemonjani sa saveznicima. Ako se 
neki budu odmetali od Kralja, neka budu neprijatelji i Lake- 
demonjanima i saveznicima, I ako se neki budu odmetali od 
Lakedemonjana i saveznika, neka isto tako budu neprijatelji 
Kralju.« 


ATENJANI ZAROBE NEKE HIJSKE BRODOVE, ALI IH 
POTUČE PELOPONESKA MORNARICA 

19. — Savez je glasio tako. Poslije toga Hijani odmah opre- 

me momcima deset drugih lađa i otplove u Aneju* želeći saznati 

o položaju u Miletu i ujedno odmetati gradove. Kad im je od 


3 Aneja je grad na jonskoj obali nasuprot Samu. 

Halkideja stigla vije$t, neka plove opet natrag, i da će Amorg 
s vojskom stići onamo kopnom, otplove prema mjestu, koje 
se zvalo Zeusov hram. I ugledaju šesnaest lađa, s kojima je 
još poslije Trazikla plovio u pomoć iz Atene Diomedont. Čim 
su ih vidjeli, stanu bježati jednom lađom u Efez, a ostale su 
bježale prema Teju. Četiri uhvate Atenjani, ali prazne, jer su 
se ljudi prije iskrcali na kopno, a ostale uteku u tejski grad. 
Zatim Atenjani otplove prema Samu, a Hijani se s ostalim 
brodovima upute na more, i kopnena vojska s njima kop- 
nom, pa odmetnu Lebed i potom Here. Poslije toga vrate se 
kući svi, i kopnena vojska i mornarica. 


20. — U isto to vrijeme dvadeset peloponeskih lađa u 
Pireju, koje su tada progonili i na njih vrebali Atenjani jed- 
nakim brojem lađa, iznenada provale i svladavši Atenjane u 
pomorskom boju zarobe im četiri lađe i otplove u Kenhreju 
te se opet spremahu za plovidbu na Hij i u Joniju. K njima 
oprispije iz Lakedemona kao zapovjednik brodovlja Astioh, u 
čijim je rukama sad bilo čitavo pomorsko zapovjedništvo. 


Kad se kopnena vojska povukla iz Teja, stigne i sam 
Tisaferno s vojskom i poruši zid u Teju, gdje je još što bilo 
preostalo, te ode. Malo poslije njegova odlaska dođe Diome- 
dont s deset atenskih brodova i sklopi ugovor s Tejanima, da 
i njih prime. Zatim zaplovi uz obalu protiv Hera i navali na 
njih, a kad nije mogao zauzeti grada, otplovi. 


PUČKI USTANAK NA SAMU U PRILOG ATENJANIMA. 

HIJANI UZALUD HOĆE DA PRISILE LEZBO NA USTA- 

NAK PROTIV ATENE. NAVALE ATENJANA NA HIJ I 
MILET 


21. — U to vrijeme dođe i do ustanka puka na Samu pro- 
tiv plemića uz pomoć Atenjana, koji su na tri lađe upravo 
bili ondje. Samski puk poubija u svemu nekih dvjesta plemi- 
ća, a četiri stotine ih kazni prognanstvom, te sami porazdijele 
među sobom njihovu zemlju i kuće. Kako su im Atenjani po- 
slije toga zaključili dati samostalnost, jer su im tada bili pouz- 
dani, ubuduće su oni upravljali gradom i posjednicima nisu 

davali nikakva dijela ni u čemu, a nikomu od puka nije više 
bilo slobodno ni udati kćer za koga od njih niti se od njih 
oženiti. 

22. — Istoga ljeta poslije toga Hijani, kako su počeli, nisu 
ništa popuštali u revnosti, da i bez Peloponežana, dolazeći u 
velikom broju, odmetnu gradove, jer su željeli, da ih što više 
zajedno s njima snosi opasnost. Sami zavojšte sa trinaes+ bro- 
dova na Lezbo, kao što su Lakedemonjani odredili, da se druga 
vojna vodi protiv njega i odanle na Helespont. Kopnena voj- 
ska Peloponežana i tamošnjih saveznika napredovala je prema 
Klazomeni i Kimi; njom je zapovijedao Spartanac Euala, a 
brodovima perijek Dinijada. Pristavši na Lezbo, mornarica 
odmetne najprije Metimnu, i u njoj ostanu četiri broda. Za- 
tim ostali brodovi odmetnu Mitilenu. 


23. — Lakedemonski zapovjednik brodovlja Astioh, kao 
što se odlučio, ploveći sa četiri broda iz Kenhreja stigne na 
Hij. Treći dan nakon njegova dolaska plovilo je na Lezbo dva- 
deset i pet atičkih brodova pod zapovjedništvom Leonta i Dio- 
medđonta, kojemu je Dbeont kasnije pritekao u pomoć iz Atene 
sa deset brodova. Odjedrivši istoga dana podveče i uzevši još 
jednu hijsku lađu, i Astioh je plovio na Lezbo, da bi bio od 
pomoći, ako bi što mogao. I stigne u Piru, a odanle sutradan 
u Erez. Tu sazna, da su Atenjani osvojili Mitilenu na juriš. 
Atenjani su naime neočekivano bili doplovili, pristali u luci i 
svladali hijsko brodovlje pa iskrcavši se pobijedili u boju one, 
koji su im se oprli, i zauzeli grad. Kad je Astioh to doznao od 
Erežana i od hijskih brcdova iz Metimne pod Eubulom, koje 
su tada Atenjani bili napali i od kojih su se tri broda (jedan 
su naime zarobili Atenjani) bježeći nakon zauzeća Mitilene 
namjerila na njega, nije više pošao smjerom prema Mitileni, 
nego je odmetnuo Erez i naoružao stanovnike. Oklopnike sa 
svojih brodova pošalje kopnom protiv Antise i Metimne odre- 
divši im za zapovjednika Eteonika, a sam je sa svojim brodo- 
vima i sa tri hijska plovio uz obalu nadajući se, da će se Me- 
timnjani, kad ih ugledaju, ohrabriti i ustrajati u odmetnuću. 
Budući da mu je na Lezbu sve bilo protivno, otplovi na Hij 
ukrcavši svoju vojsku. Kopnena vojska s brodova, koja je ka- 
nila poći protiv Helesponta, opet“ se raziđe po gradovima. Od 
peloponeskih savezničkih brodova u Kenhreji stigne im poslije 

toga šest na Hij. Atenjani uspostave red na Lezbu i otplovivši 
s njega zauzmu na kopnu Polihnu, koju su Klazomenjani 
utvrđivali; njih otpreme natrag u građ na otoku osim krivaca 
odmetnuća, koji odu u Dafnunt. I Klazomena opet pristane uz 
Atenjane. 


24. — Istoga se ljeta Atenjani, koji su kod Lade naprama 
Miletu vrebali sa dvadeset lađa, iskrcaju u Panormu u milet- 
skoj zemlji i ubiju lakedemonskoga vojskovođu Halkideja, 
koji je s malo ljudi pritekao u pomoć, te podignu pobjedni 
znak trećega dana nakon što su onamo doplovili, ali ga Mile- 
ćani sruše, jer ga nisu podigli kao gospodari zemlje. Leont i 
Diomedont s atenskim brodovljem s Lezba vodili su s bro- 
dova rat s Hijanima napadajući ih s Enuških otoka pred Hi- 
jem i iz Siduse i Pteleja, koja su mjesta imali kao utvrde u 
području Eritre, i s Lezba. Kao mornari služili su im ljudi pri- 
siljeni na to iz popisa oklopnika. Iskrcavši se u Kardamili i u 
Bolisku, pobijede u boju Hijane koji su skočili na obranu, mno- 
go ih unište i opustoše tamošnje krajeve. Zatim ih pobijede u 
drugoj bici kod Fana i u trećoj kod Leukonija. Poslije toga 
Hijani nisu više izlazili protiv njih, a oni sasvim opustoše nji- 
hovu lijepo uređenu zemlju, koja nije stradala od Medskih ra- 
tova sve dotada. Hijani su jedini iza Lakedemonjana, za koje 
sam ja doznao, živjeli u sreći i ktome u razboritosti, i što im 
je grad više napredovao, to su im i uredbe bile sigurnije. Ni 
na samo odmetnuće, ako se čini, da su pri tome postupali dosta 
nesigurno, nisu se usudili prije nego što su uz njih bili mnogi 
vrsni saveznici, s kojima su se imali izvrći opasnosti, i prije 
nego su opazilida ni semi Atenjani poslije siciiske nesreće 
više ne poriču, da su im prilike bez sumnje sasvim nepovoljne. 
A ako su se što prevarili u neočekivanim događajima ljud- 
skoga života, spoznali su svoju pogrešku zajedno s mnogim 
drugima, koji su isto tako mislili, da će atenska država brzo 
propasti. Kako su dakle bili zatvoreni s mora i kako su imi 
na kopnu Atenjani pustošili zemlju, pokušaju neki izručiti im 
grad. Kad su to opazili poglavari, sami nisu ništa poduzeli, 
nego su doveli iz Eritre zapovjednika brodovlja Astioha. sa 
četiri broda, koje je imao uza se, te su gledali na što blaži na- 
čin osujetiti njihovu namisao ili uzimanjem talaca ili drugim 
kojim sredstvom. I oni su o tom radili. 

25. — Pod konac istoga toga ljeta pristane na Samu iz 
Atene tisuću i pet stotina atenskih oklopnika i tisuću argiv- 
skih (Atenjani su naime teškim oružjem naoružali pet stotina 
Argivaca, koji su bili lakooružanici) i tisuću saveznika na četr- 
deset i osam lađa, od kojih su neke bile i za prijevoz oklop- 
nika, pod zapovjedništvom Friniha, Onomakla i -Skironida. 
Odatle prijeđu u Milet i tamo se utabore. Izađu im u susret 
Milećani, njih samih osam stotina oklopnika, Peloponežani, 
koji su došli s Halkidejem, i neke (plaćeničke) pomoćne čete 
Tisafernove, a bio je nazočan i sam Tisaferno i njegovo ko- 
njaništvo, te se sukobe s Atenjanima i njihovim saveznicima. 
Argivce, koji su svojim krilom pojurili naprijed i prezreli pro- 
tivnike kao Jonjane, misleći da ihnećenidočekati, i zato na- 
predovali dosta neuredno, pobijede Milećani i ubiju ih malo 
manje od tri stotine. Atenjani svladaju najprije Peloponežane 
i potisnu barbare i ostalo mnoštvo, a s Milećanima ne dođe 
do boja izBliza, jer su se oni nakon bijega Argivaca povukli 
u grad, kad su vidjeli ostalu svoju vojsku poraženu. Ate- 
njani se tad kao pobjednici utabore pod samim miletskim gra- 
dom. I dogodi se, da su u toj bici Jonjani na obje strane nad- 
vladali Dorane, jer su Peloponežane svrstane protiv sebe po- 
bijedili Atenjani, a Argivce Milećani. Podigavši pobjedni 
znak, Atenjani su se spremali da zidom opkole grad, jer je 
mjesto bilo na prevlaci, a držali su, ako bi se domogli Mileta, 
da bi im se, lako predala i ostala mjesta. 


26. — Međutim već predvečer bude im javljeno, da upravo 
stiže brodovlje iz Peloponeza i Sicilije. od pedeset i pet lađa. 
Najviše na poticaj Sirakužanina Hermokrata, da zajednički 
pomognu i oko konačnoga uništenja Atenjana, došlo je od Si- 
ciljana dvadeset sirakuških lađa i dvije selinuntske. a iz Pelo- 
poneza one lađe, koje su pripremali i koje su već bile sprem- 
ne. Obje mornarice, koje su bile povjerene Lakedemonjaninu 
Terimenu, da ih dovedu k zapovjedniku brodovlja Astiohu, 
pristanu najprije na otoku Leru pred Miletom. Doznavši, da 
su Atenjani kod Mileta, otplove zatim odanle u Jaški zaljev, 
jer su htjeli znati položaj u Miletu. Kad je Alkibijad došao 
na konju u Tihijusu u miletskom području, gdje su oni, uplo- 
vivši u zaljev, prenoćili, doznaju od njega o svršetku bitke 
(jer je Alkibijad u njoj učestvovao i borio se zajedno s Mile- 
ćanima i Tisafernom). On im je svjetovao, ako ne će da sasvim 

upropaste vojni pohod na Joniju i čitav pothvat, neka što prije 
pomognu Miletu i neka ne dopuste, da ga opkole zidom. 


27. — Oni su kanili priteći mu u pomoć u osvit zore. Kad 
je atenski vojskovođa Frinih s Lera točno doznao za brodov- 
lje, premda su suzapovjednici htjeli ostati i upustiti se u od- 
lučni boj, reče, da on to ne će ni sam učiniti niti, koliko je u 
njegovoj moći, dopustiti to njima ili drugomu komu. Jer kad 
im je moguće pobiti se kasnije, gdje, budu htjeli, pošto točno 
doznaju, protiv koliko će se neprijateljskih lađa boriti i s ko- 
liko svojih protiv njih, i pošto se spreme dovoljno i u miru, 
nikad se on ne će nerazumno izvrći opasnosti popustivši sra- 
motnom prijekoru. Nije za Atenjane sramota, ako uzmaknu 
brodovljem u pravi čas, nego će ih snaći još veća sramota, 
ako pod bilo kakvim okolnostima budu svladani. Time bi grad 
zapao ne samo u sramotu, nego i u najveću opasnost. Njemu 
je nakon doživjelih nesreća jedva moguće, da uz sigurnu spre- 
mu ili u očitoj nuždi prvi kamo navaljuje, a kamoli da ne- 
prisiljen srlja u samoodabrane pogibli. Poticao ih je, da što 
brže pokupe ranjenike, kopnenu vojsku i sprave, s kojima su 
došli, a da ostave, što su zaplijenili u neprijateljskoj zemlji, 
da bi im lađe bile lake, te da otplove na Sam i da odanlie na- 
skoro, kad sakupe sve lađe, poduzimaju navale, ako gdje bude 
zgoda. A kako ih je uvjerio, tako je i učinio. I pokaza se, da 
Frinih nije nerazuman, jednako u tadašnjem času kao i kas- 
nije, ne samo u tom slučaju, nego i u drugim pothvatima, za 
koje je bio određen. Atenjani se odmah svečera iza nepotpune 
pobjede dignu na taj način od Mileta, a Argivci, ljuti zbog 
nedaće, brzo otplove sa Sama kući. 


28. — Peloponežani, isplovivši u zoru iz Tihijuse, pristanu 
u Miletu iza Atenjana i, počekavši jedan dan, sutradan pri- 
druže hijske brodove pod Halkidejem, koje su prije neprija- 
telji progonili, te odluče otploviti natrag u Tihijusu po sprave, 
koje su istovarili. Kad su onamo stigli, dođe k njima Tisafer- 
no s kopnenom vojskom i nagovori ih, da zaplove protiv Jaza, 
u kojem se zadržavao njegov neprijatelj Amorg. Navale izne- 
nada na Jaz i, kako stanovnici nisu pomišljali drugo nego da 
su to atičke lađe, zauzmu ga. U tom se boju najviše proslaviše 
Sirakužani. Amorga (nezakonita sina Pisutnova, koji se od- 
metnuo od Kralja) Peloponežani uhvate živa i predadu ga 

Tisafernu, da ga odvede, ako hoće, Kralju, kako mu je on za- 
povjedio. Jaz sasvim oplijene, i vojska se domogne silnih no- 
vaca, jer je mjesto od starine bilo bogato. Plaćenike Amor- 
gove dovedu k sebi i svrstaju ih između sebe ne učinivši im 
ništa nažao, jer su većinom bili iz Peloponeza. Gradić predadu 
Tisafernu, a i sve zarobljenike, koliko robove, toliko slobodne 
ljude, od kojih za svakoga prime od njega po ugovoru darik*, 
a zatim se vrate u Milet. Pedarita Leontova, koga su Lakede- 
monjani poslali na Hij za zapovjednika, odašalju kopnom do 

ritre s plaćenicima Amorgovim. U Miletu samom postave 
Filipa. I ljeto se svršavalo. 

29. — Kad je slijedeće zime Tisaferno u Jazu postavio 
posadu, prijeđe u Milet i kao mjesečnu hranarinu, kako je 
obećao u Lakedemonu, razdijeli svakome momku na svim bro- 
dovima po atičku drahmu, a za buduće vrijeme htio im je da- 
vali po tri obola, dok ne upita o tom Kralja. A ako on bude 
nalagao, reče, da će im dati čitavu drahmu. A kad je sirakuški 
vojskovođa Hermokrat prosvjedovao (Terimen naime nije bio 
zapovjednik brodovlja, nego je plovio s njima, da Astiohu 
preda brodovlje, pa nije mario za plaću), ipak se nagode, da 
će svaki momak dobivati više od tri obola, jer će on računati 
pet lađa više. Za pedeset i pet lađa plaćao je naime trideset 
talenata mjesečnoš. Ostalima se, koliko je bilo više brodova 
od toga broja, plaćalo u istom razmjeru. 


30. — Iste zime Atenjanima na Samu pridođe i od kuće 
drugih trideset i pet lađa pod vojskovođama FHarminom, 
Strombihidom i Euktemonom. Pošto sakupe brodove od Hija 
i sve ostale, htjeli su baciti kocku između sebe i jednim bro- 
dovljem vrebati kod Mileta, a protiv Hija poslati i brodovlje 
i kopnenu vojsku. I učine tako. Strombihid, Onomaklo i 
Euktemon plovili su naime po odluci ždrijeba protiv Hija 
sa trideset lađa i jednim dijelom onih tisuću oklopnika, koji 
su bili došli pod Milet, vozeći ih u lađama za prijevoz oklop- 
nika, a ostali su, ostajući na Samu sa sedamdeset i četiri 
broda, gospodarili morem i poduzimali navale na Milet. 


* Darik, tako nazvan, jer ga je prvi kovao kralj Darije, bio 
je perzijski zlatnik, vrijedan 20 atičkih drahmi. S jedne je strane 
bila slika Kraljeva, a s druge strijelac. 

5 Taj je iznos, ako se računaju po tri obola dnevno, bio 
dovoljan za plaću momčadi šezdeset brodova. 

31. — Astioh, koji je baš tada odabirao taoce na Hiju 
radi sigurnosti od izdaje, odustane od toga, kad je saznao, 
da je stiglo brodovlje pod Terimenom i da se položaj savez- 
nika poboljšao. Sa deset peloponeskih lađa i deset hijskih 
zaplovi na pučinu i napadne Ptelej, ali ga ne osvoji, zatim 
zaplovi uz obalu put Klazomene, gdje je zahtijevao od njih, 
da se atenske pristalice presele u Dafnunt, a oni da pristanu 
uz njega. Njegov je zahtjev podupirao i Tamo, koji je bio 
namjesnik u Joniji. Kad ga nisu htjeli slušati, poduzme 
navalu na grad, koji je bio neutvrđen, no kad ga nije mogao 
osvojiti, otplovi pod jakim vjetrom orr sam u Fokeju i Kimu, 
a ostale lađe pristanu na otocima, koji leže blizu Klazo- 
mene: na Maratusi, Peli i Drimusi. Ono, što su ondje po- 
hranili Klazomenjani, dijelom razgrabe i unište, zadržavši 
se tamo osam dana zbog žestokoga vjetra, a dijelom ukrcaju 
i otplove u Fokeju i Kimu k Astiohu. 


32. — Dok je on ondje boravio, stignu lezbijski posla- 
nici hoteći se ponovno odmetnuti. Njega doduše nagovore, 
no kako su Korinćani i ostali saveznici bili tome neskloni 
zbog prijašnjega neuspjeha, on digne sidra i plovio je prema 
Hiju. Kako je lađe zahvatila bura i raspršila, stignu na Hij 
sa zakašnjenjem, jedna odavle, druga odanle. Poslije toga 
Pedarit, koji je tada dolazio kopnom iz Mileta, stigne u 
Eritru i prijeđe s vojskom na Hij. S njim su bili i vojnici 
sa pet lađa, njih oko pet stotina, koje je Halkidej s oružjem 
ostavio. Budući da su neki Lezbljani nuđali odmetnuće, 
predloži Astioh Pedaritu i Hijanima, da bi trebalo otići 
onamo brodovljem i odmetnuti Lezbo, jer ili će time pove- 
ćati broj saveznika ili će ako i dožive kakav neuspjeh, na- 
škoditi Atenjanima. Ali oni ga nisu slušali, a Pedarit reče, 
da mu ne će povjeriti hijskih brodova. 


33. — Astioh uzme pet korintskih brodova i šesti me- 
garski, jedan hermionski i one lakonske, s kojima je sam 
došao, pa zaplovi prema Miletu, da preuzme zapovjedništvo 
brodovlja; prethodno je Hijanima oštro zaprijetio, da im 
zaista ne će priteći u pomoć, ako budu što trebali. I pri- 
stavši u Koriku u području Eritre tamo prenoći. A Atenjani 
sa Sama, ploveći s vojskom protiv Hija, usidre se i sami ondje, 
s druge strane brežuljka, koji ih je rastavljao, tako da jedni 

nisu znali za druge. Budući da je podnoć stiglo pismo od Peda- 
rita, da su u Eritru došli iz Sama eritranski zarobljenici pušteni 
na slobodu, da zasnuju izdaju, Astioh se odmah zaputi bro- 
dovljem natrag u Eritru i umalo da nije pao u ruke Ate- 
njanima. I Pedarit doplovi k njemu, pa oni istražiše slučaj 
tih ljudi osumnjičenih zbog izdaje. Kad su našli, da je sve 
to bila izlika. da se ljudi spase sa Sama, riješe ih krivnje 
i otplove, jedan na Hij, a drugi u Milet, kako je namjeravao. 


34. — Međutim i atenska vojska, ploveći na lađama iz 
Korika oko predbrežja, namjeri se blizu Argina na tri hijske 
ratne lađe i, čim ih ugleda, udari ih progoniti. Uto se po- 
digne velika oluja, tako da su se hijske lađe jedva sklonile 
u luku, a tri atenske, koje su najjače nasrnule, budu ošte- 
ćene i nasuču se kod hijskoga grada; njihova momčad di- 
jelom bude zarobljena, a dijelom pogine; ostale se lađe 
sklone u Iuku pod Mimantom, zvanu Fenikunt. Odanle ka- 
snije pristanu na Lezbu, gdje su se spremale na opkolja- 
vanje zidom. 


35. — Iz Peloponeza isplovi iste zime Lakedemonjanin 
Hipokrat sa deset turijskih lađa. kojima je zapovijedao Do- 
rijej Dijagorin uz dva druga zapovjednika, sa jednom la- 
konskom i jednom sirakuškom lađom i pristane u Knidu, 
koji se već bio odmetnuo na poticaj Tisaferna. Kad su to 
saznali zapovjednici kod Mileta, nalože im, da polovinom 
lađa čuvaju Knid, a s drugom polovinom da se smjeste oko 
Triopija i da hvataju teretne lađe iz Egipta, koje bi doplo- 
vile do njih. Triopij je protegnut rt u Knidskoj Zemlji, sve- 
tište Apolonovo. Kad su to doznali Atenjani, doplove sa 
Sama i pohvataju šest brodova, koji su stražili kod Triopija, 
ali ljudi umaknu iz njih. Poslije toga pristanu kod Knida, 
navale na grad, koji je bio neutvrđen, i umalo da ga ne 
osvojiše. Sutradan su ga opet napadali, ali kako su se Kni- 
đani obnoć bolje opkopali i kako su im stigli bjegunci s lađa 
od Triopija, nisu im više mogli toliko škoditi. Zato odu, 
opustoše knidsku zemlju i otplove na Sam. 

DRUGI UGOVOR SPARTE S PERZIJSKIM KRALJEM. 
LAKEDEMONJANI ŠALJU U HELESPONT BRODOVE, 
KOJI SE ZDRUŽE S ASTIOHOM 


36. — Kad je u isto vrijeme Astioh došao u Milet k bro- 
dovlju, Peloponežani su još imali svega u obilju u taboru. 
Dobivali su naime dovoljnu plaću, vojnici su imali mnogo 
novaca opljačkanih u Jazu i Milećani su rado snosili ratne 
terete. Ipak se Peloponežanima činilo, da je prvi ugovor 
s Tisafernom, koji je on sklopio s Halkidejem, nepotpun i 
da nije njima u prilog. Stoga su sklopili drugi ugovor u na- 
zočnosti Terimenovoj, i to ovakav: 


37. — »Ugovor Lakedemonjana i njihovih saveznika 
s kraljem Darijem, kraljevim sinovima i sa Tisafernom. 
Sklapa se ugovor o miru i prijateljstvu uz ove uvjete: Ko- 
liko zemlje i gradova pripada kralju Dariju ili je pripadalo 
njegovu ocu ili pređima, protiv tih ne će ići ni Lakedemo- 
njani ni lakedemonski saveznici niti u ratnoj niti u bilo ka- 
kvoj zloj namjeri, niti će utjerivati poreze iz tih gradova 
ni Lakedemonjani ni lakedemonski saveznici. Niti će kralj 
Darije ni oni, kojima Kralj vlada, ići protiv Lakedemonjana 
i njihovih saveznika u ratnoj ili u bilo kakvoj zloj namjeri. 
Ako Lakedemonjani ili njihovi saveznici budu što trebali od 
Kralja ili Kralj od Lakedemonjana ili njihovih saveznika, 
bit će dolično, ako čine ono, na što jedni druge budu mogli 
nagovoriti. Rat protiv Atenjana i njihovih saveznika vodit 
će zajednički oboji (Kralj i Lakedemonjani), a ako ga budu 
svršavali, učinit će to oboji zajednički. Kolika god vojska 
bude u Kraljevoj zemlji, ako ju je pozvao Kralj, trošak 
snosi on sam. Ako koji od gradova, koliko ih sklopi ugovor 
s Kraljem, bude udarao na Kraljevu zemlju, ostali će ga 
sprečavati i pomagati Kralju, koliko samo budu mogli. A ako 
tko iz Kraljeve zemlje ili iz zemlje, kojom vlada Kralj, bude 
navaljivao na lakedemonsku ili savezničku zemlju, neka 
Kralj to sprečava i pomaže im, koliko samo bude mogao.« 


38. — Poslije toga ugovora Terimen preda Astiohu bro- 
dovlje i otplovi odanle na brzoj lađi. Otada mu se zameo. 
svaki trag. A Atenjani su već bili prešli s vojskom s Lezba 
na Hij i kao gospodari i na kopnu i na moru utvrđivali su 

Delfinij, mjesto osobito čvrsto s kopnene“sštrane, koje je 
imalo luke i nije bilo mnogo udeljena Qd .hijskoga grada. 
Hijani, svladani u mnogim prijašnjim bitkama, i inače se 
nisu među sobom sasvim dobro slagali, jer su pristalice Ti- 
deja Jonova već poginule od Pedarita zbog prijateljstva 
s Atičanima, a ostali su građani na silu bili u vlasti nekoli- 
cine, pa su se međusobno sumnjičili i mirovali, i poradi toga 
nisu se ni sami sebi činili dorasli boju, niti su im se po- 
moćne čete Pedaritove činile takvima. Ipak su slali posla- 
nike u Milet i zvali Astioha u pomoć. A kad ih on nije htio 
uslišati, Pedarit pismeno javi o njemu u Lakedemon da 
krivo radi. Prilike na Hiju tako su stajale za Atenjane. Nji- 
hovo brodovlje poduzimalo je sa Sama navale na brodovlje 
kod Mileta, ali kad im ovi nisu izlazili na mejdan, vraćali 
su se opet na Sam i mirovali. 


39. — Iste zime u doba suncostaja plovilo je iz Pelopo- 
neza u Joniju dvadeset i sedam brodova, koje su Lakede- 
monjani opremili za Farnabaza na poticaj Megaranina Kali- 
Sita i Kizičanina Timagore, a kao zapovjednik plovio je na 
njima Spartanac Antisten. S njim pošalju Lakedemonjani 
i jedanaest spartanskih građana kao savjetnike Astiohu, od 
kojih je jedan bio Liha Arkezilajev. Njima je bilo naloženo, 
da se nakon dolaska u Milet zajednički staraju za ostale 
"prilike, kako će biti što bolje, i da odašalju te lađe, ili njih 
same ili više njih ili i manje, u Helespont k Farnabazu, ako 
tako zaključe, i neka odrede kao njihova zapovjednika 
Klearha Ramfijina, koji je s njima plovio. Neka Astioha 
svrgnu sa zapovjedništva brodovlja, ako (njih jedanaesto- 
nan) tako odluče, a za zapovjednika neka postave Antistena; 
dalje brodovlje ploveći od Maleje pučinom pristane u: Melu 
i, namjerivši se na deset atenskih lađa, tri prazne zarobe 
i spale. Poslije toga bojeći se, da atenske lađe, koje su 
umakle iz Mela, ne jave Atenjanima na Samu njihov do- 
lazak, što se i dogodilo, otplove prema Kreti i, kako su zbog 
opreza plovili dužim putem, pristanu u Kaunu u Aziji. 
A odanle su, jer su bili sigurni, slali vijest brodovlju kod 
Mileta, da ih dođe pratiti. 

40. — Hijani i Pedarit u isto su vrijeme sve jednako 
slali glasnike k Astiohu, premda je krzmao, i molili ga, neka 
im pomogne čitavim brodovljem, jer ih opsjedaju, i neka ne 
dopusti, da najveći saveznički grad u Joniji s mora drže 
zatvorenim, a s kopna pustoše pljačkaškim pohodima. Hijani 
su naime imali mnogo robova; bilo ih je u tom jednom gradu 
najviše, izuzevši Lakedemon, i ujedno su njihove. prestupke 
poradi njihova mnoštva oštrije kažnjavali. Kad se robovima 
učinilo, da se atenska vojska čvrsto smjestila iza utvrda, 
odmah mnogi prebjegnu k njima i, budući da su poznavali 
kraj, nanesu zemlji vrlo mnogo štete. Hijani mu dakle po- 
ruče. da im treba pomoći, dok je još nađe i mogućnosti, da 
se to spriječi, dok još utvrđuju Delfinij i nisu to dovršili i 
dok grade još jaču utvrdu oko logora i brodova. Tako .im 
Astioh zbog one svoje prijetnje nije namjeravao pomoći, ipak 
kad je vidio, da su i saveznici spremni, odluči da im pruži 
pomoć. 


41. — Međutim dođe mu iz Kauna vijest, da je stiglo 
dvadeset i sedam brodova i s njima lakedemonski savjetnici. 
I Astioh u uvjerenju, da mu je sve ostalo manje važno od 
zadatka, da otprati toliko brodovlje, kako bi još jače gospo- 
darili na moru, i da Lakedemonjane, koji su došli da ispi- 
taju njegov rad, sigurno prijeko preveze, napusti nakanu da 
krene na Hij i otplovi prema Kaunu. Ploveći uz obalu, iskrca 
se u meropidskom Kosu, neutvrđenom gradu, koji je još bio 
porušen od potresa, i to od najjačega od svih, koje pamtimo, 
tako da* su stanovnici pobjegli u planine. Zalijećući se po 
njihovoj zemlji, gonio je odanle plijen, izuzevši slobodne 
ljude, koje je otpuštao. S Kosa dođe noću u Knid, gdje ga 
Kniđani uvjeravanjem sklone da ne iskrca mornare, nego 
da odmah, kako je došao, plovi protiv dvadeset atenskih 
brodova, s kojima je Harmin, jedan od vojskovođa sa Sama, 
pazio na onih dvadeset i sedam brodova, koji su onamo 
plovili iz Peloponeza i prema kojima je plovio i Astioh. Oni 
kod Sama bijahu doznali iz Mela za njihovo približavanje, 
a Harmin je stražio u vodama oko Sime, Haike, Roda i 
Likije, jer je već čuo, da su u Kaunu. 


42. — Astioh je dakle plovio, kako je došao, prema Simi, 
prije nego se proširio glas o njegovu dolasku. ne bi li kako 

opkolio one lađe negdje na pučini. No pljusak i naoblačeno 
nebo prouzrokova lutanje njegovih brodova po tami i silan 
nered. U osvit zore, dok je brodovlje bilo rastavljeno te 
jedan dio, naime lijevo krilo, bio Atenjanima već na vidiku, 
a ostali dio još lutao oko otoka, Harmin i Atenjani žurno 
zaplove protiv njih na otvoreno more s manje od dvadeset 
brodova pomislivši, da su to lađe (od Kauna), na koje su 
pazili. Udarivši odmah na njih, potope tri broda i neke druge 
oštete. Bili su u boju premoćni, kad se neočekivano pojavi 
većina brodovlja, tako da su bili odasvud zatvoreni. Udarivši 
zatim u bijeg, izgube šest brodova, a s ostalima umaknu do 
otoka Teutluse, a odanle u Halikarnas. Poslije toga Pelopo- 
nežani. pristanu u Knidu i, pošto im se pridružilo dvadeset 
i sedam brodova iz Kauna, sa svima zaplove, podignu na 
Simi pobjedni znak i opet se usidre u Knidu. 


SUKOB SPARTE S TISAFERNOM. ROD SE ODMETNUO 
OD ATENJANA 


43. — Kad su Atenjani kod Sama čuli za ishod toga 
pomorskog boja, doplove s čitavim brodovljem do Sime, ali 
ne udare na brodovlje u Knidu, a ni oni na njih. nego po- 
kupe brodske sprave na Simi pa, napadnuvši grad Lorimu 
na kopnu, otplove natrag na Sam. 


Kako su sve peloponeske lađe bile tad na okupu u 
Knidu, na njima su popravljali, ako je što trebalo; a jeda- 
naestorica Lakedemonjana raspravljala je s Tisafernom (koji 
je onamo došao) o dotadašnjim događajima, ako im se što 
nije sviđalo, i o budućem ratu, na koji će ga način voditi 
najbolje i najkorisnije za jedne i druge. A najviše je Liha 
ispitivao ono, što se događalo, i reče, da nijedan ugovor, ni 
Halkidejev ni Terimenov, nije dobro sastavljen, nego da će 
biti strašno, ako Kralj bude zahtijevao, da i sada ima vlast 
nad onom zemljom, kojom su prije vladali on i njegovi 
praoci, (jer mu se time davalo pravo, da mu opet robuju i 
svi otoci i Tesalija i Lokrani i krajevi sve do Beotije), pa 
bi mjesto slobode Lakeđdemonjani pribavili Helenima medsko 
gospodstvo. Zahtijevao je dakle, da se sklopi drugi bolji 

ugovor, ili s tim ne će da ima posla niti treba uz te uvjete 
ikakve hranarine za vojsku. Tisaferno ljuteći se ode od njih 
sav gnjevan, ne zaključivši ništa. 


44. — Oni su namjeravali ploviti na Rod, gdje su pre- 
govarali s najuplivnijim ljudima. Nadali su se, da će pre- 
dobiti za se otok dosta moćan množinom i mornara i pje- 
šaka, i ujedno su mislili, da će sami pomoću saveznika, koje 
imaju, biti kadri uzdržavati brodovlje, a da ne traže no- 
vaca od Tisaferna. Stoga otplove odmah iste zime iz Knida 
i, pristavši najprije u Kamiru na Rodu sa devedeset i četiri 
broda, preplaše svjetinu, koja nije znala za pregovore pa je 
bježala, pogotovo jer je grad bio neutvrđen. Zatim Lake- 
demonjani sazovu njih i Rođane iz drugih dvaju gradova, 
iz Linda i Jaliza, te ih nagovore, da se odmetnu od Ate- 
njana. I Rod pristane uz Peloponežane. Atenjani, saznavši 
to, otplove brodovljem sa Sama hoteći ih preteći i nena- 
dano se pojave na pučini, ali zakasne ne mnogo. Zatim ot- 
plove u prvi čas na Halku, a odanle na Sam, a kasnije su 
s Halke, Kosa i sa Sama poduzimali navale i ratovali s Ro- 
dom. Peloponežani utjeraju od Rođana svotu od jedno tri- 
deset i dva talenta; inače su mirovali osamdeset dana izvu- 
kavši lađe na suho. 


ALKIBIJAD PRIJEĐE K TISAFERNU I SPREMA SE 
NA POVRATAK KUĆI 


45. — U to vrijeme i još prije nego su se Peloponežani 
digli na Rod, događalo se ovo: Poslije smrti Halkidejeve i 
bitke kod Mileta Alkibijad je bio Peloponežanima sumnjiv, 
pa kad je stiglo Astiohu iz Lakedemona pismo, da ga ubije 
(jer je bio mrzak Agidu i inače se činio nepouzdan), poboja 
se i najprije potajno umakne k Tisafernu, a zatim je pred 
njim, koliko je najviše mogao, škodio probicima Pelopone- 
žana. Postajući mu u svemu savjetnikom, smanji mornarima 
plaću, tako da su im se mjesto atičke drahme plaćala tri 
obola, i to neredovito. Poticao je Tisaferna, neka im kaže, 
da Atenjani, koji se od duže vremena razumiju u brodar- 
stvo, plaćaju svojim mornarima tri obola, ne toliko iz osku- 
dice, koliko zato, da se njihovi mornari zbog obilja novaca 

ne uzobijeste, pa da jedni od njih ne slabe tijelo trošeći na 
takve stvari, od kojih nastaje bolest, a drugi da ne napu- 
štaju brodove ne ostavivši kao jamstvo dugovanu plaću. Upu- 
ivao ga je, da pokloni novaca zapovjednicima brodova i 
vojskovođama raznih gradova, kako bi ih nagovorio, da mu 
to odobre, osim Sirakužana, jer se njihov vojskovođa Her- 
mokrat jedini tome protivio u ime čitave savezničke vojske. 
Gradove, koji su tražili novaca, odbije i sam u ime Tisafer- 
novo prigovori Hijanima, da su bestidni, jer, premda su 
najbogatiji od Helena i premda ih je spasavala pomoćna 
vojska, ipak traže, da se drugi zalažu za njihovu slobodu 
i životom i novcem. Reče, da i ostali gradovi, koji su, prije 
nego su se odmetnuli, trošili na Atenjane, postupaju krivo, 
ako ne će i sada da prinose za sebe isto toliko, pa još i više. 
Izjavljivao je, da Tisaferno sad ratuje o svom trošku i, na- 
ravno, štedi, ali, ako jednoć stigne hranarina od Kralja, 
isplatit će im potpunu plaću i pomoći će gradovima u onom, 
što je pravo. 


46. — Preporučivao je Tisafernu, neka se odviše ne žuri 
s dovršenjem rata i neka mu ne padne na pamet da, ili do- 
premivši feničke brodove, koje je baš opremao, ili opskrblju- 
jući plaćom još veći broj Helena, preda istim ljudima vlast 
na kopnu i na moru, nego neka pusti, da oboji imaju vlast 
svaki za se, tako da Kralju uvijek bude moguće protiv onih, 
koji mu budu nepoćudni, voditi druge. A ako vlast na kopnu 
i moru pripadne jednoj državi, on će biti u neprilici, čijom 
će pomoći uništiti pobjednike, ako sam ne bude jednom htio 
da ustane i povede boj uz veliki trošak -i opasnost. Ovo je 
jeftinije, da uz mali dio troška i ujedno uz njegovu sigur- 
nost Heleni sami sebe zatru. Reče, da su mu Atenjani zgod- 
niji kao učesnici u vlasti, jer manje teže za vlašću na kopnu 
i ratuju tako, da je njihov cilj i djelovanje za nj vrlo ko- 
risno. Atenjani bi naime uz njegovu pomoć pokorili za sebe 
jedan dio mora i za njega one Helene, koji stanuju u.Kra- 
ljevoj zemlji, a Lakeđemonjani su naprotiv došli, da ih 
oslobode. Nije vjerojatno, da Lakedemonjani sad oslobađaju 
Helene od ovih (Helena), a da ih ne bi oslobodili od onih 
(barbara), ako ih Perzijanci jednoć ne unište. Poticao ga je 
dakle, neka najprije iscrpljuje jedne i druge i pošto nanese 
što veće gubitke Atenjanima, neka zatim odmah otjera Pelo- 

ponežane iz svoje zemlje. Tisaferno je uglavnom prihvaćao 
takvo mišljenje, koliko se dalo zaključiti po djelima. Povje- 
rivši se sasvim Alkibijađu poradi toga, što mu je o tom 
dobro svjetovao, nemarno je davao Peloponežanima hrana- 
rinu i nije im dopuštao, da se biju na moru, nego je govorio, 
da će doći i feničko brodovlje i da će se tada boriti kao 
premoćniji. Tako osujeti njihove pothvate i uništi snagu 
njihova brodovlja, koja je postala veoma silna, i inače je 
nerado ratovao zajedno s njima, odveć očito, a da bi to moglo 
ostati nezapaženo. 


47. — Alkibijad je s jedne strane to preporučivao Tisafernu 
i Kralju, kod kojih se nalazio, jer je držao, da je to za njih 
najbolje, a s druge strane trudio se oko svoga povratka u 
domovinu znajući, ako je ne uništi, da će mu jednoć biti 
moguće da se vrati uz pristanak Atenjana. Držao je, da će 
najlakše dobiti taj pristanak na taj način, ako se bude vi- 
djelo, da mu je Tisaferno privržen, što se i dogodilo. Kad 
su naime atenski vojnici na Samu čuli, da je on kod njega 
uplivan, atenski zpovjednici brodova i najugledniji ljudi, 
dijelom zato, što je sam Alkibijad poslao poruke najutjecaj- 
nijima među njima, neka pred najboljim ljudima spomenu, 
da se on želi vratiti pod vladom nekolicine, a ne pod opakom 
vladom [ni pod pučkom vladoml, koja ga je prognala, i da 
želi živjeti s njima kao građanin pribavivši im Tisaferna za 
prijatelja, no još više sami od sebe odluče srušiti pučku 
vladu. 


POKRET ZA VLADOM NEKOLICINE KOD VOJSKE 
NA SAMU. FRINIH SE PROTIVI POVRATKU 
ALKIBIJADOVU 


48. — Najprije taj pokret nastane u vojsci i odanle se 
kasnije raširi i po gradu. Sa Sama prijeđu neki k Alkibi- 
jadu i dođu na dogovor. Kad im je obećavao, da će im naj- 
prije učiniti prijateljem Tisaferna, a zatim i Kralja, ako ne 
budu imali pučke vlade (jer bi im Kralj tako više povje- 
rovao), plemići, koji su baš najviše i trpjeli nevolje, gajili 
su za se velike nade da će steći vlast nad građanima i svla- 
dati neprijatelje u ratu. Vrativši se na Sam, stanu kovati 

zavjeru svojih pristalica, a mnoštvu su javno govorili da 
će im Kralj biti prijatelj i da će im dati novaca, ako se 
Alkibijad vrati i ako ne budu imali pučke vlade. 


Iako se svjetina u prvi mah i nešto ljutila na pregovore, 
mirovala je nadajući se obilnoj plaći od Kralja. Pošto su oni, | 
koji su htjeli uvesti vladu nekolicine, to saopćili mnoštvu, 
ponovno su i među sobom i s većinom zavjerenika ispitivali 
Alkibijadove prijedloge. Ostalima se to činilo zgodno i po- 
uzdano, a Frinihu se, koji je još bio vojskovođa, ništa od 
toga nije sviđalo. Njemu se činilo, da je Alkibijadu, kao što 
je i bilo, jednako malo stalo do vlađe nekolicine koliko do 
pučke vlade i da je njegov jedini cilj, kako će se, pozvan od 
protivne stranke, vratiti i promijeniti tadašnje državno ure- 
đenje, dok njima treba najviše paziti na to, da ne dođe do 
unutarnjeg razdora. Da Kralju nije zgodno, kad su već i Pe- 
loponežani isto tako na moru i drže u vlasti važne gradove 
u njegovoj državi priključiti se Atenjanima, kojima ne vje- 
ruje, i imati neprilika, premda mu je moguće učiniti prija- 
teljima Peloponežane, od kojih nije pretrpio nikakvo zlo. Što 
se tiče savezničkih gradova, kojima će eto obećati vladu ne- 
kolicine, jer ni sami ne će zaista imati pučke vlade, reče, da 
dobro zna, da ni odmetnuti gradovi ne će zato nimalo 
radije pristati uz njih, niti će im oni, koji su ostali s njima, 
biti stalniji. Oni ne će htjeti robovati radije pod vladom neko- 
licine nego pod pučkom vladom, nego hoće da budu slobodni, 
uz koju god od tih vlada to postignu. Nadalje drže, da im 
t. zv. plemenitaši ne će zadavati manje neprilika nego puk, 
jer su oni začetnici i uzročnici zala puku, od čega većinom 
sami imaju koristi. Biti pod njihovom vlašću značilo bi umi- 
rati i bez suda i često nasilno, dok je puk njihovo utočište i 
obuzdavatelj onih. On točno zna, da gradovi tako misle pou- 
čeni samim činjenicama. Njemu se stoga ne sviđa nijedan 
prijedlog Alkibijadov i ništa od onoga, što se sada radi. 


49. — Sakupivši se, zavjerenici su prihvaćali tadašnje 
prijedloge, kao što su ih i prije odobravali, i spremali se 
poslati u Atenu Pizandra s drugovima, da bi radili o povratku 
Alkibijadovu i o ukinuću tamošnje pučke vlade i da bi Tisa- 
ferna učinili prijateljem Atenjanima. 

50. — Kad je Frinih saznao, da će u Ateni biti govora o 
povratku Alkibijađovu, i da će Atenjani to prihvatiti, prepla- 
ši se — jer se u svom govoru tome usprotivio — da će ga, ako 
se vrati, zlostavljati kao čovjeka, koji je to sprečavao, pa 
smisli nešto ovakvo. Pošalje potajno glasnika k Astiohu, lake- 
demonskom zapovjedniku brodovlja, koji je tada još bio kod 
Mileta, i pismeno _ mu javi, da Aikibijad uništava njihove 
osnove kušajući Tisaferna učiniti prijateljem Atenjana, i točno 
mu opiše ostalo. Pri tome je sam sebe opravdavao, što snuje 
neko zlo čovjeku neprijatelju, makar i na štetu rođenom 
gradu. Astioh se nije ni namjeravao osvećivati Alkibijadu, 
pogotovo kad mu i onako nije više mogao dopasti šaka, nego 
ode u Magneziju k njemu i ujedno k Tisafernu te im reče, što 
mu je bilo pismeno javljeno sa Sama, i tako to oda obojici, 
a osim toga ponudi Tisafernu, kako se govorilo, zbog vlastitih 
probitaka, da s njime nasamo govori o tim i o ostalim stva- 
rima. Stoga je i nepotpunoj plaći prigovarao dosta blago. 
Alkibijad pošalje odmah poglavarima na Samu pismo protiv 
Friniha izvještavajući, što je učinio, i zahtijevaše njegovu 
smrt. Frinih vrlo uznemiren, jer je bio u najvećoj opasnosti 
zbog toga, što je to došlo na vidjelo, ponovno napiše Astiohu 
pismo prekoravajući u njemu prijašnji postupak, što nije sve 
lijepo zatajio. Da je sad spreman predati im čitavu vojsku 
kod Sama, da je unište, pa potanko opiše, na koji način on to 
može izvesti, jer je Sam neutvrđen; da mu se sada, kad je 
poradi njih u opssnosti života. ne može zamjeriti, ako učini to 
i sve drugo radije nego da ga upropaste krvni neprijatelji. 
A Astioh i to oda Alkibijadu. 


91. — Budući da je Frinih unaprijed saznao, da ga je 
Astioh izdao i da svakog časa može stići o tom pismo od Alki- 
bijada, sam ga preteče i objavi vojsci, da neprijatelji kane 
napasti tabor, jer je Sam neutvrđen i sve lađe nisu usidrene 
u luci. Da je to pouzdano dočuo i da stoga treba što prije 
utvrditi Sam i u ostalom biti na oprezu. A bio je vojskovođa 
pa je o tom poslu sam odlučivao. Oni su se spremali na utvrđi- 
vanje, i s toga razloga Sam, koji su i onako kanili utvrdili, 
bude utvrđen još brže. Od Alkibijada dođe ne mnogo kasnije 
pismo, da Frinih sprema izdaju vojske i da je neprijatelji kane 
napasti. I učini se, da Alkibijad nije pouzdan, nego da una- 
prijed zna za neprijateljske namjere, ali iz neprijateljstva sva- 

ljuje to na Friniha kao na sukrivca. Stoga mu ništa ne na- 
škodi, nego još jače potvrdi njegovu izjavu, jer je javio isto. 


52. — Poslije toga Alkibijad je pripremao Tisaferna i na- 
govarao, da bude prijatelj Atenjanima. Ovaj se doduše bojag 
Peloponežana, jer je u njihovoj vlasti bilo više brodova nego: 
u atenskoj, ali je ipak htio, ako kako bude mogao, steći nje- 
govo povjerenje, pogotovo otkako je u Kniđu opazio nezado- 
voljstvo Peloponežana s Terimenovim ugovorom (jer je bilo 
izbilo već u vrijeme, dok su bili na Rodu). Kod toga je Liha 
potvrdio prije izrečenu tvrdnju Alkibijadovu, da Lakedemo- 
njani oslobađaju svekolike gradove, kad je govorio, kako je 
u sklopljenom ugovoru nesnošljivo, da Kralj -ima u vlasti 
sve gradove, kojima su i prije nekoć vladali bilo on sam 
ili njegovi pređi. Kako se dakle Alkibijad borio za velike 
stvari, nastojao je predobiti Tisaferna revno mu se ulagujući. 


PIZANDAR SPREMA VLADU NEKOLICINE U ATENI. 
NJEGOVI PREGOVORI S TISAFERNOM NE USPIJU 


53. — Kad su poslanici odaslani s Pizandrom sa Sama 
stigli u Atenu, govorili su pred narodom ukratko iznoseći mno- 
ge točke, a najviše to, ako natrag dovedu Alkibijada i ako ne 
budu imali dosadašnji ustav pučke vlade, da bi im bilo mo- 
guće imati Kralja za saveznika i nadvladati Peloponežane. 
Kad su i mnogi drugi prosvjedovali, što se tiče pučke vlade, 
kad su se ujedno neprijatelji Alkibijadovi razvikali, da bi bilo 
strašno, ako se on vrati, premda je pogazio zakone, i kad su 
Eumolpidi i Kerici* svjedočili o oskvrnuću božjih tajna, zbog 
čega je bio prognan, i bogovima ih zaklinjali, da ga ne vode 
kući, Pizandar na taj veliki prosvjed i zlovolju pristupi 
k njima i odvede na stranu svakoga pojedinoga od onih, koji 
su prigovarali. Pitao je, kakvu nadu ima u spas grada, kađ 
Peloponežani imaju na moru ne manje od njih brodova 
spremnih za borbu i više savezničkih gradova, a Kralj ih i 
Tisaferno snabdijevaju novcem, kojega oni sami ne će više 


% Eumolpidi, koji su izvodili svoje ime od tračkog kralja 
Eumolpa, osnivača eleuzinskih tajna, tumačili su kao stari sve- 
ćenički rod nepisano božje i svećeničko pravo i brinuli se zajedno 
s Kericima za eleuzinske tajne. Kerici su također stari svećenički 
rod u Ateni. 

imati, ukoliko tko ne nagovori Kralja, da stupi na njihovu 
stranu. A kad su oni, koje je pitao, odgovarali, da nemaju 
nade, tada im je sasvim otvoreno govorio: »To dakle ne mo- 
žemo postići, ako ne budemo nekako razboritije upravljali 
državom i više se oslanjali na vladu nekolicine, da nam Kralj 
vjeruje. Nemojmo u sadašnjem. času vijećati više o ustavu 
nego o spasu. (Kasnije će nam biti moguće izvršiti i pro- 
mjene, ako nam se što ne bude sviđalo.) Alkibijada ćemo po- 
zvati natrag, jer on jedini od sadašnjih ljudi može to ispo- 
slovati.« 


54. — Slušajući to, puk je spočetka teško podnosio pri- 
jedlog o vladi nekolicine, no kad mu je Pizandar jasno tuma- 
čio, da nema drugoga spasa, poboja se i nadajući se ujedno, 
da će se to kasnije i promijeniti, popusti. I zaključe, da Pi- 
zandar i desetorica s njim otplove i da rade, kako misle da 
će biti najbolje, što se tiče Tisaferna i Alkibijada. Budući da 
je Pizandar međutim oklevetao i Friniha, svrgnu sa zapovjed- 
ništva njega i suzapovjednika Skironiđu i pošalju mjesto njih 
k brodovlju kao zapovjednike Diomedonta i Leonta. Friniha 
je Pizandar ocrnjivao govoreći, da je izdao Jaz i Amorga, a 
držao je, da nije zgodan za pregovore s Alkibijadom. Pošto je 
Pizandar obišao sva tajna udruženja, koja su već otprije po- 
stojala u gradu u vezi sa sudom i državnom upravom, i po- 
zvao ih, da se sastanu i zajedničkim zaključkom ukinu pučku 
vlast, i pošto je poduzeo i ostale mjere u tadašnjim prilikama, 
da se više ne oteže, otplovi s desetoricom k Tisafernu. 


55. — Leont i Diomedont stignu već iste zime k atenskom 
brodovlju i navale na Rod. Peloponeske brodove zateku izvu- 
čene na suho pa, iskrcavši se negdje na obali, pobijede u boju 
Rođane, koji su skočili na obranu, i vrate se na Haiku. Vodili 
su rat radije odanle nego s Kosa, jer im je bilo lakše paziti, 
ako bi peloponesko brodovlje kamo krenulo. 


A dođe na Rod i Lakonac Ksenofantida od Pedarita 
s Hija javljajući, da je atenski zid već dovršen i, ako ne pri- 
teknu u pomoć sa svim brodovima, da će Hij sigurno pasti. 
I oni odluče, da će im pomoći, Međutim Pedarit navali sam 
s pomoćnom vojskom, koju je imao uza se, i sa svom hijskom 
snagom na atenski opkop oko lađa, zauzme jedan dio njegov 
i domogne se nekih lađa izvučenih na suho. A kad šu Atenjani 

priskočili u obranu i nagnali u bijeg najprije Hijane, bude 
pobijeđena i ostala vojska oko Pedarita. Pogine on sam 
i mnogi Hijani, i zaplijene im mnogo oružja. 

56. — Poslije toga opsjedali su Hijane s kopna i mora još 
jače nego prije, i glad je ondje bio velik. 

Atenski poslanici na čelu s Pizandrom stignu k Tisafernu 
i zapodjenu pregovore o sporazumu. Alkibijad (koji još nije 
bio sasvim siguran za Tisaferna, jer se ovaj više bojao Pelo- 
ponežana i ktome je, prema uputama Aikibijadovim, htio sla- 
biti oba protivnika) udesi stvar tako, da se Tisaferno nije na- 
godio s Atenjanima, jer je od njih tražio vrlo velike ustupke. 
Čini mi se, da je i Tisaferno to isto htio, i to poradi straha, 
a Alkibijad videći, da se on i onako ne želi s njima nagoditi, 
htio je, da Atenjani misle, da mu je uspjelo nagovoriti ga, ali 
da Tisafernu, koji je na njegov nagovor voljan pristati uz 
njih, Atenjani ne nude dovoljno. Alkibijad je prekomjerno 
tražio mnogo toga govoreći sam u ime nazočnoga Tisaferna, 
tako da su Atenjani, iako su pristajali na mnoge njegove 
zahtjeve, ipak bili krivci prekida. Zahtijevao je, da mu se 
dade čitava Jonija, zatim otoci, koji leže uz nju i drugo. A kad 
se Atenjani nisu tomu opirali, konačno na trećem već sastanku, 
pobojavši se, da se sasvim ne otkrije njegova nemoć, zahtije- 
vao je, da se Kralju dopusti graditi lađe i ploviti uz njihovu 
zemlju, kamo god i s koliko god lađa bude htio. Tada dakle 
Atenjani pomisle, da dalje ne ide, jer je to nemoguće, i da ih 
je Alkibijad prevario, pa ljutiti odu i vrate se na Sam. 


TREĆI UGOVOR. SPARTE S PERZIJSKIM KRALJEM. 
BEOĆANI OSVOJE OROP. PELOPONEŽANI ODLUČE 
POMOĆI HIJU 


57. — Tisaferno se odmah poslije toga još iste zime za- 
puti u Kaun, jer je htio Peloponežane opet dovesti u Milet 


hranarinu i sasvim se s njima ne zavaditi. Bojao se naime, 
ako ne budu imali hrane za tako mnogo brodova, ili ako budu 
prisiljeni boriti se s Atenjanima na moru pa budu svladani 
ili ako momčad napusti brodove, da i bez njega Atenjani ne 
postignu ono što hoće. A još se najviše plašio, da tražeći 

hranu ne opustoše kopno. Razmišljajući dakle o svemu tomu 
i u brizi, da održi međusobnu ravnotežu među Helenima, 
kao što je želio, pošalje po Peloponežane, dade im hranarinu 
i sklopi treći ovakav ugovor: 


58. — »Trinaeste godine kraljevanja Darijeva i za efora 
Aleksipide u Lakedemonu, bude sklopljen u meandarskoj 
ravnici ugovor između Lakedemonjana i njihovih saveznika 
s Tisafernom, Hijeramenom i sinovima Farnakovim o držav- 
nim poslovima Kralja i Lakedemonjana sa saveznicima. Ze- 
mlja Kraljeva, koliko je ima u Aziji, pripada Kralju. Sa svo- 
jom zemljom neka Kralj upravlja, kako hoće. Lakedemonjani 
i njihovi saveznici neka nikada ne stupaju na zemlju Kraljevu 
sa zlom namjerom, niti Kralj na zemlju Lakedemonjana i 
njihovih saveznika nikada sa zlom namjerom. Ako tko od 
Lakedemonjana ili saveznika bude išao sa zlom namjerom 
protiv Kraljeve zemlje, Lakedemonjani i saveznici neka to 
sprečavaju. I ako tko iz Kraljeve zemlje bude išao sa zlom na- 
mjerom protiv Lakedemonjana ili saveznika, neka Kralj to 
sprečava. Lađama, koje su sad ovdje nazočne, neka Tisaferno 
daje hranarinu prema ugovoru, dok ne dođu Kraljeve lađe. 
A kad stigne Kraljevo brodovlje, do Lakedemonjana i savez- 
nika stoji, da uzdržavaju svoje brodovlje o svom trošku, ako 
budu htjeli, A ako budu željeli uzimati hranarinu od Tisa- 
ferna neka im Tisaferno daje, ali po svršetku rata neka La- 
kedemonjani i saveznici vrate troškove Tisafernu, koliko god 
prime. A kad stignu Kraljeve lađe, neka lakedemonski i sa- 
veznički brodovi vođe rat zajednički s Kraljevim brodovljem, 
kako odluče Tisaferno i Lakedemonjani sa saveznicima. A ako 
budu htjeli dokončavati rat s Atenjanima, neka se izmiruju 
pod istim uvjetima.« 


59. — Ugovor je bio takav Poslije toga Tisaferno se spre- 
mao da dovede feničke lađe, kako je bilo ugovoreno, i da 
izvrši ostalo, što je obećao, a htio je bar pokazivati, da se 
sprema. 


60. — Već na svršetku zime zauzmu Beoćani izdajom 
Orop, u kojem su Atenjani imali posadu. A pomogli su im neki 
od Eretrijaca i samih Oropljana, koji su snovali o odmetnuću 
Eubeje. Budući da je to mjesto bilo blizu Eretrije, bilo je ne- 

moguće, dok je u atenskom posjedu, da mnogo ne škodi i 
Eretriji i ostaloj Eubeji. Pošto su dakle već imali Orop, Ere- 
trijci dođu na Rod pozivajući Peloponežane na Eubeju. Ali 
oni su se radije odlučili na pomoć Hiju, koji je bio u nevolji, 
i digavši se plovili su čitavim brodovljem iz Roda. Stigavši 
oko Triopija, ugledaju atensko brodovlje na otvorenom moru 
gdje plovi od Halke. I kako jedni nisu navaljivali na druge, 
jedni stignu na Sam, a drugi u Milet. Peloponežani su uviđali, 
da bez pomorskoga boja nije više moguće pomoći Hiju. I svrša- 
vala je ta zima i dvadeseta je godina svršavala ovom ratu, 
koji je opisao Tukidid. 


ATENA IZGUBI ABID, A OSVOJI SEST 


61. — Slijedećega ljetnog razdoblja odmah u početku 
proljeća bude poslan kopnom uz obalu Spartanac Derkilida 
s nevelikom vojskom, da odmetne Abid (koji je miletska na- 
seobina), a Hijani, pritisnuti opsadom, dok se Astioh nije mo- 
gao odlučiti da im pomogne, budu prisiljeni pobiti se na moru. 
Za Astiohova boravka na Rodu Hijani dovedu iz Mileta za za- 
povjednika poslije Pedaritove smrti Spartanca Leonta, koji 
je isplovio s Antistenom kao suputnik, i s njim dvanaest bro- 
dova, koji su baš stražili pred Miletom, od kojih je bilo pet 
turijskih, četiri sirakuška, jeđan anejski, jedan miletski i je- 
dan Leontov. Hijani izađu protiv Atenjana sa svom oružanom 
snagom i zauzmu neko utvrđeno mjesto, a istodobno isplovi 
na pučinu njihovih trideset i šest brodova protiv trideset i 
dva atenska, te zametnu pomorsku bitku. U toj pomorskoj 
bici koja je bila žestoka, Hijani i saveznici nisu bili slabiji, 
ali se (jer je već bilo i kasno) povuku u grad. 

62. — Odmah poslije toga, kad je Derkilida došao kopnom 
uz obalu iz Mileta, Abid na Helespontu odmetne se k Derki- 
lidi i k Farnabazu, a dva dana kasnije i Lampsak. Kaad je to 
doznao Strombihid iz Hija, brzo doplovi onamo sa dvadeset 
i četiri atenska broda, među kojima je bilo i brodova za 
prijevoz vojnika, koji su vozili oklopnike. Lampsačani izađu 
protiv njih, ali ih on svlada u boju i na -juriš zauzme 
Lampsak, koji je bio neutvrđen, zaplijeni pokretnine i ro- 
bove, a slobodne opet naseli u gradu i dođe pred Abid. Kad 

se oni nisu htjeli predati, niti je on navalivši mogao grad 
zauzeti, otplovi nasuprot Abidu i uređivao je grad Sest na 
Herzonezu, koji su nekoć držali Međani, za tvrđu i za stra- 
ženje nad čitavim Helespontom. 


SA SAMA POKUŠAVAJU UVESTI VLADU NEKOLICINE 
NA TASU, PAIU ATENI. VIJEĆU OD ČETIRI STOTINE 
PREDAJE SE SVA VLAST 


63. — Hijani su međutim postali jači na moru, pa kad je 
Astioh sa svojima u Miletu doznao za uspjeh pomorske bitxe 
i Za odlazak Strombihida s brodovima, osmjeli se. Otplovi uz 
obalu sa dva broda na Hij, odvede odanle brodovlje i sa svim 
brodovima sad već pokuša navalu na Sam. No kad mu Ate- 
njani zbog međusobnog sumnjičenja nisu plovili nasuprot, 
otplovi opet u Milet. 


Nekako u to vrijeme i još prije ukinuli su u Ateni pučku 
vladu. Kad su naime poslanici s Pizandrom došli od Tisaferna 
na Sam, još se jače osiguraju kod same vojske i nagnaju ple- 
miće samih Samljana, da uz njihovu pomoć pokušaju uvesti 
vladu nekolicine, premda su oni bili ustali jedni na druge, da 
ne bi došli pod takvu vladu. Ujedno Atenjani na Samu, vije- 
ćajući među sobom, stvore odluku, da napuste Alkibijada, kad 
baš ne će (jer da on ne bi ni bio zgodan, da uđe u vladu neko- 
licine), pa da sami za se, kad se već izvrgavaju i opasnosti, 
pripaze, kako stvari ne bi zapele, i ujedno da ustraju u ratu 
i sami revno pridonose novaca od vlastitog imutka i ako što 
drugo bude trebalo, jer se više ne kinje za druge, nego sami 
za sebe. 


64. — Pošto su se dakle takc međusobno obodrili, odmah 
tada odašalju Pizandra s polovinom opunomoćenilsa kući, da 
ondje urede stvari, i nalože im, da postavljaju vladu nekoli- 
cine u podložnim gradovima, u koje pristanu. Drugu polovinu 
razašalju u ostala podložna mjesta na razne strane, a Dijitrefa, 
koji je bio kod Hija, a odabrali su ga, da zapovijeda kraje- 
vima uz tračku obalu, pošalju, da preuzme vlast. Stigavši na 
Tas, on sruši pučku vladu, ali nekako drugoga mjeseca iza 
njegova odlaska stanu Tašani utvrđivati grad, jer da više ne 

trebaju atenskoga plemstva, pa su iz dana u dan očekivali slo- 
bodu od Lakedemonjana. Njihovi su bjegunci, istjerani od 
Atenjana, bili kod Peloponežana, i ti su pomoću prijatelja u 
gradu iz svih sila radili, da dobiju brodove i odmetnu Teas. 
Njima je dakle uspjelo baš ono, što su željeli, naime da se grad 
bez opasnosti podigao i da je vlast puka, koji bi se opro, bila 
oborena. U Tasu su se dakle događaji razvili protivno nego 
su očekivali oni Atenjani, koji su postavljali vladu nekoli- 
cine, a, kako mi se čini, i u mnogim drugim podložnim gra- 
dovima. Postigavši razboritu vladu i sigurnost za svoje čine, 
gradovi prijeđu k pravoj slobodi i napuste prividnu samo- 
stalnost, koju su im davali Atenjani. 


65. — Pizandar i njegovi drugovi ploveći uz obalu ukidali 
su, kao što je bilo zaključeno, po gradovima pučke vlade i 
ujedno uzimali iz nekih mjesta i oklopnike kao svoje savez- 
nike te tako dođu u Atenu. Tu nađu, da su najviše posla već 
prije obavili njihovi prijatelji. Neki se od urotnika bijahu 
sastali i potajno ubili nekog Androkla, najjačega predstavnixa 
puka, koji.je i Alkibijada u prvom redu istjerao. Njega su 
uklonili to radije s dva razloga: zbog vodstva puka i jer su 
mislili, da će ugoditi Alkibijadu, koji će se vratiti i učiniti im 
Tisaferna prijateljem. I druge su neke sebi nepoćudne potajno 
uklonili na isti način. Osim toga javno su zastupali mišljenje, 
da ne smiju dobivati plaću drugi nego oni, koji ratuju, niti ih 
smije učestvovati u državnim poslovima više od pet tisuća, 
i to takvih, koji mogu najviše koristiti i imutkom i svojom 
osobom. 


66. — To je bilo naoko lijepo za većinu, jer su vlast u 
državi imali dobiti samo oni, koji su radili oko toga, da je iz- 
mijene. Međutim, još se uvijek sastajala narodna skupština i 
vijeće bobom iždrebano“. A nisu ništa zaključivali, što ne bi 
bilo po volji zavjerenicima, pa i govornici su bili između njih 
i oni su prije među sobom razmotrili, što će predložiti. Nitko 
od ostalih nije više protuslovio, jer su u strahu gledali mnoštvo 
zavjerenika. Ako bi tko što protivno i rekao, odmah bi na 
kakav zgodan način bio ubijen, a počinitelje nisu ni tražili 

7 Vijeće od pet stotina članova biralo se u Ateni ždrijebom 


pomoću boba, tako da je bijeli bob značio izbor, a crni neuspjeh 
na izboru. i 

niti su pozivali na sud one, na koje bi pala sumnja, nego je 
puk mirovao i bio u takvu strahu, da je onaj, koji nije bio iz- 
ložen nikakvu nasilju, držao to dobitkom, sve ako je i šutio. 
Broj zavjerenika držali su mnogo većim nego što je stvarno 
bio, pa su kod glasanja podlijegali, a sami nisu mogli pronaći, 
koliko ih ima, jer im je to bilo nemoguće zbog veličine grada 
i međusobnog nepoznavanja. S istoga toga razloga bilo je ne- 
moguće i izjadati se komu u ljutosti, tako da bi pružio pomoć 
protiv zasjedača, jer si mogao naći ili nepoznatoga, da mu to 
kažeš, ili poznatoga, no nepouzdanoga, Svi su naime pristaše 
puka sumnjičavo pristupali jedan k drugomu kao k nekomu, 
koji i sam učestvuje u tim događajima. Bili su upleteni i takvi, 
za koje nitko nikad ne bi mislio, da bi pristali uz vladu neko- 
licine. Ti su pobudili kod mnoštva najveće nepouzdanje i naj- 
više su koristili sigurnosti vlade nekolicine, jer su trajno. 
učvrstili nepouzdanje puka prema samom sebi. 


67. — Takve su dakle bile prilike, kad su došli Pizandar 
i njegovi drugovi i odmah se stali prihvaćati preostaloga posla. 
Najprije sakupe puk i iznesu prijedlog, da izaberu deset zako- 
nodavaca s neograničenom vlašću, koji će u određeni dan izni- 
jeti pred puk pismeni prijedlog, kako će se najbolje upravljati 
gradom. Kad je zatim došao taj dan, sazovu skupštinu na uzak 
prostor na Kolonu* (to je svetište Posidonovo izvan grada, 
udaljeno nekih deset stadija). Zakonodavci ne iznesu ništa 
drugo nego samo to, da je svakom Atenjaninu slobodno bez 
kazne izreći mišljenje, koje bude htio. Ako tko onoga, koji 
izreče svoje mišljenje, ili optuži s nezakonitosti ili mu kako 
drugačije naškodi, za toga odrede velike kazne. Tad se već 
jasno predlagalo, neka se nikakva državna služba ne vrši po 
istom državnom poretku i neka se dokinu nagrade za njihovo 
vršenje, nego neka sebi izaberu pet ljudi kao predsjednike, 
a ti neka odaberu sto ljudi, a svaki od tih sto neka sebi 
uzme trojicu. Njih četiri stotine neka dođu u vijećnicu i vla- 
daju neograničeno, kako budu smatrali da je najbolje, i neka 
sazivaju pet tisuća, kad god im se bude sviđalo. 


68. — Onaj, koji je iznio taj prijedlog, bio je Pizandar, 
koji je i inače otvoreno i vrlo revno pomogao oboriti pučku 
vladu. ki pak, koji je čitav pokret zasnovao tako, da je 


5 Da na uskom prostoru ne nađu svi dovoljno mjesta. 

dotle uspio, i koji se vrlo dugo vremena tim bavio, bio je 
Antifont, čovjek, koji sposobnošću nije zaostajao ni za kim od 
Atenjana svoga vremena i koji je bio najvrsniji nešto prosu- 
diti i izreći ono, što bi zamislio. Pred narod nije izlazio niti 
se dragovoljno upuštao u drugo kakvo takmičenje, jer je 
mnoštvu bio sumnjiv poradi vanrednoga glasa o svojoj rječi- 
tosti ali onima, koji su se nadmetali i na sudu i pred pukom, 
mogao je taj čovjek više nego itko drugi koristiti, ako bi ga 
tko upitao za savjet. Kad je kasnije vlada od četiri stotine 
pala i mnogo trpjela od puka. čini se, da se on najljepše od 
ljudi do moga vremena obranio od smrtne kazne okrivljen baš 
poradi toga, što je pomogao uspostaviti onu vladu. I Frinih 
se pokazao vrlo revnim za vladu nekolicine ističući se pred 
svima, jer se bojao Alkibijada, za koga je znao da mu je po- 
znato, što je on na Samu pregovarao s Astiohom, a držao je, 
da se on za vlade nekolicine vjerojatno ne će nikada vratiti 
kući. I kad je jednom pristao uz pokret, pokazao se kudikamo 
najpouzdanijim za sve poteškoće. I Teramen Hagnonov bio je 
prvi među rušiteljima pučke vlade, čovjek vrstan u govoru i 
prosuđivanju. Stoga je pothvat, na kom su radili mnogi ra- 
zumni ljudi, iako je bio zamašan, naravno uspio, Teško je naime 
bilo lišiti slobode atenski puk kojih sto godina iza kako su 
bili oboreni silnici, jer on ne samo što nije bio podložan, nego 
je bio navikao više od polovine toga vremena vladati drugima. 


69, — Pošto je skupština to potvrdila, a da nije nitko pro- 
svjedovao, bude raspuštena, a odmah zatim uvedu četiri sto- 
tine vijećnika u vijeće na ovaj način: Svi su Atenjani poradi 
neprijatelja kod Dekeleje bili neprestano pod oružjem, jedni 
na zidu, a drugi u bojnom redu. Onoga dakle dana puste one, 
koji nisu bili u to upućeni, da odu kao obično na svoje mjesto, 
a zavjerenicima je .bilo rečeno, neka mirno čekaju, ali ne na 
mjestu straženja, nego podalje, pa ako se tko bude protivio 
onome, što budu radili, neka s oružjem u ruci to ne dopuštaju. 
Bilo je i Andrana, Tenjana i tri stotine Karišćana, pa eginskih 
naseljenika, koje su Atenjani poslali u grad, đa se tamo na- 
stane, i koji su došli baš poradi toga pod svojim oružjem, a 
imali su isto naređenje. Kad su ti bili tako razmješteni, dođu 
četiri stotine, svaki sa sakrivenim bodežom i s njima sto dva- 
deset mladića, koje su upotrebljavali, ako je gdje trebalo vršiti 
kakvo nasilje. Zatim prodru k vijećnicima bobom izabranima, 


464 


koji su bili u vijećnici, i reknu im, neka izađu primivši plaću, 
koju su im sami donijeli za sve preostalo vrijeme i davali, kad 
su izlazili. 

70. — Kad na taj način vijeće nije ništa protuslovilo, nego 
je mirno izašlo, i kad se i ostali građani nisu ništa bunili, nego 
su mirovali, tada četiri stotine uniđu u vijećnicu i ždrijebom 
izaberu između sebe voditelje državnih poslova, a što se tiče 
bogova, stupajući na vlast izvrše molitve i žrtve. Kasnije 
mnogo promijene upravu pučke vlade, jedino prognanike 
nisu pozivali kući, upravo poradi Alkibijada, a u ostalome su 
upravljali gradom silovito. Neke su ljude. ali ne mnoge, za 
koje se činilo da je zgodno, da ih maknu s puta, ubili, druge 
su bacili u tamnicu, a neke su i prognali. S lakedemonskim 
su kraljem Agidom, koji je bio u Dekeleji, pregovarali preko 
poslanika govoreći, da se žele izmiriti i da je vjerojatno, da 
će se on radije sporazumjeti s njima, nego s nepouzdanim 
pukom. 


UZALUDNI MIROVNI PREGOVORI ATENJANA 
S AGIDOM I SPARTANCIMA 


71. — Držeći, [da grad nije miran] i da puk ne će odmah 
samo tako napustiti staru slobodu, nego, ako bi ugledao nji- 
hovu veliku vojsku, da ne bi mirovao, Agid ni u tadašnjem 
času nije baš čvrsto vjerovao, da se oni više ne bune. Zato 
onima, koji su došli kao poslanici od četiri stotine, ne odgo- 
vori ništa pomirljivo. Osim toga pošalje po veliku vojsku iz 
Peloponeza, a sam ne mnogo kasnije siđe s posadom iz Deke- 
leje i s onima, koji su došli, sve do samih atenskih zidova, jer 
se nadao, da će se oni ili pobuniti i radije njima podložiti, 
kako on želi, ili da će mu nakon nemira, koji će vjerojatno 
buknuti iznutra i izvana, uspjeti da zauzme na juriš bar duge 
zidine, koje će naći napuštene. A kad se primakao blizu i kad 
se Atenjani unutra nisu ni najmanje uskomešali, nego poslali 
protiv njih konjaništvo, jedan dio oklopnika, laku pješadiju i 
strijelce te pobili neke od njih, jer su prišli blizu, i domogli 
se dijela oružja i poginulih, on, upoznavši takvo stanje, od- 
vede vojsku natrag. On sam i njegove čete ostanu na svom 
mjestu u Dekeleji, a one, koji su pridošli, nakon boravka od 
neko malo dana u zemlji odašalje kući. Poslije toga je vijeće 

od četiri stotine sve jednako slalo poslanike k Agidu, <oji 
ih je sad radije primao, te po njegovu savjetu pošalju i u 
Lakedemon poslanike zbog ugovora, jer su se željeli izmiriti. 


72. — Pošalju i na Sam desetoricu, da umire vojsku i po- 
uče je, da vlada nekolicine nije uspostavljena na štetu grada 
i građana, nego na spas čitave države, i da ih je pet tisuća, a 
ne samo četiri stotine, koji upravljaju. A ipak da Atenjani 
poradi vojna i poslova izvan granica nisu nikada imali da vi- 
jećaju ni o jednom tako važnom poslu, kod koga bi ih se sa- 
stalo pet tisuća. Uostalom tu su desetoricu poslali odmah, čim 
su došli na vlast, naloživši im, da reknu, što je primjereno, 
jer su se bojali, da mnoštvo na brodovima, što se i dogodilo, 
ne bude ni samo voljno ostati pod ustavom vlade nekolicine 
i da ih ne zbaci, pošto zlo započne odanle. 


ATENSKA VOJSKA NA SAMU NIJE ZADOVOLJNA 
ATENSKIM USTAVOM, NEGO PROGLASI 
PUČKU VLADU 


73. — Na Samu su se već bunili protiv ustava vlade neko- 
licine i upravo u isto to vrijeme, kad je vijeće od četiri sto- 
tine preuzimalo vlast, dogodilo se ovo: Samljani, koji su prije 
bili ustali na plemiće i predstavljali puk, stali su se opet pre- 
domišljati. Na nagovor Pizandra, kad je došao k njima, i urot- 
nik&4 Atenjana na Samu zavjeri se njih oko tri stotine pa su 
namjeravali napasti ostale, koji su bili pučke stranke. I ubiju 
nekoga Atenjanina Hiperbola, opaka čovjeka, prognana glaso- 
vanjem crepićima ne iz straha pred njegovom .moći i ugledom, 
nego zbog zloće i sramoćenja grada, zajedno s Harminom, 
jednim od vojskovođa, i neke Atenjane, koji su živjeli kod njih 
i kojima su bili obećali sigurnost. I druga takva djela izvrše 
zajedno s njima i nakanili su napasti većinu puka. Kad ovi 
to opaze, jave, što ih čeka, vojskovođama Leontu i Diome- 
dontu (jer ti nisu dragovoljno podnosili vladu nekolicine po- 
radi časti, koju im je iskazivao puk), isto tako Trazibulu i 
Trazilu, od kojih je jedan bio zapovjednik broda, a drugi oklop- 
nik, i drugima, za koje se činilo da su se uvijek najviše pro- 
tivili zavjerenicima. Molili su ih. neka ne dopuste, da oni 
propadnu i da se Atenjanima otuđi Sam, kojem jedinom imaju 

zahvaliti, što se njihova vlast dosad održala. Kad su oni to 
čuli, išli su od vojnika do vojnika, nagovarajući ih, da to ne 
dopuste, a osobito k Paralcima [mornarima broda »Paral«l, 
koji su svi bili Atenjani i svi slobodni i koji su otprije bili 
neprijateljski raspoloženi prema vladi nekolicine, i dok još 
nije bila uvedena. Kad bi Leont i Diomedont kamo plovili, 
ostavljali su Samljanima neke brodove kao stražu. Stoga, 
kad su one tri stotine stale na njih navaljivati, nadvladaju 
ih samski pučani uz pomoć svih tih, a najviše Paralaca. I oko 
tridesetoricu od tri stotine kao najveće krivce ubiju, a tro- 
jicu kazne progonstvom. S ostalima su u buduće živjeli zajedno 
pod pučkom vladom, ne osvećujući im se. 

74. — Brod Paral i na njemu Atenjanina Hereju Arhe- 
stratova, koji je revno radio oko promjene vlade, odašalju 
Samljani i vojnici brzo u Atenu, da javi, što se dogodilo, jer 
još nisu znali, da već vlada vijeće od četiri stotine. Čim su 
doplovili, četiri stotine bace dvojicu ili trojicu Paralaca u 
tamnicu, a ostalima, oduzevši im brod i prekrcavši ih u drugi 
za prijevoz vojnika, odrede, da straže oko Eubeje. Hereja, 
* koji je odmah nekako potajno umakao, kad je vidio tadašnje 
stanje, dođe opet na Sam i o tome obavijesti vojnike, prika- 
zavši sve u Ateni strašnijim: kako sve kažnjavaju batinanjem, 
“ kako nije slobodno ništa prigovoriti onima, koji su na vlasti, 
kako zlostavljaju njihove žene i djecu i namjeravaju uhvatiti 
i zatvoriti rođake svih onih, koji služe u vojsci na Samu i 
nisu njihova mišljenja, da bi ih ubili, ako se vojnici ne 
pokore. I mnoge je druge laži usto govorio. 


75, — Na tu vijest oni su najprije nakanili udariti na 
glavne začetnike vlade nekolicine, a od ostalih na one, koji 
su u njoj učestvovali. Zatim ipak odustanu, jer su ih umje- 
reni spriječili i poučili, neka ne upropaste državu, jer su ne- 
prijatelji blizu usidreni s brodovima okrenutim protiv njih. 
Poslije toga, jasno već pokazujući, da žele promijeniti ustav 
na Samu u pučku vladu, Trazibul Likov i Trazil (jer ti su bili 
glavni kolovođe promjene ustava) zaprisegnu sve vojnike naj- 
svečanijim zakletvama, a najviše pristaše vlade nekolicine, da 
će čvrsto stajati uz pučku vladu i da će biti složni, da će rat 
protiv Peloponežana revno voditi i biti neprijatelji vijeću od 
četiri stotine i da ne će ništa s njima pregovarati preko posla- 

nika. A s njima su se istom zakletvom zaklinjali i svi Samljani 
za vojnu sposobni. Tako vojnici učine Samljane dionicima 
svih svojih pothvata i posljedica opasnosti, jer su držali, da 
ni za one ni za njih nema mogućnosti da se spase, nego da će 
propasti, ako nadvladaju bilo četiri stotine ili neprijatelji iz 
Mileta. 


76. — U to su se vrijeme oštro natjecali, jedni sileći grad, 
da uvede. pučku vladu, a drugi vojsku, da uvede vladu neko- 
licine. Vojnici sazovu odmah i skupštinu, na kojoj svrgnu 
prijašnje vojskovođe i ako su sumnjali na kojega od zapo- 
vjednika brodovlja, a mjesto njih izaberu druge zapovjednike 
brodovlja i vojskovođe, među kojima su bili i Trazibul i Tra- 
zil. Nastupajući kao govornici, bodrili su se i drugim razlo- 
zima kao i tim, da ne treba da budu malodušni, što se grad 
odmetnuo od njih, jer je manjina odstupila od njih većine, 
koji su u svemu bogatiji pomoćnim sredstvima. Dok oni imaju 
čitavu mornaricu, prisilit će ostale gradove, kojima vladaju, 
da im daju novaca isto tako, kao kad bi dolazili iz Atene (jer 
je uz njih moćna država Sam, koja umalo da nije došla dotle, | 
da oduzme Atenjanima vlast na moru, kad se s njima zaratila, 
a od neprijatelja se brane iz istoga mjesta, iz kojega i prije), 
a ošim toga mornaricom oni mogu lakše pribavljati sebi živež 
nego oni u gradu, Oni su i prije bili gospodari ulaza u Pirej 
zbog toga, što su usidreni pred Samom, a sad će, ako im ne 
budu htjeli vratiti stari ustav, dotjerati dotle, da će prije 
moći njih zatvarati od mora nego da se dadu zatvarati od njih. 
Neznatno je i bez svake vrijednosti ono, čime bi im grad mo- 
gao biti koristan, da bi nadjačali neprijatelje, i ništa nisu iz- 
gubili, jer im oni nisu više mogli slati ni novaca, nego su se 
vojnici opskrbljivali sami, ni valjanu odluku, po čemu upravo 
grad ima prevlast nad vojskom. Nego i u tom su oni pogrije- 
šili, što su ukinuli djedovske zakone, dok oni spasavaju zakone 
i pokušat će prisiliti na to i njih. Stoga i oni ljudi, koji mogu 
svjetovati nešto valjano, nisu gori kod njih nego tamo. I Alki- 
bijad će im rado pribaviti savez s Kraljem, ako mu samo dadu 
sigurnost i povratak kući. A što je najvažnije, ako budu u 
svemu doživljavali neuspjeh, dok imaju toliku mornaricu, 
imaju mnoga utočišta, u kojima će naći i gradove i zemlju. 

77. — Pošto su tako međusobno vijećali u skupštini i obo- 
drili se, vršili su i ratne pripreme jednako kao prije. A kad su 
oni (desetorica poslanika), koje je vijeće od četiri stotine po- 
slalo na Sam, to čuli, ostali su na Delu, gdje su već hbili. 


PELOPONESKA VOJSKA KOD MILETA BUNI SE PROTIV 
ASTIOHA I TISAFERNA. OBRAĆA SE NA FARNABAZA 


78. — U to su vrijeme i peloponeski vojnici na brodovima 
kod Mileta među sobom rogoborili, da Astioh i Tisaferno uni- 
štavaju njihov položaj. Onaj nije htio ni prije voditi pomor- 
ske bitke, dok su oni sami bili još jači, a atensko brodovlje 
neznatno, pa ni sada, kad se govori, da su nesložni, i kad nji- 
hovo brodovlje još nije na okupu, nego čekaju od Tisaferna 
feničko brcdovlje, pustu riječ, a ne stvarnost, i nalaze se u 
opasnosti, da se sami zatru. Tisaferno opet ne doprema tih bro- 
dova i time, što hranarinu daje neredovito i nepotpuno, slabi 
brodovlje. Govorili su dakle, da ne treba više oklijevati, nego 
zametnuti odlučan boj. A najviše su ih na to nagonili Sira- 
kužani. 


79. — Kad su saveznici i Astioh doznali za njihovo nego- 
dovanje, i kad su u ratnom vijeću zaključili, da zapodjenu 
odlučan boj, jer im se javljalo o nemiru na Samu, isplovivši 
sa svim brodovima, kojih je bilo sto i dvanaest, i naloživši 
Milećanima, da kopnom dođu do Mikale, plovili su prema 
Mikali. Kad su Atenjani sa Sama, koji su sa osamdeset i dva 
broda slučajno bili usidreni u Glauki na području Mikale (a 
Sam je tu malo udaljen od kopna u smjeru Mikale), vidjeli 
peloponeske brodove gdje plove protiv njih, uzmaknu na Sam, 
jer su držali, da nisu dorasli ogledati se u odlučnom boju s 
mnoštvom lađa. Ujedno su (budući da su prethodno doznali, 
da oni iz Mileta žele zametnuti pomorski boj) očekivali i 
Strombihida iz Helesponta, da im priteče u pomoć brodovljem 
s Hija, koje je stiglo dc Abida, jer su mu unaprijed poslali 
glasnika, I oni se tako povuku na Sam, a Peloponežani, pri- 
stavši u Mikali, utabore se i oni i kopnena vojska miletska i 
susjednih zemalja. Kad su sutradan kanili ploviti protiv Sama, 
bude im javljeno, da je došso Strormbihid s brodovljem iz 
Helesponta. Oni odmah otplove natrag u Milet. Kad su se Ate- 

njanima pridružili ti brodovi, sami su plovili sa sto i osam 
brodova protiv Mileta hoteći zameinuti odlučan boj, ali, kako 
im nitko nije izlazio na mejdan, otplove natrag na Sam. 


80. — Istoga ljeta odmah poslije toga odašalju Pelopone- 
žani Klearha Ramfijina sa četrdeset brodova k Farnabazu, 
kako im je i prije bilo naloženo iz Peloponeza, jer su držali, 
da svojom cjelokupnom mornaricom nisu dorasli boju s Ate- 
njanima pa im zato nisu izlazili u susret, a bili su u neprilici, 
odakle će smoći novaca za toliko brodovlje, osobito stoga, što- 
je Tisaferno slabo plaćao, Farnabaz ih je pozivao k sebi i bio 
spreman davati im hranarinu, a istodobno im je i Bizantij jav- 
ljao po poslanicima, da se namjerava odmetnuti. Te pelopo- 
neske brodove, koji su zaplovili na otvoreno more, da ih za 
plovidbe ne primijete Atenjani, zahvati bura. Većina od njih 
s Klearhom domogne se Dela i kasnije opet dođe u Milet 
(Klearh opet prispije kopnom u Helespont i preuzme zapo- 
vjedništvo), a deset brodova s megarskim zapovjednikom He- 
liksom sretno se spasu u Helespont i odmetnu Bizantij. Za- 
tim, čim su to doznali, Atenjani pošalju sa Sama brodove u 
Helespont u pomoć i kao stražu, a dođe i do nekoga kratkog 
pomorskog boja pred Bizantijem sa osam lađa protiv osam. 


ALKIBIJAD, VRATIVŠI SE NA SAM, BUDE IZABRAN 
VOJSKOVOĐOM I VODI PREGOVORE S TISAFERNOM 


81. — Poglavari na Samu, a najviše Trazibul, koji je, pošto 
je proveo promjenu ustava, uvijek ostajao kod svoga mišlje- 
nja, da Alkibijada dovedu natrag, konačno u skupštini na to 
nagovore mnoštvo vojnika. Pošto su zaključili o Alkibijadovu 
povratku i njegovoj sigurnosti, otplovi Trazibul k Tisafernu 
pa dovede Alkibijada na Sam, jer je držao, da je jedini spas, 
ako Tisaferna od Peloponežana privuče k njima. Kad su sa- 
zvali skupštinu, Alkibijad se potuži na svoju nesreću [u pro- 
gonstvuj] i oplače je pa progovorivši opširno o državnim po- 
slovima ulijevao im je ne malo nade za budućnost. Pretjeru- 
jući veličao je svoj upliv na Tisaferna, da bi ga se kod kuće 
bojali članovi vlade nekolicine i da bi se zavjereničke družbe 
lakše raspršile, da bi ga vojnici na Samu više cijenili i još više 
se ojunačili i da bi se, konačno, neprijatelji što jače zava- 

dili s Tisafernom i da bi im propale nade, koje su gajili. Alki- 
bijad im je dakle, veoma se tim hvastajući, obećavao ovo: da mu 
je Tisaferno zaista obrekao, dok mu god bude ostajalo što nje- 
govo, bude li samo mogao povjerovati Atenjanima, da oni 
ne će oskudijevati u prehrani, ni ako na posljetku bude mo- 
rao promijeniti u novac svoj pokrivač s postelje, i da će fe- 
ničke brodove, koji su već u Aspendu, dovesti Atenjanima, a 
ne Peloponežanima. A Tisaferno bi povjerovao Atenjanima je- 
dino onda, ako bi se on zdrav vratio i preuzeo za njih jamstvo. 


82. — Slušajući to i mnogo drugo, oni ga odmah izaberu za 
vojskovođu uz prijašnje vojskovođe i povjeravahu mu sve svoje 
poslove. Nitko od njih ne bi ni za što bio zamijenio neočekivanu 
nadu u spas i osvetu vijeću od četiri stotine, i već su bili sprem- 
ni da plove na Pirej, jer su nakon onih riječi stali odmah omalo- 
važavati tadašnje svoje neprijatelje. Ali on ih odlučno spri- 
ječi da plove prema Pireju, a da ostave ove još bliže nepri- 
jatelje iza sebe, premda su to mnogi požurivali, nego reče, kad 
su ga već izabrali za vojskovođu, da će najprije otploviti 
k Tisafernu i izvršiti svoju zadaću. I odmah poslije te skupštine 
pođe na put, kako bi se doista činilo, da se u svemu s njim 
savjetuje, a ujedno je htio biti pred njim u većoj časti i doka- 
zati mu, da su ga već izabrali i za vojskovođu, pa da mu već 
može činiti 1 dobro i zlo. Tako je Alkibijadu polazilo za 
rukom da Atenjane plaši Tisafernom, a Tisaferna njima. 


MJESTO ASTIOHA, PROTIV KOGA SE BUNE VOJNICI, 
POŠALJU LAKEDEMONJANI MINDARA 


83. — Kad su Peloponežani kod Mileta doznali za povra- 
tak Alkibijadov, kako se već i prije nisu pouzdavali u Tisa- 
ferna, tada se još mnogo više zavade s njim. Dogodilo im se, 
kad za navale Atenjana na Milet nisu htjeli izaći na mejđan i 
pobiti se na moru, da je Tisaferno postao mnogo nemarniji 
u isplaćivanju plaće i da je njihova dotadašnja mržnja još 
porasla poradi Alkibijada. Vojnici su se kao i prije skupljali 
i međusobno su raspredali, a s njima i neki od ostalih 
uglednih ljudi [i ne samo prosti vojnici], kako nikad nisu 
dobili potpune plaće i kako je i ono, što im se plaća, malo, 
pa ni to nije redovito. Ako tko od njih ne bude htio ili za- 

metnuti odlučan boj ili otići nekamo, odakle će donijeti 
hrane, ljudi će napustiti brodove. Svemu da je kriv Astioh, 
koji ugađa Tisafernu radi vlastitih probitaka. 


84, — Dok su oni tako prosuđivali, dogodi se i ovakva 
uzbuna protiv Astioha. Mnoštvo sirakuških i turijskih mor- 
nara napalo ga je i tražilo plaću, i to utoliko drzovitije, što su 
to ponajviše bili slobodni ljudi. On im odgovori nekako dosta 
osorno i zaprijeti im te na Dorijeja, koji je zagovarao svoje 
mornare, čak podigne štap. A kad je to vidjelo mnoštvo voj- 
nika, kako to već kod mornara biva, uzvikavši se navali na 
Astioha, da ga bije. Opazivši to, on se pravovremeno uteče 
k nekomu žrtveniku. Oni ga ipak ne izbiju, nego se raziđu. 
A Milećani osvoje i utvrdu Tisafernovu, sagrađenu u Miletu, 
potajno navalivši i izagnaju czocadu, koja je hila u njoj, što 
su odobravali i ostali saveznici, a osobito Sirakužani. Međulim 
Liha nije to odobravao, nego reče, da Milećani i ostali, koji 
su u Kraljevoj zemlji, moraju Tisafernu biti podložni u oprav- 
danim stvarima i poštovati ga, dok: uspješno ne dovrše rat. 
Milećani su se i poradi toga i drugoga sličnoga ljutili na nj, 
pa kad je kasnije umro od bolesti, nisu dopustili, da bude 
pokopan, gdje su htjeli nazočni Lakedemonjani. 


85. — Dok su njihovi odnosi s Astiohom i Tisafernom 
bili zategnuti, stigne iz Lakedemona Mindar kao nasljednik 
Astiohov u pomorskom zapovjedništvu te preuzme vlast. 
A Astioh je plovio kući. Tisaferno pošalje s njim kao poslanika 
jednoga od svojih, imenom Gaulita Karanina, vješta obim 
jezicima, da se potuži na Milećane zbog tvrđave i da ga ujedno 
obrani, jer je znao, da i Milećani putuju ponajviše zato, da 
ga okleveću, i da s njima putuje Hermokrat, koji je kanio 
dokazivati, da Tisaferno s Alkibijadom uništava položaj Pe- 
loponežana i da igra dvoličnu ulogu. Hermokrat je nekako 
oduvijek bio njemu neprijatelj zbog isplate plaće. Kad je na- 
posljetku Hermokrat bio prognan iz Sirakuze i kad su k sira- 
kuškom brodovlju u Milet došli drugi zapovjednici: Potamid, 
Miskon i Demarh, nasrtao je Tisaferno na Hermokrata, koji 
je sad već bio prognanik, još mnogo više i optuživao ga zbog 
drugih djela i zbog toga, što je jednoć zatražio od njega no- 
vaca, pa, kad ih nije dobio, da mu je postao neprijateljem. 
Astioh, Milećani i Hermokrat otplove dakle u Lakedemon, a 
Alkibijad je već opet bio prešao od Tisaferna na Sam. 

ATENSKA VOJSKA NA SAMU HOĆE DA UDARI 
NA VLADU NEKOLICINE U ATENI, 
ŠTO SPRIJEČI ALKIBIJAD 


86, — Alkibijad je bio nazočan, kad su s Dela došli posla- 
nici, koje je u to vrijeme poslalo vijeće od četiri stotine, da 
primire i bolje upute vojnike na Samu. Kad je bila sazvana 
skupština, oni pokušaju govoriti. Vojnici ih spočetka nisu 
htjeli slušati, nego su vikali, da treba ubiti one, koji su srušili 
pučku vladu. Zatim se ipak jedva smire i saslušaju ih. Oni su 
izvješćivali, da do promjene nije došlo na propast grada, nego 
na njegov spas, ni zato, da grad izruče neprijateljima (a to su 
mogli učiniti, kad su neprijatelji provalili već za njihove vla- 
de). Svih pet tisuća redom će učestvovati u vladi, nadalje 
njihovi se ukućani niti zlostavljaju, kako ie klevetnički javljao 
Hereja, niti trpe ikakvo zlo, nego svaki ostaje pri svom po- 
sjedu na svom mjestu. Premda su i mnogo drugo spomenuli, 
nisu ih uza sve to više htjeli slušati, nego su se na njih ljutili 
i iznosili svaki drugo mišljenje, a najviše to, neka se plovi 
protiv Pireja. Čini se, da je Alkibijad tada prvi put i više nego 
itko koristio gradu. Kad su se naime Atenjani na Samu već 
spremali, da plove protiv vlastitoga grada, pri čemu bi nepri- 
jatelji sasvim očito bili odmah zauzeli Joniju i Helespont, on 
je to spriječio. U tadašnjem času nitko drugi ne bi bio 
sposoban obuzdati mnoštvo, a on ga odvrati od te navale 
i psujući one, koji su se iz ličnih razloga srdili na poslanike, 
odvraćao ih je od toga. On je sam odašiljao poslanike s od- 
govorom, da nije protivan, da vlada pet tisuća, ali ih je po- 
zivao, neka uklone one četiri stotine i uspostave vijeće od 
pet stotina, kako je i prije bilo. Ako su zbog štedljivosti 
ograničili kakve izdatke, da bi ljudi pod oružjem dobivali 
bolju opskrbu, on to sasvim odobrava, Pozivao ih je, da i u 
ostalim stvarima izdrže i neprijateljima ništa ne popuštaju. 
Ima mnogo nade, da će se međusobno i izmiriti, ako se grad 
spasi. A ako jedamput doživi nesreću jedna od dviju stra- 
naka, bilo ona na Samu ili ona u Ateni, ne će više biti 
nikoga, s kim će se tko moći pomiriti. 

Došli su i argivski poslanici, koji su atenskoj pučkoj 
stranci na Samu nudili svoju pomoć. Alkibijad ih pohvali 
i reče, kad ih tko bude zvao, neka dođu, i tako ih otpremi. 

A Argivci su došli s Paralcima, kojima je u svoje vrijeme 
vijeće od četiri stotine naredilo, da u lađi za prijevoz voj- 
nika kruže oko Eubeje, a zatim da voze u Lakedemon atenske 
poslanike odaslane od toga vijeća: Lespodiju, Aristofonta 
i Meleziju. Kad su oni ploveći došli u područje Arga, pohva- 
taju poslanike i predaju ih Argivcima, jer su se istakli u 
obaranju pučke .vlade. Sami se nisu više vratili u Atenu, 
nego su vozili iz Arga na Sam poslanike stigavši onamo u 
troveslarci, koju su imali, 


“TISAFERNO HINI, DA ĆE PELOPONEŽANIMA DOVESTI 
FENIČKU MORNARICU, ALI OD TOGA ODUSTAJE, 
DJELOMIČNO PO NAGOVORU ALKIBIJADOVU 


87. — Istoga ljeta u vrijeme, kad su se Peloponežani 
najviše ljutili na Tisaferna između ostaloga i zbog povratka 
Alkibijadova, jer da već očito pristaje uz Atenjane, on 
se, hoteći, kako se bar činilo, oprati pred njima od kleveta, 
spremao otputovati k feničkim lađama u Aspend i pozivao 
je Lihu, neka s njim putuje. I reče, da će naložiti svom pod- 
zapovjedniku Tamu, neka daje vojsci hranarinu, dok god on 
sam ne bude nazočan. Kaže se, da nije otišao u Aspend baš 
poradi toga, ali nije lako znati, koja je bila svrha njegova 
puta onamo, jer, premda je otišao, nije doveo brodovlja. 
Da je sto četrdeset i sedam feničkih brodova stiglo do As- 
penda, to je sigurno, ali, zašto nije došlo, različito se nagađa. 
Jedni tvrde, da je otišao, da zadržava peloponeske pothvate, 
kao što je i namislio (Tamo, komu je to bilo povjereno, nije 
davao ništa bolju hranarinu, nego čak i goru), drugi misle, 
da je Feničane doveo u Aspend, da bi od njih iznudio no- 
vaca zato, da ih otpusti (jer se i onako nije kanio njima po- 
služiti), a neki opet kažu, da je to učinio zbog glasina, koje 
su stizale u Lakedemon, da bi se govorilo, da im ne čini 
krivo, nego da je očito otišao po brodovlje, koje je zaista 
bilo opremljeno momcima. Meni se pak čini najvjerojatnije, 
da nije doveo brodovlja zato, da slabi i zadržava helenske 
snage, naime da ih uništava za sve vrijeme, dok je onamo 
putovao i oklijevao, i da ih drži u ravnoteži te da nijedne 
od njih ne učini jačima time, što bi pristao uz jedne. Da je 
naime htio, bio bi jamačno dokrajčio rat pojavivši se nena- 

dano. Da je pak doveo brodovlje, vjerojatno bi bio pri- 
bavio pobjedu Lakedemonjanima, koji su i u tadašnjem času, 
usidreni protiv neprijatelja, bili brodovljem više dorasli 
njima nego slabiji. A najviše ga odaje izlika, koju je naveo, 
što nije doveo brodovlja. Rekao je naime, da ih se skupilo 
manje, nego što je Kralj naložio. On bi pritom očito bio za- 
služio još veću zahvalnost Kraljevu, što ne bi potrošio mnogo 
njegovih novaca, nego bi isto postigao manjim troškom. 
S kojom mu drago dakle namjerom  Tisaferno je došao u 
Aspend i sastao se s Feničanima. Peloponežani pošalju na 
njegov poziv po brodovlje Lakedemonjanina Filipa sa dvije 
troveslarke. 


88. — Kad je Alkibijad saznao, da je Tisaferno na putu 
u Aspend, plovio je i sam onamo sa trinaest lađa obećavši 
vojnicima na Samu nedvojbenu i veliku uslugu (jer ili će 
sam dovesti Atenjanima feničko brodovlje ili će bar sprije- 
čiti, da ne dođe k Peloponežanima). Vjerojatno je od duže 
vremena znao za Tisafernovu namjeru, da ne kani dovesti 
brodovlja, pa ga je htio pred Peloponežanima što više ocrniti 
poradi prijateljstva s njim i s Atenjanima, da bi on zbog 
toga bio još više prisiljen pristati uz njih. Digavši sidra 
plovio je istočno ravno prema Fazelidi i Kaunu. 


PAD VLADE VIJEĆA OD ČETIRI STOTINE U ATENI. 
ODMETNUĆE EUBEJE 


89. — Kad su poslanici, koje je poslalo vijeće od četiri 
stotine, došli sa Sama u Atenu, jave poruku Alkibijadovu: 
kako im preporučuje, da izdrže i da ništa ne popuštaju ne- 
prijateljima, i kako gaji veliku nadu, da će i izmiriti s njima 
vojsku i nadvladati Peloponežane. Time još mnogo jače 
ohrabre većinu učesnika vlade nekolicine, koji su i prije 
bili nezadovoljni i koji bi se rado uz neku sigurnost bili 
riješili toga položaja. I već su se skupljali i oštro prekora- 
vali upravu, a imali su za predvodnike odlične vojskovođe, 
koji su učestvovali u vladi nekolicine i imali visoke po- 
ložaje, kao Teramena Hagnonova, Aristokrata Skelijina i 
druge. Oni su kao prvaci imali učešća u vladi i bojali su 
se, kako su govorili, vojske na Samu i Aikibijada i onih, 

koji su pregovarali u Lakedemonu, da ne bi bez privole ve- 
ćine učinili kakvo zlo gradu. Nisu govorili, da žele spriječiti 
to, da vlada ne spadne na odviše mali broj ljudi, nego da 
treba izabrati pet tisuća stvarno, a ne samo po imenu, i uči- 
niti ustav pravednijim za sve. Takav su državni ustav tražili 
samo riječima, a ustvari je većina njih iz vlastitog často- 
hleplja pristajala uz takvo stahje, u kojem vlada nekolicine, 
koja je nastala od pučke vlade, ponajviše i propada, jer svi 
još istoga dana žele da ne budu jednaki, nego svatko hoće 
da bude kudikamo prvi. A u pučkoj vladi, gdje se provodi 
izbor, čovjek lakše snosi posljedice izbernoga poraza, jer 
se ne osjeća zapostavljen od sebi ravnih. A najodlučnije ih je 
potaklo to, što je položaj Alkibijadov na Samu bio čvrstišto 
im se činilo, da vlada nekolicine ne će biti trajna. Stoga se 
svaki pojedinac borio, da postane prvi predstavnik puka. 


90. — A oni od četiri stotine, koji su bili najveći pro- 
tivnici spomenutog oblika vlade i glavni predstavnici vlasti: 
Frinih, koji se i kao vojskovođa na Samu zavadio tada 
s Alkibijađom, Aristarh, najžešći i najstariji protivnik puka, 
Pizandar, Antifont i drugi najmoćniji, već su i prije. čim 
su stali na vlast i kad su se njihove uredbe na Samu izmi- 
jenile u pučke, slali poslanike od svoje strane u Lakedemon 
i trudili se oko ugovora te su gradili sebi tvrđavu na tako 
zvanoj Eetioniji?, a radili su oko toga još mnogo više, kad 
su se vratili i njihovi poslanici sa Sama, jer su vidjeli kako 
se mijenja i mnoštvo i one njihove pristaše, za koje se prije 
činilo da su im vjerne. Stoga brzo odašalju Antifonta, 
Friniha i još desetoricu, jer su se bojali stanja i kod kuće 
i na Samu, i nalože im, da se na svaki imalo snošljiv način 
izmire s Lakedemonjanima. I još su odlučnije gradili utvrdu 
na Eetioniji. Svrha utvrde nije bila, kako rekoše Teramen 
i njegove pristaše, da ne prime u Pirej vojsku sa Sama, ako 
bude htjela silom uploviti, nego više to, da prime, kad budu 
htjeli, neprijatelje i s njihovim brodovljem i s kopnenom 
vojskom. Eetionija je pirejski kameni nasip i tik uz nju 
je ulaz u luku. Gradili su dakle utvrdu vežući je s prija- 
šnjim zidom, koji je vodio prema kopnu, tako da bi malo 


* Eetionija, jedan od dvaju rtova kod Pireja s tornjem ga 
zaštitu luke. : 

ljudi smještenih u njoj gospodarilo ulazom (i izlazom). Na 
ulazu u luku, gdje je ona uska, i stari zid prema kopnu i 
novi unutrašnji, koji se gradio do mora, svršavao se jednom 
od dviju kula utvrde. Rastave zidom i trijem, koji je bio 
veoma velik i sasvim blizu tomu zidu u Pireju, i sami su 
upravljali “njim. Silili su sve, da u trijem spremaju i žito, 
što ga imaju, i ono, što se uvozi, i da ga odanle uzimaju 
i prodaju. 


91. — O tome je Teramen govorio na sva usta već duže 
vremena, a pogotovo kad su se vratili poslanici iz Lakede- 
mona ne postigavši ništa, na što bi svi pristali, i tvrdio, da 
će doći opasnost, da ta utvrda uništi i grad. Ujedno su se 
u to isto vrijeme i iz Peloponeza na poziv Eubejana upravo 
bila već usidrila kod Laja u Lakoniji četrdeset i dva broda, 
od kojih je bilo italskih iz Taranta i iz Lokara, a neki su 
bili sicilski, i spremali su se za plovidbu na Eubeju (zapo- 
vijedao je njima Spartanac Hegezandrida Hegezandrov). Za 
njih reče Teramen da ne plove prema Eubeji, nego prije 
protiv onih, koji utvrđuju Eetioniju, pa ako sada ne budu na 
oprezu, bit će neopazice uništeni. A bilo je doista i neke 
krivnje na onima, kojih se ticala optužba, i nipošto to nije 
bila samo puka kleveta. Oni su najviše željeli ustavom vlade 
nekolicine vladati i saveznicima, a ako to ne bi mogli, htjeli 
su biti nezavisni sa svojim brodovljem i zidovima; ako bi 
pak i u tome bili sprečavani, nisu htjeli, da ih puk, pošto 
se opet uspostavi pučka vlada, uništi baš prije ostalih, nego 
su voljeli i neprijatelje uvesti u grad i sklopiti s njima ugo- 
vor bez zidova i brodovlja, bilo s gradom što mu drago, ako 
samo budu sigurni za svoj život. 


92. — Stoga su i tu utvrdu, koja je imala i vratašca 1 
ulaze, kojima.bi uveli neprijatelje, revno gradili i htjeli je 
izgraditi navrijeme. Najprije se dakle govorilo o tom među 
nekolicinom i više tajno. Međutim Friniha nakon njegova 
povratka s poslanstva u Lakedemon smrtno rani neki od 
pograničnih stražara iz zasjede na trgu punom ljudi, te on, 
pošto se udaljio par koraka od vijećnice, smjesta umre. Ubo- 
jica umakne, no uhvate njegova pomagača, nekog Argivca. 
Premda ga je vijeće od četiri stotine stavljalo na muke, on 
ne reče ime onoga, koji mu je to naložio,: niti što drugo, 

nego samo to, da zna, da se mnogi ljudi sastaju kod zapo- 
vjednika pogranične straže i drugdje po kućama. Kako to 
nije imalo nikakvih težih posljedica, tada se već Teramen, 
Aristokrat i drugi između četiri stotine pa i izvan njih, koji 
su bili jednakoga mišljenja, stanu smionije laćati posla. Isto- 
vremeno je i brodovlje od Laja  oplovilo rt i usidrivši se u 
Epidauru zaletjelo se do Egine pustošeći je. Teramen reče, da 
nije vjerojatno, da su brodovi ploveći na Eubeju skrenuli u 
eginski zaljev i opet leže usidreni u Epidauru, ako nisu došli 
pozvani s onom namjerom, zbog koje ih je i sam uvijek 
optuživao. Stoga da nije više moguće mirovati. Na koncu, 
pošto su učestali mnogi buntovni govori i sumnjičenja, na- 
skoro su se i stvarno prihvaćali posla. Oklopnici, koji su u 
Pireju gradili eetionsku utvrdu, među kojima je kao pod- 
vojvoda bio i Aristokrat, koji je zapovijedao svojim kota- 
rom, uhvate Aleksikla, vojskovođu iz vlade nekolicine i naj- 
više odana stranačkim drugovima, te ga odvedu u neku kuću 
i zatvore. Njima su ujedno pomogli i drugi, pa i Hermon, 
jedan od zapovjednika pograničnih stražara, koji su bili 
smješteni u Munihiji, a što je najvažnije, mnoštvo oklopnika 
bilo je istoga mišljenja. 


A kad je to bilo javljeno vijeću od četiri stotine (koje 
je upravo zasjedalo u vijećnici), odmah su bili spremni la- 
ćati se oružja, izuzevši one, kojima to nije bilo s voljom, 
pa stanu prijetiti Teramenu i njegovim pristašama. Braneći 
se, on reče, da je spreman odmah poći, da zajedno s njima 
izbavi Aleksikla. I uzevši jednoga od vojskovođa, koji je bio 
jednakoga mišljenja, pođe u Pirej. Pomagao mu je i Ari- 
starh s mladim konjanicima. I dođe do velikog meteža i 
strave. Ljudi su u gradu već mislili, da je Pirej zauzet i da 
je utamničenik umro, a oni u Pireju su držali, da će građani 
svaki čas udariti na njih. Kako su stariji sprečavali gra- 
đane, koji su se razbježali po gradu i jurili po oružje, i kako 
je u gradu bio Farzaljanin Tukidid, državni zastupnik, koji 
se revno stavljao na put svakome pojedince i vikao na njih, 
neka ne upropaste domovinu, dok blizu vrebaju neprijatelji, 
građani se teškom mukom smire i uzdrže od međusobne 
borbe. 

Teramen, došavši u Pirej (a bio je i sam vojskovođa), 
ljutio se na oklopnike, sudeći bar po njegovoj vici, dok su 

Aristarh i protivnici mnoštva bili zaista ogorčeni. Oklopnici 
su većinom polazili ravno na djelo i nisu krzmali, nego su 
pitali Teramena, da li mu se čini, da se utvrda gradi na 
neko dobro i da li bi bilo bolje srušiti je. A on reče, ako i 
oni misle srušiti je, da i on tako misli. Zatim se odmah 
oklopnici i mnogi ljudi iz Pireja popnu na tvrđavu i stanu 
je razarati. A svjetinu su bodrili govoreći, da svatko, tko 
želi, da vlada pet tisuća mjesto četiri stotine, treba da ide 
na posao. Ipak su se još skrivali iza imena pet tisuća i nisu 
izravno spominjali pučku vladu, ako ju je tko želio, jer su 
se bojali, da vlada od pet tisuća zaista ne bude određena i da 
ne nastrada onaj, koji nekomu, koga ne poznaje, nešto reče. 
Poradi toga vijeće od četiri stotine nije htjelo ni da pet ti- 
suća bude na vlasti ni da bude jasno, da nije na vlasti, jer 
su držali, da bi to bila očito pučka vlada, ako se učesnicima 
vlade učine toliki ljudi, a s druge strane da će neizvjesnost 
prouzrokovati međusobni strah. 


93. — Sutradan su se članovi vijeća od četiri stotine, 
iako zbunjeni, ipak stali skupljati u vijećnici. Oklopnici u 
Pireju, pustivši Aleksikla, kojega su bili zarobili, i srušivši 
utvrdu, dođu u Dionizovo kazalište blizu Munihije i tu su 
odloživši oružje vijećali. Prema stvorenom zaključku odmah 
krenu u grad, gdje su se opet utaborili u Anakeju!%. Kad su 
od strane četiriju stotina došli k njima neki izaslanici, raz- 
govarali su pojedinci s njima pojedinima i nagovarali one, 
koje bi vidjeli umjerenima, neka ostanu mirni i neka suzdr- 
žavaju ostale, govoreći im, da će predložiti vladu od pet ti- 
suća i da će se između njih birati četiri stotine po redu, 
kako god bude određivalo pet tisuća, a dotle neka nikako 
ne upropašćuju grada i ne izručuju ga neprijateljima. Nakon 
dugotrajna nagovaranja mnogih čitavo je mnoštvo oklopnika 
bilo blaže nego prije, jer su se najviše bojali općenito za 
državu. Slože se, da određenoga dana sazovu skupštinu u 
Dionizovu kazalištu zbog uspostave sloge. 


94. — Kad je došao dan skupštine u Dionizovu kaza- 
lištu i kad su se gotovo svi sakupili, bude javljeno, da četr- 
deset i dva broda pod Hegezandridom plove iz Megare uz 


19% Anakej, hram Dioskura, prozvan po svetom njihovu imenu 
anakes (vladari). 


479 


Salaminu. Svaki je :od oklopnika držao, da je to baš ono, 
što su davno govorili Teramen i njegove pristaše, naime da 
brodovi plove prema utvrdi, pa im se stoga činilo korisno, 
što su je razrušili. Hegezandrida je možda i po dogovoru 
kružio oko Epidaura i onuda, a vjerojatno je, da se on tamo 
zadržavao i zbog tadašnje atenske bune u nadi, da bi mogao 
biti potreban. Atenjani su dakle, čim im se to javilo, odmah 
trkom jurili u Pirej sa svom vojskom, jer su smatrali, da 
je već tu rat s neprijateljima, opasniji nego njihov unu- 
tarnji, i to ne daleko, nego pred lukom. Jedni su se ukrca- 
vali u spremne brodove, drugi su vukli brodove u more, 
a neki su hitjeli na zidove i k ulazu u luku. 


95. — Peloponesko se brodovlje, pošto je plovilo uz obalu 
i oplovilo Sunij, usidrilo između Torika i Prazije, a kasnije 
je stiglo u Orop. Atenjani, prisiljeni poslužiti se u brzini 
i neuvježbanim momcima, jer je u gradu bila buna i jer su 
žurno htjeli spasiti ono, što im je bilo najvažnije (Eubeja im 
je naime bila sve, ako bi Atika bila od neprijatelja zatvo- 
rena), pošalju vojskovođu Timohara s brodovljem u Eretriju. 
Njihovim dolaskom bilo je kod Eubeje zajedno s prijašnjim 
brodovljem trideset i šest brodova. I odmah su bili prisi- 
ljeni boriti se na moru, jer je Hegezandrida nakon ručka 
krenuo brodovljem iz Oropa, a Orop je udaljen od eretrij- 
skoga grada nekih šezdeset stadija morskoga puta. Kako je 
dakle plovio protiv njih, odmah su i Atenjani htjeli ukrca- 
vati momčad misleći, da su im vojnici kod brodova. A oni 
nisu nabavljali jelo za ručak s trga (jer Eretrijci nisu na- 
vlaš ništa prodavali), nego iz kuća na kraju grada. To su 
Eretrijci učinili, da neprijatelji prije njih navale, dok se 
oni budu sporo ukrcavali, i da prisile Atenjane kretati protiv 
njih onako, kako se zateknu. Peloponežanima je bio dan 
znak iz Eretrije u Orop, kada treba da odjedre. Nakon tako 
slabe pripreme zaplove Atenjani na pučinu i pobivši se više 
eretrijske luke neko su se kratko vrijeme ipak i odupirali, 
zatim udare u bijeg, te su bili progonjeni do kopna. Koji su 
od njih umakli u eretrijski grad kao u prijateljski, prošli su 
najgore, jer su ih oni ubijali. A oni, koji su utekli u tvr- 
đavu na eretrijskom području, koju su sami imali u rukama, 
spase se, a tako i lađe, koje su stigle u Halkidu. Zarobivši 
dvadeset i dvije atenske lađe i jedne ljude ubivši, a druge 

žive uhvativši, Peloponežani podignu pobjedni znak. I ne 
mnogo kasnije odmetnu čitavu Eubeju osim Oreja (koji su 
sami Atenjani držali zaposjednutim) i stanu sve ostalo na 
njoj uređivati po svomu. 


96. — Kad je Atenjanima stigla vijest o događajima na 
Eubeji, obuzme ih najveće zaprepaštenje, veće nego ikada 
prije. Ni nesreća kod Sicilije, iako im se tad učinilo, da je 
velika, niti išta drugo nije ih nikada tako uplašilo. Vojska 
im se na Samu odmetnula, a nisu imali drugih lađa ni mom- 
čadi, koja bi se ukrcala, među njima je bila buna, i nije bilo 
ni časa sigurno, kad će udariti jedni na druge, a usto ih je 
snašla tolika nesreća, u kojoj su izgubili brodove i, što je 
najvažnije, Eubeju, iz koje su crpli više koristi nego iz Atike. 
Nije li potpuno opravdano, što. su zbog svega toga klonuli 
duhom? A najviše ih je i najneposrednije uznemirivalo to, 
ne će li se neprijatelji nakon pobjede usuditi odmah ploviti 
protiv njihova Pireja, koji je bio bez brodova, pa su držali, 
da će svakog časa stići. Da su bili smioniji, to su mogli lako 
učiniti te da su ondje ostali, bili bi izazvali još veći razdor 
u gradu, ili da su poduzeli dulju opsadu, bili bi prisilili bro- 
dovlje iz Jonije, iako neprijateljsko vladi nekolicine, da pri- 
tekne u pomoć svojim rođacima i čitavom gradu. I kod toga 
bi njima bio pao u ruke Helespont, Jonija, otoci i sav kraj 
do Eubeje i takoreći čitava atenska vladavina. Ali nije samo 
u tom pogledu bilo za Atenjane najpovoljnije, što su se od 
Svih svojih protivnika zaratili s Lakedemonjanima, nego i 
u mnogočem drugom. Sasvim su naime različni po ćudi: jedni 
su brzi, a drugi spori, jedni poduzetni, a drugi meodlučni, 
što je Atenjanima najviše koristilo osobito u razvoju po- 
morske njihove moći. Pokazali su to Sirakužani, koji su 
im po ćudi bili najsličniji, te su s Atenjanima i ratovali 
s najboljim uspjehom, 


97. — Unatoč tim vijestima Atenjani su ipak opremali 
momcima dvadeset lađa i sazivali skupštinu, jedinu tada 
i po prvi put na t. zv. Pniks, gdje su se inače običavali sa- 
stajati. U njoj svrgnu i četiri-stotine i zaključe prenijeti dr- 
žavnu upravu na pet tisuća, ali da njihovi članovi budu svi, 
koji mogu sebi nabaviti teško oružje. I nitko ne smije pri- 
mati nikakvu plaću ni za kakvu službu, a ako bude drukčije 

postupao, ima ga snaći prokletstvo. Kasnije su se držale na 
Pniksu i druge skupštine, na kojima su izabrali zakono- 
davce i zaključili ostale državne uredbe. I osobito u prvo 
vrijeme, bar što sam ja doživio, čini se, da su Atenjani dobro 
upravljali državom, jer je to bila u pravoj mjeri mješavina 
između vlade nekolicine i mnoštva, i to je prvo podiglo dr- 
žavu iz rđavih prilika. I zaključe, da se i Alkibijad!! i drugi 
s njim vrate iz progonstva, te poslavši k njemu i k vojsci 
na Samu poslanike stanu ih opominjati, da se živo pri- 
hvate rata. 


98. — U toj se promjeni pristalice Pizandra i Aleksikla 
i oni, koji su bili najzagrijaniji za vladu nekolicine, odmah 
potajno povuku u Dekeleju. Jedini od njih Aristarh (jer je 
upravo bio i vojskovođa) brzo uzme neke strijelce između 
najsurovijih ljudi i krene prema Enoji. To je bila atenska 
utvrda na granici Beotije, koju su, pozvavši u pomoć Beo- 
ćane, opsjedali Korinćani od svoje volje, jer su im Enojani 
jednom zgodom uništili neke ljude, koji su se povlačili iz 
Dekeleje. Stupivši dakle s njima u pregovore, Aristarh pre- 
vari posadu u Enoji, govoreći im, da su se i građani u gradu 
u svemu ostalom izmirili s Lakedemonjanima, pa da i oni 
moraju predati to mjesto Beoćanima, jer su se uz te uvjete 
pogodili. Oni mu povjeruju kao vojskovođi i, kako nisu ništa 
znali zbog opsjedanja, izađu po ugovoru. Na taj način za- 
uzmu Beoćani napuštenu Enoju, a u Ateni prestane vlada 
nekolicine i razdor. 


MINDAR SA SVOJOM MORNARICOM KRENE PREMA 
HELESPONTU, A ATENJANI GA SLIJEDE, 
ALI SE ZADRŽE KOD LEZBA 


99. — A u isto vrijeme toga ljeta Peloponežanima u 
Miletu nije davao hranarine nitko od ljudi, kojima je to 
naložio Tisaferno tada, kad je odilazio u Aspend. Ni feničke 
lađe kao ni Tisaferno nikad nisu dolazile. Filip, koji je bio 
s njim poslan, pisao je zapovjedniku brodovlja Mindaru, a isto: 
tako i drugi Spartanac Hipokrat, koji je bio u Fazelidi, da 


11 Alkibijad se vratio u grad istom četiri godine kasnije. 

brodovi ne će ni stići i da im Tisaferno u svemu čini krivo. 
S druge strane pozivao ih je Farnabaz i bio spreman, ako do- 
bije brodovlje, i sam odmetnuti ostale još atenske gradove u 
svojoj oblasti kao i Tisaferno, jer se nadao, da će iz toga 
izbiti neku veću korist. Tako je onda Mindar u velikom 
redu i nenadano izdavši zapovijed, da ga ne bi otkrili Ate- 
njani na Samu, krenuo iz Mileta sa sedamdeset i tri broda i 
plovio prema Helespontu (kamo je prije njega istoga ljeta 
uplovilo šesnaest lađa, koje su naglim navalama opustošile 
jedan dio Herzoneza). Ali ga zateče bura i prisili, da pristane 
na Ikaru, gdje je zbog nemogućnosti plovidbe ostao pet ili 
šest dana, nakon čega stigne na Hij. 


100. — A kad je Trazil doznao da je Mindar krenuo iz 
Mileta, plovio je i sam odmah sa Sama sa pedeset i pet bro- 
dova žureći se, da Mindar prije njega ne uplovi u Helespont. 
Kad je doznao, da je na Hiju, povjerovavši, da će se ondje 
zadržati, postavi izvidnice i na Lezbu i na suprotnom kopnu, 
da mu brodovlje ne izmakne, ako možda bude kamo kretalo. 
Sam doplovi uz obalu u Metimnu, gdje je nalagao, da mu 
spremaju brašna i ostale hrane, da s Lezba, ako se bude dulje 
zadržavao, poduzima navale na Hij. Ujedno je htio, jer se bio 
odmetnuo Erez na Lezbu, otploviti tamo i, ako mu uspije, za- 
uzeti ga. Najbogatiji naime bjegunci Metimnjani bijahu do- 
premili iz Kime kojih pedeset oklopnika, svojih pristalica, i 
najmili neke druge s kopna, svega nekih tri stotine, koje je 
poradi srodstva vodio Tebanac Anaksandar, pa su navalili 
najprije na _Metimnu. Ali im je pokušaj osujetila atenska 
posada, koja je prije stigla iz Mitilene, pa kad su opet bili 
izvan grada suzbijeni u boju, prešli su preko gore i odmetnuli 
Erez. Kad je dakle Trazil doplovio preda nj sa svim brodo- 
vima, namjeravao je napasti ga. A prije njega onamo je sti- 
gao i Trazibul sa pet brodova sa Sama, čim im se javio taj 
prijelaz bjegunaca. No kako je prekasno stigao pred Erez, 
krstario je pred njim. Priključe im se i iz Helesponta jedno 
dva broda, koja su se vraćala kući, i pet metimnjanskih. Svih 
je brodova bilo šezdeset i sedam. Vojskom s tih brodova 
spremali su se zauzeti na juriš Erez pomoću ratnih strojeva 
i, ako budu mogli, na bilo koji način. 

101. — Međutim Mindar i peloponeski brodovi s Hija, 
pošto su se opskrbili hranom za dva dana i pošto je svaki 
vojnik primio od Hijana tri hijske četrdesetine!?, brzo krenu 
iz Hija, ali ne otvorenim morem, da se ne namjere na bro- 
dove kod Ereza, nego stanu ploviti prema kopnu ostavljajući 
Lezbo s lijeve strane. Pristavši u luci Karteriju u Fokaldi i 
tamo ručavši, zaplove uz područje Kime i večeraju u Argi- 
nusi na kopnu nasuprot Mitileni. Odanle još za mrkle noći 
zaplove uz kopno i stignu u Harmatunt na kopnu nasuprot 
Metimni. Tu ručaju i u brzoj plovidbi prođu kraj Lekta, La- 
rise, Hamaksita i tamošnjih mjesta te stignu u Retej već u 
Helespontu prije ponoći. A neki brodovi pristanu i u Sigeju i 
drugim tamošnjim mjestima. 

102, — Atenjani, koji su bili kod Sesta sa osamnaest bro- 
dova, po tome, što su im stražari javljali vatrom i što su vi- 
djeli, gdje su se iznenada pojavile mnoge vatre u neprijatelj- 
skoj zemlji, saznaju, da su Peloponežani doplovili. Iste te 
noći, što su brže mogli, približe se Atenjani Herzonesu i plo- 
veći kraj njega prema Eleuntu htjeli su isploviti na otvoreno 
more zbog neprijateljskih lađa. I neopaženo prođu kraj 
šesnaest brodova u Abidu, premda je tima od pridošloga 
prijateljskog brodovlja bilo preporučeno, da stražeći budno 
paze na Atenjane, ako budu htjeli isploviti. A kad su u 
osvit zore opazili brodovlje Mindarovo, koji se odmah dao 
za njima u potjeru, ne umaknu svi brodovi, nego ih doduše 
većina pobjegne prema Imbru i Lemnu, ali četiri broda, 
koja su posljednja plovila prema Eleuntu, uhvate, i to jedan, 
koji se nasukao kod svetišta Protezilajeva, zajedno s po- 
sadom, druga dva bez posade, a jedan kod Imbra spale 
prazan. 


U POMORSKOJ BICI KOD KINOSEME POBIJEDE 
ATENJANI MINDARA. ONI OPET OSVOJE KIZIK 


103. — Poslije toga združe se Peloponežani s brodovima 
iz Abida i s ostalima te sa svega osamdeset i šest brodova 
opsjednu toga dana Eleunt, a kad se nije htio predati, otplove 
natrag u Abid. 


12 Jedinica je bio zlatni stater, vrijedan 20 drahma, tako da 
je jedna četrdesetina iznosila pola drahme. 

A Atenjani, prevarivši se u svojim izvidnicama i misleći, 
da neprijateljski brodovi ne će moći neopaženo ploviti mimo 
njih, u miru su jurišali na zidine, ali kad su to saznali, odmah 
napuste Erez i brzo požure u Helespont svojima u pomoć. 
1 uhvate dva peloponeska broda, koja su tada za progonjenja 
odviše smiono otišla na otvoreno more i namjerila se na njih. 
Sutradan stignu i.usidre se u Eleuntu, kamo dopreme bro- 
dove s Imbra, koji su bili umakli. Zatim su se pet dana 
spremali na pomorski boj. 


104. — Iza toga vodili su pomorsku bitku ovako: Atenjani 
su plovili tik uz obalu prema Sestu svrstavši jedan brod za 
drugim, a kad su to opazili Peloponežani, polazili su i sami 
protiv njih iz Abida. Čim se vidjelo, da će doći do pomorskoga 
boja, Atenjani su rastezali svoj bojni red počevši od Idaka do 
Arijane sa sedamdeset i šest brodova, a Peloponežani s druge 
strane od Abida do Dardana u jakosti od osamdeset i šest 
brodova. Na desnom peloponeskom krilu bili su Sirakužani, 
a na drugom sam Mindar s brodovima, koji su najbrže plo- 
vili, Kod Atenjana Trazil je bio na lijevom krilu, a Trazibul 
na desnom. Ostali se vojskovođe razmjeste kako koji. Pelopo- 
nežani su se žurili, da se prvi sukobe, i svoje su lijevo 
krilo protegli daleko izvan atenskog desnog, da ih zatvore, 
ako uzmognu, da ne bi isplovili napolje, a u sredini da ih po- 
tisnu prema kopnu, koje nije bilo daleko. Kad su Atenjani 
opazili, da ih protivnici hoće zatvoriti, tu su sa svoje strane 
protezali bojni red i natplovili ih. I njihovo je lijevo krilo već 
bilo prošlo rt, koji se zove Kinosema. Nakon toga stajali su 
u sredini sa slabim i razmaknutim brodovima, pogotovo kad 
su ih imali i manje na broj, a i mjesto oko Kinoseme činilo 
je zavoj u oštrom kutu, tako da nije bilo vidljivo, što se 
događa s druge njegove strane. 


105. — Peloponežani dakle napadnu sredinu i potisnu 
atenske lađe na suho te se iskrcaju na kopnu, jer su bili u 
znatnoj prednosti. Pružiti pomoć sredini nisu mogli ni Tra- 
zibulovi brodovi s desnoga krila zbog pritiska mnoštva bro- 
dova, ni Trazilovi s lijevoga krila (jer se zbog rta Kinoseme 
to nije moglo vidjeti, a s druge su ih strane sprečavali Sira- 
kužani i ostali saveznici svrstani u ne manjem broju protiv 
njih), sve dok Peloponežani, progoneći bez straha kao pobjed- 

nici jedni ovaj brod, drugi onaj, nisu počeli djelomice nastu- 
pati u dosta velikom neredu. Kad je Trazibulova momčad to 
opazila, odustane sad i ona od rastezanja krila i odmah zao- 
krenu te udare na brodove, koji su bili upravljeni prema nji- 
ma i nagnaju ih u bijeg. Zatim zahvate raspršene lađe po- 
bjedničkoga peloponeskoga odjela, pa ih stanu udarati i na- 
tjeraju u strah većinu njih, sve bez boja. Sirakužani su već 
i sami bili uzmakli pred Trazilovim brodovima i udarili u 
bijeg to više, što su i ostale vidjeli gdje bježe. 


106. — Pri tom porazu Peloponežana, koji su pobjegli naj- 
prije uglavnom prema rijeci Pidiju, a kasnije u Abid, Ate- 
njani doduše zarobe malo lađa (jer je Helespont uzak, te su 
protivnici mogli brzo pobjeći), ali im ipak ta pomorska po- 
bjeda dođe u vrlo zgodan čas. Dotada su se naime bojali pelo- 
poneskoga brodovlja poradi nedaća u malom i poradi teškog 
poraza na Siciliji, a sad su se oslobodili toga, da prekoravaju 
sami sebe i da smatraju, da neprijatelji još što znače u po- 
morstvu. Zaplijene pak od protivničkih lađa osam hijskih, pet 
korintskih, dvije ampračke, dvije beotske i po jednu leukad- 
sku, lakedemonsku, sirakušku i pelensku, a sami izgube pet- 
naest lađa. Zatim podignu pobjedni znak na rtu, gdje je Kino- 
sema, sakupe podrtine brodova, vrate po ugovoru protivnicima 
poginule i pošalju u Atenu troveslarku kao vjesnicu pobjede. 
A kad je lađa stigla i kad su Atenjani čuli o nenadanoj sreći 
nakon nedavnih neuspjeha kod Eubeje i nesreća nastalih za 
građanske bune, vrlo se ojunače te pomisle, da im je još uvi- 
jek moguće svladati ratne poteškoće, ako ih se budu revno 
prihvaćali. 


107. — Četvrtoga dana poslije pomorskoga boja Atenjani 
u Sestu hitno poprave brodove i stanu ploviti prema Kiziku, 
koji se bio odmetnuo. Ugledavši osam brodova iz Bizantija 
usidrenih oko Harpagija i Prijapa, udare na njih i, pošto 
svladaju momčad u boju na kopnu, domognu se lađa. A kad su 
stigli i pred Kizik, koji je bio neutvrđen, opet ga podvrgnu 
sebi i utjeraju ratni porez. Međutim i Peloponežani otplove 
iz Abida u Eleunt, uzmu sa sobom svoje zarobljene iađe, koje 
su bile čitave (ostale su spalili Eleunćani), i odašalju na 
Eubeju Hipokrata i Epikla, da odanle dovedu brodove. 

ALKIBIJAD SE VRATI NA SAM. NESUGLASICE IZMEĐU 
PELOPONEŽANA I TISAFERNA 


108. — U to isto vrijeme pristane i Alkibijad na Samu sa 
trinaest brodova iz Kauna i Fazelide javljajući, da je odvratio 
feničke lađe od Peloponežana, tako da se nisu s njima zdru- 
žile, i da je Tisaferna učinio većim prijateljem Atenjanima 
nego prije. Opremivši momcima devet lađa osim onih, koje je 
imao, utjera od Halikarnašana velik ratni porez i utvrdi Kos. 
Kad je to izvršio, postavi na Kosu zapovjednika te se već 
prema jeseni vrati na Sam. 

Kad je Tisaferno saznao, da su peloponeski brodovi otplo- 
vili iz Mileta u Helespont, krenuvši iz Aspenda plovio je pre- 
ma Joniji. Dok su Peloponežani bili u Helespontu, Antandrani 
(koji su Eoljani) dopreme kopnom iz Abida oklopnike preko 
gore Ide i uvedu ih u grad, jer je Perzijanac Arsak, Tisafer- 
nov podzapovjednik, nasilno s njima postupao. Toga je Arsaka 
i protiv Deljana naseljenih u Atramitiju, pošto su ih Atenjani 
protjerali s Dela zbog čišćenja otoka, bilo obuzelo neprija- 
teljstvo, kojem nitko nije znao razloga, pa je naložio najbo- 
ljima od njih, da učestvuju u nekoj vojni. Zatim ih je izveo 
iz grada kao prijatelje i saveznike i uvrebao priliku, dok su 
ručali, te ih opkolio svojim vojnicima i pobio kopljima. Kako 
su se dakle Antandrani zbog toga čina bojali, da i njima jed- 
nom ne učini kakvo bezakonje, i kako im je i inače nalagao, 
što nisu mogli podnositi, izbace njegovu posadu iz tvrđave. 

109. — Opazivši, da je i to djelo Peloponežana, a ne samo 
događaji u Miletu i Knidu (jer su i tamo njegove posade bile 
izbačene), Tisaferno pomisli, da je kod njih na vrlo zlu glasu, 
pa se poboja, da će mu i u drugom čemu još škoditi. Mučila 
ga je i misao, da bi Farnabaz, koji je iza kraćega vremena 
is manje troška privukao Peloponežane, imao kakav veći 
uspjeh protiv Atenjana. Stoga je namjeravao putovati k njima 
u Helespont, da se potuži na događaje kod Antandra i da 
se što ljepše obrani od kleveta i zbog feničkih brodova 
i zbog ostaloga. I stigavši najprije u Efez, prinese žrtvu 
Artemidi. 

[Kad se navrši zima, što slijedi iza ovoga ljeta, ispunit 
će se dvadeset i prva godina] 


KRAJ 

